Na temelju članka 52. Zakona o organizaciji tijela uprave u Županiji Zapadnohercegovačkoj („Narodne novine Županije Zapadnohercegovačke“, broj: 9/06 i 6/20), a u skladu sa člankom 23. stavak (1) Zakona o odgoju i obrazovanju u osnovnoj školi („Narodne novine Županije Zapadnohercegovačke“, broj: 20/17, 11/24 i 17/24) ministrica obrazovanja, znanosti, kulture i športa Županije Zapadnohercegovačke donosi

**ODLUKU O NASTAVNOM PLANU I KURIKULU NA HRVATSKOM JEZIKU ZA DRUGI I SEDMI RAZRED U OSNOVNIM ŠKOLAMA ŽUPANIJE ZAPADNOHERCEGOVAČKE**

I.

Ovom Odlukom donosi se Nastavni plan i kurikul na hrvatskom jeziku za drugi i sedmi razred u osnovnim školama Županije Zapadnohercegovačke.

II.

1. Nastavni plan iz točke I. ove Odluke sastavni je dio Odluke, a primjenjivati će se od početka školske 2025./2026. godine za drugi i sedmi razred u osnovnim školama Županije Zapadnohercegovačke.
2. Nastavni kurikul iz točke I. ove Odluke bit će objavljen u posebnom izdanju Ministarstva obrazovanja, znanosti, kulture i športa Županije Zapadnohercegovačke.

III.

Ova Odluka stupa na snagu danom donošenja, a objaviti će se u „Narodnim novinama Županije Zapadnohercegovačke“.

IV.

Danom početka primjene ove Odluke prestaje važiti Odluka o nastavnom planu i programu na hrvatskom jeziku za devetogodišnje osnovne škole („Narodne novine Županije Zapadnohercegovačke“, broj: 5/09) u dijelu koji se odnosi na drugi i sedmi razred osnovne škole.

Bosna i Hercegovina

Federacija Bosne i Hercegovine

**ŽUPANIJA ZAPADNOHERCEGOVAČKA**

**MINISTARSTVO OBRAZOVANJA,**

**ZNANOSTI, KULTURE I ŠPORTA**

Broj: 0702-38-2-351/25

Široki Brijeg, 2. lipnja 2025.godine

**v.r. MINISTRICA**

Daniela Perić

Sadržaj

[1. NASTAVNI PLAN ZA DRUGI I SEDMI RAZRED U OSNOVNIM ŠKOLAMA ŽUPANIJE ZAPADNOHERCEGOVAČKE 3](#_Toc196477785)

[2. PREDMETNI KURIKULI 4](#_Toc196477786)

[2.1. KURIKUL NASTAVNOG PREDMETA HRVATSKI JEZIK 4](#_Toc196477787)

[2.2. KURIKUL NASTAVNOG PREDMETA LIKOVNA KULTURA 30](#_Toc196477788)

[2.3. KURIKUL NASTAVNOG PREDMETA GLAZBENA KULTURA 50](#_Toc196477789)

[2.4. KURIKUL NASTAVNOG PREDMETA NJEMAČKI JEZIK 67](#_Toc196477790)

[2.5. KURIKUL NASTAVNOG PREDMETA ENGLESKI JEZIK 99](#_Toc196477791)

[2.6. KURIKUL NASTAVNOG PREDMETA MATEMATIKA 126](#_Toc196477792)

[2.7. KURIKUL NASTAVNOG PREDMETA INFORMATIKA 146](#_Toc196477793)

[2.8. KURIKUL NASTAVNOG PREDMETA PRIRODA I DRUŠTVO 164](#_Toc196477794)

[2.9. KURIKUL NASTAVNOG PREDMETA PRIRODA 181](#_Toc196477795)

[2.10. KURIKUL NASTAVNOG PREDMETA POVIJEST 195](#_Toc196477796)

[2.11. KURIKUL NASTAVNOG PREDMETA GEOGRAFIJA 211](#_Toc196477797)

[2.12. KURIKUL NASTAVNOG PREDMETA TEHNIČKA KULTURA 229](#_Toc196477798)

[2.13. KURIKUL NASTAVNOG PREDMETA TJELESNA I ZDRAVSTVENA KULTURA 242](#_Toc196477799)

[2.14. KURIKUL NASTAVNOG PREDMETA VJERONAUK 266](#_Toc196477800)

[3. KURIKULI MEĐUPREDMETNIH TEMA 289](#_Toc196477801)

[3.1. GRAĐANSKI ODGOJ I OBRAZOVANJE 289](#_Toc196477802)

[3.2. OSOBNI I SOCIJALNI RAZVOJ 300](#_Toc196477803)

[3.3. PODUZETNOST 309](#_Toc196477804)

[3.4. UPOTREBA INFORMACIJSKE I KOMUNIKACIJSKE TEHNOLOGIJE 321](#_Toc196477805)

# NASTAVNI PLAN ZA DRUGI I SEDMI RAZRED U OSNOVNIM ŠKOLAMA ŽUPANIJE ZAPADNOHERCEGOVAČKE

|  |  |  |
| --- | --- | --- |
| **Nastavni predmeti** | **Tjedni broj nastavnih sati (Godišnji broj nastavnih sati)** | **Tjedni broj nastavnih sati (Godišnji broj nastavnih sati)** |
| **Obvezni predmeti** | **II. razred** | **VII. razred** |
| 1. Hrvatski jezik | 5 (175) | 5 (175) |
| 2. Likovna kultura | 1 (35) | 1 (35) |
| 3. Glazbena kultura | 1 (35) | 1 (35) |
| 4. Prvi strani jezik | 2 (70) | 3 (105) |
| 5. Drugi strani jezik | - | 2 (70) |
| 6. Matematika | 4 (140) | 4 (140) |
| 7. Informatika | - | 2 (70) |
| 8. Priroda i društvo | 2 (70) | - |
| 9. Priroda | - | 2 (70) |
| 10. Povijest | - | 2 (70) |
| 11. Geografija | - | 2 (70) |
| 12. Tehnička kultura |  | 1 (35) |
| 13. Tjelesna i zdravstvena kultura | 3 (105) | 2 (70) |
| **Obvezni predmeti s pravom izbora** |  |  |
| 14. Vjeronauk | 2 (70) | 2 (70) |
| **Ukupno obvezni predmeti** | 20 (700) | 29 (1015) |
| **Ostali oblici neposrednog odgojno-obrazovnog rada** |  |  |
| 15. Sat razrednog odjela | 1 (35) | 1 (35) |
| 16. Izvannastavna djelatnost | 1 (35) | 1 (35) |
| 17. Dopunska nastava | 1 | 1 |
| 18. Dodatna nastava | 1 | 1 |

# PREDMETNI KURIKULI

## KURIKUL NASTAVNOG PREDMETA HRVATSKI JEZIK

**Koordinator Jezično-komunikacijskog područja:**

dr. sc. Jelena Jurčić, doc.

**Voditelj predmetne Radne skupine:**

Lucija Mikulić, prof.

**Radna skupina za izradu predmetnog kurikula:**

Draženka Penavić

Mara Kožul

Sanela Popović

Stjepana Kesten

Lidija Jerković

Nives Panić

Ivana Blažanović

Dijana Mikulić

Jasna Ćorić

Branka Bojčetić

Ivana Rosić

Ana Kordić

Marija Marinčić

Ružica Živković

**Recenzenti:**

dr. sc. Ivona Baković, doc.

prof. dr. sc. Katica Krešić

**A/ OPIS PREDMETA**

Hrvatski jezik je materinski jezik Hrvata te jedan od tri službena jezika u Bosni i Hercegovini. Osposobljenost učenika za komunikaciju na hrvatskom standardnom jeziku ključna je za učenje svih nastavnih predmeta. Povezujući organski idiom i hrvatski standardni jezik, učenici stječu komunikacijsko-jezične vještine te osnove čitalačke, medijske, informacijske i međukulturne pismenosti. Svrha učenja i podučavanja predmeta Hrvatski jezik jest osposobljavanje učenika za jasno, točno i prikladno sporazumijevanje hrvatskim standardnim jezikom, odnosno usvajanje znanja o jeziku kao sustavu. Čitanje i upoznavanje književnosti učeniku omogućuje stjecanje književnog znanja, književne kulture, slobodno izražavanje misli, osjećaja i stavova, a čitanjem hrvatske književnosti spoznaje vlastiti jezično-kulturni i nacionalni identitet.

Izučavanjem predmeta učenik razvija stav o nužnosti upotrebe hrvatskog standardnog jezika i pravila kulturne komunikacije, pri čemu se naglašava i potreba očuvanja hrvatskih dijalekata i govora. Omogućuje mu se razumijevanje i prevladavanje kulturnih i jezičnih stereotipa, potiče ga se na poštovanje i uvažavanje jezika drugih naroda u BiH. Književnost za učenika nije samo izvor znanja, već i izvor iskustava te spoznaje o sebi i svijetu oko sebe, spoznaje o vrijednostima čovječanstva. Osobito je važno poticati učenika na literarno i estetsko čitanje književnih tekstova kako bi se razvili u cjeloživotne čitatelje i ljubitelje umjetnosti riječi.

Podučavanjem predmeta Hrvatski jezik na svim razinama obrazovanja ostvaruju se ciljevi određeni *Zakonom o osnovnom školstvu*  i *Zakonom o srednjem školstvu* te se učenici osposobljavaju za cjeloživotno učenje u suvremenom svijetu.

Učenje i podučavanje Hrvatskog jezika potiče i osigurava kod učenika sposobnost komunikacije na materinskom jeziku i međukulturne komunikacije, sposobnost kulture izražavanja, kreativnost i potrebu za istraživanjem, osjećaj za estetske vrijednosti, preuzimanje odgovornosti za vlastito učenje, sposobnost kritičkog i logičkog razmišljanja te sigurno korištenje informacijsko-komunikacijske tehnologije, što doprinosi njegovom cjelovitom razvoju, uspješnom školovanju, cjeloživotnom učenju te kritičkom odnosu prema nizu pojava u društvu i poslovnom svijetu.

Učenik ovladava temeljnim jezičnim vještinama slušanja, govorenja, čitanja i pisanja koje se ostvaruju njihovim međudjelovanjem te primanjem, razumijevanjem, vrednovanjem i stvaranjem različitih govornih i pisanih tekstova svjesnom primjenom komunikacijskih strategija. Učenik se osposobljava za učinkovito usmeno i pismeno izražavanje poštujući norme hrvatskog standardnog jezika i pravila kulturne komunikacije.

Podučavanje predmeta Hrvatski jezik doprinosi osobnom razvoju učenika i razvoju njegovih socijalnih vještina, poželjnih oblika ponašanja učenika kao pojedinca i aktivnog člana društva. Slušanjem, odnosno čitanjem različitih vrsta tekstova iz različitih izvora učenik razvija znanja, vještine i stavove koji mu omogućuju da pretvori ideje u aktivnosti. Odgovornim i stvaralačkim korištenjem informacijskih i komunikacijskih tehnologija u nastavi Hrvatskog jezika učenika se potiče na cjeloživotno učenje u suvremenom svijetu.

Hrvatski jezik pripada jezično-komunikacijskom području sa stranim jezicima s kojima je usko povezan, budući da je poznavanje materinskog jezika važan preduvjet za učenje stranih jezika. Predmet je povezan i s predmetima društveno-humanističkog područja, a osobito s nastavom Povijesti, budući da povijesna zbivanja izravno utječu na razvoj jezika. Izučavanje kulturno-povijesnih razdoblja poveznica je s predmetima iz umjetničkog područja.

Primjenom suvremenih koncepcija učenja i podučavanja učenika se stavlja u središte pozornosti, nastavni proces prilagođen je njegovim interesima, potrebama i sposobnostima te ga se potiče na samoaktivnost i na interakciju s drugima u procesu učenja. Nastava Hrvatskog jezika osposobljava učenika za cjeloživotno učenje te postupno preuzimanje brige i odgovornosti za vlastiti razvoj i život u suvremenom društvu.

Hrvatski jezik podučava se kao obvezan predmet na svim odgojno-obrazovnim razinama, odnosno u svim razredima osnovnoškolskog i srednjoškolskog obrazovanja.

**B/ CILJEVI UČENJA I PODUČAVANJA PREDMETA**

1. Osposobiti učenika za primjenu temeljnih jezično-komunikacijskih vještina čitanja, pisanja, slušanja i govorenja te njihovog međudjelovanja, primjenu znanja o hrvatskom standardnom jeziku i znanja o hrvatskom jeziku kao sustavu.
2. Osposobiti učenika za stvaranje govorenih i pisanih tekstova različitih oblika, sadržaja, funkcionalnih stilova, strukture i namjene u osobne i javne svrhe te bogaćenje rječnika.
3. Razvijati kod učenika sposobnosti izražavanja i prenošenja misli, informacija, osjećaja i stavova na materinskom jeziku u različitim komunikacijskim situacijama, putem različitih medija i u različite svrhe.
4. Poticati učenika na razvijanje čitalačke pismenosti, čitalačke kulture i čitalačkih navika čitanjem i interpretiranjem književnih tekstova (različitih sadržaja i struktura) na temelju stečenog znanja o književnosti i osobnog čitateljskog iskustva; razvijanje kritičkog mišljenja, izgradnju vlastitog svjetonazora i njegovanje moralnih vrijednosti na temelju refleksije o sebi i drugima te poticati razvoj literarnog/čitalačkog ukusa.
5. Postići kod učenika informacijsku, medijsku i međukulturnu pismenost prikupljanjem informacija iz različitih izvora; poticati ga na kritičko promišljanje o pročitanom, na odgovorno korištenje informacijama te preuzimanje odgovornosti za vlastiti govoreni i pisani izričaj.
6. Razvijati kod učenika vlastiti jezično-kulturni identitet, jačati nacionalni identitet i pripadnost svom narodu upoznavanjem i njegovanjem kulturno-povijesne baštine Hrvata; poticati ga na poštovanje jezično-kulturnog identiteta i vrijednosti drugih naroda u Bosni i Hercegovini.

**C/ PREDMETNO PODRUČJE KURIKULA**

**A / Jezik i komunikacija**

U okviru predmetnog područja *Jezik i komunikacija* poseban se naglasak stavlja na ovladavanje temeljnim jezičnim vještinama slušanja, govorenja, čitanja i pisanja odnosno na osposobljavanje učenika za jasno, točno i prikladno sporazumijevanje hrvatskim standardnim jezikom. Usvajanjem znanja o jeziku kao sustavu, koji kroz integraciju svojih dijelova dovodi do razvoja kulture izražavanja, u prvom redu djeluje se na sposobnost komunikacije na materinskom jeziku i međukulturne komunikacije.

Predmetno područje Jezik i komunikacija podrazumijeva ovladavanje i primjenu gramatičkih, pravopisnih, pravogovornih, leksičkih i stilističkih pravila u cilju čitanja, pisanja, analiziranja i interpretacije različitih tekstova kao i razumijevanje konteksta, odnosno značenjskih nijansi.

Ovo predmetno područje također utječe na razvijanje učenikovih stavova o nužnosti upotrebe hrvatskog standardnog jezika, ali i potrebe očuvanja hrvatskih dijalekata i govora koji su od posebne važnosti za očuvanje nacionalnog i kulturnog identiteta Hrvata u Bosni i Hercegovini.

Zastupljenost predmetnog područja Jezik i komunikacija zauzima od 50 do 60 % ovisno o godini učenja i podučavanja.

**B / Književnost i stvaralaštvo**

Predmetno područje *Književnost i stvaralaštvo* doprinosi osobnom razvoju učenika, razvijanju poželjnih oblika ponašanja i kao pojedinca i kao aktivnog člana društva.

Podučavanjem kroz ovo predmetno područje nastoji se djelovati na učenika kako bi mu se omogućilo ne samo stjecanje književne kulture i znanja, već kako bi ga se potaknulo na slobodno izražavanje misli i osjećaja, izricanje stavova, preuzimanje odgovornosti za vlastito učenje te razvijanje sposobnosti kritičkog razmišljanja i prosuđivanja. Analizirajući uzročno-posljedične veze kroz nastavu književnosti učenika se potiče na povezivanje sadržaja književnih tekstova i djela sa svakodnevnim i učeniku bliskim situacijama. Stoga je potrebno poticati kod učenika kulturu čitanja uvažavajući, koliko to nastavni sadržaj dopušta, njegov čitateljski ukus. Čitanjem tekstova iz različitih izvora, učenik razvija vještine, znanja i stavove koji mu omogućuju pretvaranje ideja u aktivnosti.

Kroz dio koji se odnosi na stvaralaštvo, učenika je potrebno motivirati na stvaralačko, kreativno izražavanje u različitim formama pri tom cijeneći njegovu samostalnost, kreativnost, njegove mogućnosti te, u ovom slučaju, poštujući njegovu pjesničku slobodu.

Zastupljenost predmetnog područja Književnost i stvaralaštvo zauzima od 30 do 40 %, ovisno o godini učenja i podučavanja.

**C / Kultura i mediji**

*Kultura i mediji* je predmetno područje koje obuhvaća najmanji dio nastave Hrvatskog jezika, ali sadržaj ovog dijela itekako je važan. Naime, ono podrazumijeva analizu i primjenu informacija iz različitih izvora poštujući tuđe vlasništvo, odnosno autorska prava. U današnjem svijetu potreba je biti informacijski, medijski i digitalno pismena osoba te sigurno, kreativno i kritički primjenjivati informacije kako bi se podigla svijest učenika i potaknula ga na cjeloživotno učenje.

Kroz ovo se predmetno područje također nastoji utjecati na izgrađivanje vlastitog nacionalnog i kulturnog identiteta, ali i upoznavanje drugih kultura i vrijednosti te uvidjeti kako kultura ima veliku ulogu u oblikovanju identiteta učenika i razvijanje njegovih stavova.

Zastupljenost predmetnog područja Kultura i mediji u učenju i podučavanju zauzima 10 %.

**D/ ODGOJNO-OBRAZOVNI ISHODI**

**2. razred /175 nastavnih sati godišnje/**

|  |  |
| --- | --- |
| **PREDMETNO PODRUČJE: A/ Jezik i komunikacija** | |
| **Odgojno-obrazovni ishod učenja** | **Razrada ishoda** |
| **A.II.1** Učenik razgovara u skladu s temom iz svakodnevnog života izražavajući svoje misli, potrebe i osjećaje | * izražava vlastite misli, potrebe i osjećaje razumljivim riječima i rečenicama * sudjeluje u razgovoru s različitim osobama poštujući pravila lijepog ponašanja * razgovara i prati razgovor uvažavajući sugovornika * opisuje situacije i osobe iz vlastitog okružja * prepoznaje i imenuje bića, stvari i pojave * usvaja nove riječi i razumije značenje tih riječi * traži objašnjenje nepoznatih riječi, manje poznatih riječi i izraza * prepoznaje nepoznate riječi i izraze kroz kontekst rečenice i koristi rječnik primjeren uzrastu. |
| **Poveznice sa ZJNPP** | [**JZK-5.2.3**](https://kurikulum-zzoo.ba/hr/node/1493) |
| **Ključni sadržaji** | |
| * slušanje i govorenje * razgovor * postavljanje pitanja i davanje odgovora * kratki književni tekst. | |
| **Preporuke za ostvarenje ishoda** | |
| U pripremnom razdoblju posebnu pozornost obratiti na učeničke sposobnosti izgovora glasova, riječi i intonaciju rečenica.  Svakodnevno organizirati različite aktivnosti i igre koje potiču učenika na razgovor u skladu s određenom temom.  Uputiti učenika na izražavanje vlastitog stava i na argumentiranje stava u skladu s njegovim razvojem i sposobnostima.  Poticati učenika na slušanje drugih i uvažavanje mišljenja drugih učenika. Uputiti učenika na poštivanje sugovornika i pravila komunikacije.  Poticati učenike da govore o sebi izražavajući vlastite misli, potrebe i osjećaje.  Poticati učenika na korištenje cjelovitih rečenica u postavljanju pitanja i davanju odgovora.  Organizirati aktivnosti i igre u kojima će učenik prepoznati i imenovati bića, stvari i pojave.  Ovaj se ishod može povezati s ishodima iz ostalih predmetnih područja ovog predmeta kao i svih ostalih nastavnih predmeta te međupredmetnih tema, ovisno o sadržaju kojega učitelj koristi za ostvarenje ishoda. | |
| **Odgojno-obrazovni ishod učenja** | **Razrada ishoda** |
| **A.II.2** Učenik izgovara riječi i rečenice nakon slušanja primjerenog teksta. | * sluša kratki tekst primjeren uzrastu i interesima * postavlja pitanja i odgovara na pitanja o tekstu * usvaja nove riječi šireći svoj rječnik, koristi pravilno nove riječi iz odslušanog teksta. |
| **Poveznice sa ZJNPP** | [**JZK-3.3.1**](https://kurikulum-zzoo.ba/hr/node/1473)[**JZK-3.2.1**](https://kurikulum-zzoo.ba/hr/node/1472) |
| **Ključni sadržaji** | |
| * razvijanje kulture slušanja * kratki poetski i prozni književni tekst * zvučni zapisi književnih tekstova * bogaćenje rječnika * glas, slovo, slog, riječ, jezične igre. | |
| **Preporuke za ostvarenje ishoda** | |
| Tekst primjeren početnom opismenjavanju je kratak, pisan razumljivim jezikom i stilom i vizualno poticajan za učenje čitanja i pisanja. U skladu s napretkom učenika tekst se postupno usložnjava.  Organizirati aktivnosti u kojima učenik otkriva smisao pročitanoga teksta ili riječi u tekstu i to prema kontekstu, provjeravanjem u rječnicima ili u razgovoru s učiteljem. Usmjeravati učenika na korištenje novih riječi, kako bi time obogatio svoj rječnik.  Učenike treba kontinuirano poticati i osposobljavati na samostalno postavljanje pitanja o tekstu te na donošenje logičkih zaključaka u vezi s tekstom.  Jezične igre su sve aktivnosti i igre kojima je glavno izražajno sredstvo jezik, koje služe kao poticaj dječjem razvoju govora, a dijele se na igre slušanja i govorenja i igre čitanja i pisanja.  Ovaj se ishod može povezati s ishodima iz ostalih predmetnih područja ovog predmeta kao i svih ostalih nastavnih predmeta te međupredmetnih tema, ovisno o sadržaju kojega učitelj koristi za ostvarenje ishoda. | |
| **Odgojno-obrazovni ishod učenja** | **Razrada ishoda** |
| **A.II.3** Učenik čita kratki tekst primjeren razvoju početnog čitanja i pisanja pokazujući razumijevanje pročitanog. | * određuje mjesto glasa u riječima (na početku, u sredini, na kraju) * razlikuje slova od drugih znakova, razlikuje slova školskog formalnog pisma (mala i velika) te slova školskog rukopisnog pisma (mala i velika) * razumije smisao pročitanih riječi i rečenica ili kraćeg teksta * postavlja pitanja i odgovara na postavljena pitanja u vezi s pročitanim tekstom * čita kratke tekstove prilagođene početnom opismenjavanju * usavršava tehniku izražajnog čitanja poštujući rečenične znakove * iskazuje abecedu pravilnim redoslijedom i koristi redoslijed abecede u različitim zadatcima. |
| **Poveznice sa ZJNPP** | [**JZK-3.4.1**](https://kurikulum-zzoo.ba/hr/node/1474) |
| **Ključni sadržaji** | |
| * glasovna analiza i sinteza riječi * velika i mala slova školskog formalnog pisma * velika i mala slova školskog rukopisnog pisma * glas, slovo, slog, riječ, rečenica * čitanje, razumijevanje pročitanog * rečenični znakovi * izražajno čitanje * abeceda. | |
| **Preporuke za ostvarenje ishoda** | |
| U početnom dijelu drugog razreda učenik treba moći zamijetiti glas na početku, u sredini i na kraju riječi; rastavljati riječi na glasove. Obratiti pozornost na to i utvrditi predznanje svakog učenika radi individualiziranog pristupa. U daljnjem tijeku rada, nastaviti s rastavljanjem riječi na slogove kroz različite jezične igre i brojalice.  Kako bi učenik razvio vještinu čitanja, preduvjet je poznavanje slova. Vještina čitanja se može razvijati usporedo s učenjem pojedinih slova ili nakon završetka tog procesa. Prije učenja školskog rukopisnog pisma potrebno je provjeriti i ponoviti poznavanje školskog formalnog pisma, što je dio sadržaja prvog razreda.  Mala slova školskog formalnog pisma služe za čitanje te se ne preporučuje pisanje i prepisivanje riječi i rečenica.  Prilikom učenja slova školskog rukopisnog pisma, usporedo s pisanjem, učenik će naučiti i čitati tekst napisan pisanim slovima.  Tekst primjeren početnom opismenjavanju je kratak, pisan razumljivim jezikom i stilom i vizualno poticajan za učenje čitanja i pisanja. U skladu s napretkom učenika tekst se postupno usložnjava. Svaki učenik razvija vještinu čitanja postupno, svojim tempom i u skladu sa svojim mogućnostima.  Organizirati aktivnosti u kojima učenik čita i otkriva smisao pročitanoga i to prema kontekstu, provjeravanjem u rječnicima ili u razgovoru s učiteljem.  Potrebno je voditi računa kod izgovora pojedinih glasova i rečeničnoj intonaciji, uvažavajući rečenične znakove (točka, upitnik i uskličnik).  Organizirati aktivnosti sastavljanja i čitanja slikovne rečenice zatim zamijeniti mjesta sličicama u rečenici i otkriti nelogičnosti u redoslijedu riječi u rečenici.  Učitelj treba organizirati svakodnevno vrijeme za čitanje u učionici naglas, pojedinačno, u paru ili grupi ili u sebi.  Poticati učenika na razgovor o pročitanom tekstu.  Organizirati aktivnosti u kojima će učenik koristiti abecedu i redoslijed abecede kako bi završio zadatak.  Ovaj se ishod može povezati s ishodima iz ostalih predmetnih područja ovog predmeta kao i svih ostalih nastavnih predmeta te međupredmetnih tema, ovisno o sadržaju kojega učitelj koristi za ostvarenje ishoda. | |
| **Odgojno-obrazovni ishod učenja** | **Razrada ishoda** |
| **A.II.4** Učenik primjenjuje gramatička pravila hrvatskog standardnog jezika. | * povezuje izgovoreni glas s napisanim slovom * razlikuje glas, slovo, slog, riječ i rečenicu * rastavlja riječi na slogove * prepisuje i piše riječi i rečenice * razlikuje izjavnu, upitnu i uskličnu rečenicu i piše rečenične znakove * prepoznaje jesnu i niječnu rečenicu * stvara rečenicu od niza riječi * dopunjava rečenicu, odabire odgovarajuće riječi i upotrebljava ih u oblikovanju rečenica * prepoznaje imenice u rečenici kao vrstu riječi kojima se imenuju bića, stvari i pojave. |
| **Poveznice sa ZJNPP** | [**JZK-4.3.2**](https://kurikulum-zzoo.ba/hr/node/1482) |
| **Ključni sadržaji** | |
| * glas, slovo, slog, riječ i rečenica * mala i velika slova školskog rukopisnog pisma * pisanje riječi i rečenica * izjavna, upitna i usklična rečenica * rečenični znakovi * jesna i niječna rečenica * nizovi riječi, stvaranje rečenica, dopunjavanje rečenica * imenice. | |
| **Preporuke za ostvarenje ishoda** | |
| Različitim aktivnostima proći s učenicima put od glasa do rečenice (izgovorene glasove zapisuju pomoću slova, od njih slažu riječi i na kraju rečenice).  Kroz različite jezične igre vježbati rastavljanje riječi na slogove.  Uputiti učenike na prepoznavanje rečenica prema intonaciji i označivanje kraja rečenice odgovarajućim rečeničnim znakovima.  Jesne i niječne rečenice učenici trebaju usvojiti na razini prepoznavanja, kao vrste izjavne rečenice. Prilikom govorenja i pisanja naglašavati pravilno pisanje i izgovaranje čestica *ne* i *li*.  Učenici usvajaju i vježbaju gramatička pravila kroz svakodnevno pisanje i govorenje.  Organizirati različite aktivnosti i igre: stvaranja nizova riječi, dopunjavanja rečenica i sastavljanja rečenica od zadanih nizova riječi, osmišljavanja novih riječi, riječi istog značenja, riječi suprotnog značenja.  Pri čitanju jednostavnih rečenica i/ili tekstova, učenicima dati zadatak da prepoznaju imenice (bez definiranja imenica kao vrste riječi).  Ovaj se ishod može povezati s ishodima iz ostalih predmetnih područja ovog predmeta kao i svih ostalih nastavnih predmeta te međupredmetnih tema, ovisno o sadržaju kojega učitelj koristi za ostvarenje ishoda. | |
| **Odgojno-obrazovni ishod učenja** | **Razrada ishoda** |
| **A.II.5** Učenik piše slova, riječi i rečenice koristeći velika i mala slova školskog rukopisnog pisma u skladu s jezičnim razvojem učenika. | * piše pojedinačna velika i mala slova * zaključuje da se pojedini glasovi pišu s dva grafema – dž, lj, nj * povezuje naučena pisana slova u riječi usavršavajući estetski element rukopisa * piše ogledne i česte riječi u kojima su glasovi č, ć, dž, đ i glasovni skupovi ije/je * primjenjuje pravila pisanja i izgovora čestica *li* i *ne* * primjenjuje pravopisna pravila pisanja velikog početnog slova (početna riječ rečenice, imena i prezimena ljudi, imena životinja, nazivi mjesta u kojima učenici žive, blagdana). |
| **Poveznice sa ZJNPP** | [**JZK-1.3.3**](https://kurikulum-zzoo.ba/hr/node/1453) |
| **Ključni sadržaji** | |
| * mala i velika slova školskog rukopisnog pisma * veliko početno slovo na početku rečenice, u imenima i prezimenima ljudi, imenima životinja, nazivima mjesta u kojima učenici žive, blagdana * ogledne riječi u kojima su glasovi č, ć, dž, đ i glasovni skupovi ije/je * čestice *li* i *ne*. | |
| **Preporuke za ostvarenje ishoda** | |
| Pisana slova su u skladu s najnovijim standardom školskog rukopisnog pisma objavljenom u Hrvatskom pravopisu Instituta za hrvatski jezik i jezikoslovlje.  Prije pisanja slova izvoditi grafomotoričke vježbe s ključnim pokretima potrebnim za pisanje pisanih slova. Obratiti pažnju na pravilno držanje olovke, odgovarajući pritisak ruke/olovke na papir. Vježbati pisanje krugova, valovitih linija i drugih zakrivljenih linija.  Potaknuti učenike na uočavanje smjera pisanja pisanih slova te broja poteza potrebnih za pojedino pisano slovo. Uočiti sličnosti i razlike u odnosu na tiskana slova.  U početnom učenju pisanih slova učenici najprije pišu slova pojedinačno, a zatim se uči pravilno povezivanje/spajanje slova u riječi.  Učenik sluša i piše riječi u kojima se slovo koje se uči nalazi na početku, u sredini i na kraju riječi zbog pravilnoga spajanja rukopisnih slova.  Uputiti učenike na razmak između riječi.  Prilikom vježbi pisanja i prepisivanja koristiti česte i ogledne riječi zasićene glasovima č, ć, dž, đ i glasovnim skupovima ije/je.  Naglasiti pravilno pisanje čestica *li* i *ne* prilikom pisanja upitnih i izjavnih (niječnih) rečenica.  Ovaj se ishod može povezati s ishodima iz ostalih predmetnih područja ovog predmeta kao i svih ostalih nastavnih predmeta te međupredmetnih tema, ovisno o sadržaju kojega učitelj koristi za ostvarenje ishoda. | |
| **Odgojno-obrazovni ishod učenja** | **Razrada ishoda** |
| **A.II.6** Učenik razlikuje mjesni govor od hrvatskog standardnog jezika. | * uočava razlike između mjesnoga govora i hrvatskog standardnog jezika u tekstu koji sluša ili čita * sluša i razumije tekst primjeren dobi na mjesnom govoru * čita i piše rečenice i tekst na mjesnom govoru * upotrebljava riječi iz standardnog jezika prilikom objašnjavanja značenja riječi mjesnoga govora. |
| **Poveznice sa ZJNPP** | **JZK-5.2.3** |
| **Ključni sadržaji** | |
| * mjesni/zavičajni govor * hrvatski standardni jezik * razumijevanje mjesnoga govora * čitanje, slušanje, pisanje i odgovori na pitanja. | |
| **Preporuke za ostvarenje ishoda** | |
| U početku školovanja učenik se izražava mjesnim/zavičajnim govorom zato što mu se tako najlakše i najsigurnije izražavati.  Učiteljev govor također je bitan za učenje hrvatskog standardnog jezika. Učenik sluša govor učitelja. Čitanjem književnih tekstova učenik uočava razliku između zavičajnog i standardnog jezika.  Organizirati aktivnosti koje potiču njegovanje mjesnoga/zavičajnoga govora, ali i aktivnosti koje potiču usvajanje hrvatskog standardnog jezika.  Ovaj se ishod može povezati s ishodima iz ostalih predmetnih područja ovog predmeta kao i svih ostalih nastavnih predmeta te međupredmetnih tema, ovisno o sadržaju kojega učitelj koristi za ostvarenje ishoda. | |

|  |  |
| --- | --- |
| **PREDMETNO PODRUČJE: B/ Književnost i stvaralaštvo** | |
| **Odgojno-obrazovni ishod učenja** | **Razrada ishoda** |
| **B.II.1** Učenik izražava misli i osjećaje nakon poslušanog ili pročitanog teksta povezujući ih s vlastitim iskustvom. | * navodi događaje i likove iz teksta * objašnjava postupke likova iz teksta i uzročno-posljedičnu vezu između događaja i likova u tekstu * iznosi svoj stav, misli i osjećaje nakon poslušanog ili pročitanog teksta * uspoređuje događaje i likove s vlastitim iskustvom * pripovijeda o događajima iz svakodnevnoga života koji su u vezi s događajima iz teksta * iskazuje svoje mišljenje zašto su mu se neki postupci likova svidjeli ili nisu. |
| **Poveznice sa ZJNPP** | [**JZK-1.1.1**](https://kurikulum-zzoo.ba/hr/node/1445) |
| **Ključni sadržaji** | |
| * priča * pjesma * slikovnica * igrokaz * slušanje, čitanje, razgovor. | |
| **Preporuke za ostvarenje ishoda** | |
| Učitelj treba isplanirati vrijeme za svakodnevno čitanje tekstova.  U ovom uzrastu poželjno je da se ponude i tekstovi i u obliku zvučnog zapisa.  Tekstovi trebaju biti primjereni učenikovim spoznajnim mogućnostima.  Na početku drugog razreda samo učitelj čita tekstove, a kasnije učenici mogu čitati i samostalno, iako je uvijek dobro pročitati učenicima tekst kako bi oni imali više vremena za promišljanja.  Poticati učenike da iskazuju svoje misli i osjećaje nakon poslušanog ili pročitanog teksta je poželjno i potrebno.  Preporuka je poticati učenike da izražavaju svoj doživljaj riječima, tekstom, crtežom ili pokretom.  Ovaj se ishod može povezati s ishodima iz ostalih predmetnih područja ovog predmeta kao i svih ostalih nastavnih predmeta te međupredmetnih tema, ovisno o sadržaju kojega učitelj koristi za ostvarenje ishoda. | |
| **Odgojno-obrazovni ishod učenja** | **Razrada ishoda** |
| **B.II.2** Učenik razlikuje književne tekstove prema obliku i sadržaju. | * razlikuje priču, pjesmu, bajku, slikovnicu i igrokaz po obliku i sadržaju * razlikuje dijelove pjesme, stih i strofu * uočava rimu u pjesmi * razlikuje priču i igrokaz kao tekst namijenjen izvođenju na pozornici. |
| **Poveznice sa ZJNPP** | [**JZK-5.2.1**](https://kurikulum-zzoo.ba/hr/node/1491) |
| **Ključni sadržaji** | |
| * priča * pjesma * slikovnica * igrokaz * stih, strofa, rima. | |
| **Preporuke za ostvarenje ishoda** | |
| Učitelj treba birati raznolike vrste tekstova primjerene učeničkom interesu, dobi i spoznajnim mogućnostima.  Kroz svakodnevno čitanje učenici će uočiti elemente slikovnice, igrokaza, pjesme, priče te im treba na to skretati pozornost.  Poticati učenika da razlikuje igrokaz kao tekst namijenjen izvođenju na pozornici od ostalih tekstova; učenik će razlikovati slikovnicu od drugih knjiga, uočiti povezanosti slike i teksta.  Poželjno je organizirati aktivnosti u kojima učenici trebaju čitati igrokaze po ulogama kao i aktivnosti i igre u kojima će stvarati rime i stihove.  Poticati učenika da iskaže osobni doživljaj teksta vlastitom interpretacijom uloge.  Preporuka je da učitelj organizira različite kreativne aktivnosti u kojima će učenik stvaralački odgovoriti na književni tekst.  Ovaj ishod se može povezati s ishodima iz ostalih predmetnih područja ovog predmeta kao i svih ostalih nastavnih predmeta te međupredmetnih tema, ovisno o sadržaju kojega učitelj koristi za ostvarenje ishoda. | |
| **Odgojno-obrazovni ishod učenja** | **Razrada ishoda** |
| **B.II.3** Učenik objašnjava vlastiti izbor književnih tekstova za slušanje i čitanje. | * čita ili sluša preporučene tekstove primjerene dobi učenika * izabire tekst prema vlastitom izboru i objašnjava vlastiti izbor * preporučuje pročitane slikovnice ili tekstove za djecu drugim učenicima. |
| **Poveznice sa ZJNPP** | [**JZK-3.4.1**](https://kurikulum-zzoo.ba/hr/node/1474) |
| **Ključni sadržaji** | |
| * priča * pjesma * slikovnica * igrokaz * čitanje, slušanje, razgovor. | |
| **Preporuke za ostvarenje ishoda** | |
| Učenicima treba ponuditi na izbor više raznih tekstova primjerenih djeci i poticati ih na čitanje, upoznati ih s različitim vrstama slikovnica, zbirki priča i pjesama za djecu.  Poticati učenike na izražavanje svog mišljenja o pročitanome, što im se svidjelo, a što nije i davanje preporuke drugoj djeci.  Potrebno je omogućiti učenicima uspoređivanje vlastitog mišljenja o pročitanome tekstu s mišljenjima drugih učenika.  Ovaj se ishod može povezati s ishodima iz ostalih predmetnih područja ovog predmeta kao i svih ostalih nastavnih predmeta te međupredmetnih tema, ovisno o sadržaju kojega učitelj koristi za ostvarenje ishoda. | |
| **Odgojno-obrazovni ishod učenja** | **Razrada ishoda** |
| **B.II.4** Izdvaja zadane pojedinosti u tekstu. | * prepoznaje glavne i sporedne likove u tekstu * opisuje likove i navodi kako njihovi postupci doprinose radnji * određuje mjesto i vrijeme radnje. |
| **Poveznice sa ZJNPP** | **JZK-1.1.3** |
| **Ključni sadržaji** | |
| * priča * pjesma * slikovnica * igrokaz * mjesto i vrijeme radnje * likovi i osobine likova. | |
| **Preporuke za ostvarenje ishoda** | |
| Učenik treba prepoznati glavne i sporedne likove u tekstu i odrediti njihove osobine (osjećaje likova, vanjski izgled i osobine, očite i razumljive, s obzirom na dob učenika).  Preporučuje se organizirati aktivnosti koristeći različite strategije za razumijevanje pročitanog teksta.  Kroz raznolike strategije učenici mogu izdvojiti određene podatke iz teksta (mjesto i vrijeme radnje, opisi likova, najljepši, najuzbudljiviji ili najsmješniji dio u tekstu i slično).  Učenike treba poticati i usmjeravati na uočavanje određenih pojedinosti iz teksta kroz razgovor, osobito na početku drugog razreda. Kasnije će učenici biti samostalniji u radu i određivanju zadanih pojedinosti iz teksta.  Ovaj se ishod može povezati s ishodima iz ostalih predmetnih područja ovog predmeta kao i svih ostalih nastavnih predmeta te međupredmetnih tema, ovisno o sadržaju kojega učitelj koristi za ostvarenje ishoda. | |
| **Odgojno-obrazovni ishod učenja** | **Razrada ishoda** |
| **B.II.5** Učenik se stvaralački izražava prema vlastitom interesu, motiviran doživljajem određenog književnog teksta. | * stvara uratke na temelju pročitanog ili poslušanog teksta (tekst, ilustracija, crtež, strip, slikopriča) * stvara melodije, improvizacije na temelju pjesmice * osmišljava ili mijenja sadržaj priče ili pjesme u odnosu na originalni tekst kreirajući nova maštovita rješenja * stvara svoje rime prema poticaju * pripovijeda prema poticaju * usmeno i pisano prepričava zadane tekstove primjerene dobi učenika uz poticaj i bez poticaja. |
| **Poveznice sa ZJNPP** | **JZK-5.2.1** |
| **Ključni sadržaji** | |
| * književni tekst * stvaralaštvo. | |
| **Preporuke za ostvarenje ishoda** | |
| Potrebno je omogućiti učenicima različite načine stvaranja i izražavanja.  Učitelj treba podržavati svakog učenika i poticati ga na izražavanje u skladu s njegovim mogućnostima i interesima.  Ovaj se ishod može povezati s ishodima iz ostalih predmetnih područja ovog predmeta kao i svih ostalih nastavnih predmeta te međupredmetnih tema, ovisno o sadržaju kojega učitelj koristi za ostvarenje ishoda. | |

|  |  |
| --- | --- |
| **PREDMETNO PODRUČJE: C/ Kultura i mediji** | |
| **Odgojno-obrazovni ishod učenja** | **Razrada ishoda** |
| **C.II.1** Učenik analizira poslušani/pročitani tekst ili sadržaj u različitim medijima u skladu s jezičnim razvojem, dobi i interesom učenika. | * pronalazi nepoznate riječi iz teksta u rječniku i daje objašnjenja novih izraza * prepoznaje nepoznate riječi i izraze kroz kontekst rečenice i koristi rječnik primjeren uzrastu * izdvaja podatke iz teksta prema zadanim uputama * koristi riječi i izraze usvojene čitanjem ili slušanjem određenog teksta ili medijskog sadržaja * prepričava sadržaj teksta ili medijskog sadržaja * iznosi mišljenje ili stav o pročitanom ili poslušanom tekstu. |
| **Poveznice sa ZJNPP** | [**JZK-1.4.1**](https://kurikulum-zzoo.ba/hr/node/1454) |
| **Ključni sadržaji** | |
| * udžbenik * slikovnica * dječji časopis * informativni tekst. | |
| **Preporuke za ostvarenje ishoda** | |
| Preporučuje se osmisliti aktivnosti primjerene učeniku u kojima će učenik prema uputi pronaći određene podatke iz teksta, a upute moraju biti jasne i nedvosmislene.  Tekstove na početku drugog razreda čita učitelj, a kasnije učenici češće vježbaju samostalno čitanje.  Poticati učenika na obogaćivanje vlastitog rječnika novim riječima u skladu s jezičnim razvojem i dobi učenika.  Poticati učenika na otkrivanje smisla značenja riječi kroz kontekst razgovora ili kroz razgovor vođen pitanjima.  Organizirati aktivnosti čitanja sa zadatkom uočavanja nepoznatih riječi, riječi koje se isto pišu, a imaju različito značenje, stvaranja novih riječi, pronalaska značenja riječi u rječnicima.  Ovaj se ishod može povezati s ishodima iz ostalih predmetnih područja ovog predmeta kao i svih ostalih nastavnih predmeta te međupredmetnih tema, ovisno o sadržaju kojega učitelj koristi za ostvarenje ishoda | |
| **Odgojno-obrazovni ishod učenja** | **Razrada ishoda** |
| **C.II.2** Učenik odabire medijske sadržaje primjerene dobi učenika prema osobnim interesima. | * izdvaja primjerene sadržaje i razgovara o njima * sluša i gleda animirane, dokumentarne ili igrane filmove i druge medijske sadržaje * čita kraće tekstove iz dječjih časopisa. |
| **Poveznice sa ZJNPP** | **JZK-5.2.1** |
| **Ključni sadržaji** | |
| * animirani, dokumentarni ili igrani film * elektronički mediji * tiskani mediji * dječji časopis. | |
| **Preporuke za ostvarenje ishoda** | |
| Razgovarati s učenicima o sadržaju, poticati ih na komentiranje i izražavanje svog mišljenja.  Omogućiti učenicima usporedbu poznatog teksta s njegovom adaptacijom u nekom drugom medijskom obliku (tekst iz slikovnice s animiranim ili igranim filmom).  Ovaj se ishod može povezati s ishodima iz ostalih predmetnih područja ovog predmeta kao i svih ostalih nastavnih predmeta te međupredmetnih tema, ovisno o sadržaju kojega učitelj koristi za ostvarenje ishoda. | |
| **Odgojno-obrazovni ishod učenja** | **Razrada ishoda** |
| **C.II.3** Učenik posjećuje kulturne događaje primjerene uzrastu. | * razgovara s vršnjacima i odraslima o kulturnom događaju * izražava vlastiti doživljaj kulturnog događaja crtežom, slikom, govorom, pokretom, pjevanjem * samostalno bira i posuđuje knjige iz knjižnice * upoznaje se s dječjim odjelom gradske knjižnice u mjestu ili blizu mjesta u kojem živi. |
| **Poveznice sa ZJNPP** | **JZK-5.1.1** |
| **Ključni sadržaji** | |
| * lutkarska predstava * školska knjižnica. | |
| **Preporuke za ostvarenje ishoda** | |
| Posjetiti s učenicima školsku knjižnicu.  Ako u mjestu u kojem učenik živi postoji gradska knjižnica, posjetiti dječji odjel.  Omogućiti učenicima posjet lutkarskoj predstavi ili predstavi za djecu.  Potaknuti učenika na izražavanje vlastitog doživljaja kulturnog događaja stvaralaštvom.  Ovaj se ishod može povezati s ishodima iz ostalih predmetnih područja ovog predmeta kao i svih ostalih nastavnih predmeta te međupredmetnih tema, ovisno o sadržaju kojega učitelj koristi za ostvarenje ishoda. | |

**7. razred /175 nastavnih sati godišnje/**

|  |  |
| --- | --- |
| **PREDMETNO PODRUČJE: A/ Jezik i komunikacija** | |
| **Odgojno-obrazovni ishod učenja** | **Razrada ishoda** |
| **A.VII.1.** Učenik komunicira u skladu s temom poštujući pravila kulturnog sporazumijevanja. | * razlikuje službeni od privatnog razgovora * priprema se i izlaže na zadanu temu potkrjepljujući tvrdnje primjerima * primjenjuje govorne vrednote i sredstva verbalne/neverbalne komunikacije * izriče svoje mišljenje uvažavajući mišljenja drugih * izvodi zaključke na temelju argumenata * u razgovoru i raspravi ne prekida sugovornika * razvija samopouzdanje tijekom javnog obraćanja i sporazumijevanja s drugim osobama. |
| **Poveznice sa ZJNPP** | [**JZK-5.1.3**](https://kurikulum-zzoo.ba/hr/node/1490)[**JZK-3.4.1**](https://kurikulum-zzoo.ba/hr/node/1474) |
| **Ključni sadržaji** | |
| * načini sporazumijevanja (verbalna i neverbalna komunikacija) * govorne vrednote * razgovor (službeni, privatni) * rasprava * izlaganje na zadanu temu. | |
| **Preporuke za ostvarenje ishoda** | |
| Poticati učenike na sudjelovanje u razgovoru u različitim situacijama: u paru, u manjoj skupini ili na razini odjela. Inzistirati na potpunim, jasnim rečenicama vodeći računa o govornim vrednotama.  Učenicima dati mogućnost predlaganja njima bliskih i zanimljivih tema pazeći da odabir teme bude primjeren dobi učenika. Ukazati na važnost pripreme za izlaganje na zadanu temu, poticati ih da tijekom izlaganja svoje tvrdnje potkrijepe primjerima.  Ovaj se ishod može povezati s ostalim ishodima predmeta Hrvatski jezik, ishodima svih drugih nastavnih predmeta te s ishodima međupredmetnih tema, ovisno o sadržaju koji učitelj koristi za ostvarenje ishoda. | |
| **Odgojno-obrazovni ishod učenja** | **Razrada ishoda** |
| **A.VII.2.** Učenik čita tekstove prilagođavajući tehniku čitanja vrsti teksta. | * čita samostalno, tečno i izražajno poštujući rečenične znakove * u cijelosti poštuje govorne vrednote prema zahtjevima teksta * izražava doživljaj književnog teksta interpretativnim čitanjem. |
| **Poveznice sa ZJNPP** | [**JZK-3.3.1**](https://kurikulum-zzoo.ba/hr/node/1473)[**JZK-1.1.1**](https://kurikulum-zzoo.ba/hr/node/1445) |
| **Ključni sadržaji** | |
| * interpretativno čitanje * čitanje po ulogama * književni i neknjiževni tekstovi primjereni dobi učenika. | |
| **Preporuke za ostvarenje ishoda** | |
| Ishod je usmjeren na razvoj i njegovanje čitalačkih vještina.  Poticati učenike na čitanje različitih tekstova prilagođenih dobi (dobro bi bilo birati tekstove iz više izvora).  Organizirati aktivnosti slušanja audiozapisa, radiodrame ili recitiranja poezije u cilju razvijanja vještine čitanja.  Ovaj se ishod može povezati s ostalim ishodima predmeta Hrvatski jezik, ishodima drugih nastavnih predmeta Jezično-komunikacijskog područja te s ishodima međupredmetnih tema, ovisno o sadržaju koji učitelj koristi za ostvarenje ishoda. | |
| **Odgojno-obrazovni ishod učenja** | **Razrada ishoda** |
| **A.VII.3.** Učenik analizira strukturna i jezična obilježja teksta. | * prepoznaje temu i svrhu teksta * organizira podatke iz teksta sažimajući ih u različite vrste bilježaka * tumači značenje teksta na temelju bilježaka * uočava ulogu grafičke strukture i slikovnih elementa u tekstu * izvodi zaključke potkrepljujući ih argumentima * uočava obilježja prepričavanja s promjenom gledišta * procjenjuje zanimljivost i korisnost teksta * objašnjava nepoznate riječi na temelju vođenoga razgovora ili pomoću rječnika (tiskano i mrežno izdanje). |
| **Poveznice sa ZJNPP** | [**JZK-2.3.2**](https://kurikulum-zzoo.ba/hr/node/1465)[**JZK-2.2.2**](https://kurikulum-zzoo.ba/hr/node/1462) |
| **Ključni sadržaji** | |
| * vijest * izvješće * opis otvorenog i zatvorenog prostora * prepričavanje s promjenom gledišta. | |
| **Preporuke za ostvarenje ishoda** | |
| Potaknuti učenike na pronalaženje različitih novina koje informiraju o istom, važnom događaju tog dana; usporediti vijest i izvješće; pronaći sličnosti i razlike.  Birati tekstove zanimljivog i aktualnog sadržaja (vijest/izvješće iz svijeta sporta, glazbe…).  Uputiti učenike u samostalnu izradu novinske stranice o temama koje su im bliske.  Ovaj se ishod može povezati s ostalim ishodima predmeta Hrvatski jezik, ishodima drugih nastavnih predmeta Jezično-komunikacijskog područja te s ishodima međupredmetnih tema, ovisno o sadržaju koji učitelj koristi za ostvarenje ishoda. | |
| **Odgojno-obrazovni ishod učenja** | **Razrada ishoda** |
| **A.VII.4.** Učenik oblikuje tekst prema zadanim smjernicama. | * oblikuje tekst traženog oblika u skladu sa zadanom temom * primjenjuje strukturna i jezično-stilska obilježja traženog teksta * preoblikuje pripovjedni u dramski tekst * stvara tekst traženog oblika izražavajući se zavičajnim idiomom * prepoznaje stilsku funkciju neknjiževnih riječi * razvija osjetljivost za ljepotu govorene i pisane riječi * razvija sposobnost estetskog doživljaja i izražavanja. |
| **Poveznice sa ZJNPP** | [**JZK-4.2.1**](https://kurikulum-zzoo.ba/hr/node/1478)[**JZK-4.3.1**](https://kurikulum-zzoo.ba/hr/node/1481)[**JZK-4.2.2**](https://kurikulum-zzoo.ba/hr/node/1479) |
| **Ključni sadržaji** | |
| * stvaralačko izražavanje zavičajnim idiomom * opisivanje (opis otvorenog i zatvorenog prostora) * prepričavanje s promjenom gledišta * dramatizacija pripovjednog teksta * vijest, izvješće * školska zadaća (najmanje dvije školske zadaće tijekom školske godine). | |
| **Preporuke za ostvarenje ishoda** | |
| Ovaj se ishod odnosi na usmeno i pismeno izražavanje učenika.  Inzistirati na primjeni gramatičkih i pravopisnih/pravogovornih pravila te inzistirati na pisanju školskim rukopisnim pismom.  Redovito provoditi vježbe usmenog i pismenog izražavanja pronalazeći sadržaje u zavičajnoj kulturi. Kao poticaj za stvaranje priče mogu se koristiti različite strategije (niz slika, fotografije).  Omogućiti učenicima primjenu svih faza u procesu pisanja.  Naglašavati učenicima važnost čitanja za bogaćenje rječnika.  Motivirati učenike na pisanje u cilju sudjelovanja na školskim/županijskim natjecanjima i natječajima.  Ovaj se ishod može povezati s ostalim ishodima predmeta Hrvatski jezik, ishodima drugih nastavnih predmeta Jezično-komunikacijskog područja, ishodima nastavnih predmeta Društveno-humanističkog i Umjetničkog područja te s ishodima međupredmetnih tema, ovisno o sadržaju koji učitelj koristi za ostvarenje ishoda. | |
| **Odgojno-obrazovni ishod učenja** | **Razrada ishoda** |
| **A.VII.5.** Učenik primjenjuje gramatička pravila hrvatskoga standardnog jezika. | * razlikuje vrste i gramatička obilježja zamjenica i brojeva * objašnjava razlike pri oblikovanju i bilježenju upravnog i neupravnog govora * uočava gramatička obilježja glagola * razlikuje glagole po značenju, vidu i prijelaznosti * prepoznaje glagolske oblike u rečenici * pravilno koristi glagolske oblike * preoblikuje rečenice s obzirom na glagolsko vrijeme ili lice i broj * prepoznaje aktivno i pasivno stanje glagola u rečenici (ogledni i česti primjeri) * provodi glasovne promjene na oglednim i čestim primjerima (pri sprezanju glagola). |
| **Poveznice sa ZJNPP** | [**JZK-4.3.2**](https://kurikulum-zzoo.ba/hr/node/1482)[**JZK-4.3.1**](https://kurikulum-zzoo.ba/hr/node/1481) |
| **Ključni sadržaji** | |
| * zamjenice: vrste i sklonidba zamjenica * brojevi: vrste i sklonidba brojeva * upravni i neupravni govor * podjela glagola po značenju, vidu i predmetu radnje * gramatička obilježja glagola * aktivno i pasivno stanje * glagolski oblici: infinitiv, glagolski pridjevi, glagolska vremena, glagolski načini i prilozi * glasovne promjene u sprezanju. | |
| **Preporuke za ostvarenje ishoda** | |
| Izbjegavati pravila i paradigme koje se ne mogu primijeniti, staviti naglasak na primjenu usvojenih gramatičkih pravila u govorenju i pisanju.  Objasniti specifičnost upotrebe pasivnog/aktivnog stanja u hrvatskom jeziku (razina prepoznavanja).  Ovaj se ishod može povezati s ostalim ishodima predmeta Hrvatski jezik, ishodima svih drugih nastavnih predmeta te s ishodima međupredmetnih tema, ovisno o sadržaju koji učitelj koristi za ostvarenje ishoda. | |
| **Odgojno-obrazovni ishod učenja** | **Razrada ishoda** |
| **A.VII.6.** Učenik primjenjuje pravogovorna i pravopisna pravila hrvatskoga standardnog jezika. | * primjenjuje pravopisna pravila u pisanju velikog početnog slova * pravilno koristi rečenične i pravopisne znakove * primjenjuje pravila pisanja glagolskih oblika, zamjenica i brojeva * pravilno piše i govori riječi s provedenim glasovnim promjenama * pravilno koristi navodnike i zarez u pisanju upravnog i neupravnog govora * služi se pravopisnim priručnicima (tiskano i mrežno izdanje) sa svrhom poštivanja pravopisne norme. |
| **Poveznice sa ZJNPP** | [**JZK-4.3.2**](https://kurikulum-zzoo.ba/hr/node/1482)[**JZK-4.3.1**](https://kurikulum-zzoo.ba/hr/node/1481) |
| **Ključni sadržaji** | |
| * veliko početno slovo u pisanju imena bogova, božanstava, religijskih osoba, katoličkih simbola osobitog štovanja, vjerskih i crkvenih zajednica; gradskih četvrti i dijelova naseljenih mjesta; povijesnih, vojnih, gospodarskih i političkih saveza, pokreta, epoha, povijesnih događaja; riječi iz poštovanja i počasti * rečenični i pravopisni znakovi: točka sa zarezom, dvotočka, trotočka, zagrada, navodnici i zarez u upravnom govoru * sastavljeno i nesastavljeno pisanje riječi (zamjenice, brojevi, glagoli). | |
| **Preporuke za ostvarenje ishoda** | |
| Poticati učenike na primjenu pravogovornih i pravopisnih pravila u svakodnevnom životu, naglašavati važnost primjene pravopisnih pravila tijekom komunikacije putem elektroničkih medija.  Poticati učenike na primjenu aorista i imperfekta u stilske svrhe.  Inzistirati na pravilnom korištenju infinitiva i aorista glagola *biti*u govoru i pismu.  Koristiti formu klasičnog diktata kod provjere pravopisa, inzistirati na pisanju školskim rukopisnim pismom.  Ovaj se ishod može povezati s ostalim ishodima predmeta Hrvatski jezik, ishodima svih drugih nastavnih predmeta te s ishodima međupredmetnih tema, ovisno o sadržaju koji učitelj koristi za ostvarenje ishoda. | |
| **Odgojno-obrazovni ishod učenja** | **Razrada ishoda** |
| **A.VII.7.** Učenik objašnjava jezičnu raznolikost hrvatskoga jezika. | * prepoznaje riječi zavičajnog govora i narječja u odnosu na hrvatski standardni jezik * sluša dijalektalnu liriku uočavajući osobine narječja na kojem je pisana * prepoznaje stilsku funkciju neknjiževnih riječi i izraza * razvija ljubav prema materinskom jeziku uočavajući njegovu ljepotu i jezičnu raznolikost. |
| **Poveznice sa ZJNPP** | [**JZK-3.4.1**](https://kurikulum-zzoo.ba/hr/node/1474)[**JZK-3.3.1**](https://kurikulum-zzoo.ba/hr/node/1473) |
| **Ključni sadržaji** | |
| * zavičajni govor i narječja prema standardnom jeziku: lokalizmi, dijalektizmi. | |
| **Preporuke za ostvarenje ishoda** | |
| Odabrati poticajne tekstove na kojima će se uočiti razlika između narječja i hrvatskoga standardnog jezika.  Učenicima omogućiti slušanje dijalektalne lirike kako bi uočili osobine narječja na kojem je pisana; ne inzistirati na čitanju tekstova pisanih na narječjima kojima učenici ne govore.  Ovaj se ishod može povezati s ostalim ishodima predmeta Hrvatski jezik, ishodima nastavnih predmeta Društveno-humanističkog i Umjetničkog područja te s ishodima međupredmetnih tema, ovisno o sadržaju koji učitelj koristi za ostvarenje ishoda. | |
| **Odgojno-obrazovni ishod učenja** | **Razrada ishoda** |
| **A.VII.8.** Učenik uočava povezanost razvoja hrvatskoga jezika s razvojem nacionalnog identiteta i kulture. | * objašnjava početke hrvatske pismenosti * imenuje spomenike hrvatske pismenosti * prepoznaje ulogu spomenika hrvatske kulture kao bitne sastavnice vlastitog nacionalnog i kulturnog identiteta * uočava ulogu i značaj hrvatskog jezika za očuvanje nacionalnog i kulturnog identiteta Hrvata u BiH * razvija ljubav i ponos prema bogatstvu jezičnog stvaralaštva svog naroda. |
| **Poveznice sa ZJNPP** | [**JZK-4.4.1**](https://kurikulum-zzoo.ba/hr/node/1483)[**JZK-5.2.2**](https://kurikulum-zzoo.ba/hr/node/1492) |
| **Ključni sadržaji** | |
| * početci hrvatske pismenosti (trojezičnost, hrvatska pisma, Bašćanska ploča, prvotisak, razvoj hrvatskoga jezika u BiH, Kočerinska ploča, Humačka ploča, Povelja Kulina bana). | |
| **Preporuke za ostvarenje ishoda** | |
| Osvijestiti, kroz različite aktivnosti, važnost razvoja hrvatskoga jezika i važnost spomenika hrvatske pismenosti za očuvanje nacionalnog identiteta.  Ovaj se ishod može povezati s ostalim ishodima predmeta Hrvatski jezik, ishodima nastavnih predmeta Društveno-humanističkog i Umjetničkog područja te s ishodima međupredmetnih tema, ovisno o sadržaju koji učitelj koristi za ostvarenje ishoda. | |

|  |  |
| --- | --- |
| **PREDMETNO PODRUČJE: B/ Književnost i stvaralaštvo** | |
| **Odgojno-obrazovni ishod učenja** | **Razrada ishoda** |
| **B.VII.1.** Učenik obrazlaže ideje i stavove iz književnog teksta. | * izražava vlastite osjećaje i razmišljanja vezana za tekst * tumači način na koji književni tekst utječe na oblikovanje njegovih stavova i vrijednosti * objašnjava glavne ideje i problematiku književnoga teksta povezujući ih sa svakodnevnim životom * objašnjava značenje nepoznatih, manje poznatih i višeznačnih riječi i izraza * uspoređuje književni tekst s njegovim prilagodbama u drugim medijima. |
| **Poveznice sa ZJNPP** | [**JZK-1.1.2**](https://kurikulum-zzoo.ba/hr/node/1446)[**JZK-1.1.3**](https://kurikulum-zzoo.ba/hr/node/1447) |
| **Ključni sadržaji** | |
| * lirska pjesma * epska i lirska narodna pjesma * pripovjedni ili opisni književni tekst * dramski tekst. | |
| **Preporuke za ostvarenje ishoda** | |
| Ukazivati na dobrobit čitanja koje učeniku pomaže u razvoju kritičkog mišljenja, razvoju jezičnih vještina te razumijevanju kulture i društva. Naglašavati da čitanjem bogate svoj rječnik i razvijaju vještine komunikacije.  Organizirati zajedničke aktivnosti čitanja na satu ili školskoj knjižnici te poticati učenike na aktivno sudjelovanje u razgovoru o pročitanome, naglasak staviti na učenikovo razumijevanje teksta na temelju doživljaja.  Ovaj se ishod može povezati s ostalim ishodima predmeta Hrvatski jezik, ishodima drugih nastavnih predmeta Jezično-komunikacijskog područja, ishodima nastavnih predmeta Društveno-humanističkog i Umjetničkog područja te s ishodima međupredmetnih tema, ovisno o sadržaju koji učitelj koristi za ostvarenje ishoda. | |
| **Odgojno-obrazovni ishod učenja** | **Razrada ishoda** |
| **B.VII.2.** Učenik analizira žanrovska, strukturna i stilska obilježja književnoga teksta. | * opisuje obilježja teksta s obzirom na pripadnost određenoj književnoj vrsti * analizira strukturu književnog teksta objašnjavajući povezanost motiva i teme * uočava izražajnu funkciju ritmotvornih elemenata * objašnjava pjesničke slike i preneseno značenje u pjesmi * prepoznaje na primjerima vrste rime * navodi primjere stilskih izražajnih sredstava * prepoznaje značajke narodne književnosti * analizira strukturu dramskog teksta prepoznajući dramski sukob i dramsku situaciju. |
| **Poveznice sa ZJNPP** | [**JZK-1.5.1**](https://kurikulum-zzoo.ba/hr/node/1457)[**JZK-1.2.2**](https://kurikulum-zzoo.ba/hr/node/1449) |
| **Ključni sadržaji** | |
| * odnos teme i motiva u književnom tekstu * pjesničke slike: gustativne, taktilne, olfaktivne * ritmotvorni elementi (intonacija i stanka, opkoračenje, vrste rime, inverzija) * stilska izražajna sredstva: inverzija, ponavljanje, asonanca, aliteracija * dijelovi dramskog teksta (čin, dramski prizor) dramski sukob i dramska situacija * pripovjedne vrste: anegdota, vic, crtica, povijesni roman, znanstveno-fantastični roman, putopis, povjestice * lirske vrste: šaljiva lirska pjesma, haiku * narodna književnost: epska i lirska narodna pjesma, izreke, poslovice, pitalice, zagonetke, epski deseterac, stalni epiteti, hiperbola u narodnoj poeziji * hrvatsko dijalektalno pjesništvo i pjesništvo na jezicima drugih naroda u BiH. | |
| **Preporuke za ostvarenje ishoda** | |
| Podučavanje književnoteorijskih pojmova povezati s književnim tekstovima koje učitelj bira iz različitih izvora, a koji su u skladu s odgojno-obrazovnim ciljevima i ishodima te su u skladu s interesima i dobi učenika.  Književnoteorijska znanja su u službi proširivanja iskustva čitanja i razvijanja pozitivnog stava prema čitanju.  Ovaj se ishod može povezati s ostalim ishodima predmeta Hrvatski jezik, ishodima drugih nastavnih predmeta Jezično-komunikacijskog područja, ishodima nastavnih predmeta Društveno-humanističkog i Umjetničkog područja te s ishodima međupredmetnih tema, ovisno o sadržaju koji učitelj koristi za ostvarenje ishoda. | |
| **Odgojno-obrazovni ishod učenja** | **Razrada ishoda** |
| **B.VII.3.** Učenik analizira likove, događaje i ideje te njihove međuodnose u tekstu. | * analizira ulogu lika u zapletu i raspletu radnje * iznosi svoje stavove i mišljenje o likovima * prepoznaje ulogu dijaloga i monologa u oblikovanju lika * opisuje odnose među likovima i njihov doprinos razvoju teme i ideje * analizira lik potkrepljujući navode citatima iz teksta. |
| **Poveznice sa ZJNPP** | [**JZK-1.1.3**](https://kurikulum-zzoo.ba/hr/node/1447) |
| **Ključni sadržaji** | |
| * govorna karakterizacija * etička karakterizacija lika * lik u dramskom djelu. | |
| **Preporuke za ostvarenje ishoda** | |
| Učenike uputiti na društveni kontekst u koji je lik smješten, usmjeravati učeničku percepciju lika na temelju ponašanja i postupaka lika.  Birati tekstove prema vrlinama i poželjnim osobinama književnog lika (prijateljstvo, prihvaćanje, pomaganje, istinoljubivost, poštenje), razvijati kod učenika sposobnost promišljanja o svojim i tuđim postupcima.  Ovaj se ishod može povezati s ostalim ishodima predmeta Hrvatski jezik, ishodima drugih nastavnih predmeta Jezično-komunikacijskog područja, ishodima nastavnih predmeta Društveno-humanističkog i Umjetničkog područja te s ishodima međupredmetnih tema, ovisno o sadržaju koji učitelj koristi za ostvarenje ishoda. | |
| **Odgojno-obrazovni ishod učenja** | **Razrada ishoda** |
| **B.VII.4.** Učenik čita književni tekst prema preporuci učitelja ili vlastitom izboru. | * predstavlja odabrani književni tekst prema uputama ili unaprijed postavljenim zadatcima * izražava doživljaj književnog teksta povezujući motive sa stvarnim životom * objašnjava način na koji književni tekst utječe na oblikovanje njegovih stavova i vrijednosti * citira tekst u svrhu argumentiranja zaključaka * razvija čitalačku naviku kontinuiranim čitanjem i motivacijom za čitanje * preporučuje književno djelo drugim čitateljima na temelju vlastitog dojma. |
| **Poveznice sa ZJNPP** | [**JZK-1.5.1**](https://kurikulum-zzoo.ba/hr/node/1457) |
| **Ključni sadržaji** | |
| * književna djela za cjelovito čitanje prema preporuci ili prema vlastitom izboru. | |
| **Preporuke za ostvarenje ishoda** | |
| Djela za cjelovito čitanje birati u skladu s odgojno-obrazovnim ciljevima i ishodima te u skladu s razvojnom dobi učenika i njihovom čitalačkom ukusu.  Nastavu lektire organizirati na bitno drugačiji način od klasičnog načina provjere razumijevanja, postavljati zadatke koji potiču kreativnost učenika, omogućiti učenicima predstavljanje književnog djela na njima zanimljiv način.  Preporučuje se tijekom školske godine obraditi osam lektirnih naslova, od kojih je jedan prema izboru učenika.  Ovaj se ishod može povezati s ostalim ishodima predmeta Hrvatski jezik, s ishodima drugih nastavnih predmeta Jezično-komunikacijskog područja, ishodima nastavnih predmeta Društveno-humanističkog i Umjetničkog područja te s ishodima međupredmetnih tema, ovisno o sadržaju koji učitelj koristi za ostvarenje ishoda. | |
| **Odgojno-obrazovni ishod učenja** | **Razrada ishoda** |
| **B.VII.5.** Učenik stvara uradak potaknut osobnim iskustvom i doživljajem književnog teksta/umjetničkog djela. | * oblikuje uratke u kojima do izražaja dolazi originalnost, kreativnost i stvaralačko mišljenje * istražuje i slobodno radi na temi koja mu je bliska poštujući tuđe intelektualno vlasništvo * stvara uratke prema vlastitoj zamisli * izražava vlastite osjećaje i doživljaj književnog djela * razvija vlastiti potencijal za stvaralaštvo. |
| **Poveznice sa ZJNPP** | [**JZK-4.2.1**](https://kurikulum-zzoo.ba/hr/node/1478)[**JZK-4.2.2**](https://kurikulum-zzoo.ba/hr/node/1479) |
| **Ključni sadržaji** | |
| * literarni uradak, krasnoslov, dramatizacija i improvizacija književnog teksta * plakat, strip, slikopriča, ilustracija * stvaralačko pripovijedanje * fotografija prema motivima iz književnog djela * kratki film ili videozapis, radioprilog * izrada kostima i scenografija. | |
| **Preporuke za ostvarenje ishoda** | |
| Poticati učenike na stvaralački način izražavanja u kojem dolazi do izražaja kreativnost i originalnost i koje je bitno drugačije od klasične provjere znanja.  Ishod se vrednuje formativno, a učitelj može nagraditi učenika ocjenom za izniman trud cijeneći njegovu samostalnost i poštujući njegove mogućnosti.  Aktivnosti se mogu ostvariti individualnim ili timskim radom.  Omogućiti učenicima predstavljanje uratka razrednom odjelu/školi.  Ovaj se ishod može povezati s ostalim ishodima predmeta Hrvatski jezik, ishodima drugih nastavnih predmeta Jezično-komunikacijskog područja, ishodima nastavnih predmeta Umjetničkog područja te s ishodima međupredmetnih tema, ovisno o sadržaju koji učitelj koristi za ostvarenje ishoda. | |

|  |  |
| --- | --- |
| **PREDMETNO PODRUČJE: C/ Kultura i mediji** | |
| **Odgojno-obrazovni ishod učenja** | **Razrada ishoda** |
| **C.VII.1.** Učenik koristi medijske sadržaje primjerene dobi i interesu učenika. | * navodi najvažnije podatke vezane za postanak i razvoj filma * razlikuje filmske rodove * uočava ulogu filmskih izražajnih sredstava u kreiranju poruke filma * određuje poruku filma povezujući je sa svojim iskustvom i svijetom koji ga okružuje * samostalno pretražuje mrežne sadržaje prema zadanim smjernicama * uspoređuje književno djelo i njegovu filmsku adaptaciju. |
| **Poveznice sa ZJNPP** | [**JZK-5.1.3**](https://kurikulum-zzoo.ba/hr/node/1490)[**JZK-5.1.2**](https://kurikulum-zzoo.ba/hr/node/1489) |
| **Ključni sadržaji** | |
| * film (povijesni osvrt na postanak i razvoj filma, filmski rodovi) * filmska izražajna sredstva * animirani, crtani film * rječnici, pravopis hrvatskoga jezika (mrežno i tiskano izdanje). | |
| **Preporuke za ostvarenje ishoda** | |
| Objasniti kako auditivni, vizualni/audiovizualni izvori postaju dio kulture kreirajući medijsku publiku, teorijski pojmovi vezani za filmsku umjetnost su u svrhu razumijevanja sadržaja odnosno poruke filma.  Birati nastavne sadržaje u skladu s odgojno-obrazovnim ciljevima i ishodima te u skladu s razvojnom dobi učenika. Sadržajima ovog ishoda poticati razvoj kreativnog i kritičkog mišljenja.  Osposobiti učenike za samostalno korištenje mrežnih stranica Instituta za hrvatski jezik.  Ovaj se ishod može povezati s ostalim ishodima predmeta Hrvatski jezik, ishodima drugih nastavnih predmeta Jezično-komunikacijskog područja, ishodima nastavnih predmeta Društveno-humanističkog i Umjetničkog područja te s ishodima međupredmetnih tema, ovisno o sadržaju koji učitelj koristi za ostvarenje ishoda. | |
| **Odgojno-obrazovni ishod učenja** | **Razrada ishoda** |
| **C.VII.2.** Učenik uspoređuje različito predstavljanje istih medijskih sadržaja objašnjavajući njihov utjecaj na razvoj mišljenja i stavova. | * pronalazi primjere istog medijskog sadržaja u različitim medijima uočavajući različito predstavljanje sadržaja * opisuje kako se različitim postupcima, tehnikama te vizualnim i zvučnim znakovima oblikuje značenje medijske poruke i stvara željeni učinak na publiku * razlikuje komercijalne i nekomercijalne medije * pretpostavlja o ciljanoj publici na temelju pročitanog teksta, pogledane predstave, filma ili serije * objašnjava reakciju različitih primatelja na isti medijski tekst. |
| **Poveznice sa ZJNPP** | [**JZK-5.2.2**](https://kurikulum-zzoo.ba/hr/node/1492)[**JZK-5.1.2**](https://kurikulum-zzoo.ba/hr/node/1489) |
| **Ključni sadržaji** | |
| * tekstovi u časopisima, novinama ili na internetskim stranicama * plakati, filmovi, serije. | |
| **Preporuke za ostvarenje ishoda** | |
| Razvijati kod učenika svijest o tome kako mediji utječu na razvoj kulturnog identiteta odnosno na razvoj stavova i mišljenja pojedinca i društva u cjelini.  Sadržajima ovog ishoda poticati razvoj kreativnog i kritičkog mišljenja.  Ovaj se ishod može povezati s ostalim ishodima predmeta Hrvatski jezik, ishodima drugih nastavnih predmeta Jezično-komunikacijskog područja, ishodima nastavnih predmeta Društveno-humanističkog i Umjetničkog područja te s ishodima međupredmetnih tema, ovisno o sadržaju koji učitelj koristi za ostvarenje ishoda. | |
| **Odgojno-obrazovni ishod učenja** | **Razrada ishoda** |
| **C.VII.3.** Učenik izgrađuje svoj kulturni i nacionalni identitet. | * posjećuje kulturne događaje u cilju aktivnog uključivanja u kulturni i društveni život zajednice * posjećuje izložbe o znamenitim osobama, izumiteljima, o kulturnoj baštini svog kraja * odlazi na susrete s piscima, glumcima, glazbenicima, jezikoslovcima * sudjeluje u projektima i kreativnim radionicama (likovne, literarne, filmske) * posjećuje institucije, kino i medijske kuće * posjećuje internetske sadržaje u svrhu upoznavanja kulture svoga naroda * prepoznaje vrijednost povijesno-kulturne baštine u razvoju nacionalne svijesti. |
| **Poveznice sa ZJNPP** | [**JZK-5.1.1**](https://kurikulum-zzoo.ba/hr/node/1488)[**JZK-5.1.2**](https://kurikulum-zzoo.ba/hr/node/1489) |
| **Ključni sadržaji** | |
| * kulturni događaji u fizičkom i virtualnom okružju * internetski sadržaji (kulturni portali). | |
| **Preporuke za ostvarenje ishoda** | |
| Ostvarenje ovog ishoda uvjetovano je dobi i interesima učenika, fizičkom okruženju (društveno-kulturni i umjetnički sadržaji) te tehničkim mogućnostima škole.  Ovaj se ishod vrednuje formativno, ishodom se potiče osobni razvoj učenika, aktiviranje stečenih znanja i kompetencija u smislu neposrednog iskustvenog učenja.  Poticati učenike na sudjelovanje u kulturnom i društvenom životu škole i lokalne zajednice, sudjelovanje u školskim projektima.  Ovaj se ishod može povezati s ostalim ishodima predmeta Hrvatski jezik, s ishodima drugih nastavnih predmeta Jezično-komunikacijskog područja, ishodima nastavnih predmeta Društveno-humanističkog i Umjetničkog područja te s ishodima međupredmetnih tema, ovisno o sadržaju koji učitelj koristi za ostvarenje ishoda. | |

**E/ UČENJE I PODUČAVANJE**

Predmet Hrvatski jezik omogućuje učenicima razvijanje vještina, stavova i vrijednosti nužnih za život i cjeloživotno učenje. To znači da u svim godinama učenja i podučavanja, na svim razinama, svim učenicima treba ponuditi jednake mogućnosti za razvijanje vještina slušanja, čitanja, pisanja i govorenja. Razvijanje čitalačke pismenosti i kulture izražavanja je preduvjet za razvoj i ostalih vrsta pismenosti, odnosno učenja svih ostalih predmeta i međupredmetnih tema.

Svaki učenik u procesu učenja pripada odjelnoj i školskoj zajednici, ali je i individua sa svojim karakteristikama u procesu učenja. Uključivanje učenika na osobnoj, odnosno individualnoj razini preko zadataka kroz koje može izraziti vlastite stavove i mišljenja vodi njegovoj samoaktualizaciji.

Učenici s posebnim potrebama (učenici s teškoćama u razvoju i učenju i daroviti učenici) dio su obrazovnog sustava koji je često sveden na margine te posebnu pozornost treba posvetiti upravo njima. Inkluzija ili uključivanje znači stvaranje takvog okružja u kojem svako dijete ima priliku razviti svoje potencijale. Učitelj/nastavnik prepoznaje granice učenikovih sposobnosti, prilagođava mu ljestvicu postignuća. Svakom učeniku potrebna je odgojno-obrazovna podrška kako bi kontinuirano napredovao u svojim postignućima. Interakcija i komunikacija između učenika i učitelja/nastavnika ključ je uspjeha odgojno-obrazovnog procesa.

Prvi, drugi i treći razred osnovnoškolskog obrazovanja obuhvaćaju razdoblje početnog čitanja i pisanja. U ovom razdoblju učenika se najčešće motivira kroz igru te mu je potrebno približiti sadržaje kroz njegova iskustva iz svakodnevnog života i okruženja.

Učenje i podučavanje mora uključivati samoinicijativno istraživanje i otkrivanje novih informacija koje će motivirati učenike za angažman i rad. Takvim radom učenik uči kako organizirati rad, osmisliti potrebno vrijeme za usvajanje novih sadržaja i prepoznati vlastite vrijednosti. U kasnijim fazama učenik će naučiti prepoznati i razinu usvojenosti znanja kako bi je unaprijedio pa čak i kritički samostalno vrednovao.

Cilj aktivnog učenja jest potaknuti učenika na smisleno uključivanje u proces učenja i podučavanja što predstavlja sudjelovanje u planiranim aktivnostima i komunikaciji s drugima. Aktivno učenje alternativa je tradicionalnom obliku nastave u kojem je učenje najčešće bilo prikupljanje i reprodukcija činjenica.

Jezično-komunikacijsko područje prema svim suvremenim lingvističkim teorijama daje prednost komunikaciji nad klasičnim izučavanjem gramatike, odnosno daje prednost primjeni gramatičkih, pravopisnih, pravogovornih, leksičkih i stilističkih znanja. Potrebno je napraviti zaokret u načinu podučavanja, odnosno tradicionalnu nastavu u kojoj je učitelj u središtu pozornosti usmjeriti na aktivnu nastavu u kojoj će učenik biti središte odgojno-obrazovnog procesa.

Kreativnost učitelja/nastavnika osobito dolazi do izražaja u fazi planiranja nastave. Pažljivim odabirom aktivnosti učitelj/nastavnik će zainteresirati učenike na aktivnu uključenost u proces učenja što će dovesti do realizacije ishoda učenja i ciljeva predmeta.

Za pružanje kvalitetnih obrazovnih iskustava učenicima je od velikog značenja okružje u kojem žive, rade i uče, a koje treba biti poticajno i primjereno učeničkoj dobi te omogućiti različitu dinamiku učenja pri čemu se uvažavaju i prihvaćaju različita mišljenja, stavovi i vrijednosti. Uzajamni odnosi učenika i učitelja/nastavnika temelje se na međusobnom poštovanju i povjerenju što doprinosi stvaranju pozitivne razredne klime. Tijekom učenja i podučavanja u razrednome odjelu treba vladati pozitivno i radno ozračje u kojemu učenici osjećaju zadovoljstvo i pripadnost skupini. S druge strane, učitelj/nastavnik mora u svom radu koristiti inovativne pristupe u podučavanju te tako kontinuirano unaprjeđivati vlastite kompetencije u skladu sa zahtjevima suvremenoga društva, a koje će i na učenika djelovati poticajno.

Učitelj/nastavnik kreira proces učenja na način da svi učenici budu aktivno uključeni u proces učenja. Učenici se mogu organizirati i u skupine radi ostvarivanja različitih projekata (individualnih, razrednih i školskih) nadgledanja, planiranja i samoreguliranja vlastitoga napredovanja u usvajanju znanja, vještina i stavova, usvajanju kompetencija. Prvi korak je utvrditi prethodna učenička znanja u cilju povezivanja s novim znanjima koja tek treba usvojiti. Sljedeći korak je odabir odgovarajućih i relevantnih aktivnosti. Odgovarajuće aktivnosti su one koje su prikladne učeničkoj dobi, a relevantne su one aktivnosti kojima se mogu zadovoljiti postavljeni ishodi i ciljevi učenja. Zadatak učitelja/nastavnika jest pronaći najbolje metode koje će omogućiti primjenu naučenog. Učenik/učitelj će osposobiti učenike za samostalno učenje, poticati razvoj kritičkog mišljenja, razvijati metakognitivnu svijest kod učenika – mišljenje o vlastitom mišljenju.

Vještine i znanja stečena u prethodnim razredima podrazumijevaju se i usložnjavaju.

Kako bi se dana iskustva mogla učinkovito organizirati u nastavnoj praksi, potrebno je osigurati različite materijale i izvore koje učitelj/nastavnik odabire ili ih sam izrađuje, a može i u suradnji s učenicima. Materijali moraju biti funkcionalni i usmjereni na ostvarenje ishoda i ciljeva predmeta definiranih predmetnim kurikulom.

Polazišni izvori nastave Hrvatskog jezika različite su vrste tekstova svih funkcionalnih stilova, različitih sadržaja i struktura u različitim medijima. Tekst je lingvometodički predložak koji se nalazi u učenicima dostupnim izvorima (udžbenicima, ali i tekstovima iz drugih izvora koje učitelj/nastavnik može pripremiti). Materijali iz digitalnih izvora koji su dostupni upotrebom IKT tehnologija, podrazumijevaju digitalnu pismenost, a takav pristup motivira učenika za nova saznanja iz različitih izvora.

U nastavi Hrvatskoga jezika potrebno je kontinuirano unaprjeđivati kompetencije da bi se održala visoka profesionalna kvaliteta podučavanja u skladu sa zahtjevima suvremenoga društva i globalizacije.

Potrebno je omogućiti učenicima fleksibilnost u pristupu, istraživanju i analiziranju informacija iz različitih izvora kako bi mogli primijeniti stečeno znanje za rješavanje problema i donošenje odluka te razvijanje kompetencija potrebnih za cijeli život (komunikacijske, pismene, čitalačke, medijske).

**F/ VREDNOVANJE I OCJENJIVANJE**

Nastavni predmet Hrvatski jezik uči se i podučava tijekom svih godina osnovnoškolskog i srednjoškolskog obrazovanja. Tijekom tog razdoblja zadatak učitelja/nastavnika u odgojno-obrazovnom procesu jest unaprijediti vlastito podučavanje i voditi brigu o osobnosti učenika, poticati njegovo samopouzdanje i motivirati ga za učenje i napredak - vrednovati. Vrednovanje je sustavno prikupljanje podataka u procesu učenja i postignutoj razini ostvarenosti ishoda, kompetencija, znanja, vještina, sposobnosti, samostalnosti u radu, u skladu s definiranim i prihvaćenim metodama. Načine i oblike vrednovanja treba potpuno uskladiti s kurikulskim pristupom nastavnom procesu.

Oblici vrednovanja u predmetu Hrvatski jezik su: usmena provjera, pisane provjere zadatcima otvorenog i zatvorenog tipa, samostalni učenički radovi, eseji, izvješća, projekti, seminarski radovi, rasprave, usmena izlaganja, aktivnost na satu, bilješke o praćenju rada svakog učenika i suradnje s drugim učenicima, učenikova samoprocjena.

Pravilnim odabirom i primjerenom upotrebom pojedinih oblika vrednovanja nastavnik će procijeniti, ocijeniti i evaluirati učenička postignuća u različitim razinama složenosti zadataka i različitim dimenzijama znanja.

Sumativno se vrednuje usvojenost znanja i razvijenost vještina, a prati se i procjenjuje usvojenost općeprihvaćenih stavova i vrijednosti te razvijenost navika i elementi temeljnih kompetencija. Najčešće se sumativno vrednuju postignuti ishodi učenja na kraju određene faze u procesu učenja, na primjer na kraju nastavne teme ili cjeline, polugodišta ili nastavne godine, ali je poželjno što češće davati učeniku mogućnost dobivanja ocjene. Formativno vrednovanje odvija se kontinuirano tijekom izvođenja nastavnog procesa. Važno je uočiti koji oblici rada, koje metode, kakve aktivnosti dovode do postizanja najboljih rezultata. Povratna informacija ovdje je jako važna jer se učenika usmjerava, potiče, redovito prati, savjetuje kako bi kontinuirano napredovao.

Pri tom se uočava odgovarajući način rada za postizanje najboljih rezultata, otkrivaju se darovitosti ili slabosti pojedinog učenika te ga se preciznom povratnom informacijom savjetuje i upućuje na uspješne načine postizanja još boljih rezultata. Samovrednovanje učenika također dobiva ulogu koju zaslužuje, jer je to način da učenik procijeni vlastitu usvojenost odgojno-obrazovnih ishoda u procesu učenja.

Sumativnom ocjenom vrednuju se elementi ocjenjivanja koji proizlaze iz odgojno-obrazovnih ciljeva. Neki od mogućih elemenata ocjenjivanja učenika u postupcima provjeravanja su:

*1. Jezik*

*2. Izražavanje i stvaranje*

*3. Književnost*

*4. Kultura i mediji*

*5. Kultura rada.*

Vrednovanje obuhvaća tri pristupa:

* vrednovanje za učenje
* vrednovanje kao učenje
* vrednovanje naučenog.

Praćenje, provjeravanje i ocjenjivanje uži su pojmovi od pojma vrednovanje. Vrednovanje kao učenje podrazumijeva aktivno uključivanje učenika u proces te razvoj učeničkoga autonomnog pristupa učenju pomoću samovrednovanja i vršnjačkog vrednovanja. Vrednovanje za učenje služi unaprjeđivanju i planiranju budućega učenja i podučavanja praćenjem rada učenika. Vrednovanje naučenog je ocjenjivanje razine postignuća učenika. Vrednovanje za učenje i vrednovanje kao učenje ne rezultiraju ocjenom nego kvalitativnom povratnom informacijom (formativno vrednovanje).

Preporučeni pristup vrednovanju jest koristiti sva tri navedena pristupa vrednovanja. Iako vrednovanje naučenog kao sumativno vrednovanje ne smije biti jedini pristup, on je neizbježan u nastavnom procesu. Provođenje vrednovanja je važno za poboljšanje, razvoj i napredak svih sudionika odgojno-obrazovnog procesa.

## KURIKUL NASTAVNOG PREDMETA LIKOVNA KULTURA

**Koordinator umjetničkog područja:**

Marko Salavarda. mag.

**Voditelj predmetne Radne skupine:**

dr. art. Mladen Ivešić, doc.

**Radna skupina za izradu predmetnog kurikula:**

Marijana Pažin Ivešić

Marija Jurčić

Vesna Rakić

Mario Naletilić

Đurđica Jezerčić

Saša Šantić

Anela Vidačak

**Recenzenti:**

Boris Orenčuk. mag.

Vladimir Filipović, mag.

**A/ OPIS PREDMETA**

Svrha nastave predmeta Likovna kultura i Likovna umjetnost jest ovladavanje likovnim jezikom, razvijanje vizualne pismenosti kod učenika, upoznavanje kronološkoga razvoja likovnih umjetnosti i umjetničkih koncepata te razumijevanje istih. Uz sve navedeno, umjetnost potiče inicijativu, maštu, sposobnost kritičkoga mišljenja, osjećaj samostalnosti i kognitivni razvoj. Učenik na nastavi Likovne kulture stječe radne navike, poboljšava koncentraciju, razumijevanje svijeta oko sebe te izražavanje vlastitih ideja. Stvaralačke aktivnosti pridonose jačanju identiteta učenika, njegovom osobnom integritetu i samopoštovanju te razvoju kulturne i ekološke svijesti. Svrha odgoja i obrazovanja u području umjetnosti jeste stvaranje kreativnih pojedinaca koji aktivno sudjeluju u oblikovanju kulture svoje neposredne i šire okoline.

Podučavanje Likovne kulture i Likovne umjetnosti razvija interes za estetiku i pozitivne društvene vrijednosti, ljubav prema vlastitoj i tuđoj kulturnoj baštini te pomaže učeniku shvatiti vizualnu stvarnost unutar društvenoga konteksta. Podučavanje ovoga predmeta pozitivno utječe na emocionalni život učenika, njegovo intuitivno i stvaralačko/kreativno razmišljanje, oblikuje njegov sustav vrijednosti i kritički stav prema svemu što ga okružuje. Upoznavanje različitih umjetničkih formi, tehnika i medija razvija spoznajne sposobnosti i psihomotoričke vještine učenika i pridonosi razumijevanju različitih društvenih i kulturalnih konteksta.

Kroz proces razmišljanja i vrednovanja učenik stvara mnoštvo umjetničkih djela pokazujući sintezu vještina, medija i koncepata. Pritom razvija maštu i sposobnost donošenja različitih rješenja objedinjujući estetski i etički aspekt. Istodobno se njeguje osobnost učenika i potreba za izražavanjem, služeći se tradicionalnim likovnim materijalima i postupcima, ali i suvremenim vizualnim medijima i konceptima. Učenik se najprije upoznaje s osnovnim materijalima, tehnikama, medijima i likovnim elementima, koji se koriste u umjetnosti, primjenjujući brojne metode i tehnike kojima se razvija produktivnost i stvaralaštvo u ostvarivanju ideja. Učenik razvija ideje istražujući prirodu koja ga okružuje, pritom koristeći maštu i osjećaje. Upoznavanjem različitih umjetničkih djela učenik analizira metode, tehnike i sadržaje tih djela te se tako osposobljava za prepoznavanje i primjenu istih u osobnom izričaju.

Podučavanje predmeta Likovna kultura i Likovna umjetnost pridonosi razvoju vizualne pismenosti koja je od ključne važnosti, ako ne i presudan vid komuniciranja u 21. stoljeću. Učenik se osposobljava za kritičko mišljenje i argumentiranu prezentaciju te stječe osjećaj odgovornosti kroz rad u grupama. Od najnižih razreda osnovne škole do srednje škole, učenik stječe znanja o vizualnoj kulturi, različitim područjima vizualnih umjetnosti (crtež, slikarstvo, skulptura, grafika, dizajn, arhitektura, fotografija, film, strip, primijenjene i suvremene umjetničke prakse) i raznovrsnim načinima vizualne komunikacije.

U nastavi Likovne kulture i Likovne umjetnosti, učenik usvaja likovni jezik te se istim koristi kako bi bolje razumio vizualnu okolinu, oblikovao vlastiti identitet, razvio kulturnu i ekološku svijest, osposobio se iskazati svoju kreativnost, znao izraziti maštu te u potpunosti doživio sebe i svijet koji ga okružuje. Istraživanjem i usporedbom umjetničkih djela u različitim kontekstima očekuje se napredak u razvoju kritičkog promišljanja učenika. Promišljanjem i kreativnom primjenom likovnoga jezika učenik razvija uvažavanje estetske raznolikosti, postajući kritički informiran stvaratelj i zreli konzument likovne kulture.

U sinergiji s drugim umjetnostima i znanostima te njima pripadajućim područjima, Likovna kultura povezana je sa svim važnim temama koja nadilaze strukturu samog predmeta. Likovna kultura je predmet u kojem do izražaja dolazi interdisciplinarnost; obrađuju se teme koje zalaze u područja drugih predmeta, a opseg realizacije međupredmetnih tema ovisi o uzrastu učenika. Uz prirodnu povezanost s glazbenom kulturom, česta je i korelacija sa sadržajima prirodne i društvene skupine predmeta. Primjerice, princip zlatnoga reza bilo bi nemoguće objasniti bez matematike, a podučavanje o bojama nezamislivo je bez pojašnjenja fizikalnih i kemijskih načela.

Predmet Likovna umjetnost pripada umjetničkom i društveno-humanističkom području odgoja i obrazovanja, a nastavni sadržaji povezani su i međusobno se prožimaju, pritom stvarajući kompaktnu cjelinu koja je s predmetima iz drugih područja povezana neraskidivom zajedničkom kronološkom lentom unutar koje su različiti društveni aspekti međusobno ovisni.

Likovna kultura jača samopouzdanje, potiče sposobnost mišljenja, naglašava važnost timskoga rada i suradnje, pridonosi razvoju zornoga i apstraktnoga načina mišljenja prodirući maštom u znanost i razumom u stvaralaštvo. Likovna kultura pomaže učeniku razviti svjetonazor, vrijednosne stavove i spoznajnu integraciju s drugima i tako omogućuje zajednice različitosti koje predstavljaju temelj društva i pluralizma. Kako bi uspješno usvojili programske sadržaje nastave Likovne kulture / Likovne umjetnosti, potrebno je pomoću digitalnih tehnologija i tradicionalnih metoda osigurati stalni kontakt učenika s vizualnim primjerima čime se razvija pozornost, koncentracija, opažanje, analitičko i kritičko mišljenje.

Program Likovne kulture osnovnoškolskog obrazovanja temelji se na procesu istraživačkog učenja i stvaranja, a struktura programa uvažava i prati razvojne faze učenikova likovnog izražavanja i stvaranja, što od učitelja zahtijeva fleksibilan pristup, poznavanje likovne problematike te likovnog i psihofizičkog razvoja učenika. Programski sadržaji Likovne umjetnosti u prvom, drugom, trećem i četvrtom razredu gimnazije općeg smjera potiču vizualnu znatiželju za stjecanjem novih iskustava likovnog doživljaja i mišljenja putem aktivnosti usmjerenih k analitičkom, kreativnom i kritičkom mišljenju.

**B/ CILJEVI UČENJA I PODUČAVANJA PREDMETA**

1. Stjecanje trajnih i uporabljivih znanja likovnog jezika, razvijanje sposobnosti i odgajanje kreativnog opažaja i spoznajnih vrijednosti kroz likovno stvaralaštvo različitim izražajnim sredstvima proširujući kompetencije kreativnog mišljenja.
2. Razvijanje kritičkoga mišljenja, stavova i vrijednosti uspostavljanjem aktivnoga odnosa prema okolini i prostorno-vremenskom kontekstu likovnoga stvaralaštva.
3. Poticanje istraživačkog i kreativnog duha kod učenika kako bi upoznali i cijenili kulturnu baštinu, različite umjetničke pravce i globalnu kulturnu raznolikost, te prepoznali važnost likovnog stvaralaštva i različitih kulturnih pojava u suvremenom društvu.
4. Razvijanje interesa i ljubavi prema likovnoj umjetnosti, kako bi aktivno i odgovorno sudjelovali u oblikovanju kulture svoje neposredne i šire okoline.

**C/ PREDMETNO PODRUČJE KURIKULA**

Likovna umjetnost i kultura uvelike doprinosi cjelovitom razvoju učenika i mlade osobe njegovanjem i poticanjem triju osnovnih područja ljudske osobnosti i aktivnosti: psiho-motoričkoga (djelatnoga), afektivnoga (osjećajnoga) i kognitivnoga (spoznajnoga) područja. Ova integracija temeljnih odgojno-obrazovnih kategorija odražava se i u podjeli predmetnih područja ili ključnih koncepata koja čine građu predmeta Likovna umjetnost i kultura. Razvijanje senzornih, izražajnih, praktičnih, intelektualnih i psihofizičkih (percepcija, vizualno mišljenje i pamćenje) sposobnosti i vještina sadržajno je obuhvaćeno predmetnim područjem „Stvaralaštvo i produktivnost“ (A), dok je razvijanje analitičkoga i kritičkoga mišljenja kao nužnog preduvjeta za odgajanje budućega kompetentnog promatrača, u sadržajnome središtu predmetnog područja „Doživljaj i kritički stav“ (B), a razumijevanje likovne umjetnosti i stvaralaštva kao integralnoga i važnoga dijela života svih ljudskih zajednica i kultura kroz povijest, temelj predmetnog područja „Umjetnost u kontekstu“ (C). Glavna svrha ove podjele na tri predmetna područja je naglašavanje ključnih sadržajnih i odgojno-obrazovnih sastavnica predmeta, ali u odgojno-obrazovnome procesu područja se moraju ispreplitati i dopunjavati ovisno o potrebama sadržaja pojedinoga ishoda.

**A/ Stvaralaštvo i produktivnost**

Stvaralaštvo i produktivnost podrazumijeva razvijanje senzornih, izražajnih, praktičnih, intelektualnih i psihofizičkih (percepcija, vizualno mišljenje i pamćenje) sposobnosti i vještina. Ovo predmetno područje posvećeno je različitim aspektima i mogućnostima likovnoga izražavanja učenika te istraživanju stvaralačkoga (kreativnoga) procesa i različitih likovnih problema. Predmetno područje uključuje istraživanje, razvijanje i izražavanje ideja uporabom različitih likovnih i vizualnih materijala i medija, koristeći problemski pristup radi poticanja kreativnoga mišljenja, inovativnosti i poduzetnosti kod učenika. Tako se doprinosi razumijevanju cjelovitog stvaralačkog (od ideje do realizacije) i istraživačkoga postupka (od pripreme i refleksije do kritičkoga stava) te se stvaraju preduvjeti za razumijevanje umjetnosti, njezinih procesa i složene okoline u kojoj učenici žive.

**B/ Doživljaj i kritički stav**

Doživljaj i kritički stav  podrazumijeva sustavno i metodičko odgajanje opažaja. Poticanje učenika na aktivno promatranje, analizu i raspravljanje o likovnim djelima/stvaralaštvu i srodnim temama vodi ka otvorenosti prema različitim idejama, stavovima i umjetničkim pristupima. Nadalje, emocionalni, asocijativni, intelektualni i stvaralački pristup u poticanju svjesnoga i aktivnoga doživljaja likovnoga/vizualnoga djela i okoline doprinose razvoju percepcije, kreativnosti, komunikacijskih vještina te kritičkomu mišljenju kao trajnim vrijednostima. Istraživanje interaktivnih procesa između publike, autora i djela doprinosi kritičkom razumijevanju i potiče učenike na aktivno sudjelovanje u kulturnim i umjetničkim događajima.

**C/ Umjetnost u kontekstu**

Upoznajući se s likovnim djelima nastalima u širokome vremenskom rasponu, učenici interpretiraju njihova značenja unutar odgovarajućega društvenoga, kulturno-umjetničkog i povijesnoga konteksta povezujući ih s vlastitim stvaralačkim i/ili životnim iskustvom. Pritom se istražuje uloga umjetnosti kao društvenoga komentara te razumijevanjem uloge umjetnika u jačanju svijesti o bitnim društvenim pitanjima. Učenici se potiču da vlastitim stvaralaštvom i istraživačkim radom propituju univerzalna i globalna pitanja, da uvažavaju kulturne raznolikosti radi postizanja razumijevanja i odgovornosti te razvijanja kritičkoga stava prema okolini.

**D/ ODGOJNO-OBRAZOVNI ISHODI**

**2. razred /35 nastavnih sati godišnje/**

|  |  |
| --- | --- |
| **PREDMETNO PODRUČJE: A/ Stvaralaštvo i produktivnost** | |
| **Odgojno-obrazovni ishod učenja** | **Razrada ishoda** |
| **A.II.1.** Učenik se izražava crtanjem na različite poticaje uvažavajući osobitosti likovnih elemenata, tehnika i kompozicijskih načela. | * primjenjuje pravilne postupke u rukovanju crtačkim tehnikama * stvara svoj likovni rad upotrebljavajući crte različitog toka i karaktera * oblikuje crtež na različite poticaje primjenjujući kompozicijska načela * rabi različite vrste crta, crtačke tehnike i različit pritisak u oblikovanju crta. |
| **Poveznice sa ZJNPP** |  |
| **Ključni sadržaji** | |
| * likovni elementi * točka, crta, vrste crta, smjer, osjetljivost i karakter crte * likovno područje – likovne tehnike * crtanje: olovka, flomaster, ugljen, kemijska olovka * likovna načela * ritam oblika: ponavljanje i variranje po položaju, izmjena oblika * ravnoteža na površini * proporcije. | |
| **Preporuke za ostvarenje ishoda** | |
| Ishod A.II.1. vezan je za likovno područje crtanja i likovne elemente: točka, crta, vrste crta uz primjenu kompozicijskih načela: ritam, ravnoteža i proporcije.  Učenici u 2. razredu još su u početnoj fazi likovnog izražavanja. Zato je upoznavanje sa svakom pojedinom crtačkom tehnikom poželjno započeti učiteljevom demonstracijom ili video prezentacijom.  Dok demonstrira, učitelj opisuje likovne odnose jednostavnim rječnikom koji je učenicima razumljiv. Obrazlaže kakav položaj ruke i olovke/flomastera/ugljena omogućava lakše stvaranje određene vrste crte, pojašnjava što i kako radi da bi zadovoljio zahtjeve kompozicijskih načela.  Na ovom uzrastu najvažniji zadatci su: razvijanje finih motoričkih vještina, preciznosti, kontrole pokreta i usmjerene pažnje te upoznavanje tehnika i alata, stjecanje radnih navika i urednosti koje kroz igru postupno prelazi u vještinu.  Poticaji mogu biti različiti: vizualni (znakovi interpunkcije, klip kukuruza, glavica salate, zebra na zebri, čizma, pahuljice, lik iz bajke, zgrade, pisanica, metla, češalj, četka…), nevizualni (ritam u glazbi, ples, osjećaj ugode i neugode …) te likovno-kompozicijski elementi (kontrast crta po karakteru, ritam oblika). Nabrojani motivi nisu obvezni, bitno je odabrati onaj koji je blizak dječjem svijetu i koji kod učenika budi najjače emocije i želju za stvaranjem.  Sadržaj ove tematske cjeline može se povezati sa sadržajima nastavnih predmeta: Hrvatski jezik (pjesme, priče, bajke), Priroda i društvo (zaštita okoliša, ponašanje u školi, zdravlje, blagdani, zima, kulturne ustanove, higijena), Matematika (vrste crta, geometrijski likovi), Vjeronauk (blagdani). | |
| **Odgojno-obrazovni ishod učenja** | **Razrada ishoda** |
| **A.II.2.** Učenik se izražava slikanjem uz primjenu likovnoga jezika. | * primjenjuje sigurne i pravilne postupke u rukovanju različitim slikarskim tehnikama te čišćenju alata, opreme i prostora * primjenjuje osnovne, izvedene i neutralne boje, tople i hladne boje te boje dobivene miješanjem * oblikuje vlastiti rad uvažavajući kompozicijska načela: ritam, ravnotežu i proporcije oblika * upotrebljava različit pritisak i položaj kista, dužinu poteza i nanos boje * koristi se slikarskim materijalima za prenošenje ideja, misli i osjećaja. |
| **Poveznice sa ZJNPP** |  |
| **Ključni sadržaji** | |
| * likovni elementi * boja – osnovne, izvedene i neutralne boje, tople i hladne boje, simboličke boje, miješanje boja, promjena boje dodavanjem crne i bijele * plohe određene bojom i omeđene crtom * likovna područja – likovne tehnike * slikanje: akvarel, tempera, pastel, drvene bojice, kolaž (fotografije iz časopisa) * likovna načela * ritam oblika: ponavljanje i variranje po položaju, veličini i boji, izmjena oblika * ravnoteža na površini i u prostoru * proporcije * kontrast toplo – hladno * smještaj: vodoravno, uspravno, koso. | |
| **Preporuke za ostvarenje ishoda** | |
| Ishod A.II.2 odnosi se na likovno područje slikanje i likovne elemente: boja (osnovne, izvedene i neutralne boje, miješanje boja) i ploha određena bojom i omeđena crtom.  Učenici drugog razreda imaju skromna prethodna iskustva u slikanju. Ta iskustva su neujednačena, različita od učenika do učenika. Zato učitelj, pri uvođenju svake nove slikarske tehnike, zorno predočava rad s istom. Dok prezentira, obrazlaže kakav položaj ruke, položaj i debljina kista/bojice te uporaba i miješanje kojih boja omogućava lakše stvaranje slikanjem. Pojašnjava kako se mogu primijeniti kompozicijska načela: ritam, smještaj i ravnoteža oblika u prostoru. Pri uvođenju novih slikarskih tehnika vrlo je učinkovito i korištenje IKT. Jednim klikom miša na internetu se može pronaći i učenicima pokazati video o načinu ostvarivanja likovnog problema koji se obrađuje u nekoj nastavnoj jedinici.  Učitelj također educira djecu da je pravilno korištenje te čistoća slikarskog pribora i radnog prostora njihova osobna odgovornost.  Ozračje na satu treba biti izazovno i motivirajuće, treba dopustiti djeci da izraze razumijevanje svijeta na vlastiti način.  U ovoj dobi učenici ne razumiju apstraktne pojmove i ne bave se stvarima koje ne mogu vidjeti ispred sebe. Zato ih, kao poticaji, najviše privlače različiti motivi iz svakodnevice: vizualni (jesensko lišće, svijeće, božićno drvce, rukavice, snjegović, proljetni cvijet, pisanice, živi svijet u moru…), nevizualni (osjećaj topline i hladnoće, glasna i tiha glazba…) te likovno-kompozicijski elementi (ritam oblika; vodoravne, uspravne i kose plohe…). Ovo su samo neki od mnoštva motiva koji kod djece bude želju za stvaranjem. Učitelj treba istražiti što učenike zanima, a onda odabrati neki od poticaja kojim se najuspješnije može ostvariti određeni likovni problem.  Sadržaj ove tematske cjeline može se povezati sa sadržajima nastavnih predmeta: Hrvatski jezik (pjesme, priče, bajke), Priroda i društvo (jesen, zima, proljeće, ljeto, tople i hladne, svijetle i tamne boje u prirodi; ritam u prirodnim pojavama i okolini; okoliš, zaštita okoliša; promet; blagdani i praznici), Matematika (geometrijski likovi), Glazbena kultura (ritam, glasno i tiho), Vjeronauk (blagdani), Sat razrednika (ponašanje u školi, osjećaji). | |
| **Odgojno-obrazovni ishod učenja** | **Razrada ishoda** |
| **A.II.3**. Učenik se izražava monotipijom, modeliranjem i građenjem koristeći se likovnim jezikom. | * primjenjuje sigurne i pravilne postupke pri stvaranju skulpture i plošnog tiska te čišćenju alata, opreme i prostora * razlikuje i stvara skulpture različitih površina i oblika * oblikuje svoju skulpturu i uradak plošnog tiska primjenjujući kompozicijska načela: ritam, ravnotežu i proporcije * oblikuje jednostavnu vizualnu poruku * koristi se promatranjem i istraživanjem u pripremi za izradu skulpture i dizajna * eksperimentira različitim materijalima i alatima kako bi ostvario svoje ideje. |
| **Poveznice sa ZJNPP** |  |
| **Ključni sadržaji** | |
| * likovni elementi * površina – hrapavo i glatko, površine sa sjajem i bez sjaja, ravne i zakrivljene površine * masa i volumen u prostoru – veće i manje, bliže i dalje, gore i dolje, ispred, između i iza, izvan i unutra, geometrijsko i slobodno, puno i prazno, gusto i rijetko, oblo i uglasto; reljef i puna plastika; vanjski i unutrašnji prostor * likovna područja – likovne tehnike * grafika – otiskivanje šablona, monotipija * modeliranje i građenje – plastelin, glinamol, ambalaža, papir, plastika, alu-folija * likovna načela * ritam oblika – ponavljanje i variranje po položaju, veličini i boji, izmjena oblika * ravnoteža na površini i u prostoru * proporcije * smještaj: vodoravno, uspravno, koso. | |
| **Preporuke za ostvarenje ishoda** | |
| Ishod A.II.3. podrazumijeva ovladavanje učenika jednostavnim vještinama u likovnom području građenja i modeliranja te grafike. Obuhvaća likovne elemente: površina (hrapavo i glatko, površine sa sjajem i bez sjaja, ravne i zakrivljene površine) te masu i volumen u prostoru. U stvaranju se trebaju primjenjivati kompozicijska načela: ritam oblika, ravnoteža na površini i u prostoru, proporcije te smještaj predmeta u prostoru.  Učitelj jednostavnim riječima obrazlaže postupke pri modeliranju plastelinom/glinamolom, poučava o sigurnom korištenju škara i drugih alata, pojašnjava što i kako radi da bi zadovoljio zahtjeve kompozicijskih načela.  Učenicima treba dati dovoljno vremena za eksperimentiranje i upravljanje novim alatima i medijima. Također, treba tražiti od njih da posvete pažnju pravilnom  korištenju pribora te čistoći alata i radnog prostora.  U ovoj dobi interes učenika za trodimenzionalnu konstrukciju je snažan i uživat će u izradi maski, kiparstvu od gline, izradi plakata, maketa i lutaka… Učitelj obilazi učenike dok rade i, ako je potrebno, daje sugestije. Učenicima je potrebno objasniti da kreativni rad nije odustajanje i ponovno započinjanje rada, nego prilagođavanje i rekomponiranje kroz cijeli radni proces.  Preporučeni motivi: vizualni (košara s kruhom, božićna čestitka, srce – znak za ljubav, karnevalska maska, neobični patuljak i div, vaza, plan mjesta, školjka, različiti plakati…), nevizualni (glazba, stroj iz mašte…) te različiti likovno-kompozicijski elementi (ritam oblika, smještaj objekata u prostoru…)  Sadržaj ove tematske cjeline može se povezati sa sadržajima nastavnih predmeta: Hrvatski jezik (pjesme i priče vezane za blagdane, Valentinovo, maškare i sl. ), Priroda i društvo (Dani kruha, Zanimanja, Moj zavičaj, Dan voda, Dan planeta Zemlja, Majčin dan), Matematika (odnosi veće-manje-jednako) i Vjeronauk (blagdani). | |

|  |  |
| --- | --- |
| **PREDMETNO PODRUČJE: B/ Doživljaj i kritički stav** | |
| **Odgojno-obrazovni ishod učenja** | **Razrada ishoda** |
| **B.II.1.** Učenik opisuje osobni doživljaj stvaranja te objašnjava ključne elemente nastajanja pojedinog rada. | * opisuje osobni doživljaj stvaranja različitih likovnih radova te obrazlaže svoje ideje i koncepte * imenuje različite vrste crta; osnovne, izvedene i neutralne boje; tople i hladne boje; karakteristike različitih oblika i njihove odnose na površini i u prostoru * interpretira likovni rad identificiranjem motiva i opisivanjem relevantnih detalja. |
| **Poveznice sa ZJNPP** |  |
| **Ključni sadržaji** | |
| * likovni elementi * boja – osnovne, izvedene i neutralne boje, tople i hladne boje, simboličke boje, miješanje boja, promjena boje dodavanjem crne i bijele * plohe određene bojom i omeđene crtom * likovna područja – likovne tehnike * slikanje: akvarel, tempera, pastel, drvene bojice, kolaž (fotografije iz časopisa) * likovna načela * ritam oblika: ponavljanje i variranje po položaju, veličini i boji, izmjena oblika * ravnoteža na površini i u prostoru * proporcije * kontrast toplo - hladno * smještaj: vodoravno, uspravno, koso * osnovni pojmovi likovne terminologije * tema, tehnika, odnos elemenata * doživljaj djela. | |
| **Preporuke za ostvarenje ishoda** | |
| Ishod B.II.1. ostvaruje se usporedo s ishodima A.II.1., A.II.2. i A.II.3. iz područja Stvaralaštvo i produktivnost.  Može se provoditi na početku nastavnog sata, tijekom učeničkog stvaranja i po završetku rada.  Na početku nastavnog sata učitelj može provjeriti učenička znanja o crti i točki/boji/plohi/masi i volumenu, ovisno o tome koji su likovni elementi predviđeni za rad tom nastavnom jedinicom. Dovoljno je da učenik prepoznaje određene likovne elemente, uočava i imenuje karakteristike crta, likova i oblika te uočava njihove odnose na površini i u prostoru.  Dok djeca rade, učitelj se kreće među njima, postavlja pitanja i, ako je potrebno, daje sugestije koje pomažu da se ponovno rasplamsa interes koji je splasnuo ili ga ohrabri ako dijete misli da nije uspjelo u ostvarivanju zadatka. Učitelj treba osjetiti kada bi takva intervencija bila korisna, a kada ne. Dobro je također razgovarati o aspektima, npr. koliko dobro je vidjelo i interpretiralo određenu krivulju, oblik, boju ili raspoloženje. Pitanja trebaju biti osmišljena da izazovu vizualni, ponekad i kinestetički odgovor i stimulirati djecu na daljnju koncentraciju i uključenost: Sviđa mi se ta boja, kako si ju napravio?, Je li to bio tvoj najdraži džemper/haljina?, Je li imao neke šare?, Kako su izgledale?, Sjećaš li se u kojem su položaju bile tvoje noge kad si trčao?, Pokaži mi kako su izgledala usta psa kad je zarežao na tebe?, Nacrtaj prstom po zraku kako grančica krivuda/dugi pramen kose tvoje prijateljice/kapljicu vode koja se spušta niz umivaonik…  Po završetku rada učitelj može tražiti da učenik svojim riječima objasni koliko je uživao tijekom rada, što je i kako radio, u kojem dijelu se koristio svijetlim, a u kojem dijelu tamnim bojama, što bi u svom radu promijenio i sl. | |
| **Odgojno-obrazovni ishod učenja** | **Razrada ishoda** |
| **B.II.2.** Učenik analizira vlastiti likovni rad i uratke drugih učenika te imenuje zajedničke elemente u umjetničkim djelima. | * analizira vlastiti likovni rad i radove drugih učenika opisujući uspješnost u prikazu teme i ostvarenju ideje te uloženi trud * imenuje temu, motiv, likovni sadržaj i tehniku u vlastitim i tuđim likovnim radovima. |
| **Poveznice sa ZJNPP** |  |
| **Ključni sadržaji** | |
| * likovni elementi * boja – osnovne, izvedene i neutralne boje, tople i hladne boje, simboličke boje, miješanje boja, promjena boje dodavanjem crne i bijele * plohe određene bojom i omeđene crtom * likovna područja – likovne tehnike * slikanje: akvarel, tempera, pastel, drvene bojice, kolaž (fotografije iz časopisa) * likovna načela * ritam oblika: ponavljanje i variranje po položaju, veličini i boji, izmjena oblika * ravnoteža na površini i u prostoru * proporcije * kontrast toplo - hladno * smještaj: vodoravno, uspravno, koso * osnovni pojmovi likovne terminologije * tema, tehnika, odnos elemenata * doživljaj djela. | |
| **Preporuke za ostvarenje ishoda** | |
| Ishod B.II.2. ostvaruje se usporedo s ishodima A.II.1., A.II.2. i A.II.3. iz područja Stvaralaštvo i produktivnost.  Može se provoditi na početku nastavnog sata i po završetku rada.  Na početku nastavnog sata učitelj može pokazati fotografiju crteža, slike, skulpture i sl., ovisno o sadržaju te nastavne jedinice. Jednostavnim pitanjima provjerava uspješnost učenika u prepoznavanju teme, motiva, likovnih elemenata i sl. Dovoljno je da učenik prepoznaje određene likovne elemente, uočava i imenuje karakteristike crta, likova i oblika te njihove odnose na površini i u prostoru.  Po završetku rada učitelj može tražiti da učenik svojim riječima usporedi svoj rad s radovima ostalih učenika, tko je bolje ostvario zadatak i zašto tako misli, što je slično, a što različito, tko se osobito trudio, što mu se sviđa, a što ne, što se moglo uraditi bolje itd.  Učenici tako razvijaju sposobnost procjenjivanja dovršenosti radova i uočavanja kvalitativnih odnosa. | |

|  |  |
| --- | --- |
| **PREDMETNO PODRUČJE: C/ Umjetnost u kontekstu** | |
| **Odgojno-obrazovni ishod učenja** | **Razrada ishoda** |
| **C.II.1.** Učenik povezuje iskustva i vještine stečene na satu likovne kulture s uočenim likovnim elementima u neposrednom okružju. | * gradi upotrebljavajući vizualne elemente uočene u neposrednom okružju * opisuje jednostavne vizualne znakove i poruke u svom okružju: plakat, prometni znak, reklama i sl. |
| **Poveznice sa ZJNPP** |  |
| **Ključni sadržaji** | |
| * unutrašnji i vanjski prostor (namještaj, zid, pod, stup, strop, krov…), otvoreni i zatvoreni prostor, (ulica, trg, park, most…) * uporabni predmeti, modni dizajn, nakit… * ilustracija, čestitka, reklama, plakat, prometni znak. | |
| **Preporuke za ostvarenje ishoda** | |
| Učitelj potiče učenike da promatraju prirodu i izgrađene objekte u okolini i traži da opišu njihove vizualne karakteristike i prostornu organizaciju. Na početku sata može razgovarati s djecom, npr. o tome koji je unutrašnji, a koji vanjski prostor njihove obiteljske kuće, koja je prostorija u kući veća, koja manja, kako su u prostorijama raspoređeni različiti predmeti, kako izgleda ulica, trg, park, most, kako izgledaju reklamni natpisi, plakati i prometni znakovi koje su vidjeli na ulici i sl.  Važno je odabrati one sadržaje koji će kod učenika probuditi spoznaju da oblik može predstavljati umjetnička skulptura, muzejski eksponat, ali i bilo koji uporabni predmet.  Učitelj potiče učenike da u svom stvaralačkom radu upotrijebe vizualne elemente koje su uočili u svojoj okolini.  Sadržaj ove tematske cjeline može se povezati sa sadržajima nastavnih predmeta: Hrvatski jezik, Priroda i društvo i Matematika i s međupredmetnim temama: upotreba IKT-a (stvaralaštvo i inovativnost u digitalnom okruženju) i Poduzetnost (organiziranjem likovnih izložbi, uređenje učionice, oslikavanje škole, uređenje školskog dvorišta). | |
| **Odgojno-obrazovni ishod učenja** | **Razrada ishoda** |
| **C.II.2.** Učenik opisuje važnost i ulogu likovne umjetnosti te kulturno-umjetničke baštine. | * opisuje uočene vizualne elemente u animiranim filmovima, slikovnicama... te iskustvo i doživljaj nakon organiziranog posjeta kulturnom događaju * imenuje neka od likovno-umjetničkih zanimanja: dizajner, grafičar, fotograf, lutkar, kostimograf i sl. * identificira predmete bosanskohercegovačke i hrvatske kulturne baštine u neposrednom okružju. |
| **Poveznice sa ZJNPP** |  |
| **Ključni sadržaji** | |
| * crteži, slike, slikovnice, kipovi, stripovi, animirani film, fotografija, scenografija, kostimi glumaca, lutke u predstavama i sl. * kulturno-umjetnički događaji: izložbe, kazališne i lutkarske predstave… * muzej, spomenici kulture, dekorativni i uporabni predmeti iz prošlosti i sl. | |
| **Preporuke za ostvarenje ishoda** | |
| Učitelj potiče učenike da gledaju animirane filmove, kazališne i lutkarske predstave, fotografije, da posjećuju kulturno-umjetničke događaje, muzeje… Ako postoji mogućnost, organizira se zajednički posjet razrednog odjela izložbi slika, muzeju, lutkarskoj predstavi i sl. Učitelj može organizirati i virtualni posjet koristeći internetske stranice domaćih i svjetskih kulturnih institucija. Učenicima savjetuje na što trebaju obratiti pozornost jer će kasnije iznijeti svoja zapažanja.  Učitelj razgovara s učenicima o tome što su uočili i saznali, npr. kako se zove umjetnik koji izrađuje kostime, a kako umjetnik koji izrađuje predmete za scenu u predstavi, u koju boju su obučeni glumci koji manipuliraju lutkama u predstavi i zašto, kako su načinjene lutke, koji motivi prevladavaju na određenoj izložbi slika, kako izgledaju i kako su načinjeni predmeti koje su naši preci nekada koristili itd. | |

**7. razred /35 nastavnih sati godišnje/**

|  |  |
| --- | --- |
| **PREDMETNO PODRUČJE: A/ Stvaralaštvo i produktivnost** | |
| **Odgojno-obrazovni ishod učenja** | **Razrada ishoda** |
| **A.VII.1.** Učenik koristi likovni i vizualni jezik kako bi izrazio različite ideje i sadržaje. | * primjenjuje strukturne i teksturne crte u crtežu s ciljem predstavljanja građe i površine neke materije * tvori rastere ponavljanjem istih elemenata (crta, točaka, oblika) i kombiniranjem njihovih različitih gustoća * izvodi gradaciju boje dodavanjem bijele ili crne * stvara likovni rad primjenjujući optičko i mehaničko miješanje boja * odabire boje s ciljem ilustriranja vlastitog raspoloženja. * kombinira simetrične i/ili asimetrične elemente u vlastitom likovnom izrazu * istražuje mogućnosti pozitivnog i negativnog prostora plohe u procesu nastanka grafičkog otiska * postiže privid volumena na plohi naglašavanjem svijetlih i tamnih dijelova pomoću grafičke ili tonske modelacije * stvara različite crtačke, slikarske i plastičke teksture u vlastitom likovnom radu * primjenjuje različite odnose mase i prostora pri modeliranju, građenju i dizajniranju. |
| **Poveznice sa ZJNPP** | [**UMP-1.1.1**](https://kurikulum-zzoo.ba/hr/node/1396) |
| **Ključni sadržaji** | |
| * točka i crta: * teksturne i strukturne crte * boja: * lokalna boja, tonsko stupnjevanje * optičko miješanje boja * ploha: * simetrija i asimetrija plošnih oblika u kompoziciji * pozitivni i negativni prostor (dio) plohe * površina: * slikarske teksture i fakture * plastička tekstura * masa/volumen i prostor: * odnos mase i prostora * linijska istanjena masa.   Izborne teme:   * točka i crta: plošni rasteri * ploha: rekompozicija oblika, boja i crta * ploha: privid (iluzija) volumena na plohi * boja: simbolička asocijativna uloga boje * masa/volumen i prostor: odnos oblika, materijala i funkcije. | |
| **Preporuke za ostvarenje ishoda** | |
| Nastavni predmet likovna kultura u 7. razredu obuhvaća sljedeća područja: crtanje, slikanje, grafiku, modeliranje i građenje te dizajn, povezujući funkcionalno sadržaje svih navedenih područja. U sladu s tim područjima organizirane su obvezne i izborne nastavne teme: točka i crta, ploha, boja, površina, masa/volumen i prostor. Za svaku nastavnu temu navode se likovni problemi vezani uz likovni jezik koji se obrađuje u nastavnim jedinicama. Redoslijed je predložen, a ne obvezujući.  Pri kreiranju izvedbenoga plana, neki ishodi iz razrade mogu biti ostvareni povezivanjem pojedinih sadržaja unutar iste nastavne jedinice. Primjerice slikarske teksture i fakture moguće je povezati sa simboličkom i asocijativnom ulogom boje.  Za svaku nastavnu temu koristiti odgovarajuće reprodukcije umjetničkih djela. Također, učitelj može izraditi i dodatne didaktičke materijale za sat, npr. plakat s fotografijama različitih prirodnih i umjetnih tekstura.  Likovne motive treba prilagoditi nastavnom sadržaju, likovnom problemu, dobi i interesima učenika.  Sadržaj ove tematske cjeline može se povezati sa sadržajima nastavnih predmeta: Glazbena kultura (usporedba glazbene i tonske ljestvice), Vjeronauk (simbolička uporaba boje u liturgiji), Matematika (pozitivni i negativni prostor s pozitivnim i negativnim brojevima; simetrija i asimetrija, opseg i površina trokuta i četverokuta), Hrvatski jezik (različiti rukopisi/grafologija) i Geografija (reljef) i s međupredmetnim temama: Upotreba IKT-a (izrada rastera). | |
| **Odgojno-obrazovni ishod učenja** | **Razrada ishoda** |
| **A.VII.2.**Učenik eksperimentira različitim likovnim materijalima i postupcima. | * primjenjuje karakteristike različitih crtačkih tehnika u vlastitom likovnom izrazu * sprovodi svoje ideje u likovno djelo istražujući vlastite mogućnosti kroz osobine slikarskih tehnika * koristi grafičke tehnike visokog tiska * istražuje mogućnosti, suodnose i raznolikosti modeliranja i građenja. |
| **Poveznice sa ZJNPP** | **UMP-1.2.1** |
| **Ključni sadržaji** | |
| * likovne tehnike i materijali: olovka, ugljen, tuš-pero/kist, flomasteri, pastel, tempera, gvaš, kolaž, karton, aluminijska folija, žica, glinamol, papir * mapa/portfolio. | |
| **Preporuke za ostvarenje ishoda** | |
| Za potpuno ostvarenje ishoda učenici kroz školsku godinu trebaju primijeniti sve likovne tehnike i materijale navedene u ključnim sadržajima. Likovnu tehniku odabirati u skladu s nastavnim sadržajem i likovnim problemom. Najprije s učenicima ukratko porazgovarati o zadanoj likovnoj tehnici i mogućnostima koje ta tehnika pruža. Ako je riječ o tehnici s kojom se učenici ranije nisu susretali, preporuča se demonstriranje tehnike.  Tijekom likovnog procesa kod učenika poticati stvaralačku slobodu, istraživanje različitih mogućnosti koje tehnika pruža s obzirom na likovni zadatak, ali i racionalan odnos prema likovnim materijalima i radnom prostoru.  Sadržaj ove tematske cjeline može se povezati sa sadržajima nastavnih predmeta: Matematika (pozitivni i negativni prostor s pozitivnim i negativnim brojevima; simetrija i asimetrija, opseg i površina trokuta i četverokuta), Tehnička kultura (Vrste crteža prema namjeni, mjerilo crtanja, crtanje tlocrta učionice), i s međupredmetnim temama: Upotreba IKT-a (izrada rastera). | |
| **Odgojno-obrazovni ishod učenja** | **Razrada ishoda** |
| **A.VII.3**. Učenik stvara kreacije i rekomponira. | * stvara praktični i stvaralački rad, samostalan i suradnički u korelacijskoj vezi nastave likovne kulture sa sadržajima drugih nastavnih predmeta * kreira i spoznaje različite mogućnosti rekomponiranja * stvara likovna djela, kroz vlastite kreacije i rekompozicije. |
| **Poveznice sa ZJNPP** | **UMP-1.1.3** |
| **Ključni sadržaji** | |
| * oblikovanje na plohi: crtanje, slikanje i grafika, grafički dizajn, video, kompjuterska slika * prostorno oblikovanje: modeliranje i građenje, umjetničko oblikovanje svjetlom (happening, performance) * primijenjeno oblikovanje: etnoumjetnost, industrijski dizajn, arhitektura i urbanizam. | |
| **Preporuke za ostvarenje ishoda** | |
| Usvajanje znanja o likovnom jeziku, kao i vladanje likovnim tehnikama temelji su na kojima počiva kreativni proces, stoga je potrebno poticati učenika da prethodno stečena znanja i vještine kanalizira u stvaranje osobnog likovnoga izričaja kao i izgrađivanju osjećaja za estetiku, rješavajući različite likovne probleme kroz praktične radove.  Kreativan rad treba da sadrži kompleksne zadatke, potiče divergetno mišljenje, percepciju i interpretaciju. Rješavanjem likovnih problema učenici razvijaju sposobnosti praktičnoga oblikovanja i donošenja estetskih prosudba i odluka te na taj način oblikuju likovni govor.  Prijedlozi za rad s učenicima s poteškoćama u učenju obuhvaćaju na različitim razinama praktični rad u nastavi likovne kulture, što uključuje rad u timu stručnjaka učitelja likovne kulture, psihologa, likovnih terapeuta i defektologa.  Sadržaj ove tematske cjeline može se povezati sa sadržajima nastavnih predmeta: Matematike (pozitivni i negativni prostor s pozitivnim i negativnim brojevima; simetrija i asimetrija, opseg i površina trokuta i četverokuta), Tehnička kultura (Vrste crteža prema namjeni, mjerilo crtanja, crtanje tlocrta učionice), i s međupredmetnim temama: Upotreba IKT-a (stvaralaštvo i inovativnost u digitalnom okruženju). | |

|  |  |
| --- | --- |
| **PREDMETNO PODRUČJE: B/ Doživljaj i kritički stav** | |
| **Odgojno-obrazovni ishod učenja** | **Razrada ishoda** |
| **B.VII.1.** Učenik opisuje elemente, proces stvaranja i osobni doživljaj likovnog djela. | * koristi ispravno likovne pojmove pri opisu likovnoga djela * opisuje temu, tehniku i odnos elemenata likovnoga djela * opisuje osobni doživljaj likovnoga djela te utjecaj na njegove osjećaje, razmišljanje i stavove. |
| **Poveznice sa ZJNPP** | **UMP-2.1.2** |
| **Ključni sadržaji** | |
| * osnovni pojmovi likovne terminologije * tema, tehnika, odnos elemenata * doživljaj djela. | |
| **Preporuke za ostvarenje ishoda** | |
| Učenike poticati da pri opisu likovnog rada obrate pažnju na stvaralački proces te odnos teme, tehnike i likovnih elemenata. Trebaju opisati elemente zastupljene na likovnom radu koristeći pravilne termine, opisati svojstva tehnike i osobni doživljaj djela. | |
| **Odgojno-obrazovni ishod učenja** | **Razrada ishoda** |
| **B.VII.2.** Učenik procjenjuje svoj likovni rad i radove drugih učenika promišljajući o drugim kreativnim mogućnostima izvedbe. | * prosuđuje ostvarenost likovnoga problema * analizira tehničku izvedbu i kompozicijski sklad likovnoga rada * procjenjuje originalnost likovnoga rada * promišlja o mogućnostima primjene novih vizualnih medija te didaktički neoblikovanih materijala. |
| **Poveznice sa ZJNPP** | **UMP-2.1.2** |
| **Ključni sadržaji** | |
| * likovni problem * tehnička izvedba * kompozicijski sklad * originalnost * novi vizualni mediji. | |
| **Preporuke za ostvarenje ishoda** | |
| Kod učenika razvijati sposobnost analitičkog promatranja i likovno-vizualnog mišljenja potičući ih na aktivno sudjelovanje u analizi svog rada i radova drugih učenika. Izložiti radove na svima vidljivo mjesto te ih sagledati s više aspekata: likovni zadatak, tehnička izvedba, likovnost i originalnost. | |

|  |  |
| --- | --- |
| **PREDMETNO PODRUČJE: C/ Umjetnost u kontekstu** | |
| **Odgojno-obrazovni ishod učenja** | **Razrada ishoda** |
| **C.VII.1.** Učenik preispituje utjecaj likovne umjetnosti u svojoj užoj i široj okolini. | * predlaže mogućnosti preoblikovanja okoline, uporabnih predmeta, likovnog i vizualnog rada te razrađuje izvediva rješenja. |
| **Poveznice sa ZJNPP** | **UMP-3.2.1** |
| **Ključni sadržaji** | |
| * dizajn: grafički, tekstilni i industrijski * primijenjena umjetnost * vizualne komunikacije * kulturna baština. | |
| **Preporuke za ostvarenje ishoda** | |
| Učenike poticati da kroz stvaralačko iskustvo i stečeno znanje propituju društvenu ulogu likovne umjetnosti i utjecaj umjetnosti na svakodnevni život. Analitički osvrt uskladiti s nastavnim sadržajima dajući odgovarajuće primjere. To može biti primjer umjetnosti u kontekstu svakodnevnog života (dizajn, primijenjena umjetnost, vizualne komunikacije) ili u kontekstu vremena u kojem je umjetničko djelo nastalo kroz primjer umjetničkog rada bosanskohercegovačke i hrvatske baštine te umjetničkog rada u užoj okolini.  Sadržaj ove tematske cjeline može se povezati sa sadržajima nastavnih predmeta: Povijest (društvo kroz povijest), i s međupredmetnim temama: Upotreba IKT-a (stvaralaštvo i inovativnost u digitalnom okruženju), Građanski odgoj i obrazovanje (individualni identitet, različitosti). | |
| **Odgojno-obrazovni ishod učenja** | **Razrada ishoda** |
| **C.VII.2.** Učenik aktivno sudjeluje u procesu zapažanja te nadograđuje vizualno-likovno mišljenje. | * prepoznaje likovne elemente na umjetničkim djelima * uviđa estetske vrijednosti i raznolikosti likovnoga izražavanja. |
| **Poveznice sa ZJNPP** | **UMP-3.2.1 UMP-3.3.2** |
| **Ključni sadržaji** | |
| * razvoj slikarskih tehnika od enkaustike do uljenih boja i kemija * pojava tiskarstva i umjetničke grafike * razvoj keramike * matematika i zlatni rez * fizika i graditeljstvo * geometrijska perspektiva i znanstvena dedukcija. | |
| **Preporuke za ostvarenje ishoda** | |
| Na satima prezentirati značajna umjetnička djela svjetske i domaće likovne scene na kojima učenici trebaju prepoznati likovne elemente, estetsku vrijednost i izražajne osobitosti umjetničkog djela.  Ako je moguće, s učenicima posjetiti likovnu izložbu ili upriličiti virtualni posjet svjetskim muzejima. Za ostvarenje ovog ishoda moguće je učenicima zadati i domaći uradak ili projektni zadatak.  Preporuča se upotreba IKT-a. | |

**E/ UČENJE I PODUČAVANJE**

Podučavanjem Likovne kulture/umjetnosti potiče se razvijanje kreativnosti učenika više nego učenjem bilo kojeg drugog nastavnog predmeta. Stoga i nastava treba biti kreativna, poticajna za samostalni stvaralački rad kojim učenik može izraziti svoja stečena znanja, vještine i kompetencije, ali i osjećaje, mišljenje i stavove. Specifičnost nastave Likovne kulture očituje se u manje strukturiranoj organizaciji nastavnog procesa, u ispreplitanju teoretskog i praktičnog rada te u poticanju kreativnog mišljenja i izražavanja učenika, što dodatno upućuje na potrebu razvijanja otvorenog pristupa u oblikovanju nastavnoga procesa odnosno potrebu primjene vlastite kreativnosti učitelja u njegovu osmišljavanju.

Učenje i podučavanje temelji se na svrhovitosti i dosljednosti sustava koji polazi od logičko-sadržajnih, pedagoških i psiholoških zakonitosti i načela učenja i poučavanja. Načela koja su zastupljena i usmjerena na učenika su: načelo konstrukcije, samoregulacije, kontekstualizacije, fleksibilnosti te socijalne interakcije i inkluzivnosti. Multikulturalnim i interkulturalnim pristupom likovnim/vizualnim sadržajima učenici su potaknuti da osjetilima istražuju svoju okolinu i analitički promišljaju, razvijaju kritičko mišljenje i stavove. Polazište i poveznica za sve odgojno-obrazovne ishode je područje Stvaralaštvo i produkcija kojoj se u svih devet razreda osnovne škole posvećuje najviše vremena. U srednjoj školi težište se prebacuje na odgojno-obrazovne ishode iz područja Doživljaj i kritički stav i Umjetnost u kontekstu, koji vode ka razumijevanju konteksta likovnog djela i uloge likovnog stvaralaštva u društvu. Nastava se treba prilagoditi svakom pojedincu, tj. njegovim mogućnostima, interesima, sposobnostima, a otvorenost nudi slobodu učitelju/nastavniku koji će sam odabrati metodu, strategiju, tehniku rada i didaktičko metodički pristup koji će primjenjivati. Suvremeni pristup i inovativne metode podučavanja aktivno uključuju učenike u nastavni proces s naglaskom na njihovu kreativnost i stvaralaštvo gdje se odgojno-obrazovni ishodi ostvaruju u skladu sa sposobnostima i interesima učenika.

Likovnim izražavanjem, slikanjem, crtanjem, dizajniranjem, oblikovanjem, kreativnošću, projektima, istraživanjem i raspravom učenici će sudjelovati u nastavnom procesu kako bi usvojili potrebna znanja, napredovali u estetskom razvoju, kritičkom razmišljanju, kreativnosti i inovativnosti te stekli osnovne vještine likovnog i vizualnog izražavanja.

Sam proces zainteresiranosti kao i smislenog uključivanja učenika u proces učenja predmeta Likovna kultura ovisi o nekoliko pedagoških pristupa: motivacijskog, psihomotoričkog, kognitivnog, kao i naglašavanja ustrajnosti u samom procesu rada i završetka započetih likovnih radova. Da bi se učenici uključili u kreativni proces, najvažniju ulogu ima motivacija na samom početku nastavnog sata i nove nastavne jedinice. Motivacija može biti kroz razgovor, analizu analiza likovnih djela i reprodukcija, kvalitetnih, raznolikih i kreativnih fotografija kao i analiza odabrane priče, simbola i likovnih elemenata. Učitelj/nastavnik treba se postaviti kao moderator, s jasno definiranim ciljem i dobro odabranim strategijama i metodama poučavanja. Učitelj/nastavnik odabire odgovarajuće i poticajne primjere iz likovne umjetnosti, ukazuje učenicima važnost vizualnog stvaralaštva kroz koji stvaraju svoj identitet, ali i identitet okružja u kojem žive.

Udžbenici su važan, ali ne jedini izvor likovnih sadržaja za učenike. U skladu s planiranim zadatcima preporuka je izvanučionička nastava. Ona je važan dio nastave Likovne kulture i potrebno je planirati i organizirati posjete u skladu s ishodima za svaku godinu podučavanja. Posjeti javnim kulturnim institucijama neophodan su dio procesa učenja jer se na izravan način podučava o značaju likovne kulture/umjetnosti za društvo i kulturni identitet. Izložbe učeničkih radova specifičan su oblik učenja i podučavanja kojim se razvija učeničko samopouzdanje, potiče interes za posjećivanje likovnih izložbi u kulturnim institucijama, kao i shvaćanje likovne kulture. Učitelji/nastavnici postupno uključuju učenike u odabir radova i organizaciju izložbe tako da učenici starijih razreda samostalno organiziraju sve, od koncepta do promocije i kritičkih osvrta pa i novinarskih izvješća. Školske su izložbe prilika da radove vide svi učenici škole. Učeničke izložbe mogu biti konceptualnog karaktera ili organizirane i kao virtualne prezentacije radova na odgovarajućim društvenim platformama.

Pored učiteljevih/nastavnikovih kompetencija, važnu ulogu u tome ima i pozitivno okružje. Za izvođenje nastave fizičko okružje s kvalitetnim vizualnim poticajima od velike je važnosti jer, zahvaljujući obogaćenom okružju, učenici podižu stupanj svoje uspješnosti. Podučavanje nastavnog predmeta Likovne kulture/umjetnosti odvija se u specijaliziranim učionicama (kabinetima), posebno opremljenima suvremenim nastavnim pomagalima za Likovnu kulturu/umjetnost. Preduvjet za ostvarivanje cjelovite aktivnosti i sadržaja u učenju iz predmeta Likovne kulture/umjetnosti jest učionica oblikovana prema ergonomskim zakonitostima, adekvatno i kontrolirano osvjetljenje (mogućnost zamračenja učionice), stolovi prilagodljive visine i nagiba ploče, umivaonik i pristup tekućoj vodi u samoj učionici, računalo s internetskom vezom i svim softverima pogodnim za likovno oblikovanje, projekcijsko platno za reprodukciju velikog formata, projektor visoke rezolucije s mogućnošću kvalitetne reprodukcije bez izmjene boja i proporcija, po mogućnosti preša za otiskivanje grafičkih radova, fotografski aparat i prostor za čuvanje učeničkih radova (likovnih radova, mapa, istraživačkih radova). Pored ovako specijalizirane učionice, poželjna okruženja za izvođenje učenja i poučavanja jesu galerije i muzeji, umjetnička djela u javnom prostoru (skulpture, instalacijske forme i dr.), arhitektonski objekti, arheološki lokaliteti i urbanistički prostor. Svrha učenja i podučavanja u alternativnim prostorima je od velike koristi za učenika jer tako uspostavlja neposredan odnos s umjetničkim djelima, upoznaje se s aktivnostima i radom kulturnih ustanova i udruženja te postaje aktivni sudionik kulturnoga života zajednice.

Učenici se potiču da različitim aktivnostima sudjeluju u oblikovanju vizualnoga identiteta škole i promociji rada škole (estetsko uređenje škole, izrada scenografije i rekvizita za školske priredbe i različite oblike prezentacija te oblikovanje mrežnih sadržaja koji se odnose na promociju i prezentaciju rada škole i sl.). Planiranjem školskoga kurikula potrebno je osigurati vrijeme te prostorne i materijalne uvjete za provođenje tih dodatnih aktivnosti.

Učenici se raznoliko grupiraju ovisno o vrsti zadataka ili aktivnosti, mjestu izvođenja učenja i podučavanja, istraživanju u učionici i školi i izvan učionice i škole, samostalnim zadatcima itd. Ako je u pitanju timski rad, potrebno je dobro poznavati kompetencije, ali i osobine ličnosti svakog učenika te prema tome odabrati kome dodijeliti koju ulogu u timu. Ovisno o vrsti projektnog zadatka treba odrediti kada su bolje homogene, a kada heterogene skupine. Grupiranje učenika izvan redovne nastave moguće je i u izbornim i u fakultativnim predmetima, modulima, u izvanučioničkoj nastavi, izvannastavnim i izvanškolskim aktivnostima te u različitim vrstama projekata, koji su dio školskoga kurikula. Time se potiče razvoj individualnih interesa i sposobnosti te se naglašava međuvršnjačko učenje. Učenicima koji imaju izražen interes za umjetničko područje potrebno je osigurati produbljivanje znanja i interesa organiziranjem izbornih aktivnosti i sadržaja.

Suvremene metode u nastavi Likovne kulture/umjetnosti stavljaju naglasak i na primjenu IKT-a. Ako je škola opremljena IKT pomagalima, bilo bi poželjno da se ista i primjenjuju. Tehnologijom u nastavi Likovne kulture/umjetnosti otvaraju se dodatne mogućnosti razvijanja sposobnosti učenika. IKT može pridonijeti i učiniti nastavu pristupačnijom, kreativnijom, bogatijom (prikazivanje različitih video sadržaja, filmova, izložbi, performansa, likovni izložbi, učenje pomoću raznih aplikacija, itd.). Informacijske i komunikacijske tehnologije u nastavu Likovne kulture/umjetnosti unose nove vidike i izražajne mogućnosti i od velike su koristi kao nastavna pomagala, kako učitelju/nastavniku tako i učeniku. IKT alati mogu poslužiti i kao nastavno sredstvo, bilo u vidu modernih aplikacija za likovno stvaralaštvo, bilo kao izvor znanja putem raznih didaktičkih materijala, virtualnih online izložbi i sl. Materijali i izvori koji se koriste u odgojno-obrazovnom procesu trebaju se didaktički prilagoditi tako da budu povezani sa stvarnim situacijama te da su zasnovani na relevantnim informacijama i poticajnim sadržajima. Odabir relevantnih likovnih sadržaja treba osigurati uvid u povijesnu i kulturnu raznolikost svjetske i bosanskohercegovačke kulturne baštine. Značajan izvor informacija su svakako i udžbenici za svaku nastavnu godinu, bilo da su u tiskanom obliku ili digitalnom formatu. Likovne mape sadržajem prilagođene svim elementima kurikula, važan su resurs za uspješnu realizaciju učenja i poučavanja. Razvijanjem pozitivnog odnosa i stava kod učenika prema individualnim razlikama svakoga pojedinca i prihvaćanjem raznolikosti društvenih skupina (inkluzivnost) eliminiraju se predrasude i različiti oblici diskriminacije.

Dakle, uloga učitelja/nastavnika jest motivirati učenika na kontinuirano upoznavanje i istraživanje svoje likovne/vizualne okoline s kojom je povezan svakodnevnim aktivnostima i vlastitim iskustvom. Preduvjet za provođenje cjelovite aktivnosti i sadržaja u učenju i poučavanju nastavnog predmeta Likovna kultura/umjetnost jest specijalizirana učionica za Likovnu kulturu/umjetnost.

**F/VREDNOVANJE I OCJENJIVANJE**

Vrednovanje je dio procesa učenja i podučavanja. Ono pruža povratnu informaciju o razini ostvarenja odgojno–obrazovnih ishoda. Također, vrednovanje daje uvid u razvoj učenikova kreativnog promišljanja, samopouzdanja, kao i shvaćanja likovnih načela, tehnika i alata. Vrednovanje treba rezultirati jasnim, točnim, preciznim i pravovremenim povratnim informacijama koje bi učenicima pomogle u kvalitetnom planiranju procesa učenja s ciljem ostvarenja zadanih ciljeva i ishoda učenja.

Elementi vrednovanja u predmetu Likovna kultura/umjetnost ne bi se trebali zasnivati samo na usvojenosti činjeničnog znanja, oni se odnose i na vještinu primjene, interpretacije, analize, kreativnosti, evaluacije, kritičkog mišljenja, rješavanja likovnih problema. Elementi vrednovanja moraju biti precizni i jasni. Vrednovati se mogu likovni ili vizualni rad, skice, likovne zabilješke, izvedbeni proces, odgovoran pristup radu, motivacija, samostalnost i samoinicijativnost u izražavanju, komunikacija, uvažavanje i vrednovanje tuđega mišljenja, rad u grupi, rasprava i sl.

Elementi vrednovanja u nastavnom predmetu Likovne kulture/umjetnosti raspoređeni su u tri predmetna područja:

1. Stvaralaštvo i produktivnost (likovni i vizualni izraz te usvojenost likovnih načela i sadržaja).

* artikuliranje i razvijanje ideje
* stvaranje originalnih ideja (izbjegavanje šablonskih i stereotipnih rješenja)
* poznavanje i primjena etapa kreativnoga procesa
* refleksija i samorefleksija (promišlja učinjeno i na temelju toga poduzima sljedeće korake)
* produktivnost (likovni i vizualni izraz: realizacija ideje u formi, materijalu i mediju)
* uporaba likovnog jezika, likovnih materijala, tehnika i/ili vizualnih medija
* estetska osjetljivost, sposobnost improvizacije
* interpretacija teme
* uloženi trud, dovršenost radova i proces prepoznavanja bitnih elemenata problemskog zadatka

1. Doživljaj i kritički stav (način na koji učenik sagledava proces stvaranja i njegov rezultat; sagledavanje umjetničkog djela i njegovog konteksta).

* korištenje primjerenog likovnoga rječnika (terminologije) pri usmenom i pisanom izražavanju
* korištenje primjerene informacijsko-komunikacijske tehnologije
* analiza i vrednovanje vlastitog likovnog i vizualnog uratka te uradaka drugih učenika i umjetnika
* stvaranje poveznica između interpretirane teme, učenikova likovnoga ili vizualnoga izraza, umjetničkih djela i konteksta
* estetska osjetljivost (umjetnička djela, učenički radovi, okolina)
* sposobnosti primjene kritičkog mišljenja, stavova i vrijednosnih sustava kroz multikulturalni i interkulturalni pristup

1. Umjetnost u kontekstu

* usvojenosti znanja vezanog za kontekst likovnog djela i ulogu likovnog stvaralaštva u društvu
* odgovoran odnos prema umjetničkoj baštini naroda Bosne i Hercegovine, Hrvatske i šire okoline

Prvo predmetno područje Stvaralaštvo i produktivnost polazište je svih odgojno-obrazovnih ishoda i njime su tijekom cijelog osnovnoškolskog obrazovanja isprepletena i ostala dva predmetna područja.

Drugo i treće predmetno područje Doživljaj i kritički stav te Umjetnost u kontekstu vrednuju se zajedno, a težište procjene učeničkih postignuća mijenja se ovisno o uzrastu učenika. U prvome se ciklusu (prva tri razreda osnovne škole) veća važnost u vrednovanju ovih područja daje doživljaju. Učenici se izražavaju kroz doživljaj i interpretaciju sadržaja i tema koje su često u korelaciji sa sadržajima iz drugih nastavnih predmeta. U drugome i trećem ciklusu (od 4. do 9. razreda osnovne škole) naglasak je na razvoju kritičkoga mišljenja i povezivanju stvaralačkoga procesa s različitim kontekstima. Također osobito važno je vrednovati razumijevanje tehnologije likovnih medija i osnova vizualnog izražavanja. Očekuje se da učenici primjenjuju etape kreativnog procesa, razvijaju originalne ideje i samostalno promišljaju. U srednjoškolskom obrazovanju vrednuje se primjena stečenih znanja u novim okolnostima, analiza likovnih vrijednosti, opisivanje stilskih razlika na relevantnim primjerima. Naglasak je na predmetnim područjima Doživljaj i kritički stav te Umjetnost u kontekstu, posebno na analizi djela i estetskom doživljaju. Kreativan rad koristi se i vrednuje u kontekstu istraživanja tematskih cjelina i stilskih osobina, prezentacije izražajnih vrijednosti i koncepta.

Dijagnostičko vrednovanje provodi se kako bi se utvrdila kvaliteta i razina učeničkog predznanja i vještina prije početka poučavanja, bilo neke nastavne cjeline ili same nastavne jedinice. Ovaj oblik vrednovanja je vrlo koristan kako bi učenici procijenili razumiju li određene pojmove i kako bi nastavnici imali informaciju s kojim znanjima i vještinama učenik raspolaže. Na temelju prikupljenih informacija nastavnik planira nastavni proces.

**Vrednovanje za učenje** odvija se tijekom učenja i podučavanja i ima ulogu prikupljanja informacija o procesu učenja, stečenih znanja i vještina u odnosu na postavljena očekivanja. Primjenom različitih metoda vrednovanja za učenje učenicima se pruža mogućnost da tijekom procesa učenja steknu uvid kako unaprijediti svoje učenje da bi ostvarili ciljeve učenja. Učiteljima/nastavnicima vrednovanje za učenje pomaže u prikupljanju informacija o postojećim znanjima učenika, nedostatcima koje učenici imaju tijekom procesa učenja, o razinama usvojenosti znanja i vještina. Vrednovanje za učenje ne rezultira ocjenom, već razmjenom informacija o učenju i rezultatima učenja. Učenici dobivaju povratnu informaciju o procesu učenja i napretku njihove strategije učenja, kako bi učinkovito i potpuno ostvarili ishode.

**Formativno vrednovanje** ima za cilj neprestano praćenje učeničkog napredovanja, pružanje povratne informacije učitelju/nastavniku, učeniku i roditelju o ostvarenim ishodima učenja. Ono ne rezultira ocjenom nego bitnom procjenom koja omogućava učeniku unaprjeđivanje procesa vlastitog učenja, a učitelju/nastavniku proces podučavanja. Važno je kriterij vrednovanja unaprijed definirati i predstaviti učenicima. Učenik tako prima informacije koje mu omogućuju uočavanje slabosti u načinu učenja, a nastavniku spoznaju načina pomoću kojih učenik postiže najbolje rezultate.

**Vrednovanje kao učenje** odnosi se na samoanalizu, samovrednovanje, kao i vrednovanje rada vršnjaka. Važno je da učenici budu uključeni u proces donošenja odluka o idućim koracima u učenju nakon vrednovanja. Učitelj/nastavnik pomaže učeniku razumjeti kriterije za samovrednovanje te pomaže pri donošenju odluka kako unaprijediti učenje. Pored samovrednovanja učenik je aktivno uključen u vrednovanje učenja i postignuća svojih vršnjaka.

**Sumativno vrednovanje** provodi se na kraju procesa učenja i podučavanja i prikazuje se ocjenom koja je odraz učenikova znanja i iskazanih vještina. Učenik ocjenu može dobiti kao procjenu znanja pisanom, usmenom provjerom ili praktičnim radom. U svakoj navedenoj provjeri moguće je ocijeniti više elemenata vrednovanja, u ovisnosti o ishodu učenja koji se provjerava. Kriterije sumativnog vrednovanja nužno je unaprijed definirati i predstaviti učenicima.

**Vrednovanje naučenoga** daje informaciju o postignućima u određenim točkama odgojno-obrazovnoga procesa i govori o ostvarenosti ishoda. Njime se sažimaju informacije o tome što učenik zna, o učeničkim postignućima i napredovanju. Provodi se kontinuirano tijekom nastavne godine. Za vrednovanja naučenoga u pravilu se koriste ocjene. Iskaz o postignutim rezultatima služi učenicima, roditeljima i nastavnicima u praćenju napredovanja učenika i utvrđivanju je li učenik zadovoljio uvjete za prijelaz u viši razred. Nastavnik mora voditi računa, ne samo o tome jesu li metode rada praktične za ostvarenosti određenih ishoda, već i o tome koliko su primjerene dobi i potrebama učenika.

U prvih godinu i pol učenja i podučavanja postignuća učenika iz predmeta Likovna kultura na kraju obrazovnog razdoblja, preporuka je ocjenjivati opisno. Opisna ocjena predstavlja informaciju o razini postignuća učenika u odnosu na očekivanja (potrebna podrška, u skladu s očekivanjima, iznimno u odnosu na očekivanja). U nastavku školovanja postignuća učenika se opisuju brojčanom ocjenom (nedovoljan 1, dovoljan 2, dobar 3, vrlo dobar 4, odličan 5).

Učitelj/nastavnik daje procjenu kompetencija (odgovornost, samostalnost, samoinicijativnost, komunikacija i suradnja) služeći se listom procjena i ljestvicom od četiriju stupnjeva: potrebna podrška, zadovoljavajuće, dobro, vrlo dobro. Pravilnik o praćenju, vrednovanju i ocjenjivanju učenika definira svaka županija zasebno.

Zaključna (pr)ocjena iz predmeta Likovna kultura/umjetnost donosi se na kraju svakog obrazovnog razdoblja i na kraju nastavne godine te se mora temeljiti na razini usvojenosti jasno određenih i razrađenih odgojno-obrazovnih ishoda.

## KURIKUL NASTAVNOG PREDMETA GLAZBENA KULTURA

**Koordinator umjetničkog područja:**

Marko Salavarda, mag.

**Voditelj predmetne Radne skupine:**

Iva Sušac, prof.

**Radna skupina za izradu predmetnog kurikula:**

Mladenka Marinović

Danijela Planinić

Magdalena Marić

Gordana Mišković

Marija Nedić

Ivana Pekas

Marina Bazina

Ivanka Vrhovac

**Recenzenti:**

Dunja Bilinovac, prof.

dr. sc. Lidija Vladić Mandarić, izv. prof.

**A/ OPIS PREDMETA**

Učenje i podučavanje glazbe, uz ostale umjetnosti, ključno je za kvalitetan, skladan i cjelovit razvoj svakog učenika. U obrazovnom je sustavu učenje glazbe neizostavan čimbenik u oblikovanju specifično-glazbenih, ali i općih kompetencija učenika. Predmetima Glazbena kultura i Glazbena umjetnost ostvaruju se temeljne odgojno-obrazovne vrijednosti i opći ciljevi odgoja i obrazovanja. Stoga nastava Glazbene kulture/umjetnosti potiče i unaprjeđuje učenikov estetski razvoj, potiče kreativnost učenika, razvija učenikove glazbene sposobnosti i interese, razvija kod učenika svijest o očuvanju povijesno-kulturne baštine i osposobljava ga za življenje u multikulturnom svijetu.

Nastava Glazbene kulture/umjetnosti naglasak stavlja na učenikov susret s glazbom te će, ovisno o osobnim mogućnostima, učenik kao poznavatelj glazbene umjetnosti ili kao publika sudjelovati u glazbenom životu svoje sredine. Zbog toga učenje glazbe ima i višestruku društvenu ulogu. Izlaskom iz okvira škole i integracijom u širu društvenu zajednicu i kulturu, škola i lokalna zajednica povezuju se u promicanju glazbene kulture i umjetnosti, a učenici aktivnim sudjelovanjem u glazbenom životu sredine u kojoj žive pridonijet će očuvanju, širenju, prenošenju i obnavljanju kulturnog nasljeđa.

Primarna vrijednost glazbenog obrazovanja jest doprinijeti kvaliteti života svih učenika razvijajući njihove sposobnosti za sudjelovanje u glazbenoj kulturi te uključivanje učenika u učenje i poboljšanje njihovih postignuća. Temeljena u sveobuhvatnom društvenom, emocionalnom i kognitivnom razvoju učenika glazba pospješuje razmišljanje, razvija kreativnost, samodisciplinu, rješavanje problema, donošenje odluka, suradnju i maštu. Glazba omogućuje učenje o sebi, drugim ljudima i čovječanstvu općenito.

Učeći Glazbenu kulturu/umjetnost učenici upoznaju i doživljavaju glazbu različita podrijetla te različitih stilskih razdoblja i vrsta, usvajaju osnovne elemente glazbenog jezika, glazbene pismenosti i sastavnica glazbenog djela. Također, predmet Glazbena kultura/umjetnost omogućava izražavanje ideja, misli i stavova čime se kod učenika razvija kritičko i kreativno mišljenje. Glazba izaziva emocije, ali se s glazbom i izražavaju emocije.

Važan dio procesa učenja i poučavanja glazbe odnosi se na izbornu nastavu kroz koju učenici pohađaju jedan vid skupnog muziciranja – zbor, orkestar ili vokalno-instrumentalni sastav. Također, odvija se i kroz fakultativnu nastavu te izvannastavne i izvanškolske aktivnosti (posjete koncertima) u okviru kojih učenici proširuju stečena znanja, vještine i stavove. Istodobno razvijaju u skladu svojih mogućnosti interese i ostvaruju estetski, socijalni, umjetnički rast i razvoj.

Zbog zastupljenosti glazbe u životu suvremenog čovjeka predmet je povezan sa svim komponentama međupredmetnih tema postavljenih u *Zajedničkoj jezgri definiranoj na ishodima učenja u Bosni i Hercegovini,* tj. Građanskom odgoju, Osobnom i socijalnom razvoju, Poduzetnosti i Upotrebi informacijsko-komunikacijskih tehnologija.

Glazbena kultura/umjetnost pripada umjetničkom području te dijeli temeljne obrazovne vrijednosti, ciljeve i pristupe s Likovnom kulturom/umjetnosti, kao i drugim područjima umjetnosti poput filma, teatra, plesa i književnosti. Poučava se u svim ciklusima i vrstama odgoja i obrazovanja kao obvezan predmet.

Nastava Glazbene kulture/umjetnosti treba biti inkluzivna, ona u kojoj svi učenici sudjeluju u nekoj od aktivnosti u skladu sa svojim mogućnostima i interesima. Učenje usmjereno na učenika stavlja veliki naglasak na učitelja koji osmišljava i provodi aktivnosti prikladne glazbenim mogućnostima učenika. Svojom glazbenom vještinom, inovativnošću, kompetencijom te upotrebom IKT-a učitelj treba osigurati visoku kvalitetu glazbe na nastavi Glazbene kulture/umjetnosti.

Predmet Glazbena kultura uči se i poučava u osnovnoj školi od prvog do devetog razreda, a predmet Glazbena umjetnost u općoj gimnaziji sve četiri godine. Broj nastavnih sati u tjednu je jedan, osim u prvom razredu osnovne škole gdje su dva sata.

**B/ CILJEVI UČENJA I PODUČAVANJA PREDMETA**

* Potaknuti interes, osjećaj za estetiku, znatiželju prema glazbi i njezinoj primjeni, te ukazati za značaj i ulogu glazbe u svakodnevnom životu.
* Potaknuti razvoj glazbenih sposobnosti, produkcije, reprodukcije, kreativnosti u skladu s individualnim sposobnostima učenika, te time poticati društvenu interakciju, samopouzdanje, izgradnju identiteta, disciplinu, strpljenje, odgovornost.
* Upoznati učenike s velikim izborom glazbene literature i s njom povezanih stilskih razdoblja, žanrova, kulturnom baštinom-nasljeđem glazbe BiH i cijelog svijeta.
* Upoznati učenike sa sastavnicama glazbenog djela koje će primjenjivati pri glazbenoj analizi.

**C/ PREDMETNO PODRUČJE KURIKULA**

Predmetna područja nastavnog predmeta Glazbena kultura/umjetnost izrazito su međusobno povezana i nadopunjuju se, što upućuje na veću ili manju prisutnost svih predmetnih područja u svim ciklusima i na svim razinama učenja predmeta. Podjelom predmetnih područja na različite aktivnosti omogućuje se isticanje pojedinih odgojno-obrazovnih ishoda tijekom procesa učenja  i podučavanja.

**A/ Slušanje glazbe**

Predmetno područje Slušanje glazbe zastupljeno je ravnopravno na svim odgojno-obrazovnim razinama i zato mu suvremena glazbena pedagogija daje veliko značenje. Slušanje glazbe na satu Glazbene kulture/umjetnosti treba biti aktivno te kao takvo postaje vrsta učenja koja omogućuje učenicima upoznavanje i bolje razumijevanje glazbe. Slušajući glazbu učenik ulazi u svijet zvukova, potiče maštu, kreativnost i razvija osjećaj za estetiku.

Učenik upoznaje i izgrađuje stav o određenom stilu, vrsti glazbe, žanru, različitim kulturama, glazbenim oblicima, glazbenim sastavnicama i skladateljima. Aktivnim slušanjem glazbe potiče se kritičko mišljenje i vrednovanje glazbe kroz razgovor, refleksiju, diskusiju i debatu.

Za ovo predmetno područje važno je odabrati kvalitetne skladbe i dobro osmisliti metodičke postupke kako bi slušanje glazbe učenicima stvorilo ugodu i pobudilo znatiželju, što otvara mogućnost traganja za novim i složenijim glazbenim iskustvima. Za realizaciju ovog predmetnog područja koriste se audiozapisi i videozapisi te neposredni susreti s glazbom.

**B/ Stvaralaštvo i reprodukcija**

U ovom području učenici ulaze u svijet glazbe uz vlastiti angažman kroz sviranje, pjevanje, glazbene igre, improvizacije, brojalice i pokret uz glazbu. Na kojim će aktivnostima biti naglasak ovisi o uzrastu, sposobnostima i interesu učenika.

Stvaralaštvo i reprodukcija potiče maštu i kreativnost, razvija glazbene sposobnosti i vještine (pjevanje, sviranje, osnovnu glazbenu pismenost), razvija motoriku, memoriju, jezične sposobnosti i intelektualnu znatiželju.

Ovo područje postavlja temelje za realizaciju izvannastavnih aktivnosti poput pjevačkog zbora, orkestra, vokalno-instrumentalnog sastava, plesne skupine, folklornog ansambla, skladanja i individualnog sviranja. Poboljšava društvenu interakciju, jača samopouzdanje, izgrađuje identitet, disciplinu, strpljenje i odgovornost. Zastupljenost ovog područja u nastavnom procesu će varirati, ovisno o dobi učenika.

Za realizaciju ovog područja potrebno je osigurati glazbala primjerena uzrastu učenika, npr. Orffov instrumentarij, boomwhackers, klavijaturu, računalni glazbeni program, itd.

**C/ Razumijevanje glazbe u kontekstu**

Predmetno područje *Razumijevanje glazbe u kontekstu* potiče razumijevanje i primjenu usvojenog znanja. Usko je povezano i isprepleće se s područjem A i B s ciljem oblikovanja kulturnog, osobnog i socijalnog identiteta učenika te odgoja umjetničke publike.

Ovo područje potiče razvijanje glazbene teorije: osnove notnog zapisa, agogika, tonska građa, forma glazbenog djela, te ostale sastavnice glazbenog djela. Učenicima omogućuje raspoznavanje, uočavanje razlika, procjenu vrijednosti, tradicijske, regionalne i globalne kulturne baštine, stilskih razdoblja te različitih vrsta i žanrova glazbe. Potiče istraživanje različitih uloga glazbe, glazbenika i publike u društvu. Nadogradnjom različitih slojeva znanja učenik počinje vrednovati, stvarati kritički stav i analizirati glazbena djela te ih uspoređivati s ostalim umjetnostima i nastavnim predmetima.

Predmetno područje *Razumijevanje glazbe u kontekstu* usko je povezano i prati kognitivni razvoj učenika tako da njena primjena nije podjednako zastupljena u svim razinama nastavnog procesa.

**D/ ODGOJNO-OBRAZOVNI ISHODI**

**2. razred /35 nastavnih sati godišnje/**

|  |  |
| --- | --- |
| **PREDMETNO PODRUČJE: A/ Slušanje glazbe** | |
| **Odgojno-obrazovni ishod učenja** | **Razrada ishoda** |
| **A.II.1.** Učenik slušanjem razlikuje tradicijsku, umjetničku i zabavnu glazbu. | * raspoznaje najmanje deset skladbi različitih vrsta glazbe (klasična, tradicijska i zabavna). |
| **Poveznice sa ZJNPP** | [**UMP-6.1.1**](https://kurikulum-zzoo.ba/hr/node/1964) |
| **Ključni sadržaji** | |
| * cjelovite skladbe * stavci ili ulomci klasične, tradicijske i zabavne glazbe. | |
| **Preporuke za ostvarenje ishoda** | |
| Učenik prepoznaje deset skladbi.  Poželjno je upoznavanje skladbe provesti pomoću audio ili videozapisa dviju ili više izvedbi iste skladbe.  Višekratnim slušanjem učitelj će poticati učenike na pamćenje skladbe.  Sadržaj ove tematske cjeline može se povezati sa sadržajima nastavnih predmeta: Hrvatski jezik (rad na tekstu) i Priroda i društvo (zavičaj). | |
| **Odgojno-obrazovni ishod učenja** | **Razrada ishoda** |
| **A.II.2.**Učenik razlikuje i opisuje pojedine izražajne sastavnice. | * opaža i opisuje jednostavnim rječnikom osnovne sastavnice glazbenog djela: metar/doba, tempo, visina tona, duge/kratke notne vrijednosti, dinamika, izvođači * na razini prepoznavanja uočava glazbala * uočava, razlikuje i svojim rječnikom opisuje vokalnu, vokalno-instrumentalnu i instrumentalnu glazbu. |
| **Poveznice sa ZJNPP** | [**UMP-6.1.1**](https://kurikulum-zzoo.ba/hr/node/1964) |
| **Ključni sadržaji** | |
| * glazbeni instrumenti * glazbeno-izražajne sastavnice glazbenog djela * vokalna, vokalno-instrumentalna i instrumentalna glazba. | |
| **Preporuke za ostvarenje ishoda** | |
| Učitelj potiče učenike na aktivno slušanje i razumijevanje, uočavajući i svojim riječima opisujući osnovne karakteristike glazbenog djela (ugođaj, tempo, dinamika).  Učenik prepoznaje određene instrumente: violina, klavir, bubanj, harfa.  Sadržaj ove tematske cjeline može se povezati sa sadržajima nastavnoga predmeta Matematika (skupovi, brojevi). | |
| **Odgojno-obrazovni ishod učenja** | **Razrada ishoda** |
| **A.II.3**. Učenik slušanjem glazbe opisuje i razlikuje karakter skladbi. | * raspoznaje tužni, veseli, plesni ili svečani karakter (ugođaj) slušane skladbe. |
| **Poveznice sa ZJNPP** | [**UMP-6.1.1**](https://kurikulum-zzoo.ba/hr/node/1964) |
| **Ključni sadržaji** | |
| * skladbe različitog karaktera. | |
| **Preporuke za ostvarenje ishoda** | |
| Uz pomoć/poticaj učitelja i samostalno, učenik uočava i raspoznaje ugođaj slušane skladbe.  Sadržaj ove tematske cjeline može se povezati sa sadržajima nastavnoga predmeta Hrvatski jezik (jezik i komunikacija). | |
| **Odgojno-obrazovni ishod učenja** | **Razrada ishoda** |
| **A.II.4**. Učenik crtanjem izražava glazbene doživljaje potaknute slušanjem glazbe. | * svoj doživljaj glazbe prenosi na crtež ili sliku * plesnim pokretima učenik izražava svoj doživljaj glazbe. |
| **Poveznice sa ZJNPP** | [**UMP-6.1.1**](https://kurikulum-zzoo.ba/hr/node/1964) |
| **Ključni sadržaji** | |
| * skladbe primjerene dobi i sposobnostima učenika. | |
| **Preporuke za ostvarenje ishoda** | |
| Učenik kroz likovno izražavanje prenosi doživljaje nastale slušanjem glazbe.  Poticati učenike da prilikom slušanja svoje doživljaje izražavaju pokretom ili plesom kako bi se uspostavila veza između zvučnih i motoričkih procesa učenja.  Sadržaj ove tematske cjeline može se povezati sa sadržajima nastavnoga predmeta Likovna kultura (crtež). | |

|  |  |
| --- | --- |
| **PREDMETNO PODRUČJE: B/ Stvaralaštvo i reprodukcija** | |
| **Odgojno-obrazovni ishod učenja** | **Razrada ishoda** |
| **B.II.1.**  Učenik pjeva određen broj pjesama. | * pjeva po sluhu pjesme razvijajući pri tome muzikalnost i glazbenu memoriju. |
| **Poveznice sa ZJNPP** | [**UMP-4.2.1**](https://kurikulum-zzoo.ba/hr/node/1956) |
| **Ključni sadržaji** | |
| * pjesme * brojalice primjerene dobi i sposobnostima učenika. | |
| **Preporuke za ostvarenje ishoda** | |
| Pjeva/izvodi najmanje deset pjesama/brojalica.  Preporučuje se višekratno pjevanje/izvođenje pjesama/brojalica na različite načine.  Učitelj potiče pjevanje/izvođenje određenog broja pjesmica/brojalica napamet (prema sposobnostima i interesu učenika).  Sadržaj ove tematske cjeline može se povezati sa sadržajima nastavnih predmeta: Hrvatski jezik (jezik i komunikacija), Vjeronauk (blagdani) i Priroda i društvo (zavičaj, godišnja doba, prirodne pojave, promet, živa priroda). | |
| **Odgojno-obrazovni ishod učenja** | **Razrada ishoda** |
| **B.II.2.** Učenik se koristi svojim glasom ekspresivno. | * primjenjuje lijepo i razgovjetno pjevanje * pjeva samostalno ili u skupini na razrednim i školskim priredbama. |
| **Poveznice sa ZJNPP** | [**UMP-4.2.1**](https://kurikulum-zzoo.ba/hr/node/1956)[**UMP-5.2.3**](https://kurikulum-zzoo.ba/hr/node/1963) |
| **Ključni sadržaji** | |
| * pjesme * brojalice primjerene dobi i sposobnostima učenika. | |
| **Preporuke za ostvarenje ishoda** | |
| Učeniku omogućujemo izvođenje pjesme u skladu s njegovim trenutnim glazbenim sposobnostima.  Uz pomoć učitelja osmišljava glazbeni igrokaz u kojem se ekspresivno koristi svojim glasom.  Sadržaj ove tematske cjeline može se povezati sa sadržajima međupredmetnih tema: Poduzetnost (motiviranost, odgovornost) i Osobni i socijalni razvoj (odnosi u društvenoj zajednici). | |
| **Odgojno-obrazovni ishod učenja** | **Razrada ishoda** |
| **B.II.3.** Učenik izvodi glazbene igre uz pjevanje, sviranje i pokret. | * izvodi brojalice pjevanjem, lupkanjem, koračanjem ili sviranjem na jednostavnim udaraljkama * osmišljava jednostavne melodije i ritmove na kratke stihove ili tekst * uz pomoć učitelja osmišljava i sudjeluje u glazbenom igrokazu * pokretima tijela, plesom prati ritam i emociju skladbi. |
| **Poveznice sa ZJNPP** | [**UMP-6.2.1**](https://kurikulum-zzoo.ba/hr/node/1967)[**UMP-6.2.2**](https://kurikulum-zzoo.ba/hr/node/1968) |
| **Ključni sadržaji** | |
| * pjesme * brojalice * glazbene igre * glazbeni igrokaz. | |
| **Preporuke za ostvarenje ishoda** | |
| Učitelj odabire skladbe pjesme, brojalice i glazbene igre primjerene dobi i sposobnostima učenika.  Uz pomoć učitelja izrađuje jednostavne udaraljke (zvečke) na kojima svira samostalno ili u skupinama.  Učenik svira na jednostavnim udaraljkama ili tjeloglazbom uz skladbe i pjesme/brojalice koje pjeva/izvodi.  Učenik pokretom/plesom prati ritam i emociju skladbi.  Učenik stvara/improvizira melodijske cjeline pjevanjem ili sviranjem.  Sat podijeliti na kratke glazbene aktivnosti (pjevanje, sviranje, glazbene igre) što će smanjiti monotoniju u razredu i držati učenike aktivnim.  Poticati učenike na međusobnu interakciju kroz igre i skupno muziciranje.  Sadržaj ove tematske cjeline može se povezati sa sadržajima nastavnih predmeta: Tjelesna i zdravstvena kultura (pokret u metru i ritmu), Hrvatski jezik (rastavljanje na slogove) i Matematika (skupovi, brojevi). | |

|  |  |
| --- | --- |
| **PREDMETNO PODRUČJE: C/ Razumijevanje glazbe u kontekstu** | |
| **C.II.1.**  Učenik na osnovi slušanja glazbe i aktivnog muziciranja prepoznaje različite uloge glazbe. | * prepoznaje različite uloge glazbe (svečana, plesna, domoljubna, blagdanska) * povezuje glazbu s drugim umjetnostima (književnost, ples, likovna umjetnost, animirana umjetnost i filmska umjetnost). |
| **Poveznice sa ZJNPP** | [**UMP-6.1.1**](https://kurikulum-zzoo.ba/hr/node/1964)[**UMP-6.2.2**](https://kurikulum-zzoo.ba/hr/node/1968) |
| **Ključni sadržaji** | |
| * povezivanje glazbe s drugim umjetnostima. | |
| **Preporuke za ostvarenje ishoda** | |
| Posjećuje kulturne događaje (primjerene djetetu), opisuje svoje mišljenje o njima, te stvara navike posjećivanja i ponašanja u istim.  Uporabom tehnike IKT-a približiti djeci glazbeno-scenska djela pomoću kojih mogu uočiti povezanost različitih umjetnosti.  Sadržaj ove tematske cjeline može se povezati sa sadržajima nastavnih predmeta: Hrvatski jezik (rad na tekstu), Priroda i društvo (godišnja doba, prirodne pojave, zavičaj, živa priroda), Vjeronauk (blagdani) i Tjelesna i zdravstvena kultura (ples i pokret). | |

**7. razred /35 nastavnih sati godišnje/**

|  |  |
| --- | --- |
| **PREDMETNO PODRUČJE: A/ Slušanje glazbe** | |
| **Odgojno-obrazovni ishod učenja** | **Razrada ishoda** |
| **A.VII.1.** Učenik slušno prepoznaje određen broj skladbi. | * prepoznaje i imenuje određen broj skladbi i njihove skladatelje * slušanjem razlikuje vrste glasova, ansamble, zborove, solo pjesmu * razlikuje tonski rod glazbenog djela * slušanjem uočava glavnu temu i njene nastupe * slušanjem glazbe prepoznaje, opisuje i uspoređuje zvuk glazbala. |
| **Poveznice sa ZJNPP** | [**UMP-4.2.1**](https://kurikulum-zzoo.ba/hr/node/1956)[**UMP-4.2.3**](https://kurikulum-zzoo.ba/hr/node/1958) |
| **Ključni sadržaji** | |
| * skladbe za slušanje primjerene sadržaju i uzrastu učenika (klasične, tradicijske i zabavne) * vrste pjevačkih glasova (sopran, mezzosopran, alt, tenor, bas, bariton) * vrste zborova (mješoviti, muški, ženski, dječji) * glazbala – žičana glazbala i glazbala s tipkama. | |
| **Preporuke za ostvarenje ishoda** | |
| Učenik prepoznaje najmanje petnaest skladbi.  Prilikom slušanja skladbi poželjno je koristiti audio ili videozapis.  Preporučuje se poticanje učenika na višestruko slušanje skladbi koje će omogućiti pamćenje skladbi, imena skladatelja, naziv skladbe i na što višu razinu poznavanje glazbenih djela.  Poželjno je da učenik posjeti najmanje jedan glazbeno-kulturni događaj.  Sadržaj ove tematske cjeline može se povezati sa sadržajima nastavnih predmeta: Hrvatski jezik (jezik i komunikacija), Strani jezici (jezik i komunikacija), Geografija (geografski prostorni identitet, regionalni prostorni obuhvat), Vjeronauk (liturgijska glazba) te međupredmetnom temom Upotreba informacijske i komunikacijske tehnologije (Stvaralaštvo i inovativnost u digitalnom okruženju). | |
| **Odgojno-obrazovni ishod učenja** | **Razrada ishoda** |
| **A.VII.2.** Učenik analizira pjesme. | * slušanjem glazbe uočava dinamička nijansiranja unutar glazbenog djela * prepoznaje tempo skladbe, mjeru, tonski rod, glasove i usvojene ritmičke figure * jednostavnim rječnikom opisuje karakter slušanog djela. |
| **Poveznice sa ZJNPP** | [**UMP-4.1.1**](https://kurikulum-zzoo.ba/hr/node/1953)[**UMP-4.2.2**](https://kurikulum-zzoo.ba/hr/node/1957) |
| **Ključni sadržaji** | |
| * pjesme po slobodnom izboru nastavnika * dinamika * tempo * tonski rod * izvođači (glasovi, zborovi, žičana i glazbala s tipkama). | |
| **Preporuke za ostvarenje ishoda** | |
| Tijekom aktivnog slušanja učenici uočavaju dinamičko nijansiranje te prepoznaju izvođače (vrste glasova, zborove i obrađena glazbala).  Sadržaj ove tematske cjeline može se povezati sa sadržajima nastavnih predmeta: Hrvatski jezik (obrada teksta, komparacija, metrika), Matematika (brojevi, dijeljenje, razlomci) i Tjelesna i zdravstvena kultura (motorika). | |

|  |  |
| --- | --- |
| **PREDMETNO PODRUČJE: B/ Stvaralaštvo i reprodukcija** | |
| **Odgojno-obrazovni ishod učenja** | **Razrada ishoda** |
| **B.VII.1.** Učenik izvodi autorske i tradicijske pjesme. | * razgovjetno pjeva po sluhu ili notnom zapisu određen broj pjesama pri tome pazeći (u skladu sa svojim individualnim sposobnostima) na intonaciju, precizan ritam i agogiku * sudjeluje sukladno svojim mogućnostima i interesima u glazbenim nastupima u školi i izvan nje. |
| **Poveznice sa ZJNPP** | [**UMP-5.1.1**](https://kurikulum-zzoo.ba/hr/node/1959)[**UMP-5.1.2**](https://kurikulum-zzoo.ba/hr/node/1960) |
| **Ključni sadržaji** | |
| * tradicijske pjesme prilagođene opsegu glasa i sposobnostima učenika * intonacija * melodija * ritam * dinamika * tempo * dikcija. | |
| **Preporuke za ostvarenje ishoda** | |
| Pjeva/izvodi najmanje petnaest pjesama.  Kroz analizu i aktivno sudjelovanje u pjevanju kod učenika razvijati osjećaj za preciznu intonaciju, melodiju, ritam, tempo i dinamiku.  Sadržaj ove tematske cjeline može se povezati sa sadržajima nastavnih predmeta: Hrvatski jezik (književnost, dijalekti, rad na tekstu), Geografija (geografski prostorni identitet) te međupredmetnim temama: Poduzetnost (individualni rad, timski rad, ustrajnost, suradnja, cjeloživotno učenje i uvažavanje) i Građanski odgoj i obrazovanje (odgovornost, pravila, sposobnosti, učenička angažiranost). | |
| **Odgojno-obrazovni ishod učenja** | **Razrada ishoda** |
| **B.VII.2.** Učenik spaja kratke tekstove s melodijom i ritmom u smislene cjeline. | * izvodi brojalice svirajući dobe i ritam pljeskanjem, sviranjem po tijelu ili na udaraljkama primjerenim uzrastu * u skladu sa svojim mogućnostima svira usvojene ritmičke vježbe  ta tefe, tafa te, triolu) koristeći notni zapis * prepoznaje i služi se simbolima notnog pisma za potrebe sviranja i pjevanja * svira kraće instrumentalne skladbe na melodijskim udaraljkama (ili nekom drugom melodijskom glazbalu) * navodi tonove a-mol, e-mol i d-mol ljestvice, objašnjavajući osnovne elemente mola (tonovi, raspored cijelih stupnjeva i polustepena, glavni stupnjevi i njihova funkcija). |
| **Poveznice sa ZJNPP** | [**UMP-6.1.2**](https://kurikulum-zzoo.ba/hr/node/1965)[**UMP-6.2.2**](https://kurikulum-zzoo.ba/hr/node/1968) |
| **Ključni sadržaji** | |
| * brojalice * ritam (ta tefe, tafa te) * temeljne oznake notnog pisma, tempa i dinamike. | |
| **Preporuke za ostvarenje ishoda** | |
| U skladu sa svojim mogućnostima učenici osmišljavaju jednostavne melodijske i ritamske cjeline uvažavajući glazbeno-izražajne sastavnice.  Preporuka je da se kod obrade ljestvice-tonaliteta obrati pozornost na funkcije, zbog kasnije obrade glazbenih oblika.  Sadržaj ove tematske cjeline može se povezati sa sadržajima nastavnih predmeta: Hrvatski jezik (rad na tekstu, metrika), Tjelesna i zdravstvena kultura (ritam, motorika), Matematika (dijeljenje, razlomci, parni i neparni brojevi) i Likovna kultura (grafički dizajn, simboli). | |
| **Odgojno-obrazovni ishod učenja** | **Razrada ishoda** |
| **B.VII.3.** Učenik demonstrira osobnu glazbenu kreativnost i vještine. | * improvizira kratke melodije u a-mol tonalitetu i usvojene ritmove na zadani tekst ili stihove * crtežom, riječima ili pokretom (plesom) izražava svoje doživljaje potaknute glazbom * izvodi glazbene igre primjenjujući usvojeno glazbeno znanje * predstavlja vlastitu izvedbu u razredu ili izvan njega. |
| **Poveznice sa ZJNPP** | [**UMP-6.2.2**](https://kurikulum-zzoo.ba/hr/node/1968)[**UMP-6.2.3**](https://kurikulum-zzoo.ba/hr/node/1969) |
| **Ključni sadržaji** | |
| * nastavnik slobodno oblikuje ove aktivnosti * folklorna tema po slobodnom izboru. | |
| **Preporuke za ostvarenje ishoda** | |
| Učenika poticati na samostalnu i javnu izvedbu, sudjelujući u aktivnostima pjevanja, sviranja, plesa i pokreta.  Sadržaj ove tematske cjeline može se povezati sa sadržajima nastavnih predmeta: Likovna kultura (ilustracija), Tjelesna i zdravstvena kultura (pokret, ples, motorika), Matematika (dijeljenje) i s međupredmetnim temama: Poduzetnost (individualni rad, timski rad, ustrajnost, suradnja, cjeloživotno učenje, uvažavanje) i Građanski odgoj i obrazovanje (odgovornost, sposobnosti, učenička angažiranost). | |

|  |  |
| --- | --- |
| **PREDMETNO PODRUČJE: C/ Razumijevanje glazbe u kontekstu** | |
| **Odgojno-obrazovni ishod učenja** | **Razrada ishoda** |
| **C.VII.1.**  Učenik objašnjava ulogu glazbe u društvu i njezinu primjenu u svakodnevnom životu. | * na osnovi slušanja i aktivnog muziciranja prepoznaje različite uloge glazbe i vrste glazbe * razlikuje obilježja tradicijske glazbe užeg i šireg zavičaja te ih stavlja u kontekst s ostalim folklornim elementima (nošnjama, plesovima običajima, pričama, legendama) * opisuje i uspoređuje građu dur i mol tonaliteta te ih stavlja u kontekst ugođaja djela * posjećuje glazbene događaje u školi ili široj zajednici te o njima raspravlja i iznosi svoje stavove * usvojeno znanje povezuje s drugim nastavnim predmetima. |
| **Poveznice sa ZJNPP** | [**UMP-6.1.3**](https://kurikulum-zzoo.ba/hr/node/1966) |
| **Ključni sadržaji** | |
| * umjetnička * tradicijska * popularna glazba. | |
| **Preporuke za ostvarenje ishoda** | |
| Slušajući i izvodeći različite vrste glazbe, pronalazi mogućnost njihove primjene u svakodnevnom životu.  Preporuka je što je više moguće raditi poveznice s drugim nastavnim predmetima.  Sadržaj ove tematske cjeline može se povezati sa sadržajima nastavnih predmeta: Hrvatski jezik (književnost), Likovna kultura (umjetnička djela), Priroda (živa priroda), Geografija (geografski prostorni identitet), Strani jezici (jezik i komunikacija) te međupredmetnom temom Upotreba informacijske i komunikacijske tehnologije (Stvaralaštvo i inovativnost u digitalnom okruženju). | |

**E/ UČENJE I PODUČAVANJE**

Učenjem i podučavanjem Glazbene kulture/umjetnosti potiče se i unaprjeđuje učenikova ljubav prema glazbi, estetski razvoj, kreativnost, učenikove glazbene sposobnosti i interesi, svijest o očuvanju povijesno-kulturne baštine i osposobljenost za življenje u multikulturnom svijetu. Jedna od osnovnih značajki učenja i podučavanja Glazbene kulture/umjetnosti je inkluzivnost i otvorenost. Nastava se treba prilagoditi svakom učeniku, tj. njegovim, mogućnostima, interesima, sposobnostima, a otvorenost nudi slobodu nastavniku koji će sam odabrati metodu, strategiju, tehniku rada i didaktičko metodički pristup koji će primjenjivati. Nastavnik ima slobodu i odabira glazbenih materijala koje će obrađivati u skladu interesima i sposobnostima učenika.

Suvremeni pristup i inovativne metode podučavanja aktivno uključuju učenike u nastavni proces s naglaskom na njihovu kreativnost i stvaralaštvo gdje se odgojno-obrazovni ishodi ostvaruju u skladu sa sposobnostima i interesima učenika. Učenici će aktivnim slušanjem glazbe, pjevanjem, sviranjem, kreativnošću, igrama, projektima, istraživanjem i razgovorom sudjelovati u nastavnom procesu kako bi se usvojila znanja, potaknuo estetski razvoj i kritičko razmišljanje, kreativnost i inovacija te razvile osnovne vještine sviranja i pjevanja. Radi održavanja koncentracije i motiviranosti u razredu sat je poželjno podijeliti na kratke glazbene aktivnosti (pjevanje, sviranje, glazbene igre, slušanje glazbe) kako se ne bi stvorila monotonija i pasivnost.

Potrebno je s posebnom pozornošću pristupiti planiranju nastavnih zadataka za učenike s teškoćama i omogućiti im glazbena iskustva u skladu s njihovim mogućnostima, a za nadarene učenike poželjno je omogućiti proširenje učenja i podučavanja glazbe u vidu:

* izbornih i fakultativnih nastavnih predmeta i/ili modula
* izvanučionične nastave
* izvannastavnih i izvanškolskih aktivnosti
* različitih vrsta projekata

**Učenje glazbe u odgojno obrazovnom procesu doprinosi:**

* *Razvoju:* muzikalnosti, vještine sviranja i pjevanja, memorije, govorne i čitalačke vještine, samopouzdanja, upornosti i discipline.
* *Poticanju: kreativnosti, timskog rada, odgovornosti, preuzimanju rizika,* *svladavanju treme pred javni nastup te osobnog i društvenog razvoja.*
* *Kognitivnom razvoju učenika uključujući apstraktno mišljenje, slušnu i prostornu svijest.*
* *Razvoju kinetičko-motoričkih sposobnosti.*

Nastava Glazbene kulture/umjetnosti odvija se u učionici (kabinetu) koja treba biti opremljena suvremenim nastavnim pomagalima i glazbenim instrumentima (*CD-player*, projektor, računalo, klavir, Orffov instrumentarij i sl.), a glazba koja se prezentira učenicima treba biti visoko kvalitetna. Fleksibilnost procesa učenja i podučavanja nudi izvannastavne i izvanškolske aktivnosti u okviru kojih učenici proširuju stečena znanja, vještine i stavove te istodobno sustavno razvijaju svoje interese i ostvaruju kvalitetan umjetnički rast i razvoj.  
Metodički postupci zastupljeni u nastavi Glazbene kulture/umjetnosti: demonstracija, slušanje, reprodukcija, analiza, razgovor, ilustracija, čitanje i rad na tekstu.

Suvremene metode u nastavi Glazbene kulture/umjetnosti stavljaju veliki naglasak i na primjenu IKT-a, te ako je škola opremljena IKT pomagalima bilo bi poželjno primijeniti ista. Tehnologijom u nastavi Glazbene kulture/umjetnosti otvaraju se dodatne mogućnosti razvijanja sposobnosti kod učenika. IKT može pridonijeti i učiniti nastavu pristupačnijom, kreativnijom, bogatijom (prikazivanje različitih video sadržaja mjuzikla, opere, baleta, koncerata, učenje sviranja online instrumenata putem aplikacija, itd.).

**Aktivnosti u nastavi glazbe:**

**Pjevanje** je važan element u nastavi i jedan je od najstarijih i najprirodnijih glazbenih aktivnosti. Aktivno i kontinuirano pjevanje ima za cilj njegovati glas, razvijati interes za glazbu, razvijati glazbeni ukus. Učenje pjesama u nastavi odvija se tehnikom imitacije, odnosno metodom učenja po sluhu. Moguće je lakše pjesme obraditi i po notnom zapisu ili kombinacijom tih dvaju načina. U nižim razredima to su pjesme s manjim melodijskim opsegom i jednostavnim ritamskim obrascima, dok su u višim razredima spomenute sastavnice zahtjevnije. U nastavi glazbe se na repertoaru nalaze umjetničke, tradicijske i zabavne pjesme, a izvode se uz učiteljevu/nastavnikovu adekvatnu pratnju na instrumentu (klavir, gitara, sintesajzer). Sama aktivnost pjevanja treba rezultirati lijepim i izražajnim pjevanjem u kojem učitelj treba obratiti pozornost na intonaciju i ritam, pjevačko disanje i vokalnu tehniku.

**Slušanje glazbe** zauzima središnje mjesto u nastavi Glazbene kulture/umjetnosti. Sam postupak slušanja može se podijeliti s obzirom na cilj, sadržaj i aktivnost. Oblikovati učenikov ukus za kvalitetnu, umjetničku glazbu kao i razvijati estetski odgoj učenika primarni je cilj slušanja. Sadržaj može obuhvaćati umjetničko djelo i slušni primjer, a ovisno o dobi učenika treba paziti na trajanje skladbe. Slušanje je u nastavi uvijek aktivno te mu se pristupa koncentrirano, analitičkim praćenjem sastavnica i uočavanjem istih. Slušanjem glazbe učenike treba upoznati s različitim stilskim razdobljima, stilovima i vrstama kako bi mogli razvijati glazbeni ukus, a s vremenom i kritičko mišljenje.

**Sviranje** na nastavi glazbene kulture/umjetnosti jest aktivnost koja se može provoditi kao skupna ili individualna. Sviranjem se potiče razvoj kreativnosti, motorike, koordinacije, koncentracije, strpljenja i ustrajnosti, osjećaja za ritam i ono ima velik utjecaj na stvaranje samopouzdanja, emocionalnog rasta i razvoja ponašanja djeteta. Sviranje omogućava aktivno sudjelovanje učenika u izvođenju jednostavnijih glazbenih djela. Instrumenti koji se koriste prvenstveno su tijelo (ruke i noge) i Orffov instrumentarij, a kod učenika koji uspješno savladaju osnove glazbene pismenosti mogu i drugi instrumenti (najčešće sintesajzer).

**Stvaralaštvo** je važan element u procesu učenja jer potiče kreativnost, improvizaciju, intelektualni, psihološki i socijalni razvoj. Pod stvaralaštvom podrazumijevamo osmišljavanje vlastitih melodija na zadani tekst, kao i stvaranje teksta na melodiju, ilustriranje odslušanih glazbenih djela, osmišljavanje brojalica na naučene ritamske obrasce, razne vrste glazbenih improvizacija. Stvaralaštvo se može izraziti pjevanjem, sviranjem, plesom, pokretom, osmišljavanjem igrokaza, izradom jednostavnih glazbala, izražavanjem osjećaja putem ilustracija ili pisanom riječju i upotrebom IKT-a.

**Glazbene igre** jedno su od najuspješnijih sredstava za razvijanje glazbenih sposobnosti, ali i za razvijanje ličnosti. Najčešće igre u nastavi Glazbene kulture su: glazbene igre s pjevanjem, glazbene igre ritmova i melodija, brojalice, igre slušanja te računalne glazbene igre (kvizovi, asocijacije i sl.). Pomoću glazbenih igara djeca razvijaju sposobnost zapažanja i izražavanja, pamćenje, govor, motoriku i mišljenje. Glazbene igre koriste se u razrednoj nastavi i u nižim razredima predmetne nastave jer doprinose stvaranju pozitivne atmosfere i uklanjaju monotoniju nastave. Koristeći igre u nastavi glazbe pomažemo učenicima da stječu znanje o glazbi na njima prihvatljiv i zanimljiv način. Novim znanjima učenici obogaćuju svoj rječnik te koriste osnovne glazbene pojmove. Aktivnost plesa posebno je zanimljiva djeci spomenute dobi, te ima izravan utjecaj na estetski razvoj učenika. Područje glazbenih igara zahtijeva temeljitu pripremu učitelja kako bi se ostvarila sama svrha istoga.

**F/ VREDNOVANJE I OCJENJIVANJE**

Vrednovanje je proces koji se temelji na prikupljanju i analizi podataka o učeničkim postignućima i ostvarenju odgojno-obrazovnih ishoda. To je veoma složen, zahtjevan, osjetljiv i odgovoran dio posla. Kako se na temelju vrednovanja donose odluke koje su važne za učenika, ono zahtijeva profesionalni integritet i ozbiljan pristup učitelja. Učitelj na osnovi odgojno-obrazovnih ishoda kreira aktivnosti koje trebaju biti osmišljene tako da osiguraju valjano vrednovanje. Vrednovanje se vrši kontinuirano tijekom odgojno-obrazovnog procesa kako bi učenici imali priliku pokazati napredak u učenju i razvoju. Vrednovanje treba rezultirati jasnim, točnim i pravovremenim povratnim informacijama koje bi učenicima pomogle u daljnjem radu. Vrednovanje treba imati motivacijsku ulogu u cijelom procesu.

**ELEMENTI VREDNOVANJA**

* **Slušanje glazbe**
* **Teorijska znanja**
* **Praktična primjena.**

Slušanje glazbe

Prepoznaje i imenuje skladatelja, naziv skladbe, vrstu glazbe, glazbeno stilsko razdoblje.

Prepoznaje sastavnice glazbenog djela: tempo, dinamiku, ritam, glazbeni slog, tonsku  
građu, izvođače.

Prepoznaje tradicijsku glazbu užeg i šireg zavičajnog područja.

Razlikuje duhovnu i svjetovnu glazbu različitih stilskih razdoblja.

Usvaja vrijednosne mjere za procjenu valjanosti glazbe.

Teorijska znanja

Odnosi se na: poznavanje notnog pisma, agogičkih oznaka, glazbala, ritamskih figura, sastavnica glazbenog djela, vrsta glazbe, glazbene značajke pojedinih stilskih razdoblja, razvoj glazbene umjetnosti kroz stilska razdoblja i utjecaj društvenih okruženja na razvoj glazbe.

Praktična primjena

Kreativno izražavanje doživljaja glazbe pjevanjem, crtežom, koreografijom plesa kao i korištenje glazbenih instrumenata improvizirajući kratke melodije s usvojenim ritmovima.

Izvođenje glazbe kroz školske priredbe, zbor, ansambl i posjet koncertima.

Tehnologijske vještine izražene kroz prezentacije.

Elementi vrednovanja određuju se prema godini učenja, odnosno prema odgojno-obrazovnom razdoblju. U svakom odgojno-obrazovnom razdoblju određuju se dva elementa ocjenjivanja, uz mogućnost uvođenja i trećeg elementa. Treći element ocjenjivanja treba biti usklađen s nastavnim sadržajima određenog razreda. U osnovnoj školi u izučavanju predmeta Glazbena kultura dva obvezna elementa su **Slušanje glazbe i Praktična primjena**, dok u Glazbenoj umjetnosti (srednja škola) obvezni elementi su **Slušanje glazbe i Teorijska znanja.**

**Vrednovanje usvojenosti odgojno-obrazovnih ishoda temeljimo na sljedećim pristupima:**

* **vrednovanje za učenje**
* **vrednovanje kao učenje**
* **vrednovanje naučenog.**

**VREDNOVANJE ZA UČENJE**

Vrednovanje za učenje odvija se tijekom učenja i podučavanja. Ovaj oblik vrednovanja ima ulogu prikupljanja informacija o procesu učenja, razmjene iskustava, stečenih znanja i vještina u odnosu na postavljena očekivanja. Primjenom različitih metoda vrednovanja za učenje učenicima se pruža mogućnost da tijekom procesa učenja uvide kako unaprijediti svoje učenje za ostvarenje ciljeva učenja, te da postanu svjesni koliko učinkovito uče i kako trebaju učiti. Također, primjenom različitih metoda vrednovanja za učenje, učenici imaju bolja postignuća jer primaju kontinuirane povratne informacije koliko napreduju i koliko učinkovito uče, razvijaju motivaciju za učenje i samopouzdanje. Učiteljima vrednovanje za učenje pomaže u prikupljanju informacija o početnim znanjima i iskustvima učenika, nedostatcima koje učenici imaju tijekom procesa učenja, o razinama usvojenosti znanja i vještina, stilovima učenja učenika, njihovim uvjerenjima i motivaciji za učenje. U procesu vrednovanja za učenje najčešće se primjenjuju metode kao što su zabilješke, učeničke mape, opažanja učenika tijekom individualnoga rada ili rada u skupinama, rasprave u skupinama i dr. Njihovom primjenom učenik dobiva informacije o tome gdje se nalazi na svom putu prema ostvarenosti ishoda u odnosu na postavljene ciljeve i kako unaprijediti svoje učenje. Vrednovanje za učenje ne rezultira ocjenom, već razmjenom informacija o učenju i rezultatima učenja. Nastavnik daje učenicima kvalitativnu povratnu informaciju o procesu učenja, te koliko su učinkovite njihove strategije učenja i kako bi ih mogli unaprijediti za učinkovito i potpuno ostvarenje ishoda.

**VREDNOVANJE KAO UČENJE**

Vrednovanje kao učenje temelji se na ideji da učenici vrednovanjem uče, što podrazumijeva aktivno uključivanje učenika u proces vrednovanja uz podršku nastavnika kako bi se maksimalno poticao razvoj učenikova samostalnog pristupa učenju. Vrednovanje kao učenje odnosi se na samoanalizu i samovrednovanje uspješnosti postavljanja ciljeva učenja. Pri tome je posebno važno da učenici budu potpuno uključeni u proces donošenja odluka o daljnjim koracima o učenju nakon vrednovanja. Nastavnik pomaže učeniku razumjeti kriterije za samovrednovanje, vodi proces samorefleksije i pomaže pri donošenju odluka kako unaprijediti učenje.

Pored samovrednovanja učenik je aktivno uključen u vrednovanje učenja i postignuća svojih vršnjaka, pomaže im u promatranju i nadgledanju procesa učenja svojom povratnom informacijom, pri čemu bi učenike trebalo poticati na pozitivne aspekte tuđega rada, a onda i na načine za poboljšanje istoga. Uz podršku nastavnika učenici će razvijati sposobnost vrednovanja slušanja glazbenih djela, originalnosti izvedbi te prihvaćanja djela od strane publike.

**VREDNOVANJE NAUČENOG**

Vrednovanje naučenoga jest sumativno vrednovanje kojemu je svrha procjena ostvarenosti ishoda nakon određenoga razdoblja učenja i podučavanja. Njime se sažimaju informacije o tome što učenik zna kako bi se dokumentiralo i izvijestilo o njegovim postignućima i napredovanju. Provodi se periodično, nakon obrađene nastavne cjeline, odnosno obrazovnog razdoblja. U tu se svrhu vrednovanja naučenoga u pravilu koriste ocjene. Vrednovanje naučenoga daje informaciju o postignućima u određenim točkama odgojno-obrazovnoga procesa i govori o ostvarenju ishoda. Izvješćivanje o postignutim rezultatima služi učenicima, roditeljima i nastavnicima u praćenju napredovanja učenika, planiranju učenja i daljnjega odgojno-obrazovnog puta te za utvrđivanje je li učenik zadovoljio uvjete za prijelaz u viši razred. Unutarnje vrednovanje ostvarenosti ishoda osmišljava, planira i provodi nastavnik koji se vodi svrhom vrednovanja i odgojno-obrazovnim ishodima kurikula. Kako bi se to postiglo, učitelj treba planirati vrednovanje u trenutku dok planira i podučavanje. U izboru metoda vrednovanja učitelj treba voditi računa, ne samo o tome koje su metode primjerene i praktične za ispitivanje ostvarenosti određenih ishoda, već i o tome koliko su primjerene dobi i potrebama učenika.

**S obzirom na svrhu primjenjuje se:**

**Dijagnostičko vrednovanje** koje se provodi kako bi se utvrdila kvaliteta i razina učeničkog predznanja i vještina prije početka podučavanja, bilo neke nastavne cjeline ili same nastavne jedinice. Ovaj oblik vrednovanja veoma je koristan kako bi učenici procijenili razumiju li i u kojoj mjeri određene pojmove i kako bi nastavnici imali informaciju s kojim znanjima i vještinama učenik raspolaže. Na temelju prikupljenih informacija učitelj prilagođava i planira nastavni proces.

**Formativno vrednovanje** je neprestano praćenje dinamike i kvalitete učeničkog napredovanja tijekom cijele školske godine. Formativnim vrednovanjem učenik prima informacije koje mu omogućuju prepoznavanje slabosti u načinu učenja, a učitelj spoznaje načine pomoću kojih učenik postiže najbolje rezultate, otkriva njegove darovitosti, a i slabosti koje treba otkloniti. Na temelju dobivenih informacija učitelj vodi učenika prema željenim postignućima.

**Sumativno vrednovanje** prikazuje se ocjenom koja je odraz učenikova znanja i iskazanih vještina. Učenik ocjenu može dobiti kao procjenu znanja pisanom ili usmenom provjerom, ali i za pisanje eseja, sudjelovanje u kreiranju kulturnog javnog života škole ili svoje lokalne zajednice.

**Metode i pokazatelji kvalitete vrednovanja**

Učitelj je osoba koja osmišljava, planira i provodi vrednovanje učenika, vodeći računa o ciljevima definiranim predmetnim kurikulom. Praćenje i vrednovanje učenika dio je svakog nastavnog sata, a za uspješne rezultate važno je da bude što prirodnije i sa što manje stresa. Metode vrednovanja mogu biti različite, ali ih treba uskladiti s definiranim ishodima i ciljevima predmetnog kurikula, te s dobi i potrebama učenika. Učenici se razlikuju prema svojim glazbenim sposobnostima, pa i metode vrednovanja trebaju biti raznolike, kako bi učitelju pružile dovoljno informacija za kvalitetnu procjenu učeničkih postignuća. Pri vrednovanju učenika može se uzeti u obzir i njihova zainteresiranost za glazbu, angažman i organizaciju različitih glazbenih sadržaja.

**Metode vrednovanja:**

1. Pisane provjere znanja i vještina (putem različitih pisanih testova, provjerava se poznavanje činjenica iz povijesti glazbe).
2. Usmene provjere (kojima se, izuzev znanja, mogu provjeriti sposobnosti povezivanja različitih informacija.)
3. Procjena slušnog poznavanja glazbene literature (provjera poznavanja i uočavanja različitih sastavnica glazbe, kao i poznavanja stilova).
4. Ocjena izvođačkih sposobnosti i kreativnog razmišljanja (poticanje učenika na sudjelovanje u glazbenim aktivnostima, kao i na praćenje glazbenog života u njihovoj sredini).
5. Procjena učeničkih radova (analiza seminarskih radova, prezentacija, plakata, raznih projektnih aktivnosti).

**Zaključivanje ocjena**

Na kraju svake nastavne godine donosi se zaključna ocjena koja pokazuje ostvarenost odgojno-obrazovnih ciljeva u toj nastavnoj godini. Zaključna ocjena izriče se brojkom i riječju: nedovoljan (1), dovoljan (2), dobar (3), vrlo dobar (4) i odličan (5). Izuzetak su niži razredi osnovne škole gdje se u odgojno-obrazovnom procesu vrednovanje izražava opisnom ocjenom u skladu s Pravilnikom o načinu praćenja i ocjenjivanja učenika u osnovnoj i srednjoj školi.

## KURIKUL NASTAVNOG PREDMETA NJEMAČKI JEZIK

**Koordinator Jezično-komunikacijskog područja:**

dr. sc. Jelena Jurčić, doc.

**Voditelj predmetne Radne skupine:**

Angela Bernadić, prof.

**Radna skupina za izradu predmetnog kurikula za I. i II. strani jezik:**

Amila Kundić

Davor Mikulić

Vedrana Benković

Ivana Grgić

Mateja Knezović

**Recenzenti:**

dr. sc. Magdalena Ramljak, doc.

prof. dr. sc. Senka Marinčić, izv. prof.

**A/ OPIS PREDMETA**

Učenje i podučavanje njemačkog jezika osigurava razvoj komunikacijske i međukulturne kompetencije kod učenika, omogućava razumijevanje kulture i običaja u zemljama njemačkog govornog područja i osvješćuje pojedinca o važnosti vlastite kulture i običaja, potiče razvijanje svijesti o vlastitom kulturološkom identitetu, vlastitoj kulturnoj samosvijesti, jeziku i nasljeđu, u skladu s civilizacijskim tekovinama, upoznajući i uvažavajući druge i drugačije, poštujući različitosti i njegujući međusobno razumijevanje, trpeljivost i solidarnost među ljudima i narodima. Specifični doprinos predmeta odgoju i obrazovanju učenika sastoji se u stjecanju međunarodno usporedivih i komparativnih jezičnih znanja i kompetencija na osnovnoškolskoj i gimnazijskoj razini, a koja su u skladu sa Zajedničkom jezgrom definiranom na ishodima učenja, Zajedničkim europskim referentnim okvirom i Europskim jezičnim portfoliom.

Učenjem njemačkog jezika, učenik pored znanja o jeziku kao sredstvu komunikacije, stječe uvid u kulturu i povijesno nasljeđe jednog naroda, što doprinosi općem razvoju kulture, osjećaju poštovanja prema drugom i drugačijem, ali i osjećaju poštovanja prema svom narodu, običajima i kulturnom nasljeđu. Opće i društvene vrijednosti kao znatiželja, težnja za novim spoznajama i saznanjima, želja za samoostvarenjem u društvu, osjećaj za pravednost, otvorenost i toleranciju vrijednosti su kojima se teži. Upoznajući način života i kulturu naroda ciljnog jezika, učenik prepoznaje stereotipe i predrasude što doprinosi uklanjanju istih.

Vladajući njemačkim jezikom mladi ljudi unaprjeđuju i učvršćuju svoju konkurentnost na domaćem i inozemnom tržištu rada usvajajući vještine, znanja i vrijednosti koje proizlaze iz Kvalifikacijskog okvira, a utemeljene su na ishodima učenja, što osposobljava učenika za cjeloživotno učenje. Učenici prepoznaju vlastite osjećaje i zanimaju se i poštuju kulturu i običaje njemačkog govornog područja te postaju svjesni kulturno-gospodarskih interferencija sa zemljama njemačkog govornog područja. Ovim se postiže razumijevanje vlastitog narodnog identiteta i sebe kao pripadnika određene skupine u interakciji s kulturnim identitetom Europe i ostatka svijeta. Kod učenika se budi svijest o europskom i svjetskom kulturnom nasljeđu i o kulturnoj i jezičnoj raznolikosti njemačkog govornog područja. Poznavanje lingvističkih i kulturnih posebnosti društva i zajednica u kojima se govori njemački jezik doprinosi razvijanju i primjeni prikladnih strategija za komunikaciju.

Učenjem i podučavanjem njemačkog jezika pokazuje se pozitivan stav prema svim ključnim kompetencijama cjeloživotnog učenja, npr. učenjem stranih jezika, učenik posjeduje osjećaj za inicijativu i poduzetništvo i građanske kompetencije. Prema Europskom referentnom okviru pismenost se građanina ogleda u poznavanju najmanje dva strana jezika te se učenjem njemačkog jezika odgovara na izazove koje postavlja Europska unija i prisutna globalizacija. Međukulturna i komunikacijska kompetencija su ključne kompetencije koje su neizostavne za cjeloviti razvoj učenika i time ga čine punopravnim građaninom Europske unije i građaninom svijeta.

Na jezično-komunikacijskom području doprinosi se razvoju različitih oblika komunikativnih aktivnosti kao što su sposobnost recepcije (jezično primanje), interakcije (jezično međudjelovanje), produkcije (jezična proizvodnja kao što su pisanje i govorenje), jezične medijacije (jezično posredovanje) što se postiže uvježbavanjem vještine slušanja, čitanja, govorenja, pisanja i jezičnoga posredovanja na njemačkom jeziku.

U ishode učenja i sadržaje uvršteni su ishodi učenja kroskurikularnih i međupredmetnih tema, ovisno o mogućnostima njihovog ostvarenja u predmetu Njemački jezik čime se učenici osposobljavaju za cjeloživotno učenje, preuzimanje odgovornosti i donošenje odluka. Samostalnost u učenju i razvijanje IKT-vještina (Vještine informacijske i komunikacijske tehnologije) omogućuju učeniku odgovoriti na izazove tehnološkog i ekonomskog razvoja zajednice.

Njemački se  jezik uči kao prvi ili kao drugi strani jezik i ubraja se u jezično-komunikacijsko područje.  Po završetku osnovne škole, nakon pet godina učenja njemačkog kao obveznog drugog stranog  jezika, učenik prema Zajedničkom europskom referentnom okviru za jezike može postići razinu A 2.1.

Nakon završene osnovne škole, nastavak učenja njemačkog jezika u gimnaziji odvija se ponavljanjem razine A 2.1, a nakon  završenog drugog razreda postiže se osnovna razina A 2.2. Na kraju četvrtog razreda gimnazije učenici mogu postići naprednu razinu B 1.2.

Odobreni udžbenici i vježbenice sadrže vidljivu oznaku razine definirane Europskim referentnim okvirom za jezike  koja se postiže u određenom razredu.

Naglasak je stavljen na jezik kao sredstvu komunikacije radi svladavanja autentičnih situacija. Pri tome gramatika služi kao sredstvo kojim se postiže uspješnost u komunikaciji, a cilj je učenja njemačkog jezika komunikacija. Nastava koja se temelji na ishodima učenja usmjerena je na učenika, a ne na učitelja/nastavnika i sadržaje, što mijenja tradicionalnu ulogu učitelja/nastavnika kao pukog prenositelja znanja te on prema tome preuzima ulogu mentora koji primjenjujući različite nastavne oblike i koristeći se autentičnim nastavnim materijalom inicira interakciju učenika kako bi povećao govorni udio učenika u nastavi njemačkog jezika, uzimajući u obzir spoznaje iz razvojne psihologije uključujući različite razine predznanja i sposobnosti učenika koji sudjeluju u nastavnom procesu.

**B/ CILJEVI UČENJA I PODUČAVANJA PREDMETA**

Osposobljavanjem učenika za samostalno, aktivno, svrsishodno i učinkovito svladavanje formalnih, poluformalnih i neformalnih autentičnih situacija iz svakodnevice na njemačkom jeziku u interakciji s izvornim i neizvornim govornicima njemačkog jezika doprinosi se razvoju višejezične kompetencije prateći razvoj suvremenih okolnosti života u Europi i svijetu i time će se odgovoriti na izazove koji su nastali povećanom potrebom za mobilnošću.

Cilj je učenja njemačkog jezika osposobljavanje učenika za uspostavljanje primjerene usmene i pismene komunikacije na njemačkom jeziku o raznovrsnim temama iz svakodnevnog života, pri čemu se vodi računa o praćenju suvremenih kretanja. Usvajanje rječnika i jezičnih vještina (slušanje, govor, pisanje i čitanje) potrebnih za receptivni i produktivni razvoj jezičnih vještina, kako u pisanom tako i u govornom obliku doprinijet će razvoju sposobnosti za uspješno razumijevanje, govor i pisanje.

Upoznavanje učenika s kulturom naroda njemačkog govornog područja, razumijevanje i poštivanje drugih kultura omogućit će njegovu integraciju u napredno društvo Europske unije. Usvajanje znanja o povijesnom nasljeđu, umjetnosti i znanosti njemačkog govornog područja koje je ostavilo traga na naše društvo unaprijedit će razvoj međukulturne kompetencije učenika. Njemački jezik igra značajnu ulogu u razvijanju individualnih vrijednosti i omogućava mu otkrivanje potpuno novih svjetova što pobuđuje znatiželju za novim saznanjima i uključuje ih u cjeloživotno učenje.

Razvijanjem interkulturne i komunikativne sposobnosti razvijat će se učenikova sposobnost u prepoznavanju predrasuda i odstranjivanju istih što će unaprijediti njegovu spremnost na toleranciju i suživot u zajednici Europske unije.

Samostalnost u ovladavanju njemačkim jezikom čine samostalnost u učenju stranog jezika pomoću koje učenici razvijaju strategije za aktivno sudjelovanje u usmenoj i pisanoj komunikaciji i medijska pismenost kojom se učenici osposobljavaju za pristup i analizu podataka kao i za njihovu procjenu i stvaranje. Posebnim načinima obrade informacija doprinosi se poboljšanju razumijevanja, učenja i zadržavanja informacija. Samostalnost u ovladavanju jezikom stječe se nastavom koja je usmjerena na učenika i na ishode učenja. U takvoj nastavi učitelj napušta tradicionalnu ulogu pukog prenositelja znanja preuzimajući ulogu mentora koji primjenjuje različite nastavne oblike i materijale kojim inicira interakciju učenika kako bi povećao govorni udio učenika u nastavi. Povećavanje govornog udjela učenika u nastavi njemačkog jezika postiže se poticanjem razvoja i primjene tehnike kreativnog izražavanja i vještina kritičkog mišljenja. Samostalan je učenik cjeloživotni učenik.

Senzibiliziranjem učenika za ispravno artikuliranje, ispravan izgovor glasova i njihov utjecaj na značenje riječi doprinijet će se samostalnom ovladavanju jezikom. Učenici će se upoznati s osnovama fonetike (nauka o fiziološkim pojavama glasova) fonologije (nauka o zvukovima i glasovima) njemačkog jezika i ovladat će korektnim izgovorom pri usmenoj upotrebi njemačkog jezika. Zbog važnosti pravilnog artikuliranja izgovora koje ima utjecaj i na ortografiju i semantiku potrebno je posvetiti se uvježbavanju fonetike i fonologije. Posebno je važno ukazati na glasove uslijed kojih dolazi do promjena koje nisu zastupljene u glasovnom sustavu materinskog jezika, npr. samoglasnici s prijeglasom, diftonzi (dva vezana samoglasnika iz kojih proizlaze dva nova samoglasnika koja se na jedan način pišu, a na drugi načini izgovaraju).

U interkulturnom smislu fonetika se može koristiti kod upotrebe germanizama u materinskom jeziku. Krajnji cilj jeste samostalno ovladavanje pravilnim izgovorom.

**C/ PREDMETNO PODRUČJE KURIKULA**

**Komunikacijska jezična kompetencija**

U skladu s kontekstom i svrhom komunikacijske situacije komunikacijska jezična kompetencija podrazumijeva učinkovito služenje jezičnim opusom. Sposobnost razumijevanja te usmenoga i pismenog iznošenja informacija, ideja, misli, osjećaja, stavova i vrijednosti u skladu s različitim kulturnim i društvenim kontekstima temelj je takve komunikacije.

Odgojno-obrazovni ishodi iz domene Komunikacijska jezična kompetencija temelje se na:

* usvajanju znanja o njemačkom jeziku (rječnik, gramatika, pravopis, izgovor, stilovi i registri govorenoga i pisanog izričaja u njemačkome jeziku; obilježja tekstnih vrsta, načini planiranja i strukturiranja tekstova, načini prikladnoga ostvarenja jezičnih funkcija u interakciji).
* razvijanju sposobnosti i ovladavanju vještinama za upotrebu jezičnoga znanja u komunikacijskome činu (sposobnosti i vještine koje omogućuju slušanje i razumijevanje poruka, govorenje, čitanje, razumijevanje i pisanje tekstova, jezično posredovanje).
* jezično posredovanje (jezična medijacija) jest složena jezična djelatnost koja uključuje istovremeno ili naizmjenično jezično primanje (recepciju) i proizvodnju (produkciju). U usmenome jezičnom posredovanju jedna osoba omogućuje međudjelovanje drugih osoba koje ne govore isti jezik.
* pismeno ili kombinirano jezično posredovanje podrazumijeva sažimanje ili prevođenje više pisanih ili govorenih tekstova u skladu s kulturološkim obilježjima zemlje ciljnoga jezika za potrebe druge osobe. Razvojem komunikacijske jezične sposobnosti, kao procesa izražavanja svoga identiteta i razumijevanja identiteta svoga sugovornika, potiče se socijalizacija i cjelokupan razvoj osobnosti učenika. Stjecanjem navedene kompetencije potiče se razvoj metajezičnih i metakognitivnih sposobnosti, intelektualna znatiželja, kreativnost i interes za učenjem jezika.

**Međukulturna kompetencija**

Razvojem procesa globalizacije, digitalnog gospodarstva i društava stvara se potreba za komunikacijom u višejezičnome i višekulturnome svijetu te se time postavljaju određena očekivanja koja trebaju ispuniti obrazovni sustavi uvrštavanjem višejezičnosti i međukulturnosti u nastavni predmet Njemački jezik na svim razinama obrazovanja, kako bi se doprinijelo učenikovoj spoznaji o važnosti prihvaćanja i učenja o postojećim kulturološkim različitostima.

Međukulturna komunikacijska kompetencija podrazumijeva razumijevanje i komuniciranje među govornicima njemačkoga jezika različitoga kulturnog podrijetla. Ostvarivanjem odgojno-obrazovnih ishoda unutar ovog predmetnog područja učenik postaje međukulturno kompetentan što znači da je:

* sposoban objektivno sagledati sličnosti i razlike među kulturama – sposoban učinkovito i primjereno kontekstu komunicirati s izvornim i neizvornim govornicima njemačkoga jezika, što dovodi do uvažavanja sugovornika različitih kulturnih identiteta i izgrađivanja skladnih međukulturnih odnosa. U tom je smislu poželjno koristiti literarne sadržaje koji najvjernije oslikavaju univerzalne poveznice između različitih kultura i promovirajući trajne humanističke vrijednosti.
* empatičan, prilagodljiv i otvoren za razumijevanje, prihvaćanje i uvažavanje govornika njemačkoga jezika i njihove kulture.

Razvoj međukulturne komunikacijske kompetencije pomaže učeniku u odbacivanju predrasuda, osnažuje ga u sprječavanju diskriminacije, potiče na nenasilno rješavanje sukoba te doprinosi razumijevanju, proširivanju i produbljivanju učenikova pogleda na svijet. Na taj način mu se omogućuje uspješno sudjelovanje u užoj i široj zajednici, kako u stvarnom, tako i u digitalnom okružju, pri čemu se povećavaju mogućnosti za mobilnost i upošljavanje.

Kroz ovo predmetno područje upoznaje se i usvaja sadržaj o povijesti i kulturi, činjenice o ključnim događajima, najvažnijim osobama i njihovim postignućima glede zemljoznanstva njemačkog govornog područja.

**Samostalnost u ovladavanju jezikom**

Samostalno ovladavanje jezikom čine samostalno učenje stranog jezika i medijska pismenost. O samostalnom učenju jezika govorimo kad učenici sami donose odluke o svom učenju. Učenik je svjestan procesa i ritma učenja koji odgovaraju njegovom tipu i stilu učenja. Takva nastava potiče individualnost učenika, što ne znači da je učenik prepušten sebi. Primjenom raznolikih metoda i stimuliranjem više kanala percepcije (jezično primanje) tijekom nastavnog procesa učenik postaje svjestan svojih individualnih potreba i vlastitog tipa učenja. Samostalnost učenja ostvaruje se samoprocjenom vlastitog učenja, a postiže se primjenom različitih metoda, strategija i tehnika učenja.

Samostalnost u ovladavanju jezikom podržava učenikov afektivni i kognitivni razvoj, što posebno naglašava njenu ulogu u učenju jezika. Samostalan učenik planira, organizira, prati i vrednuje svoje učenje, razvija motivaciju, ustrajan je i pozitivan u učenju i radu, što mu omogućuje uspješno ostvarivanje ciljeva. Samostalnost u ovladavanju jezikom ogleda se uostalom i u samoprocjeni svojega znanja što je ujedno odlika samostalnosti u učenju stranog jezika i vrednovanja kao učenje. Za realnu samoprocjenu znanja neophodna je sustavna analiza vlastitog učenja koja se kontinuirano uvježbava uz primjenu odgovarajućih strategija uz potporu nastavnika.

Autonomija u učenju ne podrazumijeva isključivo samostalan rad, nego jačanje socijalnih kompetencija kroz različite oblike partnerskog ili tandemskog, timskog i grupnog rada, ali s ciljem postizanja autonomije u učenju, čime se ostvaruju međupredmetne teme Poduzetnost i Građanski odgoj i obrazovanje.

Unutar predmetnog područja ostvaruju se međupredmetne teme:

* Građanski odgoj i obrazovanje
* Poduzetnost
* Osobni i socijalni razvoj
* Upotreba informacijske i komunikacijske tehnologije.

Korelacija s ostalim nastavnim predmetima moguća je i poželjna. Pod korelacijom s drugim predmetima podrazumijeva se pristup kojim se u nastavu njemačkog jezika integriraju sadržaji različitih nastavnih predmeta, to jest područja, u cilju potpunog, svrsishodnog i cjeloživotnog učenja koje je primjenjivo u svakodnevnim životnim situacijama. Potrebno je definirati korelacijsko-integracijski sustav s obilježjima koja donosi sa sobom. Nastava se njemačkog jezika dade povezati s književnošću, filmskom i scenskom umjetnošću, jezikom, izražavanjem i stvaranjem, područjima koja se svrstavaju u predmete Hrvatski jezik, Engleski jezik, Likovna kultura i Glazbena kultura. Korelacija s predmetom Matematika ostvaruje se u nastavi njemačkog jezika sadržajima kao što su redni brojevi, kardinalni brojevi, računske operacije, pisanje nadnevka itd. Tekstovi zasićeni brojkama koriste se kao input od kojeg se od učenika očekuje da jezično oblikuje matematički zadatak. Sadržaji iz predmeta Povijest i Zemljopis pogodni su za usvajanje znanja o povijesnim i zemljopisnim temama, pružajući priliku za razvijanje receptivnih i produktivnih vještina njemačkog jezika. Učenik ujedno pronalazi, izabire, vrednuje i učinkovito se služi informacijama iz različitih izvora i medija. Služeći se tehnologijom, u početku uz pomoć i potporu učitelja, a kasnije samostalno, učenici razvijaju odgovornost za svoje učenje, čime se ostvaruje međupredmetna tema Upotreba komunikacijske i informacijske tehnologije. Samostalan učenik razvija svoje sposobnosti svjesne, prilagodljive i učinkovite primjene strategija učenja te receptivne i produktivne upotrebe jezika koje mu pomažu unaprijediti ovladavanje njemačkim jezikom. Na taj način se postižu ishodi međupredmetne teme Osobni i socijalni razvoj. Uz to učenik razvija svoju medijsku pismenost i komunikacijske i prezentacijske vještine. Preuzimanjem aktivne uloge u procesu učenja učenik razvija samopouzdanje i samopoštovanje te stvara temelje za cjeloživotno učenje.

**D/ ODGOJNO-OBRAZOVNI ISHODI**

**2. razred /70 nastavnih sati godišnje/ (Prvi strani jezik)**

|  |  |
| --- | --- |
| **PREDMETNO PODRUČJE: A/ Jezično-komunikacijska kompetencija** | |
| **Odgojno-obrazovni ishod učenja** | **Razrada ishoda** |
| **A.II.1.** Učenik sluša s razumijevanjem kratke, jednostavne rečenice. | * prepoznaje položaj glasa unutar riječi (inicijalni, medijalni, finalni) * prepoznaje glasove, skupove glasova, naglasak, ritam i intonaciju izgovorenog sadržaja * pokazuje sliku koja ilustrira sadržaj zvučnog zapisa * povezuje grafijsku i zvučnu sliku riječi i izraza sa značenjem * učenik raspoređuje grafičke slike po kronološkom redoslijedu prema zvučnom predlošku tijekom ili nakon slušanja * prepoznaje informacije koje proizlaze iz slike, pokreta i geste * povezuje informacije sa slikom, pokretom, gestom i svojim iskustvom * prepoznaje osnovne i najjednostavnije informacije iz slušnog sadržaja o poznatim temama ukoliko govornik govori polako i razgovijetno * verbalno (govorno) i neverbalno (znakovanje, gledanje) postupa na jednostavne slušne poticaje (npr. upute, naredbe i dr.) * prepoznaje smisao kratke interakcije o poznatoj temi između dva ili više sugovornika. |
| **Poveznice sa ZNJPP** | [**SJZ-1.1.2**](https://kurikulum-zzoo.ba/hr/node/1495)[**SJZ-1.1.1**](https://kurikulum-zzoo.ba/hr/node/1494) |
| **Ključni sadržaji** | |
| * ljudi oko mene: obitelj, prijatelji i vršnjaci * moj svijet: dom, škola i priroda * svakodnevica: svakodnevne aktivnosti i slobodno vrijeme   IZBORNE TEME   * blagdani i običaji. | |
| **Preporuke za ostvarenje ishoda** | |
| Prilikom odabira leksičkih sadržaja potrebno je imati u vidu korelaciju s drugim predmetima i međupredmetnim temama te da su isti primjereni dobi i razvoju učenika. Govornik uvijek treba govoriti sporo i razgovijetno, a zvučni sadržaji po potrebi se mogu ponavljati. Učitelj upoznaje učenike s različitim strategijama slušanja i čitanja, pokazuje njihovu primjenu i potiče učenike na primjenu istih. Upotreba strategija ima individualnu karakteristiku, ovisno o dobi učenika, njegovom stupnju jezičnog i kognitivnog razvoja i vlastitih potreba.  Učenici se tijekom nastavnog procesa na receptivnoj razini izlažu i širem rasponu jezičnih struktura od navedenih.  Preporučene aktivnosti: gestikulacija, didaktičke igre (Bingo, Tic-Tac-Toe, igra pogađanja, pogrešne rečenice, i dr.), igre uloga, crtanje, bojanje, različite vrste diktata (diktat crtanjem, diktat trčanjem) i sl. | |
| **Odgojno-obrazovni ishod učenja** | **Razrada ishoda** |
| **A.II.2.** Učenik čita rečenice, kratke i vrlo jednostavne tekstove. | * naglas čita rečenice, kratke i vrlo jednostavne tekstove * koristi različite tehnike čitanja * izdvaja osnovne, najjednostavnije informacije iz pročitanog sadržaja o poznatim temama * oponaša izgovor i intonaciju njemačkog jezika. |
| **Poveznice sa ZNJPP** | [**SJZ-1.2.1**](https://kurikulum-zzoo.ba/hr/node/1496) |
| **Ključni sadržaji** | |
| * Jezične funkcije: * pozdravi i predstavljanje, komunikacijski obrasci pri susretima, uljudno ophođenje i oslovljavanje * imenovanje i opisivanje osoba (imenovanje i opis dijelova tijela), zdravlje, moje tijelo, * imenovanje prostorija u kući (stanu), aktivnosti u kući * imenuje nastavne predmete, imenuje i opisuje školski pribor, izricanje kronološkog vremena, izricanje radnji u školi razumije upute (Klassensprache) * imenuje i opisuje domaće i divlje životinje, imenovanje i opis nekih dijelova prirodnoga okoliša, godišnja doba izricanje vremenskih prilika * sportske aktivnosti, hobiji * izricanje radnji u slobodno vrijeme * obroci (hrana). | |
| **Preporuke za ostvarenje ishoda** | |
| Vještinu čitanja s razumijevanjem treba pažljivo razvijati posebno obraćajući pažnju na dob učenika, na njihov kognitivni i jezični razvoj kao i na korelaciju s drugim predmetima i međupredmetnim temama. Nove leksičke sadržaje učenici usvajaju povezujući iste s prethodnim znanjima i iskustvom. Učitelj odabire aktivnosti koje će motivirati učenike i aktivirati prethodna znanja zbog rasterećenja čitanja i razumijevanja sadržaja.  U prvim godinama učenja učenik usvaja izgovor i intonaciju oponašajući govorni model.  Učitelj upoznaje učenike s različitim strategijama čitanja, pokazuje njihovu primjenu i potiče učenike na primjenu istih. Upotreba strategija ima individualnu karakteristiku, ovisno o dobi učenika, njegovom stupnju kognitivnog i jezičnog razvoja i vlastitih potreba.  Preporučene vrste tekstova: kratak dijaloški tekst, kratak i vrlo jednostavan tekst, strip, pjesma ili poznata bajka prilagođena dobi i razvoju učenika.  Preporučene aktivnosti: ilustracija, dopunjavanje teksta, slaganje dijelova teksta određenim redoslijedom, prepričavanje teksta uz pomoć pitanja ili vizualnih poticaja, kviz i sl. | |
| **Odgojno-obrazovni ishod učenja** | **Razrada ishoda** |
| **A.II.3.** Učenik govori kratke rečenice i vrlo jednostavne tekstove o poznatim temama. | * govori riječi i rečenice oponašajući izgovor i intonaciju govornoga modela * zaključuje da izgovoreni glas ima dva napisana znaka (dvoglasnik) * zaključuje da izgovoreni glas broji tri napisana znaka (sch) * sudjeluje u vrlo kratkim i jednostavnim društvenim razmjenama, ukoliko sugovornik govori sporo i razgovijetno * koristi niz riječi i vrlo kratkih, jednostavnih rečenica, da bi jednostavnim jezikom opisao svoju obitelj i prijatelje i svakodnevne situacije * postavlja jednostavna, kratka pitanja o poznatim temama * odgovara na jednostavna pitanja o obrađenim temama * recitira kratke pjesmice. |
| **Poveznice sa ZNJPP** | **SJZ – 1.1.1 SJZ – 1.1.2** |
| **Ključni sadržaji** | |
| Jezične strukture:   * učestali glagoli u jednini i 1. licu množine prezenta, modalni glagoli mögen i können u jednini * imperativ jednine * neke učestale imenice s određenim i neodređenim članom u nominativu i akuzativu * osobne zamjenice u nominativu jednine * posvojne zamjenice mein/meine, dein/deine * neke upitne zamjenice (Wer?, Was?, Wie?) * neki prilozi i prijedlozi za opisivanje konkretnih odnosa (Heute ist Montag., Wir sind in der Schule, Das Buch ist auf dem Tisch) * negacija (nicht, nein) * pridjevi kao dio predikata * jednostavne izjavne i upitne rečenice. | |
| **Preporuke za ostvarenje ishoda** | |
| U prvim godinama učenja i podučavanja učenici usvajaju jezik ponavljajući jezične strukture, imitirajući, sudjelujući u didaktičkim igrama i koristeći pokrete. Jezične strukture se uvode u autentičnom komunikacijskom kontekstu, uče se napamet i iste se ne tumače. Naglasak je na komunikativnom pristupu nastavi predmeta Njemački jezik, nasuprot gramatičko-prijevodnoj metodi.  Interakcija među učenicima otvara mnoge mogućnosti u kreiranju nastavnog sata, a učitelju pruža veliki broj aktivnosti koje učenike vodi do osnovnog cilja, odnosno komunikaciji na njemačkom jeziku.  Preporučene aktivnosti: demonstracija, ilustracija, pjevanje, gestikulacija, didaktičke igre  (pantomima, Ratespiel/igre pogađanja, Standbild/prikaz određenih autentičnih situacija pantomimom, Monsterspiel/igra čudovišta i dr.), igre uloga, intervju i sl. | |
| **Odgojno-obrazovni ishod učenja** | **Razrada ishoda** |
| **A.II.4.** Učenik piše kratke i jednostavne rečenice. | * povezuje grafijsku i zvučnu sliku riječi * povezuje izgovoreni glas s napisanim slovom * zaključuje da izgovoreni glas ima dva napisana znaka (dvoglasnik) * zaključuje da izgovoreni glas broji tri napisana znaka (sch) * dopunjava riječi kojima nedostaju slova * piše abecedu pravilnim redoslijedom * koristi redoslijed abecede u raznim zadatcima. * primjenjuje pravopisna pravila pri pisanju kratkih i jednostavnih rečenica * dopunjava jednostavne rečenice * zapisuje poznate kratke riječi slušajući izgovor glasova koja čine tu riječ * piše vrlo jednostavne kratke rečenice prema zvučnom ili slikovnom predlošku * prepisuje jednostavne kratke rečenice. |
| **Poveznice sa ZNJPP** | [**SJZ-4.1.2**](https://kurikulum-zzoo.ba/hr/node/1513) |
| **Ključni sadržaji** | |
| * moja obitelj, prijatelji i vršnjaci * moj svijet: dom, škola i priroda * moja svakodnevica: svakodnevne aktivnosti i slobodno vrijeme.   IZBORNE TEME   * blagdani i običaji. | |
| **Preporuke za ostvarenje ishoda** | |
| Pisanje karakterizira razina produktivnosti te je ova vještina složen kognitivni zadatak za svakog učenika. Bitne komponente koje sačinjavaju vještinu pisanja su poznavanje pravopisnih pravila, razumijevanje i pravilna upotreba rječnika, kao i poznavanje jezičnih struktura i sintakse.  U početnom stadiju neophodno je razvijati uočavanje grafijske slike riječi ili fraza, njihovo povezivanje sa zvučnom slikom i postupno uvoditi pravopisna pravila. Prilikom izvedbe diktata kao pisane provjere treba obratiti pozornost da su rečenice vrlo kratke i jednostavne kao i da govornik govori sporo i razgovijetno.  Učenici samostalno pišu rečenice prema unaprijed uvježbanom modelu. Prije samog pisanja učitelj bira aktivnosti koje će aktivirati prethodno znanje učenika.  Od izuzetne važnosti je provjera vještina pisanja u obliku praćenja. Učenici jedni drugima mogu provjeravati točnost i tako aktivno sudjelovati u procesu učenja ili to može učiniti učitelj kroz kratke zadatke.  Preporučene aktivnosti: dopunjavanje rečenica, različite vrste diktata (Lückendiktat/diktat s tekstom s prazninama, Laufdiktat/diktat trčanja, Maldiktat/diktat crtanjem), ilustracija, slaganje rečenice pravilnim redoslijedom, odgovori na kratka i jednostavna pitanja, pisanje pjesmica (Elfchen/oblik pjesme ima točno jedanaest riječi raspoređenih u određenom formatu), kratke blagdanske čestitke i sl.  Sadržaj ove tematske cjeline može se povezati sa sadržajima nastavnih predmeta: Hrvatski jezik (svi sadržaji), Engleski jezik (svi sadržaji), Matematika (brojevi, matematičke računske operacije), Priroda i društvo (prirodni okoliš, godišnja doba, izricanje vremenskih prilika), Glazbena kultura (dječje pjesmice), Likovna kultura (boje, crteži), Vjeronauk (blagdani) i s međupredmetnim temama: Osobni i socijalni razvoj (obitelj, prijatelji, vršnjaci, svijet, dom, škola, priroda, svakodnevne aktivnosti i slobodno vrijeme, blagdani i običaji). | |

|  |  |
| --- | --- |
| **PREDMETNO PODRUČJE: B/ Međukulturna kompetencija** | |
| **Odgojno-obrazovni ishod učenja** | **Razrada ishoda** |
| **B.II.1** Učenik opisuje svoju kulturu i kulturu zemalja njemačkog govornog područja. | * uočava različitosti i sličnosti u prehrambenim navikama * razlikuje osnovne regionalne običaje vezane za pozdravljanje * izriče i piše kratke blagdanske čestitke * pjeva blagdanske pjesmice. |
| **Poveznice sa ZNJPP** | [**SJZ-2.3.2**](https://kurikulum-zzoo.ba/hr/node/1506)[**SJZ-4.2.3**](https://kurikulum-zzoo.ba/hr/node/1516)[**SJZ-3.3.2**](https://kurikulum-zzoo.ba/hr/node/1511) |
| **Ključni sadržaji** | |
| * prehrambene navike u vlastitoj zemlji i u zemljama njemačkog govornog područja * pisano i usmeno čestitanje povodom blagdana tijekom godine * blagdanske pjesmice. | |
| **Preporuke za ostvarenje ishoda** | |
| Sva tri predmetna područja predmetnog kurikula usko su povezana, tako da se ishodi Međukulturne kompetencije ostvaruju usporedo s ishodima Jezično-komunikacijske kompetencije i Samostalnosti u ovladavanju jezikom.  U ostvarivanju ishoda međukulturne kompetencije mogu se primijeniti različite nastavne metode i aktivnosti koje podržavaju razumijevanje i poštovanje različitih kultura. Evo nekoliko primjera:  Interaktivna nastava uključuje aktivno uključivanje učenika u proces učenja putem diskusija, grupnog rada i suradnje. Učenici se potiču da podijele svoja iskustva, razmišljanja i vrijednosti kako bi stvorili otvoreno i inkluzivno razredno ozračje.  Simulacije i uloge omogućuju učenicima preuzimanje uloge pripadnika različitih kultura kako bi bolje razumjeli njihove perspektive. Može se organizirati simulacija različitih autentičnih situacija iz svakodnevnog života, dijaloga ili pregovora kako bi se istaknule različite vrijednosti i stavovi.  Učenici mogu donijeti predmete: fotografije članova obitelji, svoju prvu fotografiju, omiljenu igračku i slično. Učenici zatim imenuju i opisuju doneseni predmet prema mogućnostima.  Korištenje autentičnih materijala poput njemačkih dječjih časopisa, slikovnica, bajki, kratkometražnih animiranih filmova, knjiga, filmova, glazbe i internetskih izvora omogućuje učenicima susret s autentičnim jezikom i kulturnim kontekstom njemačkog govornog područja. Primjena audiovizualnih materijala, filmova, glazbe i drugih multimedijalnih izvora učenicima pomaže pri upoznavanju s drugim kulturama, u razumijevanju njihove vrijednosti i stvaranju emocionalne veze s drugima.  Ovi su primjeri samo neki od načina na koje se međukulturna kompetencija može ostvariti u nastavi njemačkog jezika. Važno je uključivanje međukulturne kompetencije u sve dijelove nastavnog plana i programa kako bi se osiguralo da se učenici razvijaju u kompetentne i osjetljive građane globalnog društva. | |

|  |  |
| --- | --- |
| **PREDMETNO PODRUČJE: C/ Samostalnost u ovladavanju jezikom** | |
| **Odgojno-obrazovni ishod učenja** | **Razrada ishoda** |
| **C.II.1.** Učenik koristi i odabire strategije učenja stranog jezika. | * koristi strategije slušanja razvijajući pozitivan stav prema aktivnome slušanju * uočava sličnosti s riječima koje poznaje iz materinskoga jezika (germanizmi, internacionalizmi) * služi se neverbalnim znakovima za komunikaciju * prepoznaje važnost uspješne suradnje unutar grupe kako bi izvršio zadani zadatak * pogreške prihvaća kao sastavni dio procesa učenja * prevladava strah od pogrešaka * koristi strategije čitanja * samostalno izdvaja nepoznate riječi * predviđa značenje nepoznatih riječi iz konteksta * podcrtava poznate riječi unutar zadanog teksta * crta ili boji prema zvučnom predlošku * vodi bilješke o naučenom gradivu u svojoj bilježnici u obliku slika, kratkih bilježaka ili pomoću emotikona. |
| **Poveznice sa ZNJPP** | [**SJZ-2.2.1**](https://kurikulum-zzoo.ba/hr/node/1502)[**SJZ-3.2.1**](https://kurikulum-zzoo.ba/hr/node/1509)[**SJZ-4.3.1**](https://kurikulum-zzoo.ba/hr/node/1517) |
| **Ključni sadržaji** | |
| * tipovi učenja * samoprocjenjivanje * vršnjačko procjenjivanje * vlastiti osjećaji i stavovi prema učenju njemačkog jezika. | |
| **Preporuke za ostvarenje ishoda** | |
| Učitelj upoznaje učenike s različitim strategijama učenja, pokazuje njihovu primjenu i potiče učenike na primjenu istih. Važno je napomenuti da upotreba strategija ima individualnu karakteristiku, ovisno o dobi učenika, njihovom stupnju jezičnog i kognitivnog razvoja i vlastitih potreba.  Motivacija je najvažnija komponenta koja utječe na učenje i osposobljavanje učenika za cjeloživotno učenje. U stabilnom i sigurnom okruženju učenici će moći bez straha od neuspjeha graditi razine znanja ovisno o njihovim sposobnostima, neovisnost i samopoštovanje.  Preporučeni oblici rada jesu individualizirani rad, rad u paru i u manjoj skupini (3 - 5 učenika).  Sadržaj ove tematske cjeline može se povezati sa sadržajima nastavnih predmeta: Hrvatski jezik (svi sadržaji), Engleski jezik (svi sadržaji), Matematika (brojevi, matematičke računske operacije), Priroda i društvo (prirodni okoliš, godišnja doba, izricanje vremenskih prilika), Glazbena kultura (dječje pjesmice), Likovna kultura (boje, crteži), Vjeronauk (blagdani) i s međupredmetnim temama: Osobni i socijalni razvoj (obitelj, prijatelji, vršnjaci, svijet, dom, škola, priroda, svakodnevne aktivnosti i slobodno vrijeme, blagdani i običaji) i Poduzetnost (planiranje vlastitog učenja, samoprocjena vlastitog učenja). | |

**7. razred /105 nastavnih sati godišnje/(Prvi strani jezik)**

|  |  |
| --- | --- |
| **PREDMETNO PODRUČJE: A/ Jezično-komunikacijska kompetencija** | |
| **Odgojno-obrazovni ishod učenja** | **Razrada ishoda** |
| **A.VII.1.** Učenik sluša s razumijevanjem srednje duge i jednostavne tekstove. | * Povezuje značenja smislenih cjelina i sadržaja o poznatim temama * vrednuje određene informacije i sadržaje o svakodnevnim situacijama * uočava malo složenije odnose među informacijama u tekstu * prepoznaje i povezuje informacije sa slikom, pokretom, gestom i svojim iskustvom * izdvaja jednostavne sadržaje u tradicionalnim i suvremenim medijima * verbalno i neverbalno reagira na sadržaje izgovorene umjerenim tempom, jasno i razgovijetno * prepoznaje osnovna obilježja naglaska, intonacije i neverbalne komunikacije u svakodnevnim situacijama * pronalazi i analizira glavne ideje i bitne detalje tekstova i sažima tekstove * razlikuje naglasak, intonaciju i neverbalnu komunikaciju u stranom jeziku u odnosu na materinski * čita pravilno poznate tekstove i prepoznaje znakove i intonaciju. |
| **Poveznice sa ZNJPP** | **SJZ – 1.1.1. SJZ – 1.1.2.** |
| **Ključni sadržaji** | |
| * ljudi, obitelj, prijatelji, poznate osobe (uzori), društveni odnosi * škola, školske aktivnosti, obrazovanje, svijet znanosti i umjetnosti * putovanje i promet, stanovanje, priroda, zemlje njemačkoga govornog područja * svakodnevica, svakodnevne aktivnosti, obveze, slobodno vrijeme, interesi, zabava, mediji. | |
| **Preporuke za ostvarenje ishoda** | |
| Pri slušanju s razumijevanjem mogu se koristiti različite vrste medija, video, zvučni zapis teksta na poznatu, prilagođenu i učenicima zanimljivu temu. Tekst treba biti jednostavan, izvoran, ne previše dug, prilagođen uzrastu i razini znanja učenika.  Posebno važno je paziti da govornik govori polako i razgovijetno.  Prije slušanja teksta moguće je odgovarajućim aktivnostima pripremiti učenike za uspješno razumijevanje sadržaja i objasniti značenje nepoznatih riječi.  Slušani sadržaj više puta ponoviti kako bi učenici lakše razumjeli isti.  Preporučene vrste tekstova: pjesme – tradicionalne i suvremene, strip, kratki dijaloški tekst, kratki i jednostavan tekst, poznata bajka ili kraći prilagođeni književni tekstovi primjereni uzrastu i jezičnom razvoju učenika, čestitka, razglednica, pismo, e-mail,...  Preporučene aktivnosti: gestikulacija, slaganje dijelova teksta odgovarajućim redoslijedom, dopunjavanje tekstova, pokazivanje i opisivanje predmeta i slika, ponavljanje riječi i izraza, povezivanje verbalnih i neverbalnih sadržaja, pantomima, prepričavanje slijeda slušanog ili pročitanog sadržaja uz pomoć vizualnih poticaja i pitanja, kratki dijalozi s uvježbanim jezičnim sredstvima koji predočavaju stvarne komunikacijske situacije, demonstriranje imitiranje, crtanje, gluma, izrada jednostavnih projekata (plakata i sl.), izrada prezentacija, rekonstrukcija teksta, pisanje kraja priče koji nedostaje.  Leksički sadržaji izabiru se primjereno razvoju i dobi učenika pazeći na korelaciju s drugim nastavnim predmetima i međupredmetnim temama.  Učenike je potrebno poticati na uočavanje strukturnih analogija i na zaključivanje na temelju brojnih primjera.  Jezične zakonitosti mogu se podučavati i na materinskom jeziku. | |
| **Odgojno-obrazovni ishod učenja** | **Razrada ishoda** |
| **A.VII.2.** Učenik čita srednje duge i jednostavne tekstove. | * naglas pravilno čita srednje duge i jednostavne tekstove o poznatim temama, jednostavne, pisane materijale * koristi različite tehnike čitanja * tumači nepoznate riječi iz jednostavnih tekstova * identificira glavne ideje i bitne detalje u jednostavnim tekstovima * izdvaja informacije iz pročitanog sadržaja o poznatim temama * tumači informacije odgovarajući na pitanja koja traže opise i kratka objašnjenja o pročitanome tekstu * predviđa tematiku teksta na osnovi naslova slika * identificira riječi i izraze koji su ključni za razumijevanje teksta * uspoređuje informacije iz pročitanog sadržaja o poznatim temama * vrednuje određene informacije * uočava malo složenije odnose među informacijama u tekstu * koristi pravila izgovora i intonacije njemačkog jezika. |
| **Poveznice sa ZNJPP** | **SJZ-2.1.2** |
| **Ključni sadržaji** | |
| Jezične funkcije:   * opisivanje ljudi, stvari i mjesta * izražavanje osjećaja, davanje prijedloga i savjeta, izricanje želja * izvještavanje o osobnim iskustvima, opisivanje prošlih događaja, * izražavanje planova za budućnost, izražavanje odobravanja, odnosno neodobravanja * izražavanje obveze i potrebe, zamolbe i prijedloga, uspoređivanje * ukazivanje na osobe i predmete (zamjenice) * izražavanje slijeda događaja povezivanjem tvrdnji u smislenu cjelinu. | |
| **Preporuke za ostvarenje ishoda** | |
| Pri čitanju s razumijevanjem moguće je prilagoditi dužinu i složenost tekstova u skladu s razinom jezičnog umijeća učenika te više puta pročitati sadržaj kako bi učenici razumjeli isti.  Prije čitanja teksta moguće je odgovarajućim aktivnostima pripremiti učenike za uspješno razumijevanje sadržaja: najaviti temu, prisjetiti se obrađenog vokabulara, objasniti nepoznate ili manje poznate riječi.  Potrebno je i skrenuti im pozornost da nije nužno razumjeti svaku riječ, nego osnovni sadržaj ili poruku teksta.  Raznolike aktivnosti trebaju imati za cilj učenje njemačkog jezika bez pritiska i straha od neznanja, uz potpunu slobodu neverbalnog i verbalnog izražavanja.  Preporučene vrste tekstova: pjesme – tradicionalne i suvremene, strip, kratki dijaloški tekst, kratki i jednostavan tekst, poznata bajka ili kraći prilagođeni književni tekstovi primjereni uzrastu i jezičnom razvoju učenika, čestitka, razglednica, pismo, e-mail,...  Preporučene aktivnosti: gestikulacija, slaganje dijelova teksta odgovarajućim redoslijedom, dopunjavanje tekstova, pokazivanje i opisivanje predmeta i slika, ponavljanje riječi i izraza, povezivanje verbalnih i neverbalnih sadržaja, pantomima, prepričavanje slijeda slušanog ili pročitanog sadržaja uz pomoć vizualnih poticaja i pitanja, kratki dijalozi s uvježbanim jezičnim sredstvima koji predočavaju stvarne komunikacijske situacije, demonstriranje, imitiranje, crtanje, gluma, izrada jednostavnih projekata (plakata i sl.), izrada prezentacija, rekonstrukcija teksta, pisanje kraja priče koji nedostaje.  Leksički sadržaji izabiru se primjereno razvoju i dobi učenika vodeći računa o korelaciji s drugim nastavnim predmetima i međupredmetnim temama.  Učenike je potrebno poticati na uočavanje strukturnih analogija i na zaključivanje na temelju brojnih primjera.  Jezične zakonitosti mogu se podučavati i na materinskom jeziku.  Sadržaj ove tematske cjeline može se povezati sa sadržajima nastavnih predmeta: Hrvatski jezik (svi sadržaji), Engleski jezik (svi sadržaji), Priroda (prirodni okoliš, životinjske vrste i zaštita okoliša), Glazbena kultura (blagdanske pjesme), Likovna kultura (boje, crteži), Geografija (zemlje njemačkog govornog područja, glavni gradovi, znamenitosti), Priroda i društvo (prometna sredstva i ponašanje u prometu),Vjeronauk (blagdani) i s međupredmetnim temama: Osobni i socijalni razvoj (obitelj, prijatelji, vršnjaci, svijet, dom, škola, priroda, svakodnevne aktivnosti i slobodno vrijeme, blagdani i običaji), Građanski odgoj i obrazovanje (zanimanja, prometna sredstva i ponašanje u prometu) i Upotreba informacijsko-komunikacijske tehnologije (zvučni zapisi, videozapisi, prezentacije, aplikacije za učenje njemačkog jezika). | |
| **Odgojno-obrazovni ishod učenja** | **Razrada ishoda** |
| **A.VII.3.** Učenik sudjeluje u kratkoj i vrlo jednostavnoj govornoj interakciji. | * govori jednostavne rečenice i kratke i jednostavne tekstove * sudjeluje u kratkim, društvenim razmjenama, ukoliko sugovornik govori sporo i razgovijetno * koristi niz fraza i kratkih rečenica kako bi jednostavnim jezikom opisao svoju obitelj, druge ljude i situacije iz svakodnevnog života * odgovara na jednostavna pitanja o obrađenim temama * koristi uvježbane svakodnevne izraze u razgovoru o stvarnim životnim situacijama * izvodi standardne uljudne izraze i usvojene obrasce uljudnoga ponašanja u kratkoj interakciji * uvažava sugovornika u verbalnoj i neverbalnoj komunikaciji * usmeno prepričava kratke obrađene tekstove * usmeno razmjenjuje informacije * samostalno produktivno usmeno upotrebljava uvježbana preporučena jezična sredstva za produkciju novih, neuvježbanih iskaza. |
| **Poveznice sa ZNJPP** | **SJZ – 3.3.2. SJZ – 3.2.1.** |
| **Ključni sadržaji** | |
| Jezične strukture:   * glagoli u prezentu * es gibt * in der Nähe + Genitiv * preterit glagola sein, haben i modalnih glagola * perfekt jednostavnih pravilnih i nepravilnih glagola * imperativ (složeni glagoli) * imenice s određenim i neodređenim članom u nominativu, akuzativu i dativu * član uz nazive zemalja i geografskih pojmova na razini uvježbane fraze * osobne, posvojne i povratne zamjenice u nominativu, akuzativu i dativu * član uz nazive zemalja i geografskih pojmova na razini uvježbane fraze * osobne, posvojne i povratne zamjenice u nominativu, akuzativu i dativu * upitne i pokazne zamjenice * neodređena zamjenica man * neki prijedlozi za opisivanje konkretnih odnosa * negacije nicht, nein, kein * pridjevi kao dio predikata * pridjevi kao atributi u nominativu i akuzativu nakon neodređenoga i određenoga člana, stupnjevanje pridjeva * redni brojevi u nominativu i akuzativu * jednostavne i proširene izjavne i upitne rečenice * nezavisnosložene rečenice s veznicima und, aber, oder, denn * zavisnosložene rečenice s veznicima weil i dass. | |
| **Preporuke za ostvarenje ishoda** | |
| Prijeko je potrebno uspostaviti pozitivne emotivne odnose i ozračje uzajamnog povjerenja i razumijevanja između učitelja i učenika.  Posebno je važno paziti da govornik govori polako i razgovijetno.  Potrebno je stalno učenika poticati na aktivno sudjelovanje.  Učenicima je jasno da su greške sastavni dio učenja njemačkog jezika.  Učitelj može najaviti temu, a učenici će se na taj način prisjetiti već obrađenog leksika i jezičnih struktura.  Pri izboru tema učitelj se može ravnati prema potrebama, interesima i mogućnostima učenika.  Učitelj treba što više koristiti njemački jezik u nastavi kako bi učenici bili što više izloženi istom.  Potrebno je što više učenike poticati na međusobnu interakciju (rad u grupama ili parovima).  Raznolike aktivnosti trebaju imati za cilj učenje njemačkog jezika bez pritiska i straha od neznanja, uz potpunu slobodu neverbalnog i verbalnog izražavanja.  Preporučene vrste tekstova: pjesme, tradicionalne i suvremene, strip, kratki dijaloški tekst, kratki i jednostavan tekst, poznata bajka ili kraći prilagođeni književni tekstovi primjereni uzrastu i jezičnom razvoju učenika, čestitka, razglednica, pismo, e-mail,...  Preporučene aktivnosti: gestikulacija, slaganje dijelova teksta odgovarajućim redoslijedom, dopunjavanje tekstova, pokazivanje i opisivanje predmeta i slika, ponavljanje riječi i izraza, povezivanje verbalnih i neverbalnih sadržaja, pantomima, prepričavanje slijeda slušanog ili pročitanog sadržaja uz pomoć vizualnih poticaja i pitanja, izrada umnih mapa, kraće predstave ili skeč, kratki dijalozi s uvježbanim jezičnim sredstvima koji predočavaju stvarne komunikacijske situacije, demonstriranje imitiranja, crtanje, gluma, izrada jednostavnih projekata (plakata i sl.), izrada prezentacija, rekonstrukcija teksta, pisanje kraja priče koji nedostaje.  Leksički sadržaji izabiru se primjereno razvoju i dobi učenika vodeći pazeći na korelaciju s drugim nastavnim predmetima i međupredmetnim temama.  Učenike je potrebno poticati na uočavanje strukturnih analogija i na zaključivanje na temelju brojnih primjera.  Jezične zakonitosti mogu se podučavati i na materinskom jeziku.  Sadržaj ove tematske cjeline može se povezati sa sadržajima nastavnih predmeta: Hrvatski jezik (svi sadržaji), Engleski jezik (svi sadržaji), Priroda (prirodni okoliš, životinjske vrste i zaštita okoliša), Glazbena kultura (blagdanske pjesme), Likovna kultura (boje, crteži), Geografija (zemlje njemačkog govornog područja, glavni gradovi, znamenitosti), Priroda i društvo (prometna sredstva i ponašanje u prometu),Vjeronauk (blagdani) i s međupredmetnim temama: Osobni i socijalni razvoj (obitelj, prijatelji, vršnjaci, svijet, dom, škola, priroda, svakodnevne aktivnosti i slobodno vrijeme, blagdani i običaji), Građanski odgoj i obrazovanje (zanimanja, prometna sredstva i ponašanje u prometu) i Upotreba informacijsko-komunikacijske tehnologije (zvučni zapisi, videozapisi, prezentacije, aplikacije za učenje). | |
| **Odgojno-obrazovni ishod učenja** | **Razrada ishoda** |
| **A.VII.4.** Učenik piše kratke i jednostavne tekstove. | * povezuje grafijsku i zvučnu sliku riječi/rečenice * pridružuje pisane rečenice oslikanim radnjama iz teksta * pismeno jezično uobličava slike * koristi pravopisna pravila pri pisanju kratkih i jednostavnih tekstova * dopunjava različite kratke tekstove * zapisuje poznate rečenice po zadanom usmenom predlošku * piše kratke tekstove prema zvučnom ili slikovnom predlošku * samostalno piše kratke rečenice o poznatim temama prema zadanim smjernicama * opisuje na osnovi svojih iskustava događaje, prethodna događanja i planove za budućnost * povezuje glavne informacije u izradi kratkoga informativnoga teksta * primjenjuje u pisanoj komunikaciji jednostavne oblike kao što su dijalog, reklamni materijal, oglas, kratka vijest, e-mail i obrazac. |
| **Poveznice sa ZNJPP** | **SJZ-4.1.1 SJZ-4.1.2** |
| **Ključni sadržaji** | |
| * elektronička poruka * SMS poruka * pozivnice * čestitke * opis osobe, predmeta i mjesta * opis putovanja i prošlih događaja i doživljaja * opis slike * pjesme. | |
| **Preporuke za ostvarenje ishoda** | |
| Pri pisanju je potrebno prilagoditi dužinu i složenost tekstova u skladu s razinom jezičnog umijeća učenika.  Kod diktata je važno paziti da govornik govori polako i razgovijetno.  Radni listići trebaju biti pregledni, a zadatci jasno formulirani.  Raznolike aktivnosti trebaju imati za cilj učenje njemačkog jezika bez pritiska i straha od neznanja, uz potpunu slobodu neverbalnog i verbalnog izražavanja.  Preporučene vrste tekstova: pjesme, tradicionalne i suvremene, strip, kratki dijaloški tekst, kratki i jednostavan tekst, poznata bajka ili kraći prilagođeni književni tekstovi primjereni uzrastu i jezičnom razvoju učenika, čestitka, razglednica, pismo, e-mail,...  Preporučene aktivnosti: gestikulacija, slaganje dijelova teksta odgovarajućim redoslijedom, dopunjavanje tekstova, pokazivanje i opisivanje predmeta i slika, ponavljanje riječi i izraza, povezivanje verbalnih i neverbalnih sadržaja, pantomima, pisanje elektroničkih poruka, pisanje pozivnica, prepričavanje slijeda slušanog ili pročitanog sadržaja uz pomoć vizualnih poticaja i pitanja, kratki dijalozi s uvježbanim jezičnim sredstvima koji predočavaju stvarne komunikacijske situacije, demonstriranje imitiranja, crtanje, gluma, izrada jednostavnih projekata (plakata i sl.), izrada prezentacija, rekonstrukcija teksta, pisanje kraja priče koji nedostaje.  Leksički sadržaji izabiru se primjereno razvoju i dobi učenika vodeći računa o korelaciji s drugim nastavnim predmetima i međupredmetnim temama.  Učenike je potrebno poticati na uočavanje strukturnih analogija i na zaključivanje na temelju brojnih primjera.  Jezične zakonitosti mogu se podučavati i na materinskom jeziku.  Sadržaj ove tematske cjeline može se povezati sa sadržajima nastavnih predmeta: Hrvatski jezik (svi sadržaji), Engleski jezik (svi sadržaji), Geografija (zemlje njemačkog govornog područja), Vjeronauk (blagdani) i s međupredmetnim temama: Osobni i socijalni razvoj (obitelj, prijatelji, vršnjaci, svijet, dom, škola, priroda, svakodnevne aktivnosti i slobodno vrijeme, blagdani i običaji), Građanski odgoj (zanimanja, prometna sredstva, putovanje), Upotreba informacijsko-komunikacijske tehnologije (dijelovi računala, mobitela, pojmovi vezani za internet) i Poduzetnost (poznate osobe njemačkog govornog područja). | |

|  |  |
| --- | --- |
| **PREDMETNO PODRUČJE: B/ Međukulturna kompetencija** | |
| **Odgojno-obrazovni ishod učenja** | **Razrada ishoda** |
| **B.VII.1.** Učenik na različitim primjerima objašnjava sličnosti i razlike između vlastite kulture i drugih kultura u različitim aspektima svakodnevnog života. | * iznosi svoje stavove o određenim temama * u usmenoj komunikaciji koristi autentične izraze * koristi jezik mladih u komunikaciji s vršnjacima * primjenjuje preporuke netiketa/pravila pristojnosti na internetu prilikom korištenja informacijsko-komunikacijskih tehnologija * uočava važnost učenja stranih jezika * prepoznaje osnovne kulturne i društvene različitosti u jednostavnome razgovoru s pripadnicima zemalja njemačkog govornog područja * opisuje zemlje njemačkoga govornog područja i navodi osnovne različitosti. * uspoređuje svakodnevicu i običaje njemačkog govornog područja s običajima zemlje iz koje potječe. |
| **Poveznice sa ZNJPP** | [**SJZ-3.3.1**](https://kurikulum-zzoo.ba/hr/node/1510) |
| **Ključni sadržaji** | |
| * sadržaji vezani za kulturnu baštinu zemalja njemačkog govornog područja i vlastite zemlje * poznate osobe iz prošlosti i sadašnjosti * sport i sportske legende * društveni život * životni standard i kultura življenja * grad/selo, razlike u prošlosti i danas * informacijsko-komunikacijska tehnologija i komunikacija, netiketa (pravila ponašanja na internetu). | |
| **Preporuke za ostvarenje ishoda** | |
| Kulturni sadržaji trebaju biti zanimljivi, poticajni  i prilagođeni uzrastu i znanju učenika kako bi probudili interes za daljnji rad.  Na konkretnim primjerima i zadatcima ukazati učeniku osnovna kulturna obilježja zemalja njemačkog govornog područja, kako bi uvidjeli razliku između vlastite kulture i kulture njemačkog govornog područja.  Potrebno je poticati učenike na otvoren pristup učenju o drugim kulturama bez stereotipa i predrasuda.  Razvijati kod učenika spremnost da poštuju drugog i drugačijeg i da uvažavaju vrijednosti svoje kulture i kulture njemačkog govornog područja.  Preporučeni tekstovi vezani za kulturne i prirodne spomenike, nacionalne parkove, parkove prirode, škola i zanimanja, život mladih, izlaske i zabave, modu, kuhinju, sport i poznate osobe iz kulture, filma, glazbe...  Sadržaj ove tematske cjeline može se povezati sa sadržajima nastavnih predmeta: Hrvatski jezik (svi sadržaji), Engleski jezik (svi sadržaji), Priroda (prirodni okoliš, životinjske vrste i zaštita okoliša), Glazbena kultura (blagdanske pjesme), Likovna kultura (boje, crteži), Geografija (zemlje njemačkog govornog područja, glavni gradovi, znamenitosti), Priroda i društvo (prometna sredstva i ponašanje u prometu), Vjeronauk (blagdani) i s međupredmetnim temama: Osobni i socijalni razvoj (obitelj, prijatelji, vršnjaci, svijet, dom, škola, priroda, svakodnevne aktivnosti i slobodno vrijeme, blagdani i običaji), Građanski odgoj i obrazovanje (zanimanja, prometna sredstva i ponašanje u prometu) i Upotreba informacijsko-komunikacijske tehnologije (zvučni zapisi, videozapisi, prezentacije, aplikacije za učenje njemačkog jezika). | |

|  |  |
| --- | --- |
| **PREDMETNO PODRUČJE: C/ Samostalnost u ovladavanju jezikom** | |
| **Odgojno-obrazovni ishod učenja** | **Razrada ishoda** |
| **C.VII.1.** Učenik prilagođava veći broj strategija učenja i uporabe jezika različitim formatima zadataka. | * koristi i kombinira različite strategije slušanja razvijajući pozitivan stav prema aktivnome slušanja * koristi i kombinira različite strategije čitanja * samostalno izdvaja nepoznate riječi i pronalazi njihovo značenje u različitim vrstama rječnika * predviđa značenje nepoznatih riječi iz konteksta * podcrtava poznate riječi unutar zadanog teksta * predviđa nastavak priče na temelju različitih vizualnih ili auditivnih predložaka * klasificira i pridružuje srodne pojmove * izrađuje razne mape i plakate (umna mapa, oblak riječi i sl.) * izgrađuje vještinu govora koristeći komunikacijske strategije * sudjeluje u interakciji s vršnjacima * samostalno formulira pitanja i daje odgovore na postavljena pitanja (vršnjačko ispitivanje) * bira uvježbane tehnike pisanja i primjenjuje one koje odgovaraju vlastitom stilu učenja * izrađuje svoj osobni rječnik * samoprocjenjuje i osobni napredak u učenju njemačkog jezika * surađuje s drugim učenicima i uvažava pravila rada u skupini * preispituje i poštuje mišljenje i stavove drugih * organizira i planira svoje učenje. |
| **Poveznice sa ZNJPP** | [**SJZ-2.2.2**](https://kurikulum-zzoo.ba/hr/node/1503) |
| **Ključni sadržaji** | |
| * organiziranje i planiranje vlastitog učenja * samorefleksija vlastitog napretka u učenju njemačkog jezika * strategije učenja * osobni rječnik * tipovi učenja * samoprocjenjivanje * vršnjačko projenjivanje * vlastiti osjećaji i stavovi prema učenju njemačkog jezika. | |
| **Preporuke za ostvarenje ishoda** | |
| Upoznati učenike s različitim strategijama učenja kako bi odabrali one koje njima odgovaraju, uvažavajući pri tome uzrast učenika, njihove potrebe i interese.  Potrebno je poticati učenike na aktivno sudjelovanje na satu i međusobnu interakciju.  Istaknuti im važnost samostalnog učenja i preuzimanja odgovornosti. | |
| **Odgojno-obrazovni ishod učenja** | **Razrada ishoda** |
| **C.VII.2.** Učenik pronalazi i koristi informacije iz različitih izvora u skladu sa svojim stilom učenja. | * traži i kombinira različite izvore znanja u skladu sa svojim potrebama * uspoređuje informacije iz različitih izvora * izrađuje kratku prezentaciju na zadanu temu uz pomoć prikupljenih informacija. |
| **Poveznice sa ZNJPP** | **SJZ – 4.3.2. SJZ – 2.1.1.** |
| **Ključni sadržaji** | |
| * tipovi učenja * strategije čitanja i slušanja * komunikacijske strategije * strategije i tehnike pisanja * nalazi i koristi internetske resurse za učenje. | |
| **Preporuke za ostvarenje ishoda** | |
| Upoznati učenike s različitim strategijama učenja, uvažavajući pri tome uzrast učenika, njihove potrebe i interese.  Poticati učenike na kombiniranje i primjenu različitih izvora znanja.  Kroz različite aktivnosti omogućiti im međusobnu interakciju.  Istaknuti učenicima važnost samostalnog učenja i preuzimanja odgovornosti.  Poticati učenike na korištenje informacijsko-komunikacijske tehnologije.  Sadržaj ove tematske cjeline može se povezati sa sadržajima nastavnih predmeta: Hrvatski jezik (svi sadržaji), Engleski jezik (svi sadržaji), Priroda (prirodni okoliš, životinjske vrste i zaštita okoliša), Glazbena kultura (blagdanske pjesme), Likovna kultura (boje, crteži), Geografija (zemlje njemačkog govornog područja, glavni gradovi, znamenitosti), Priroda i društvo (prometna sredstva i ponašanje u prometu), Vjeronauk (blagdani) i s međupredmetnim temama: Osobni i socijalni razvoj (obitelj, prijatelji, vršnjaci, svijet, dom, škola, priroda, svakodnevne aktivnosti i slobodno vrijeme, blagdani i običaji), Građanski odgoj i obrazovanje (zanimanja, prometna sredstva i ponašanje u prometu) i Upotreba informacijsko-komunikacijske tehnologije (zvučni zapisi, videozapisi, prezentacije, aplikacije za učenje njemačkog jezika). | |

**7. razred /70 nastavnih sati godišnje/(Drugi strani jezik)**

|  |  |
| --- | --- |
| **PREDMETNO PODRUČJE: A/ Jezično-komunikacijska kompetencija** | |
| **Odgojno-obrazovni ishod učenja** | **Razrada ishoda** |
| **A.VII.1** Učenik sluša s razumijevanjem vrlo jednostavne kratke tekstove. | * povezuje grafijsku i zvučnu sliku riječi, izraza i rečenica sa značenjem * prepoznaje i povezuje informacije sa slikom, pokretom, gestom i svojim iskustvom. |
| **Poveznice sa ZJNPP** | [**SJZ-1.1.2**](https://kurikulum-zzoo.ba/hr/node/1495)[**SJZ-1.1.1**](https://kurikulum-zzoo.ba/hr/node/1494) |
| **Ključni sadržaji** | |
| * obitelj, prijatelji, društveni odnosi * škola, školske aktivnosti, obrazovanje (zanimanja) * stanovanje, priroda, putovanje i promet, zemlje njemačkog govornog područja * svakodnevica, slobodno vrijeme   IZBORNE TEME:   * blagdani (Uskrs, Božić) * pjesme vezane za blagdane | |
| **Preporuke za ostvarenje ishoda** | |
| Pri slušanju s razumijevanjem moguće je prilagoditi dužinu i složenost tekstova u skladu s razinom jezičnog umijeća učenika.  Posebno važno je  paziti da govornik govori polako i razgovijetno.  Prije slušanja teksta moguće je odgovarajućim aktivnostima pripremiti učenike za uspješno razumijevanje sadržaja.  Nastavnik može najaviti temu, a učenici će se na taj način prisjetiti već obrađenog leksika i jezičnih struktura.  Prije slušanja teksta potrebno je objasniti značenje nepoznatih ili manje poznatih riječi.  Potrebno je i skrenuti im pozornost da nije nužno razumjeti svaku riječ, nego osnovni sadržaj ili poruku teksta.   Slušani sadržaj više puta ponoviti kako bi učenici lakše razumjeli isti.  Raznolike aktivnosti trebaju imati za cilj učenje njemačkog jezika bez pritiska i straha od neznanja, uz potpunu slobodu neverbalnog i verbalnog izražavanja.  Preporučene vrste tekstova: pjesme, tradicionalne i suvremene, strip, kratki dijaloški tekst, kratak i jednostavan tekst, poznata bajka ili kraći prilagođeni književni tekstovi primjereni uzrastu i jezičnom razvoju učenika, čestitka, razglednica, pismo, e-mail,...  Preporučene aktivnosti: gestikulacija, slaganje dijelova teksta odgovarajućim redoslijedom, dopunjavanje tekstova, pokazivanje i opisivanje predmeta i slika, ponavljanje riječi i izraza, povezivanje verbalnih (usmenih, govornih) i neverbalnih (nije izraženo riječima, nego gestikulacijom i pokretima tijela) sadržaja, pantomima, prepričavanje slijeda slušanog ili pročitanog sadržaja uz pomoć vizualnih poticaja i pitanja, kratki dijalozi s uvježbanim jezičnim sredstvima koji predočavaju stvarne komunikacijske situacije, demonstriranje imitiranje, crtanje, gluma, izrada jednostavnih projekata (plakata i sl.), izrada prezentacija, rekonstrukcija teksta, pisanje kraja priče koji nedostaje.  Leksički sadržaji izabiru se primjereno razvoju i dobi učenika te se pazi na  korelaciju s drugim nastavnim predmetima i međupredmetnim temama.  Učenike je potrebno poticati na uočavanje strukturnih analogija (istovrsnost, sličnost) i na zaključivanje na temelju brojnih primjera.  Jezične zakonitosti se mogu podučavati i na materinskom jeziku.  Sadržaj ove tematske cjeline može se povezati sa sadržajima nastavnih predmeta: Hrvatski jezik (svi sadržaji), Engleski jezik (svi sadržaji), Matematika (brojevi, matematičke računske operacije), Priroda i društvo  (prirodni okoliš, godišnja doba, izricanje vremenskih prilika), Glazbena kultura (dječje pjesmice), Likovna kultura (boje, crteži), Vjeronauk (blagdani) i s međupredmetnim temama: Osobni i socijalni razvoj (obitelj, prijatelji, vršnjaci, svijet, dom, škola, priroda, svakodnevne aktivnosti i slobodno vrijeme, blagdani i običaji) i Poduzetnost (planiranje vlastitog učenja, samoprocjena vlastitog učenja). | |
| **Odgojno-obrazovni ishod učenja** | **Razrada ishoda** |
| **A.VII.2**  Učenik čita kratke i vrlo jednostavne tekstove. | * naglas čita kratke i vrlo jednostavne tekstove o poznatim temama * koristi različite tehnike čitanja * izdvaja osnovne informacije iz pročitanog sadržaja o poznatim temama * koristi pravila izgovora i intonacije njemačkog jezika. |
| **Poveznice sa ZJNPP** | [**SJZ-2.2.1**](https://kurikulum-zzoo.ba/hr/node/1502)[**SJZ-2.1.2**](https://kurikulum-zzoo.ba/hr/node/1501) |
| **Ključni sadržaji** | |
| * Jezične funkcije: * opisivanje članova vlastite obitelji i prijatelja * opisivanje jutarnjih aktivnosti * opisivanje škole i  razreda, proširivanje rječnika * imenovanje i opis zanimanja * opisivanje mjesta stanovanja (selo, grad, znamenitosti, broj stanovnika) * imenovanje građevina i javnih mjesta u gradu * imenovanje dijelova prirodnog okoliša, nove životinjske vrste i zaštita okoliša * zemlje njemačkog govornog područja (nazivi, glavni gradovi, znamenitosti) * izvještavanje o putovanju * izvještavanje o zabavi, aktivnostima, jelu i piću (slatkiši i grickalice) * hobi * navođenje osnovnih aktivnosti vezanih za IKT. | |
| **Preporuke za ostvarenje ishoda** | |
| Pri čitanju s razumijevanjem moguće je prilagoditi dužinu i složenost tekstova u skladu s razinom jezičnog umijeća učenika.  Prije čitanja teksta moguće je odgovarajućim aktivnostima pripremiti učenike za uspješno razumijevanje sadržaja.  Učitelj može najaviti temu, a učenici će se na taj način prisjetiti već obrađenog leksika i jezičnih struktura.  Prije čitanja učitelj može objasniti nepoznate ili manje poznate riječi.  Potrebno je i skrenuti im pozornost da nije nužno razumjeti svaku riječ, nego osnovni sadržaj ili poruku teksta.  Sadržaj više puta pročitati kako bi učenici lakše razumjeli isti.  Raznolike aktivnosti trebaju imati za cilj učenje njemačkog jezika bez pritiska i straha od neznanja, uz potpunu slobodu neverbalnog (nije izraženo riječima, nego gestikulacijom i pokretima) i verbalnog (govornog, usmenog) izražavanja.  Preporučene vrste tekstova: pjesme, tradicionalne i suvremene, strip, kratki dijaloški tekst, kratak i jednostavan tekst, poznata bajka ili kraći prilagođeni književni tekstovi primjereni uzrastu i jezičnom razvoju učenika, čestitka, razglednica, pismo, e-mail,...  Preporučene aktivnosti: gestikulacija, slaganje dijelova teksta odgovarajućim redoslijedom, dopunjavanje tekstova, pokazivanje i opisivanje predmeta i slika, ponavljanje riječi i izraza, povezivanje verbalnih i neverbalnih sadržaja, pantomima, prepričavanje slijeda slušanog ili pročitanog sadržaja uz pomoć vizualnih poticaja i pitanja, kratki dijalozi s uvježbanim jezičnim sredstvima koji predočavaju stvarne komunikacijske situacije, demonstriranje imitiranje, crtanje gluma izrada jednostavnih projekata (plakata i sl.), izrada prezentacija, rekonstrukcija teksta, pisanje kraja priče koji nedostaje.  Leksički sadržaji izabiru se primjereno razvoju i dobi učenika te se pazi i na korelaciju s drugim nastavnim predmetima i međupredmetnim temama.  Učenike je potrebno poticati na uočavanje strukturnih analogija i na zaključivanje na temelju brojnih primjera.  Jezične zakonitosti se mogu podučavati i na materinskom jeziku.  Sadržaj ove tematske cjeline može se povezati sa sadržajima nastavnih predmeta: Hrvatski jezik (svi sadržaji), Engleski jezik (svi sadržaji), Matematika (brojevi, matematičke računske operacije), Priroda i društvo  (prirodni okoliš, godišnja doba, izricanje vremenskih prilika), Glazbena kultura (dječje pjesmice), Likovna kultura (boje, crteži), Vjeronauk (blagdani) i s međupredmetnim temama: Osobni i socijalni razvoj (obitelj, prijatelji, vršnjaci, svijet, dom, škola, priroda, svakodnevne aktivnosti i slobodno vrijeme, blagdani i običaji) i poduzetnost (planiranje vlastitog učenja, samoprocjena vlastitog učenja). | |
| **Odgojno-obrazovni ishod učenja** | **Razrada ishoda** |
| **A.VII.3**  Učenik stvara vrlo kratke i vrlo jednostavne govorne tekstove. | * govori jednostavne rečenice i kratke i jednostavne tekstove * sudjeluje u vrlo kratkim i jednostavnim društvenim razmjenama, ukoliko sugovornik govori sporo i razgovijetno * postavlja pitanja o poznatim temama * odgovara na jednostavna pitanja o poznatim temama. |
| **Poveznice sa ZJNPP** | [**SJZ-3.1.1**](https://kurikulum-zzoo.ba/hr/node/1507) |
| **Ključni sadržaji** | |
| * Jezični sadržaji: * prezent jednostavnih i učestalih složenih, pravilnih i nepravilnih glagola * modalni glagoli (dürfen, können, mögen +möchte, müssen) u prezentu * neki učestali povratni glagoli sa zamjenicom u akuzativu * es gibt * preterit glagola sein i haben * perfekt nekih vrlo učestalih glagola (machen, kommen, fahren, lernen, spielen…) na razini uvježbane fraze, a ne kao struktura * imperativ * imenice s određenim i neodređenim članom u nominativu i akuzativu * član uz nazive zemalja i geografskih pojmova (na razini uvježbane fraze) * osobne zamjenice u nominativu i akuzativu * posvojne zamjenice u nominativu i akuzativu * neke upitne i pokazne zamjenice * neki prilozi vremena i mjesta * neki prijedlozi za opisivanje konkretnih odnosa (na razini uvježbane fraze, bez eksplicitnoga podučavanja padeža) * negacije (nicht, nein; kein u nominativu i akuzativu) * pridjevi kao dio predikata * stupnjevanje pravilnih pridjeva * jednostavne i proširene izjavne rečenice i upitne rečenice * nezavisnosložene rečenice s veznicima und, aber, oder, denn. | |
| **Preporuke za ostvarenje ishoda** | |
| Prijeko je potrebno uspostaviti pozitivne emotivne odnose i atmosferu uzajamnog povjerenja i razumijevanja između nastavnika i učenika.  Posebno je važno voditi brigu da govornik govori polako i razgovijetno.  Potrebno je stalno učenika poticati na aktivno sudjelovanje.  Neophodno je naglasiti učenicima da su greške sastavni dio učenja njemačkog jezika.  Učitelj najavljuje temu, a učenici će se na taj način prisjetiti već obrađenog leksika i jezičnih struktura.  Učitelj treba što više koristiti njemački jezik u nastavi kako bi učenici bili što više izloženi istom.  Potrebno je što više učenike poticati na međusobnu interakciju (rad u grupama ili parovima).  Raznolike aktivnosti trebaju imati za cilj učenje njemačkog jezika bez pritiska i straha od neznanja, uz potpunu slobodu neverbalnog i verbalnog izražavanja.  Preporučene su vrste tekstova: pjesme, tradicionalne i suvremene, strip, kratki dijaloški tekst, kratak i jednostavan tekst, poznata bajka ili kraći prilagođeni književni tekstovi primjereni uzrastu i jezičnom razvoju učenika, čestitka, razglednica, pismo, e-mail,...  Preporučene su aktivnosti: gestikulacija, slaganje dijelova teksta odgovarajućim redoslijedom, dopunjavanje tekstova, pokazivanje i opisivanje predmeta i slika, ponavljanje riječi i izraza, povezivanje verbalnih i neverbalnih sadržaja, pantomima, prepričavanje slijeda slušanog ili pročitanog sadržaja uz pomoć vizualnih poticaja i pitanja, kratki dijalozi s uvježbanim jezičnim sredstvima koji predočavaju stvarne komunikacijske situacije, demonstriranje imitiranje, crtanje, gluma, izrada jednostavnih projekata (plakata i sl.), izrada prezentacija, rekonstrukcija teksta, pisanje kraja priče koji nedostaje.  Leksički sadržaji izabiru se primjereno razvoju i dobi učenika, pri čemu  se uspostavlja korelacija s drugim nastavnim predmetima i međupredmetnim temama.  Učenike je potrebno poticati na uočavanje strukturnih analogija i na zaključivanje na temelju brojnih primjera.  Jezične zakonitosti se mogu podučavati i na materinskom jeziku.  Sadržaj ove tematske cjeline može se povezati sa sadržajima nastavnih predmeta: Hrvatski jezik (svi sadržaji), Engleski jezik (svi sadržaji), Matematika (brojevi, matematičke računske operacije), Priroda i društvo  (prirodni okoliš, godišnja doba, izricanje vremenskih prilika), Glazbena kultura (dječje pjesmice), Likovna kultura (boje, crteži), Vjeronauk (blagdani) i s međupredmetnim temama: Osobni i socijalni razvoj (obitelj, prijatelji, vršnjaci, svijet, dom, škola, priroda, svakodnevne aktivnosti i slobodno vrijeme, blagdani i običaji) i poduzetnost (planiranje vlastitog učenja, samoprocjena vlastitog učenja). | |
| **Odgojno-obrazovni ishod učenja** | **Razrada ishoda** |
| **A.VII.4** Učenik piše vrlo kratke i vrlo jednostavne tekstove. | * povezuje grafijsku i zvučnu sliku riječi/ rečenice * koristi pravopisna pravila pri pisanju vrlo kratkih i vrlo jednostavnih tekstova * zapisuje poznate kratke rečenice  slušajući izgovor slova koja čine tu rečenicu * piše vrlo jednostavne kratke tekstove prema  zvučnom ili slikovnom predlošku * samostalno piše kratke rečenice o poznatim temama. |
| **Poveznice sa ZJNPP** | [**SJZ-4.1.2**](https://kurikulum-zzoo.ba/hr/node/1513)[**SJZ-4.1.1**](https://kurikulum-zzoo.ba/hr/node/1512) |
| **Ključni sadržaji** | |
| * elektronska poruka * SMS poruka * pozivnice * čestitke * opis osobe * opis putovanja * opis slike * pjesme. | |
| **Preporuke za ostvarenje ishoda** | |
| Pri pisanju potrebno je prilagoditi dužinu i složenost tekstova u skladu s razinom jezičnog umijeća učenika.  Pri pisanju diktata važno je voditi brigu da govornik govori polako i razgovijetno.  Prije pisanja moguće je odgovarajućim aktivnostima pripremiti učenike za uspješno razumijevanje sadržaja.  Nastavnik može najaviti temu, a učenici će se na taj način prisjetiti već obrađenog leksika i jezičnih struktura.  Radni listići trebaju biti pregledni, a zadatci jasno formulirani.  Raznolike aktivnosti trebaju imati za cilj učenje njemačkog jezika bez pritiska i straha od neznanja, uz potpunu slobodu neverbalnog i verbalnog izražavanja.  Preporučene vrste tekstova: pjesme, tradicionalne i suvremene, strip, kratki dijaloški tekst, kratki i jednostavan tekst, poznata bajka ili kraći prilagođeni književni tekstovi primjereni uzrastu i jezičnom razvoju učenika, čestitka, razglednica, pismo, e-mail,...  Preporučene aktivnosti: gestikulacija, slaganje dijelova teksta odgovarajućim redoslijedom, dopunjavanje tekstova, pokazivanje i opisivanje predmeta i slika, ponavljanje riječi i izraza, povezivanje verbalnih i neverbalnih sadržaja, pantomima, prepričavanje slijeda slušanog ili pročitanog sadržaja uz pomoć vizualnih poticaja i pitanja, kratki dijalozi s uvježbanim jezičnim sredstvima koji predočavaju stvarne komunikacijske situacije, demonstriranje imitiranje, crtanje, gluma, izrada jednostavnih projekata (plakata i sl.), izrada prezentacija, rekonstrukcija teksta, pisanje kraja priče koji nedostaje.  Leksički sadržaji izabiru se primjereno razvoju i dobi učenika pazeći na korelaciju s drugim nastavnim predmetima i međupredmetnim temama.  Učenike je potrebno poticati na uočavanje strukturnih analogija i na zaključivanje na temelju brojnih primjera.  Jezične zakonitosti se mogu podučavati i na materinskom jeziku.  Sadržaj ove tematske cjeline može se povezati sa sadržajima nastavnih predmeta: Hrvatski jezik (svi sadržaji), Engleski jezik (svi sadržaji), Priroda (prirodni okoliš, životinjske vrste i zaštita okoliša), Glazbena kultura (blagdanske pjesme), Likovna kultura (boje, crteži), Geografija (zemlje njemačkog govornog područja, glavni gradovi, znamenitosti), Priroda i društvo (prometna sredstva i ponašanje u prometu),Vjeronauk (blagdani) i s međupredmetnim temama: Osobni i socijalni razvoj (obitelj, prijatelji, vršnjaci, svijet, dom, škola, priroda, svakodnevne aktivnosti i slobodno vrijeme, blagdani i običaji), Građanski odgoj i obrazovanje (zanimanja, prometna sredstva i ponašanje u prometu) i Upotreba informacijsko-komunikacijske tehnologije (zvučni zapisi, video-zapisi, prezentacije, aplikacije za učenje njemačkog jezika). | |

|  |  |
| --- | --- |
| **PREDMETNO PODRUČJE: B/ Međukulturna kompetencija** | |
| **Odgojno-obrazovni ishod učenja** | **Razrada ishoda** |
| **B.VII.1** Učenik uspoređuje vlastitu kulturu i kulturu njemačkog govornog područja. | * uočava važnost učenja stranih jezika * povezuje grad s njegovim kulturnim obilježjima * jednostavnim kratkim rečenicama opisuje kulturna obilježja svog zavičaja * identificira germanizme u hrvatskom jeziku * uočava različitosti u izricanju kronološkog vremena * razgovara o osnovnim društvenim temama. |
| **Poveznice sa ZJNPP** | [**SJZ-2.3.2**](https://kurikulum-zzoo.ba/hr/node/1506)[**SJZ-4.2.3**](https://kurikulum-zzoo.ba/hr/node/1516)[**SJZ-3.3.2**](https://kurikulum-zzoo.ba/hr/node/1511) |
| **Ključni sadržaji** | |
| * prednosti poznavanja stranog jezika * gradovi njemačko govornog područja sa svojim kulturnim obilježjima * gradovi vlastite zemlje sa svojim kulturnim obilježjima * germanizmi u vlastitom rječničkom blagu * izricanje kronološkog vremena u vlastitoj zemlji i u zemljama njemačko govornog područja * osnovne društvene teme. | |
| **Preporuke za ostvarenje ishoda** | |
| Kulturni sadržaji, aktivnosti i zadatci trebaju biti prilagođeni uzrastu, potrebama i interesima učenika.  Na konkretnim primjerima i zadatcima ukazati učeniku osnovna kulturna obilježja zemalja njemačkog govornog područja kako bi uvidjeli razliku između vlastite kulture i kulture njemačkog govornog područja.  Potrebno je poticati učenike na otvoren pristup učenju o drugim kulturama bez stereotipa i predrasuda.  Razvijati kod učenika spremnost poštivati drugog i drugačijeg i uvažavati vrijednosti vlastite i kulture njemačkog govornog područja.  Sadržaj ove tematske cjeline može se povezati sa sadržajima nastavnih predmeta: Hrvatski jezik (svi sadržaji), Engleski jezik (svi sadržaji), Priroda (prirodni okoliš, životinjske vrste i zaštita okoliša), Glazbena kultura (blagdanske pjesme), Likovna kultura (boje, crteži), Geografija (zemlje njemačkog govornog područja, glavni gradovi, znamenitosti), Priroda i društvo (prometna sredstva i ponašanje u prometu),Vjeronauk (blagdani) i s međupredmetnim temama: Osobni i socijalni razvoj (obitelj, prijatelji, vršnjaci, svijet, dom, škola, priroda, svakodnevne aktivnosti i slobodno vrijeme, blagdani i običaji), Građanski odgoj i obrazovanje (zanimanja, prometna sredstva i ponašanje u prometu) i Upotreba informacijsko-komunikacijske tehnologije (zvučni zapisi, video-zapisi, prezentacije, aplikacije za učenje njemačkog jezika). | |

|  |  |
| --- | --- |
| **PREDMETNO PODRUČJE: C/ Samostalnost u ovladavanju jezikom** | |
| **Odgojno-obrazovni ishod učenja** | **Razrada ishoda** |
| **C.VII.1** Učenik prilagođava strategije učenja i upotrebe jezika različitim zadatcima. | * koristi i odabire strategije slušanja razvijajući pozitivan stav prema aktivnome slušanja * koristi i odabire strategije čitanja * samostalno izdvaja nepoznate riječi * predviđa značenje nepoznatih riječi iz konteksta * podcrtava poznate riječi unutar zadanog teksta * predviđa nastavak priče na temelju ilustracije i/ili naslova * klasificira i pridružuje srodne pojmove * izrađuje razne mape i plakate (Mind-Map, Wortwolke i sl.) * izlaže uvježbane situacijske dijaloge po ulogama * izvještava o poznatim temama * formulira samostalno pitanja i daje odgovore na postavljena pitanja (vršnjačko ispitivanje) * preoblikuje kratke tekstove (1. u 3. lice) * bira uvježbane tehnike pisanja i primjenjuje i one koje odgovaraju vlastitom stilu učenja * izrađuje svoj osobni rječnik * samoprocjenjuje osobni napredak u učenju njemačkog jezika. |
| **Poveznice sa ZJNPP** | [**SJZ-2.2.1**](https://kurikulum-zzoo.ba/hr/node/1502)[**SJZ-3.2.1**](https://kurikulum-zzoo.ba/hr/node/1509)[**SJZ-4.3.1**](https://kurikulum-zzoo.ba/hr/node/1517) |
| **Ključni sadržaji** | |
| * osobni rječnik * samorefleksija o vlastitom napretku u učenju njemačkog jezika * tipovi učenja * samoprocjenjivanje * vršnjačko projenjivanje * vlastiti osjećaji i stavovi prema učenju njemačkog jezika. | |
| **Preporuke za ostvarenje ishoda** | |
| Upoznati učenike s različitim strategijama učenja, uvažavajući pri tome uzrast učenika, njihove potrebe i interese.  Poticati učenike na primjenu više različitih strategija kako bi odabrali one koje njima odgovaraju.  Potrebno je poticati učenike na aktivno sudjelovanje na satu.  Učenicima kroz različite aktivnosti omogućiti međusobnu interakciju.  Istaknuti im važnost samostalnog učenja i preuzimanja odgovornosti.  Primjena induktivnog pristupa pri posredovanju funkcionalne gramatike u nastavi njemačkog jezika stavlja naglasak na aktivno sudjelovanje učenika u otkrivanju gramatičkih pravila i jezičnih funkcionalnosti. Ova metoda potiče učenike u samostalnom otkrivanju i razumijevanju obrazaca jezika, što doprinosi njihovoj samostalnosti u ovladavanju jezikom. Evo nekoliko koraka koji se mogu primijeniti pri induktivnom posredovanju funkcionalne gramatike:  Učitelj prezentira primjere autentičnih ili prilagođenih tekstova na njemačkom jeziku koji sadrže određene jezične funkcionalnosti ili gramatičke strukture.  Učenici analiziraju primjere kako bi prepoznali obrasce i zakonitosti. Mogu se fokusirati na upotrebu određenih riječi, konstrukcija ili gramatičkih oblika.  Na temelju analize primjera, učenici zajednički ili pojedinačno otkrivaju gramatička pravila ili jezične funkcionalnosti. Učitelj ih može poticati da postavljaju pitanja, uspoređuju primjere i donose zaključke.  Nakon što su učenici otkrili pravila, učitelj ih može dodatno objasniti, pružiti dodatne primjere i usmjeriti raspravu o njihovoj upotrebi i značenju.  Učenici primjenjuju nova pravila kroz razne jezične aktivnosti, kao što su vježbe pisanja, govora ili slušanja. To može uključivati stvaranje vlastitih rečenica, dijaloga ili tekstova koristeći naučena pravila.  Učitelj pruža povratne informacije o ispravnosti primjene pravila te pomaže učenicima u razumijevanju i poboljšanju njihovih jezičnih vještina.  Kroz ovaj proces, učenici aktivno sudjeluju u otkrivanju gramatičkih pravila i jezičnih funkcionalnosti, što ih potiče na kritičko razmišljanje, razumijevanje konteksta i samostalno rješavanje jezičnih izazova. Važno je pružiti dovoljno vježbanja i podrške kako bi se osiguralo razumijevanje i primjena naučenih pravila u stvarnim situacijama.  Sadržaj ove tematske cjeline povezuje se sa sadržajima nastavnih predmeta: Hrvatski jezik (svi sadržaji), Engleski jezik (svi sadržaji), Priroda (prirodni okoliš, životinjske vrste i zaštita okoliša), Glazbena kultura (blagdanske pjesme), Likovna kultura (boje, crteži), Geografija (zemlje njemačkog govornog područja, glavni gradovi, znamenitosti), Priroda i društvo (prometna sredstva i ponašanje u prometu),Vjeronauk (blagdani) i s međupredmetnim temama: Osobni i socijalni razvoj (obitelj, prijatelji, vršnjaci, svijet, dom, škola, priroda, svakodnevne aktivnosti i slobodno vrijeme, blagdani i običaji), Građanski odgoj i obrazovanje (zanimanja, prometna sredstva i ponašanje u prometu) i Upotreba informacijsko-komunikacijske tehnologije. | |
| **Odgojno-obrazovni ishod učenja** | **Razrada ishoda** |
| **C.VII.2** Učenik pronalazi i koristi jednostavne informacije iz različitih izvora. | * koristi elektronički ili dvojezični rječnik i popis riječi u udžbeniku * prikuplja i izlaže jednostavne informacije iz različitih izvora. |
| **Poveznice sa ZJNPP** | **SJZ-1.3.2 SJZ-2.1.1 SJZ-4.3.2** |
| **Ključni sadržaji** | |
| * osobni rječnik * samorefleksija o vlastitom napretku u učenju njemačkog jezika * tipovi učenja * samoprocjenjivanje * vršnjačko projenjivanje * vlastiti osjećaji i stavovi prema učenju njemačkog jezika. | |
| **Preporuke za ostvarenje ishoda** | |
| Upoznati učenike s različitim strategijama učenja, uvažavajući pri tome uzrast učenika, njihove potrebe i interese.  Poticati učenike na kombiniranje i primjenu različitih izvora znanja.  Učenicima kroz različite aktivnosti omogućiti međusobnu interakciju.  Istaknuti učenicima važnost samostalnog učenja i preuzimanja odgovornosti.  Poticati učenike na korištenje informacijsko komunikacijskih tehnologija.  Sadržaj ove tematske cjeline može se povezati sa sadržajima nastavnih predmeta: Hrvatski jezik (svi sadržaji), Engleski jezik (svi sadržaji), Priroda (prirodni okoliš, životinjske vrste i zaštita okoliša), Glazbena kultura (blagdanske pjesme), Likovna kultura (boje, crteži), Geografija (zemlje njemačkog govornog područja, glavni gradovi, znamenitosti), Priroda i društvo (prometna sredstva i ponašanje u prometu),Vjeronauk (blagdani) i s međupredmetnim temama: Osobni i socijalni razvoj (obitelj, prijatelji, vršnjaci, svijet, dom, škola, priroda, svakodnevne aktivnosti i slobodno vrijeme, blagdani i običaji), Građanski odgoj i obrazovanje (zanimanja, prometna sredstva i ponašanje u prometu) i Upotreba informacijsko-komunikacijske tehnologije (zvučni zapisi, video-zapisi, prezentacije, aplikacije za učenje njemačkog jezika). | |

**E/ UČENJE I PODUČAVANJE**

Nastava je uvijek drugačija i živi proces. Razlozi su brojni. Svaki razred, učenik i sat je individualan i zahtijeva različite pristupe i resurse da bi se postigli željeni ciljevi i ishodi učenja. Osnovni uvjet za uspješan nastavni sat je priprema učitelja/nastavnika koja uključuje i različite nastavne metode kako bi se postigla zanimljiva nastava i uspješno usvajanje nastavnog sadržaja i vještina. Učitelju/nastavniku bi se trebala omogućiti i sva nastavna sredstva i pomagala kao i prilagodba učionice za suvremenu nastavu. Suvremena nastava je orijentirana na učenika. Zbog toga je za uspješan i plodonosan nastavni sat i nastavni sadržaj motivacija ključna.

Motivacija svakog učenika je jako važan dio nastavnog procesa. Na motivaciju učenika utječe više čimbenika.  Svaki učenik posjeduje različit i individualan karakter i zbog toga je važno pronaći način za poticanje motivacije, te je važno učiniti nastavu zanimljivom i plodonosnom kako bi se uspješno postigli ciljevi i obradili ishodi, te usvojile vještine. Svaki učenik dolazi iz drugačije obitelji, odrasta u različitom okruženju, posjeduje individualne interese i emocionalnu i socijalnu inteligenciju, sklonosti i ambicije. Različitim nastavnim metodama učitelj/nastavnik potiče znatiželju i motivaciju svakog učenika za nastavni sat.

Motivaciju učitelj/nastavnik potiče tako što kod učenika budi radoznalost i želju za aktivnim sudjelovanjem, dodatno ga motivirajući određenim nagradama, pohvalama ili ocjenama. Učenici mogu voditi vlastiti portfolio koji učitelj/nastavnik ne ocjenjuje. Portfolio služi učeniku za brzo i pregledno praćenje vlastitog napretka u učenju.

U suvremenoj nastavi Njemačkog jezika potiče se samostalnost u učenju, tijekom koje učenik svjesno koristi određene strategije učenja i promišlja o vlastitom učenju. Učenici su svjesni kojem tipu učenika pripadaju te tako mogu ubrzati proces učenja i učiniti ga učinkovitijim. Nastava je tako osmišljena da odgovara na izazove koje postavljaju različiti stilovi učenja.

Svaki učenik voli sudjelovati u nastavi kada su teme zanimljive, ali ponekad se mogu osjećati nedovoljno potaknutima ako već poznaju gradivo ili ako se ne osjećaju dovoljno potaknutima trenutnim zahtjevima. To može rezultirati manjkom motivacije i angažmana. Učitelji bi trebali biti svjesni ovih situacija i prilagoditi nastavu kako bi unaprijedili optimalan razvoj učenika. Potrebno je zadovoljiti odgojno-obrazovne potrebe učenika s teškoćama u razvoju, kao i darovitih učenika polazeći od iskustva učenja odabirom strategija primjerenih osobnom razvoju učenika te prikladno vrednovati postignuća. Učitelj/nastavnik u tom slučaju planira individualizirani/diferencirani pristup kako bi se što bolje ostvarili postavljeni ciljevi.

Postavljanje ciljeva i svrhe učenja na transparentan način potiče učenike u boljem shvaćanju važnosti gradiva. Tim se pristupom omogućuje praćenje vlastitog napretka i postizanje postavljenih ciljeva, što učenike motivira na aktivno sudjelovanje u procesu učenja i unaprjeđuje usvajanje nastavnog sadržaja. Na početku svake godine, obrazovnog razdoblja ili nastavnog sata, moguće je kratko objasniti svrhu obrade određenog nastavnog sadržaja, način povezivanja teme s drugim predmetima i kako će koristiti učenicima sada i u budućnosti u svakodnevnom životu. Učitelj ili nastavnik u pripremi sata uzima u obzir starosnu dob učenika i njihovo interesno područje.

Aktiviranjem predznanja učenik se aktivno uključuje u nastavni proces. Aktivnosti kao što su asociogrami, mentalne mape, razgovori u plenumu, doprinijeti će razumijevanju teme koja se obrađuje. Aktiviranjem predznanja učenik postaje znatiželjan i njegova se usredotočenost usmjerava na zadanu temu. Prednost aktiviranja predznanja sastoji se u tome što se novo povezuje s poznatim. Učenik se osjeća uspješnim primjenjujući postojeće znanje. Učenik na temelju naslova i ilustracije pretpostavlja o čemu se u tekstu radi. Učitelj/nastavnik kod učenika aktivira predznanje ilustracijama i ciljanim pitanjima. Kod strukturiranja sata produktivnim zadatcima prethode receptivni zadatci. Tijekom nastavnog procesa važnost se daje svim jezičnim vještinama: receptivnim (slušanje i čitanje) i produktivnim (govor i pisanje). Nastava usmjerena na djelovanje učenika uvažava predznanja učenika i razinu znanja koju donose sa sobom i interese ciljne skupine.

Materijal za slušanje i čitanje u udžbenicima prikladan je starosnoj dobi ciljne skupine i djeluje motivirajuće na učenike. Udžbenik nudi barem pet različitih vrsta  i registara tekstova. Učenici se mogu identificirati s tekstovima za slušanje i za čitanje koji ujedno pozivaju na razgovor. Teme tekstova iz zemljoznanstva trebaju biti autentične i pojedini dulji od tri minute. Učenici se osposobljavaju za razumijevanje čitanjem i slušanjem motivirajućim zadatcima prije, tijekom i nakon slušanja i čitanja.

Poticajno razredno - nastavno ozračje za učenika stvara učitelj/nastavnik svojim pristupom, karakterom i pripremom nastavnoga sata. Učitelj/nastavnik bi trebao biti vedar, pristupačan, empatičan, motiviran, objektivan, pratiti razvoj i aktivnost svakog učenika i individualno ga poticati na napredak, poticati ga na preispitivanje i samostalno i vlastito učenje te steći njegovo povjerenje i uspostaviti međusobno poštivanje. Učitelj/nastavnik promišlja o svojoj nastavi i sposoban ju je sagledati očima učenika. Nastava usmjerena na učenika mijenja tradicionalnu ulogu učitelja/nastavnika, pri čemu se nastavni proces usmjerava na djelovanje učenika. Učitelj/nastavnik preuzima ulogu moderatora i trenera. Govorni udio učitelja/nastavnika tijekom nastave se izjednačava s govornim udjelom učenika što doprinosi ostvarenju komunikativne nastave. Važno je i pratiti odnose među učenicima i njihovu suradnju te otkloniti nesigurnost i napetost među učenicima. Greške koje učenik čini tijekom upotrebe stranog jezika neophodne su i treba ih iskoristiti za daljnje planiranje nastavnog procesa. Učitelj/nastavnik je u stanju sagledati situaciju iz učenikove perspektive i osmisliti potrebne korake u nastavnom procesu kako bi učenik shvatio u čemu griješi.

Senzornom integracijom učenik koristi osjet opipa, sluha, okusa, vida kako bi usvojio rječnik. TPR metodom (Total physical response) usklađuju se motoričke aktivnosti s pažljivo odabranim nastavnim sadržajima što na učenike i učenice djeluje motivirajuće. Posebno je učinkovita u prvim godinama učenja i doprinosi razigranom ozračju u nastavi Njemačkog jezika. Metodički - didaktičko razrađene pjesme učinit će nastavu raznolikom i primamljivom za učenike te će istovremeno učiniti sat dinamičnijim.

Upotreba informacijsko-komunikacijske tehnologije u suvremenoj je nastavi neizostavna i jedna je od ključnih kompetencija koju je nužno razvijati kroz nastavu. Informacijsko-komunikacijska tehnologija unaprjeđuje pripremu nastavnog sata, učinkovitu obradu nastavnog sadržaja, postignuće ciljeva i ishoda i uspješnost usvojenosti različitih vještina. Primjenom informacijsko-komunikacijske tehnologije doprinosi se inovativnosti, dinamici, kreativnosti, fleksibilnosti i raznolikosti nastavnog procesa. Pristup internetu omogućuje pretraživanje informacija iz cijeloga svijeta, a ujedno služi za slanje vlastitih informacija u cijeli svijet. Pri izviđanju pomoću internetske stranice učenici provode virtualno istraživanje i pomoću PPT-a prikazuju rezultate rada. Postoji niz zanimljivih alata za osmišljavanje kvizova npr. Kahoot, Mentimeter ili osmišljavanje animiranih filmova (Toontastic) itd. kojima se nastavni sadržaj dade provjeriti i prezentirati.

Okruženje u kojem se odvija nastava njemačkog jezika također je ključni čimbenik za ostvarivanje uspješnog nastavnog sata. Učenik se u učionici treba osjećati ugodno i prihvaćeno. Učitelj/nastavnik određenim pristupom uspostavlja interakciju između sebe i učenika, te između učenika. Uređenje učionice također igra veliku ulogu u stvaranju ugodnog okruženja za učenike. U ukrašavanju učionice različitim plakatima, bojama, slikama, zidnim novinama i crtežima koji su vezani za nastavni sat i sadržaj, aktivno sudjeluju i odlučuju učenici zajedno s učiteljem/nastavnikom. Na taj se način indirektno djeluje na raspoloženje i motivaciju svakog učenika i ujedno se predmet čini opipljivim. Ukrašavanje učionice slikama, crtežima i plakatima mogu uvelike pojednostaviti učitelju/nastavniku i učeniku održavanje nastave, jer im je time potrebni nastavni materijal na raspolaganju. Time se ne gubi vrijeme na pisanje određenog nastavnog sadržaja na ploči nego se vrijeme može iskoristiti za učinkovit rad učenika na određenim zadatcima. Raspored sjedenja utječe na međusobnu i kvalitetnu komunikaciju i suradnju među učenicima. U frontalnoj je nastavi zastupljena praksa sjedenja učenika okrenutim prema naprijed pri čemu se učenici jedni drugima gledaju u potiljak. Sjedenje u krugu, skupinama ili U-formi omogućava  interakciju što se odražava na dinamiku nastave. Učitelj/nastavnik bira, ovisno o ishodu učenja, prikladni socijalni oblik u nastavi: individualni, tandem, rad u skupinama ili kuglični ležaj.

**F/ VREDNOVANJE I OCJENJIVANJE**

Vrednovanje predstavlja kontinuirano i sustavno prikupljanje i analiziranje podataka u procesu učenja i ostvarenosti odgojno-obrazovnih ishoda definiranih kurikulom.

Na temelju prikupljenih podataka predmetni učitelj/nastavnik procjenjuje postignuća učenika. Procjena se izražava brojčano kroz elemente vrednovanja. Vrednovanje pruža informaciju o učeničkom postignuću, potpora je učenju, motivira učenike, pomaže roditeljima u praćenju ostvarenosti zadanih ishoda vlastite djece.

Elementi vrednovanja proizlaze iz ciljeva predmeta, a to su četiri jezične vještine:

1. **slušanje s razumijevanjem**
2. **čitanje s razumijevanjem**
3. **govorenje**
4. **pisanje**
5. **kultura rada**

Peti element ocjenjivanja, kultura rada, uključuje vrednovanje za učenje (postavljanje pitanja, opažanja, domaći uradak i sl.).

S obzirom na kognitivnu složenost vještine pisanja u prvim godinama učenja (1. i 2. godina) ocjenjuje se poznavanje pravopisnih pravila na razini riječi i kasnije jednostavne kratke rečenice. Jezične strukture ili zakonitosti ocjenjuju se kroz produktivne vještine jer same po sebi nisu svrha već sredstvo pomoću kojeg dolazimo do krajnjeg cilja, tj. do usmene i pisane komunikacije na stranom jeziku.

S obzirom na svrhu, vrednovanje može biti dijagnostičko, sumativno i formativno.

**Dijagnostičko vrednovanje** provodi se u pravilu na početku nastavne godine u svrhu inicijalne procjene. Na temelju prikupljenih informacija učitelj/nastavnik planira i prilagođava nastavni proces. Vrednovanje ne rezultira brojčanom ocjenom, već se broj ostvarenih bodova ili postotka riješenosti testa unosi u obliku opisne ocjene.

**Sumativno vrednovanje** provodi se na kraju procesa učenja (nastavne teme, nastavne cjeline, obrazovnog razdoblja) i rezultira brojčanom ocjenom. Ono se temelji na procjeni učeničkih postignuća.

**Formativno vrednovanje** rezultira ne ocjenom nego povratnom informacijom kako bi učenici popravili nedostatke u učenju, a učitelji/nastavnici prilagodili svoje nastavne strategije.

Tri su osnovna pristupa/aspekta vrednovanju:

**Vrednovanje kao učenje** provodi se formativno i može se shvatiti kao prilika za učenje i poboljšanje učeničkih slabosti i poteškoća. Ovaj koncept vrednovanja iziskuje od učenika razumijevanje svoje uloge tijekom procesa učenja i vrednovanja. Učitelj/nastavnik i učenik zajedno odlučuju je li i u kojoj je mjeri učenje uspješno, te zajedno prikupljaju i sistematiziraju pokazatelje naučenog. Učenici trebaju razumjeti koliko su već usvojili i što im je potrebno za postizanje ciljeva kako bi razvili svijest o učenju, bili sposobni za cjeloživotno učenje i postali samostalni. Zbog toga ih treba uključiti u izradu kriterija za vrednovanje i samovrednovanje. Učitelj ili nastavnik treba pružiti učenicima precizne povratne informacije koje su razumljive i primjenjive. Tim se pristupom omogućuje učenicima ispravljanje svojih grešaka i usmjeravanje pažnje učenika na aspekte koje trebaju dodatno razvijati. Brojne su strategije i tehnike samovrednovanja i samoevaluacije:

* vršnjačko vrednovanje – učenici jedni drugima daju povratne informacije o postignućima učenja.
* samovrednovanje – učenici prepoznaju što su uradili dobro i što trebaju uraditi kako bi sljedeći put bili uspješniji.

Europski portfolio za jezike pomoći će učenicima u praćenju svojih postignuća. Sposobnost realistične procjene vlastitog znanja, uključujući spoznaju o neučinkovitim navikama u učenju, vještine su koje učenici stječu tijekom procesa samovrednovanja i vršnjačkog vrednovanja. Zadatak učitelja/nastavnika jest uspostaviti ozračje povjerenja unutar učionice kako bi se postigla učinkovitost vršnjačkog vrednovanja. Jedino ako učenik spozna kriterije uspješnosti sposoban je realno procijeniti svoja postignuća.

**Vrednovanje za učenje** formativne je prirode i sastavni je dio procesa učenja i podučavanja i ne rezultira brojčanom ocjenom nego povratnom informacijom učitelja/nastavnika kojoj je cilj poticanje motivacije i treba učinkovito djelovati na poboljšanje rezultata učenja. Učitelj/nastavnik tijekom nastavnog procesa prati i bilježi napredak učenika, a zatim daje učenicima povratnu informaciju na koji način riješiti nedostatke i poteškoće. Istovremeno učitelj/nastavnik procjenjuje uspješnost postavljenih ishoda te na osnovu toga prilagođava metode i strategije koje koristi u podučavanju. Povratna informacija mora biti jasna i konkretna, s kojom je učenik upoznat prije ocjenjivanja. Tako učenici znaju što su dobro napravili, gdje su im slabosti i kako ih savladati. Informacije o vrednovanju za učenje mogu se prikupljati na različite načine: portfolio, grupne rasprave, razgovor, domaće zadaće…

**Vrednovanje naučenog** provodi se najčešće nakon obrađene nastavne teme, nastavne cjeline ili na kraju obrazovnog razdoblja i njime se procjenjuje razina postignuća učenika u učenju. Ovaj način vrednovanja rezultira brojčanom ocjenom. Mjerna obilježja vrednovanja su: objektivnost, valjanost, pouzdanost, transparentnost, osjetljivost i obuhvatnost.

Učenici se unaprijed upoznaju s ciljem vrednovanja, s metodama i kriterijima vrednovanja. Ovisno o tome koje odgojno-obrazovne ishode ispituje, učitelj/nastavnik osmišljava metode i kriterije vrednovanja. Prilikom vrednovanja naučenog potrebno je koristiti različite metode vrednovanja. Time se osigurava kvalitetna i vjerodostojna procjena učeničkih postignuća, a istodobno se učenicima pruža prilika da na njima najpogodniji način pokažu usvojenost ishoda. Metode vrednovanja, kao i zadatci, moraju biti jasni, primjereni dobi i mogućnostima učenika, različite složenosti i obuhvaćati različite kognitivne razine. Kriteriji ocjenjivanja očekivane su razine postignuća učenika u određenome trenutku tijekom odgojno-obrazovnoga procesa koje u pravilu određuje učitelj. Standardi konkretiziraju i diferenciraju učenička postignuća po razinama, a postavljene su na tri razine postignuća:

* osnovna razina
* srednja razina
* napredna razina,

koje služe kao kriterij provjere učeničkih postignuća („prevođenjem“ u test-zadatke) te predstavljaju instrument razvoja nastavne kulture. Kriteriji vrednovanja očekivane su razine postignuća učenika u određenome trenutku tijekom odgojno-obrazovnoga procesa koje u pravilu određuje učitelj. Na temelju kriterija vrednovanja učitelj sastavlja ljestvice za ocjenjivanje i rubrike za konkretnu metodu i situaciju vrednovanja. Pri određivanju kriterija vrednovanja učitelj se koristi razinama usvojenosti odgojno-obrazovnih ishoda koje predstavljaju očekivane razine postignuća učenika na kraju obrazovnog razdoblja. Primjenom Standarda učeničkih postignuća za strani jezik nastavnici se suočavaju sa zadatkom kako najbolje ocijeniti i izvještavati o učenju učenika u pogledu tih standarda. Standardi koji se tiču kriterija, uspoređuju postignuća svakog učenika s jasno navedenim opisima postignuća koji razlikuju razine kvalitete. Nastavnici ocjenjuju uspješnost učenika prema onomu što svaki učenik radi, bez obzira na to koliko dobro ili loše rade njihovi učenici. (Standardi učeničkih postignuća, Sarajevo: 2002).

Pri ocjenjivanju pismenog uratka, pored određenog broja riječi, u obzir se uzimaju čimbenici kao što su sposobnost organizacije teksta, jasnost izražavanja, korišteni vokabular te pravopis i gramatika, a kod usmene komunikacije se pri definiranju ocjene na određenoj jezičnoj razini ZEROJ-a, pored navedenog trajanja monologa ili interakcije, većim dijelom uzima u obzir izgovor, razumijevanje, koherentnost i kohezija teksta kao i gramatička točnost razina primijenjenog vokabulara. Na ovaj se način doprinosi razumijevanju roditelja, učenika i nastavnika što svaka ocjena točno predstavlja u smislu jezičnih vještina.

Tekst prema duljini i trajanju može biti vrlo kratak, kratak, srednje dug i dug. Broj riječi koji određuje dužinu teksta razlikuje se u receptivnim i produktivnim djelatnostima.

Za slušanje i čitanje: vrlo kratak tekst ima do 100 riječi, kratak tekst od 100 do 350 riječi (ovisno o godini učenja), srednje dug tekst od 350 do 500 riječi (ovisno o godini učenja) i dugi tekst ima više od 500 riječi.

Pisanje: vrlo kratak tekst ima do 40 riječi, kratak tekst od 50 do 150 riječi (ovisno o vrsti teksta), srednje dug tekst 100 do 200 riječi (ovisno o vrsti teksta) i dugi tekst ima više od 200 riječi.

Govorenje: monolog o vrlo kratkom tekstu koji bi trajao od ½ do 1 minute i interakcija od 1 do 1,30 minute, monolog o kratkom tekstu od 1 do 2 minute i interakcija od 1,30 do 2,30 minuta, monolog o srednje dugom tekstu od 2,30 do 3,30 minuta i interakcija od 2,30 do 5 minuta i monolog o dugom tekstu od 3,30 do 5 minuta i interakcija od 5 do 8 minuta.

Prema složenosti tekst može biti vrlo jednostavan, jednostavan, srednje složen i složen. Složenost teksta ovisi o kvantitativnim i kvalitativnim pokazateljima složenosti i učenikovu poznavanju teme teksta.

Za svaki element ocjenjivanja potrebno je pri vrednovanju napraviti razradu/objašnjenje za određenu ocjenu (opseg znanja, razumijevanja i vještine) i pri tome voditi računa o dobi učenika i razini njegovog jezičnog umijeća.

Prilikom pismene provjere usvojenog znanja učenika, broj osvojenih bodova pretvara se u brojčane ocjene prema sljedećoj skali: 0 – 35 % nedovoljan (1); 35 – 55 % = ocjena dovoljan (2); 56 – 70 % = dobar (3); 71 – 85 % = vrlo dobar (4); 86 – 100 % = odličan (5).

U diktatima se koriste poznate i uvježbane riječi i izrazi, ali u novom kontekstu. Greškom smatramo neispravno napisanu riječ, a više puta ponovljene netočno napisane riječi smatraju se jednom greškom, ukoliko je učenik napravio jednu te istu grešku u datoj riječi.

## KURIKUL NASTAVNOG PREDMETA ENGLESKI JEZIK

Vo

**Koordinator Jezično-komunikacijskog područja:**

dr. sc. Jelena Jurčić, doc.

**Voditelj predmetne Radne skupine za I. strani jezik:**

dr. sc. Ivana Grbavac, izv. prof.

**Radna skupina za izradu predmetnog kurikula:**

Jelena Šimunović

Kata Markota

Sanda Kamberović

Josipa Šarac

Ivana Baćilo

Vesna Lukenda-Nikšić

Ljerka Naletilić

Sofija Udovičić

**Recenzenti:**

dr. sc. Matea Džaja

dr. sc. Ivana Zovko Bošnjak, doc.

Vo

**Koordinator Jezično-komunikacijskog područja:**

dr. sc. Jelena Jurčić, doc.

**Voditelj predmetne Radne skupine za II. strani jezik:**

Jelena Šimunović, prof.

**Radna skupina za izradu predmetnog kurikula:**

Kata Markota

Sanda Kamberović

Josipa Šarac-Puljić

Ivana Baćilo

Vesna Lukenda-Nikšić

Ljerka Naletilić

Sofija Udovičić

**A/ OPIS PREDMETA**

Nastavni predmet Engleski jezik pripada jezično-komunikacijskom području te je njegova svrha razvoj jezično-komunikacijske kompetencije učenika na stranom jeziku, što podrazumijeva sposobnosti za usmeno i pisano sporazumijevanje, tumačenje i izražavanje informacija, ideja, misli, osjećaja, stavova i vrijednosti u različitim kulturološkim i društvenim situacijama, u realnom i digitalnom okružju, te razvijanje ključnih kompetencija (komunikacijska, društvena i građanska, kulturna, kreativna i produktivna, poduzetnička, informatička i učiti kako učiti). Učenje stranoga jezika potiče sustavan način razvijanja kreativnog i kritičkog mišljenja te jača intelektualni kapacitet pojedinca osposobljavajući ga za nastavak obrazovanja i razvijajući svijest o važnosti cjeloživotnog učenja u formalnom i neformalnom okružju. Ovladanost engleskim jezikom povoljno utječe na učenikovu sliku o sebi, utječe na donošenje odgovornih i neovisnih odluka te stvara preduvjet za cjeloživotno učenje. Komunikacijom s izvornim i neizvornim govornicima oblikuje se osobni identitet i integritet, razvijaju solidarnost i poštovanje drugih i drugačijih te osvješćuje znanje o vlastitoj kulturi. U cilju održavanja visokih kriterija u podučavanju važno je uskladiti sustavno podučavanje predmeta Engleski jezik s Europskim referentnim okvirom za jezike. Sposobnost komunikacije na engleskom jeziku pruža pojedincu mogućnosti veće osobne mobilnosti i snalaženja u globalnome svijetu. Učenje i podučavanje predmeta Engleski jezik bitno doprinosi međukulturnoj osviještenosti. Upoznavanjem drugih kultura učenik obogaćuje svoje vidike te razvija kritičko mišljenje uspoređujući svoju i druge kulture, tražeći ono u čemu smo isti i poštujući ono u čemu smo različiti.

Razumijevanjem drugih kultura kod učenika se razvija želja za suradnjom, uvažavanje različitosti, razvoj vlastitog identiteta i integriteta te razvoj empatije. Također se potiče stvaralaštvo i produktivnost u poduzetničkom duhu upotrebom novih, suvremenih tehnologija, samostalnim istraživanjem i timskim radom, a cijeli proces se gradi na vlastitoj refleksiji koja će kod učenika osigurati kritičko promišljanje usvojenih vrijednosti i znanja. Naročito se razvijaju komunikacijska i međukulturna kompetencija te samostalnost u ovladavanju jezikom. Nastava Engleskog jezika osposobljava učenika za povezivanje materije s različitim područjima, za izučavanje drugih nastavnih predmeta (kao što su drugi strani jezici, Hrvatski jezik, Priroda, Geografija, Biologija, Likovna i Glazbena kultura, Vjeronauk i dr.). Od početnog podučavanja Engleskog jezika do naprednog evidentna je povezanost s ostalim predmetima. Jezik i društveni tijekovi podložni su promjenama, stoga učitelj/nastavnik Engleskog jezika mora biti spreman na promjene i praćenje metoda i pristupa u podučavanju. Podučavanje se temelji na suvremenim metodama i pristupima: kognitivna metoda, TPR ili metoda reagiranja cijelim tijelom, sugestopedija, prirodna metoda, situacijsko učenje, rad u paru, grupni rad itd. Prateći suvremeni razvoj tehnologija kao i generacijski razvoj naraštaja, metodike i strategije, podučavanje se prilagođava učeniku na način da mu se omogućuje razvoj punog kapaciteta s obzirom na njegove mogućnosti i sposobnosti kroz diferencirano podučavanje. Poticanjem i pozitivnim pristupom osiguravamo sigurno i učinkovito okružje kako bi učenik slobodno i nesmetano komunicirao na engleskom jeziku. Učitelj/nastavnik kao moderator stavlja učenika u središte osmišljavajući inovativnu i suvremenu nastavu koja motivira učenika da istražuje, primjenjuje, analizira, vrednuje i stvara. Engleski jezik izučava se u svim ciklusima i na svim razinama odgojno-obrazovnog sustava, počevši od predškolske razine. U osnovnoj školi izučava se kao prvi strani jezik od 1. do 9. razreda ili kao drugi strani jezik od 5. do 9. razreda. U srednjoj školi izučava se u svim razredima strukovne tehničke škole, trogodišnji ili četverogodišnji program te u općoj gimnaziji kao prvi strani jezik kroz sve razrede.

**B/ CILJEVI UČENJA I PODUČAVANJA PREDMETA**

Osposobiti učenika samostalno usmeno i pisano komunicirati na engleskom jeziku unutar lokalne i šire društvene zajednice u skladu s Europskim referentnim okvirom za jezike. Razvijati jezično-komunikacijske kompetencije kroz četiri jezične vještine: slušanje, čitanje, govorenje i pisanje, pri čemu je naglasak na razvijanju tečnosti ispred točnosti. Pripremiti učenika za interakciju sa stranim i izvornim govornicima pri čemu se učenik upoznaje s različitim sociokulturološkim kontekstima, vlastitom i drugim kulturama i tradicijama te sagledava svijet iz različitih perspektiva. Poticati učenika na kritičko mišljenje, uvažavanje različitosti i izgradnju pravednog i demokratskog društva. Osnažiti učenika za kritičku i samostalnu upotrebu različitih izvora znanja i strategija za učenje, dobivenih komunikacijom i samostalnim istraživanjem, potrebnih za donošenje odgovornih odluka utemeljenih na relevantnim informacijama. Cilj je potaknuti učenika da sam prepozna i primijeni metodu koja je najučinkovitija za samostalno usvajanje i učenje engleskog jezika te povezati i usporediti usvojene materije. Tako se potiče radoznalost učenika te ga se motivira za rješavanje problema, timski rad, razvoj kreativnosti i osobnu odgovornost za vlastiti rad. Postići samostalnost i razvijati svijest o važnosti kontinuiranog obrazovanja te razvoj emocionalne i socijalne inteligencije kroz koju učenik gradi vlastiti odnos i konstruktivan stav prema svijetu u kojem živi i pojedincima s kojima surađuje. Važno je razviti kreativno-produktivne i poduzetničke kompetencije koje doprinose osobnom i profesionalnom razvoju i pozicioniranju u realnom i digitalnom okružju.

**C/ PREDMETNO PODRUČJE KURIKULA**

**A/ Jezično-komunikacijsko područje**

Stjecanje jezično-komunikacijske kompetencije postiže se primjerenim integralnim pristupom jezičnim vještinama (slušanje, govorenje, pisanje i čitanje).

Odgojno-obrazovni ishodi u ovom predmetnom području temelje se na:

* stjecanju znanja o engleskom jeziku kao komunikacijskom sustavu (vokabular, gramatika, izgovor i pravopis, stilovi govornog i pisanog jezika, obilježja verbalne i neverbalne interakcije)
* upotrebi jezičnog znanja u komunikacijskoj situaciji na engleskom jeziku (aktivno slušanje i razumijevanje, govorenje, čitanje, razumijevanje i pisanje različitih tekstova)
* jezičnoj medijaciji (prevođenju) koja uključuje naizmjeničnu jezičnu recepciju i produkciju u posredovanju između dva jezična sustava.

Progresija u stjecanju jezično-komunikacijskih kompetencija od nižih k višim razredima ostvaruje se povećavanjem kompleksnosti i dužine tekstova koje učenik razumije i stvara te porastom zahtjevnosti kognitivnih procesa obrade pri recepciji i produkciji teksta. Tekst podrazumijeva sve proizvode jezične upotrebe (govorne, pisane, vizualne i multimodalne). Multimodalni tekstovi kombiniraju jezik s drugim sustavima komuniciranja kao što su tiskani ili digitalni tekst, vizualna pomagala te zvučna ili govorna riječ.

Tekst prema dužini i trajanju može biti vrlo kratak, kratak, srednje dug i dug. Broj riječi koji definira dužinu teksta razlikuje se u receptivnim i produktivnim djelatnostima.

Za slušanje i čitanje: vrlo kratak tekst ima do 100 riječi, kratak tekst od 100 do 350 riječi (ovisno o godini učenja), srednje dug tekst od 350 do 500 riječi (ovisno o godini učenja) i dugi tekst ima više od 500 riječi.

Pisanje: vrlo kratak tekst ima do 40 riječi, kratak tekst od 50 do 150 riječi (ovisno o vrsti teksta), srednje dug tekst 100 do 200 riječi (ovisno o vrsti teksta) i dugi tekst ima više od 200 riječi.

Govorenje: monolog o vrlo kratkom tekstu koji bi trajao od ½ do 1 minute i interakcija od 1 do 1,30 minute, monolog o kratkom tekstu od 1 do 2 minute i interakcija od 1,30 do 2,30 minute, monolog o srednje dugom tekstu od 2,30 do 3,30 minute i interakcija od 2,30 do 5 minuta i monolog o dugom tekstu od 3,30 do 5 minuta i interakcija od 5 do 8 minuta.

Prema složenosti tekst može biti vrlo jednostavan, jednostavan, srednje složen i složen. Složenost teksta ovisi o kvantitativnim i kvalitativnim pokazateljima složenosti i učenikovu poznavanju teme teksta.

**B/ Međukulturna kompetencija**

Kroz multikulturalnost učenika pripremamo da kroz različite pisane i usmene sadržaje upozna kulturu i civilizaciju engleskog govornog područja, uoči sličnosti i razlike između vlastite kulture i anglofonih kultura, izgradi vlastiti stav savjesnoga građanina koji će, šireći vidike upoznavanjem različitih kultura, razviti empatiju i razumijevanje. Učeniku se tako osigurava lakša socijalna komunikacija, on može komunicirati s govornicima engleskoga jezika različitoga kulturnog podrijetla. Učenik postaje međukulturno kompetentan, što znači da je sposoban uočiti i interpretirati sličnosti i razlike među kulturama, otvoren je za razumijevanje, prihvaćanje i uvažavanje govornika engleskoga jezika, spreman je za recepciju književnosti i stvaralaštva na engleskom jeziku, sposoban je graditi skladne međukulturne odnose, odbacuje predrasude i stereotipe, upoznaje i poštuje ljudska prava te je osnažen za sprječavanje diskriminacije i nasilnog rješavanja sukoba. Ovo područje uči učenika kako živjeti bogatstvo različitosti.

**C/ Samostalnost u ovladavanju jezikom**

Predmetno područje Samostalnost u ovladavanju jezikom kao najvažniji zadatak ima učenikovo preuzimanje odgovornosti za vlastito učenje stranog jezika. Upravo preuzimanje odgovornosti za vlastiti uspjeh i učenje kao rezultat ima učenikov afektivni i kognitivni razvoj, razvoj učenikova kritičkog mišljenja, kreativnog izražavanja i metakognitivnih sposobnosti. Samostalan učenik planira, organizira, prati i vrednuje svoje učenje, razvija motivaciju te je ustrajan i pozitivan u učenju i radu što mu omogućava uspješno ostvarivanje ciljeva. Učenik ujedno pronalazi, izabire, vrednuje i učinkovito upotrebljava informacije iz različitih izvora i medija te stalno unapređuje svoje komunikacijske i prezentacijske vještine. Preuzimanjem aktivne uloge u procesu učenja učenik razvija samopouzdanje i samopoštovanje te stvara temelje za cjeloživotno učenje.

Učenik se osposobljava za samostalno i kreativno rješavanje problema, upotrebu digitalnih alata u sigurnom okruženju. Poseban naglasak se stavlja na poduzetničke kompetencije kroz aktivnosti koje traže suradnički odnos i rad u grupama u cilju razvijanja timskog rada. Učenik se izgrađuje i osamostaljuje za sudjelovanje u samovrednovanju svojih postignuća i vrednovanju postignuća vršnjaka.

**D/ ODGOJNO-OBRAZOVNI ISHODI**

**2. razred /70 nastavnih sati godišnje/**

|  |  |
| --- | --- |
| **PREDMETNO PODRUČJE: A/ Jezično-komunikacijsko područje** | |
| **Odgojno-obrazovni ishod učenja** | **Razrada ishoda** |
| **A.II.1** Učenik koristi kratke fraze i rečenice u svakodnevnom govoru. | * koristi pozdrave na formalnoj i neformalnoj razini te ih bira sukladno dobu dana * predstavlja sebe i drugoga te izriče svoju i tuđu dob * iskazuje osjećaje i raspoloženja te pita drugoga kako se osjećaju * odgovara na jednostavna pitanja o sebi * koristi uljudne fraze pri komunikaciji. |
| **Poveznice sa ZJNPP** | **SJZ-3.1.1** |
| **Ključni sadržaji** | |
| * predstavljanje sebe i drugoga: What's your name?, My name is Linda., I'm Linda., This is my friend. * izricanje dobi: How old are you?, I'm 7. * pozdravi: Hi!, Hello!, Good morning/afternoon/evening/night! * osjećaji i raspoloženja: angry, sad, happy, fine, great, sleepy, How are you? * izrazi: Sorry!, Thank you!, You are welcome!, Here you are! * glagol to be u prvom i trećem licu jednine: I am happy, He/she is angry. * osobne zamjenice: I, you, he, she... * pokazna zamjenica this. | |
| **Preporuke za ostvarenje ishoda** | |
| Svaki nastavni sat bi trebao početi upotrebom kratkih rečenica i fraza. Predlaže se osmijehom, facijalnom ekspresijom dočekati učenike i zaželjeti im dobrodošlicu te ih pozdraviti, pitati kako su itd. Poželjno je u tu svrhu koristiti igračke koje govore,finger puppets i slično. Preporučuju se kratke pjesmice, npr. How are you?, Good morning!, Goodbye! uz pomoć kojih bi započeli i završili sat. Na taj način kreira se ugodno okruženje za rad.  Sadržaj ove tematske cjeline može se povezati sa sadržajima nastavnih predmeta: Hrvatski jezik, Priroda i društvo (obitelj, uljudni obrasci ponašanja i sl.), Matematika (osnovni glavni brojevi), Likovna kultura (crtanje, boje i sl.), Glazbena kultura (pjesme, brojalice i sl.), Tjelesna kultura (pokret, TPR metoda i sl.) i s međupredmetnim temama: Upotreba informacijske i komunikacijske tehnologije (digitalni alati za nastavu i sl.), Osobni i socijalni razvoj. | |
| **Odgojno-obrazovni ishod učenja** | **Razrada ishoda** |
| **A.II.2** Učenik izvodi verbalnu reakciju na audiovizualni poticaj. | * prepoznaje ključni vokabular slušanog sadržaja uz vizualni ili multimedijalni sadržaj * ponavlja riječi, pjesmice (chants), tongue twisters i kratke recitacije nakon audiozapisa ili govornika * reproducira chants, pjesmice, tongue twisters i kratke recitacije nakon uvježbavanja * sudjeluje u vrlo kratkim dramatizacijama * imenuje osnovne boje i rezultat miješanja boja * opisuje slikovni predložak određujući mu boju, broj i položaj u prostoru * odgovara na jednostavna pitanja u okviru poznatih jezičnih struktura i sadržaja. |
| **Poveznice sa ZJNPP** | **SJZ-1.1.1** |
| **Ključni sadržaji** | |
| * osnovne i izvedbene boje: red, yellow, green, blue, purple, pink, brown, grey, black, orange, white * brojevi od jedan do deset * upitna zamjenica How many? * razlikovanje jednine i množine imenica: a boy, two boys * školski pribor i osnovni namještaj u učionici: a pencil, a pen, a rubber, a book, a notebook, a schoolbag, a pencil case, a desk, a chair * osnovni prijedlozi: in, on, under * kućni ljubimci: a cat, a dog, a hamster, a mouse, a bird, a rabbit. * glagol have got u prvom licu jednine (I have got a pet.) * pokazna zamjenica this (This is my pet.) * uža obitelj: a mum, a dad, a brother, a sister, a baby (This is my family.) * osobne zamjenice u jednini: I, you, he, she, it * lice i tijelo: a nose, ears, mouth, hair, a head, body * glagol have got u prvom i trećem licu jednine (I have got brown hair., A monster has got 10 ears.) * hrana: an apple, an orange, a banana, chicken, pasta, pizza, juice izrazi: I like/I don't like..., It's yukky/yummy. | |
| **Preporuke za ostvarenje ishoda** | |
| Okruženje za rad kod učenika ove dobi treba biti ugodno. Preporučuje se raspored sjedenja u skupinama ili po U modelu. Poželjno je da zidovi učionice budu ukrašeni tematskim posterima, panoima i slikovnim karticama. Učionica treba sadržavati potrebnu didaktičku, audiovizualnu opremu: računalo, projektor, CD player, bijelu ploču i slično. Pri podučavanju poželjno je koristiti finger puppets, lutke i sl. Takva vrsta pomagala je korisna učenicima koji pasivno slušaju i treba ih potaknuti i ohrabriti u radu. Leksičke strukture se uvode postepeno, do šest riječi na jednom satu te se leksik uvijek ponavlja pa tek onda postepeno proširuje. Vodi se računa o tematskom planiranju i povezanosti sadržaja sa ostalim predmetima u drugom razredu. Podučavanje se temelji na TPR metodi, mimici, holističkom pristupu, likovnom izražavanju, pjevanju, taktilnoj metodi i situacijskom učenju. Važno je koristiti kvalitetne udžbenike, CD-ove, ibook, slikovne kartice, slikopriče i slično. Artikulacija sata treba biti dinamična, sa izmjenama aktivnosti svako 6 do10 minuta. Novi se sadržaji uvode na osnovi obrađenih cjelina bez osvješćivanja metajezika. Gramatički sadržaji se ne tumače eksplicitno, već kroz funkcionalne primjere jezika. Neophodno je neprestano voditi računa o pozitivnoj i poticajnoj atmosferi u razredu. Pogreške ispravljati na način da ponovimo točno nakon što je učenik pogriješio. Također ne preporučuje se pretjerano natjecanje u odjelu jer ponekad može dovesti do suprotnog učinka kod učenika te dobi.  Sadržaj ove tematske cjeline može se povezati sa sadržajima nastavnih predmeta: Hrvatski jezik, Priroda i društvo (zdrava hrana, briga o kućnim ljubimcima i sl.), Matematika (osnovni glavni brojevi, odnos predmeta u prostoru), Likovna kultura (primarne i sekundarne boje, miješanje boja i sl.), Glazbena kultura (pjesme, brojalice i sl.), Tjelesna kultura (pokret, TPR metoda i sl.) i s međupredmetnim temama: Upotreba informacijske i komunikacijske tehnologije (digitalni alati za nastavu i sl.), Osobni i socijalni razvoj. | |
| **Odgojno-obrazovni ishod učenja** | **Razrada ishoda** |
| **A.II.3** Učenik slijedi i izvršava upute neverbalnom reakcijom. | * neverbalno reagira na naputke i naredbe * pokretima pokazuje razumijevanje nakon odslušane pjesme * boji slikovni predložak prema uputama s audiozapisa * pokazuje slikovne kartice ili ogledne primjere prema audiouputama * povezuje kratke upute s radnjama uz gestikulaciju ili vizualni poticaj. |
| **Poveznice sa ZJNPP** | **SJZ-1.2.2** |
| **Ključni sadržaji** | |
| * upute i naredbe u razrednom odjelu: Sit down!, Stand up!, Open your book!, Close your book!, Jump!, Turn around!, Clap your hands!,Stamp your feet!,Touch your nose! ,Touch your mouth!, Shake your leg! | |
| **Preporuke za ostvarenje ishoda** | |
| Podučavanje učenika treba biti zasnovano na holističkim principima (cijelim bićem i svim osjetilima). Budući da je riječ o učenicima mlađe dobi potrebno je što više koristiti TPR metodu, gestikulaciju i mimiku. Poželjno je raditi projekte koji ne uključuju verbalni izričaj, već se u poučavanju pristupa multisenzorno. Na taj način učenici će dugoročno pamtiti obrađeni vokabular. Poželjne su neke igre za ostvarenje ishoda: Simon says, Please game, Touch something in my bag,Traffic light itd. Pri obradi hrane može se uraditi projekt What's in the cup? koji će uključiti sva učenikova čula. Staviti određenu hranu u plastičnu čašu i prekriti papirom koji je izboden. Učenici mirišu hranu i govore što je u čaši. Pri obradi boja može se koristiti temperama i zajedno miješati osnovne boje kako bi dobili sekundarne.  Sadržaj ove tematske cjeline može se povezati sa sadržajima nastavnih predmeta: Hrvatski jezik, Tjelesna i zdravstvena kultura, Likovna kultura (miješanje boja i pokusi) i s međupredmetnom temom Građanski odgoj i obrazovanje. | |
| **Odgojno-obrazovni ishod učenja** | **Razrada ishoda** |
| **A.II.4** Učenik koristi početno pisanje i globalno čitanje. | * uočava razliku između abecede i alfabeta te uočava koja slova ne postoje u našem jeziku (x,y,q, w), i obrnuto * preslikava izolirane riječi i kraće rečenice prema grafijskome predlošku * nadopunjuje riječi slovima koja nedostaju * pravilno slaže slova kako bi dobio riječ * povezuje slikovni predložak i zadanu riječ * crta, boji i povezuje po uputama * ilustrira napisanu riječ * ponavlja kratke riječi i rečenice nakon učitelja ili audio predloška. |
| **Poveznice sa ZJNPP** | **SJZ-4.1.1** |
| **Ključni sadržaji** | |
| * slova koja ne postoje u hrvatskom jeziku: x,y,q,w * slova koja ne postoje u engleskom jeziku: č,ć,lj,nj,đ,dž,š,ž * prethodno navedeni ključni sadržaji u pisanom obliku. | |
| **Preporuke za ostvarenje ishoda** | |
| Važno je voditi računa o korelaciji s nastavom predmeta Hrvatski jezik. Neophodno je pisati slova koja su učenici savladali na materinskom jeziku i biti usklađen. Pisanju treba pristupiti postepeno, u početku koristiti samo crtež (nadopunjavanje crteža, spajanje riječi i slikovnog predloška itd.). Nadalje, može se krenuti s preslikavanjem, podebljavanjem izdvojenih riječi. Preporuka je koristi simbole umjesto riječi pri obradi nekih pjesmica i recitacija. Pri uvođenju pisanja važno je krenuti od riječi koje se svojom grafijom i izgovorom ne razlikuju ili minimalno razlikuju od grafijskih i fonetskih obilježja materinskoga jezika. Preporučuju se razne vrste crtajućih diktata (a drawing dictation), nadopunjavanje riječi slovima koja nedostaju, ispremetana slova, jednostavne križaljke itd. Čitanje u drugoj godini učenja treba biti pripremno čitanje za naredne godine učenja i podučavanja. To znači da se čitanju ne pristupa analitičko-sintetički, već učenici pamte sliku određene riječi. Osnovna aktivnost je preslikavanje riječi i kratkih rečenica prema modelu.  Sadržaj ove tematske cjeline može se povezati sa sadržajima nastavnih predmeta: Hrvatski jezik (pisanje slova, početno pisanje i sl.) i Likovna kultura (bojanje, izrezivanje i sl.). | |

|  |  |
| --- | --- |
| **PREDMETNO PODRUČJE: B/ Međukulturna kompetencija** | |
| **Odgojno-obrazovni ishod učenja** | **Razrada ishoda** |
| **B.II.1** Učenik uspoređuje sadržaje u našoj kulturi i jeziku sa sadržajima engleskog govornog područja te drugih kultura. | * prepoznaje riječi globalne upotrebe u svakodnevnom govoru vlastitog jezika * prepoznaje tradicionalne pjesmice, recitacije i priče vlastite kulture i anglofonih kultura * imenuje važnije blagdane s anglofonog područja i uspoređuje ih s blagdanima kod nas * nabraja osnovna dječja prava na globalnoj razini. |
| **Poveznice sa ZJNPP** | **GEO-2.2.1** |
| **Ključni sadržaji** | |
| * najčešće izvorne recitacije i pjesmice: Ring around the Rosie, Baa-baa-black sheep, Twinkle, twinkle little star * preporučuje se obraditi barem dvije tradicionalne priče ili bajke * riječi globalne upotrebe koje dolaze iz engleskog jezika: a hotel, a scooter, a telephone, a tractor itd. * osnovna dječja prava: pravo na preživljavanje, pravo na zdravstvenu skrb, pravo na podršku djeci u siromaštvu, pravo na djetinjstvo bez nasilja i zlostavljanja. | |
| **Preporuke za ostvarenje ishoda** | |
| Potrebno je osvijestiti učenike ove dobe o rasprostranjenosti engleskog jezika i upotrebi engleskih riječi u svakodnevnom govoru. Primjereno njihovom uzrastu može se ispričati priča o tome kako je nastala riječ sandwich. Metodom usporedbe poželjno je prezentirati neke uobičajene brojalice ili pjesmice na oba jezika. Preporučuje se razgovarati o životu vršnjaka kod nas i u drugim zemljama naglašavajući sličnosti i bogatstvo različitosti.  Sadržaj ove tematske cjeline može se povezati sa sadržajima nastavnih predmeta: Vjeronauk (blagdani u svijetu i kod nas), Glazbena kultura (tradicionalne pjesme i brojalice) i s međupredmetnim temama: Upotreba informacijske i komunikacijske tehnologije (digitalni alati za nastavu i sl.), Osobni i socijalni razvoj, Građanski odgoj i obrazovanje. | |
| **Odgojno-obrazovni ishod učenja** | **Razrada ishoda** |
| **B.II.2** Učenik pozitivno reagira prema drugom i drugačijem. | * slijedi pravila uljudnog ponašanja * sluša vršnjake dok govore i reagira pozitivno na druge ideje i mišljenja * izdvaja poruku priče o univerzalnim ljudskim vrijednostima, prijateljstvu i odanosti. |
| **Poveznice sa ZJNPP** | **BIO-2.3.2** |
| **Ključni sadržaji** | |
| * uljudne fraze i izrazi: Please!, Here you are!, May I go to the toilete?, Thank you!, Have a nice day!, Sorry! * tradicionalne priče, bajke ili basne: Mouse's garden, The Fox and the Stork, Rudolph The Red Nose Reindeer. | |
| **Preporuke za ostvarenje ishoda** | |
| Kako bi se cijeli nastavni proces odvijao u ugodnoj atmosferi, potrebno je odrediti razredna pravila ponašanja. U tu svrhu može se izraditi plakat sa sličicama koje prikazuju obrasce prihvaćenog/neprihvaćenog ponašanja. Učenike treba ohrabrivati pri upotrebi uljudnih fraza na engleskom jeziku i pohvaliti dobre primjere lijepog ponašanja. U nastavu Engleskog jezika neprestano je potrebno uključivati odgojnu komponentu, razgovor o univerzalnim ljudskim vrijednostima, prijateljstvu, odanosti i poštenju. Kroz obradu priča naglašavati poruke istih te njihovu globalnu vrijednost.  Sadržaj ove tematske cjeline može se povezati sa sadržajima nastavnih predmeta: Vjeronauk, Hrvatski jezik (pripovijedanje priča i izdvajanje pouke) i s međupredmetnim temama: Osobni i socijalni razvoj, Građanski odgoj i obrazovanje. | |
| **Odgojno-obrazovni ishod učenja** | **Razrada ishoda** |
| **B.II.3** Učenik uspoređuje proslavu blagdana kod nas i u zemljama anglofonog područja. | * čestita glavne blagdane na engleskom jeziku * pjeva prvu kiticu najučestalijih tradicionalnih pjesmica anglofonog područja * povezuje najčešće simbole s blagdanima i kulturama kojima pripadaju * razlikuje načine proslave blagdana u svijetu i kod nas. |
| **Poveznice sa ZJNPP** | **PNP-4.2.4.** |
| **Ključni sadržaji** | |
| * čestitanje blagdana: Merry Christmas! Happy New Year! Happy Easter! Happy Valentine's Day! * tradicionalne pjesme: Jingle Bells, We wish you a Merry Christmas, Hot Cross Buns * ključne riječi: a Christmas tree, a decoration, a present, Father Christmas, a reindeer, an Easter egg, a hen, a chick, a basket, a heart, a chocolate. | |
| **Preporuke za ostvarenje ishoda** | |
| Preporučuje se obraditi nekoliko engleskih tradicionalnih pjesama, npr. Jingle Bells, We wish you a Merry Christmas, Hot Cross Buns, You are my sunshine i slično. Metodom razgovora uočiti sličnosti i različitosti proslave blagdana koji su obrađuju. Poželjno je izraditi plakat, čestitku ili crtež povezan s proslavom nekog blagdana.  Sadržaj ove tematske cjeline može se povezati sa sadržajima nastavnih predmeta: Likovna kultura (izrada čestitke), Glazbena kultura (pjesme, brojalice i sl.) i s međupredmetnim temama: Upotreba informacijske i komunikacijske tehnologije (digitalni alati za nastavu i sl.), Osobni i socijalni razvoj, Građanski odgoj i obrazovanje. | |

|  |  |
| --- | --- |
| **PREDMETNO PODRUČJE: C/ Samostalnost u ovladavanju jezikom** | |
| **Odgojno-obrazovni ishod učenja** | **Razrada ishoda** |
| **C.II.1** Učenik planira vlastiti način učenja engleskog jezika. | * navodi kojim aktivnostima bolje usvaja gradivo engleskog jezika * traži rješenja u izradi jednostavnih zadataka * služi se udžbeničkim kompletom i traži druge izvore informacija. |
| **Poveznice sa ZJNPP** | **KMP-1.2.4.** |
| **Ključni sadržaji** | |
| * ključni sadržaji su prethodno navedeni u Jezično-komunikacijskom području i području Međukulturna kompetencija. | |
| **Preporuke za ostvarenje ishoda** | |
| Kod učenika ove dobi gradi se samostalnost u svim sferama njihovog rada i razvoja. Potrebno je biti strpljiv i dosljedan kod usvajanja radnih navika koje će razvijati njihovu samostalnost. Učitelji trebaju biti dosljedni pri uporabi fraza (npr. Open your books!, Open your textbooks!) dok učenici ne nauče razlikovanje nastavnih sredstava i samostalno korištenje. Nakon obrađenih nastavnih sadržaja potrebno je pitati učenike što im se svidjelo, a što ne, i zašto. Ohrabrivati učenike da izdvoje dobre ili malo lošije aktivnosti na satu. Poticati učenike na istraživanje obrađenih riječi, pjesmica i struktura na način da oni mogu donijeti razne slikovnice, udžbenike, rječnike i slično.  Sadržaj ove tematske cjeline može se povezati s međupredmetnim temama: Upotreba informacijske i komunikacijske tehnologije (digitalni alati za nastavu i sl.), Osobni i socijalni razvoj. | |
| **Odgojno-obrazovni ishod učenja** | **Razrada ishoda** |
| **C.II.2** Učenik vrednuje osobne postignute rezultate učenja engleskog jezika. | * odabire uspješno urađene vlastite radove * slaže radove u osobni portfolio učenika i komentira ostvareni rad * zaključuje gdje može napraviti napredak kod pismenih radova i usmenog izražavanja |
| **Poveznice sa ZJNPP** | **TZP-2.3.2** |
| **Ključni sadržaji** | |
| * ključni sadržaji su prethodno navedeni u Jezično-komunikacijskom području i području Međukulturna kompetencija. | |
| **Preporuke za ostvarenje ishoda** | |
| Preporučuje se voditi učenički potrfolio u kojem bi učenik slagao svoje radove i pratio postignuća. Uz pomoć potrfolija učenici, učitelj i roditelji bi imali uvid u rad te bi mogli zapisati svoje dojmove o istom. Na taj način jača se učenikova samostalnost, uči ga se samoprocjeni i razvoju vještina. Na kraju svake cjeline preporučuje se da učenik da osvrt na svoj rad, usmenim putem ili uz pomoć simbola u obliku naljepnica, pečata itd. Navedeni načini su u službi poticanja učenikovog napretka i poboljšanja motivacije u procesu usvajanja stranog jezika.  Sadržaj ove tematske cjeline može se povezati s međupredmetnom temom Osobni i socijalni razvoj. | |
| **Odgojno-obrazovni ishod učenja** | **Razrada ishoda** |
| **C.II.3** Učenik planira vlastiti način učenja engleskog jezika. | * izrađuje vlastite materijale za učenje engleskog jezika uz upute * odabire tehniku kojom se najuspješnije kreativno izražava. |
| **Poveznice sa ZJNPP** | **KMP-1.2.3** |
| **Ključni sadržaji** | |
| * ključni sadržaji su prethodno navedeni u Jezično-komunikacijskom području i području Međukulturna kompetencija. | |
| **Preporuke za ostvarenje ishoda** | |
| Svaki učenik ima preferirane načine i tehnike usvajanja znanja. Potrebno je usmjeriti učenika na one tehnike koje su najučinkovitije za njega. Usmjeriti učenika na istraživanje i samostalno korištenje onih načina koji su za njega najbolji. Ako učenik usvaja vizualno, poticati ga na izradu raznobojnih plakata, čestitki i crteža. Nekim učenicima audiometoda olakšava učenje pa je takve učenike potrebno usmjeravati da snimaju svoj glas, pjevaju ili recitiraju.  Sadržaj ove tematske cjeline može se povezati sa sadržajima međupredmetnih tema: Osobni i socijalni razvoj i Upotreba informacijske i komunikacijske tehnologije. | |

**7. razred /105 nastavnih sati godišnje/(Prvi strani jezik)**

|  |  |
| --- | --- |
| **PREDMETNO PODRUČJE: A/ Jezično-komunikacijsko područje** | |
| **Odgojno-obrazovni ishod učenja** | **Razrada ishoda** |
| **A.VII.1** Učenik sudjeluje u kratkom jednostavnom dijalogu poznate tematike. | * traži i daje informaciju o sebi, obitelji i prijateljima * sudjeluje u razgovoru kako doći do ciljanog mjesta * odgovara na jednostavna pitanja o simptomima bolesti, zdravlju, zdravoj/nezdravoj hrani * pravi jednostavan popis i vodi dijalog oko namirnica u trgovini i restoranu * vodi dijalog koja odjeća je prikladna nositi za pojedino godišnje doba izražavajući osobne preferencije oko odjevnih predmeta. |
| **Poveznice sa ZJNPP** | **SJZ-1.3.1** |
| **Ključni sadržaji** | |
| * **Ja, moja obitelj, prijatelji** (razgovor o sebi, članovima obitelji i prijateljima, fizički i karakterni opis, opis doma, mjesta u kojem živimo, trgovine, javne ustanove i mjesta, promet, dnevne i trenutne aktivnosti) * **Hrana/namirnice** (u trgovini, u restoranu, brojevi do 1000, zdrava/nezdrava hrana) * **Zdrav život** (sport/hobiji, kod liječnika, zdravlje, okoliš) * **Svijet oko nas** (poznate osobe iz prošlosti, zanimanja, države anglofonog područja, praznici u zemljama anglofonog područja, divlje životinje, moda, mjeseci i godišnja doba)   **Jezik:**   * **Prezent glagola biti i imati** * **There is/are** * **Imperative** * **Present Simple** (jesni oblik, niječni i upitni, kratki odgovori na pitanja) * **Present Continuous** (potvrdni, niječni, upitni, kratki odgovori na pitanja) * **Glagol Can/Can't/May/Would** * **Izricanje obveze uz Must/Have to** * **Simple future Tense** (potvrdni, niječni i upitni oblik, kratki odgovori na pitanja) * **Prošlo vrijeme glagola biti** * **Past Simple Tense** (potvrdni, niječni i upitni oblik pravilnih glagola, nepravilni na razini prepoznavanja) * **Množina imenica** (pravilna i nepravilna, spelling zakonitosti) * **Brojive i nebrojive imenice** (some, any, much, many) * **Članovi A i THE** (globalna uporaba i uz neka geografska obilježja) * **Osobne, pokazne zamjenice i posvojne zamjenice** * **Opisni, posvojni pridjevi, stupnjevanje pridjeva** (svi oblici)**, saxonski genitiv** * **Prijedlozi mjesta i vremena** * **Prilozi** (now, usually, every day, on Sundays, in the afternoon) * **Upitne riječi** (who, whose, what, which, how much/many,...) * **Brojevi od 1 do 1000** * **Frazalni glagoli** (na razini prepoznavanja). | |
| **Preporuke za ostvarenje ishoda** | |
| Za ostvarivanje ishoda učenja, preporučujemo korištenje interaktivnih aktivnosti poput role-playa, simulacija i praktičnih vježbi. Uključite autentične materijale poput mapa, menija i letaka iz trgovina kako bi učenici lakše primijenili znanje u stvarnim situacijama. Organizirajte diskusije i kvizove o zdravlju, prehrani i simptomima bolesti te simulacije posjeta liječniku. Potičite izradu popisa za kupovinu i simulacije dijaloga u trgovini i restoranu. Učenici mogu kreirati modne kataloge i prezentacije o prikladnoj odjeći za različita godišnja doba te raspravljati o osobnim preferencijama. Ove aktivnosti pomoći će učenicima prakticirati i poboljšati svoje jezične vještine u svakodnevnim situacijama.  Sadržaj ove tematske cjeline može se povezati sa sadržajima nastavnih predmeta: Hrvatski jezik, Matematika, Informatika, Povijest, Geografija, Biologija, Likovna i Glazbena kultura, Vjeronauk i s međupredmetnim temama: Osobni i socijalni razvoj, Upotreba informacijske i komunikacijske tehnologije, Građanski odgoj i obrazovanje i Poduzetnost. | |
| **Odgojno-obrazovni ishod učenja** | **Razrada ishoda** |
| **A.VII.2** Učenik govori kratkim jednostavnim frazama. | * opisuje i uspoređuje likove, životinje, prostore * izražava molbu, dopuštenja i zabrane * izražava trenutnu i uobičajenu radnju * govori o tri osnovna uzroka i posljedicama zagađenja okoliša * izdvaja osnovne informacije država anglofonog područja * povezuje osobe iz prošlosti s njihovim zanimanjima. |
| **Poveznice sa ZJNPP** | **SJZ-1.2.1** |
| **Ključni sadržaji** | |
| * **Ja, moja obitelj, prijatelji** (razgovor o sebi, članovima obitelji i prijateljima, fizički i karakterni opis, opis doma, mjesta u kojem živimo, trgovine, javne ustanove i mjesta, promet, dnevne i trenutne aktivnosti) * **Hrana/namirnice** (u trgovini, u restoranu, brojevi do 1000, zdrava/nezdrava hrana) * **Zdrav život** (sport/hobiji, kod liječnika, zdravlje, okoliš) * **Svijet oko nas** (poznate osobe iz prošlosti, zanimanja, države anglofonog područja, praznici u zemljama anglofonog područja, divlje životinje, moda, mjeseci i godišnja doba)   **Jezik:**   * **Prezent glagola biti i imati** * **There is/are** * **Imperative** * **Present Simple** (jesni oblik, niječni i upitni, kratki odgovori na pitanja) * **Present Continuous** (potvrdni, niječni, upitni, kratki odgovori na pitanja) * **Glagol Can/Can't/May/Would** * **Izricanje obveze uz Must/Have to** * **Simple future Tense** (potvrdni, niječni i upitni oblik, kratki odgovori na pitanja) * **Prošlo vrijeme glagola biti** * **Past Simple Tense** (potvrdni, niječni i upitni oblik pravilnih glagola, nepravilni na razini prepoznavanja) * **Množina imenica** (pravilna i nepravilna, spelling zakonitosti) * **Brojive i nebrojive imenice** (some, any, much, many) * **Članovi A i THE** (globalna uporaba i uz neka geografska obilježja) * **Osobne, pokazne zamjenice i posvojne zamjenice** * **Opisni, posvojni pridjevi, stupnjevanje pridjeva** (svi oblici)**, saxonski genitiv** * **Prijedlozi mjesta i vremena** * **Prilozi** (now, usually, every day, on Sundays, in the afternoon) * **Upitne riječi** (who, whose, what, which, how much/many,...) * **Brojevi od 1 do 1000** * **Frazalni glagoli** (na razini prepoznavanja). | |
| **Preporuke za ostvarenje ishoda** | |
| Za ostvarivanje ovih ishoda, preporučujemo korištenje interaktivnih aktivnosti poput projekata, prezentacija, role-playa i istraživačkih zadataka. Korištenje vizualnih pomagala, fraza i rečenica te edukativnih materijala kao što su članci, videozapisi i biografije može značajno povećati angažman učenika. Grupni rad, diskusije i igre dodatno će pomoći u dubljem razumijevanju i primjeni znanja. Ove metode omogućit će učenicima da razviju vještine opisivanja, izražavanja, istraživanja i povezivanja informacija na učinkovit i zanimljiv način.  Sadržaj ove tematske cjeline može se povezati sa sadržajima nastavnih predmeta: Hrvatski jezik, Matematika, Informatika, Povijest, Geografija, Biologija, Likovna i Glazbena kultura, Vjeronauk i s međupredmetnim temama: Osobni i socijalni razvoj, Upotreba informacijske i komunikacijske tehnologije, Građanski odgoj i obrazovanje i Poduzetnost. | |
| **Odgojno-obrazovni ishod učenja** | **Razrada ishoda** |
| **A.VII.3** Učenik sluša i čita te reagira s razumijevanjem na kratke tekstove. | * razlikuje glavne i specifične informacije čitanog/odslušanog teksta * čita/sluša jednostavne upute i rješava zadatke razumijevanja * odgovara na pitanja razumijevanja kratkim rečenicama |
| **Poveznice sa ZJNPP** | **SJZ-1.1.2 SJZ 2.1.1** |
| **Ključni sadržaji** | |
| * Ishodi se ostvaruju istim ključnim sadržajima pomoću kojih se ostvaruju odgojno-obrazovni ishodi A.VII.1 i A.VII.2 | |
| **Preporuke za ostvarenje ishoda** | |
| Za postizanje ciljeva poput razlikovanja glavnih i specifičnih informacija, razumijevanja jednostavnih uputa i odgovaranja na pitanja kratkim rečenicama, potrebno je koristiti interaktivne i jasne metode podučavanja. Prvo, učenike treba poticati da kroz brainstorming i predznanje identificiraju glavne ideje i specifične informacije koristeći metode kao što su mentalne mape i diskusije u parovima. Jasne, kratke upute, praćene demonstracijom i interaktivnim vježbama, omogućit će učenicima lakše rješavanje zadataka razumijevanja. Postavljanje jednostavnih pitanja tipa „Što, tko, kada, gdje, zašto“ pomaže učenicima da odgovaraju kratkim rečenicama. Digitalni alati poput Kahoota i Quizziza, vizualna pomagala te rad u grupama dodatno obogaćuju proces učenja i osiguravaju aktivno sudjelovanje svih učenika. Kombiniranjem ovih pristupa, učenici će uspješno razviti potrebne vještine.  Sadržaj ove tematske cjeline može se povezati sa sadržajima nastavnih predmeta: Hrvatski jezik, Matematika, Informatika, Povijest, Geografija, Biologija, Likovna i Glazbena kultura, Vjeronauk i s međupredmetnim temama: Osobni i socijalni razvoj, Upotreba informacijske i komunikacijske tehnologije, Građanski odgoj i obrazovanje i Poduzetnost. | |
| **Odgojno-obrazovni ishod učenja** | **Razrada ishoda** |
| **A.VII.4** Učenik piše kratke tekstove po modelu. | * piše po diktatu kratke obrađene tekstove * popunjava prijavnicu ili obrazac osobnim podatcima * piše razglednicu, mail, blog o obrađenim temama * piše kratke sastave u okviru obrađenog sadržaja |
| **Poveznice sa ZJNPP** | **JZK-4.3.1 JZK -4.3.2** |
| **Ključni sadržaji** | |
| * Ishodi se ostvaruju istim ključnim sadržajima pomoću kojih se ostvaruju odgojno-obrazovni ishodi A.VII.1 i A.VII.2 | |
| **Preporuke za ostvarenje ishoda** | |
| Za ostvarivanje ishoda preporučuje se korištenje učiteljskih diktata, grupnog rada i igara uloga. Učenici mogu pisati po diktatu u bilježnice, popunjavati prijavnice kroz simulacije i intervju aktivnosti te pisati razglednice i pisma na papiru. Grupni rad i radionice omogućuju učenicima da zajedno pišu kratke sastave i međusobno dijele povratne informacije.  Digitalni alati mogu dodatno unaprijediti ove aktivnosti. Aplikacije za prepoznavanje glasa, online obrasci, blog platforme i interaktivni alati za pisanje mogu učiniti proces učenja dinamičnijim i prilagodljivijim individualnim potrebama učenika. Integracija digitalnih alata omogućuje širi spektar metoda za postizanje obrazovnih ishoda i povećava angažiranost učenika.  Sadržaj ove tematske cjeline može se povezati sa sadržajima nastavnih predmeta: Hrvatski jezik, Informatika, Povijest, Geografija, Priroda, Likovna i Glazbena kultura i s međupredmetnim temama: Osobni i socijalni razvoj, Upotreba informacijske i komunikacijske tehnologije i Poduzetnost. | |

|  |  |
| --- | --- |
| **PREDMETNO PODRUČJE: B/ Međukulturna kompetencija** | |
| **Odgojno-obrazovni ishod učenja** | **Razrada ishoda** |
| **B.VII.1** Učenik analizira i uspoređuje elemente drugih kultura s vlastitom tradicijom. | * identificira i opisuje ključne elemente iz zemalja engleskog govornog područja i drugih kultura * pronalazi sličnosti i razlike sa svakodnevicom djece i mladih u vlastitoj zemlji i zemljama drugih kultura |
| **Poveznice sa ZJNPP** | **GEO-2.2.1 PNP-4.1.2** |
| **Ključni sadržaji** | |
| * ključni sadržaji prethodno su navedeni u Jezično-komunikacijskom području. | |
| **Preporuke za ostvarenje ishoda** | |
| Za identificiranje i opisivanje ključnih elemenata kultura engleskog govornog područja, učenici mogu sudjelovati u tematskim prezentacijama, kulturnim danima te koristiti literaturu i medije. Pronalaženje sličnosti i razlika sa svakodnevicom drugih kultura može se postići kroz diskusije, pisanje projekata i eseja te korespondenciju s vršnjacima iz drugih zemalja. Integracija digitalnih alata, poput virtualnih razmjena i online istraživanja, može dodatno obogatiti ove aktivnosti, čineći proces učenja interaktivnijim i zanimljivijim.  Sadržaj ove tematske cjeline može se povezati sa sadržajima nastavnih predmeta: Hrvatski jezik, Informatika, Povijest, Geografija, Priroda, Likovna i Glazbena kultura i s međupredmetnim temama: Osobni i socijalni razvoj, Upotreba informacijske i komunikacijske tehnologije i Poduzetnost. | |
| **Odgojno-obrazovni ishod učenja** | **Razrada ishoda** |
| **B.VII.2** Učenik izražava otvorenost za razumijevanje drugog i drugačijeg kroz empatiju. | * analizira svoja osjećanja, misli i postupke u situacijama (ne)tolerantnog ponašanja * sluša aktivno sugovornika i postavlja pitanja uzimajući u obzir njegovu perspektivu |
| **Poveznice sa ZJNPP** | **DHP-1.2.3 BIO-2.3.2** |
| **Ključni sadržaji** | |
| * ključni sadržaji prethodno su navedeni u Jezično-komunikacijskom području. | |
| **Preporuke za ostvarenje ishoda** | |
| Za analizu osjećanja, misli i postupaka u situacijama (ne)tolerantnog ponašanja, učenici mogu voditi dnevnik osjećaja, sudjelovati u grupnim diskusijama i igrama uloga. Aktivno slušanje sugovornika i postavljanje pitanja uzimajući u obzir njegovu perspektivu može se razvijati kroz treninge aktivnog slušanja, parafraziranje i diskusije u malim grupama. Korištenje digitalnih alata, poput online dnevnika, virtualnih igara uloga i digitalnih radionica, može dodatno obogatiti ove aktivnosti i pružiti učenicima šire mogućnosti za interakciju i refleksiju.  Sadržaj ove tematske cjeline može se povezati sa sadržajima nastavnih predmeta: Hrvatski jezik, Informatika, Povijest, Geografija, Priroda, Likovna i Glazbena kultura i s međupredmetnim temama: Osobni i socijalni razvoj, Upotreba informacijske i komunikacijske tehnologije i Poduzetnost. | |
| **Odgojno-obrazovni ishod učenja** | **Razrada ishoda** |
| **B.VII.3** Učenik sudjeluje u realnoj ili simuliranoj međukulturnoj komunikaciji | * identificira i objašnjava osnovne kulturne razlike u verbalnoj i neverbalnoj komunikaciji koristeći primjere iz različitih kultura * ostvaruje kratku komunikaciju s govornicima ciljanog jezika poštujući osnovne kulturološke različitosti i pravo na kulturni identitet |
| **Poveznice sa ZJNPP** | **GRO-1.2.2 SJZ-3.2.1** |
| **Ključni sadržaji** | |
| * ključni sadržaji prethodno su navedeni u Jezično-komunikacijskom području. | |
| **Preporuke za ostvarenje ishoda** | |
| Za razumijevanje kulturnih razlika u komunikaciji, učenici mogu proučavati primjere iz različitih kultura, analizirati slučajeve komunikacijskih nesporazuma te sudjelovati u simulacijama i interakcijama s kolegama iz drugih kulturnih pozadina. Učenje kratke komunikacije na ciljanom jeziku treba poduprijeti kroz role-playing igre, virtualne razmjene i simulirane interakcije, uz naglasak na poštovanje i razumijevanje osnovnih kulturoloških različitosti. Ove aktivnosti potiču razvoj jezičnih vještina, empatije i kulturološke osjetljivosti među učenicima.  Sadržaj ove tematske cjeline može se povezati sa sadržajima nastavnih predmeta: Hrvatski jezik, Informatika, Povijest, Geografija, Priroda, Likovna i Glazbena kultura i s međupredmetnim temama: Osobni i socijalni razvoj, Upotreba informacijske i komunikacijske tehnologije i Poduzetnost. | |

|  |  |
| --- | --- |
| **PREDMETNO PODRUČJE: C/ Samostalnost u ovladavanju jezikom** | |
| **Odgojno-obrazovni ishod učenja** | **Razrada ishoda** |
| **C.VII.1** Učenik razvija vlastiti način učenja. | * definira jasne i mjerljive kratkoročne i dugoročne ciljeve učenja * osmišljava i bira različite strategije učenja koje su usklađene s vlastitim stilom učenja |
| **Poveznice sa ZJNPP** | **TZP-2.3.1** |
| **Ključni sadržaji** | |
| * ključni sadržaji prethodno su navedeni u Jezično-komunikacijskom području. | |
| **Preporuke za ostvarenje ishoda** | |
| Postavljanje ciljeva u učenju ključno je za uspješan napredak. Učenici trebaju jasno definirati kratkoročne i dugoročne ciljeve koji su specifični, mjerljivi, ostvarivi, relevantni i vremenski određeni (SMART). To im pomaže usmjeriti svoje napore i pratiti napredak prema željenim rezultatima. Nakon postavljanja ciljeva, važno je prilagoditi strategije učenja vlastitom stilu učenja.  Prepoznavanje jesu li vizualni, auditivni ili kinestetički tip učenja pomaže u odabiru najučinkovitijih metoda učenja, kao što su korištenje dijagrama za vizualne učenike ili slušanje audio materijala za auditivne učenike.  Raznovrsnost izvora informacija također je ključna. Korištenje knjiga, članaka, videozapisa i interaktivnih alata omogućuje učenicima da dublje razumiju gradivo i primijene ga na različite načine. Kolaborativno učenje, kroz grupne aktivnosti, rasprave i radionice, potiče razmjenu ideja i učenje jednih od drugih, razvijajući pri tome važne komunikacijske i timski radne vještine.  Sadržaj ove tematske cjeline može se povezati sa sadržajima nastavnih predmeta: Hrvatski jezik, Vjeronauk, Informatika, Povijest, Geografija, Likovna i Glazbena kultura i s međupredmetnim temama: Građanski odgoj i obrazovanje, Osobni i socijalni razvoj, Poduzetnost, Upotreba informacijske i komunikacijske tehnologije (istraživanje na zadanu temu upotrebom IKT-a). | |
| **Odgojno-obrazovni ishod učenja** | **Razrada ishoda** |
| **C.VII.2** Učenik primjenjuje odgovarajuće tehnike učenja. | * primjenjuje učinkovito odabrane tehnike učenja u stvarnim situacijama prilagođavajući ih prema specifičnim zahtjevima situacije * izrađuje individualne planove učenja koji uključuju odabrane tehnike učenja, raspored aktivnosti i metode praćenja napretka |
| **Poveznice sa ZJNPP** | **KMP-1.2.4** |
| **Ključni sadržaji** | |
| * ključni sadržaji prethodno su navedeni u Jezično-komunikacijskom području. | |
| **Preporuke za ostvarenje ishoda** | |
| Za uspješno učenje engleskog jezika, ključno je primijeniti različite tehnike prilagođene specifičnim situacijama. Na primjer, učenici mogu koristiti strategije poput aktivnog slušanja za razumijevanje usmenih izraza ili čitanja radi proširenja vokabulara. Individualni plan učenja igra važnu ulogu. To uključuje postavljanje SMART ciljeva (specifičnih, mjerljivih, ostvarivih, relevantnih i vremenski određenih), odabir odgovarajućih tehnika učenja kao što su gledanje engleskih filmova ili čitanje engleskih knjiga te organiziranje vremena za svakodnevne aktivnosti kao što su vježbe izgovora ili pisanje eseja. Kroz praktičnu primjenu u razgovorima s izvornim govornicima putem jezičnih razmjena ili online sesija, učenici stječu vještine koje im pomažu da se fluidno izražavaju na engleskom jeziku i razumiju različite dijalekte i stilove govora. Ovaj integrirani pristup potiče samostalnost, odgovornost i uspjeh u učenju engleskog jezika, pripremajući učenike za komunikacijske izazove u globalnom okruženju.  Sadržaj ove tematske cjeline može se povezati sa sadržajima nastavnih predmeta:  Hrvatski jezik, Vjeronauk, Informatika, Povijest, Geografija, Likovna i Glazbena kultura i s međupredmetnim temama: Građanski odgoj i obrazovanje, Osobni i socijalni razvoj, Poduzetnost, Upotreba informacijske i komunikacijske tehnologije (istraživanje na zadanu temu upotrebom IKT-a). | |
| **Odgojno-obrazovni ishod učenja** | **Razrada ishoda** |
| **C.VII.3** Učenik prati vlastiti napredak u učenju. | * samoevaluira se na temelju postavljenih ciljeva i očekivanja * služi se alatima za praćenje napretka poput tablica napredovanja, grafikoni, digitalni alati,... |
| **Poveznice sa ZJNPP** | **KMP-1.2.1** |
| **Ključni sadržaji** | |
| * ključni sadržaji prethodno su navedeni u Jezično-komunikacijskom području. | |
| **Preporuke za ostvarenje ishoda** | |
| Ključni elementi uspješnog učenja uključuju samoevaluaciju temeljenu na postavljenim ciljevima te primjenu alata za praćenje napretka. Postavljanje SMART ciljeva (specifičnih, mjerljivih, ostvarivih, relevantnih i vremenski određenih) pomaže učenicima da jasno definiraju što žele postići i usmjere svoje napore prema tim ciljevima. Redovita samoevaluacija omogućuje im da reflektiraju o svojim postignućima, prepoznajući svoje snage i područja za poboljšanje. Korištenje alata kao što su tablice napretka, grafikoni i digitalni alati dodatno olakšava praćenje napretka. Tablice napretka omogućuju učenicima da sustavno bilježe svoje aktivnosti i postignuća, dok grafikoni pružaju vizualni prikaz napretka prema postavljenim ciljevima. Digitalni alati, poput aplikacija za učenje ili online platformi, omogućuju im da učinkovito upravljaju svojim učenjem, pružajući im povratne informacije i dodatne resurse za poboljšanje. Ovaj integrirani pristup potiče učenike na samostalnost, odgovornost i kontinuirani osobni razvoj. Samoevaluacija potiče refleksiju i samoprocjenu, dok korištenje alata za praćenje napretka omogućuje konkretno praćenje postignuća i usmjerenost na postavljenje ciljeve. Time se osigurava da učenici aktivno sudjeluju u svom učenju, razvijajući ključne kompetencije koje će im pomoći u postizanju uspjeha kako u obrazovanju, tako i u životu.  Sadržaj ove tematske cjeline može se povezati sa sadržajima nastavnih predmeta: Hrvatski jezik, Vjeronauk, Informatika, Povijest, Geografija, Likovna i Glazbena kultura i s međupredmetnim temama: Građanski odgoj i obrazovanje, Osobni i socijalni razvoj, Poduzetnost, Upotreba informacijske i komunikacijske tehnologije. | |

**7. razred /70 nastavnih sati godišnje/(Drugi strani jezik)**

|  |  |
| --- | --- |
| **PREDMETNO PODRUČJE: A/ Jezično-komunikacijsko područje** | |
| **Odgojno-obrazovni ishod učenja** | **Razrada ishoda** |
| **A.VII.1** Učenik sudjeluje u kratkom jednostavnom dijalogu poznate tematike | * traži i daje informaciju o sebi, obitelji i prijateljima * sudjeluje u razgovoru kako doći do ciljanog mjesta * odgovara na jednostavna pitanja o simptomima bolesti, zdravlju, zdravoj/nezdravoj hrani * pravi jednostavan popis i vodi dijalog oko namirnica u trgovini i restoranu * vodi dijalog koja odjeća je prikladna nositi za pojedino godišnje doba izražavajući osobne preferncije oko odjevnih predmeta |
| **Poveznice sa ZJNPP** | **SJZ-1.3.1** |
| **Ključni sadržaji** | |
| * **Ja, moja obitelj, prijatelji** (razgovor o sebi, članovima obitelji i prijateljima, fizički i karakterni opis, opis doma, mjesta u kojem živimo, trgovine, javne ustanove i mjesta, promet, dnevne i trenutne aktivnosti) * **Hrana/namirnice** ( u trgovini, u restoranu, brojevi do 1000, zdrava/nezdrava hrana) * **Zdrav život** ( sport/hobiji, kod liječnika, zdravlje, okoliš) * **Svijet oko nas** (poznate osobe iz prošlosti, zanimanja, države anglofonog područja, praznici u zemljama anglofonog područja, divlje životinje, moda, mjeseci i godišnja doba)   **Jezik:**   * **Prezent glagola biti i imati** * **There is/are** * **Imperative** * **Present Simple** (jesni oblik, niječni i upitni, kratki odgovori na pitanja) * **Present Continuous** (potvrdni, niječni, upitni, kratki odgovori na pitanja) * **Glagol Can/Can't/May/Would** * **Izricanje obveze uz Must/Have to** * **Simple future Tense** (potvrdni, niječni i upitni oblik, kratki odgovori na pitanja) * **Prošlo vrijeme glagola biti** * **Past Simple Tense** (potvrdni, niječni i upitni oblik pravilnih glagola, nepravilni na razini prepoznavanja) * **Množina imenica** (pravilna i nepravilna, speling zakonitosti) * **Brojive i nebrojive imenice** (some, any, much, many) * **Članovi A i THE** (globalna uporaba i uz neka geografska obilježja) * **Osobne, pokazne zamjenice i posvojne zamjenice** * **Opisni, posvojni pridjevi, stupnjevanje pridjeva** (svi oblici)**, saxonski genitiv** * **Prijedlozi mjesta i vremena** * **Prilozi** (now, usually, every day, on Sundays, in the afternoon) * **Upitne riječi** (who, whose, what, which, how much/many,...) * **Brojevi od 1 do 1000** * **Frazalni glagoli** (na razini prepoznavanja) | |
| **Preporuke za ostvarenje ishoda** | |
| Za ostvarivanje ishoda učenja, preporučujemo korištenje interaktivnih aktivnosti poput role-playa, simulacija i praktičnih vježbi. Uključite autentične materijale poput mapa, menija i letaka iz trgovina kako bi učenici lakše primijenili znanje u stvarnim situacijama. Organizirajte diskusije i kvizove o zdravlju, prehrani i simptomima bolesti te simulacije posjeta liječniku. Potičite izradu popisa za kupovinu i simulacije dijaloga u trgovini i restoranu. Učenici mogu kreirati modne kataloge i prezentacije o prikladnoj odjeći za različita godišnja doba te raspravljati o osobnim preferencijama. Ove aktivnosti pomoći će učenicima da prakticiraju i poboljšaju svoje jezične vještine u svakodnevnim situacijama.  Sadržaj ove tematske cjeline može se povezati sa sadržajima nastavnih predmeta: Hrvatski jezik, Matematika, Informatika, Povijest, Geografija, Biologija, Likovna i Glazbena kultura, Vjeronauk i s međupredmetnim temama: Osobni i socijalni razvoj, Upotreba informacijske i komunikacijske tehnologije, Građanski odgoj i obrazovanje i Poduzetnost. | |
| **Odgojno-obrazovni ishod učenja** | **Razrada ishoda** |
| **A.VII.2** Učenik govori kratkim jednostavnim frazama | * opisuje i uspoređuje likove, životinje, prostore * izražava molbu, dopuštenja i zabrane * izražava trenutnu i uobičajenu radnju * govori o tri osnovna uzroka i posljedicama zagađenja okoliša * izdvaja osnovne iformacije država anglofonog područja * povezuje osobe iz prošlosti s njihovim zanimanjima |
| **Poveznice sa ZJNPP** | **SJZ-1.2.1** |
| **Ključni sadržaji** | |
| * **Ja, moja obitelj, prijatelji** (razgovor o sebi, članovima obitelji i prijateljima, fizički i karakterni opis, opis doma, mjesta u kojem živimo, trgovine, javne ustanove i mjesta, promet, dnevne i trenutne aktivnosti) * **Hrana/namirnice** ( u trgovini, u restoranu, brojevi do 1000, zdrava/nezdrava hrana) * **Zdrav život** ( sport/hobiji, kod liječnika, zdravlje, okoliš) * **Svijet oko nas** (poznate osobe iz prošlosti, zanimanja, države anglofonog područja, praznici u zemljama anglofonog područja, divlje životinje, moda, mjeseci i godišnja doba)   **Jezik:**   * **Prezent glagola biti i imati** * **There is/are** * **Imperative** * **Present Simple** (jesni oblik, niječni i upitni, kratki odgovori na pitanja) * **Present Continuous** (potvrdni, niječni, upitni, kratki odgovori na pitanja) * **Glagol Can/Can't/May/Would** * **Izricanje obveze uz Must/Have to** * **Simple future Tense** (potvrdni, niječni i upitni oblik, kratki odgovori na pitanja) * **Prošlo vrijeme glagola biti** * **Past Simple Tense** (potvrdni, niječni i upitni oblik pravilnih glagola, nepravilni na razini prepoznavanja) * **Množina imenica** (pravilna i nepravilna, speling zakonitosti) * **Brojive i nebrojive imenice** (some, any, much, many) * **Članovi A i THE** (globalna uporaba i uz neka geografska obilježja) * **Osobne, pokazne zamjenice i posvojne zamjenice** * **Opisni, posvojni pridjevi, stupnjevanje pridjeva** (svi oblici)**, saxonski genitiv** * **Prijedlozi mjesta i vremena** * **Prilozi** (now, usually, every day, on Sundays, in the afternoon) * **Upitne riječi** (who, whose, what, which, how much/many,...) * **Brojevi od 1 do 1000** * **Frazalni glagoli** (na razini prepoznavanja) | |
| **Preporuke za ostvarenje ishoda** | |
| Za ostvarivanje ovih ishoda, preporučujemo korištenje interaktivnih aktivnosti poput projekata, prezentacija, role-playa i istraživačkih zadataka. Korištenje vizualnih pomagala, fraza i rečenica, te edukativnih materijala kao što su članci, videozapisi i biografije može značajno povećati angažman učenika. Grupni rad, diskusije i igre dodatno će pomoći u dubljem razumijevanju i primjeni znanja. Ove metode omogućit će učenicima da razviju vještine opisivanja, izražavanja, istraživanja i povezivanja informacija na učinkovit i zanimljiv način.  Sadržaj ove tematske cjeline može se povezati sa sadržajima nastavnih predmeta: Hrvatski jezik, Matematika, Informatika, Povijest, Geografija, Biologija, Likovna i Glazbena kultura, Vjeronauk i s međupredmetnim temama: Osobni i socijalni razvoj, Upotreba informacijske i komunikacijske tehnologije, Građanski odgoj i obrazovanje i Poduzetnost. | |
| **Odgojno-obrazovni ishod učenja** | **Razrada ishoda** |
| **A.VII.3** Učenik sluša i čita te reagira s razumijevanjem na kratke tekstove | * razlikuje glavne i specifične informacije čitanog/odslušanog teksta * čita/sluša jednostavne upute i rješava zadatke razumijevanja * odgovara na pitanja razumijevanja kratkim rečenicama |
| **Poveznice sa ZJNPP** | **SJZ-1.1.2 SJZ 2.1.1** |
| **Ključni sadržaji** | |
| * Ishodi se ostvaruju istim ključnim sadržajima pomoću kojih se ostvaruju odgojno-obrazovni ishodi A.VII.1 i A.VII.2 | |
| **Preporuke za ostvarenje ishoda** | |
| Za postizanje ciljeva poput razlikovanja glavnih i specifičnih informacija, razumijevanja jednostavnih uputa i odgovaranja na pitanja kratkim rečenicama, potrebno je koristiti interaktivne i jasne metode poučavanja. Prvo, učenike treba poticati da kroz brainstorming i predznanje identificiraju glavne ideje i specifične informacije koristeći metode kao što su mentalne mape i diskusije u parovima. Jasne, kratke upute, praćene demonstracijom i interaktivnim vježbama, omogućit će učenicima lakše rješavanje zadataka razumijevanja. Postavljanje jednostavnih pitanja tipa "Što, tko, kada, gdje, zašto" pomaže učenicima da odgovaraju kratkim rečenicama. Digitalni alati poput Kahoota i Quizziza, vizualna pomagala te rad u grupama dodatno obogaćuju proces učenja i osiguravaju aktivno sudjelovanje svih učenika. Kombiniranjem ovih pristupa, učenici će uspješno razviti potrebne vještine.  Sadržaj ove tematske cjeline može se povezati sa sadržajima nastavnih predmeta: Hrvatski jezik, Matematika, Informatika, Povijest, Geografija, Biologija, Likovna i Glazbena kultura, Vjeronauk i s međupredmetnim temama: Osobni i socijalni razvoj, Upotreba informacijske i komunikacijske tehnologije, Građanski odgoj i obrazovanje i Poduzetnost. | |
| **Odgojno-obrazovni ishod učenja** | **Razrada ishoda** |
| **A.VII.4** Učenik piše kratke tekstove po modelu | * piše po diktatu kratke obrađene tekstove * popunjava prijavnicu ili obrazac osobnim podatcima * piše razglednicu, mail, blog o obrađenim temama * piše kratke sastave u okviru obrađenog sadržaja |
| **Poveznice sa ZJNPP** | **JZK-4.3.1 JZK -4.3.2** |
| **Ključni sadržaji** | |
| * Ishodi se ostvaruju istim ključnim sadržajima pomoću kojih se ostvaruju odgojno-obrazovni ishodi A.VII.1 i A.VII.2 | |
| **Preporuke za ostvarenje ishoda** | |
| Za ostvarivanje ishoda preporučuje se korištenje učiteljskih diktata, grupnog rada i igara uloga. Učenici mogu pisati po diktatu u bilježnice, popunjavati prijavnice kroz simulacije i intervju aktivnosti te pisati razglednice i pisma na papiru. Grupni rad i radionice omogućuju učenicima da zajedno pišu kratke sastave i međusobno dijele povratne informacije.  Digitalni alati mogu dodatno unaprijediti ove aktivnosti. Aplikacije za prepoznavanje glasa, online obrasci, blog platforme i interaktivni alati za pisanje mogu učiniti proces učenja dinamičnijim i prilagodljivijim individualnim potrebama učenika. Integracija digitalnih alata omogućuje širi spektar metoda za postizanje obrazovnih ishoda i povećava angažiranost učenika.  Sadržaj ove tematske cjeline može se povezati sa sadržajima nastavnih predmeta: Hrvatski jezik, Informatika, Povijest, Geografija, Priroda, Likovna i Glazbena kultura i s međupredmetnim temama: Osobni i socijalni razvoj, Upotreba informacijske i komunikacijske tehnologije i Poduzetnost. | |

|  |  |
| --- | --- |
| **PREDMETNO PODRUČJE: B/ Međukulturna kompetencija** | |
| **Odgojno-obrazovni ishod učenja** | **Razrada ishoda** |
| **B.VII.1** Učenik analizira i uspoređuje elemente drugih kultura s vlastitom tradicijom | * identificira i opisuje ključne elemente iz zemalja engleskog govornog područja i drugih kultura * pronalazi sličnosti i razlike sa svakodnevicom djece i mladih u vlastitoj zemlji i zemljama drugih kultura |
| **Poveznice sa ZJNPP** | **GEO-2.2.1 PNP-4.1.2** |
| **Ključni sadržaji** | |
| * ključni sadržaji su prethodno navedeni u Jezično-komunikacijskom području. | |
| **Preporuke za ostvarenje ishoda** | |
| Za identificiranje i opisivanje ključnih elemenata kultura engleskog govornog područja, učenici mogu sudjelovati u tematskim prezentacijama, kulturnim danima te koristiti literaturu i medije. Pronalaženje sličnosti i razlika sa svakodnevicom drugih kultura može se postići kroz diskusije, pisanje projekata i eseja te korespondenciju s vršnjacima iz drugih zemalja. Integracija digitalnih alata, poput virtualnih razmjena i online istraživanja, može dodatno obogatiti ove aktivnosti, čineći proces učenja interaktivnijim i zanimljivijim.  Sadržaj ove tematske cjeline može se povezati sa sadržajima nastavnih predmeta: Hrvatski jezik, Informatika, Povijest, Geografija, Priroda, Likovna i Glazbena kultura i s međupredmetnim temama: Osobni i socijalni razvoj, Upotreba informacijske i komunikacijske tehnologije i Poduzetnost. | |
| **Odgojno-obrazovni ishod učenja** | **Razrada ishoda** |
| **B.VII.2** Učenik izražava otvorenost za razumijevanje drugog i drugačijeg kroz empatiju | * analizira svoja osjećanja, misli i postupke u situacijama (ne)tolerantnog ponašanja * sluša aktivno sugovornika i postavlja pitanja uzimajući u obzir njegovu perspektivu |
| **Poveznice sa ZJNPP** | **DHP-1.2.3 BIO-2.3.2** |
| **Ključni sadržaji** | |
| * ključni sadržaji su prethodno navedeni u Jezično-komunikacijskom području. | |
| **Preporuke za ostvarenje ishoda** | |
| Za analizu osjećanja, misli i postupaka u situacijama (ne)tolerantnog ponašanja, učenici mogu voditi dnevnik osjećaja, sudjelovati u grupnim diskusijama i igrama uloga. Aktivno slušanje sugovornika i postavljanje pitanja uzimajući u obzir njegovu perspektivu može se razvijati kroz treninge aktivnog slušanja, parafraziranje i diskusije u malim grupama. Korištenje digitalnih alata, poput online dnevnika, virtualnih igara uloga i digitalnih radionica, može dodatno obogatiti ove aktivnosti i pružiti učenicima šire mogućnosti za interakciju i refleksiju.  Sadržaj ove tematske cjeline može se povezati sa sadržajima nastavnih predmeta: Hrvatski jezik, Informatika, Povijest, Geografija, Priroda, Likovna i Glazbena kultura i s međupredmetnim temama: Osobni i socijalni razvoj, Upotreba informacijske i komunikacijske tehnologije i Poduzetnost. | |
| **Odgojno-obrazovni ishod učenja** | **Razrada ishoda** |
| **B.VII.3** Učenik sudjeluje u realnoj ili simuliranoj međukulturnoj komunikaciji | * identificira i objašnjava osnovne kulturne razlike u verbalnoj i neverbalnoj komunikaciji koristeći primjere iz različitih kultura * ostvaruje kratku komunikaciju s govornicima ciljanog jezika poštujući osnovne kulturološke različitosti i pravo na kulturni identitet |
| **Poveznice sa ZJNPP** | **GRO-1.2.2 SJZ-3.2.1** |
| **Ključni sadržaji** | |
| * ključni sadržaji su prethodno navedeni u Jezično-komunikacijskom području. | |
| **Preporuke za ostvarenje ishoda** | |
| Za razumijevanje kulturnih razlika u komunikaciji, učenici mogu proučavati primjere iz različitih kultura, analizirati slučajeve komunikacijskih nesporazuma te sudjelovati u simulacijama i interakcijama s kolegama iz drugih kulturnih pozadina. Učenje kratke komunikacije na ciljanom jeziku treba poduprijeti kroz role-playing igre, virtualne razmjene i simulirane interakcije, uz naglasak na poštovanje i razumijevanje osnovnih kulturoloških različitosti. Ove aktivnosti potiču razvoj jezičnih vještina, empatije i kulturološke osjetljivosti među učenicima.  Sadržaj ove tematske cjeline može se povezati sa sadržajima nastavnih predmeta: Hrvatski jezik, Informatika, Povijest, Geografija, Priroda, Likovna i Glazbena kultura i s međupredmetnim temama: Osobni i socijalni razvoj, Upotreba informacijske i komunikacijske tehnologije i Poduzetnost. | |

|  |  |
| --- | --- |
| **PREDMETNO PODRUČJE: C/ Samostalnost u ovladavanju jezikom** | |
| **Odgojno-obrazovni ishod učenja** | **Razrada ishoda** |
| **C.VII.1** Učenik razvija vlastiti način učenja | * definira jasne i mjerljive kratkoročne i dugoročne ciljeve učenja * osmišljava i bira različite strategije učenja koje su usklađene s vlastitim stilom učenja |
| **Poveznice sa ZJNPP** | **TZP-2.3.1** |
| **Ključni sadržaji** | |
| * ključni sadržaji su prethodno navedeni u Jezično-komunikacijskom području. | |
| **Preporuke za ostvarenje ishoda** | |
| Postavljanje ciljeva u učenju ključno je za uspješan napredak. Učenici trebaju jasno definirati kratkoročne i dugoročne ciljeve koji su specifični, mjerljivi, ostvarivi, relevantni i vremenski određeni (SMART). To im pomaže usmjeriti svoje napore i pratiti napredak prema željenim rezultatima. Nakon postavljanja ciljeva, važno je prilagoditi strategije učenja vlastitom stilu učenja. Prepoznavanje jesu li vizualni, auditivni ili kinestetički tip učenja pomaže u odabiru najučinkovitijih metoda učenja, kao što su korištenje dijagrama za vizualne učenike ili slušanje audio materijala za auditivne učenike.  Raznovrsnost izvora informacija također je ključna. Korištenje knjiga, članaka, videozapisa i interaktivnih alata omogućuje učenicima da dublje razumiju gradivo i primijene ga na različite načine. Kolaborativno učenje, kroz grupne aktivnosti, rasprave i radionice, potiče razmjenu ideja i učenje jednih od drugih, razvijajući pri tome važne komunikacijske i timski radne vještine.  Sadržaj ove tematske cjeline može se povezati sa sadržajima nastavnih predmeta:  Hrvatski jezik, Vjeronauk, Informatika, Povijest, Geografija, Likovna i Glazbena kultura i s međupredmetnim temama: Građanski odgoj i obrazovanje, Osobni i socijalni razvoj, Poduzetnost, Upotreba informacijske i komunikacijske tehnologije (istraživanje na zadanu temu upotrebom IKT-a). | |
| **Odgojno-obrazovni ishod učenja** | **Razrada ishoda** |
| **C.VII.2** Učenik primjenjuje odgovarajuće tehnike učenja | * primjenjuje učinkovito odabrane tehnike učenja u stvarnim situacijama prilagođavajući ih prema specifičnim zahtjevima situacije * izrađuje individualne planove učenja koji uključuju odabrane tehnike učenja, raspored aktivnosti i metode praćenja napretka |
| **Poveznice sa ZJNPP** | **KMP-1.2.4** |
| **Ključni sadržaji** | |
| * ključni sadržaji su prethodno navedeni u Jezično-komunikacijskom području. | |
| **Preporuke za ostvarenje ishoda** | |
| Za uspješno učenje engleskog jezika, ključno je primijeniti različite tehnike prilagođene specifičnim situacijama. Na primjer, učenici mogu koristiti strategije poput aktivnog slušanja za razumijevanje usmenih izraza ili čitanja radi proširenja vokabulara. Individualni plan učenja igra važnu ulogu. To uključuje postavljanje SMART ciljeva (specifičnih, mjerljivih, ostvarivih, relevantnih i vremenski određenih), odabir odgovarajućih tehnika učenja kao što su gledanje engleskih filmova ili čitanje engleskih knjiga, te organiziranje vremena za svakodnevne aktivnosti kao što su vježbe izgovora ili pisanje eseja. Kroz praktičnu primjenu u razgovorima s native speakerima putem jezičnih razmjena ili online sesija, učenici stječu vještine koje im pomažu da se fluidno izražavaju na engleskom jeziku i razumiju različite dijalekte i stilove govora. Ovaj integrirani pristup potiče samostalnost, odgovornost i uspjeh u učenju engleskog jezika, pripremajući učenike za komunikacijske izazove u globalnom okruženju.  Sadržaj ove tematske cjeline može se povezati sa sadržajima nastavnih predmeta:  Hrvatski jezik, Vjeronauk, Informatika, Povijest, Geografija, Likovna i Glazbena kultura i s međupredmetnim temama: Građanski odgoj i obrazovanje, Osobni i socijalni razvoj, Poduzetnost, Upotreba informacijske i komunikacijske tehnologije (istraživanje na zadanu temu upotrebom IKT-a). | |
| **Odgojno-obrazovni ishod učenja** | **Razrada ishoda** |
| **C.VII.3** Učenik prati vlastiti napredak u učenju | * samoevaluira se na temelju postavljenih ciljeva i očekivanja * služi se alatima za praćenje napretka poput tablica napredovanja, grafikoni, digitalni alati,... |
| **Poveznice sa ZJNPP** | **KMP-1.2.1** |
| **Ključni sadržaji** | |
| * ključni sadržaji su prethodno navedeni u Jezično-komunikacijskom području. | |
| **Preporuke za ostvarenje ishoda** | |
| Ključni elementi uspješnog učenja uključuju samoevaluaciju temeljenu na postavljenim ciljevima te primjenu alata za praćenje napretka. Postavljanje SMART ciljeva (specifičnih, mjerljivih, ostvarivih, relevantnih i vremenski određenih) pomaže učenicima da jasno definiraju što žele postići i usmjere svoje napore prema tim ciljevima. Redovita samoevaluacija omogućuje im da reflektiraju o svojim postignućima, prepoznajući svoje snage i područja za poboljšanje. Korištenje alata kao što su tablice napretka, grafikoni i digitalni alati dodatno olakšava praćenje napretka. Tablice napretka omogućuju učenicima da sustavno bilježe svoje aktivnosti i postignuća, dok grafikoni pružaju vizualni prikaz napretka prema postavljenim ciljevima. Digitalni alati, poput aplikacija za učenje ili online platformi, omogućuju im da učinkovito upravljaju svojim učenjem, pružajući im povratne informacije i dodatne resurse za poboljšanje.  Ovaj integrirani pristup potiče učenike na samostalnost, odgovornost i kontinuirani osobni razvoj. Samoevaluacija potiče refleksiju i samoprocjenu, dok korištenje alata za praćenje napretka omogućuje konkretno praćenje postignuća i usmjerenost na postavljenje ciljeve. Time se osigurava da učenici aktivno sudjeluju u svom učenju, razvijajući ključne kompetencije koje će im pomoći u postizanju uspjeha kako u obrazovanju, tako i u životu.  Sadržaj ove tematske cjeline može se povezati sa sadržajima nastavnih predmeta:  Hrvatski jezik, Vjeronauk, Informatika, Povijest, Geografija, Likovna i Glazbena kultura i s međupredmetnim temama: Građanski odgoj i obrazovanje, Osobni i socijalni razvoj, Poduzetnost, Upotreba informacijske i komunikacijske tehnologije. | |

**E/ UČENJE I PODUČAVANJE**

Učenje engleskog jezika zasnovano je na ciljevima i ishodima prethodno objašnjenim u stavkama ovog kurikula. Učenje i podučavanje treba biti prilagođeno dobi učenika koji uči ili ga se podučava, vrsti škole i društvenom kontekstu u kojem učenik boravi.

Svjedoci smo velikih promjena u svijetu na svim poljima života i rada kao i potrebe da proces učenja i podučavanja treba biti suvremen, s metodama rada koje će zainteresirati mladu osobu i doprijeti u njen mikrosvijet. Također treba naglasiti da učenje i podučavanje engleskog jezika ne smije biti isključivo učenje o jezično-komunikacijskim zakonitostima. Nove tendencije u podučavanju i učenju za svoj konačni cilj imaju cjelokupnu izgradnju mlade osobe kojoj će ovladavanje engleskim jezikom biti dodatna vještina u osobnom razvoju na svim razinama. Suvremenim pristupom omogućava se poticanje onog što učenik zna ili može, izgradnja samopouzdanja i vještine samostalnog izlaganja, poštovanje i prihvaćanje različitosti drugih i drugačijih. Ovakvim načinima učenja i podučavanja naglasak se stavlja na ključne životne kompetencije i omogućava se razvoj cjeloživotnih sposobnosti kod mlade osobe. Međupredmetno povezivanje tema dolazi do punog izražaja u svim područjima poduke engleskog jezika, što povoljno utječe na motivaciju učenika, širi im vidike, potiče radoznalost i jača samopouzdanje.

Suvremeni učitelj/nastavnik mora biti osoba koja neprestano osluškuje područja zanimanja učenika kojima predaje. Učitelj/nastavnik mora se neprestano dodatno educirati i biti aktualan u svojim pristupima podučavanja jer jedino na taj način može učenicima pružiti kvalitetnu nastavu, nastavu prilagođenu njihovim interesima i načinima usvajanja znanja. Učitelj/nastavnik je onaj koji motivira i usmjerava učenike, daje im upute i ideje, razvija suradničko i samostalno učenje. Potrebno je stvoriti odmak od načina podučavanja u kojem je učitelj/nastavnik u središtu nastavnog procesa i služi kao jedini izvor znanja. Metode podučavanja treba planirati prema strukturi odjela, mogućnostima i dobi učenika koje se podučava vodeći računa o tematskom povezivanju s ostalim predmetima.

Suvremena uloga učenika ne smije biti uloga pasivnog promatrača nastavnog procesa koji se rijetko uključuje u taj proces. Učenik treba biti suradnik/partner koji će osmišljavati teme i načine obrade nastavnih jedinica unutar kurikula. Učenik će biti taj koji će s učiteljem/nastavnikom kreirati načine vrednovanja. Aktivnim uključivanjem u svoj proces obrazovanja, mladu osobu se priprema da u budućnosti postane kompetentan građanin koji surađuje, kulturno se ophodi i primjenjuje stečene kompetencije.

Učenici mlađe dobi uče iskustveno te se preporučuje holistički pristup, tj. podučavanje i učenje cijelim bićem i tijelom. TPR-metoda podučavanja kroz pokrete, igru i ples također daje odlične rezultate kod ove dobi. Učenje treba biti iskustvo u kojem su uključena sva čula: sluh, vid, okus, njuh i dodir. Kreativnim pristupom podučavanju stvara se ugodno i poticajno okružje za sve učenike u skladu s njihovim sposobnostima, tj. koristi se metoda diferencijacije. Načelo individualizacije treba biti protkano kroz svaku aktivnost koju učitelj/nastavnik planira jer svaki pojedini učenik treba postići ciljani ishod.

Učenici starije dobi usvajaju gradivo kognitivno i metakognitivno pa se prethodni pristupi mogu proširivati drugim metodama. Projektna nastava i istraživačko učenje mogu biti od velike koristi u predmetnoj nastavi. Ovim metodama učenike se potiče na samostalnost, upotrebu novih medija, suradničko učenje, samostalno izlaganje i slično.

Potrebno je kroz cjelokupni proces učenja i podučavanja razvijati kritičko mišljenje kod učenika i usmjeravati ih na sagledavanje problema s raznih gledišta, što se može napraviti kroz tehnike i pristupe kao što su: tehnika šest šešira, drvo problema, brainstorming, mape uma, debata, uz koje učenici mogu realizirati zadane teme i ciljeve.

Svi pristupi podučavanju moraju sadržavati elemente koji navode učenika na izražavanje bez straha, poticanje da iskaže ono što zna, uvažavanje osobnosti učenika i slično. Učenici prolaze kroz razne faze odrastanja tijekom obrazovanja te je potrebno voditi računa o mentalnom i emocionalnom stanju djece i mladih te shodno tome birati pristupe i načine podučavanja. Budući da je škola odgojna institucija, potrebno je u svim pristupima i komunikaciji s učenicima naglašavati tu vrlo važnu komponentu.

IKT treba biti neizostavan element u učenju i podučavanju. Potrebno je da učenici povezuju svoje informatičke sposobnosti s učenjem engleskog jezika. Preporučuje se uporaba PP prezentacija, izrada bloga, video uratka i slično. Također se učenike može potaknuti da s kolegama u razredu podijele neki primjeren i zanimljiv sadržaj s interneta na engleskom jeziku, s tim da sama prezentacija (PP prezentacija, kratki isječak s neke internetske adrese ili YouTube-a) ne bi smjela biti duža od deset minuta kako bi se ostavilo vremena za raspravu o sadržaju.

**F/ VREDNOVANJE I OCJENJIVANJE**

**Ocjenjivanje**je postupak kojim se, prema utvrđenim propisima, prati odgojno-obrazovni razvoj učenika i određuje razina koju je učenik postigao. Ono proizlazi iz ciljeva nastave. Ocjenjivanje bi trebalo biti objektivno, zasnovano na zajedničkim standardima i usuglašenim kriterijima.

Ocjenjivanju prilazimo iz perspektive ishoda. **Ishodi**definiraju znanja, sposobnosti, vještine, stavove i vrijednosti koje svaki učenik treba razviti tijekom obrazovanja. Ishodi moraju biti ostvarivi za sve učenike, ali i dovoljno izazovni ili dovoljno individualizirani kako bi učenici bili motivirani za ostvarenje. Ishodi, tako, predstavljaju put k diferencijaciji i individualizaciji nastavnog rada i ocjenjivanja učenika.

Vrednovanje je širi pojam od praćenja i ocjenjivanja znanja u nastavi. Naime, ono predstavlja sustav mjerenja i procjenjivanja rezultata svih obrazovno-odgojnih ishoda što implicira da se ne ograničava samo na razinu kognitivno savladanih sadržaja, nego obuhvaća i razvoj osobnosti učenika, načine ponašanja, stavove, vrijednosti, zanimanja, odnos prema radu i socijabilnost, a sve pod pedagoškim djelovanjem učitelja/nastavnika. Vrednovanje bi trebalo osigurati povratnu informaciju kako učitelju/nastavniku za učinkovitost podučavanja tako i učeniku o postignućima i ostvarenju obrazovno-odgojnih ishoda.

Prilikom vrednovanja/ocjenjivanja neophodno je osigurati jednake uvjete svim učenicima kako bi se mogli ostvariti svi definirani odgojno-obrazovni ishodi. Stoga je potrebno uočiti poteškoće u procesu učenja te ukazati učeniku što i kako treba uraditi kako bi ih uklonio te potom vrednovati učenikov maksimalni napor i postignuće. Svakako bi trebalo obratiti pozornost i na one učenike koji pokazuju izraženu lakoću savladavanja pojedinih ishoda te ishode pojačati tako da budu realno izazovni kako bi učenici bili motivirani da ulože napor u njihovo ostvarenje.

Vrednovanje i ocjenjivanje bi trebalo provoditi kroz vještine kroz koje će učenici ispunjavati zadane ciljeve. Vještine treba međusobno povezivati održavajući cjelovitost i međusobnu povezanost učenja.

**Elementi** kroz koje bi trebalo vrednovati učenike jesu:

1. Razumijevanje čitanjem i slušanjem

2. Pismeno izražavanje

3. Govor

4. Kultura učenja.

**Vrednovanje** ima više svrha ocjenjivanja/evaluacije: dijagnostičku, formativnu i sumativnu.

**Dijagnostička svrha ocjenjivanja/evaluacije** pruža nastavniku informacije o znanju i vještinama učenika dosegnutim prije početka aktivnosti učenja. Također služi kao povratna informacija razine uspješnosti prethodno podučavanih ishoda.

**Sumativna svrha ocjenjivanja/evaluacije** je postupak kojim se, prema utvrđenim pravilnicima, prati obrazovno-odgojni rad i razvoj učenika te se određuje razina postignuća tijekom obrazovnog razdoblja ili na samom kraju. Ono se postiže različitim metodama i postupcima za praćenje i vrednovanje postignuća učenika (metode objektivnog i subjektivnog tipa). Sumativno ocjenjivanje rezultira brojčanom ocjenom na skali od jedan do pet i počinje u drugom polugodištu 3. razreda, ako pravilnikom o ocjenjivanju nije određeno drugačije.

Zaključna ocjena ne bi smjela biti isključivo rezultat aritmetičke sredine, nego, jasnim uvidom u napredak i zalaganje učenika, rezultat koji djeluje poticajno i motivirajuće. Pri donošenju zaključne ocjene učitelj/nastavnik uzima u obzir ostvarenost ishoda iz Jezično-komunikacijskog područja. Ostvarivost ishoda iz područja Međukulturna kompetencija i Samostalnost u ovladavanju jezikom, koji nisu ocijenjeni posrednim putem preko Jezično-komunikacijskog područja, prati se i opisuje formativno, a može rezultirati ocjenom u elementu Kultura učenja, isključivo kao poticajna ocjena učeniku.

Kako bi nastavnik uspješno procijenio do koje mjere su ishodi ostvareni, unaprijed postavlja jasne kriterije i pokazatelje uspješnosti za svaku razinu postignuća (za svaku ocjenu) i oni su definirani tako da ih je moguće pratiti i izmjeriti. Njihova uloga je, pored praćenja i vrednovanja, i podučavanje učenika kako da izvrše samovrednovanje i vršnjačko vrednovanje na temelju čega dobivaju informacije o svom napretku i spoznaju što trebaju učiniti da bi bili uspješniji.

Vrlo je važno da su kriteriji transparentni i jasni i učenicima i roditeljima. Također je važno znati da je ocjenjivanje pedagoški čin s jasno istaknutim predznakom humanosti, a ne postupak kojim se objektivnost shvaća kao mehanizam kojim će se kompleksna individualna psihologija učenika, tanana razvojna nit, zanemariti pod pritiscima formalnih aspekata programa, imperativima selekcije i sl.

Prilikom vrednovanja bitno je uočiti kognitivnu razinu postavljenih ishoda kako se ne bi dogodilo da se daju visoke ocjene za nisku razinu znanja. Naime, ocjenjivanje ne bi smjelo biti samo na razini činjeničnog znanja nego bi se od učenika trebalo zahtijevati da temeljna znanja znaju primijeniti, analizirati te kreirati posve nove radove ili postignuća te, u konačnici, i evaluirati cijeli proces.

Formativna svrha ocjenjivanja/evaluacije dio je podučavanja, a osnovna mu je namjena usmjeravanje aktivnosti učenika k određenim ciljevima, sadržajima i ishodima kojima se potiču naredni koraci i preuzima aktivna uloga učenika u vlastitom razvoju. Ono također osigurava povratnu informaciju učeniku i roditelju kako bi bili upoznati s prevladavanjem prepreka i postizanjem željenog cilja. Formativno vrednovanje uključuje testove, domaće zadatke, razgovor, dnevnik, učenički dosje, selektivno i kritičko prikupljanje informacija i radova u učenički portfolio i sl.

Formativno vrednovanje je višestruko i dugoročno korisno, učenici uče kako učiti. To je iznimno važno radi razvijanja kompetencije cjeloživotnoga učenja. Vrednovanje mora uključivati različite načine ocjenjivanja, jer se time povećavaju šanse da se valjano procjeni učeničko postignuće. Učitelj/nastavnik učenicima daje konkretne prijedloge kako učinkovitije koristiti svoje potencijale za učenje. Vrednovanje mora biti pažljiva i konstruktivna podrška učeniku.

Praćenje, procjenjivanje i vrednovanje jedan je od najosjetljivijih elemenata u nastavnom procesu pa se njemu treba pristupiti studiozno poznajući metodiku, didaktiku, dokimologiju i psihologiju. Ono je nerazdvojni dio procesa učenja i podučavanja i osnova za dalje planiranje i programiranje nastavnog procesa.

Kako bi se vrednovanje moglo izvesti na ispravan način, potrebno je postaviti ispravnu filozofiju odgoja koja u sebi sadrži i suvremenu filozofiju vrednovanja koja podrazumijeva osjećaj uključenosti i predanosti učitelja/nastavnika te kontinuirano aktivno profesionalno usavršavanje. Tako podižemo kvalitetu emocionalnog okruženja u kojem je važno ocijeniti što učenik zna i umije. Iznimno je važno da se vrednovanje temelji na postupcima i komentarima učitelja/nastavnika kojima se nastoji podići samopouzdanje i zainteresiranost učenika. Zato bi se povratne informacije, koje učitelji/nastavnici upućuju učeniku, trebale odnositi na dobre i jače strane njegovog rada i postignuća te konstruktivne instrukcije za napredak u ostvarenju odgojno-obrazovnih ishoda.

Pomjeranje fokusa sa samog rezultata na proces koji je doveo do njega postavlja izazov pred vrednovanje jer onda ono nije samo mjerenje konačnog rezultata učenja, već se mora pratiti i sam proces učenja te identificirati prepreke za učinkovito učenje, mora se napraviti i evaluacija kognitivnih performansi učenika kada se uklone ili smanje prepreke te se mora procijeniti potencijal neke osobe i omogućiti da učenje bude što učinkovitije.

## KURIKUL NASTAVNOG PREDMETA MATEMATIKA

**Voditelj predmetne Radne skupine:**

Ivana Međugorac Rakić, prof.

**Radna skupina za izradu predmetnog kurikula:**

Mirka Vrgoč

Antonija Andabak

Ljiljana Džojić

Anela Vidačak

Ivana Bubalo

Snježana Teklić

Ružica Kraljević

Žana Sesar

Ana Jelić

Marija Cigić

Vesna Čolak

Svjetlana Križanović

Marijana Miličević

Katica Dominković

**Recenzenti:**

Iva Ćuže, mag.

Ivana Marić, mag.

**A/ OPIS PREDMETA**

Svijet u kojem živimo opisan je jezikom matematike. Kvalitetno matematičko obrazovanje pruža temelj za njegovo razumijevanje. Učeći matematiku spoznajemo taj svijet i postavljamo čvrste temelje za ispisivanje novih stranica napretka civilizacije.

Matematika nam razotkriva savršenost i složenost procesa u prirodi, a ljepota matematike vidi se u harmoniji, uzorcima i strukturama brojeva i oblika, klasičnim idealima ravnoteže i simetrije. Od praiskona  pa do danas, matematika je dio svih aspekata života. Dio je priče o ljudskoj povijesti. Ljudi širom svijeta koristili su i koriste matematička znanja i vještine kako bi opisali svijet oko sebe i razvili nove matematičke koncepte.

Primjena matematike doprinosi bržem razvoju suvremenog društva i modernih tehnologija. Kroz nastavu Matematike kod učenika se razvijaju pozitivne osobine ličnosti kao što su točnost, preciznost, samostalnost, sposobnost timskog rada i preuzimanja inicijative, strpljivost, odgovornost i dr. Matematika uči razlikovati važne od nevažnih elemenata, uočavati veze među objektima te koristiti stečeno znanje u novim situacijama.

U nastavi Matematike podučavaju se matematički pojmovi i koncepti u skladu s kognitivnim razvojem učenika. Pri tome treba paziti na postupnost usvajanja matematičkih znanja kako bi učenici lakše razumjeli matematičke pojmove te ih međusobno smisleno povezivali. Osim ovladavanja računskim operacijama, posebno je važno podučavanjem Matematike osposobiti učenike da promišljaju, procjenjuju i modeliraju te tako obavljaju osobne i društvene aktivnosti i rješavaju probleme. Kroz zadavanje konkretnih problema iz učenicima bliskih situacija, potiče se kreativnost i apstraktno mišljenje.

Učeći Matematiku učenici razvijaju matematičku pismenost koja se očituje kao sposobnost kritičkog mišljenja i logičkog prosuđivanja, sposobnost prepoznavanja matematičkih problema u svijetu u kojem žive, sposobnost matematičkog izričaja i modeliranja problema, a razvijaju i matematičke vještine rješavanja problema. Razvoj ovih kompetencija na učenika djeluje motivirajuće i izazovno te mu daje smjernice za budući rad i angažman u društvu.

Podučavanjem Matematike doprinosi se osobnom i socijalnom razvoju učenika, stjecanju liderskih sposobnosti i promišljanju koje vodi ka donošenju učinkovitih odluka. Stjecanjem matematičkih znanja i uočavanjem povezanosti između koncepata, uči se kako pravilno i kvalitetno učiti. Poznavanjem, razumijevanjem i umijećem primjene matematičkih spoznaja stvara se i temelj za usvajanje digitalnih kompetencija. Matematičke spoznaje jedan su od temelja razvoja suvremenog tehnološkog društva, tehnike, graditeljstva i ekonomije, a pomažu nam i pri razumijevanju i tumačenju građanskih zakona modernog društva.

Matematika je jedini predmet koji pripada matematičkom području. Ona je u funkciji ostalih predmeta kurikula upravo zbog jasnog i konciznog jezika kojim je moguće opisati pojave u prirodi. Ta je odrednica snažno povezuje s prirodoslovnim područjem kurikula. Matematički simboli, terminologija i nedvosmisleni izričaj spona su matematike i jezičnog područja kurikula.

Koncept savršeno uređenog, apstraktnog sustava čini matematiku povezanu s društvenom-humanističkim područjem kurikula. Snaga i ljepota matematike nisu u njezinoj gotovo savršenoj primjenjivosti u svim aspektima društva, nego upravo u njezinoj neovisnosti.

Matematika se izučava u svim razredima osnovne škole i gimnazije, a zastupljena je i u srednjem strukovnom obrazovanju. Zastupljenost pojedinih domena Matematike u strukovnim školama ovisi o programu koji učenici izučavaju za stjecanje određenog zanimanja.

**B/ CILJEVI UČENJA I PODUČAVANJA PREDMETA**

Ostvarivanjem odgojno-obrazovnih ishoda propisanih kurikulom nastavnog predmeta Matematika učenici će:

**Ovladati matematičkim znanjima i vještinama**. Ovo uključuje usvajanje osnovnih matematičkih pojmova i činjenica te njihove povezanosti, razumijevanje i provođenje primjerenih matematičkih postupaka uz korištenje odgovarajućih tehničkih i tehnoloških pomagala. S obzirom na to da je matematika stroga deduktivna znanost, ovo predstavlja preduvjet za ostvarivanje svih ostalih ciljeva.

**Ovladati vještinama matematičkog razmišljanja i komunikacije**. Osim korištenja univerzalne matematičke terminologije i simbola, potrebno je razviti sposobnost matematičkog prikaza i interpretacije podataka, ali i vještinu komunikacije u čijoj su pozadini viši kognitivni procesi zaključivanja, kako induktivnog tako i deduktivnog. Učenici će razviti sposobnost logičkog i kreativnog promišljanja, izvođenja analogija i generalizacija, predviđanja te argumentiranja odabranih postupaka, dobivenih rješenja i zaključaka.

**Primijeniti matematička znanja i vještine u različitim kontekstima**. Ovo podrazumijeva razvijanje sposobnosti rješavanja jednostavnih i složenijih problema proisteklih iz poznatih i novih situacija, primjenom usvojenih matematičkih znanja i vještina, što uključuje rastavljanje problema na niz jednostavnijih koraka, ustrajnost u traženju rješenja te interpretiranje rješenja u kontekstu problemske situacije.

**Prepoznati osobni i društveni značaj matematike**. Ovo uključuje prepoznavanje uloge matematike u razvijanju pozitivnih osobina ličnosti potrebnih za život i rad u 21. stoljeću kao i razumijevanje doprinosa matematike razvoju društva u prošlosti, ali i u suvremenom dobu.

**C/ PREDMETNO PODRUČJE KURIKULA**

Tijekom osnovnoškolskog i srednjoškolskog obrazovanja od učenika se očekuje usvajanje konceptualnih znanja i proceduralnih vještina koje se mogu smjestiti u četiri odvojene, ali i međusobno povezane sadržajne cjeline koje nazivamo domenama.

**A/ Skupovi, brojevi i operacije**

Domena Skupovi, brojevi i operacije sadrži dvije komponente:

* Skupovi, brojevi i brojevni sustavi
* Računske operacije

Skupovi, brojevi i operacije područje su matematike kroz koje učenici upoznaju i predstavljaju pojmove kao što su broj, redni broj, brojevni pravac, skup, računska operacija i brojevni sustav. Nakon upoznavanja sa skupom prirodnih brojeva, skupovi se prirodno proširuju na cijele, racionalne, iracionalne, realne i kompleksne brojeve. Učenici spoznaju pojam broja, koriste veze među brojevima, procjenjuju rezultate računskih operacija te savladavaju vještine računanja.

Ovo područje posebno razvija sposobnosti učenika da daju prikladne procjene te primjenjuju svojstva brojeva i računskih operacija za rješavanje matematičkih i svakodnevnih problema.

Kroz ovu domenu učenici stvaraju percepciju o tome što nam to brojevi govore, prikazuju brojeve različitim zapisima (razlomci, decimalni brojevi, znanstveni, postotci) i koriste brojeve za predstavljanje količina. Koncepti iz domene Skupovi, brojevi i operacije osnova su svim ostalim matematičkim konceptima i oni čine temelje za daljnje učenje i primjenu matematike.

**B/ Algebra**

Domena Algebra sadrži tri komponente:

* Algebarski izrazi, funkcije, proporcije i primjena
* Jednadžbe, nejednadžbe i njihovo predstavljanje
* Elementi logike

Algebra je grana matematike koja se bavi općim svojstvima brojeva i generalizacijama što iz njih proizlaze, s ciljem da se s većom jasnoćom shvati složenost logičkih iskaza koji se temelje na matematici. Algebra predstavlja osnovu za učenje matematičkog jezika proučavajući pravilnosti i koristeći simbole i slova umjesto brojeva i operacija.

Za bolje tumačenje, rješavanje i poopćavanje matematičkih problema koriste se algebarski izrazi, tablični i grafički prikazi. U ovoj domeni definiraju se funkcije koje se dalje tumače i proučavaju, prikazuju tablično i grafički, opisuju se i definiraju njihova svojstva. Rješavaju se jednadžbe i nejednadžbe koje se primjenjuju pri rješavanju problemskih zadataka odgovarajućim algebarskim metodama, uz diskusiju o rješenjima u kontekstu problema.

Domena Algebra osposobljava učenike da matematičkim jezikom modeliraju situacije iz stvarnog života opisujući ih algebarskim izrazima ili funkcijskom ovisnošću. Tijekom obrazovanja kroz domenu Algebra učenici formuliraju pitanja svojstvena matematici te logički zaključuju i primjenjuju dokaze kao ključne matematičke aspekte. Time se izgrađuju kompetencije korištenja algebre u prirodnim znanostima i tehnologiji.

**C/ Geometrija i mjerenja**

Domena Geometrija i mjerenja sadrži dvije komponente:

* Oblik i prostor
* Mjere i mjerenja

Geometrija je područje matematike koje analizira i proučava ravninske i prostorne oblike, njihova svojstva, odnose i položaje. Koristeći prostorni zor i modeliranje, a u interakciji s ostalim domenama, učenici će pronalaziti primjenu matematičkih rješenja u različitim situacijama. Izvodit će geometrijske transformacije koristeći se geometrijskim priborom i tehnologijom te će istraživati i primjenjivati njihova svojstva. U svakodnevnom okružju prepoznat će različite geometrijske oblike i njihova svojstva pa ih upotrebljavati za opis, analizu i doživljaj prirode i svijeta oko sebe.

Mjerenje je postupak određivanja vrijednosti neke mjerne veličine. U dijelu domene koje se bavi mjerenjima usvajaju se mjerne jedinice za duljinu, masu, vrijeme, temperaturu, novac, površinu, volumen, kut i brzinu, a mjeri ih se odgovarajućim mjernim uređajima i kalendarom. Učenici se osposobljavaju za mjerenje, procjenjivanje i izračunavanje veličina te uče kako izraziti rezultate mjerenja pogodnim mjernim jedinicama. Geometrija, mjerenje i mjerne jedinice koriste se u svim prirodnim i tehničkim znanostima, a na posebno zanimljiv način i u umjetnosti.

**D/ Podatci, statistika i vjerojatnost**

Domena Podatci, statistika i vjerojatnost sadrži dvije komponente:

* Prikupljanje, organizacija, prezentacija i interpretacija podataka
* Elementi vjerojatnosti

Domena Podatci, statistika i vjerojatnost obuhvaća prikupljanje, analizu, interpretaciju i prezentaciju podataka, proučava odnose među slučajnim događajima i računa njihovu vjerojatnost. Podatke koji su zadani grafičkim ili nekim drugim prikazom treba znati ispravno očitati, protumačiti i upotrijebiti. Uz pomoć statistike računamo mjere srednje vrijednosti, mjere raspršenja, mjere položaja i korelacije podataka. Statistiku i statističke koncepte koristimo za analizu i interpretaciju podataka.

Učenici će savladavanjem osnovnih pojmova i zakona vjerojatnosti uspješno izračunavati vjerojatnost što nam omogućuje i predviđanje događaja. Statistika i vjerojatnost imaju važnu primjenu u prirodoslovnim i društveno-humanističkim znanostima. Statističke metode istraživanja primjenjuju se u svim ljudskim djelatnostima i samo su jedne u nizu poveznica matematike i stvarnog života.

**D/ ODGOJNO-OBRAZOVNI ISHODI**

**2. razred /140 nastavnih sati godišnje/**

|  |  |
| --- | --- |
| **PREDMETNO PODRUČJE: A/ Skupovi, brojevi i operacije** | |
| **Odgojno-obrazovni ishod učenja** | **Razrada ishoda** |
| **A.II.1.** Učenik primjenjuje zbrajanje i oduzimanje prirodnih brojeva do 20 pri rješavanju tekstualnih zadataka. | * zbraja i oduzima brojeve do 20 * rješava brojevne izraze koji uključuju brojeve do 20 koristeći zamjenu mjesta pribrojnicima * primjenjuje računske operacije zbrajanja i oduzimanja brojeva do 20 za rješavanje tekstualnih zadataka u različitim kontekstima * određuje nepoznati član zbroja i razlike koristeći veze zbrajanja i oduzimanja. |
| **Poveznice sa ZJNPP** | [**MTP-1.2.1**](https://kurikulum-zzoo.ba/hr/node/1521) |
| **Ključni sadržaji** | |
| * plus (+), minus (-), jednako (=) * zbroj i razlika * zbrajanje i oduzimanje brojeva do 20 * zamjena mjesta pribrojnicima * veza zbrajanja i oduzimanja. | |
| **Preporuke za ostvarenje ishoda** | |
| Zbrajanje i oduzimanje brojeva do 5 započinje konkretnim primjerima iz okoline ili didaktičkim ilustracijama, pitanjima: „Za koliko je više?“, tj. „Za koliko je manje?“, kad je riječ o oduzimanju. Prije nego se prijeđe na matematički zapis može se upotrijebiti brojevna crta za zbrajanje i oduzimanje (na primjer: Za koliko je broj 5 veći od broja 2? Stavi se olovka na broj 2 i gleda se koliko je 2 „udaljen“ od 5).  Uvode se znakovi: + (plus), – (minus) i = (jednako). Važno je osvješćivati znak = koji prikazuje jednakost lijeve i desne strane. Učenike poticati da za provjeru koriste suprotnu operaciju, što znači ako je učenik morao zbrojiti – oduzimanjem provjerava.  Poželjno je raditi s učenicima zadatke oblika 2+□=5, gdje će se primjenom suprotne računske operacije doći do broja koji treba upisati u kvadratić.  Kroz zadatke učenici uočavaju svojstvo komutativnosti i asocijativnosti iako te pojmove ne koriste.  Postupno proširujemo skup prirodnih brojeva, prvo do 10, a potom do 20, korištenjem istih ili sličnih aktivnosti.  Sadržaj ove tematske cjeline može se povezati sa sadržajima nastavnih predmeta: Priroda i društvo (problemski zadaci povezani sa sadržajima iz Prirode i društva) i Hrvatski jezik (razumijevanje pročitanog). | |
| **Odgojno-obrazovni ishod učenja** | **Razrada ishoda** |
| **A.II.2.** Učenik se koristi prirodnim brojevima do 20 u određivanju redoslijeda i količine. | * broji, zapisuje i čita brojeve do 20 brojkom i brojevnom riječju * uspoređuje brojeve do 20 * prikazuje brojeve do 20 na brojevnoj crti * dodaje i oduzima broj 1 * određuje prethodnik i sljedbenik broja * razlikuje jednoznamenkaste i dvoznamenkaste brojeve * formira nizove brojeva do 20 * razlikuje glavne i redne brojeve do 20 * određuje parne i neparne brojeve do 20. |
| **Poveznice sa ZJNPP** | **MTP-1.1.2** |
| **Ključni sadržaji** | |
| * brojevi od 1 do 20 * prethodnik i sljedbenik * uspoređivanje brojeva do 20 i znakovi <, >, = * brojevna crta i brojevni niz * redni i glavni brojevi * parni i neparni brojevi. | |
| **Preporuke za ostvarenje ishoda** | |
| Učenici su već upoznati s brojevima od 1 do 10, ali je korisno te brojeve ponoviti i to postupno.  Potrebno je krenuti do broja 5, apstraktnim brojanjem, zapisivanjem, a potom brojanjem i praktičnim aktivnostima. Učenici mogu izrađivati brojeve od plastelina, kamenčića ili grančica, a ne samo biti ograničeni na slikovne brojke jer je za učenike to previše apstraktno. Kroz igru *Pogodi koliko ima?*dodavanjem predmeta ili objekta učenici osvješćuju da svaki sljedeći broj nastaje dodavanjem broja 1 prethodnomu broju. Samim tim usvajaju pojmove prethodnik i sljedbenik nekog broja, a zatim te brojeve mogu stavljati na već pripremljenu brojevnu crtu (broj neposredno ispred i neposredno iza). Tako se stvara jasna poveznica među naučenim pojmovima. Postupno se spoznaje brojenje unaprijed i unatrag (redom i od zadanoga broja) te brojenje zadanim korakom počevši po 2 (po 2 : 2, 4,…) i od zadanoga broja, (od broja 3 broje po 2 : 3, 5,…). Postupno proširujemo skup prirodnih brojeva, prvo do 10, a potom do 20, korištenjem istih ili sličnih aktivnosti.  Pitanjima poput: „Tko sjedi u prvoj klupi?“, „Kako se zove sestra učenici u trećoj klupi?“, „Tko je peti u imeniku?“, učenici razlikuju redne i glavne brojeve te je bitno da razumiju kad ih treba upotrijebiti.  Sadržaj ove tematske cjeline može se povezati sa sadržajima nastavnih predmeta: Likovna kultura (modeliranje), Engleski jezik (brojevi do 10). | |

|  |  |
| --- | --- |
| **PREDMETNO PODRUČJE: C/ Geometrija i mjerenja** | |
| **Odgojno-obrazovni ishod učenja** | **Razrada ishoda** |
| **C.II.1.** Učenik povezuje odnose među predmetima. | * ilustrira svojstvo i položaj jednog predmeta u odnosu na drugi * izdvaja predmete prema zadanom kriteriju * slaže predmete i bića prema zadanom kriteriju. |
| **Poveznice sa ZJNPP** | **MTP-3.1.1** |
| **Ključni sadržaji** | |
| * viši - niži * dulji - kraći * širi - uži * veći - manji – jednak * unutar - izvan – na. | |
| **Preporuke za ostvarenje ishoda** | |
| Uz učenicima prilagođene primjere i njima bliske predmete i bića, pojasniti razlike među navedenim ključnim pojmovima.  Učenik bi trebao usporediti i pravilno imenovati odnose među predmetima, npr. nacrtano je stablo, učeniku se može zadati da nacrta niže stablo i sl. Pozornost treba biti usmjerena na pravilnom odabiru riječi suprotnog značenja.  Na crtežu kuće učeniku se može zadati da nacrta loptu ispred kuće, iznad kuće sunce, desno od kuće cvijet i sl.  Sadržaj ove tematske cjeline može se povezati sa sadržajima nastavnih predmeta: Likovna kultura (crtanje) i Hrvatski jezik (riječi suprotnog značenja). | |
| **Odgojno-obrazovni ishod učenja** | **Razrada ishoda** |
| **C.II.2.** Učenik koristi pojmove lijevo - desno, gore dolje, naprijed - natrag pri kretanju. | * pokazuje predmete koji se nalaze lijevo - desno, gore - dolje, naprijed - natrag u odnosu na sebe i na zadani orijentir * smješta predmete i bića u zadani položaj * određuje smjer i pravac kretanja promatranih bića i predmeta. |
| **Poveznice sa ZJNPP** | **MTP-3.1.3** |
| **Ključni sadržaji** | |
| * lijevo - desno * gore - dolje * naprijed - natrag * u sredini * između. | |
| **Preporuke za ostvarenje ishoda** | |
| Učenici kroz igru vježbaju načine kretanja prema zadanim uputama (npr. učenik se s povezom preko očiju treba kretati učionicom od točke A do točke B slijedeći upute koje mu daju drugi učenici). Učenici navode predmete koji se nalaze između dva zadana objekta. Učenici u zadanom vremenu prate kretanje bića i vozila u svojem vidokrugu te međusobno uspoređuju zapažanja.  Sadržaj ove tematske cjeline može se povezati sa sadržajima nastavnih predmeta: Priroda i društvo (problemski zadaci povezani sa sadržajima iz Prirode i društva) i Tjelesna i zdravstvena kultura. | |
| **Odgojno-obrazovni ishod učenja** | **Razrada ishoda** |
| **C.II.3.** Učenik identificira geometrijska tijela i njihove elemente. | * imenuje kuglu, valjak, kvadar, piramidu i stožac * prepoznaje sličnost geometrijskih tijela s predmetima u okruženju, na modelima geometrijskih tijela i na ilustracijama * razlikuje zakrivljene plohe od ravnih * imenuje ravne plohe geometrijskih tijela kao geometrijske likove * prepoznaje i imenuje bridove i vrhove na modelima geometrijskih tijela. |
| **Poveznice sa ZJNPP** | **MTP-3.1.2** |
| **Ključni sadržaji** | |
| * geometrijska tijela; kugla, valjak, kvadar, kocka, piramida * geometrijski likovi; krug, pravokutnik, kvadrat trokut * ravna i zakrivljena ploha * bridovi * vrhovi. | |
| **Preporuke za ostvarenje ishoda** | |
| Nakon što su učenici upoznati s geometrijskim tijelima, skiciraju/crtaju likove i predmete oblika geometrijskih tijela. Učenici na skicama predmeta geometrijskih tijela pronalaze ravne i zakrivljene plohe. Geometrijske likove učenici upoznaju kao ravne plohe geometrijskih tijela. Tako se stvara jasna poveznica među geometrijskim objektima. Primjer: dvoje djece sjedi jedno nasuprot drugom, između je pregrada da se ne vidi što se događa na drugoj strani. Jedan učenik od modela za slaganje u obliku geometrijskih tijela napravi figuru. Zatim drugom učeniku daje precizne upute za izradu jednake figure. Kada se pregrada ukloni, figure moraju biti jednake.  Učenici na vjerodostojnim skicama geometrijskih tijela zaokružuju točke koje imenuju vrhovima kocke, kvadra i piramide. Spajanjem točaka identificiraju bridove.  Sadržaj ove tematske cjeline može se povezati sa sadržajima nastavnih predmeta: Likovna kultura (crtanje, modeliranje), Priroda i društvo (problemski zadaci povezani sa sadržajima iz Prirode i društva) i Hrvatski jezik (usmeno i pismeno izražavanje). | |
| **Odgojno-obrazovni ishod učenja** | **Razrada ishoda** |
| **C.II.4.** Učenik crta izlomljene, zatvorene i otvorene crte, te crte koje se sijeku. | * povezuje dvije točke ravnom ili zakrivljenom crtom * crta izlomljene, zatvorene i otvorene crte * crta crte koje se sijeku uočavajući njihovo sjecište * koristi ravnalo pri crtanju ravnih crta. |
| **Poveznice sa ZJNPP** | **MTP-3.1.1** |
| **Ključni sadržaji** | |
| * ravna i zakrivljena crta * izlomljena, otvorena i zatvorena crta * točka * sjecište crta. | |
| **Preporuke za ostvarenje ishoda** | |
| Uz različite didaktičke igre s konopcem ili s vunicom omogućiti učenicima da ravnu crtu dožive kao najkraći put između dvije točke, a zakrivljenu crtu kao dulji put.  Označiti dvije točke na ploči i pitati ih s koliko ravnih crta mogu spojiti navedene točke. Isto napraviti i sa zakrivljenim crtama. Pokazati da se dvije ravne crte mogu sjeći samo u jednoj točki, a dvije zakrivljene kao i jedna ravna i jedna zakrivljena u više točaka.  Navesti učenike da kroz jednu točku povuku nekoliko crta, bilo ravnih ili zakrivljenih i da zaključe mogu li ih nacrtati još. Napisati riječ na ploču, npr. M A T E M A T I K A  i pitati ih, kakvim smo crtama napisali zadanu riječ. Isto učiniti s riječi koja ima slova sa zakrivljenim crtama, npr. P L O Č A.  Sadržaj ove tematske cjeline može se povezati sa sadržajem nastavnog predmeta Likovna kultura (crtanje). | |
| **Odgojno-obrazovni ishod učenja** | **Razrada ishoda** |
| **C.II.5.** Učenik se koristi valutama za novac u skupu brojeva do 20 pri rješavanju problemskih zadataka u različitim kontekstima. | * imenuje mjerne jedinice za novac i njihove vrijednosti * uspoređuje vrijednosti kovanica i novčanica * računa s novcem u skupu brojeva do 20 * koristi novčane vrijednosti u skupu do 20 pri rješavanju problemskih zadataka u različitim kontekstima. |
| **Poveznice sa ZJNPP** | **MTP-3.2.1** |
| **Ključni sadržaji** | |
| * novac * novčana valuta (konvertibilna marka, fening). | |
| **Preporuke za ostvarenje ishoda** | |
| Pri učenju prepoznavanja novčanica i kovanica najvažnije za učenike je da osvijeste važnost primjene računanja izvan školskih klupa, a to se može postići kroz rješavanje problemskih zadataka u različitim kontekstima u kojima se koristi novac. Može se odglumiti neki događaj iz stvarnog života u kojem učenici trebaju koristiti zbrajanje i oduzimanje (npr. odlazak u kupnju, raspodjelu novca i sl.). Poželjno je potaknuti učenika da samostalno štede novac te tako razvijaju poduzetničke vještine.  Sadržaj ove tematske cjeline može se povezati sa sadržajima nastavnih predmeta: Hrvatski jezik (usmeno izražavanje), Priroda i društvo (problemski zadaci povezani sa sadržajima iz Prirode i društva) te međupredmetnim temama Poduzetnost (novac, štednja) i Građanski odgoj i obrazovanje (odgovornost). | |

|  |  |
| --- | --- |
| **PREDMETNO PODRUČJE: D/ Podatci, statistika i vjerojatnost** | |
| **Odgojno-obrazovni ishod učenja** | **Razrada ishoda** |
| **D.II.1.** Učenik čita podatke i prikazuje ih piktogramima i tablicama. | * čita podatke iz piktograma i tablica * raspoređuje podatke u piktograme i tablice. |
| **Poveznice sa ZJNPP** | **MTP-4.1.1** |
| **Ključni sadržaji** | |
| * podatci * piktogram * tablica * stupac i redak. | |
| **Preporuke za ostvarenje ishoda** | |
| Učenici se prvi put susreću s podatcima stoga je poželjno koristiti samo jednostavne primjere, tj. podatke iz neposredne učenikove okoline.  U početku učenici te podatke slikovno (količinski) uspoređuju na crtežima, u skupovima ili piktogramima, a kasnije i brojčano u tablicama radi donošenja jednostavnih i učenicima bliskih zaključaka.  Uz podatke učenici upoznaju različite načine prikupljanja, uređivanja i prezentiranja podataka na primjerima iz svakodnevnog života. U tabličnim prikazima važno je ispravno se koristiti izrazima redak i stupac.  Sadržaj ove tematske cjeline može se povezati sa sadržajima nastavnih predmeta: Priroda i društvo (problemski zadaci povezani sa sadržajima iz Prirode i društva), Likovna kultura (crtanje) i s međupredmetnim temama Učiti kako učiti i Poduzetnost (osobne potrebe). | |

**7. razred /140 nastavnih sati godišnje/**

|  |  |
| --- | --- |
| **PREDMETNO PODRUČJE: A/ Skupovi, brojevi i operacije** | |
| **Odgojno-obrazovni ishod učenja** | **Razrada ishoda** |
| **A.VII.1.** Učenik primjenjuje različite zapise razlomaka. | * opisuje razlomak povezujući ga sa slikovnim prikazom * zapisuje nepravi razlomak u obliku mješovitog broja i obrnuto * zapisuje dekadski razlomak u obliku postotka i obrnuto * proširuje i skraćuje razlomak. |
| **Poveznice sa ZJNPP** | **MTP-1.1.2** |
| **Ključni sadržaji** | |
| * razlomak (brojnik, nazivnik, razlomačka crta) * pravi i nepravi razlomak * mješoviti broj * dekadski razlomak * postotak * proširivanje i skraćivanje razlomaka. | |
| **Preporuke za ostvarenje ishoda** | |
| Tumačiti ekvivalentnost razlomačke crte i računske radnje dijeljenja kao i ulogu brojnika i nazivnika u standardnom zapisu racionalnog broja. Grafički ili modelom prikazivati razlomke i mješovite brojeve kao dijelove cjeline (kvadrata, kruga, mjerne jedinice, novac, pizza, čokolada). Poticati učenike da kod skraćivanja razlomaka do neskrativog razlomka skraćuju s najvećim zajedničkim djeliteljem.  Uvesti pojam dekadskog razlomka te postotak , kao i ekvivalent razlomku s nazivnikom 100. Poticati učenike na mentalno povezivanje nekih postotaka s razlomcima (10 %, 20 %, 25 %, 50 %, 100 %, 200 %). | |
| **Odgojno-obrazovni ishod učenja** | **Razrada ishoda** |
| **A.VII.2.** Učenik povezuje decimalni broj s razlomkom. | * opisuje decimalni broj * zapisuje decimalni broj u obliku neskrativog razlomka i mješovitog broja i obrnuto * zapisuje decimalni broj u obliku postotka i obrnuto. |
| **Poveznice sa ZJNPP** | **MTP-1.1.2** |
| **Ključni sadržaji** | |
| * decimalni broj * decimalna točka * decimalni razlomak. | |
| **Preporuke za ostvarenje ishoda** | |
| Povezivati decimalne brojeve s drugim zapisima (razlomci, mješoviti brojevi). Preporučiti korištenje točke kao decimalnog znaka iako upotrebom moderne tehnologije u nekim programskim jezicima decimalnu točku zamjenjuje decimalni zarez (*Microsoft Excel*). Poticati učenike da prijelaz iz decimalnog broja u druge oblike mogu izračunavati mentalno (decimalni razlomak, postotak) i obrnuto. Tumačiti zašto prijelaz iz razlomka u decimalni broj nije uvijek praktičan jer neki razlomci u decimalnom obliku imaju beskonačno mnogo decimala (navesti neke primjere).  Sadržaj ove cjeline moguće je korelirati sa sadržajima međupredmetne teme Poduzetnost (financijska pismenost u realnim životnim situacijama). | |
| **Odgojno-obrazovni ishod učenja** | **Razrada ishoda** |
| **A.VII.3.** Učenik koristi decimalne brojeve. | * uspoređuje decimalne brojeve * zaokružuje decimalne brojeve * zbraja, oduzima, množi i dijeli decimalne brojeve * izračunava vrijednost brojevnih izraza s decimalnim brojevima * zapisuje decimalni broj u znanstvenom obliku i obrnuto * preračunava mjerne jedinice. |
| **Poveznice sa ZJNPP** | **MTP-1.1.2** |
| **Ključni sadržaji** | |
| * uspoređivanje decimalnih brojeva * zaokruživanje decimalnih brojeva (približna vrijednost) * zbrajanje decimalnih brojeva * oduzimanje decimalnih brojeva * množenje decimalnih brojeva * dijeljenje decimalnih brojeva * potencija s bazom 10 * znanstveni zapis decimalnog broja. | |
| **Preporuke za ostvarenje ishoda** | |
| Uspoređivati decimalne brojeve, razlomke, mješovite brojeve i prirodne brojeve koristeći produženu nejednakost.  Tumačiti potrebu zaokruživanja decimalnih brojeva u svakodnevnom životu. Poticati učenike na procjenjivanje smislenosti zaokruživanja decimalnih brojeva (baratanje novcem). Učenici kroz projektne zadatke mogu istraživati i uspoređivati cijene u trgovini te tako dodatno razvijati znatiželju istraživački duh i ekonomičnost u raspolaganju s novcem.  Sadržaj ove cjeline moguće je korelirati sa sadržajima nastavnih predmeta: Geografija (broj stanovnika po kilometru četvornom, natalitet-mortalitet), Biologija (građa i veličina biljaka i životinja) i međupredmetnom temom Poduzetnost (financijska pismenost). | |
| **Odgojno-obrazovni ishod učenja** | **Razrada ishoda** |
| **A.VII.4.** Učenik primjenjuje različite zapise racionalnih brojeva. | * razlikuje pozitivne i negativne racionalne brojeve i zapisuje racionalan broj u standardnom zapisu * svodi razlomke na zajednički nazivnik * uspoređuje racionalne brojeve. |
| **Poveznice sa ZJNPP** | **MTP-1.1.2** |
| **Ključni sadržaji** | |
| * pozitivni racionalni brojevi * negativni racionalni brojevi * proširivanje razlomaka * skraćivanje razlomaka * svođenje razlomaka na najmanji zajednički nazivnik * uspoređivanje racionalnih brojeva. | |
| **Preporuke za ostvarenje ishoda** | |
| Tumačiti potrebu proširenja skupa cijelih brojeva Z na skup racionalnih brojeva Q kroz primjere iz svakodnevnog života. Poticati učenika na mentalno uspoređivanje razlomaka jednakih nazivnika, jednakih brojnika i suprotnih predznaka.  Uspoređivati i redati po veličini racionalne brojeve koristeći produženu nejednakost. | |
| **Odgojno-obrazovni ishod učenja** | **Razrada ishoda** |
| **A.VII.5.** Učenik pridružuje racionalne brojeve točkama na brojevnom pravcu i u pravokutnom koordinatnom sustavu i obrnuto. | * pridružuje racionalne brojeve točkama na brojevnom pravcu i obrnuto * pridružuje točku zadanu uređenim parom racionalnih brojeva u pravokutnom koordinatnom sustavu u ravnini i obrnuto. |
| **Poveznice sa ZJNPP** | **MTP-1.1.2** |
| **Ključni sadržaji** | |
| * brojevni pravac * suprotni racionalni brojevi * apsolutna vrijednost racionalnog broja * pravokutni koordinatni sustav u ravnini (uređeni par, koordinate točke). | |
| **Preporuke za ostvarenje ishoda** | |
| Kod prikazivanja na brojevnom pravcu i u pravokutnom koordinatnom sustavu u ravnini koristiti manje nazivnike kako bi dijeljenje jedinične dužine bilo jednostavnije. Određivati između kojih se cijelih brojeva nalazi zadani razlomak.  Određivati suprotne brojeve i apsolutnu vrijednost racionalnog broja na brojevnom pravcu.  Sadržaj ove tematske cjeline može se povezati sa sadržajima nastavnih predmeta: Geografija i Povijest. | |
| **Odgojno-obrazovni ishod učenja** | **Razrada ishoda** |
| **A.VII.6.** Učenik primjenjuje računske operacije u skupu racionalnih brojeva pri rješavanju problemskih zadataka različitih konteksta. | * zbraja, oduzima, množi i dijeli u skupu racionalnih brojeva * izračunava vrijednost brojevnih izraza s racionalnim brojevima * rješava problemske zadatke u različitim kontekstima primjenjujući računske operacije u skupu racionalnih brojeva. |
| **Poveznice sa ZJNPP** | **MTP-1.2.1** |
| **Ključni sadržaji** | |
| * zbrajanje racionalnih brojeva * oduzimanje racionalnih brojeva * množenje racionalnih brojeva * dijeljenje racionalnih brojeva * recipročni brojevi * svojstva računskih operacija. | |
| **Preporuke za ostvarenje ishoda** | |
| Pri računanju u skupu racionalnih brojeva poticati učenike na skraćivanje razlomaka kad god je to moguće.  Izračunavati vrijednost brojevnih izraza koji uključuju zagrade i više računskih radnji kao i različite zapise racionalnih brojeva.  Poticati učenike na biranje različitih metoda pri rješavanju zadataka.  Sadržaj ove cjeline moguće je korelirati sa sadržajima nastavnog predmeta Geografija (izračunavati BDP), međupredmetnim temama Poduzetnost (opisivati osnovne tržišne zakonitosti) i Upotreba IKT-a. | |

|  |  |
| --- | --- |
| **PREDMETNO PODRUČJE: B/ Algebra** | |
| **Odgojno-obrazovni ishod učenja** | **Razrada ishoda** |
| **B.VII.1**. Učenik računa s algebarskim izrazima u skupu racionalnih brojeva. | * pojednostavljuje algebarske izraze * izračunava vrijednost algebarskih izraza. |
| **Poveznice sa ZJNPP** | **MTP-2.2.1** |
| **Ključni sadržaji** | |
| * algebarski izrazi * izračunavanje vrijednosti algebarskih izraza. | |
| **Preporuke za ostvarenje ishoda** | |
| Izračunavati vrijednost algebarskog izraza uvrštavanjem nepoznanice (npr. ako su a i b zadani racionalni brojevi, izračunaj vrijednost izraza 3a + 0.5b).  Algebarske izraze pojednostavljivati primjenom svojstava računskih operacija u skupu racionalnih brojeva | |

|  |  |
| --- | --- |
| **PREDMETNO PODRUČJE: C/ Geometrija i mjerenja** | |
| **Odgojno-obrazovni ishod učenja** | **Razrada ishoda** |
| **C.VII.1.** Učenik konstruira trokut i analizira njegova svojstva. | * opisuje vrste trokute prema njihovim stranicama i kutovima * povezuje odnos duljina stranica i veličina kutova trokuta * primjenjuje svojstva i veze veličina vanjskih i unutarnjih kutova trokuta * skicira i konstruira trokute koristeći Poučke o sukladnosti trokuta * konstruira karakteristične točke trokuta. |
| **Poveznice sa ZJNPP** | **MTP-3.1.2 MTP-3.1.1** |
| **Ključni sadržaji** | |
| * trokut * vrste trokuta * vanjski i unutarnji kutovi trokuta * sukladnost trokuta * poučci o sukladnosti trokuta * konstrukcija trokuta * karakteristične točke trokuta. | |
| **Preporuke za ostvarenje ishoda** | |
| Povezivati vanjske i unutarnje kutove kao i dva unutarnja i nasuprotni vanjski kut.  Pri konstrukciji i crtanju trokuta inzistirati na crtanju skice trokuta i planiranju konstrukcije pomoću Poučaka o sukladnosti trokuta. Prema mogućnosti koristiti digitalne alate za crtanje trokuta (Geogebra).  Učenici kroz projektni zadatak „Fraktali“ mogu dodatno razvijati preciznost, urednost i strpljivost u izradi složenijih zadataka kao i smisao za estetiku.  Sadržaj ove cjeline moguće je korelirati sa sadržajima nastavnog predmeta Likovna kultura (Ploha, ritam, kompozicija geometrijskih likova). | |
| **Odgojno-obrazovni ishod učenja** | **Razrada ishoda** |
| **C.VII.2.** Učenik konstruira četverokut i analizira njegova svojstva. | * opisuje vrste četverokuta * izračunava zbroj veličina unutarnjih i vanjskih kutova četverokuta * skicira i konstruira četverokute (paralelograme). |
| **Poveznice sa ZJNPP** | **MTP-3.1.1 MTP-3.1.2** |
| **Ključni sadržaji** | |
| * četverokut * vrhovi, stranice, kutovi i dijagonale četverokuta * paralelogram, pravokutnik, kvadrat, romb, trapez * unutarnji i vanjski kutovi četverokuta * konstrukcija četverokuta. | |
| **Preporuke za ostvarenje ishoda** | |
| Pri klasifikaciji četverokuta inzistirati na uočavanju zajedničkih osobina i razlika među četverokutima.  Pri konstrukciji i crtanju četverokuta inzistirati na crtanju skice četverokuta i planiranju konstrukcije.  Prema mogućnosti koristiti digitalne alate za crtanje četverokuta (Geogebra). Učenici kroz projektni zadatak „Tepih Sierpinskog“ mogu dodatno razvijati preciznost, urednost, smisao za estetiku kao i sposobnosti rada u timu.  Sadržaj ove cjeline moguće je korelirati sa sadržajima nastavnih predmeta: Likovna kultura (Ploha, ritam, kompozicija geometrijskih likova) i Tehnička kultura (crtanje tlocrta). | |
| **Odgojno-obrazovni ishod učenja** | **Razrada ishoda** |
| **C.VII.3.** Učenik računa i primjenjuje opseg i površinu trokuta i četverokuta. | * računa opseg i površinu trokuta i paralelograma * opisuje i računa opseg i površinu geometrijskih likova sastavljenih od trokuta i paralelograma * rješava problemske zadatke primjenjujući opseg i površinu trokuta i paralelograma. |
| **Poveznice sa ZJNPP** | **MTP-3.2.1 MTP-3.2.2** |
| **Ključni sadržaji** | |
| * opseg i površina trokuta * opseg i površina paralelograma * opseg i površina romba * opseg i površina pravokutnika * opseg i površina kvadrata. | |
| **Preporuke za ostvarenje ishoda** | |
| Izračunavati opseg i površinu nestandardnog geometrijskog lika podjelom na trokute i paralelograme i pomoću kvadratne mreže. Izračunavanje opsega i površina paralelograma uključuje pravokutnik, kvadrat i romb.  Poticati učenike na procjenu opsega i površina standardnih i nestandardnih geometrijskih likova kad god je to moguće.  Sadržaj ove cjeline moguće je korelirati sa sadržajima nastavnih predmeta: Tehnička kultura i Geografija (izabirati prikladne mjerne jedinice za površinu i duljinu). | |

|  |  |
| --- | --- |
| **PREDMETNO PODRUČJE: D/ Podatci, statistika i vjerojatnost** | |
| **Odgojno-obrazovni ishod učenja** | **Razrada ishoda** |
| **D.VII.1.** Učenik prikazuje i tumači prikupljene podatke. | * prikuplja, obrađuje i prikazuje prikupljene podatke * određuje i primjenjuje aritmetičku sredinu * tumači i prezentira podatke prikazane na različite načine. |
| **Poveznice sa ZJNPP** | **MTP-4.1.2 MTP-4.1.1** |
| **Ključni sadržaji** | |
| * podatci * frekvencija * dijagram * aritmetička sredina * linijski dijagram. | |
| **Preporuke za ostvarenje ishoda** | |
| Kreirati anketne listiće i provoditi različite ankete na razini razreda ili škole i podatke prikazati tablično, stupčastim ili linijskim dijagramom.  Izračunavati i primjenjivati aritmetičku sredinu različitih podataka prikazanih tablično ili dijagramom (zaključne ocjene, cijena proizvoda u različitim trgovinama, količina padalina kroz godinu, temperatura kroz godinu, itd).  Sadržaje ove tematske cjeline moguće je korelirati sa sadržajima nastavnih predmeta: Informatika (prikazivanje podatka uz pomoć različitih informatičkih alata), Biologija (ekološki otisak), Geografija (klima, temperatura i padaline) i sa sadržajima međupredmetne teme Poduzetnost (promjena cijena). | |

**E/ UČENJE I PODUČAVANJE**

Učenje matematike oblikuje i obogaćuje osobnost učenika s obzirom na emocije i motivaciju, poboljšava samostalno sustavno razmišljanje i pruža primjenjivo znanje. Razvijanje matematičkog razmišljanja poboljšava opću intelektualnu sposobnost učenika.

Pri izgradnji matematičkog obrazovanja primarna je pozornost usmjerena na razumijevanje sadržaja koji se podučava i razvijanje logičkog i kreativnog načina mišljenja učenika. Preciznost, dosljednost i aktivno razmišljanje učenika naglašeni su tijekom cijelog obrazovanja. Rješavajući matematičke zadatke, učenici mogu doživjeti uspjeh i radost otkrića.

Nastavne situacije iz matematike trebaju potaknuti i inspirirati učenike na postavljanje pitanja, stvaranje pretpostavki i donošenje zaključaka na temelju svojih zapažanja. Posebnu pozornost potrebno je posvetiti učvršćivanju matematičkog znanja i izgradnji čvrstih veza između matematičkih koncepata. Preporučuje se sadržaj, gdje god je to moguće, obrađivati spiralno, tj. isti matematički koncept ponoviti i nadograditi na više razina obrazovanja. Ovakvim modelom podučavanja stvara se dobra podloga za individualizaciju nastavnog procesa i osobni napredak svakog učenika.

Uloga nastave u matematici je upoznati učenike s modelima matematičkog mišljenja te temeljnim idejama i strukturama matematike, naučiti ih koristiti matematički jezik u usmenoj i pisanoj komunikaciji te razviti njihove vještine računanja i rješavanja problema. Učenje i podučavanje trebaju biti nadahnuti životnom stvarnošću učenika te uklopljeni u autentične i stvarne kontekste koji učenicima omogućuju razvijanje konceptualnog znanja i proceduralne tečnosti te uvid u ljepotu i širinu primjene matematike. Situacije učenja i podučavanja poželjno je što češće organizirati u vidu problemske nastave i rješavanja matematičkih zadataka iz različitih konteksta. Osobni kontekst odnosi se na osobni život učenika, kao i život njegove obitelji i vršnjaka. Primjeri problema ovog konteksta mogu se odnositi na pripremu hrane, kupovanje, igru, osobno zdravlje, osobni prijevoz, razonodu, sport, putovanja, osobno planiranje, osobne financije i dr.

Društveni kontekst odnosi se na zajednicu (lokalnu, nacionalnu ili globalnu) u kojoj učenici žive. Primjeri problema ovog konteksta mogu se odnositi na izborni sustav, javni prijevoz, javnu upravu, javnu politiku, demografiju, oglašavanje, zdravstvo, zabavne događaje, nacionalnu statistiku i ekonomiju i dr. Iako pojedinci sudjeluju u svim navedenim kontekstima i na osobnoj razini, fokus problema u kategoriji društvenog konteksta jest na perspektivi zajednice. Profesionalni kontekst odnosi se na svijet rada. Primjeri problema ovog konteksta mogu se odnositi na mjerenje, formiranje cijena i narudžbu građevinskog materijala, obračun plaće i računovodstvene poslove, kontrolu kvalitete, planiranje i popisivanje inventara, dizajn i arhitekturu, poslovno odlučivanje s odgovarajućom ili bez odgovarajuće tehnologije i dr. Profesionalni konteksti mogu se odnositi na sve vrste rada, od nekvalificiranog do stručnih poslova na najvišim razinama. Znanstveni kontekst odnosi se na korištenje matematike u znanosti i tehnologiji. Primjeri problema ovog konteksta mogu se odnositi na vrijeme ili klimu, ekologiju, medicinu, astronomiju, genetiku, mjerenje kao i sam svijet matematike i dr. Čisti matematički zadaci, u kojima svi elementi pripadaju svijetu matematike, mogu se svrstati u kategoriju znanstvenog konteksta.

Pri odabiru konteksta problemskog zadatka treba voditi računa o dobi učenika, njihovom interesu te bliskosti i značaju koji odabrani kontekst ima za njih, kako bi se postigao optimalan učinak primjene ovih zadataka. Učenike se potiče na razvijanje kreativnih rješenja matematičkih problema. Pri tome će učenici ispitivati veze između matematike i svakodnevnog života te svjesno koristiti, ali i dalje razvijati sve pozitivne osobine koje mogu utjecati na razvoj njihove cjelokupne osobnosti. Naglasak koji je u suvremenoj nastavi Matematike stavljen na problemsku nastavu ni u kojoj mjeri ne isključuje tradicionalne, dokazane i visokoučinkovite nastavne prakse kao što su heuristički razgovor, problemsko izlaganje, uvježbavanje proceduralnih vještina i dr. Izbor nastavne prakse nastavnici usklađuju s propisanim ishodima učenja i mogućnostima učenika te s konkretnim razrednim okruženjem. Neovisno o odabranom pristupu izvođenju nastave, učenici moraju biti upoznati s jasno definiranim ciljevima učenja, postavljenim kriterijima vrednovanja te im se kontinuirano treba pružati povratna informacija koja im je potrebna kako bi dostigli postavljeni ili željeni cilj učenja. Stvaranje homogenih ili heterogenih skupina tijekom procesa učenja i podučavanja, omogućuje učenicima rad neovisno o nastavniku, ali uz podršku svojih vršnjaka. Na ovaj način učenici jačaju svoje suradničke i komunikacijske vještine te izgrađuju pozitivne osobine ličnosti potrebne za suvremeno tržište rada i cjeloživotno učenje.

**Informacijska i komunikacijska tehnologija** (IKT) osigurava širok raspon alata koji mogu značajno proširiti i obogatiti nastavne strategije učitelja te podržati i olakšati učenicima učenje matematike. Primjena IKT-a u nastavnom procesu razvija kod učenika vještine korištenja računalnih programa u svrhu učenja i istraživanja matematike te rješavanja problemskih situacija u različitim kontekstima. IKT pruža brze i nepristrane povratne informacije koje mogu potaknuti učenike na predviđanje, razvijanje vlastitih ideja, njihovo testiranje i mijenjanje, ispravljanje ili poboljšavanje. Učenici će primjenom IKT-a razvijati vještine korištenja računalnih programa kao alata za učenje i istraživanje matematike te rješavanje problema. IKT alati koriste se za vizualizaciju, formuliranje hipoteza i ispravljanje miskoncepcija. Učenje i podučavanje Matematike može uključivati korištenje programskih alata dinamičke matematike, programa za simboličko računanje, statističkih programa, proračunskih tablica, alata za obradu teksta i, kada je to moguće, digitalnih izvora. Nastavnik ima važnu ulogu u procjeni korisnosti određenih IKT pomagala i ograničavanja njihove upotrebe.

**Domaća zadaća** dio je procesa učenja i podučavanja te ima izniman značaj u nastavi Matematike. Potiče učenike na samoobrazovanje, razvijanje radnih navika, ustrajnost, točnost i kritičnost. Domaća zadaća osnova je samoregulacijskog učenja.

Budući da je domaća zadaća važna polazna točka za rad na sljedećem nastavnom satu, treba biti pažljivo odabrana i isplanirana. Ona ima nekoliko funkcija: usavršavanje vještina, učvršćivanje znanja, samoprovjeru, učenje u novim situacijama, istraživanje itd.

Pri zadavanju domaće zadaće treba imati na umu različite stilove učenja, sposobnosti i interese učenika. Svrha domaće zadaće mora biti jasna, naslonjena na metode podučavanja na satu koji joj prethodi te mora pružiti učenicima i nastavniku jasnu povratnu informaciju o razini usvojenosti ishoda koji se njome ostvaruje.

Pri pregledu domaće zadaće potrebno je, osim o rezultatima, raspravljati i o korištenim strategijama i načinima razmišljanja. Redovita i promišljena domaća zadaća utječe na kvalitetu znanja i reflektira se na ocjenu.

Novu dimenziju ostvarenju odgojno-obrazovnih ishoda pruža **korelacija matematike s drugim područjima kurikula i međupredmetnim temama**. Ovu integraciju u nastavnom procesu moguće je promatrati s dvije točke gledišta. S jedne strane, pomoću matematičkih metoda koje se koriste u drugim područjima kurikula, učenici prihvaćaju matematiku kao temeljnu znanost koja ima svoj univerzalni jezik i metode te podržava i integrira druga područja kurikula. S druge strane, rješavanje problema iz drugih područja kurikula i stvarnog života učenicima daje viziju mogućnosti implementacije matematike i njezine tijesne povezanosti sa svijetom oko sebe. Osim toga, moćna sredstva integracije predmeta uključuju projekte i istraživanja koji podrazumijevaju suradnju s nastavnicima različitih predmeta, ali i druge suradničke aktivnosti. Najtješnja suradnja može se ostvariti s nastavnicima prirodnih znanosti. Produktivnost takve suradnje ovisi ponajviše o tome koliko nastavnik matematike poznaje sadržaje drugih predmeta te matematička znanja i vještine koji se koriste u tim predmetima, ali i o tome koliko nastavnik drugog područja prepoznaje mogućnosti korištenja matematike i njenog jezika u svom predmetu, na razuman i ispravan način.

**F/ VREDNOVANJE I OCJENJIVANJE**

U nastavnom predmetu Matematika vrednovanje predstavlja dio procesa učenja i podučavanja. Vrednovanje pruža povratnu informaciju o razini usvojenosti matematičkih znanja i razvijenosti matematičkih vještina. Ono, također, daje podršku razvoju učenikova matematičkog razmišljanja i samopouzdanja te djeluje motivirajuće na sam proces učenja. Vrednovanje pomaže učeniku pri razvijanju vještina predstavljanja matematičkih rješenja, podupire ga u procesu usvajanja matematičkog promišljanja i usmjerava u ocjenjivanju vlastitog rada i rada vršnjaka. Kontinuirano prikupljanje informacija o učenikovu napretku nužno je kako za samog učenika tako i za nastavnika. Ove informacije potrebne su za kvalitetno planiranje procesa učenja i podučavanja s ciljem ostvarenja zacrtanih ishoda učenja. Neophodno je, prije podučavanja, učenike upoznati s očekivanim ishodima učenja i kriterijima vrednovanja kojima će se provjeriti njihova usvojenost. Opći ciljevi predmeta sugeriraju razvijanje učeničkih kompetencija kroz dimenzije konceptualnog razumijevanja matematičkih sadržaja, usvojenosti proceduralnih vještina, njihove primjene u različitim kontekstima te sposobnosti razmišljanja i komunikacije. Iz ovih ciljeva jasno proizlaze i elementi vrednovanja predmeta. Pored ovih obrazovnih i funkcionalnih ciljeva, Matematika kao nastavni predmet ima i ciljeve koje možemo okarakterizirati kao odgojne (prepoznavanje značaja matematike kroz povijest i u svim područjima života, kao i razvijanje pozitivnih osobina ličnosti), čija se ostvarenost može implicitno vrednovati kroz niže navedene elemente.

Elementi vrednovanja u nastavnom predmetu Matematika jesu:

1. **Znanje, vještine i komunikacija.**

Ovim elementom vrednovanja utvrđuje se razina usvojenosti skupine ishoda učenja koji se odnose na:

* opisivanje matematičkih činjenica i pojmova
* predstavljanje i interpretiranje matematičkih sadržaja na različite načine
* provođenje primjerenih matematičkih postupaka
* provjeravanje ispravnosti provedenih postupaka i utvrđivanje smislenosti dobivenih rezultata
* korištenje primjerenog matematičkog jezika (simbola, zapisa i terminologije) pri usmenom i/ili pisanom izražavanju.

1. **Rješavanje problema i razmišljanje.**

Ovim elementom vrednovanja utvrđuje se razina usvojenosti skupine ishoda učenja koji se odnose na primjenu matematičkih znanja i vještina u različitim kontekstima. Pri tome se vrednuje samostalnost učenika u sljedećim matematičkim procesima:

* proces prepoznavanja bitnih elemenata problemskog zadatka i njegovog prevođenja u matematički model
* proces primjene odabrane matematičke metode pri rješavanju problemskog zadatka
* proces tumačenja, vrednovanja i strukturiranog prikaza matematičkog rješenja u kontekstu zadanog problemskog zadatka uz korištenje primjerene informacijsko-komunikacijske tehnologije kad metoda provjeravanja to podržava.

Osim kontekstnih zadataka, ovim elementom vrednovanja utvrđuje se i razina ostvarenosti svih viših misaonih procesa koje učenik pokazuje kao rezultat razmišljanja pri rješavanju zadataka koji nisu eksplicitno odrađeni u okviru nastavnog procesa:

* naslućivanje zakonitosti, analogija i generalizacija te njihovo opravdanje
* primjena usvojenih znanja i vještina pri formuliranju novih ideja.

Kako je za **Rješavanje problema** potrebno konceptualno i proceduralno predznanje učenika, ovaj element se ne primjenjuje u prvom razredu osnovne škole. U drugom razredu osnovne škole potrebno je pažljivo odabrati i prilagoditi kontekstne zadatke kojima se ovaj element vrednuje u skladu s kognitivnim razvojem, usvojenim znanjima i vještinama te razinom čitalačke pismenosti.

Suvremeni pristup procesu učenja i podučavanja razlikuje dva suštinski različita načina vrednovanja: formativno i sumativno.

Formativno vrednovanje provodi se tijekom procesa učenja i podučavanja i ima za cilj pružanje povratne informacije učitelju, učeniku i roditelju o ostvarenim učeničkim postignućima u odnosu na kurikulom propisane ishode učenja. Ovaj način vrednovanja osnova je samoregulacijskog učenja. Preporučuje se provoditi ga domaćim zadaćama, različitim kvizovima ostvarenim korištenjem informacijske i komunikacijske tehnologije, projektnim zadacima kod kojih je neophodno, osim krajnjeg rezultata, vrednovati i proces rješavanja te strukturu i jasnoću izlaganja, izradom umnih mapa koje pomažu učeniku u sistematizaciji predmetnog znanja i otkrivanju onih elemenata za čije je usvajanje potrebno uložiti dodatan trud. Vrednovanje za učenje može se ostvarivati i kroz različite vrste kratkih provjera znanja koje u konačnici ne rezultiraju ocjenom, a mogu se sastojati od zadataka dopunjavanja, višestrukog izbora, povezivanja i sl. Pri formativnom vrednovanju potrebno je obratiti pažnju na različite razine predznanja učenika, stilove učenja i moguće miskoncepcije koje je potrebno ispraviti tijekom procesa učenja i podučavanja. Formativno vrednovanje ne rezultira ocjenom nego kvalitativnom procjenom koja omogućava učeniku unaprjeđivanje procesa vlastitog učenja, a učitelju procesa podučavanja. Važno je da kriteriji formativnog vrednovanja budu unaprijed definirani i predstavljeni učenicima, a proces vrednovanja vođen od strane učitelja. Oblik formativnog vrednovanja i korištene obrasce određuje učitelj u skladu s raspoloživim resursima i potrebama učenika.

Formativno vrednovanje u predmetu Matematika ostvaruje se kroz pristupe:

* Vrednovanje za učenje – vrednovanje koje učitelj provodi tijekom nastavnog procesa prikupljanjem i interpretacijom informacija o učenikovu napretku. Ovo vrednovanje iskazuje se opisno i predstavlja povratnu informaciju učeniku o razini usvojenosti ishoda u odnosu na očekivanja, a učitelju o uspješnosti primijenjenih metoda podučavanja.
* Vrednovanje kao učenje – vrednovanje koje provodi učenik, procjenjujući svoje trenutno postignuće (samovrednovanje) ili postignuće vršnjaka (vršnjačko vrednovanje), pod vodstvom učitelja (unaprijed pripremljeni obrasci vrednovanja: evaluacijske ili check-liste). Temelji se na ideji kako učenici vrednovanjem uče. Vrednovanjem svojih i postignuća vršnjaka učenici razvijaju kritičko mišljenje i osjećaj odgovornosti te njeguju pozitivne osobine ličnosti. U suradnji s vršnjacima učenici mogu dobiti poticajne i konstruktivne povratne informacije koje će im pomoći pri samovrednovanju postignuća i planiranju učenja.

Sumativno vrednovanje se provodi na kraju procesa učenja i podučavanja i rezultira brojčanom ocjenom. Provodi ga učitelj i ono daje mjeru ostvarenosti ciljeva učenja. Sumativno vrednovanje može se provoditi na osnovi pisane i usmene (do 15 minuta) provjere znanja te različitih vrsta projektnih zadataka u kojima je moguće procijeniti ranije navedene elemente vrednovanja. U jednoj provjeri moguće je ocijeniti više elemenata vrednovanja, u ovisnosti o ishodu učenja koji se provjerava. Zbog ograničenosti vremenskih resursa, ne preporučuje se usmeno vrednovati one elemente koji se mogu dobro provjeriti pisanim putem. Kriteriji sumativnog vrednovanja trebaju biti unaprijed definirani i predstavljeni učenicima.

Sumativno vrednovanje u predmetu Matematika ostvaruje se kroz pristup:

* Vrednovanje naučenog – vrednovanje koje provodi učitelj po okončanju procesa učenja i podučavanja. Ono rezultira ocjenom koja može biti opisna ili brojčana (ovisno o godini učenja i podučavanja) i daje učeniku, roditelju i ostalim sudionicima odgojno-obrazovnog procesa kvantitativnu povratnu informaciju o postignutoj razini ostvarenosti ishoda učenja.

U početnim godinama osnovnoškolskog učenja i podučavanja postignuća učenika iz predmeta Matematika, na kraju obrazovnog razdoblja, ocjenjuju se opisno. Opisna ocjena predstavlja informaciju o razini postignuća učenika u odnosu na očekivanja (potrebna podrška, u skladu s očekivanjima, iznimno u odnosu na očekivanja).

U nastavku školovanja postignuća učenika opisuju se brojčanom ocjenom (nedovoljan – 1, dovoljan – 2, dobar – 3, vrlo dobar – 4, odličan – 5).

Zaključna ocjena iz predmeta Matematika mora se temeljiti na razini usvojenosti ishoda učenja. U tu svrhu nužno je ostvarenost ishoda provjeravati u što više vremenskih točaka i na što više načina.

Zaključna ocjena ne treba nužno biti aritmetička sredina svih ocjena dobivenih provjeravanjem u različitim vremenskim točkama. Zbog spiralno-koncentrične nadogradnje matematičkih znanja kroz godine učenja i podučavanja preporučuje se, za prolaznu zaključnu ocjenu, usvojenost svih propisanih ishoda učenja barem na minimalnoj razini.

## KURIKUL NASTAVNOG PREDMETA INFORMATIKA

**Koordinator tehnika i IT područja:**

dr. sc. Emil Brajković

**Voditelj predmetne Radne grupe:**

dr. sc. Emil Brajković

**Radna skupina za izradu predmetnog kurikula:**

Mate Ćuk

Dejvid Jurić

Jasminka Martinović

Igor Vidović

Snježana Damjanović

Pavao Sović

**Recenzent:**

dr. sc. Krešimir Rakić, doc.

**A/ OPIS PREDMETA**

Informatika je suvremena znanstvena disciplina koju karakteriziraju vlastiti koncepti, metode, skup znanja i otvorena pitanja. Obuhvaća temeljna načela, široko primjenjive ideje i koncepte, tehnike i metode za rješavanje problema i unapređenje znanja, kao i poseban način razmišljanja i rada. Kurikul je osmišljen tako da učenici razvijaju i koriste sve sofisticiranije vještine računalnog razmišljanja. Poznavanje temeljnih informatičkih koncepata kao što su programiranje i programski jezici, algoritmi, strukture podataka, izvedba i složenost, paralelizam i raspodijeljenost postaju nužnim u današnjem društvu koje je sve više prožeto informacijama i digitalnom tehnologijom. Informatičke kompetencije nužne su u rješavanju različitih izazova u svim područjima ljudskoga djelovanja i u svim područjima znanosti.

Težište obrazovnog procesa u nastavnom predmetu Informatika treba biti na rješavanju problema i programiranju, kako bi se poticalo razvijanje računalnog načina razmišljanja koje omogućuje razumijevanje, analizu i rješavanje problema odabirom odgovarajućih strategija, algoritama i programskih rješenja. Takvi se načini razmišljanja trebaju prenositi i u druga područja posebice matematičko i prirodoslovno, kao i u svakodnevni život.

Učenje nastavnog predmeta Informatika priprema učenika za mnoga područja djelovanja, osobna, profesionalna, društvena i poslovna. Informacije i digitalna tehnologija prisutne su svuda oko nas. U posljednjih nekoliko desetljeća razvoj računalne znanosti omogućio je stvaranje informacijske i komunikacijske tehnologije (IKT) koja je snažno i temeljito promijenila svijet oko nas koji sve više postaje E-društvo. Primjena računala u svim područjima današnjega života mijenja i način shvaćanja svijeta u kojemu živimo. Digitalna pismenost danas je prijeko potrebna svakomu pojedincu kako bi mogao upotrebljavati računala i različite računalne sustave pri obavljanju svakodnevnih obveza. Računalna znanost i digitalna pismenost komplementarni su i nužno su potrebni u školskom programu.

Učenjem Informatike učenici će razvijati i poticati:

* kreativnost i inovativnost – stvaranjem digitalnih uradaka i algoritama
* kompetencije u znanosti i tehnologiji kroz kritičko mišljenje i vrednovanje tehnologije i izvora znanja uz toleranciju suprotnih mišljenja
* socijalnu i građansku kompetenciju razvijajući sposobnost, samopouzdanje i ustrajnost u rješavanje teških, otvorenih i složenih problema i donošenju odluka
* informacijsku i digitalnu pismenost
* kulturnu svijest i kulturno izražavanje te odgovornost – razmatranjem etičkih pitanja u informatici
* sposobnost samoinicijative i poduzetništva putem komuniciranja i rada s drugim.

Učeći Informatiku učenici razvijaju sposobnosti računalnog razmišljanja, kao procesa prepoznavanja aspekata računanja u svakodnevnom životu, na algoritamski, rekurzivni i apstraktni način, kroz tehnike rješavanja problema:

* predstavljanje informacija putem apstrakcija
* logičko strukturiranje i analiza podataka
* algoritamsko razmišljanje i primjenu u različitim kontekstima poput robotike i slično
* identificiranje, analiziranje i implementiranje mogućih rješenja s ciljem postizanja najučinkovitijeg rješenja
* formuliranje problema na način koji olakšava korištenje računala
* uopćavanje dobivenih rezultata.

Međupredmetne teme ostvaruju se međusobnim povezivanjem odgojno-obrazovnih područja i nastavnih tema svih nastavnih predmeta. Znanja, vještine i stavovi usvojeni u Informatici podrška su svim ostalim predmetima i međupredmetnim temama. Da bi spoznaje iz prirodoslovno-matematičkog područja te svih međupredmetnih tema bile potpune, trebaju biti prožete primjenjivim znanjima iz tehničkog i informatičkog područja.

Informatika svojom prirodom pripada tehničkom i informatičkom području. Tehničko i informatičko područje kurikula je integrativnog karaktera, povezano sa svim područjima kurikula tako da kvaliteta spoznaja iz tih područja izravno utječe na kvalitetu aktivnosti učenika koji te spoznaje primjenjuju.

Nastava Informatike treba se izvoditi samo od strane učitelja/nastavnika koji su stekli formalno obrazovanje i osposobljenost kao i odgovarajuću metodičku izobrazbu. Bitan je naglasak na konstruktivističkom pristupu učenja koji stavlja učenika u najbitnije mjesto u procesu učenja. Učenici najbolje uče kroz aktivni rad i na taj su način najbolje motivirani.

Sadržaji iz predmeta Informatika trebaju se usvajati tijekom predmetne nastave u osnovnoj školi i tijekom svih razreda srednje škole. Fond sati nastave je dva sata tjedno u svim razredima osim u 8. i 9. razredu gdje je fond jedan sat tjedno. Svi učenici moraju naučiti računalnu i tehnološku pismenost uključujući računalno razmišljanje.

**B/ CILJEVI UČENJA I PODUČAVANJA**

Ostvarivanjem odgojno-obrazovnih ishoda propisanih ovim kurikulom predmeta Informatika, učenici će:

**Razumjeti prirodu informatike i njenog mjesta u modernom svijetu.** Učenici će postati informatički pismeni te se tako pripremiti za učenje, život i rad u društvu koje se razvojem digitalnih tehnologija vrlo brzo mijenja. Učenici će ovladati temeljnim konceptima informatike integriranjem osnovnih vještina i tehnologije s jednostavnim idejama o algoritamskom razmišljanju. Kako bi uspješno živjeli i radili u društvu koje postaje sve više digitalno, učenici moraju naučiti koristiti računala učinkovito i uključiti ideju algoritamskog mišljenja u svoje svakodnevne životne probleme.

**Shvatiti kako se unutar informatike isprepliću načela i vještine**. Odnosi se na odabir najprikladnije tehnologije, ovisno o zadatku, području ili problemu koji se rješava te koherentno i široko razumijevanje načela, metodologije i primjene računalnih znanosti u suvremenom svijetu.

**Unaprijediti sposobnost rješavanja problema, upotrebu računalnog razmišljanja i vještinu programiranja**. Ovo podrazumijeva sposobnost definiranja problema i projektiranje digitalnih rješenja kroz implementaciju i evaluaciju rješenja korištenjem prikladnog i po mogućnosti besplatnog programskog okruženja. Upoznati učenike algoritamskim problemima i njihovim rješenjima i poboljšati algoritamsko razmišljanje, te time osposobiti učenike za provedbu različitih kontrolnih struktura i učiniti programiranje ugodnim, jednostavnim za korištenje i grafički privlačnim.

**Poboljšati kreativnost i inovativnost korištenjem informacijske i komunikacijske tehnologij**e. Ovdje je naglasak stavljen na znanstvene i inženjerske aspekte računala te na dizajn programske podrške i sklopovlja, uvod u robotiku s fokusom na algoritamski način rješavanja i umjetnu inteligenciju, a ne samo na mehaničke i električne aspekte robotike. Poželjno je kombinirati logičko razmišljanje s inženjerskim razmišljanjem, uvesti učenike u druga tehnološka područja i potaknuti učenike na samostalno učenje.

**Steći vještinu komunikacije i suradnje u digitalnome okruženju**. Odnosi se na prikupljanje, upravljanje i analiziranje podataka, prirodu i svojstva podataka, način na koji se prikupljaju korištenjem različitih digitalnih sustava i perifernih uređaja te interpretaciju podataka prilikom stvaranja informacija. Učenici će znati organizirati, analizirati i sintetizirati informacije, izvući zaključke i generalizirati iz prikupljenih informacija kao i raditi u timskom okruženju s posebnim naglaskom na razvoj programskog projekta, uključujući pisanje prijedloga projekta, modeliranje problema, osmišljavanje rješenja i njegovo implementiranje.

**Usvojiti i prikladno koristiti sigurnosne i zakonske propise u radu s digitalnom tehnologijom u svakodnevnome životu** što uključuje raspravljanje o etičkim pitanjima koja se odnose na primjenu računala i digitalne tehnologije u društvu.

**C/ PREDMETNO PODUČJE KURIKULA**

**A/ Informacije i digitalna tehnologija**

U ovom predmetnom području učenik treba steći temelj općih računalnih i radnih vještina koje omogućuju sudjelovanje u okruženju informacijske tehnologije u bilo kojem području ljudskog djelovanja. Nužno je stjecanje vještina i znanja u svrhu kompetentnosti u radu s digitalnom tehnologijom. Potrebna je kvalificirana radna snaga za upravljanje rizicima povezanim sa sigurnošću mreže i informacija i sigurnom pohranom osobnih podataka, imajući u vidu vještine potrebne za ispunjavanje zahtjeva na radnom mjestu. Sadržajno se odnosi na računalne sustave, primjenu računalnih mreža i internetskih usluga za pretraživanje, prikupljanje i obradu podataka. Važno je razlikovati prikaz podataka u različitim oblicima poput brojeva, teksta, slika, zvuka i videozapisa. Primjena pogodnih programa za prikaz i obradu podataka, pomaže učenicima da probleme rješavaju na inovativniji način. Učenici primjenom apstrakcije, vizualizacije, simulacije i modeliranja brže i lakše dolaze do rješenja zadanog problema. Koncepti u ovom predmetnom području promatraju se iz različitih perspektiva u predmetima Matematika, Fizika i Tehnička kultura.

**B/ Računalno razmišljanje i programiranje**

Računalno razmišljanje uči učenike logičkom i kritičkom pristupu u radu. Omogućuje učenicima da iskoriste napredak koji je omogućila informatika, od prikupljanja podataka do dubinskog istraživanja. Putem programiranja učenici uče prevesti ovo kritičko razmišljanje i rješavanje problema u algoritme koji mogu iskoristiti moć tehnologije za rješavanje problema. Podučava učenike kako jasno komunicirati, planirati dobro artikulirane i učinkovite procese i raditi unutar parametara postavljenih bilo kojim problemom. Računalno razmišljanje i programiranje mijenja način na koji obrazovanje izgleda, a u središtu je novih pristupa podučavanju i učenju, poput učenja temeljenog na projektu, usmjerenog na učenika te povezivanju različitih tehnologija. Dok je računalno razmišljanje proces rješavanja problema koji može dovesti do koda, programiranje je proces povezivanja različitih digitalnih alata s algoritmima. To je sredstvo za primjenu rješenja razvijenih kroz procese računalnog mišljenja. Algoritmi su u ovom slučaju, niz koraka temeljenih na logici koji komuniciraju s tehnološkim alatima i pomažu im u izvođenju različitih radnji. Prilikom pisanja programa učenici trebaju znati iskoristiti predstavljene gotove algoritme u odgovarajućim situacijama, ali i po potrebi, stvarati nove algoritme. Koncepti u ovom predmetnom području promatraju se iz različitih perspektiva u predmetima Matematika, Fizika, Kemija i Tehnička kultura.

**C/ Digitalna pismenost i komunikacija**

U suvremenom društvu sve je veći značaj digitalne pismenosti, neophodne za rad u gotovo svim aspektima ljudskog djelovanja, pri čemu je internet, u pravilu, ključni izvor informacija. Učenici koji su digitalno pismeni znaju pronaći i koristiti digitalni sadržaj. Oni znaju stvarati, komunicirati i dijeliti digitalni sadržaj. Učenici koji izgrađuju vještine digitalne pismenosti razumiju osnove internetske sigurnosti kao što je stvaranje jakih lozinki, razumijevanje i korištenje postavki privatnosti te znanje što dijeliti ili ne dijeliti na društvenim mrežama. Oni razumiju opasnosti nasilja na internetu i nastoje ga spriječiti. Značaj digitalne komunikacije u društvu danas potiče osposobljavanje učenika vještinama za učinkovito i odgovorno pronalaženje, vrednovanje, komuniciranje i dijeljenje sadržaja na internetu.Učenike treba podučavati osnovama digitalne pismenosti i poboljšavati njihove komunikacijske vještine tijekom cijelog školovanja. Koncepti u ovom predmetnom području promatraju se iz različitih perspektiva u predmetima Hrvatski jezik i Engleski jezik.

**D/ E-društvo**

Pod E-društvom podrazumijeva se zajednica u kojoj se većina transakcija može izvršiti digitalno.  Učenike treba podučavati o utjecaju digitalnih tehnologija na ponašanja i procese pojedinaca i organizacija. To je društvo u kojem je prisutna opsežna upotreba pouzdane informacijske i komunikacijske tehnologije u postizanju zajedničkih interesa i ciljeva glavnih društvenih dionika (tj. građana, poduzeća te vlade i javne uprave). Digitalna pismenost i komunikacija nužna je pretpostavka za kvalitetno ponašanje u E-društvu. Učenike treba upoznati s virtualnim okruženjima na internetu: npr. e-trgovina, e-poslovanje, e-vlada i e-građanin.

**D/ ODGOJNO-OBRAZOVNI ISHODI UČENJA**

**7. razred /70 nastavnih sati godišnje/**

|  |  |
| --- | --- |
| **PREDMETNO PODRUČJE: A/ Informacije i digitalna tehnologija** | |
| **Odgojno-obrazovni ishod učenja** | **Razrada ishoda** |
| **A.VII.1** Učenik analizira organizaciju na računalnim i mrežnim mjestima. | * prepoznaje različite oblike pohrane podataka u računalu s obzirom na vrstu podataka * analizira i preuređuje hijerarhijsku organizaciju podataka na računalu * pronalazi i analizira organizaciju nekoga mrežnog sadržaja * planira i stvara svoje hijerarhijske organizacije podataka na računalu ili na mreži. |
| **Poveznice sa ZJNPP** | [**TIT-3.4.3**](https://kurikulum-zzoo.ba/hr/node/1909) |
| **Ključni sadržaji** | |
| * organizacija podataka u računalu * vrste datoteka * dijeljenje mapa na mreži ili računalnom oblaku. | |
| **Preporuke za ostvarenje ishoda** | |
| Preporučuje se učenike uputiti da prepoznaju i analiziraju organizaciju podataka u računalu s pomoću programa za rad s mapama i datotekama.  Poticati učenike da stvore hijerarhijske organizacije povezujući datoteke zajedničkih obilježja, stvarajući komprimirane sadržaje i sl.  Poželjno je prepoznati vrste datoteka, pronaći primjerice samo slikovne datoteke te razvrstati datoteke prema datumu, vrsti i veličini.  Demonstrirati primjere različitih vrsta adresa koje se upotrebljavaju pri organizaciji podataka na računalu, npr. putanja datoteke ili mape, URL-adresa, IP-adresa, e-adresa (adrese za datoteke, mjesta i ljude).  Sadržaje ove tematske cjeline moguće je povezati s međupredmetnom temom Upotreba informacijske i komunikacijske tehnologije (organizacija informacija), Matematika (podatci). | |
| **Odgojno-obrazovni ishod učenja** | **Razrada ishoda** |
| **A.VII.2** Učenik opisuje i analizira načine povezivanja uređaja u mrežu. | * prepoznaje mrežu kao međusobno povezane računalne uređaje koji razmjenjuju podatke * razlikuje pozitivne i negativne strane povezivanja u mrežu * razlikuje vrste mrežnoga povezivanja * pronalazi i analizira razinu postavki mrežne sigurnosti * pronalazi postojeće uređaje na mreži i povezuje nove uređaje. |
| **Poveznice sa ZJNPP** | [**TIT-3.3.1**](https://kurikulum-zzoo.ba/hr/node/1904)[**TIT-3.3.2**](https://kurikulum-zzoo.ba/hr/node/1905) |
| **Ključni sadržaji** | |
| * vrste mrežnog povezivanja * razina sigurnosnih postavki operacijskog sustava * uvjeti korištenja mrežnih aplikacija. | |
| **Preporuke za ostvarenje ishoda** | |
| Preporuka je da kroz razgovor s učiteljem učenici prepoznaju mrežno povezivanje uređaja u informatičkoj učionici.  Poticati učenike da prepoznaju i navode situacije iz svakodnevnoga života u kojima se koriste pojedinim vrstama mrežnoga povezivanja.  Poželjno je pronaći mrežne sadržaje koji objavljuju savjete i preporuke za obranu računala, računalnih programa i podataka te osoba od štetnih djelovanja putem računalne mreže.  Sadržaje ove tematske cjeline moguće je povezati s međupredmetnom temom Upotreba informacijske i komunikacijske tehnologije (suradnja u digitalnom okružju), Matematika (podaci). | |

|  |  |
| --- | --- |
| **PREDMETNO PODRUČJE: B/ Računalno razmišljanje i programiranje** | |
| **Odgojno-obrazovni ishod učenja** | **Razrada ishoda** |
| **B.VII.1** Učenik kreira programe koji sadrže strukture grananja i uvjetnoga ponavljanja jednostavnih algoritama koji mogu biti prikazani dijagramom, pseudokodom ili programskim jezikom uz primjenu na robotima. | * objašnjava način rada pojedinih dijelova robota kao što su: servomotor, senzori, mikrokontroler, arduino pločica * samostalno ili u skupini sastavlja robota ili robotsku konstrukciju (ovisno o vrsti robota koju ima u školi) od gotovih elemenata, pod vodstvom učitelja, te pokazuje i objašnjava svrhu i način rada iste * samostalno predstavlja složenog robota skupini te iznosi vlastitu procjenu funkcionalnosti istog, kao i njegov izgled * interpretira problem te prepoznaje ulazne vrijednosti i algoritamske strukture koje se upotrebljavaju za rješavanje jednostavnog problema u robotici * riječima opisuje algoritam za rješavanje jednostavnog problema u robotici * piše programski kod za rješenje jednostavnog problema u robotici. |
| **Poveznice sa ZJNPP** | [**TIT-4.2.1**](https://kurikulum-zzoo.ba/hr/node/1913)[**TIT-4.2.2**](https://kurikulum-zzoo.ba/hr/node/1914) |
| **Ključni sadržaji** | |
| * algoritam * pisanje programa * grananje * vrste grananja * robotika. | |
| **Preporuke za ostvarenje ishoda** | |
| Preporučuje se pokazati praćenje ponašanja algoritma jednostavnim pokaznim primjere (učitelj se koristi svojim primjerima ili postojećim demosadržajima, npr. online videosadržajima, alatima vizualizacije programa.  Poticati učenike u istraživanju ponašanja nekih algoritama samostalnim uređivanjem i mijenjanjem pokaznih primjera. Poželjno je da učenici samostalno ili u parovima izrađuju niz uputa (naredbi) kao rješenje nekog problema. Prema mogućnostima koristiti se i hardverskim rješenjima za vizualizaciju programiranja (roboti i sl.). Ishod se može ostvariti provedbom projektne aktivnosti na izradi robota ili tijekom smislene praktične aktivnosti na sastavljanju konstrukcija s predviđenom funkcijom.  Ishod se ostvaruje i putem projektne ili problemsko-projektne nastave, odnosno nakon izrade vlastitog robota kojeg je učenik dužan predstaviti.  Sadržaje ove tematske cjeline moguće je povezati sa sadržajima nastavnih predmeta Tehnička kultura (Mehanizmi) i Matematika (Algebarski izrazi s promjenjivim vrijednostima). | |
| **Odgojno-obrazovni ishod učenja** | **Razrada ishoda** |
| **B.VII.2** Učenik razmatra i rješava složeniji problem rastavljajući ga na niz potproblema | * opisuje složeniji problem te prepoznaje neke korake u rješenju problema * analizira mogućnost implementiranja rješenja potproblema u rješenje složenoga problema * osmišljava program za vlastitog robota s nekim elementima umjetne inteligencije * istražuje i odabire gotovo programsko rješenje te ga proučava i opisuje na koji način poboljšati i/ili promijeniti program * predlaže izradu novog modificiranog dijela izradom na 3D printeru. |
| **Poveznice sa ZJNPP** | [**TIT-4.2.2**](https://kurikulum-zzoo.ba/hr/node/1914)[**TIT-4.1.3**](https://kurikulum-zzoo.ba/hr/node/1912) |
| **Ključni sadržaji** | |
| * plan rješavanja problema * mogućnost implementiranja rješenja potproblema u rješenje složenoga problema * primjer problema iz svakodnevnoga života. | |
| **Preporuke za ostvarenje ishoda** | |
| Preporučuje se pronaći primjere problema u svakodnevnome životu koji demonstriraju postupak rješavanja problema rastavljajući ga na manje, poznate probleme, npr. projektni pristup – analizirati nužne dijelove, kako se povezuju i ovise jedni o drugima. Ishod se ostvaruje tijekom projektnih i projektno-problemskih aktivnosti prilikom programiranja robota.  Izrada dokumentacije može se realizirati nakon aktivnosti. Ishod se ostvaruje uglavnom samostalno, ali kao dio projektnih aktivnosti. Poželjno je ponuditi pripremljen program s greškama koje učenici moraju prepoznati i promijeniti. Preporuka je učenicima ponuditi skicu nedovršenog robota, gdje učenici trebaju osmisliti kakvi dijelovi im trebaju za dovršetak istog. Potom učenici testiraju dovršenog robota uz pomoć učitelja i daju svoju procjenu učinjenog.  Sadržaje ove tematske cjeline moguće je povezati sa sadržajima nastavnih predmeta Matematika (Algebarski izrazi s promjenjivim vrijednostima), Glazbena kultura(Dinamika, tempo, tonski rod, izvođači, glasovi, zborovi, žičana i glazbala s tipkama) i Likovna kultura (Točka i crta, Boja, Ploha, Površina). | |

|  |  |
| --- | --- |
| **PREDMETNO PODRUČJE: C/ Digitalna pismenost i komunikacija** | |
| **Odgojno-obrazovni ishod učenja** | **Razrada ishoda** |
| **C.VII.1** Učenik izrađuje i objavljuje digitalne sadržaje. | * prepoznaje različite programe za obradu i predstavljanje multimedijskih sadržaja * pronalazi odgovarajuće alate programa te preuređuje digitalni sadržaj za potrebe zadatka učenja * pohranjuje autentičan digitalni sadržaj na e-portfolio * pronalazi mrežni sadržaj te stvara autentičan digitalni sadržaj za potrebe zadatka učenja * predstavlja digitalni sadržaj smješten na nekom offline/online resursu. |
| **Poveznice sa ZJNPP** | [**TIT-3.4.1**](https://kurikulum-zzoo.ba/hr/node/1907)[**TIT-3.4.3**](https://kurikulum-zzoo.ba/hr/node/1909) |
| **Ključni sadržaji** | |
| * računalna grafika * vrste računalne grafike * elementi slike * programi za obradu fotografije * stolno izdavaštvo. | |
| **Preporuke za ostvarenje ishoda** | |
| Poželjno je realizaciju ishoda provesti aktualnim programima za izradu tekstualnih i/ili prezentacijskih dokumenata koji objedinjuju tekst i umetnute objekte kao što su slike, tablice, grafički elementi.  Preporuča se izrada digitalnoga sadržaja za potrebe stvarnih zadataka učenja kao što su npr. (tekstualni i/ili prezentacijski) seminarski radovi na zadanu temu iz informatike ili neke druge teme u skladu sa školskim kurikulom.  Sadržaje ove tematske cjeline moguće je povezati sa sadržajima nastavnih predmeta: Hrvatski jezik (Izvješće) i Tjelesna i zdravstvena kultura (Različite tjelesne aktivnosti i igre) te s međupredmetnom temom Poduzetnost (čimbenici donošenja odluka). | |
| **Odgojno-obrazovni ishod učenja** | **Razrada ishoda** |
| **C.VII.2** Učenik se koristi online pohranom podataka i primjerenim programima kao potporom u učenju, istraživanju i suradnji. | * objašnjava osnovne pojmove cloud tehnologije * koristi se cloud aplikacijama i cloud diskovima za pohranu podataka * prepoznaje prednosti i opasnosti korištenja cloud servisa * provodi postupak prijave na online servis za pohranu podataka te se koristi odabranim programom za pomoć pri izvršavanju zadataka učenja * analizira prednosti i nedostatke upotrebe odabranoga servisa za pohranu te preuređuje svoj online prostor * analizira povratne rezultate nastale upotrebom nekoga programa kao pomoć pri učenju. |
| **Poveznice sa ZJNPP** | [**TIT-5.1.3**](https://kurikulum-zzoo.ba/hr/node/1917) |
| **Ključni sadržaji** | |
| * internet servisi * praktična primjena internet servisa * korištenje različitih web preglednika * prijenos podataka s clouda i na cloud. | |
| **Preporuke za ostvarenje ishoda** | |
| Poželjno je ishod realizirati tijekom cijele školske godine organiziranim pohranjivanjem različitih digitalnih sadržaja te ostalim aktivnostima koje uključuju različite programe za potporu učenja i suradnje. Usporediti različite rezultate primjene nekog programa (npr. Geogebra, karte Googlea i Binga, prevoditelj Googlea i Binga, Office 365, OneDrive, Google Disk, DropBox ili slični programi koji omogućavaju online suradnju i pohranu podataka).  Preporučuje se provoditi samostalne istraživačke zadatke te rezultate prikazati i pohraniti online.  Sadržaje ove tematske cjeline moguće je povezati s međupredmetnom temom Upotreba informacijske i komunikacijske tehnologije (suradnja u digitalnom okružju), Tehnička kultura (praktični rad). | |
| **Odgojno-obrazovni ishod učenja** | **Razrada ishoda** |
| **C.VII.3** Učenik surađuje s drugim učenicima u stvaranju online sadržaja. | * sudjeluje u kratkim razgovorima s poznatim osobama pri stvaranju online sadržaja * pohranjuje svoje online sadržaje * preuređuje, komentira i vrednuje izmjene online sadržaja * pronalazi, preporučuje te uključuje nove sadržaje na mrežnim zajednicama učenja. |
| **Poveznice sa ZJNPP** | [**TIT-5.1.2**](https://kurikulum-zzoo.ba/hr/node/1916)[**TIT-5.2.2**](https://kurikulum-zzoo.ba/hr/node/1920) |
| **Ključni sadržaji** | |
| * elektronički identitet * stvaranje online sadržaja * autorsko pravo * pravo privatnosti. | |
| **Preporuke za ostvarenje ishoda** | |
| Preporučuje se da učenici objave svoje radove u virtualnome okruženju (recimo obrazovnoj društvenoj mreži). Poželjno je komentirati radove svojih vršnjaka te raspravljati o njima, kao i postavljati pitanja ili nuditi prijedloge kolegi učeniku/učitelju za potrebe izvršavanja zadatka učenja. Pronalaziti i predlagati dodatne sadržaje koji mogu pomoći pri učenju, npr. kvizovi, testovi, pojmovnik i sl. Podsjetiti se pravila o zaštiti autorskoga prava, saznati gdje pronaći sadržaje s određenim dopuštenjima za korištenje. Poticati na konstruktivno komuniciranje i komentiranje te poštivanje privatnosti.  Sadržaje ove tematske cjeline moguće je korelirati sa sadržajima nastavnih predmeta: Engleski jezik (Free time activities, Science/technology) i Geografija (Prosječna i apsolutna gustoća naseljenosti) te s međupredmetnom temom Poduzetnost (Čimbenici donošenja odluka). | |

|  |  |
| --- | --- |
| **PREDMETNO PODRUČJE: D/ E-društvo** | |
| **Odgojno-obrazovni ishod učenja** | **Razrada ishoda** |
| **D.VII.1** Učenik kreira svoje pozitivne digitalne tragove. | * prepoznaje što je to digitalni trag * pokazuje pozitivne i negativne strane dijeljenja informacija na internetu * razlikuje primjerene informacije od neprimjerenih * primjenjuje saznanja o utjecaju digitalnih tragova na svakodnevni život * stvara pozitivne digitalne tragove. |
| **Poveznice sa ZJNPP** | [**TIT-5.1.1**](https://kurikulum-zzoo.ba/hr/node/1915)[**TIT-5.2.4**](https://kurikulum-zzoo.ba/hr/node/1922) |
| **Ključni sadržaji** | |
| * digitalni trag * dobre strane dijeljenja informacija na internetu * utjecaj digitalnih tragova na svakodnevni život. | |
| **Preporuke za ostvarenje ishoda** | |
| Preporuka je koristeći se konkretnim primjerom, opisati što je digitalni trag neke osobe. Poželjno je razgovarati sa učenicima o brzini širenja informacija na internetu. U razgovoru/raspravi pronaći dobre strane dijeljenja informacija na internetu. Koristiti se različitim sadržajima (npr. videouratci, igre te odgovarajuće mrežne stranice koje se bave sigurnošću na internetu) koji demonstriraju utjecaj digitalnih tragova na svakodnevni život.  Poticati učenike da razmišljaju o karakteristikama za stvaranje što boljega digitalnog traga.  Sadržaje ove tematske cjeline moguće je povezati sa sadržajima nastavnog predmeta Njemački jezik (Povezuje grafijsku i zvučnu sliku riječi/rečenice) i s međupredmetnom temom Osobni i socijalni razvoj (jačanje osobnog kapaciteta). | |
| **Odgojno-obrazovni ishod učenja** | **Razrada ishoda** |
| **D.VII.2** Učenik analizira vrste elektroničkoga nasilja. | * razlikuje pojam elektroničkoga nasilja od klasičnoga nasilja * navodi različite vrste elektroničkoga nasilja * prepoznaje elektroničko nasilje i govor mržnje * osmišljava pravila dobroga ponašanja na internetu * sudjeluje u aktivnostima prevencije elektroničkoga nasilja i govora mržnje. |
| **Poveznice sa ZJNPP** | [**TIT-5.2.4**](https://kurikulum-zzoo.ba/hr/node/1922) |
| **Ključni sadržaji** | |
| * različite vrste elektroničkoga nasilja * pravila dobroga ponašanja na internetu * prevencije elektroničkoga nasilja i govora mržnje * odgovorno ponašanje na mreži. | |
| **Preporuke za ostvarenje ishoda** | |
| Preporučuje se razgovarati o razlikama između klasičnoga i elektroničkoga nasilja.  Poželjno je prikazati, analizirati i raspravljati o digitalnim sadržajima (npr. videozapisi, plakati, slike, članci) s mrežnih stranica koje se bave sigurnošću na internetu, a s pomoću kojih učenici mogu prepoznati i grupirati pozitivne i negativne strane online komunikacije.  Poticati igranje obrazovnih igara na mrežnim stranicama koje se bave sigurnošću na internetu ili strategijom igranja uloga sa zadanim scenarijem.  Istaknuti posljedice dijeljenja podataka na mreži, slanja tuđih fotografija bez dopuštenja, otkrivanja osobnih informacija o drugima, „provaljivanja“ u tuđe adrese elektroničke pošte i/ili u profile na društvenim mrežama.  Sadržaje ove tematske cjeline moguće je povezati s međupredmetnom temom Osobni i socijalni razvoj (socijalna evaluacija, zaštita osobnog integriteta), Hrvatski jezik (načini sporazumijevanja, verbalna i neverbalna komunikacija, govorne vrednote). | |
| **Odgojno-obrazovni ishod učenja** | **Razrada ishoda** |
| **D.VII.3** Učenik koristi mrežne zajednice učenja. | * odabire neke mrežne zajednice učenja (mrežni tečajevi, osobne mreže za učenje, skupine, projektno okruženje i sl.) koje odgovaraju nekim njegovim osobnim interesima tijekom učenja * provodi postupak prijave i odjave s mrežne zajednice učenja (online kolegij, skupina i sl.) poštujući pravila privatnosti * koristi se osnovnim mogućnostima korisničkoga sučelja mrežne zajednice učenja za izvršavanje različitih zadataka učenja * osmišljava svoj proces učenja pronalazeći odgovarajući sadržaj na mrežnim zajednicama učenja. |
| **Poveznice sa ZJNPP** | [**TIT-5.1.4**](https://kurikulum-zzoo.ba/hr/node/1918) |
| **Ključni sadržaji** | |
| * mrežne zajednice učenja * postupak prijave i odjave s mrežne zajednice učenja. | |
| **Preporuke za ostvarenje ishoda** | |
| Preporučuje se upoznati učenike s online tečajevima za učenje, kako ih pronaći, upotrebljavati, snaći se u njima.  Poželjno je pronaći i predložiti dodatne sadržaje u online tečaju koji mogu pomoći pri učenju, npr. kvizovi, testovi, pojmovnik i sl. Poticati rješavanje postavljenih zadatke u mrežnim zajednicama učenja, komentirati te procijeniti svoja i tuđa rješenja. Preporučuje se objaviti svoje radove u virtualnome okruženju, komentirati radove vršnjaka te raspravljati o njima.  Sadržaje ove tematske cjeline moguće je povezati s međupredmetnom temom Upotreba informacijske i komunikacijske tehnologije (kreativno izražavanje, izvori informacija, suradnja u digitalnom okružju), Hrvatski jezik (načini sporazumijevanja, verbalna i neverbalna komunikacija, govorne vrednote). | |

**E/ UČENJE I PODUČAVANJE**

Nastavne metode za kreiranje poticajnog okruženja za učenje i podučavanje i ostvarivanje ciljeva učenja i podučavanja nastave Informatike uključuju pedagoške alate, različite oblike organizacije razreda, razvoj softverskog projekta pod vodstvom mentora, laboratorijski rad i korištenje interneta.

**Pedagoški alati:**

• ***Pedagoške igre***. Dobro isplanirana igra omogućuje učenje novih pojmova u alternativnoj razrednoj atmosferi, uključuje društvenu interakciju, uvodi promjenu u nastavnu metodu i vrsta je aktivnosti u kojoj su svi učenici zadovoljni. Igre, kao i drugi pedagoški alati, također mogu imati nedostatke kao što je kaos koji igra može uzrokovati u razredu. Napominjemo da ovdje ne raspravljamo o računalnim igrama, već o društvenim igrama koje imaju za cilj podučavanje informatičkih ideja; igre na koje se pozivamo mogu se igrati sa ili bez računala.

• ***Pristup računarstva bez struje (CS-Unplugged)*.** U tom su duhu različite skupine diljem svijeta razvile niz aktivnosti učenja kojima je cilj podučavanje različitih pojmova iz računalne znanosti, kao što su binarni brojevi, algoritmi za sortiranje, strukture podataka i kompresija podataka, bez njihovog izravnog povezivanja s računalima ili programiranjem. Jedan od glavnih resursa za takve aktivnosti je opsežna besplatna zbirka koju je razvio tim Computer Science Unplugged. U svim slučajevima, koncepti Informatike predstavljeni su kroz zanimljive aktivnosti i zagonetke uz korištenje kartica, bojica i aktivnog igranja.

• ***Bogati zadac****i* vježbe su programiranja koje se mogu riješiti na različite načine, kada svako rješenje izaziva i promiče raspravu o jednoj ili više glavnih ideja računalne znanosti; može se riješiti unutar trajanja jedne nastavne jedinice na temelju trenutnog znanja učenika.

• ***Konceptualne mape*** grafički su alati za organiziranje i predstavljanje znanja. Oni uključuju koncepte, obično zatvorene u krugove ili okvire i odnose između koncepata označene linijom koja povezuje dva koncepta. Riječi na liniji, koje se nazivaju povezujućim riječima ili povezujućim frazama određuju odnos između dva koncepta.

• ***Klasifikacija predmeta i pojava iz života***. Ovdje se usredotočujemo na klasifikaciju predmeta i pojava iz stvarnog života kako bismo podržali i usmjerili učenikovu mentalnu konstrukciju pojmova o kojima se raspravlja. Rad s poznatim objektima i pojavama omogućuje konkretiziranje pojmova Informatike koji se u kasnijim fazama konceptualiziraju na višoj razini apstrakcije.

• ***Metafore*** se koriste kako bi se razumjela i doživjela jedna specifična stvar korištenjem analogije s drugom stvari, obično poznatim konceptom. U području računalne znanosti redovito se koriste mnoge metafore o pokazivačima, izborniku, prozorima, mišu, stablu i memoriji računala. Stoga, a budući da je upotreba metafora i moćan pedagoški alat, učitelji/nastavnici Informatike trebali bi prepoznati uobičajene metafore koje se koriste u tom području te biti svjesni njihove važnosti i naučiti ih koristiti u procesima učenja i podučavanja.

**Različiti oblici organizacije razreda:**

***Individualni rad.***

Prva, a možda i najjednostavnija organizacija razreda za aktivno učenje kada svaki učenik samostalno radi na zadanom zadatku. Ova organizacija razreda prikladna je za slučajeve u kojima učitelj/nastavnik želi provjeriti jesu li svi učenici sposobni uspješno se nositi sa zadatkom ili su stekli određenu vještinu, kao što je rad u danom integriranom razvojnom okruženju (IDE) ili praćenje zadanog algoritma.

***Rad u parovima.***

Razred se može organizirati u parovima radeći na zadacima programiranja ili neprogramskim zadacima.  
U slučaju programskih zadataka ističemo koncept programiranja u paru kao poznatu tehniku učenja u kontekstu informatičkog obrazovanja.

***Rad u skupinama.*** Drugi oblik organizacije razreda je rad u grupama s više od dva člana. Ovo je poželjna organizacija razreda kada:

(a) učitelj/nastavnik primijeti da zadani zadatak zahtijeva više od dva učenika da bi se izvršio

(b) učitelj/nastavnik želi iskoristiti raznolikost tima

(c) razred je relativno veliki te se želi lakše pratiti rad grupa

(d) razred je relativno velik, a učitelj/nastavnik želi omogućiti svim učenicima da budu uključeni i predstavljeni u grupnim prezentacijama od strane jednog od članova tima.

***Slagalica***je jedna od tehnika za organizaciju nastave u grupama koja se provodi na sljedeći način. Prvo se učenici u razredu dijele u grupe od pet ili šest učenika i njihov je zadatak naučiti određenu temu. Svaki od učenika u svakom timu odgovoran je za učenje određenog dijela teme i podučavanje tog specifičnog dijela cijeloj grupi. Drugo, kako bi se povećale šanse da će svako izvješće biti točno, učenici koji istražuju određenu temu ne vraćaju se odmah u svoju grupu, već se prvo sastaju s učenicima iz drugih grupa koji imaju identičan zadatak (jedan učenik iz svake grupe). U trećoj fazi, grupe se ponovno okupljaju u svojoj početnoj heterogenoj konfiguraciji i svaki učenik grupe podučava ostale članove o temi koju je naučio i koju sada smatra svojom specijalnošću. Učitelj/nastavnik može odlučiti hoće li svaka grupa poslati pisani rad, poster, drugi produkt grupe ili nešto drugo. Kao što se može vidjeti iz ovog kratkog opisa, organizacija učionice u ovim grupama ima mnoge prednosti, kako kognitivne tako i društvene, budući da poboljšava učenje, slušanje, suradnju i razmjenu znanja.

**Razvoj softverskog projekta pod vodstvom mentora**

U situaciji učenja temeljenog na projektu učenici rade individualno ili suradnički u grupama, dok učitelji/nastavnici mentoriraju proces razvoja projekta. Projekt ima za cilj učiniti naučeni predmet relevantnim za učenike i omogućiti aktivno učenje. U projektu učenici postavljaju pitanja, ispituju svoje pretpostavke, osmišljavaju proces istraživanja, prikupljaju i analiziraju podatke, koriste tehnologiju i razmjenjuju ideje, sve dok su u konstruktivističkoj interakciji u okruženju za učenje te se bave iskustvima i promišljanjima o značajnim problemima. Projekt čini učenje autentičnim jer uključuje učenike u aktivnosti koje se temelje na svakodnevnim situacijama. Nadalje, kod učenika se razvija odgovornost za svoje postupke, a njihovo suradničko učenje s vršnjacima uključuje i socijalnu interakciju. Projektne teme mogu biti povezane s drugim područjima i predmetima, životom u školi te suradnjom s drugim školama i institucijama u zemlji i inozemstvu posebice s gospodarskim subjektima i sveučilištima. U tom smislu preporučuje se izrada projekta u suradnji s konkretnom IT tvrtkom, što bi imalo višestruko pozitivne učinke.

U sklopu projekta poželjno je napraviti dodatnu edukaciju učenika od strane stručnjaka iz gospodarstva ili sveučilišta, kao i održavanje tematskih predavanja od strane istih.

**Nastava temeljena na laboratorijskom radu**

Ovo okruženje za učenje omogućuje učenicima da istraže strategije rješavanja problema, da izraze svoja rješenja zadanog problema i da prodube svoje razumijevanje prirode algoritama koje razvijaju. Osim toga učenje Informatike u laboratoriju ima potencijal povećati učenikovo razumijevanje suštine računalne znanosti – što se može učiniti s računalima, odnosno što je izračunjivo, kao i utjecaj Informatike na širi društveni kontekst.

***Pristup rada najprije u laboratoriju (engl. Lab-First)***

Prema pristupu *Lab-First*, učenici prvo istražuju informatičku temu u informatičkoj učionici, a nakon što steknu određeno iskustvo s navedenom temom, onda se na temelju tog iskustva upoznaju s navedenim pojmom na satu. S jedne strane, u duhu konstruktivizma, glavna prednost ovog pristupa izražena je aktivnim iskustvom koje učenici stječu u informatičkom laboratoriju te uspostavlja temelje na osnovi kojih učenici grade svoju mentalnu sliku o navedenoj temi. Ovdje poseban naglasak treba biti na robotici koja ima za cilj kombinirati logičko razmišljanje s inženjerskim razmišljanjem, uvesti učenike u druga tehnološka područja i potaknuti učenike na samostalno učenje.

***Vizualizacija i animacija***

Algoritamske vizualizacije: statička ili dinamička vizualizacija koje su apstrakcije više razine koje opisuju softver.

Programske vizualizacije: vizualizacija stvarnog programskog koda ili struktura podataka – apstrakcija niske razine – u statičkom ili dinamičkom obliku.

Ciljevi softverskih vizualizacija jesu podržati razumijevanje softverskih sustava (tj. njegove strukture) i algoritama (npr. animiranjem ponašanja algoritama za sortiranje) kao i analizu softverskih sustava i njihovih anomalija.

***Internet***je moćno okruženje za učenje u nastavi bilo kojeg predmeta. Osim općih argumenata za integraciju interneta u procese učenja i podučavanja, u informatičkom obrazovanju posvećuje se posebna pozornost budući da se web sam po sebi uvelike temelji na idejama računalnih znanosti kao što su kompresija podataka, kodiranje i algoritmi pretraživanja.

**F/ VREDNOVANJE I OCJENJIVANJE**

Vrednovanje je proces kojim se kontinuirano prati dostizanje postavljenih ciljeva učenja i podučavanja i odgojno-obrazovnih ishoda određenog predmeta. Ključni element tog procesa je povratna informacija koja mora biti pravodobna, detaljna, jasna i precizna te prilagođena učeniku. Povratna informacija može ukazivati na poteškoće u učenju, ali i na prostor za napredovanje. Elementi vrednovanja ne bi se trebali zasnivati samo na usvojenosti činjeničnog znanja, već i na vještini primjene, analize, interpretacije, uočavanja uzroka i posljedice, evaluacije, kritičkog mišljenja, rješavanja problema. Elementi vrednovanja moraju biti jasni, precizni i javni. Ukoliko u različitim godinama podučavanja i učenja koristimo različite elemente vrednovanja trebamo ih obrazložiti.

Bitan je postupak kontinuiranog prikupljanja podataka u procesu učenja i postignutoj razini kompetencija – znanjima, vještinama, sposobnostima, samostalnosti i odgovornosti prema radu, u skladu s unaprijed definiranim i prihvaćenim načinima, postupcima i elementima, a sastavnice su: praćenje, provjeravanje i ocjenjivanje.

Nastavnici na temelju podataka dobivenih vrednovanjem procjenjuju razine učeničkih postignuća. Ta procjena izražava se kroz elemente vrednovanja nastavnoga predmeta, pridavanjem određenih brojčanih ili opisnih vrijednosti.

Područje vrednovanja je osjetljivo jer može imati i negativne posljedice na učenje i podučavanje. Osnovna zadaća vrednovanja nije samo pružiti informaciju o učeničkim postignućima, već i pružiti podršku učenju i napredovanju. Učenike motivira za učenje, roditeljima pomaže u razumijevanju postignuća njihove djece, a učitelje usmjerava u daljnjem planiranju podučavanja.

Predlažu se sljedeći elementi vrednovanja:

1. **Usvojenost znanja**. Ovim elementom vrednovanja utvrđuje se razina usvojenosti skupine ishoda učenja koji se odnose na:

* činjenično znanje o informatičkoj pismenosti
* razumijevanje koncepata algoritama
* analiziranje, opisivanje, objašnjavanje i poznavanje pravila
* aktivno sudjelovanje na nastavi
* načela i primjena računalnih znanosti u suvremenom svijetu.

1. **Rješavanje problema.** Ovim elementom vrednovanja utvrđuje se razina usvojenosti skupine ishoda učenja koji se odnose na:

* analiziranje i modeliranje problema
* korake rješavanja
* pisanje algoritma
* provjeru ispravnosti algoritama
* metode pretraživanja i prikupljanja podataka
* istraživački rad
* konstrukciju logičkog sklopa i robota
* programiranje robota
* samostalnost i učinkovito korištenje računala i algoritamskog mišljenja i umjetne inteligencije u rješavanju svakodnevnih životnih problema
* kritičko mišljenje
* kreativnost i inovativnost upotrebom informacijske i komunikacijske tehnologije
* rješavanje problema i aktivnosti iz drugih predmeta.

1. **Digitalni sadržaji i suradnja**. Ovim elementom vrednovanja utvrđuje se razina usvojenosti skupine ishoda učenja koji se odnose na:

* odabir primjerenih programa
* vještinu upotrebe programa
* prikupljanje, upravljanje i analiziranje podataka
* izradu web stranica
* suradnju na projektu
* vještinu komuniciranja u timu
* argumentiranje rješenja
* predstavljanje svojih radova
* odgovornost i sigurnost pri korištenju tehnologije
* etička pitanja i pravne odrednice u korištenju digitalnih sadržaja.

**Formiranje zaključne ocjene**

Kako bi učitelji znali jesu li učenici savladali odgojno-obrazovne ishode i zadovoljili kriterije određene zaključne ocjene, nužno je prikupiti što više elemenata za svoju odluku.

Na taj način će ocjena biti utemeljena na više relevantnih podataka dobivenih različitim metodama vrednovanja unutar pristupa vrednovanja naučenog, vrednovanja za učenje i vrednovanja kao učenja i u najvećoj mogućoj mjeri odražavat će stvarnu razinu učeničkih postignuća.

Pri zaključivanju ocjene svi navedeni elementi vrednovanja ravnopravni su te jednako utječu na formiranje zaključne ocjene.

S obzirom na svrhu vrednovanje može biti:

* sumativno: temelji se na procjeni učeničkih postignuća, odnosno rezultata učenja. U pravilu rezultira ocjenom, a provodi se na kraju procesa učenja (na kraju određenog obrazovnog razdoblja, ili na kraju obrade nastavne cjeline)
* formativno: odvija se u svim fazama procesa učenja. Svrha mu je prikupljanje informacija o napredovanju učenika, utvrđivanju njegovih jakih/slabih strana u procesu učenja, manjkavosti u procesu učenja, te unaprjeđenja procesa učenja.

*Preporučeni pristupi vrednovanja u Informatici jesu: vrednovanje za učenje, vrednovanje kao učenje i vrednovanje naučenog.*

**Vrednovanje za učenje** je pristup kojim se zajednički prikupljaju informacije o procesu učenja kojemu je svrha unaprjeđenje procesa učenja i podučavanja. Učitelju/nastavniku služi za unaprjeđenje podučavanja, a učeniku za proces učenja. Ovim pristupom učeniku se pruža mogućnost da tijekom učenja postane svjestan kako uči, koje su mu jake/slabe strane te kako učiti da bi postigao bolje rezultate. Konačan ishod vrednovanja za učenje nije ocjena, nego kvalitetna povratna informacija o tijeku procesa učenja.

Moguće su metode i tehnike vrednovanja za učenje:

* razine procjene: popis aktivnosti ili zadataka koje učenik izvodi, a pomoću kojih sam prati svoju realizaciju i uspješnost
* e-portfolio: digitalna mapa u koju učenik sprema digitalne radove koje je izradio tijekom školovanja
* praćenje tijekom rada: upotreba *online* sustava za rad i davanje brzih povratnih informacija.

**Vrednovanje kao učenje** je pristup koji se temelji na ideji da učenici vrednovanjem uče. Podrazumijeva aktivno sudjelovanje učenika u procesu vrednovanja, kako bi se potaknuo razvoj samoreguliranog učenja, učeničke samoprocjene, samovrednovanja i samoocjenjivanja, te vršnjačkog vrednovanja. Učenici trebaju biti unaprijed upoznati s ishodima koji će se vrednovati te kriterijima uspješnosti i metodama vrednovanja naučenog:

* samovrednovanje i odabir složenosti zadataka prema samoprocjeni
* razmišljanje o učenju i dnevnici učenja
* razgovori s učenicima
* interaktivne lekcije, zadatci, simulacije
* digitalne značke kao verificirani pokazatelj uspjeha, vještina, kvalitete ili interesa
* učenički portfolio
* vršnjačko vrednovanje pri čemu učenici sami odlučuju o kriterijima vrednovanja.

**Vrednovanje naučenog** je pristup kojim se provjeravaju odgojno-obrazovni ishodi definirani kurikulom i uvijek rezultira ocjenom. Provodi se najčešće nakon obrađene nastavne teme i onda kad učitelj procijeni da je važno u određenim etapama odgojno-obrazovnoga procesa dokumentirati i izvijestiti o učeničkim postignućima. Učenike treba unaprijed upoznati s ciljem vrednovanja, vremenom kad će se vrednovanje provoditi, s metodama vrednovanja i kriterijima vrednovanja.

**Vrste pitanja**

Kombinacija različitih vrsta pitanja i zadataka u samom nastavnom procesu doprinosi održavanju pažnje i interesa te samim time i ostvarivanju propisanih ciljeva i ishoda:

* isticanje različitih aspekata naučenog sadržaja u skladu s Bloomovom taksonomijom znanja
* integracija različitih vrsta pitanja tijekom nastavnog procesa pomaže u održavanju interesa, pažnje i znatiželje učenika
* nastavnici mogu primjenjivati različite nastavne alate
* učenici moraju koristiti različite kognitivne vještine – mentalne sposobnosti koje koriste tijekom razmišljanja i učenja.

Predložene vrste pitanja u vrednovanju Informatike:

* razvoj rješenja u obliku algoritma, pseudo-koda ili specifičnog programskog jezika
* praćenje danog rješenja prilikom izvršenja koda
* pronalaženje svrhe danih rješenja
* procjena korektnosti određenog rješenja
* dovršavanje danog rješenja
* manipuliranje instrukcijama u kodu rješenja
* provjera učinkovitosti rješenja
* samostalno oblikovanje pitanja
* ispitivanje stila programiranja različitih rješenja predloženih za isti zadatak
* preoblikovanje rješenja – učenici moraju transformirati rješenje u drugi programski jezik ili paradigmu
* esejska pitanja: čisti algoritamski zadaci i narativni algoritamski zadaci opisani pričom
* zatvorena pitanja – popis mogućih odgovora od kojih se od učenika očekuje da odabere i označi jedan
* kao i kombinacija svih navedenih vrsta zadataka i pitanja.

Predložene metode vrednovanja naučenog:

* usmene provjere znanja
* pisane provjere i/ili provjere znanja na računalu, koristeći kombinaciju različitih vrsta pitanja i zadataka
* e-portfolio – vrednuju se pojedini radovi prema zadanim ishodima učenja
* projekti – vrednuje se sudjelovanje učenika, razine aktivnosti, komunikacije i suradnje, projektna dokumentacija te krajnji rezultati projekta i njegovo predstavljanje.

## KURIKUL NASTAVNOG PREDMETA PRIRODA I DRUŠTVO

**Voditelj predmetne Radne skupine:**

dr. sc. Olgica Marušić, izv. prof.

**Radna grupa za izradu predmetnog kurikula:**

Ana Kordić

Ljiljana Pirić

Marija Jurčić

Andreja Pehar

Jelena Jović

**Recenzent:**

prof. dr. Milica Balaban

**A/ OPIS PREDMETA**

Priroda i društvo je interdisciplinaran nastavni predmet koji integrira prirodoslovno, društveno-humanističko i tehničko-informatičko područje. Uvođenjem učenika u svijet istraživanja i spoznavanja prirode dotičemo se prirodoslovnog područja. Učenjem o životu ljudi i društvenim odnosima koji se temelje na uvažavanju i prihvaćanju ljudske prirode dotičemo se društveno-humanističkog područja. Kroz cijeli proces učenja i podučavanja neizostavno je korištenje različitih oblika tehnologije, a posebice informacijsko-komunikacijske, koji se odnose na pravilnu, sigurnu i svrsishodnu upotrebu tehnologije. Svrha predmeta Priroda i društvo jest poticanjem prirodne radoznalosti, želje za učenjem i otkrivanjem svijeta oko sebe, kod učenika razvijati zanimanje za prirodne i društvene pojave i odnose, usvajanje ključnih znanja i koncepata navedenih područja te razvijati vještine i stavove za promišljen, aktivan i odgovoran osobni doprinos zajednici.

Učenjem o domu, obitelji te lokalnoj i široj zajednici sustavno se izgrađuje osobni, kulturni i nacionalni identitet uz istodobno razvijanje osjetljivosti za druge i cjelokupno životno okružje. Primjenom različitih strategija aktivnoga učenja i podučavanja promiče se odgovornost i osnažuje integritet čime učenik postaje pouzdan, moralan i dosljedan pojedinac koji poštuje sebe i druge. Time se potiče i osigurava cjelovit razvoj i dobrobit učenika uvažavajući jedinstvenost svake osobe.

Znanja, vještine i stavovi stečeni u nastavnome predmetu Priroda i društvo omogućavaju učeniku bolje razumijevanje svijeta koji ga okružuje, lakše snalaženje u novim situacijama u prirodnome i društvenome okružju te donošenje odluka za osobnu dobrobit, dobrobit zajednice i prirode.

Kroz usmeno i pisano izražavanje o sadržajima, problemima te istraživanjima u nastavi Prirode i društva razvija se jezično komunikacijska kompetencija. Matematička kompetencija razvija se kroz razvijanje misaonih procesa promatranjem, uspoređivanjem, otkrivanjem svojstava, analiziranjem i sintetiziranjem. Informatička pismenost razvija se kroz prikupljanje i obradu podataka te korištenje različitih vidova komuniciranja u virtualnom okruženju. Socijalna i građanska kompetencija provlači se kroz sve segmente predmeta jer svaki učenik surađuje s ostalim vršnjacima, dijeli svoja iskustva i znanja te uvažava svakog člana društva.

Učenje i podučavanje nastavnoga predmeta Priroda i društvo usmjerava učenika na:

* postavljanje pitanja o prirodi i promjenama koje se zbivaju oko nas
* otkrivanje povezanosti i međuovisnosti procesa i pojava u prirodnome i društvenome okružju
* istraživanje i brigu za svijet u kojemu živi
* spoznavanje sebe i odnosa čovjeka prema drugima i prema okolišu
* informiranje, kritičko mišljenje i odgovorno djelovanje
* poštivanje jednakosti i prava svih ljudi te prihvaćanje različitosti.

Korištenjem informacijsko-komunikacijske tehnologije u svakodnevnoj nastavi, učenjem o sebi i svojim vrijednostima, uvažavanjem drugih i poštivanjem prava svake osobe, učenjem o važnosti rada te poticanjem kreativnosti i poduzetnosti ostvaruju se međupredmetne teme.

Priroda i društvo je interdiscipliniran nastavni predmet koji je, u skladu sa svojim konceptima, povezan sa svim ostalim predmetima i međupredmetnim temama. Sam predmet predstavlja temelj za nastavne predmete Povijest, Geografiju, Prirodu, Biologiju, Kemiju i Fiziku.

Iskustvena, istraživački usmjerena i problemska nastava u kojoj je učenik u središtu procesa učenja osigurava njegovu aktivnu ulogu u učenju i podučavanju. Prikupljanjem, obradom i prikazivanjem podataka te primjenom različitih oblika tehnologije razvijaju se informacijska, komunikacijska i digitalna pismenost. Učenjem s drugima i od drugih u različitim okružjima te suradnjom škole s roditeljima, lokalnom i širom zajednicom učenika se usmjerava na suradnju i otvorenost prema zajednici.

Priroda i društvo uči se i podučava u prvih pet razreda osnovne škole kao obavezan predmet. Broj nastavnih sati je isti u svi razredima, po dva nastavna sata tjedno (70 sati godišnje).

**B/ CILJEVI UČENJA I PODUČAVANJA PREDMETA**

1. Spoznati složenost svijeta koji ga okružuje, povezanost čovjeka, društva i prirode u vremenu i prostoru potaknut znatiželjom, vođen vlastitim iskustvom i interesima.
2. Razumjeti svoj rast i razvoj u interakciji s drugima i prirodom, razvijati integritet, osobni i nacionalni identitet, oblikujući pozitivan odnos prema sebi, drugima, prirodi i društvu kao cjelini.
3. Razvijati istraživačke kompetencije kao i kompetencije za cjeloživotno učenje te prepoznati mogućnosti primjene znanstvenih spoznaja u svakodnevnome životu i različitim djelatnostima.
4. Poštivati i uvažavati različitosti, poznavati svoja i uvažavati prava drugih, razvijati odgovornost i empatiju prema okružju te kritički promišljati o pitanjima iz svakodnevnoga života (društvenim, etičkim, ekološkim i sl.).
5. Sigurno i odgovorno koristiti se tehnologijom u svakodnevnome životu, kao i informacijsko-komunikacijskom tehnologijom za pristup, prikupljanje, obradu i prezentaciju informacija.
6. Povezati spoznaje iz nastavnog predmeta Priroda i društvo s drugim nastavnim predmetima, međupredmetnim temama i područjima kurikula te razviti inovativnost, kreativnost i otvorenost za nove ideje kako bi aktivno pridonosio održivomu razvoju.

**C/ PREDMETNO PODRUČJE KURIKULA**

Predmetna područja u nastavnom predmetu Priroda i društvo jesu:

A. Organiziranost svijeta oko nas

B. Promjene i odnosi

C. Pojedinac i društvo

D. Energija

Predmetna područja se međusobno prožimaju pružajući učeniku mogućnost da različitim sadržajima i aktivnostima u svakome razredu neprestano nadograđuje njihovo razumijevanje. Svako od predmetnih područja u sebi integrira više različitih nižih razina koje su ključne za razumijevanje cjeline.

Zadatak je nastavnog predmeta Priroda i društvo poticati i razvijati ljudsku potrebu za istraživanjem i uočavanjem uzročno-posljedičnih veza u svijetu koji ga okružuje. Zbog toga je u Prirodi i društvu važan metodološki pristup koji je nazvan Istraživački pristup. Taj pristup spoznavanja prirode, prirodnih ili društvenih pojava i/ili različitih izvora informacija moguće je razvijati jedino povezivanjem sa svim ostalim predmetnim područjima predmeta Priroda i društvo. Bitno je naglasiti da učitelj samostalno odlučuje kad će se i na kojim primjerima ti ishodi ostvarivati u odgojno-obrazovnome procesu.

Istraživački pristup u nastavnom predmetu Priroda i društvo potiče učenike na samostalno istraživanje, postavljanje pitanja, istraživanje različitih izvora informacija i donošenje zaključaka i odluka. Umjesto pasivnog prezentiranja znanja učenicima, ovaj pristup potiče učenike na aktivno sudjelovanje u procesu učenja. Kako bi učenici ostvarili ishode, učitelj može prema svome izboru odabrati različite načine učenja i podučavanja kao što su istraživanje, rješavanje problema, demonstracije, didaktičke igre, kvizovi, igranje uloga, crtanje, konceptualne mape, mentalne mape i slično. Pritom se može primijeniti projektno i suradničko učenje, a odgojno-obrazovni proces može se izvoditi u učionici, kao i izvan učionice.

U prvih pet razreda osnovne škole, u nastavnome predmetu Priroda i društvo, učenike je potrebno postupno uvoditi u istraživačke aktivnosti, razvijati temeljne istraživačke vještine, poticati razvoj istraživačkih kompetencija integrirano, istraživačkim projektima, ali uvijek aktivnostima i sadržajima primjerenima njihovim mogućnostima i interesima.

Istraživački pristup u nastavnom predmetu Priroda i društvo potiče dublje razumijevanje sadržaja i procesa, razvoj kritičkog razmišljanja i samostalnost učenika, što su ključni ciljevi obrazovanja u 21. stoljeću te se na taj način učenik osposobljava za daljnje obrazovanje i cjeloživotno učenje.

**A/ Organiziranost svijeta oko nas**

Svijet što nas okružuje sastavljen je od prirodnih i društvenih sustava. Živa i neživa priroda se razlikuju po svojim osnovnim obilježjima te svojom organiziranošću u prirodi omogućuju međusobnu povezanost i opstanak svih živih bića. Živa bića organizirana su u različite zajednice u kojima zadovoljavaju svoje potrebe i ostvaruju svoje uloge. Čovjek kao prirodno, misaono, duhovno i društveno biće organizira život u različitim društvenim zajednicama: obitelji, vrtiću, školi, u lokalnome i globalnome okružju. Zajednice ljudi, naselja i gospodarske djelatnosti oblikuju funkcionalnu organizaciju prostora. U organizaciji života ljudi, ali i društva, bitna je i vremenska organizacija. Možemo prikazati i pratiti organizaciju vlastitoga vremena i organiziranost društva tijekom određenih vremenskih razdoblja. Svojim djelovanjem čovjek može pozitivno ili negativno utjecati na organiziranost svijeta oko sebe.

**B/ Promjene i odnosi**

Promjene i odnosi u prostoru, vremenu i prirodi oblikuju život kakav poznajemo i omogućavaju organiziranost svijeta oko nas. Promjene, kao rezultat prilagodbe, ostavile su trag u vremenu zabilježen u prirodnim oblicima i povijesnim izvorima koji nas uče o prošlosti i pripremaju za budućnost. Razumijevanje promjena i odnosa pomaže čovjeku predvidjeti događaje i procese te poštovati samoodrživost Zemlje. U prirodi uočavamo obrasce koji se ponavljaju poput životnih ciklusa, kruženja vode, izmjene dana i noći, godišnjih doba i sl. Rast i razvoj živih bića ovisi o životnim uvjetima, a za očuvanje zdravlja čovjeka bitno je usvojiti i zdrave životne navike. U neprestanome razvoju živoga svijeta uz stalne je promjene važno uočiti međuovisnost čovjeka i svih drugih organizama i okoliša. Svojim djelovanjem čovjek često narušava prirodnu i društvenu ravnotežu ostavljajući vidljive posljedice. Njegovo djelovanje trebalo bi biti u skladu s održivim razvojem, usmjereno na očuvanje okoliša te unapređivanje društva. Međuodnos ljudi, naselja i gospodarskih djelatnosti rezultira procesima i stalnim promjenama u prostoru i vremenu, što se očituje u promjeni njihova prostornog rasporeda, krajolika i važnosti pojedinih regija. Odnosi u obitelji i drugim zajednicama ključni su za razvoj socijalizacije i identiteta.

**C/ Pojedinac i društvo**

Čovjek je društveno biće koje se ostvaruje životom u zajednici. Obitelj je temeljna zajednica u kojoj čovjek stječe iskustva i pripadajući joj, izgrađuje identitet. U suživotu s članovima obitelji i članovima zajednice dijete ostvaruje svoja prava i ispunjava obveze te preuzima odgovornost. U zajednicama poput vrtića, škole i razreda, važnima za razvoj identiteta, donose se, prihvaćaju i provode pravila ponašanja važna za red i suživot te razvija odgovornost za sebe i druge. Ljudske zajednice nastanjuju prostor i svojim jezikom, kulturom, tradicijom, načinom življenja i djelatnostima, povijesnim i suvremenim događajima tomu prostoru daju identitet. S druge strane, prostor i njegova obilježja pružaju identitetu osnovu zajednicama koje u njemu žive. Različiti prirodni ili izgrađeni krajolici, vremenski uvjeti i prirodni resursi utječu na razvoj određenih djelatnosti, na način življenja i odnos prema okolišu. Izgradnja nacionalnoga identiteta ima svoj temelj u obiteljskoj zajednici pri čemu dijete upoznaje svoj materinski jezik i razvija svijest o nacionalnoj pripadnosti, a nastavlja s upoznavanjem povijesti svoga zavičaja i domovine te očuvanjem baštine. Pritom pojedinac razvija građansku, kulturnu, etičku, ekološku i zdravstvenu svijest te postaje odgovoran i aktivan građanin koji djeluje i pridonosi boljitku zajednice izgrađujući sebe.

**D/ Energija**

Energija je potrebna svim organizmima za životne procese i promjene. Njihovo preživljavanje ovisi o unosu, uporabi i pretvorbi energije. Postoje različiti oblici i izvori energije, ona se upotrebljava u različitim procesima i pritom mijenja oblik i/ili prelazi s jednoga tijela na drugo. Potrebna je našemu tijelu, ali i za različite uređaje u našemu svakodnevnom životu, u prometu, industriji i sl. Važnost energije najlakše spoznamo kad je nema dovoljno. Čovjek stalno pronalazi nove, obnovljive i neobnovljive izvore energije, načine dobivanja i pohranjivanja te iskorištavanja energije nužne za opstanak i razvoj društva. Proizvodnja i potrošnja energije ima i nepovoljne posljedice za okoliš, te je potrebno izgraditi pravilan odnos prema uporabi energije te svijest o različitim opasnostima i mjerama opreza. Razumijevanje energije omogućava shvaćanje različitih pojava, promjena i procesa u svakodnevnome životu kojima je potrebna energija te važnosti održivoga načina proizvodnje, prijenosa, pretvorbe i uporabe energije.

**D/ ODGOJNO-OBRAZOVNI ISHODI**

**2.** **razred /70 nastavnih sati godišnje/**

|  |  |
| --- | --- |
| **PREDMETNO PODRUČJE: A/ Organiziranost svijeta oko nas** | |
| **Odgojno-obrazovni ishod učenja** | **Razrada ishoda** |
| **A.II.1** Učenik uspoređuje organiziranost u prirodi opažajući obilježja neposrednog okoliša. | * uočava kako dijelovi i cjeline imaju različita svojstva/obilježja * razlikuje svojstva tvari koja istražuje svojim osjetilima * uspoređuje obilježja živoga te svojstva neživoga u neposrednome okolišu * razvrstava bića, tvari ili pojave u skupine primjenom određenoga kriterija, objašnjavajući sličnosti i razlike među njima * opisuje osjetila i njihovu ulogu * otkriva da se tvari mogu miješati te osjetilima istražuje njihova nova svojstva. |
| **Poveznice sa ZJNPP** | **PSP-2.1.1 PSP-4.2.2** |
| **Ključni sadržaji** | |
| * obilježja dijelova i cjeline * svojstva tvari * osjetila * razvrstavanje bića, tvari i pojava prema kriterijima. | |
| **Preporuke za ostvarenje ishoda** | |
| Na primjerima iz prirode uspoređuje obilježja bića (živoga) i svojstva tvari (neživoga) opažajući sličnosti i razlike i odgovarajući na pitanja: kakvog su oblika, teksture, boje, mirisa, po čemu se razlikuju, što će se dogoditi ako bi ih stavili u čašu vode i sl.?  Od prikupljenih prirodnih materijala (žirova, školjaka, kamenčića i sl.) oblikuje različite cjeline (kućice, životinje i sl.), potom ih razlaže te osjetilima opaža njihova osnovna svojstva (glatko-hrapavo; tvrdo-meko i sl.).  Mogu se organizirati različite aktivnosti istraživanja osjetilima (voćke – vid, miris, okus, opip; učionica – vid, sluh, miris, opip).  Ovaj ishod može se povezati s ishodima iz ostalih predmetnih područja ovog predmeta kao i svih ostalih nastavnih predmeta te međupredmetnih tema, ovisno o sadržaju koji učitelj koristi za ostvarenje ishoda. | |
| **Odgojno-obrazovni ishod učenja** | **Razrada ishoda** |
| **A.II.2** Učenik opisuje organiziranost vremena prikazujući vremenski slijed događaja. | * određuje i imenuje dane u tjednu i opisuje izmjenu godišnjih doba opažajući organiziranost vremena * prikazuje vremenski slijed događaja u odnosu na dane u tjednu (npr. vremenska crta) * reda pravilno dane u tjednu i prepoznaje važnost organiziranosti vremena na svom primjeru. |
| **Poveznice sa ZJNPP** | **DHP-2.1.1 PSP-1.2.2** |
| **Ključni sadržaji** | |
| * dani u tjednu * godišnja doba * vremenska crta * organiziranost vremena. | |
| **Preporuke za ostvarenje ishoda** | |
| Učenik na vremenskoj crti i/ili lenti vremena prikazuje i smješta događaje u odnose: doba dana i dane u tjednu.  Planira svoje dnevne aktivnosti u odnosu na doba dana i dane u tjednu.  Primjenjuje IKT na različite načine (npr. prikazuje i reda dane u tjednu, koristi se različitim online igrama za učenje).  Ovaj ishod može se povezati s ishodima iz ostalih predmetnih područja ovog predmeta kao i svih ostalih nastavnih predmeta te međupredmetnih tema, ovisno o sadržaju koji učitelj koristi za ostvarenje ishoda. | |
| **Odgojno-obrazovni ishod učenja** | **Razrada ishoda** |
| **A.II.3** Učenik uspoređuje organiziranost različitih prostora i zajednica u neposrednome okružju. | * uspoređuje organizaciju doma i škole (članovi obitelji - rodbina i svojta, djelatnici u školi, radni prostor, prostorije...) * opisuje organizaciju prometa (promet, prometnica, pješaci, vozači, prometni znakovi) * opisuje organiziranost zajednice u svome okružju te prepoznaje važnost pravila za njezino djelovanje * uspoređuje pravila u domu i školi * opisuje svoje dužnosti u zajednicama kojima pripada * navodi posebnosti svog mjesta. |
| **Poveznice sa ZJNPP** | **DHP-1.1.3 PSP-1.1.3** |
| **Ključni sadržaji** | |
| * organizacija doma i škole * obitelj * promet * zajednica * pravila i dužnosti * mjesto stanovanja. | |
| **Preporuke za ostvarenje ishoda** | |
| Uzimaju se primjeri organizacije iz neposrednoga učenikova okružja kao što su dom, obitelj, razred, škola i promet na temelju neposrednog uvida.  Učenici kroz različite aktivnosti uspoređuju razlike organizacija iz neposrednog okruženja.  Navodi primjere pravila, npr. prometna pravila, pravila za očuvanje i zaštitu okoliša, važnost simbola i/ili piktograma (jednostavni slikovni znakovi poput prometnih znakova, znakova upozorenja, znakova koji poručuju neku radnju) i dr.  Na primjerima iz neposrednoga okružja učenik spoznaje red u prostoru (svoje radno mjesto) i zajednici kao i pravila za djelovanje zajednice.  Učenik istražuje značenje simbola i piktograma (znakovi upozorenja i znakovi sigurnosti, obavijesti, putokazi, upute i sl.).  Ovaj ishod može se povezati s ishodima iz ostalih predmetnih područja ovog predmeta kao i svih ostalih nastavnih predmeta te međupredmetnih tema, ovisno o sadržaju koji učitelj koristi za ostvarenje ishoda. | |

|  |  |
| --- | --- |
| **PREDMETNO PODRUČJE: B/ Promjene i odnosi** | |
| **Odgojno-obrazovni ishod učenja** | **Razrada ishoda** |
| **B.II.1** Učenik uspoređuje promjene u prirodi opisujući načine brige za prirodu i osobno zdravlje. | * opisuje vremenske prilike, rast i razvoj biljke, svoj rast i razvoj * povezuje izmjenu dana i noći i godišnjih doba s promjenama u životu biljaka, životinja i ljudi * promatra i predviđa promjene u prirodi u neposrednome okolišu * opisuje primjere za očuvanje osobnoga zdravlja i okružja u kojemu živi i boravi. |
| **Poveznice sa ZJNPP** | **PSP-1.2.3** |
| **Ključni sadržaji** | |
| * vremenske prilike * biljke, životinje i ljudi * dani u tjednu, godišnja doba * zdravlje. | |
| **Preporuke za ostvarenje ishoda** | |
| Prepoznati i razlikovati ptice selice i stanarice u neposrednome okolišu. Seobe ptica povezati s načinom njihove prehrane jer se sele zbog nedostatka hrane. Voditi brigu o živim bićima u različitim uvjetima, npr. hraniti ptice stanarice zimi.  Uočavanjem pravilnosti i odnosa promjena učenik u nekim situacijama može predvidjeti događaje (npr. toplije vrijeme najavljuje buđenje prirode u proljeće, padanje obilnih kiša utječe na razinu vode u rijekama, hladnije vrijeme utječe na aktivnosti ljudi i sl.).  Razgovarati o predznacima prema kojima su se predviđali izgledi vremena za sljedeći dan (kako su nastale različite narodne prognoze).  Učenici kreiraju plan očuvanja okoliša škole i prezentiraju ga cijeloj školi.  Ovaj ishod može se povezati s ishodima iz ostalih predmetnih područja ovog predmeta kao i svih ostalih nastavnih predmeta te međupredmetnih tema, ovisno o sadržaju koji učitelj koristi za ostvarenje ishoda. | |
| **Odgojno-obrazovni ishod učenja** | **Razrada ishoda** |
| **B.II.2** Učenik objašnjava povezanost vremenskih ciklusa s aktivnostima u životu. | * određuje dane u tjednu i povezuje ih s vlastitim i obiteljskim obvezama i aktivnostima * opisuje smjenu godišnjih doba i njihov utjecaj na živa bića i prirodu * promatra, prati i bilježi promjene i aktivnosti s obzirom na izmjenu dana u tjednu i smjenu godišnjih doba * reda svoje obveze, aktivnosti, događaje i promjene u danu i/ili tjednu prikazujući ih na vremenskoj crti ili lenti vremena, crtežom, dijagramom, uz korištenje IKT-a ovisno o uvjetima. |
| **Poveznice sa ZJNPP** | **PSP-1.2.3** |
| **Ključni sadržaji** | |
| * godišnja doba * dani u tjednu * obveze i aktivnosti. | |
| **Preporuke za ostvarenje ishoda** | |
| Učenik se koristi vremenskom crtom ili drugim prikazima vremenskoga slijeda kako bi pratio ili planirao vlastite aktivnosti u tjednu.  Na temelju promjena u prirodi izrađuje kalendar godišnjih doba.  Pritom se može koristiti različitim načinima: od crtanja do IKT-a, ovisno o mogućnostima i interesima učenika ili opremljenosti škole.  Ovaj ishod može se povezati s ishodima iz ostalih predmetnih područja ovog predmeta kao i svih ostalih nastavnih predmeta te međupredmetnih tema, ovisno o sadržaju koji učitelj koristi za ostvarenje ishoda. | |
| **Odgojno-obrazovni ishod učenja** | **Razrada ishoda** |
| **B.II.3** Učenik objašnjava utjecaj promjene položaja na odnose u prostoru. | * snalazi se u neposrednome okružju doma i škole te na putu od doma do škole i obratno, uz poštivanje i primjenu prometnih pravila * istražuje vlastiti položaj, položaj druge osobe i položaj predmeta u prostornim odnosima u učionici i izvan učionice * primjenjuje odnose: gore-dolje, naprijed-natrag, ispred-iza, lijevo-desno, unutar-izvan, ispod-iznad * uočava promjenjivost prostornih odnosa mijenjajući položaje u prostoru. |
| **Poveznice sa ZJNPP** | **PSP-1.2.1 PSP-1.1.3** |
| **Ključni sadržaji** | |
| * snalaženje u prostoru * promjenjivost prostornih odnosa mijenjajući položaj * prometna pravila. | |
| **Preporuke za ostvarenje ishoda** | |
| Preporučuje se ishod ostvarivati u izvanučioničkoj nastavi. Može se napraviti mapa unutarnjeg ili vanjskog prostora škole s definiranim zadatcima (kao potraga za blagom) po kojoj bi se učenici kretali primjenjujući odnose gore-dolje, naprijed-natrag, ispred-iza, lijevo-desno, unutar-izvan, ispod-iznad.  Ovaj ishod može se povezati s ishodima iz ostalih predmetnih područja ovog predmeta kao i svih ostalih nastavnih predmeta te međupredmetnih tema, ovisno o sadržaju koji učitelj koristi za ostvarenje ishoda. | |

|  |  |
| --- | --- |
| **PREDMETNO PODRUČJE: C/ Pojedinac i društvo** | |
| **Odgojno-obrazovni ishod učenja** | **Razrada ishoda** |
| **C.II.1** Učenik procjenjuje utjecaj svog ponašanja, odnosa i postupaka na druge te utjecaj pojedinaca i zajednica na njegovu osobnost i ponašanje. | * objašnjava svoju ulogu u zajednici i povezanost s ostalim članovima s kojima je povezan događajima, interesima, vrijednostima * zaključuje o svome ponašanju, odnosu i postupcima prema drugima i promišlja o utjecaju tih postupaka na druge * zaključuje o utjecaju pojedinca i zajednice na njegovu osobnost i ponašanje * sudjeluje u obilježavanju događaja, praznika, blagdana. |
| **Poveznice sa ZJNPP** | **DHP-4.2.2 DHP-1.2.4** |
| **Ključni sadržaji** | |
| * uloga članova zajednice * osobno ponašanje i postupci * utjecaj na druge osobe * blagdani, praznici, događaji. | |
| **Preporuke za ostvarenje ishoda** | |
| Izrađuje osobnu iskaznicu: moje vrline, moji nedostatci, moje posebnosti. Izvodi male dramatizacije (strip-junaci, likovi iz bajke i sl.).  Preporučiti roditeljima da svome djetetu napišu po čemu je ono posebno i po čemu je jedinstven član svoje obitelji te zašto su ponosni jer su njegovi roditelji.  Organizirati obilježavanje praznika, blagdana, značajnih dana i događaja.  Razgovarati o ponašanju i utjecaju na druge (direktno ili indirektno) te utjecaju drugih na pojedinca.  Ovaj ishod može se povezati s ishodima iz ostalih predmetnih područja ovog predmeta kao i svih ostalih nastavnih predmeta te međupredmetnih tema, ovisno o sadržaju koji učitelj koristi za ostvarenje ishoda. | |
| **Odgojno-obrazovni ishod učenja** | **Razrada ishoda** |
| **C.II.2** Učenik uspoređuje ulogu i utjecaj prava, pravila i dužnosti na pojedinca i zajednicu preuzimajući odgovornost za svoje postupke. | * opisuje prava djece, raspravlja o njima i ponaša se u skladu s njima * primjenjuje pravila, obavlja dužnosti te poznaje posljedice za njihovo nepoštivanje u razrednoj zajednici i školi * obavlja dužnosti i pomaže u obitelji te preuzima odgovornost * uočava važnost različitosti i ravnopravnosti * uvažava različitosti u svome okružju * predlaže načine rješavanja problema * ponaša se odgovorno u domu, školi, javnim mjestima, prometu, prema svome zdravlju i okolišu * koristi se, odgovorno i sigurno, IKT-om uz učiteljevu pomoć (sigurnost, zaštita, komunikacija). |
| **Poveznice sa ZJNPP** | **DHP-4.1.1** |
| **Ključni sadržaji** | |
| * prava djece * pravila i dužnosti * ravnopravnost i različitost * rješavanje problema * odgovorno ponašanje * upotreba IKT-a. | |
| **Preporuke za ostvarenje ishoda** | |
| Učenici dogovaraju pravila i dužnosti u razrednom okružju i na ostalim javnim mjestima koje posjećuju.  Upoznaju osnovna pravila primjernoga ponašanja na internetu i načine kako se ponašati odgovorno i sigurno u virtualnom svijetu.  Sudjeluje u rješavanju problema i nesporazuma u razredu.  Prepoznaje probleme koji nastaju kao posljedica neravnopravnosti i nepoštivanja različitosti te predlaže načine rješavanja.  Ovaj ishod može se povezati s ishodima iz ostalih predmetnih područja ovog predmeta kao i svih ostalih nastavnih predmeta te međupredmetnih tema, ovisno o sadržaju koji učitelj koristi za ostvarenje ishoda. | |

|  |  |
| --- | --- |
| **PREDMETNO PODRUČJE: D/ Energija** | |
| **Odgojno-obrazovni ishod učenja** | **Razrada ishoda** |
| **D.II.1** Učenik objašnjava na temelju vlastitih iskustava važnost energije u svakodnevnome životu i opasnosti s kojima se može susresti pri korištenju, navodeći mjere opreza i potrebu štednje energije. | * opisuje uređaje iz svakodnevnoga života i njihovu svrhu * opisuje opasnosti koje se mogu javiti pri upotrebi uređaja i načine kako ih spriječiti * razvija naviku isključivanja uređaja kad se ne koristi njime, brine se o čišćenju i čuvanju svojih uređaja te je svjestan štetnosti dugotrajne i nepravilne upotrebe tehnologije. |
| **Poveznice sa ZJNPP** | **DHP-3.3.1 PSP-3.3.2** |
| **Ključni sadržaji** | |
| * korištenje uređaja - svrha i opasnosti * čišćenje i čuvanje uređaja. | |
| **Preporuke za ostvarenje ishoda** | |
| Učenici, prema namjeni, razvrstavaju uređaje s kojima se susreću u svakodnevnom životu.  Istražuju na koji način uređaji zamjenjuju rad čovjeka, uštedu vremena i energije.  Učenici istražuju na koji način se vrši odlaganje starih uređaja u njihovom okruženju te predlažu načine odlaganja u skladu s očuvanjem okoliša.  Ovaj ishod može se povezati s ishodima iz ostalih predmetnih područja ovog predmeta kao i svih ostalih nastavnih predmeta te međupredmetnih tema, ovisno o sadržaju koji učitelj koristi za ostvarenje ishoda. | |
| **Istraživački pristup** | |
| **Odgojno-obrazovni ishod učenja** | **Razrada ishoda** |
| **A.B.C.D.II.1** Učenik uz usmjeravanje predstavlja rezultate promatranja prirode, prirodnih ili društvenih pojava u neposrednome okružju koristeći se različitim izvorima informacija. | * opaža i opisuje svijet oko sebe služeći se svojim osjetilima i mjerenjima * crta opaženo i označava/imenuje dijelove * prepoznaje uzročno-posljedične veze u neposrednome okružju * postavlja pitanja povezana s opaženim promjenama u prirodi * postavlja pitanja o prirodnim i društvenim pojavama * objašnjava uočeno, iskustveno doživljeno ili istraženo * uočava probleme i predlaže rješenja * raspravlja, uspoređuje i prikazuje na različite načine rezultate – crtežom, slikom (piktogramima), grafom i sl. * donosi jednostavne zaključke. |
| **Poveznice sa ZJNPP** | **DHP-5.1.2** |
| **Ključni sadržaji** | |
| * svi sadržaji iz ostalih predmetnih područja. | |
| **Preporuke za ostvarenje ishoda** | |
| Učitelj samostalno odlučuje kada i na kojim će se primjerima ti ishodi ostvarivati u učenju i podučavanju.  Tijekom učenja i podučavanja potrebno je što više primijeniti metode aktivnoga učenja u kojima učenik sudjeluje u promatranju i prikupljanju podataka te donošenju zaključaka. Učenik prati algoritam istraživačkoga učenja: pita, istražuje, kreira, raspravlja i procjenjuje.  Učenik rezultate može prikazati crtežom, tablično, dijagramom ili ih ponekad samo opisati, a izvori podataka mogu biti i usmeni, npr. od roditelja ili drugih osoba.  Istraživački pristup potrebno je integrirati u proces učenja i podučavanja svih predmetnih područja na različite načine: od istraživanja u neposrednoj stvarnosti, izvođenja pokusa, promatranja, upotrebe simulacija do problemskih zadataka i drugih načina kako bi se poticalo aktivno, istraživačko i iskustveno učenje.  Ovaj ishod može se povezati s ishodima iz ostalih predmetnih područja ovog predmeta kao i svih ostalih nastavnih predmeta te međupredmetnih tema, ovisno o sadržaju koji učitelj koristi za ostvarenje ishoda. | |

**E/ UČENJE I PODUČAVANJE**

Nastava Prirode i društva temelji se na konstruktivističkim načelima učenja:

* učenjem aktivnim sudjelovanjem i razmišljanjem o iskustvima
* nadogradnjom onoga što učenici već znaju
* razvijanjem mišljenja višeg reda pomoću vodstva u ključnim dijelovima procesa učenja
* prilagođavanjem nastave načinima i oblicima učenja ovisno o potrebama učenika
* stalnom interakcijom s drugima
* kombiniranjem podučavanja i iskustva učenika u skladu s njihovim kognitivnim razvojem.

Za ostvarenje postavljenih ciljeva nastavnog predmeta Priroda i društvo potrebno je osmisliti aktivnosti koje potiču interes učenika sa sadržajima koji su primjereni i zanimljivi te omogućavaju učeniku konkretnu primjenu u stvarnim životnim situacijama. Aktivnosti učenika trebaju biti usmjerene na razvoj i primjenu kritičkog mišljenja, kreativnosti, inovativnosti, sposobnosti rješavanja problema, donošenja odluka i metakognicije. Kako bi se to postiglo, učenici moraju imati priliku surađivati, razmišljati, raspravljati, procjenjivati informacije i donositi odluke. Moguće aktivnosti jesu otkrivanja igrom, igranja uloga, rješavanja problema, izrade projekata, izrade vizualnih prikaza, pričanja priča, igranja didaktičkih igara, posjeta, terenske nastave, praktični radovi, istraživanja. Sve navedene aktivnosti predstavljaju metode aktivnog učenja u kojima je učenik aktivno uključen u proces učenja i stječe znanja, vještine, stavove i vrijednosti potrebne za svakodnevni život. Učenici često ističu praktične aktivnosti kao najbolji dio nastave zato što imaju priliku djelovati, surađivati i biti aktivno uključeni u proces učenja.

Uloga učitelja je stvaranje sigurnoga i poticajnoga okružja za učenje. Njegova obveza je organizirati nastavu koja uključuje različite metode i tehnike podučavanja koje uvažavaju različite stilove učenja svakog pojedinog učenika. Od učitelja se zahtjeva pronalaženje načina povezivanja postojećeg znanja i sposobnosti s novim.

U učenju i podučavanju predmeta Priroda i društvo postavljene ishode učenja ostvarujemo kroz različite sadržaje iz što više izvora znanja, razne materijale iz izvorne stvarnosti. Uz izvornu stvarnost i udžbenike poželjno je koristiti se internetom, enciklopedijama, dječjim časopisima, aktualnim informacijama iz medija, suradnjom s raznim osobama i ustanovama (muzeji, knjižnice, arhivi, botanički vrtovi, parkovi prirode, nacionalni parkovi...) i dr. Materijali za učenje jesu i pribor za izvođenje pokusa, vremenska crta ili lenta vremena, geografske karte, ručni i tehnološki alati, umne i konceptualne mape, plakati, prezentacije, predmeti iz neposredne stvarnosti i sl. U izboru, pripremi i izradi izvora znanja i materijala za učenje i podučavanje učitelj ima autonomiju te se koristi svojom kreativnošću, ali i kreativnošću učenika.

Bez obzira održava li se nastava u učionici ili izvan nje, za razvoj učenika važno je okružje u kojemu se učenici mogu koristiti svim osjetilima, uređenost prostora u kojemu učenici uče i rade, zanimljivi materijali te njihov doprinos uređenju prostora i izradi materijala. Online okružje također može povećati motivaciju. Virtualnom stvarnošću i simulacijama možemo se koristiti kad nam neposredna stvarnost nije dostupna. Informacijsko-komunikacijska tehnologija omogućava nam i povezanost s učenicima ili stručnjacima u drugim mjestima i različitim dijelovima države i/ili Europe. Pozitivno i poticajno okružje za učenje ostvaruje se i međusobnim povjerenjem i uvažavanjem sudionika u procesu učenja, dogovaranjem pravila te uzajamnim pomaganjem. Osjećaj sigurnosti u učenika potiče aktivnost i kvalitetnije rezultate rada.

Učitelj ima slobodu birati oblike rada kojima će iskoristiti pune potencijale svih u razredu i osigurati uspjeh svakog učenika. Suradničkim učenjem učenik zadovoljava svoju potrebu za interakcijom te ujedno razvija svoje komunikacijske i socijalne kompetencije. Prilikom primjene različitih oblika rada učitelj treba jasno postaviti očekivanja za učenike i unaprijed isplanirati aktivnosti kako bi mogao pratiti napredak svakog učenika unutar skupine ili individualno, kao i rad skupine u cjelini na temelju različitih metoda samovrednovanja i vrednovanja.

U pogledu podučavanja zavičaja i značenja sintagme neposredno okružje, ona ima različito značenje u svakom razredu podučavanja predmeta. U prvom razredu osnovne škole neposredno okružje podrazumijeva relaciju Dom - Škola. Drugi razred proširuje se na mjesto u kojem učenik stanuje odnosno pohađa nastavu (ako učenik pohađa područnu školu ili odjel, onda se to mjesto smatra neposrednim okružjem). U trećem razredu neposredno okružje podrazumijeva općinu ili grad stanovanja učenika. Četvrti razred širi se na učenikovu županiju, odnosno županiju u kojoj živi i pohađa nastavu, dok se u petom razredu uče osnovna obilježja države. Poželjno je da učitelji, u skladu s ovakvom organizacijom podučavanja zavičaja, organiziraju terensku nastavu ili izlete.

Nastava Filozofije održava se tijekom jedne godine u završnom razredu gimnazije. S obzirom na to i na opseg gradiva treba obraditi ključne sadržaje za predmet, a onda po izboru nastavnika odabrati ostale sadržaje (predstavnike različitih filozofskih škola, smjerova, izborne teme i sl.). Treba napomenuti da je za sastavljanje kurikula primijenjen problemski pristup u cilju razvijanja kritičkoga mišljenja kod učenika, kroz osvrt na određene filozofske teme; postizanje dubljega razumijevanja određenih filozofskih problema te učinkovitije povezivanje filozofskih sadržaja sa svakodnevnim životom. To ne znači da je povijesni pristup zanemaren, naprotiv, vrlo je bitan za predmet kao sastavni dio podučavanja o bilo kojem filozofskom problemu. Upravo bi odrađena tema najprije trebala biti predočena kroz povijesni pristup.

**F/ VREDNOVANJE I OCJENJIVANJE**

U nastavnome predmetu Priroda i društvo vrednovanje ostvarenosti odgojno-obrazovnih ishoda sastavni je dio učenja i podučavanja. Učitelji prilikom vrednovanja primjenjuju dva elementa vrednovanja:

* + **usvojenost znanja**
  + **istraživačke vještine**.

Usvojenost znanja obuhvaća znanja svih kognitivnih razina koja je učenik stekao u skladu s određenim ishodima kurikula. U elementu istraživačke vještine vrednuju se vještine učenika, i/ili praćenjem njegovih aktivnosti i/ili rezultata tih aktivnosti.

Za svako vrednovanje učitelj izrađuje kriterije i s njima upoznaje učenike ili ih izrađuje zajedno s njima.

U početnim godinama osnovnoškolskog obrazovanja ocjenjivanje učenika je opisno. Opisna ocjena predstavlja informaciju o razini učenikovih postignuća u odnosu na očekivanja odnosno postavljene ishode i kriterije vrednovanja.

Uz brojčane ocjene (u kasnijim razredima) jednako su važan dio vrednovanja i bilješke kojima učitelj redovito opisuje i prati napredovanje učenika. One su povratna informacija učeniku, roditelju i samome učitelju o svim aktivnostima učenika, razvoju stavova, procesima učenja, kreativnome i samostalnome mišljenju, suradnji i radu u paru i/ili skupini, donošenju valjanih odluka, učeničkome vrednovanju i samovrednovanju.

Nastavnim predmetom Priroda i društvo razvijaju se navike, vrijednosti i stavovi te pozitivan odnos prema sebi, drugima i prirodi, stoga pojedini navedeni ishodi nisu mjerljivi kao konačan rezultat, ali su jednako važni i vrednujemo ih u procesu učenja prateći sudjelovanje učenika u različitim svakodnevnim aktivnostima.

Posebnost su Prirode i društva i razredni projekti, različitih tema i trajanja, tijekom kojih je poželjno razvijati vještine vrednovanja i samovrednovanja i rada na projektu i postignutih rezultata po završetku te utjecaja samoga projekta (sagledati sve etape planiranja i izvođenja, poteškoće koje su se pojavile te primjenu u svakodnevnome životu).

Jasna i smislena povratna informacija učeniku služi i za praćenje osobne učinkovitosti i napretka te daje preporuke za daljnje napredovanje. Potrebno je uspostaviti pozitivno ozračje u kojemu učenik prati svoja postignuća i prepoznaje uspjeh i napredovanje u učenju što je jedino moguće ako se svakodnevno razgovara o tome.

Učenici i roditelji trebaju dobiti pravodobne i jasne povratne informacije o tome što su učenici naučili, koliko (kvantiteta) i koliko dobro (kvaliteta), kako bi znali sljedeći korak u procesu učenja. Učitelj za svakoga učenika upisuje i kratak osvrt na postignuća konkretnim i autentičnim opisom „jakih strana“ te preporuka za napredovanje u predmetu. Kvalitativni osvrt treba ukazati na to što učenik zna i može izvesti, u kojim je elementima posebno uspješan, a u kojima treba unaprijediti učenje i rezultate, tj. u kojima treba podršku. Učitelj također opisuje razvoj temeljnih kompetencija učenika u svom predmetu. Postignuća učenika dodatno se vrednuju i brojčanom ocjenom. Pritom se zadržava ljestvica školskih ocjena od pet stupnjeva.

Zaključna se ocjena (u kasnijim razredima) izriče brojkom i riječju (nedovoljan – 1, dovoljan – 2, dobar – 3, vrlo dobar – 4, odličan – 5). Zaključna ocjena na kraju svakoga razreda, za svakoga učenika, treba odgovarati ostvarenosti odgojno-obrazovnih ishoda i očekivanja zadanih kurikulskim dokumentima, ali ne mora biti jednaka aritmetičkoj sredini pojedinačnih ocjena. U zaključnoj ocjeni podjednak udio čine ocjene iz obaju elemenata vrednovanja (usvojenost znanja i istraživačke vještine), ali i elementi opisnoga praćenja.

Vrednovanje u nastavnome predmetu Priroda i društvo treba biti učestalo, različito i redovito tijekom školske godine. Poseban naglasak treba staviti na inicijalno (dijagnostičko) vrednovanje. Ono se primjenjuje u svim razredima. Na početku prvog razreda osnovne škole promatramo i bilježimo vještine i znanja s kojima su učenici došli u školu, a učiteljima služi za planiranje daljnjeg rada. Od drugog do petog razreda, inicijalno vrednovanje provodi se u prvom tjednu nastave i zahtijeva kvalitativnu i kvantitativnu analizu. Rezultati inicijalnog vrednovanja učitelju služe za planiranje ishoda, sadržaja kao i vremena potrebnog za ponavljanje.

Primjenjuju se tri pristupa vrednovanja: za učenje, kao učenje i vrednovanje naučenoga.

Cilj vrednovanja nije samo ocjena, već praćenje napredovanja učenika, njegova individualnoga razvoja te usmjeravanje i poticanje učenika kako bi postigao maksimalne rezultate prema svojim sposobnostima. Učenik se aktivno uključuje u proces vrednovanja od samoga početka.

U vrednovanju za učenje formativno se prati napredovanje učenika pri čemu je važna redovita povratna informacija o napredovanju i postignutome uspjehu učenika u odnosu na očekivanja. Vrednovanje za učenje ne rezultira ocjenom, već kvalitativnom povratnom informacijom o tijeku procesa učenja i usmjereno je na napredak učenika koje je ostvario u određenome vremenu. Trenutačna postignuća učenika uspoređuju se s njegovim prethodnim postignućima, a ne s drugim učenicima.

Vrednovanje kao učenje podrazumijeva aktivno uključivanje učenika u proces vrednovanja uz stalnu podršku učitelja s ciljem razvoja autonomnoga i samoreguliranoga učenja. Učitelj planira vrijeme potrebno za poticanje, usmjeravanje i modeliranje vrednovanja kao učenja. Učenik, posebno u prvom i drugom razredu, treba podršku, vođenje i pravodobne povratne informacije, u početku od strane učitelja, a kasnije i od svojih vršnjaka.

Vrednovanje naučenoga uglavnom se primjenjuje kao sumativno vrednovanje razine usvojenosti odgojno-obrazovnih ishoda u određenome trenutku. Vrednovanje je kriterijsko, što znači da se temelji na unaprijed određenim kriterijima razine usvojenosti znanja, vještina i vrijednosti, odnosno odgojno-obrazovnih ishoda.

Pri svakome vrednovanju valja voditi računa o primjeni različitih metoda i tehnika kako bi učenici imali priliku pokazati stečene kompetencije na način na koji to njima najviše odgovara. Osim usmenoga i pisanoga provjeravanja, učitelj se može koristiti i opažanjima učenikova rada, praktičnim radovima, učeničkim izvješćima, grafičkim organizatorima, crtežima, modelima, učeničkom mapom i sl., pri čemu mu u vrednovanju mogu pomoći liste provjera i/ili rubrike. Bez obzira na metodu ili tehniku vrednovanja, nužno je voditi računa da pitanja postavljena učenicima budu primjerena, različite težine i kognitivnih razina. Različitim pristupima i zahtjevima prema učeniku te integracijom različitih vrsta i izvora podataka o njegovu napredovanju, prikupljaju se kvalitetni i pouzdani dokazi o njegovim postignućima.

U vrednovanju napredovanja učenika, učitelji trebaju:

* + - * + osigurati pozitivno ozračje i osmisliti iskustva učenja u kojima se svaki učenik osjeća uspješno
        + ispraviti obrazovni nedostatak i pružati podršku svim učenicima - na primjer, učenici s poteškoćama u razvoju, učenici slabijeg imovinskog stanja
        + prilagoditi organizaciju razreda, strategije podučavanja, strategije vrednovanja, vremena i resursa za učenje, baviti se potrebama učenika i graditi na njihovim snagama
        + pružiti mogućnosti učenicima da rade u različitim situacijama učenja, uključujući individualni rad, rad u paru i rad u skupini
        + identificirati i odgovoriti na raznolikost u stilovima učenja učenika
        + nadograditi učenikove individualne razine znanja, vještina, i stavova
        + dizajnirati zadatke učenja i vrednovanja koji se oslanjaju na učenikove snage
        + osigurati da učenici koriste prednosti kao sredstvo borbe protiv poteškoća
        + koristiti snage i sposobnosti učenika za motiviranje i podršku za učenje
        + ponuditi višestruke i raznolike načine učenja
        + slaviti postignuća učenika, pogotovo onih koji su vjerovali da im je to bio preveliki izazov.

## KURIKUL NASTAVNOG PREDMETA PRIRODA

**Voditelj predmetne Radne skupine:**

dr. sc. Olgica Marušić, izv. prof.

**Radna skupina za izradu predmetnog kurikula:**

Željka Soldo

Jelena Bobetić

Svjetlana Stanić-Koštroman

**Recenzenti:**

dr. sc. Amela Medar, doc.

prof. dr. Milica Balaban

**A/ OPIS PREDMETA**

Priroda je predmet u okviru osnovnoškolskog obrazovanja čija je svrha uvesti učenika u prirodoslovlje i upoznati ga sa svijetom oko nas. Učenjem Prirode učenik će  razumjeti cjelovitost prirode, kao i procese i promjene u prirodi, prepoznati ulogu čovjeka na održivost života na Zemlji. Upoznavanjem prirode učenik: spoznaje čovjeka kao dio prirode, prepoznaje njegov utjecaj na prirodu i probleme onečišćenja okoliša te važnost održivog razvoja za očuvanje prirode i napredak društva, usvaja zdrave navike i povezuje ih s kvalitetom života.

Na ovoj razini važno je razumjeti osnovne koncepte zajedničke prirodnim znanostima njegujući znanstveni pristup problemu. Znanja koja učenik usvoji kroz ovaj predmet, integralno upoznajući prirodu, značajna su za kasnije uspješno razumijevanje sadržaja iz predmeta Biologija, Kemija i Fizika.

Učenjem Prirode znatiželja učenika da upozna svijet oko sebe nadopunjuje se s jednostavnim i zanimljivim pokusima koji će ga zainteresirati za prirodoslovlje te omogućiti uspješnije razumijevanje promjena i procesa u prirodi kroz aktivno uključivanje u nastavni proces.

Kroz nastavu Prirode učenik razvija sljedeće vrijednosti: postaje osjetljiv na probleme onečišćenja okoliša, prepoznaje svoju ulogu u prirodi, ali i u zajednici kao odgovorni pojedinac koji treba donijeti pravilnu odluku.

Pri podučavanju i učenju primjenjuju se jednostavna istraživanja, opažanja, prepoznavanja i timski rad. Na ovaj način podučavanje Prirode, u skladu s vizijom, svrhom i ciljevima odgoja i obrazovanja, daje temelje za nastavak obrazovanja, osobni razvoj i usvajanje pozitivnih stavova, razvija sklonost suradnji, kritičko i logičko mišljenje, kreativnost, uvažavanje i razumijevanje drugih i drugačijih. Odgaja se samostalan i odgovoran pojedinac koji zaključke donosi na temelju niza informacija temeljenih na znanstvenom pristupu uz primjenu novih tehnologija. Nadalje, podučavanje Prirode treba razviti pozitivan stav prema učenju i prirodoslovlju.

U nastavi Prirode moguće je ostvariti razvoj svih ključnih kompetencija. Pokusima, promatranjima i pri raspravi određene problematike učenici razvijaju komunikacijske vještine, pri planiranju i izvedbi pokusa razvijaju kreativnost, sklonost za timski rad i uvažavanje drugačijeg mišljenja. Obrada informacija o postavljenom problemu daje mogućnosti razvoja informatičke, ali i znanstvene pismenosti i samoinicijative. Prezentiranje rezultata često zahtijeva primjenu i objašnjenje grafikona, tablica i slika što doprinosi razvoju matematičke pismenosti. Učenjem Prirode razvijaju se zdravstvene kompetencije i odgaja se društveno odgovoran pojedinac.

Učenici upoznaju svijet koji ih okružuje promatranjem i istraživanjem, obradom rezultata uz pomoć kojih objašnjavaju promjene, procese i interakcije u okolišu. Prirodoznanstveni pristup omogućuje: kreativno rješavanje problema, kritičko promišljanje o informacijama na temelju kojih treba donijeti zaključke, argumentiranu raspravu, samostalnost u donošenju odluka i interpretaciji sadržaja. Kao predmetno specifične kompetencije mogu se istaknuti: prepoznavanje značaja cjelovitosti prirode i bogatstva živog i neživog svijeta, razumijevanje međuodnosa živih bića, značaj zdravih navika odgovornog ponašanja u gospodarenju prirodnim resursima.

Kombinaciju osnovnih znanja i aktualnih tema planiranih ovim kurikulom omogućavaju povezivanje s Građanskim odgojem i obrazovanjem, Poduzetnošću, ali i s Osobnim i socijalnim razvojem kroz podučavanje raznolikosti živog svijeta, problematike okoliša, odgovornog gospodarenja prirodnim bogatstvima, zdravlja i zdravih navika.

Primjena moderne tehnologije u stvaranju novih sadržaja ili realizaciji podučavanja i učenja bit će poveznica s međupredmetnim temama iz područja *Upotreba informacijske i komunikacijske tehnologije.*

Nastavni predmet Priroda pripada prirodoslovnom obrazovnom području. Učenje i podučavanje Prirode treba se realizirati aktivnim sudjelovanjem učenika u procesu učenja kroz samostalan ili rad u grupi koji je temeljen na istraživanju, promatranju prirodnih procesa, promjena i objekata. Nova znanja povezati s ranije usvojenim konceptima i olakšati njihovo usvajanje kroz problemsku nastavu, timski rad, igru, simulacije, promatranje i pronalaženje primjera u neposrednom okruženju. Učitelj usmjerava učenje i potiče učenike na raspravu, postavljanje pitanja, sučeljavanje mišljenja, uvažavanje drugih i drugačijih, poštujući sklonosti i sposobnosti pojedinih učenika. Priroda se podučava kao obvezan predmet u šestom i sedmom razredu osnovne škole.

**B/ CILJEVI UČENJA I PODUČAVANJA**

**Osposobiti učenika za promatranje, proučavanje i interpretaciju pojava i procesa u neposrednom okruženju i svakodnevnom životu.**

Značaj prirode i prirodnih znanosti za čovjeka i društvo općenito učenici najučinkovitije spoznaju kroz praktične primjere i primjene iz svakodnevnog života. Suvremeno društvo temelji se na postignućima iz prirodnih znanosti, a izučavanjem prirode kroz analizu prirodnih spoznaja u neposrednom okruženju i njihovim povezivanjem s primjerima dobre prakse kako iz prirodnih, tako i iz drugih znanosti, učenici spoznaju svrsishodnost predmeta te se povećava njihova zainteresiranost za stjecanjem i primjenom znanja, što doprinosi razvoju vještina, stavova i vrijednosti, odnosno osobnom razvoju pojedinca.

**Postići razumijevanje temeljnih prirodoslovnih spoznaja i pojmovnih odrednica potičući kreativnost te razvoj logičkog i kritičkog razmišljanja.**

Podrazumijeva razumijevanje najvažnijih prirodnih zakonitosti, a osobito hijerarhijskih obrazaca organiziranosti, uvjetovanosti i međuovisnosti žive i nežive prirode, kruženja tvari i protoka energije u ekosustavima, kao temelja održanja ravnoteža u prirodi te posljedica njihovog poremećaja uslijed različitih antropogenih djelatnosti. Usvajanjem najvažnijih spoznaja i metodologije prirodnih znanosti te primjenom interdisciplinarnih znanja o živoj i neživoj prirodi, učenici stječu STEM znanja te osim predmetnih razvijaju i generičke kompetencije, što im omogućava donošenje relevantnih zaključaka.

**Osposobiti učenike za izvođenje praktičnog i istraživačkog rada razvijajući vještine samostalnog, ali i grupnog (timskog) rada.**

Istraživačkim pristupom u učenju izradom modela te korištenjem animacija i proučavanjem realnih uzoraka iz žive i nežive prirode doprinosi se razvijanju vještina uspoređivanja, razvrstavanja i prikupljanja informacija te promatranja uz pomoć mikroskopa i uzoraka iz prirode. Kroz razmjenu informacija, iskustava i ideja te sudjelovanjem u različitim aktivnostima tijekom praktične, problemske i istraživačke nastave potiče se suradnja i razvoj komunikacijskih vještina, prirodoslovne pismenosti, a korištenjem i proučavanjem različitih izvora informacija putem pisanih i elektroničkih izvora, unapređuje se informacijska i digitalna pismenost.

**Razvijati društveno i okolišno odgovorno ponašanje potičući usvajanje pozitivnih životnih navika i odgovornog ponašanja prema prirodi i svom okruženju.**

Spoznaje iz Prirode doprinose razvoju osobnog sustava vrijednosti, a kroz usvajanje zdravih navika i okolišno prihvatljivog ponašanja, učenici postaju aktivni članovi zajednice, čime se razvija osjećaj pripadnosti i odgovornosti.

**C/ PREDMETNO PODRUČJE KURIKULA**

Kurikul nastavnog predmeta Priroda sastoji se od četiri predmetna područja:

* A. Organiziranost svijeta oko nas
* B. Tvari i energija u prirodi
* C. Životni uvjeti i ustrojstvo živoga svijeta
* D. Čovjek i priroda

Navedena predmetna područja međusobno se povezuju i nadograđuju sukladno godinama učenja i podučavanja (6. i 7. razred) te sadržajno obuhvaćaju temeljne spoznaje prirodnih znanosti, povezujući iste s međupredmetnim temama.

**A/ Organiziranost svijeta oko nas**

Organiziranost svijeta oko nas sadržajno obrađuje svojstva žive i nežive prirode te njihovu međusobnu povezanost i uvjetovanost, promatranjem i proučavanjem pojava i procesa u neposrednom okruženju i svakodnevnom životu. U 6. razredu razmatraju se sastav i svojstva nežive prirode (voda, tlo, zrak) te zajednička svojstva živih bića, s naglaskom na staničnu teoriju. Također u ovom razredu uočava se promjenjivost žive i nežive prirode, uočavaju se ciklusi i njihov utjecaj na živa bića. Nastavno na navedeni sadržaj u 7. razredu teži se razumijevanju stupnjevitosti organizacijskih razina u prirodi. Razmatra se postupno usložnjavanje ustrojbenih razina nežive i žive prirode, od čestica do ekosustava i biosfere te posljedična pojava novih svojstava na svakoj višoj organizacijskoj razini.

**B/ Tvari i energija u prirodi**

Kruženje tvari i protok energije od ključne su važnosti za održavanje ravnoteža u prirodi i opstojnost života. Ovo predmetno područje u 6. razredu obuhvaća temeljna pojmovna određenja tvari i energije. Uočavaju se razlike između čistih tvari i smjesa te agregatnih stanja tvari. Sunce i hranjive tvari prepoznaju se kao glavni izvori energije za živa bića te se spominje važnost kruženja tvari i pretvorbe energije u stanici (fotosinteze i staničnog disanja) za održanje života. U 7. razredu naglasak se stavlja na procese kruženja tvari i protoka energije na razini organizma (autotrofni i heterotrofni organizmi) te životnih zajednica i ekosustava (hranidbeni lanci i mreže). Primjeri homeostaza na razini organizma i razini ekosustava prepoznaju se kao primjeri ravnoteža u prirodi.

**C/ Životni uvjeti i ustrojstvo živoga svijeta**

Spoznaje o živoj i neživoj prirodi proširuju se i povezuju unutar predmetnih područja Životni uvjeti i ustrojstvo živoga svijeta. Ovo predmetno područje u 6. razredu obrađuje osnovne abiotičke sastavnice okoliša (voda, tlo, zrak) kao staništa za živa bića te prilagodbe biljaka i životinja na život u vodi, u i na tlu te u zraku. Sadržaj predmetnog područja nadograđuje se u 7. razredu gdje se razmatraju životni uvjeti, životne zajednice i hranidbeni odnosi na primjerima različitih kopnenih ekosustava (travnjaci, oranice i livade te šume) kao i ekosustavima mora i voda na kopnu.

**D/ Čovjek i priroda**

Čovjek, kao biološko i društveno biće, neraskidivo je povezan s prirodom i ima veliki utjecaj na svoje okruženje. Predmetno područje Čovjek i priroda naglašava važnost sastavnica prirode i usluga ekosustava za kvalitetan život i zdravlje svakog pojedinca, ali i društva u cjelini, i razmatra primjere pozitivnih i negativnih utjecaja društva na okoliš. Sadržajno ovo predmetno područje u 6. razredu obuhvaća osnovne morfološke značajke čovjeka, životni ciklus čovjeka, s naglaskom na spolnost i pubertet, kao i važnost zdravih prehrambenih navika. Razmatraju se također negativni učinci društva na okoliš u kontekstu nastanka otpada i uporabe fosilnih goriva. Spominju se i osnovne odrednice održivog razvoja, poput recikliranja i obnovljivih izvora energije. U 7. razredu predmetno područje proširuje se te se raspravlja o uslugama ekosustava, uzrocima i posljedicama onečišćenja abiotičkih i biotičkih sastavnica okoliša, kao i ekološkom otisku. Navode se osnovna načela zaštite prirode kroz zaštitu vrsta i zaštitu ekosustava.

**D/ ODGOJNO-OBRAZOVNI ISHODI**

**7. razred /70 nastavnih sati godišnje/**

|  |  |
| --- | --- |
| **PREDMETNO PODRUČJE: A/ Organiziranost svijeta oko nas** | |
| **Odgojno-obrazovni ishod učenja** | **Razrada ishoda** |
| **A.VII.1.** Učenik objašnjava organiziranost prirode uspoređujući živu i neživu prirodu te njihove sastavne dijelove. | * prepoznaje organiziranost prirode od najsitnijih čestica do svemira * razlikuje značajke živog i neživog * uspoređuje sličnosti i razlike u organiziranosti žive u odnosu na neživu prirodu * razlikuje odnose među različitim organizacijskim razinama prirode, promatrajući i istražujući svijet oko sebe * uspoređuje značajke žive i nežive prirode kroz provedbu pokusa i mjerenja u školi i terenske nastave u bližoj okolici. |
| **Poveznice sa ZJNPP** | **BIO-1.1.2** |
| **Ključni sadržaji** | |
| * ustrojbene razine nežive prirode: od čestica do svemira * voda, tlo i zrak kao stanište * Zemlje: atmosfera, hidrosfera, pedosfera i biosfera * Sunčev sustav, galaksije i svemir. | |
| **Preporuke za ostvarenje ishoda** | |
| Preporučuje se korištenje audiovizualnih pomagala, osobito video uradaka i animacija o svemiru i Sunčevom sustavu. Također učenici mogu izraditi model Sunčevog sustava te analizirati površinu Zemlje pomoću satelitskih snimaka i/ili web aplikacija (primjerice Google Earth).  Preporučuje se proučavanje različitih tipova staništa u neposrednom okruženju i izvođenje jednostavnih pokusa mjerenja fizikalnih čimbenika okoliša (primjerice mjerenja temperature sastavnica okoliša: zrak, voda, tlo), kao i usporedna mjerenja tjelesne temperature.  Mjerenja provoditi u krugu škole i bližoj okolici kada god je to moguće i bilježiti u za to posebne pripremljene obrasce (terenski dnevnik).  Sadržaj ove tematske cjeline može se povezati sa sadržajima nastavnih predmeta: Geografije (Zemlja u svemiru, Sunčev sustav) i s međupredmetnom temom Upotreba informacijske i komunikacijske tehnologije (komunikacija i suradnja u digitalnom okruženju, istraživački proces, prezentacije tematske cjeline). | |
| **Odgojno-obrazovni ishod učenja** | **Razrada ishoda** |
| **A.VII.2.** Učenik objašnjava strukturalno i funkcionalno ustrojstvo žive prirode. | * razlikuje organizacijske razine žive prirode * prepoznaje osnovni plan građe biljaka i životinja, od stanice do organizma * povezuje građu stanice sa strukturalnim i funkcionalnim ustrojstvom organizma * razlikuje jednostanične od višestaničnih životnih oblika. |
| **Poveznice sa ZJNPP** | **BIO-1.1.3** |
| **Ključni sadržaji** | |
| * ustroj živog svijeta: stanica, jedinka, populacija, stanište, životna zajednica, ekosustav * biljne i životinjske stanice, tkiva, organi * jednostanični i višestanični životni oblici * osnovno strukturalno i funkcionalno ustrojstvo biljnog i životinjskog organizma. | |
| **Preporuke za ostvarenje ishoda** | |
| Staničnu i tkivnu strukturu proučavati mikroskopiranjem trajnih ili svježe pripremljenih preparata. Koristiti različita tkiva u svrhu uočavanja različite građe stanica.  Usporediti i raspravljati sličnosti i razlike u strukturalnim i funkcionalnim značajkama jednostaničnih i višestaničnih oblika. Radi lakšeg usvajanja učenicima apstraktnih struktura, preporučuje se izrada modela i/ili crtanje biljnih i životinjskih stanica.  Organizaciju živih bića, od stanice do organizma (biljnog i životinjskog te organizma čovjeka) promatrati pomoću dostupnih animacija i aplikacija.  Sadržaj ove tematske cjeline može se povezati sa sadržajima nastavnih predmeta: Geografije (biljni i životinjski svijet) i s međupredmetnom temom: Upotreba informacijske i komunikacijske tehnologije (komunikacija i suradnja u digitalnom okruženju). | |
| **Odgojno-obrazovni ishod učenja** | **Razrada ishoda** |
| **A.VII.3.** Učenik tumači cikluse u živoj i neživoj prirodi istražujući svijet oko sebe. | * objašnjava postojanje cikličkih pojava u neživoj prirodi i živom svijetu * tumači promjene u neživoj prirodi: izmjene dana i noći, Mjesečeve mijene, izmjene godišnjih doba * povezuje promjene u živoj prirodi s ciklusima u neživoj prirodi: dnevni (cirkadijski) ritmovi i razdoblja aktivnosti pojedinih skupina životinja, sezonske promjene i fenološke značajke organizama * tumači životne cikluse biljaka, životinja i čovjeka * razlikuje razdoblja u životnom ciklusu čovjeka. |
| **Poveznice sa ZJNPP** | **BIO-1.2.1** |
| **Ključni sadržaji** | |
| * ciklusi u prirodi: dnevno-noćni ritam, godišnja doba * životni ciklusi biljaka i životinja * razdoblja u životnom ciklusu čovjeka. | |
| **Preporuke za ostvarenje ishoda** | |
| Cikluse u prirodi podučavati povezivanjem s procesima i promjenama poznatim iz svakodnevnog života. Preporučuje se promatrati cikličke promjene na primjeru Sunca i Mjeseca. Izmjene godišnjih doba mogu se pratiti pomoću satelitskih snimki Zemlje. Životni ciklus biljaka razmatrati kroz praćenje vegetacijskih razdoblja pokusnih biljaka ili biljaka u neposrednom okruženju. Životni ciklus životinja podučavati putem uzoraka iz prirode, modela, animacija i drugih audiovizualnih pomagala.  Sadržaj ove tematske cjeline može se povezati sa sadržajem nastavnog predmeta Geografija (Zemljina revolucija i posljedice, Zemljina revolucija i nagnutost Zemljine osi) i s međupredmetnom temom Upotreba informacijske i komunikacijske tehnologije (komunikacija i suradnja u digitalnom okruženju). | |

|  |  |
| --- | --- |
| **PREDMETNO PODRUČJE: B/ Tvari i energija u prirodi** | |
| **Odgojno-obrazovni ishod učenja** | **Razrada ishoda** |
| **B.VII.1.** Učenik analizira kruženje tvari te prijenos i pretvorbu energije u prirodi. | * prepoznaje elemente kruženja tvari u prirodi * razlikuje procese kruženja tvari od protoka energije * analizira prijenos i pretvorbu energije u živim i neživim sustavima * utvrđuje razlike između autotrofnih i heterotrofnih organizama. |
| **Poveznice sa ZJNPP** | **BIO-3.3.3** |
| **Ključni sadržaji** | |
| * kruženje tvari u prirodi * hidrološki ciklus * važnost vode u prirodi * energija u neživoj prirodi i njezini oblici: energija Sunca, energija vjetra, fosilni izvori energije * energija u živoj prirodi: autotrofni i heterotrofni organizmi. | |
| **Preporuke za ostvarenje ishoda** | |
| Hidrološki ciklus i kružno kretanje tvari u prirodi prikazati korištenjem audiovizualnih pomagala i animacija.  Kretanje vode u prirodi tumačiti temeljem poznatih pojava i procesa u neposrednom okruženju i svakodnevnom životu: isparavanje vode, nastanak leda i dr.  Istaknuti značaj vode za živa bića i povezati njihovu rasprostranjenost s hidrološkim ciklusom.  Povezati značaj svjetlosne i toplinske energije Sunca za život na Zemlji i u svakodnevnom životu.  Korištenjem različitih podataka i izvora razmatrati okolišnu problematiku povezanu s neobnovljivim izvorima energije.  Posjet solarnoj, hidroelektrani ili vjetroelektrani u okruženju.  Sadržaj ove tematske cjeline može se povezati sa sadržajima nastavnog predmeta Geografija (kruženje vode, voda temeljnica, razmještaj vode, prirodni resursi, sirovine, energija) i s međupredmetnom temom Poduzetnost (održivi razvoj, resursi u lokalnoj zajednici). | |
| **Odgojno-obrazovni ishod učenja** | **Razrada ishoda** |
| **B.VII.2.** Učenik uspoređuje promjenu tvari i pretvorbu energije u živim sustavima. | * prepoznaje fotosintezu kao temelj održanja života na Zemlji * povezuje građu stanice i organizma s načinom dobivanja energije * uspoređuje osnovne sličnosti i razlike među metaboličkim procesima: fotosinteza, stanično disanje, fermentacija * razlikuje proizvođače, potrošače i razlagače * nabraja predstavnike proizvođača, potrošača i razlagača iz neposrednog okruženja * razlikuje hranidbeni lanac od hranidbene mreže * prepoznaje ulogu karika hranidbenog lanca/mreže u održanju homeostaze i opstojnost ekosustava. |
| **Poveznice sa ZJNPP** | **BIO-3.2.2** |
| **Ključni sadržaji** | |
| * fotosinteza * stanično disanje i fermentacija (vrenja) * protok energije u biljnoj i životinjskoj stanici * hranidbeni odnosi: proizvođači, potrošači, razlagači * hranidbeni lanci i mreže * homeostaza na razini ekosustava i ravnoteže u prirodi. | |
| **Preporuke za ostvarenje ishoda** | |
| Pretvorbu energije u živim sustavima prikazati na primjerima iz svakodnevnog života (primjerice, pretvorba električne energije u toplinsku ili mehaničku).  Fotosintezu prikazati u kontekstu njene važnosti za život na Zemlji i dobivanje hrane, a preporučuje se korištenje pojednostavljenih animacija bez prikaza kemijskih reakcija i formula.  Različite načina ishrane organizama i hranidbene odnose podučavati na poznatim primjerima u neposrednom okruženju. Radi lakšeg usvajanja gradiva preporučuje se izrada modela ili grafičkih prikaza hranidbenih lanaca te jednostavnijih hranidbenih mreža.  Pomoću vanjskih izvora razmotriti i diskutirati procese homeostaze na razini organizma te usporediti s homeostatskim mehanizmima na razini populacije/ekosustava.  Sadržaj ove tematske cjeline može se povezati sa sadržajima nastavnog predmeta Geografija (međuovisnosti u prirodnoj sredini). | |

|  |  |
| --- | --- |
| **PREDMETNO PODRUČJE: C/ Životni uvjeti i ustrojstvo živoga svijeta** | |
| **Odgojno-obrazovni ishod učenja** | **Razrada ishoda** |
| **C.VII.1.** Učenik objašnjava prilagodbe organizama i povezanost njihovog strukturalnog i funkcionalnog ustrojstva s različitim životnim uvjetima. | * povezuje različite okolišne čimbenike i životne uvjete u ekosustavima na kopnu i u vodi * povezuje strukturalno i funkcionalno ustrojstvo životnih oblika s utjecajem okolišnih čimbenika * objašnjava prilagodbe organizama i sastav životnih zajednica na različite uvjete staništa * opisuje tipične životne zajednice na kopnu (travnjaci, oranice i vrtovi, šume) i u vodi (morski ekosustavi, tekućice, stajaćice) * objašnjava međusobne odnose živih bića koji dijele isto stanište * analizira procese kruženja tvari i prijenosa energije u različitim ekosustavima te povezuje organizme u hranidbene lance. |
| **Poveznice sa ZJNPP** | **BIO-1.2.5 BIO-1.2.2** |
| **Ključni sadržaji** | |
| * ekologija i ekološki čimbenici (abiotički i biotički) * životni uvjeti, životne zajednice i hranidbeni odnosi u kopnenim biomima: travnjaci, oranice i vrtovi, šume (listopadne šume umjerenog područja, vazdazelene šume umjerenog područja, mediteranske šume i makija) * životni uvjeti, životne zajednice i hranidbeni odnosi u morskim ekosustavima * životni uvjeti, životne zajednice i hranidbeni odnosi  u ekosustavima voda na kopnu: tekućice (potoci, rijeke) i stajaćice (jezera, močvare). | |
| **Preporuke za ostvarenje ishoda** | |
| Uspješno i kvalitetno savladavanje sadržaja ishoda temelji se na terenskoj nastavi i podučavanju obližnjih staništa, mjerenjima abiotičkih čimbenika (temperatura, vlažnost, brzina strujanja vode/vjetra, pH vrijednost i dr.) i njihovim povezivanjem s procjenom gustoće populacija na terenu te promatranjima biotičkih odnosa, s naglaskom na hranidbene odnose.  Nedostupna staništa podučavati pomoću filmova, fotografija, živih ili konzerviranih uzoraka organizama te ih usporediti s poznatim i dostupnim staništima.  Usporediti i potaknuti raspravu o varijabilnosti organizama različitih životnih zajednica u ovisnosti od varijabilnosti abiotičkih ekoloških čimbenika u različitim staništima.  Sadržaj ove tematske cjeline može se povezati sa sadržajima nastavnog predmeta Geografije (more, kopnene vode, međuovisnosti u prirodnoj sredini, biljni i životinjski svijet, bioraznolikost). | |
| **Odgojno-obrazovni ishod učenja** | **Razrada ishoda** |
| **C.VII.2.** Učenik prepoznaje biološku raznolikost kao temelj za zaštitu prirode. | * objašnjava ulogu biološke raznolikosti u očuvanju ravnoteža u prirodi * prepoznaje glavne uzroke onečišćenja različitih ekosustava * prepoznaje degradaciju staništa kao osnovnog uzroka gubitka biološke raznolikosti * analizira čovjekov negativni i pozitivni utjecaj na prirodu * objašnjava osnovna načela zaštite različitih ekosustava. |
| **Poveznice sa ZJNPP** | **BIO-1.3.1** |
| **Ključni sadržaji** | |
| * biološka raznolikost * onečišćenje i zaštita travnjaka i šuma * onečišćenje i zaštita mora i voda na kopnu. | |
| **Preporuke za ostvarenje ishoda** | |
| Radi lakšeg razumijevanja važnosti biološke raznolikosti, kao temelja usluga ekosustava, potrebno je što više različitih staništa, odnosno biljnih i životinjskih vrsta koje ih nastanjuju, upoznati u prirodnim uvjetima kroz terensku nastavu. Za staništa koja nije moguće spoznati u prirodnim uvjetima preporučuje se korištenje video uradaka.  Preporučuje se terenski obilazak antropogeno izmijenjenog staništa u neposrednom okruženju i usporedba istog s prirodnim staništima.  Utjecaj onečišćenja na žive organizme prikazati pokusima.  Sadržaj ove tematske cjeline može se povezati sa sadržajima nastavnog predmeta Geografija (more, kopnene vode, bioraznolikost, održivi resursi, zdrava okolina, zdrav život, odnos prema prirodi) i s međupredmetnom temom Poduzetnost (održivi razvoj, resursi u lokalnoj zajednici). | |

|  |  |
| --- | --- |
| **PREDMETNO PODRUČJE: D/ Čovjek i priroda** | |
| **Odgojno-obrazovni ishod učenja** | **Razrada ishoda** |
| **D.VII.1.** Učenik prepoznaje međusobnu ovisnost čovjeka i njegovog okoliša. | * prepoznaje dobrobiti iz prirode za razvoj društva * nabraja usluge različitih ekosustava * utvrđuje uzroke poremećaja ravnoteža u prirodi nastale pod utjecajem čovjeka i njihove posljedice * objašnjava ekološki otisak pojedinca/proizvoda/zajednice * nabraja uzroke gubitka biološke raznolikosti * objašnjava načela zaštite prirode kroz zaštitu vrsta, staništa i ekosustava. |
| **Poveznice sa ZJNPP** | **BIO-1.3.3** |
| **Ključni sadržaji** | |
| * usluge ekosustava (travnjaci, šume, more, vode na kopnu) * onečišćenje sastavnica prirode i posljedice neravnoteža u prirodi (globalne promjene klime, kisele kiše, smanjenje ozonskog omotača, gubitak biološke raznolikosti) * ekološki otisak * zaštita ekosustava, zaštićena područja * zaštita vrsta (endemi, ugrožene vrste, Crveni popisi). | |
| **Preporuke za ostvarenje ishoda** | |
| Proširiti spoznaje o raznolikosti ekosustava i biološkoj raznolikosti korištenjem audiovizualnih pomagala o ugroženim ekosustavima u svijetu, kao što su tropske šume i koraljni grebeni, kao i o zaštićenim vlažnim i močvarnim staništima u BiH.  Preporučuje se studijski posjet zaštićenom području, a poseban naglasak dati na endemske i zaštićene vrste u bližem i širem okruženju.  Određivanje usluga ekosustava u neposrednom okruženju i određivanje ekološkog otiska.  Sadržaj ove tematske cjeline može se povezati sa sadržajima nastavnog predmeta Geografija (bioraznolikost, održivi resursi, zdrava okolina, zdrav život, odnos prema prirodi) i s međupredmetnom temom Poduzetnost (održivi razvoj, resursi u lokalnoj zajednici). | |

**E/ UČENJE I PODUČAVANJE**

Neki od ciljeva predmeta Priroda koji čine temeljne odrednice pri izboru metoda podučavanja koje će rezultirati uspješnim učenjem jesu: postići kod učenika znatiželju i zainteresiranost za prirodu i prirodne znanosti, razumijevanje temeljnih prirodoslovnih spoznaja, društveno i okolišno prihvatljivo ponašanje, primjena usvojenih znanja, sklonost prema istraživačkom radu i suradnji.

Povezujući ciljeve predmeta Priroda s odgojno-obrazovnim ishodima planiranim ovim kurikulom, neophodno je organizirati nastavni proces tako da je učenik aktivno uključen u proces učenja tijekom nastavnog sata. Motiviranost učenika moguće je osigurati prilagođavajući nastavne metode svim učenicima koji slušaju nastavu, što bi značilo visoku angažiranost nastavnika pri razumijevanju i prepoznavanju potreba i sposobnosti svakog učenika. Rezultat svega je kombinacija nekoliko metoda podučavanja i učenja tijekom nastavnog sata te proces učenja prilagođen individualnim karakteristikama i iskustvima učenika.

Zanimljivo i raznovrsno podučavanje poticat će učenika na sustavno i aktivno učenje. Važna je suradnja učenika i učitelja u procesu podučavanja i učenja, pri čemu je učitelj mentor, on usmjerava proces učenja uvažavajući sposobnosti učenika. Učenici na taj način izgrađuju samopouzdanje, razvijaju odgovornost za svoje učenje i sve pozitivno utječe na motivaciju.

Nastava iz predmeta Priroda daje niz mogućnosti primjene različitih nastavnih strategija koje će osigurati aktivno sudjelovanje učenika u nastavnom procesu. Usvajanje novih pojmova olakšano je podsjećanjem na usvojena znanja koja možemo povezati s pojmovima koji tek trebaju biti usvojeni. Međutim povezivanje sa starim gradivom nije samo sebi svrha već jedan od faza u postupku istraživačkog učenja odabrane teme. Nastavak nastavnog procesa treba organizirati kao istraživanje koja će biti praćeno osvještavanjem problema, pri čemu problem istraživanja treba biti prilagođen interesima učenika, postavljanjem niza pitanja (nekad hipotezom koja se propituje) za koja se traži odgovor.

Za ovakav oblik nastave od učitelja se očekuje sustavno planiranje, izbor ponuđenih izvora i usmjeravanje učenika u aktivnom procesu učenja. Ovakav način nastave, osim što potiče motivaciju i povećava odgovornost učenika za proces učenja, usmjerava ga na izbor informacija i načine njihove obrade, sustavno uspoređivanje, propitivanje koje će dovesti do usvajanja novih pojmova i sadržaja, razumijevanje istih, donošenja zaključaka i usvajanja kvalitetnih znanja koja će biti trajna.

Važan dio ovakvog načina učenja jest eksperimentiranje i promatranje prirode oko sebe. S obzirom na to da je Priroda predmet koja učeniku daje temelje za kasnije usvajanje sadržaja iz područja prirodoslovlja, a nastavni sadržaji iz 6. razreda nastavljaju se i produbljuju u 7. razredu, cijeli je niz nastavnih cjelina koje mogu biti obrađene upravo problemskom nastavom. Nadalje, ovakvim pristupom učenik usvaja načine rješavanja problema, razvija kritički način razmišljanja, unaprjeđuje komunikacijske vještine, njeguje rad u grupi ili samostalno rješavanje problema. Aktivnim sudjelovanjem u nastavnom procesu učenik usvaja navike značajne za kasnije školovanje. Za ovakav oblik nastave potrebna je određena pripremljenost i učitelja i učenika. Učenici propituju i obrađuju literaturu samostalno ili u grupama, uspoređuju stečena znanja, postavljaju pitanja jedni drugima, nude odgovore, vrednuju svoj rad.

Kompleksnost i trajanje istraživanja trebaju biti prilagođeni učeniku kako sve ne bi bilo demotivirajuće. Način organizacije i trajanje istraživanja ovisit će o kompleksnosti problematike. Za određene nastavne teme dovoljno će biti prethodna obrada predložene literature, samostalno ili u manjim grupama, kako bi se na satu definirao problem i uz raspravu, propitivanjem, došlo do zaključaka. Teme kao što su pubertet (6. razred) ili npr. močvare, koraljni grebeni (7. razred) mogu biti pogodni za problemsku nastavu. Problemska nastava iz tematske cjeline koja obrađuje zdrave navike može zahtijevati duža istraživanja, provođenje anketa i sl. Simulacija, igra uloga s jasno definiranim pravilima, može biti iskorištena kao učenje otkrivanjem za nastavne cjeline koje obrađuju problem kada promatranje stvarnih događaja nije moguće, npr. utjecaj energije vjetra, poplave ili potresi.

Rad u laboratoriju, postupak mikroskopiranja je iskustvo u nastavi Prirode na kojem treba inzistirati jer učeniku daje mogućnost iskustvenog učenja izvan učionice koje je svojstveno prirodnim znanostima. Svakako ne smije se zanemariti terenska nastava (učenje Prirode u prirodi) koja problematiku prirodoslovlja povezuje s problematikom okoliša, stvarnim svijetom oko nas.  Održivo gospodarenje otpadom, obnovljivi i neobnovljivi izvori energije, staništa, životni uvjeti, raznolikost biljnog i životinjskog svijeta... cijeli je niz tema koje se ovisno o školskom okruženju mogu obogatiti terenskom nastavom. Bez obzira na to što aktivno učenje traži različite izvore podučavanja, ne smiju se zanemariti tradicionalne metode podučavanja. Svi ostali literaturni izvori koje nastavnik predlaže nastavljaju se na informacije koje su ponuđene u udžbeniku Prirode.

Primjena IKT-a u učenju i podučavanju podrazumijeva mogućnost izbora digitalnih sadržaja (videosadržaja, simulacija, igrica, kvizova, interaktivnih sadržaja) koji odgovaraju predmetu i planiranim nastavnim aktivnostima. Učenici će rado primijeniti moderne tehnologije pri izboru literature, obradi informacija, prezentaciji rezultata, oblikovanju konačnog izvješća.

Primjena digitalnog sadržaja poželjno je iskustvo stjecanja znanja, koje je kod istraživačke nastave temeljeno na samostalnom izboru informacija i obradi sadržaja, npr. pronađenih na internetu. Pridruženo ostalim nastavnim aktivnostima, primjena IKT-a treba upotpuniti spoznaju i dodatno pojasniti sadržaj, a nikako preopteretiti dodatnim sadržajem.

IKT nudi jedinstvenu mogućnost online učenja pri čemu je važno da digitalni nastavni materijal bude dobro pripremljen. Online učenje uz pomoć digitalnih sadržaja omogućuje učeniku samostalnu obradu teme kod kuće. Na nastavnom satu u učionici tema će se raspraviti, dodatno pojasniti i istražiti (obrnuta učionica). Primjena moderne tehnologije podrazumijeva dostupnost računala, tableta, mobitela, interneta svim učenicima, opremljenost škola i sustavnu edukaciju nastavnika, međugeneracijsku suradnju i razmjenu dobrih iskustava u radu s IKT-om.

Osim motiviranog i kvalitetnog učitelja te dobrog udžbenika neophodna je opremljena učionica za nastavu iz Prirode i laboratorij. Učionica za nastavu Prirode treba omogućiti poticajno, motivirajuće okruženje, prilagodbu za rad u grupi, ali i samostalno istraživanje, jednostavnu primjenu IKT-a u učenju i poučavanju, s pristupom internetu, modelima, crtežima i grafikonima koji će omogućiti jednostavnu vizualizaciju apstraktnih pojmova. Unutrašnje i vanjsko uređenje škole, školsko dvorište i/ili vrt trebaju njegovati principe održivosti. Uspješna realizacija odgojno-obrazovnih ishoda planiranih nastavom Prirode ovisit će o sustavnom planiranju i dugogodišnjoj strategiji škole koja je usmjerena provoditi aktivnosti i nabaviti opremu u skladu s interesima i potrebama učenika prema kojima je usmjerena.

**F/ VREDNOVANJE I OCJENJIVANJE**

Nastavni predmet Priroda integrira specifična prirodoslovna znanja i spoznaje o okolišu te spoznaje o ulozi i mjestu čovjeka u njemu. Riječ je o interdisciplinarnom konceptu predmeta te se preporučuju otvoreni didaktičko-metodički sustavi koji učenicima, ali i učiteljima pružaju mogućnosti izbora sadržaja, metoda, oblika i uvjeta za ostvarenje ciljeva predmeta. Stoga je vrlo bitno sve dimenzije znanja (činjenično, konceptualno, proceduralno, metakognitivno) ukomponirati u procese vrednovanja, uz uvažavanje razvojnih mogućnosti svakog učenika.

U predmetu Priroda primjenjuju se dva elementa vrednovanja:

* Usvojenost, razumijevanje i primjena prirodoslovnih koncepata
* Istraživačke kompetencije.

**Usvojenost, razumijevanje i primjena prirodoslovnih koncepata** prvenstveno se odnosi na postignuća u kognitivnom području. Obuhvaća poznavanje osnovnih prirodoslovnih pojmova i stručnog nazivlja, razumijevanje pojava i procesa u živoj i neživoj prirodi, međuodnosa i uzročno-posljedičnih veza. Načini provjeravanja ovog elementa jesu usmeno i pismeno.

**Istraživačke kompetencije** je element koji se odnosi na praktičnu primjenu znanja i stečene vještine te obuhvaća i psihomotoričko područje. U sklopu ovog elementa vrednuje se sposobnost primjene stečenog znanja u rješavanju konkretnih problemskih situacija, a prate se aktivnosti učenika tijekom nastavnog procesa, izrade praktičnih radova, terenskih vježbi, izrade plakata, prezentacija i referata, kao i tijekom istraživačkih i projektnih aktivnosti. Za ovaj element vrednovanja važna je njegova provjera kroz različite oblike individualnoga, ali i grupnoga rada.

Zaključna ocjena iz predmeta Priroda temelji se na postignućima odgojno-obrazovnih ishoda, a u izvođenju iste preporučuje se voditi računa o zastupljenosti svakog od elemenata praćenja, uzimajući u obzir težinu pojedinog elementa ocjenjivanja.

Kako je osnovna svrha vrednovanja unapređivanje učenja i razvoja učenika, ključno je da rezultira točnim, jasnim i pravovremenim povratnim informacijama koje pomažu učenicima u procesima usvajanja potrebnih znanja, a učiteljima učinkovitije planiranje daljnjih odgojno-obrazovnih procesa. Iako proces vrednovanja treba osigurati informacije o postignućima i napredovanju učenika, bitno je istaknuti njegovu značajnu ulogu u pružanju podrške učenju i promoviranju kvalitetnog poučavanja. Stoga je težište predmetnog kurikula Priroda na integriranom pristupu učenju, podučavanju i vrednovanju, pri čemu je učenik aktivni sudionik odgojno-obrazovnoga procesa. Vrednovanje učeničkih postignuća treba se temeljiti na cjelovitom pristupu praćenja i poticanju individualnoga razvoja učenika, te treba biti usmjereno na prepoznavanje uspjeha i poticanje pozitivnih obrazaca motivacije i učenja.

U predmetu Priroda preporučuje se primjena sljedećih pristupa vrednovanju:

* vrednovanje naučenog
* vrednovanje za učenje
* vrednovanje kao učenje.

Vrednovanje naučenog, koje rezultira brojčanom ocjenom, treba biti komplementarno i uravnoteženo s pristupima usmjerenim sustavnome praćenju i procjenjivanju ostvarenosti ishoda i očekivanja. Ostali pristupi vrednovanju, odnosno vrednovanje za učenje i vrednovanje kao učenje, prije svega usmjereni su na stjecanje uvida o učenju i podučavanju te planiranju daljnjeg učenja i podučavanja. Kao takvi oni ne rezultiraju ocjenama, već povratnim informacijama i razmjenom iskustava o procesima učenja te usvojenosti znanja i vještina u odnosu na postavljene odgojno-obrazovne ishode.

## KURIKUL NASTAVNOG PREDMETA POVIJEST

**Koordinator Društveno-humanističkog područja:**

dr. sc. Marija Naletilić

**Voditelj predmetne Radne skupine:**

dr. sc. Marija Naletilić

**Radna skupina za izradu predmetnog kurikula:**

Damir Galić

Jelena Glavota

Dragan Ćosić

Žaklina Pirkl Ivanković

Franjo Pandžić

**Recenzent:**

Vjera Brković, prof.

**A/ OPIS PREDMETA**

Svrha učenja i podučavanja nastavnog predmeta Povijest jest stjecanje znanja o prošlosti koje je potrebno za razumijevanje sadašnjosti, a isto tako potiče na promišljanje o budućnosti. Stečena znanja, usvojene vještine i prihvaćene vrijednosti predstavljaju temelj za razumijevanje i kritičko sagledavanje događaja i procesa koji su utjecali na razvoj ljudskog društva od najstarijih vremena do danas. Za učenika je važno učenje o vlastitoj zajednici i drugim zajednicama zbog razumijevanja procesa koji su utjecali na stvaranje osobnih i kolektivnih identiteta, primjerice lokalnih, nacionalnih, etničkih, kulturnih, socijalnih, klasnih, religijskih i drugih. Učenjem i podučavanjem predmeta kod učenika treba potaknuti interes za rad na povijesnim izvorima, sagledavanje događaja iz različitih perspektiva, donošenje zaključaka i osmišljavanje različitih oblika prezentacija. Na taj način razvija se analitičko, kritičko i kreativno mišljenje koje će im pomoći da aktivno sudjeluju u društvu.

Proučavanjem prošlosti, kroz određene tematske cjeline na konkretnim primjerima, učenici propituju i razvijaju temeljne vrijednosti kao što su život, sloboda, mir, suradnja, tolerancija, jednakost, susretanje i međusobno prožimanje različitih kultura. Kroz različite teme učenici trebaju bolje razumjeti vrijednosti svijeta u kojemu živimo. Navedene vrijednosti trebaju biti u središtu svih tema kroz sva povijesna razdoblja kako bi učenici spoznali način poimanja vrijednosti kroz dugu povijest ljudskog društva i bili osposobljeni usporediti je s vrijednostima u vremenu u kojemu živimo.

Podučavanjem nastavnog predmeta Povijest neposredno se ostvaruju vrijednosti i ciljevi određeni zakonom o osnovnom i srednjoškolskom odgoju i obrazovanju. Stečena znanja iz povijesti koriste se u svakodnevnom životu, na temelju iskustava iz prošlosti možemo predvidjeti događaje u budućnosti i aktivno sudjelovati u lokalnoj i globalnoj zajednici.

Učenje i podučavanje predmeta razvija matematičku pismenost, kompetenciju učiti kako učiti, socijalnu i građansku kompetenciju, kulturnu svijest i kulturno izražavanje i kreativno-produktivnu kompetenciju. Ove kompetencije razvijaju se korištenjem logičkog i prostornog razmišljanja prikazujući karte, grafikone i lentu vremena pri objašnjavanju povijesnog vremena. Učeći povijest učenici razvijaju suodgovornost za vlastito učenje, definiraju vlastite ciljeve, koriste različite metode i strategije učenja. Također učenje povijesti utječe na poštivanje drugih kultura, razumijevanje svoga identiteta i sposobnost empatije.

Učenjem povijesti učenici proširuju znanja o prošlosti, razvijaju analitičke vještine koje su im potrebne za kritičko sagledavanje suvremenog svijeta, povijesnih korijena i aktualnih civilizacijskih tijekova. Nakon stjecanja temeljnih povijesnih znanja o povijesti svoje nacije, regije, Europe i svijeta razvija se povijesno mišljenje koje omogućava učenicima da vrednuju dokaze, provode komparativnu i uzročno-posljedičnu analizu, interpretiraju povijesne podatke, iznose čvrste povijesne argumente i povijesne perspektive te analiziraju suvremene teme što im može pomoći u donošenju odluka u svakodnevnom životu.

Nakon ovladavanja gradiva Povijesti učenik bi trebao biti osposobljen za donošenje odluka, nastavak obrazovanja te odgovorno sudjelovanje u demokratskom društvu brzih društvenih, tehnoloških i ekonomskih promjena kako bi dao svoj doprinos izazovima na lokalnoj, regionalnoj, europskoj i globalnoj razini.

Nastavni predmet Povijest pripada društveno-humanističkom području. Kurikul Povijesti strukturiran je s četiri predmetna područja/nastavna područja, a to su: Povijesni izvori i proučavanje povijesti, Povijesno vrijeme i kronologija, Kontinuitet i promjena i Uzročno-posljedični odnosi. Nastavlja se na početno učenje povijesti u predmetu Priroda i društvo.

Učenje i podučavanje Povijesti zahtijeva izbor različitih sadržaja te primjenu raznih metoda sukladno uzrastu učenika. Učenje se odvija u interakciji s drugima, potiče se suradničko učenje jer učenici nekada bolje prihvaćaju nove ideje od svojih vršnjaka. Učenik primjenjuje različite načine učenja, primjerice postavlja pitanja, samostalno zaključuje na temelju povijesnih izvora, njihove analize te prezentacije dobivenih rezultata. U središtu učenja je čovjek i temeljne vrijednosti kako bi učenici usvojili pozitivne vrijednosti i bili sposobni ostvariti vlastite potencijale.

Podučavanje prošlosti zahtijeva razumijevanje različitih kultura i civilizacija u svijetu, uključujući i analizu važnih ideja, društvenih i kulturnih vrijednosti, vjerovanja i tradicije. Učenjem povijesti učenici ispituju uvjete u kojima ljudi žive te veze i interakcije ljudi kroz vrijeme i prostor, kao i načine na koje različiti ljudi vide isti događaj iz različitih perspektiva.

Učenje o svjetskim kulturama i civilizacijama zahtijeva uspostavljanje vremenskih okvira, istraživanje različitih periodizacija, istraživanje tema kroz vrijeme i unutar određenih kultura i fokusiranje na ključne prekretnice u svjetskoj povijesti.

Proučavanje glavnog socijalnog, političkog, kulturnog i religijskog razvoja u svjetskoj povijesti uključuje i učenje o važnim ulogama i doprinosima koje su imali određeni pojedinci i skupine.

Nastavni predmet Povijest obvezan je u osnovnoj školi u šestom, sedmom, osmom i devetom razredu; obvezan je predmet u prvom, drugom, trećem i četvrtom razredu gimnazije te je izborni predmet u drugom, trećem i četvrtom razredu.

**B/ CILJEVI UČENJA I PODUČAVANJA**

Cilj učenja i podučavanja Povijesti jeste poticanje interesa za izučavanje prošlosti, očuvanje kulturne baštine, razumijevanje različitih kultura i poticanje interesa za sadašnjost kako bi kritički razmišljali o svijetu u kojemu žive. Poznavanje osnovnih povijesnih činjenica potrebno je kako bi kvalitetno raspravljali o određenoj temi i razumjeli vrijeme u kojemu živimo. Potrebno je razvijati povijesno mišljenje učenjem o najvažnijim događajima, pojavama, procesima i važnim obilježjima razdoblja i društva koja proučavaju, što uključuje analitičko, kreativno i kritičko mišljenje o gospodarstvenom, društvenom, kulturnom i političkom razvoju, svakodnevnom životu, idejama, vjerovanjima i nazorima ljudi te vezama među njima.

**Cilj je osposobljavanje učenika za prepoznavanje, povezivanje i vrednovanje različitih vrsta primarnih i sekundarnih povijesnih izvora** kako bi tumačili povijesne događaje i procese. Takva nastava razvija kompetencije i postaje temelj za cjeloživotno učenje.

**Osposobljavaju se za snalaženje u povijesnom vremenu i prostoru, poštujući kronološki slijed.**

Učenik je osposobljen objasniti karakteristike pojedinih povijesnih razdoblja i odrediti njihovo trajanje u povijesnom vremenu. Određuje vremenski slijed povijesnih događaja i procesa, mjeri i računa kalendarsko vrijeme, rekonstruira tijek povijesnih događaja i njegovo trajanje.

**Prate kontinuitet razvoja društva i utjecaj na promjene u društvu kroz različita povijesna razdoblja.** Stječu različita povijesna znanja o nacionalnoj i općoj kulturi i shvaćaju civilizacijske tekovine i vrijednosti kao što su život, sloboda, mir, jednakost, suživot, suradnja, tolerancija i ravnopravnost.

**Osposobljavaju se za vrednovanje dokaza, koriste komparativnu i uzročno-posljedičnu analizu** na različite načine prikazujući i interpretirajući prošlost uz korištenje različitih metodički oblikovanih nastavnih materijala. Na taj način dolazi do lakšeg razumijevanja sadašnjosti koja je stvarna posljedica povijesnog razvoja društva.

**C/ PREDMETNO PODRUČJE KURIKULA**

**A/ Povijesni izvori i proučavanje povijesti**

Upotreba primarnih i sekundarnih izvora nužna je za istraživanje prošlosti. Kada nastavnik metodički pripremi izvore (uz svaki izvor treba napisati naslov, autora, godinu nastanka i postaviti pitanje za analizu), tek onda se oni trebaju analizirati i vrednovati te razumjeti kontekst u kojemu su nastali (vrijeme, mjesto, okolnosti i namjere autora). Vještine se razvijaju i provođenjem vlastitih malih istraživanja o određenim temama. U prikupljanju podataka i prezentaciji rezultata potrebno je koristiti djela povjesničara, povremeno kada je to primjereno igrane i dokumentarne filmove, stripove, karikature, pjesme, književna djela, muzejske postavke i informacijsko-komunikacijske tehnologije. Rezultate istraživanja učenici mogu interpretirati na različite načine (izlaganja, eseji, prezentacije, izložbe, video uradak).

**B/ Povijesno vrijeme i kronologija**

Ovim predmetnim područjem razvija se osjećaj za tijek, slijed i trajanje povijesnog događaja/procesa. Omogućava usporedbu obilježja različitih povijesnih razdoblja te njihov utjecaj na kasnije događaje/procese. Kronologija je važna za istraživanje odnosa među događajima, učenici usvajaju opći kronološki okvir (povijesna razdoblja) te različite načine računanja vremena. Učenici opisuju tijek vremena, smještaju događaje, osobe i pojave u odgovarajuća povijesna razdoblja. Objašnjavaju kako su se mijenjale perspektive ovisno o vremenu i prostoru. Predmetno područje Povijesno vrijeme i kronologija važno je za razumijevanje predmetnog područja Kontinuitet i promjena te predmetnog područja Uzročno-posljedični odnosi.

**C/ Kontinuitet i promjena**

Društva su se kroz povijest mijenjala, a povjesničari prate promjene ali i kontinuitet, tj. ono što je ostalo isto ili slično u vrijeme velikih promjena (institucije, tradicije, politički sustavi, vrijednosti, način života...). Učenici objašnjavaju postupne promjene te iznenadne i brze promjene u društvu koje nastaju nakon ustanaka, revolucija, ratova i gospodarskih kriza (društvene, gospodarske, kulturne, religijske, političke te svakodnevni život). Prate i tumače određene oblike društva u različitim kontekstima i povijesnim razdobljima i objašnjavaju složenost promjena i njihov utjecaj u društvu. Razumiju da se neki aspekti života mogu mijenjati, a drugi ostaju isti te da svaka promjena ne dovodi do napretka.

**D/ Uzročno-posljedični odnosi**

Predmetnim područjem Uzročno-posljedični odnosi objašnjavaju se višestruki uzroci pojedinih povijesnih događaja, procesa i pojava kao i njihove posljedice. Učenici razlikuju povod od uzroka povijesnih događaja, procesa i pojava. Tumače složenost povijesnih uzroka i posljedica kao i ograničenje da se ponekad utvrdi uzrok i posljedica, što dovodi do razumijevanja zašto ljudi o tome imaju različita gledišta. Kritičko mišljenje razvija se razumijevanjem ovog predmetnog područja.

**D/ ODGOJNO-OBRAZOVNI ISHODI**

**7. razred /70 nastavnih sati godišnje/**

|  |  |
| --- | --- |
| **PREDMETNO PODRUČJE: A/ Povijesni izvori i proučavanje povijesti** | |
| **Odgojno-obrazovni ishod učenja** | **Razrada ishoda** |
| **A.VII.1** Učenik pronalazi podatke iz povijesnih izvora i prikazuje ih na slijepoj karti. | * odgovara na postavljena pitanja za analizu izvora * nabraja podatke iz jednostavnih izvora te ih povezuje s određenim povijesnim događajem, procesom ili osobom * prezentira zatražene podatke iz analiziranih povijesnih izvora (tablica, slijepa karta, grafikon…). |
| **Poveznice sa ZJNPP** | [**POV-1.0.1**](https://kurikulum-zzoo.ba/hr/node/1826) |
| **Ključni sadržaji** | |
| * seoba naroda (uzroci i posljedice). | |
| **Preporuke za ostvarenje ishoda** | |
| Nakon analize izvora učenik samostalno prezentira tražene podatke pomoću karti, tablica, grafikona...  Sadržaj ove tematske cjeline može se povezati sa sadržajem međupredmetne teme: Upotreba informacijske i komunikacijske tehnologije (izlaganje i prezentiranje, grafički prikaz). | |
| **Odgojno-obrazovni ishod učenja** | **Razrada ishoda** |
| **A.VII.2**  Učenik objašnjava prošlost koristeći se primarnim i sekundarnim izvorima. | * razlikuje primarne od sekundarnih povijesnih izvora * objašnjava vrijednosti i ograničenja povijesnih izvora na primjerima iz srednjeg vijeka. |
| **Poveznice sa ZJNPP** | [**POV-1.0.2**](https://kurikulum-zzoo.ba/hr/node/1827) |
| **Ključni sadržaji** | |
| * Zapadno i Istočno Rimsko Carstvo * Franačka država * feudalno društvo, svakodnevnica. | |
| **Preporuke za ostvarenje ishoda** | |
| Za analizu učenici koriste primarne i sekundarne povijesne izvore pa je poželjno s učenicima ponoviti te razlike pomoću metode razgovora.  Prezentiraju vrijednosti pojedinih izvora, kao i njihova ograničenja.  Pri odabiru povijesnih izvora trebamo se upitati: Koji cilj želimo ostvariti? | |
| **Odgojno-obrazovni ishod učenja** | **Razrada ishoda** |
| **A.VII.3**  Učenik uspoređuje dva različita načina tumačenja određenog povijesnog događaja koristeći vizualne i pisane izvore. | * uspoređuje dva različita načina tumačenja povijesnih događaja na osnovi slikovnog ili pisanog izvora * izdvaja dokaze na kojima temelji svoje zaključke. |
| **Poveznice sa ZJNPP** | [**POV-1.0.3**](https://kurikulum-zzoo.ba/hr/node/1828) |
| **Ključni sadržaji** | |
| * crkveni redovi * Crkveni raskol * širenje kršćanstva. | |
| **Preporuke za ostvarenje ishoda** | |
| Za analizu izvora potrebno je pripremiti odgovarajuća pitanja.  Primjerice: Kada je nastao izvor? Tko je autor? Koliko se tekst i slika podudaraju?  Napraviti piramidu društva u srednjem vijeku s opisom svakoga predstavnika.  Sadržaj ove tematske cjeline može se povezati sa sadržajima nastavnog predmeta: Vjeronauk (Crkveni raskol). | |
| **Odgojno-obrazovni ishod učenja** | **Razrada ishoda** |
| **A.VII.4** Učenik objašnjava kako arheolozi i povjesničari izvode zaključke na temelju arheoloških ostataka iz prošlosti i usmene predaje iz srednjeg vijeka. | * prikuplja informacije iz izvora i literature koristeći se dokazima iz izvora za svoje tvrdnje i izrađuje rad složene strukture * nabraja arheološke ostatke i povijesne izvore o nekom događaju * objašnjava važnost arheoloških ostataka i povijesnih izvora na osnovi kojih povjesničari izvode zaključke za određeni događaj. |
| **Poveznice sa ZJNPP** | [**POV-1.0.3**](https://kurikulum-zzoo.ba/hr/node/1828) |
| **Ključni sadržaji** | |
| * doseljavanje Hrvata * hrvatski kneževi i kraljevi * predromanički spomenici. | |
| **Preporuke za ostvarenje ishoda** | |
| Preporuka je posjetiti najbliži lokalitet nakon čega bi svoje zaključke i prosudbe izrazili pismeno i/ili usmeno (prezentacije, izlaganja, izložbe itd.)  Sadržaj ove tematske cjeline može se povezati sa sadržajima nastavnih predmeta: Hrvatski jezik (Bašćanska ploča, Humačka ploča), Likovna kultura (predromanika) i s međupredmetnom temom: Upotreba informacijsko-komunikacijske tehnologije (izrada PPT). | |

|  |  |
| --- | --- |
| **PREDMETNO PODRUČJE: B/ Povijesno vrijeme i kronologija** | |
| **Odgojno-obrazovni ishod učenja** | **Razrada ishoda** |
| **B.VII.1** Učenik mjeri i računa vrijeme i prevodi jednu kategoriju vremena u drugu. | * mjeri vremenski razmak između događaja prije Krista i poslije Krista * izdvaja primjere prevođenja povijesnog vremena iz jedne kategorije u drugu * uspoređuje različite načine mjerenja vremena. |
| **Poveznice sa ZJNPP** | [**POV-2.0.2**](https://kurikulum-zzoo.ba/hr/node/1830) |
| **Ključni sadržaji** | |
| * islam, arapska kultura * Crkveni raskol (gregorijanski i julijanski kalendar). | |
| **Preporuke za ostvarenje ishoda** | |
| Objasniti podjelu srednjeg vijeka.  Izraditi složene lente vremena, kronološke tablice, sheme vremenskog slijeda.  Izmjeriti kalendarsko vrijeme služeći se matematičkim vještinama.  Sadržaj ove tematske cjeline može se povezati sa sadržajima nastavnih predmeta: Matematika (jedinice za mjerenje vremena), Vjeronauk (islam, Crkveni raskol). | |
| **Odgojno-obrazovni ishod učenja** | **Razrada ishoda** |
| **B.VII.2** Učenik izrađuje lentu vremena i objašnjava podatke prikazane na lenti vremena. | * izrađuje grafičke prikaze i objašnjava tijek vremena u razdoblju koje proučava (rani, razvijeni, kasni srednji vijek) * izrađuje lentu vremena i upisuje ključne događaje. |
| **Poveznice sa ZJNPP** | [**POV-2.0.2**](https://kurikulum-zzoo.ba/hr/node/1830) |
| **Ključni sadržaji** | |
| * nastanak Hrvatsko-Ugarske države * križarski ratovi. | |
| **Preporuke za ostvarenje ishoda** | |
| Koristiti filmove i razne izvore kako bi kronološki poredao važne povijesne događaje i prikazao ih na lenti vremena.  Na karti pokazuje granice Hrvatsko-Ugarske države.  Na karti nacrtati pravce kretanja križara.  Sadržaj ove tematske cjeline može se povezati sa sadržajem nastavnog predmeta: Vjeronauk (križarski ratovi). | |
| **Odgojno-obrazovni ishod učenja** | **Razrada ishoda** |
| **B.VII.3** Učenik objašnjava obilježja srednjeg vijeka (društvene, gospodarske, kulturne, političke prilike). | * objašnjava važnost i značenje ključnih prekretnica u svjetskoj, europskoj i nacionalnoj povijesti srednjeg vijeka * uspoređuje obilježja srednjeg i starog vijeka (društvene, gospodarske, kulturne, religijske i političke prilike). |
| **Poveznice sa ZJNPP** | [**POV-2.0.3**](https://kurikulum-zzoo.ba/hr/node/1831) |
| **Ključni sadržaji** | |
| * plemstvo, pučani, bratovštine, nastanak gradova, stradanja stanovništva, bolesti, epidemije, važnost sveučilišta, razvoj poljodjelstva u razvijenom i kasnom srednjem vijeku u Europi. | |
| **Preporuke za ostvarenje ishoda** | |
| Koristiti aktivno učenje koje se realizira kroz igru, crtanje, razgovor, izlaganje i opisivanje događaja kroz pojedine oblike društva. Raspravlja o slobodi u feudalnom društvu. Istražuje položaj žena u srednjem vijeku.  Sadržaj ove tematske cjeline može se povezati sa sadržajima nastavnih predmeta: Biologija (epidemije), Vjeronauk (bratovštine). | |
| **Odgojno-obrazovni ishod učenja** | **Razrada ishoda** |
| **B.VII.4** Učenik objašnjava pojedine oblike (društvene, gospodarske, kulturne, religijske, političke) te svakodnevni život društva u  srednjem vijeku. | * opisuje pojedina obilježja društva * tumači razdoblja koje proučava * poreda na lenti vremena osobe, događaje, pojave i procese kronološkim redoslijedom * opisuje svakodnevni život u srednjem vijeku. |
| **Poveznice sa ZJNPP** | [**POV-2.0.4**](https://kurikulum-zzoo.ba/hr/node/1832) |
| **Ključni sadržaji** | |
| * romanika i gotika. | |
| **Preporuke za ostvarenje ishoda** | |
| Koristiti pisane i slikovne izvore. Opisuje ovo razdoblje, smještajući događaje, osobe i pojave kronološkim slijedom.  Korelacija s likovnom kulturom (romanički i gotički stil umjetnosti). | |

|  |  |
| --- | --- |
| **PREDMETNO PODRUČJE: C/ Kontinuitet i promjena** | |
| **Odgojno-obrazovni ishod učenja** | **Razrada ishoda** |
| **C.VII.1** Učenik objašnjava obilježja srednjeg vijeka i ključne povijesne događaje u njemu. | * razlikuje stari vijek i srednji vijek * opisuje ključne događaje u srednjem vijeku * povezuje događaje u starom i srednjem vijeku. |
| **Poveznice sa ZJNPP** | [**POV-3.0.1**](https://kurikulum-zzoo.ba/hr/node/1833) |
| **Ključni sadržaji** | |
| * Hrvatska u doba Arpadovića i Anžuvinaca: nastanak slobodnih kraljevskih gradova. | |
| **Preporuke za ostvarenje ishoda** | |
| Poželjno je s učenicima razgovarati o osnovnim obilježjima starog vijeka i povezati ih s događajima u srednjem vijeku.  Izraditi u skupini plakat na kojemu će se usporediti izgled i svrha gradova na prostoru današnje Hrvatske u starom vijeku s gradovima u srednjem vijeku.  Sadržaj ove tematske cjeline može se povezati s međupredmetnom temom: Poduzetnost (timski rad). | |
| **Odgojno-obrazovni ishod učenja** | **Razrada ishoda** |
| **C.VII.2** Učenik uspoređuje različite oblike društva (društveni, gospodarski, kulturni, religijski, politički te svakodnevni život) u srednjem vijeku i danas. | * uspoređuje kontinuitete i promjene u srednjem vijeku i danas * objašnjava sličnosti i razlike * imenuje istaknute pojedince u društvenim, kulturnim i religijskim događanjima i aktivnostima * opisuje utjecaj pojedinca ili skupine u društvenim, kulturnim i religijskim događanjima i aktivnostima * opisuje neke oblike društva koji su se promijenili i/ili one koji su ostali isti kroz vrijeme. |
| **Poveznice sa ZJNPP** | [**POV-3.0.2**](https://kurikulum-zzoo.ba/hr/node/1834) |
| **Ključni sadržaji** | |
| * uspon hrvatskih velikaških obitelji * dolazak Anžuvinaca. | |
| **Preporuke za ostvarenje ishoda** | |
| Preporuka pisanje eseja o zadatoj temi nakon analize povijesnih izvora.  Usporediti društvo u srednjem vijeku i danas. | |
| **Odgojno-obrazovni ishod učenja** | **Razrada ishoda** |
| **C.VII.3** Učenik objašnjava što je iz srednjeg vijeka ostalo sačuvano do danas (suvremeno doba). | * Imenuje srednjovjekovne građevine koje su ostale sačuvane do danas * uspoređuje namjenu srednjovjekovnih građevina nekad i danas * istražuje ostatke prošlosti (građevine-crkve, utvrde, nadgrobne spomenike, oruđa, oružja, nakit, odjeća i sl.). |
| **Poveznice sa ZJNPP** | [**POV-3.0.3**](https://kurikulum-zzoo.ba/hr/node/1835) |
| **Ključni sadržaji** | |
| * Zadarski mir * srednjovjekovni Dubrovnik * Bosna * Hum * Crkva bosanska. | |
| **Preporuke za ostvarenje ishoda** | |
| Učitelj s učenicima treba po mogućnosti posjetili neke lokalitete iz prošlosti (crkve, utvrde, nadgrobne spomenike…) kako bi učenici mogli vizualnim i praktičkim metodama predočiti što je od tih ostataka ostalo sačuvano do danas i kakav utjecaj imaju danas.  Sadržaj ove tematske cjeline može se povezati sa sadržajima nastavnih predmeta: Likovna kultura (stilovi umjetnosti), Hrvatski jezik (Povelja Kulina bana), Vjeronauk (Crkva bosanska).  Povezanost unutar predmeta: povezati s ishodom C4. | |
| **Odgojno-obrazovni ishod učenja** | **Razrada ishoda** |
| **C.VII.4** Učenik navodi primjere utjecaja kulture i umjetnosti iz srednjeg vijeka na sadašnjost. | * objašnjava i navodi primjere prožimanja različitih kultura koje su utjecale na kulture širom svijeta * opisuje kulturu i umjetnost nekad i danas. |
| **Poveznice sa ZJNPP** | [**POV-3.0.3**](https://kurikulum-zzoo.ba/hr/node/1835) |
| **Ključni sadržaji** | |
| * humanizam i renesansa u Europi i njihov utjecaj u Hrvatskoj i BiH. * Europa u doba baroka (utjecaj baroka na način života – velike palače, građanske kuće). | |
| **Preporuke za ostvarenje ishoda** | |
| Metodom čitanja i analize povijesnih izvora o kulturi i umjetnosti u srednjem vijeku donijeti zaključke o tome kako su se međusobno miješale i koliko su utjecale na današnju kulturu i umjetnost.  Izraditi usporedne tablice o utjecaju humanizma i renesanse u Europi, Hrvatskoj i BiH i njihovom utjecaju na sadašnjost.  Sadržaj ove tematske cjeline može se povezati sa sadržajima nastavnih predmeta: Likovna kultura (humanizam i renesansa), Glazbena kultura (humanizam i renesansa), Hrvatski jezik (humanizam i renesansa). | |

|  |  |
| --- | --- |
| **PREDMETNO PODRUČJE: D/ Uzročno-posljedični odnosi** | |
| **Odgojno-obrazovni ishod učenja** | **Razrada ishoda** |
| **D.VII.1** Učenik objašnjava kako povijesni događaj ima svoj uzrok, povod i posljedice (promjene). | * razlikuje uzrok od povoda određenih povijesnih događaja * navodi uzroke, povode i posljedice povijesnih događaja * objašnjava zašto je nešto povod, uzrok i posljedica određenom događaju. |
| **Poveznice sa ZJNPP** | [**POV-4.0.1**](https://kurikulum-zzoo.ba/hr/node/1836) |
| **Ključni sadržaji** | |
| * Velika geografska otkrića (što je omogućilo otkrića, smjerovi putovanja, posljedice geografskih otkrića) * Osmansko carstvo u XIV. i XV. stoljeću (osnivanje Osmanske države, osmanska osvajanja, Vlasi, nastanak Hercegovine, pad Bosne i Huma pod osmansku vlast). | |
| **Preporuke za ostvarenje ishoda** | |
| Učenici trebaju nakon analize izvora razlikovati termine: uzrok, povod i posljedice povijesnih događaja.  Preporučuje se rad s didaktički oblikovanim izvorima i kartama.  Sadržaj ove tematske cjeline može se povezati sa sadržajem nastavnog predmeta: Geografija (karte, velika geografska otkrića) i s međupredmetnim temom: Poduzetnost (tehnološki razvoj). | |
| **Odgojno-obrazovni ishod učenja** | **Razrada ishoda** |
| **D.VII.2** Učenik opisuje uzroke nastanka određenog povijesnog događaja i njegove posljedice te ih povezuje s promjenama u širem društvenom, gospodarskom i političkom kontekstu. | * navodi uzroke nastanka određenih događaja * opisuje posljedice određenog događaja koje su utjecale na promjene u društvu, politici, kulturi, umjetnosti * prepoznaje i objašnjava višestrukost uzroka i posljedica i svrstava ih u zadane kategorije (kratkoročni-dugoročni, globalni-lokalni, izravni-neizravni). |
| **Poveznice sa ZJNPP** | [**POV-4.0.2**](https://kurikulum-zzoo.ba/hr/node/1837) |
| **Ključni sadržaji** | |
| * dolazak Habsburgovaca, Krbavska i Mohačka bitka, bitka kod Siska, Vojna Krajina * Bosanski pašaluk (osmanska uprava, islamizacija, život pod turskom vlašću, uloga crkve i franjevaca). | |
| **Preporuke za ostvarenje ishoda** | |
| Preporučuje se rad sa slikovnim i pisanim izvorima kako bi objasnili zašto jedan događaj može imati višestruke uzroke i posljedice.  Analizom izvora učenik svrstava uzroke i posljedice u određene kategorije prema uputama, kroz igru, crtanje, lentu vremena, grafikone, tablice…  Sadržaj ove tematske cjeline može se povezati sa sadržajem nastavnog predmeta: Vjeronauk (islamizacija, uloga franjevaca). | |
| **Odgojno-obrazovni ishod učenja** | **Razrada ishoda** |
| **D.VII.3** Učenik prepoznaje povijesne događaje, pojave i procese koji su uzrokovali promjene u društvu. | * nabraja posljedice određenih događaja, pojava i procesa * objašnjava promjene koje su nastupile nakon nekih povijesnih događaja, pojava i procesa. |
| **Poveznice sa ZJNPP** | [**POV-4.0.3**](https://kurikulum-zzoo.ba/hr/node/1838) |
| **Ključni sadržaji** | |
| * reformacija i katolička obnova (uzroci reformacije, pravci širenja, uzroci i posljedice vjerskih ratova, obnova katoličke crkve, uloga Isusovaca) * apsolutistička monarhija, parlamentarna monarhija. | |
| **Preporuke za ostvarenje ishoda** | |
| Koristiti kartu za pravce širenja reformacije.  Nakon analize pisanih i slikovnih izvora izraditi esej i lentu vremena.  (Preporuka za izborni sadržaj: apsolutistička monarhija, parlamentarna monarhija)  Sadržaj ove tematske cjeline može se povezati sa sadržajem nastavnih predmeta: Llikovna kultura (barok), Glazbena kultura (barok), Vjeronauk (reformacija i katolička obnova, vjerski ratovi). | |

**E/ UČENJE I PODUČAVANJE**

Organizacija nastave Povijesti treba omogućiti ostvarenje ciljeva učenja i podučavanja pomoću četiri predmetna područja i za njih definirane odgojno-obrazovne ishode. U suvremenom kurikulu nastavni proces usmjeren je na učenika i treba omogućiti učenicima kritičko promišljanje na temelju povijesnih izvora, razvoj osjećaja za povijesno vrijeme i kronologiju, razumijevanje kontinuiteta i promjena, uzročno-posljedičnih odnosa te prezentiranje vlastitih zaključaka. Definirani odgojno-obrazovni ishodi jesu poželjna znanja i vještine koji se očekuju od učenika u skladu s njegovim uzrastom i godini učenja nastavnog predmeta Povijest. Ključni sadržaji određeni su prema tematsko-kronološkom principu i trebaju kod učenika potaknuti radoznalost. Teme sadrže društvene, političke, gospodarske i kulturne prilike kao i svakodnevni život u prošlosti iz svjetske i nacionalne povijesti te preporuke za učenje lokalne povijesti. Nastavna sredstva imaju jasno definiranu svrhu, određene uvjete i načine korištenja jer inače postoji mogućnost da za učenike predstavljaju tek dodatni ukras ili zabavu.

U nastavnom procesu potrebno je koristiti sljedeća osnovna načela učenja i podučavanja usmjerena na učenika:

* **načelo konstrukcije**: svako novo učenje konstruira se na temelju postojećeg znanja
* **načelo samoregulacije**: učenici postupno preuzimaju odgovornost za svoje učenje
* **načelo kontekstualizacije**: učenje koji ovisi o kontekstu u kojemu se odvija
* **načelo fleksibilnosti**: nastavu je potrebno prilagoditi individualnim karakteristikama i prethodnim znanjima i iskustvima učenika
* **načelo socijalne interakcije**: učenje se odvija kroz izravnu ili neizravnu interakciju s drugima
* **načelo inkluzivnosti**: svim učenicima osigurati kvalitetno obrazovno iskustvo.

Učitelj/nastavnik treba osmisliti i organizirati načine rada uz **korištenje izvora** i materijala za učenje koji potiču kreativno i efikasno stjecanje znanja, razvoj vještina i kompetencija kako bi se ostvarili ciljevi i definirani odgojno-obrazovni ishodi prilagođeni kognitivnim sposobnostima, interesima i talentima pojedinaca. Za učenje i podučavanje koriste se udžbenici, radne bilježnice, zbirke izvora, povijesni atlasi, slijepe karte, časopisi, fotografije, povremeno kada je to primjereno karikature, stripovi, dijelovi filmova, audiomaterijali, digitalni izvori i drugo koje učitelj/nastavnik po potrebi može didaktički oblikovati. Učitelj/nastavnik treba poticati suradničko/vršnjačko učenje jer ponekad učenici lakše uče od vršnjaka.

U radu s predmetnim područjem **Povijesno vrijeme i kronologija** mogu se koristiti primjeri iz svakodnevnog života, izrada lente vremena (vlastita prošlost, prapovijest…). Potrebno je objasniti periodizaciju, služeći se matematičkim vještinama trebaju mjeriti kalendarsko vrijeme, koristiti aktivno učenje koje se realizira kroz igru, crtanje i opisivanje događaja. Preporučuje se rad na povijesnim kartama, sinkronizirana tablica, rasprave, individualni rad i rad u skupini na projektima i istraživačkim zadatcima.

U radu s predmetnim područjem **Kontinuitet i promjena** učenici trebaju razumjeti događaje, pojave i procese koji su oblikovali čovječanstvo uočavajući njihove sličnosti i razlike, kao i utjecaj kroz različita povijesna razdoblja. Preporučuje se korištenje primjera iz svakodnevnog života i primjera iz prethodnih razdoblja kao temelj za usporedbu razdoblja koje se trenutno podučava. Kroz rasprave učenici svoje stavove iznose uz dokaze i time razvijaju kritičko mišljenje kao i komunikacijske vještine.

U radu s predmetnim područjem **Uzročno-posljedičnih odnosa** učenike je važno naučiti da razlikuju uzrok, povod i posljedice povijesnih događaja, pojava i procesa. Potrebno je analizirati višestruke uzroke i posljedice povijesnih događaja, pojava i procesa kako bi uočili one koji su izravno navedeni ili trebaju sami zaključiti o njima iako nisu izravno navedeni. Trebaju uočiti kategorije uzroka i posljedica koji se razlikuju po važnosti što utječe na pisanje o prošlosti, te razumjeti da pojedinci o tomu mogu imati različita gledišta.

Analizom i vrednovanjem u predmetnom području **Primarnih i sekundarnih povijesnih izvora** učenici stječu proceduralna znanja te razvijaju povijesno mišljenje koje se zadaje kao glavni cilj učenja i podučavanja u nastavi Povijesti.

Da bismo odabrali odgovarajući izvor, trebamo se upitati koji cilj želimo ostvariti, daje li nam odabrani izvor odgovarajuće podatke, koji nam izvor može pomoći da zainteresiramo učenike za rad te u kojem vremenu, mjestu i pod kojim okolnostima je izvor nastao. Izvore odabrati u skladu s uzrastom učenika. Kada prikupljaju podatke i pri prezentaciji rezultata istraživanja, poželjno bi bilo da učenici koriste IKT. Interpretacija prošlosti može se promijeniti ako dođe do pronalaska nekih novih izvora ili primjenom nekih novih metoda rada. Potrebna je kompletna metodička obrada izvora; naslov, autor, godina nastanka i pitanja koja pomažu učenicima u analizi izvora. U radu s povijesnim izvorima treba koristiti vizualne izvore (slikovne: stripovi, karikature), auditivne (sve vrste audio zapisa, govori političara, radio emisije) i audiovizualne (filmovi, tv emisije

Učitelj/nastavnik treba koristiti raznovrsne izvore u cilju usvajanja činjeničkog znanja i razvoja povijesnog mišljenja kroz kritički i analitički pristup. Važno je da učenici mogu tumačiti razne podatke, analizirati i procijeniti dokumente kako bi prosudili pouzdanost i validnost informacija i izvora.

Učenje i podučavanje povijesti treba se odvijati u sigurnom i poticajnom okruženju u učionici gdje prevladava povjerenje, solidarnost i otvorenost za uvažavanje različitog mišljenja što olakšava sudjelovanje svih učenika. Izvan škole može se odvijati u muzeju, arhivu, galeriji, knjižnici, arheološkom lokalitetu, za vrijeme školskih izleta, ekskurzija i slično što omogućava uspješan rad i učenje.

**F/ VREDNOVANJE I OCJENJIVANJE**

Zahtjevan dio nastavnog procesa jeste vrednovanje koje treba biti objektivno i u kojemu će se precizno utvrditi, mjeriti i provoditi evaluacija odgojno-obrazovnih postignuća učenika. Potrebno je primjenjivati različite pristupe i načine provjeravanja, vrednovanja i ocjenjivanja koje se provodi razgovorom, raspravama, propitivanjem, pisanim provjerama, istraživačkim radovima, referatima, esejima, radom na povijesnim izvorima, zadatcima u radnim bilježnicama i listićima, kreiranjem karata i dr. Vrednovanje nam treba pokazati koliko je učenik postigao u odnosu na postavljene ciljeve i ishode. Provodi se formativno i sumativno procjenjivanje. Formativno procjenjivanje ima za cilj procjenu dobrih i loših strana procesa učenja kako bi se učenicima sugeriralo što trebaju popraviti kako bi im proces učenja bio uspješniji. Sumativno procjenjivanje ima za cilj konačnu procjenu o tome koliko su ostvareni ciljevi i ishodi. Zaključna ocjena donosi se na temelju cjelokupnih odgojno-obrazovnih postignuća, uključenosti i rada učenika.

U nastavi povijesti vrednuju se: **Temeljna povijesna znanja** koja se odnose na poznavanje najvažnijih činjenica, datuma i povijesnih osoba i poznavanje temeljnih povijesnih pojmova i procesa (činjenična znanja); **Sposobnost povijesnog mišljenja** odnosi se na vještine koje omogućavaju organizaciju, generalizaciju i strukturiranje sadržaja koji obuhvaćaju vještinu kronološkog mišljenja-kronologija, vještinu razumijevanja povijesne priče-uzročno-posljedične veze, vještine analize i interpretacije povijesnih događaja i procesa-usporedba i sučeljavanje, kontinuitet i promjene povijesnog događaja, vještine analize vrijednosnih povijesnih tema i zauzimanje stavova, empatijsko razumijevanje povijesti (konceptualno znanje); **Sposobnost povijesnog mišljenja i vještina povijesnog istraživanja** podrazumijeva poznavanje metoda prikupljanja podataka, sređivanje i obrade, interpretacije i pisanje rada eseja, rješavanje problemskih zadataka, kreiranje povijesnih karata, prezentacija i plakata (proceduralno znanje).

Sustav vrjednovanja i ocjenjivanja u inkluzivnom odgoju i obrazovanju nije posljedica unaprijed definiranih kriterija nego predstavlja proces u središtu kojeg je pojedinac sa svim posebnostima, uz preporuku primjene formativnog ocjenjivanja. Procjenu rada učenika većinom obavljaju učitelji/nastavnici, ali to mogu raditi i vršnjaci uzajamno kroz **vršnjačko ocjenjivanje**. Prvo učitelj/nastavnik sam ili s učenicima treba odrediti kriterije za dobro urađen zadatak, a učenici moraju razvijati kompetenciju evaluacije koju će primjenjivati u ocjenjivanju zadataka svojih vršnjaka na temelju određenih kriterija. Učenici priopćavaju svoju ocjenu vršnjaku uz dodatno objašnjenje. Ovakav način ocjenjivanja koristan je posebno kada učenici rade u skupinama ili na projektima jer mogu procijeniti doprinos svakoga člana u radu na zadatku.

Učitelj/nastavnik treba razvijati i učeničku **sposobnost samoocjenjivanja,** tj. da sami prate i procjenjuju svoj rad na temelju definiranih kriterija. Ovakav način je koristan za učenike jer se uključuju u postavljanje ciljeva, kriterije za evaluaciju, procjenu vlastitog rada i postaje im jasnije kako treba dobro uraditi zadatak.

Potrebno je uskladiti taksonomsku razinu ciljeva učenja i podučavanja s prikladnim načinima vrednovanja:

**Taksonomske razine ciljeva učenja i podučavanja i prikladan način vrednovanja:**

* **zapamtiti gradivo** (npr. imenovati, navesti, prepoznati, identificirati); forma kratkih odgovora, zadatci sparivanja, označavanja, zadatci s višestrukim odgovorima
* **razumjeti gradivo** (npr. interpretirati, navesti primjer, ilustraciju, klasificirati, sažeti, usporediti, objasniti, zaključiti ili predvidjeti); esejski zadatak, problemski zadatci, pojmovne mape, dijagrami uzroka i posljedica, zadatci s višestrukim odgovorima
* **primijeniti naučeno** (npr. provesti, primijeniti, demonstrirati, upotrijebiti); problemski zadatci, nalozi za izvođenje zadataka, simulacije
* **analizirati materijal** (npr. razlikovati, razlučiti, sistematizirati, pripisati); studije slučaja, projekti, zadatci rješavanja problema, debate, esejski zadatci, istraživački radovi
* **uraditi evaluaciju** (npr. provjeriti, pratiti, kritizirati, procijeniti); kritički prikazi, kritike, studije slučaja, komparacije, problemski zadatci
* **stvoriti, kreirati novo** (npr. generirati, napraviti hipotezu, osmisliti, planirati, proizvesti, konstruirati, spojiti); istraživački projekti, eseji, izrada zadataka, grafički prikaz gradiva.

U sljedećem tekstu navedene su vrste zadataka, što se ocjenjuje te prednosti i nedostaci zadataka.

**Esejski zadatci:**

* pamćenje podataka i činjenica
* razumijevanje ideja
* sposobnost organiziranja materijala, razvijanja argumenata
* originalnost mišljenja
* lak za zadavanje
* traži puno vremena za ocjenjivanje
* subjektivno ocjenjivanje
* ne pokriva dobro program
* favorizira učenike koji brzo i tečno pišu.

**Esejski zadatak uz slobodno korištenje izvora (knjiga):**

* pamćenje podataka i činjenica
* bliži životnoj situaciji
* traži puno vremena za ocjenjivanje
* subjektivno ocjenjivanje
* favorizira učenika koji brzo i tečno pišu
* ograničena je povratna informacija za učenike.

**Zadatci otvorenog tipa s kratkim odgovorom:**

* pamćenje podataka i činjenica
* razumijevanje ideja i teorije
* vrlo široko pokriva program
* brzo ocjenjivanje
* objektivnije ocjenjivanje
* osigurano više povratnih informacija učenicima
* može se ispitati pamćenje i razumijevanje.

**Zadatci razvrstavanja i sparivanja:**

* pamćenje podataka i činjenica
* razumijevanje ideja
* brzo ocjenjivanje
* objektivnije ocjenjivanje
* veoma ograničena mogućnost da učenik pokaže razmišljanje, navede argument ili pokaže originalnost

**Zadatci višestrukog izbora:**

* pamćenje podataka, činjenica
* razumijevanje ideja, teorija
* promjena načela
* analitičko mišljenje
* evaluacija
* brzo ocjenjivanje
* objektivno ocjenjivanje
* vrlo široko pokriva program
* osigurano više povratnih informacija učenicima
* mogu se ispitati više kognitivne razine (primjena, analiza, evaluacija)
* ne mogu se procjenjivati umijeća organiziranja, originalnost ili sposobnost rješavanja nejasnog problema.

**Usmeno odgovaranje:**

* verbalna fluentnost
* rezoniranje koje leži iza vlastitog mišljenja
* osobne kvalitete
* fleksibilno
* korisno za potvrđivanje drugih vidova procjenjivanja
* prikladnije za predmete s usmenim komponentama
* vremenski veoma zahtjevno
* slaba objektivnost ocjenjivanja
* teško standardizirati pitanja.

**Prezentacija:**

* verbalna fluentnost, fluentnost u usmenom izražavanju
* rezoniranje koje leži iza postavljene teme ili projekta
* sposobnost organiziranja i povezivanja podataka
* fleksibilno
* korisno za potvrđivanje drugih vidova procjenjivanja
* mogu se procjenjivati ključne kompetencije, a ne samo kognitivne, kao intelektualna umijeća.

**Praktične vježbe:**

* praktična umijeća
* primjena načela
* valjana metoda samo za procjenu takvih praktičnih vještina
* vremenski zahtjevno
* slaba objektivnost ocjenjivanja.

**Terenski rad (terenske vježbe):**

* umijeća, vještina terenskog rada
* primjena načela.

**Analiza (studija) slučaja:**

* sposobnost analiziranja složenih, autentičnih scenarija
* sposobnost povezivanja
* otkriva dubinu razmišljanja
* vremenski zahtjevno.

**Projektni zadatak:**

* sposobnost planiranja originalnog rada, traganja za informacijama, rješavanja problema, izvođenja malih istraživanja
* valjana metoda za procjenu ovih sposobnosti
* teško objektivno ocijeniti
* vremenski zahtjevno
* sposobnost rješavanja problema
* sposobnost izvođenja malih istraživanja.

## KURIKUL NASTAVNOG PREDMETA GEOGRAFIJA

**Voditelj predmetne Radne skupine:**

dr. sc. Ivan Madžar

**Radna skupina za izradu predmetnog kurikula:**

Ivica Jozić

Zdenka Čolak

Bruno Grebenar

Paulina Hrsto

**Recenzent:**

dr. sc. Jelena Putica Džajić, doc.

**A/ OPIS PREDMETA**

Geografija je znanost koja se bavi proučavanjem odnosa i odraza prirodnih i društvenih elemenata u geografskome prostoru (njihovim distribucijama, obrascima, međudjelovanjima i promjenama, odnosno zakonitostima) radi planiranja funkcionalne i prema mogućnosti, optimalne prostorne organizacije (na skali od lokalne do globalne) te upravljanja prostorom u skladu s održivim, pametnim i uključivim razvojem. Geografija ima u svojoj biti integrativni karakter te stoga i poseban položaj u sustavu znanosti kao mosna znanost, odnosno kao poveznica između prirodoslovnoga i društveno-humanističkoga područja. Razvijanjem socijalne osjetljivosti i ekološke svijesti učenici razvijaju solidarnost. Stečene vrijednosti potiču prihvaćanje kulturnih i drugih razlika i uvažavanje potreba drugih, uz međusobno razumijevanje i poštovanje. Usvojena znanja i razvijene kompetencije pogoduju poduzetnom djelovanju uz razumnu procjenu mogućnosti, ograničenja i rizika u svakodnevnom i profesionalnom životu.

Učenje i poučavanje Geografije doprinosi ostvarivanju svih temeljnih vrijednosti odgojno-obrazovnoga sustava. Ono omogućava usvajanje znanja potrebnih za uspješan nastavak školovanja i početak profesionalne karijere. Stečeno znanje omogućava odgovorno ponašanje i djelovanje u zajednici prema drugima i prema prirodi. Stečeni integritet omogućava argumentirano zastupanje vlastitih mišljenja i stavova. Poučavanje Geografije neposredno promiče prostor kao identitetnu osnovu, razvija identitet od osobnoga, lokalnog, regionalnog do nacionalnog, ali i do nadnacionalnog ili globalnog identiteta građanina svijeta.

Poučavanjem predmeta na svim razinama obrazovanja potiče se razvijanje znatiželje za svijet, nadahnuća za građenje bolje budućnosti te osposobljavanje učenika za cjeloživotno učenje.

Svrha učenja i poučavanja Geografije jest usvajanje geografskih znanja i vještina te pozitivnih etičkih stavova (koje kao skup kompetencija možemo nazvati geografskom pismenošću) kako bi učenici postali osposobljeni članovi zajednice, koji svjesni svoje odgovornosti prema drugim ljudima i prirodi, poštujući načela održivoga razvoja, aktivno sudjeluju u oblikovanju i preoblikovanju funkcionalne prostorne organizacije na različitim razinama, od lokalne preko nacionalne do globalne.

U nastavnome predmetu Geografija učenici razvijaju prostorno mišljenje, uče o prostoru, ali i u prostoru. Uče orijentirati se, kretati se, promatrati i prikupljati podatke u prostoru, koristiti se geografskim kartama, novim tehnologijama, uključujući i geografske informacijske sustave. Osposobljavaju se za prepoznavanje prostorno relevantnih problema od lokalne ka sve višim prostornim razinama. Potiče ih se na predlaganje rješenja tih problema i na aktivno sudjelovanje u oblikovanju bolje budućnosti.

Učenjem i podučavanjem Geografije u učenika razvija se osjećaj odgovornosti kako bi svaki naraštaj iza sebe ostavio skladniji i uređeniji prostor nego što ga je dobio u nasljeđe.

Geografija pruža znanja i vještine koje omogućuju učenicima potpunije razumijevanje vrlo složenoga i promjenjivoga svijeta i njihova položaja u njemu. Učenje i podučavanje Geografije posebno doprinosi razumijevanju održivosti. Suvremeni je svijet suočen s brojnim izazovima, kao što su osiguranje pitke vode, hrane i energije, a koji su posljedica intenzivnoga razvoja koji nije usklađen s prirodnim mogućnostima.

U svojim istraživanjima Geografija se koristi i spoznajama humanističkoga i tehničkoga područja znanosti. Geografija stoga jedina u sustavu odgoja i obrazovanja holistički poučava o prostornome kompleksu i njegovoj identitetnoj osnovi. Temelji se na filozofiji i logici prostora, usmjerenima ka kvalitetnom življenju i učinkovitom, dugoročno održivom djelovanju sukladnim s prirodom. Doprinosi osobnom i socijalnom razvoju, održivom razvoju i očuvanju okruženja kroz očuvanje osobnog zdravlja, ali i razvoju vještina uporabe informacijskih i komunikacijskih tehnologija.

Geografija kao dualna znanost povezana je s prirodoslovnim i društveno-humanističkim skupinama predmeta. Fizička geografija, zajedno s fizikom, kemijom i biologijom pridonosi razvoju korištenja prirodoslovnih znanosti i donošenju zaključaka temeljenih na dokazima.

Društvena geografija sudjeluje u ostvarivanju očekivanja društveno-humanističkih područja te doprinosi proučavanju povijesnog razvoja određenog područja i objašnjavanju uzročno-posljedičnih veza i procesa.

Geografija pridonosi razvoju svih oblika mišljenja, posebno prostornog, što učenicima olakšava razumijevanje sadržaja u domeni oblik i prostor u matematici, a matematičko znanje primjenjuje se u rješavanju prostornih problema u geografiji. Geografija pridonosi razvoju jezično-komunikacijskog područja kroz geografsko znanstveno utemeljenu terminologiju.

Povezana je s tehničkim i informatičkim područjem koristeći suvremenu informacijsku tehnologiju pri provedbi istraživanja, analiza i prezentacija u izradi grafičkih prikaza i tematskih karata te različitim oblicima istraživačkog rada. Čitanjem različitih tekstova iz više izvora učenik razvija znanja, vještine i stavove koje mu omogućuju da ideje pretvore u aktivnost. Pravilno usmjerenom komunikacijom u digitalnom okruženju učenici mogu naučiti rješavati sukobe i nesporazume te unaprijediti svoje komunikacijske vještine.

Predmetni kurikulum Geografije strukturiran je prema konceptima. Geografija je znanstvena disciplina u interdisciplinarnim područjima znanosti. Zbog toga se i njezini koncepti formiraju u odnosu na makrokoncepte prirodoslovnoga područja i društveno-humanističkoga područja. Učenje i poučavanje Geografije temelji se na četiri ključna koncepta:

-        A. Geografski prostorni identitet

-        B. Prostorne pojave, procesi i promjene

-        C. Održivi razvoj

-        D. Regionalni prostorni obuhvat

Geografska znanja i vještine stječu se integrirano u predmetu Priroda i društvo, a od šestog razreda osnovne škole do kraja četvrtog razreda gimnazije, Geografija se uči i podučava kao zaseban i obvezan nastavni predmet.

**B/ CILJEVI UČENJA I PODUČAVANJA**

Spoznaja važnosti identiteta u globaliziranom društvu razvijanjem znanstvenog pogleda na svijet bez stereotipa i predrasuda poštujući različitosti kroz empatiju i toleranciju.

Razvijanje odgovornosti prema prirodi i drugim ljudima poštujući načela održivog razvoja kroz sudjelovanje u oblikovanju funkcionalne prostorne strukture na različitim prostornim razinama.

Korištenje geografske pismenosti i razumijevanje geografskih znanja i vještina. Razvoj kritičkog promišljanja o uzročno-posljedičnim vezama problema u prostoru radi pronalaženja njihovih rješenja u svakodnevnom životu.

Kartografsko opismenjivanje i razvoj kartografskih vještina korištenjem različitih metoda rada s naglaskom na analizu, vizualizaciju i predstavljanje geografskih podataka te istraživanje, uključujući terenski rad zbog otkrivanja novih spoznaja u geografskom prostoru.

Razvijanje osobnog prostornog identiteta njegujući ljubav prema domovini i osjećaj njezinoj pripadnosti kao i Europi i svijetu. Razvijanjem osobnih kompetencija kroz cjeloživotno učenje doprinositi izgradnji bolje države i svijeta.

**C/ PREDMETNO PODRUČJE KURIKULA**

**A/ Geografski prostorni identitet**

Temeljni je geografski koncept koji obuhvaća prostor kao okvir svih geografskih istraživanja, regiju kao područje koje karakteriziraju određena obilježja te mjesto kao dio prostora kojemu su ljudi svojim aktivnostima ugradili značenja. Geografski prostorni identitet uključuje i stanovništvo i njegove strukture te kulturne fenomene i način života koji iz njega proizlaze te, u konačnici, nacionalni identitet i svijest o važnosti izrastanja u odgovornoga i savjesnog građanina.

**B/ Prostorne pojave, procesi i promjene**

Složen je koncept koji obuhvaća razumijevanje prostornih rasporeda (distribucija) različitih elemenata prirodne osnove i društvene nadgradnje, prepoznavanje i razumijevanje mogućih obrazaca u tim distribucijama, njihovih međusobnih veza i naposljetku promjena tih distribucija, obrazaca i međuodnosa tijekom vremena.

**C/ Održivi razvoj**

Treći aktualni koncept, podrazumijeva razvoj u skladu s ograničenim izvorima energije i sirovina te općenito s prirodom u kojoj je čovjek važan čimbenik različitih ekosustava. Koncept održivi razvoj možemo promatrati s tri aspekta: društvenoga, ekološkog i ekonomskog.

**D/ Regionalni prostorni obuhvat**

Kroz sadržaj u ovom konceptu učenik stječe znanja o Bosni i Hercegovini, susjednim zemljama, Europi i izvaneuropskim kontinentima te upoznaje različite kulture, tradicije i običaje. Proučavanjem regija i razlika između njih učenik upoznaje regionalne probleme, ali i globalnu sliku Svijeta. Učenik će moći prepoznati pozitivan razvoj regija Svijeta i čimbenike koji na njega utječu, prihvaćajući pozitivna kretanja širom Svijeta. Ovo predmetno područje kroz kritičko razmišljanje analizira i valorizira prirodne i društvene pojave i procese koji formiraju kompleksne i jedinstvene prostorne organizacije više i niže razine, koje su prostorno i vremenski raznolike.

**D/ ODGOJNO-OBRAZOVNI ISHODI**

**7. razred /70 nastavnih sati godišnje/**

|  |  |
| --- | --- |
| **PREDMETNO PODRUČJE: A/ Geografski prostorni identitet** | |
| **Odgojno-obrazovni ishod učenja** | **Razrada ishoda** |
| **A.VII.1** Učenik obrazlaže geografski smještaj i položaj Europe, te opisuje utjecaj Europljana na ostale kontinente. | * objašnjava geografski smještaj i položaj Europe * navodi dogovorenu granicu Europe i Azije te pokazuje na geografskoj karti * uspoređuje veličinu Europe s drugim kontinentima * opisuje prometno značenje Europe i važnost prometnih koridora. |
| **Poveznice sa ZJNPP** | [**GEO-1.3.3**](https://kurikulum-zzoo.ba/hr/node/1754)[**GEO-2.3.1**](https://kurikulum-zzoo.ba/hr/node/1762)[**GEO-4.1.1**](https://kurikulum-zzoo.ba/hr/node/1774) |
| **Ključni sadržaji** | |
| * Pojam, veličina i smještaj Europe * Granice Europe * Geografski i prometni položaj Europe | |
| **Preporuke za ostvarenje ishoda** | |
| Ishod povezati s predmetnim područjem B (Prostorne pojave, procesi i promjene).  Ishod se povezuje s nastavnim predmetima Matematika (geografska mreža, geografski smještaj u Matematici, koordinativni sustav, pojam veličine, tj. površina), Povijest (porijeklo imena Europa, kolonijalna osvajanja, nastanak i raspadanje država).  Ostvarenjem ovog ishoda učenik će biti osposobljen razlikovati geografski položaj od geografskog smještaja, koristiti geografsku terminologiju pri istraživanju različitih geografskih tema i pojmova.  Razvija se osjećaj pripadnosti lokalnoj zajednici, državi, Europi, Svijetu i samim tim sposobnost razumijevanja prostora.  Istraživački rad zahtjeva kompetencije informatičke i digitalne pismenosti, čime će učenik biti osposobljen koristiti komunikacijske tehnologije odgovorno i sigurno.  Ostvaruje se očekivanje međupredmetne teme Upotreba informacijske i komunikacijske tehnologije. | |
| **Odgojno-obrazovni ishod učenja** | **Razrada ishoda** |
| **A.VII.2** Učenik opisuje nastanak i razvoj Europske unije te utjecaj EU institucija na države. | * obrazlaže nastanak i značenje te pokazujući na karti opisuje proces širenja Europske unije * navodi najvažnije institucije Europske unije i njihova sjedišta * objašnjava utjecaj institucija na države u Europi * prepoznaje položaj Hrvatske i Bosne i Hercegovine u Europi i europskim integracijama |
| **Poveznice sa ZJNPP** | [**GEO-2.3.1**](https://kurikulum-zzoo.ba/hr/node/1762)[**GEO-2.3.2**](https://kurikulum-zzoo.ba/hr/node/1763)[**GEO-4.1.4**](https://kurikulum-zzoo.ba/hr/node/1777) |
| **Ključni sadržaji** | |
| * Europska unija: nastanak * Institucije Europske unije * Europske integracije (EU, EFTA, CEFTA), važnost i područje djelovanja * Ujedinjavanje Europe | |
| **Preporuke za ostvarenje ishoda** | |
| Ishod povezati s predmetnim područjem B (Prostorne pojave, procesi i promjene).  Ishod se povezuje s nastavnim predmetom Matematika (prikupljanje podataka i njihova analiza, korištenje osnovnih matematičkih radnji).  Preporuka za korištenje različitih metoda podučavanja kako bi učenici što kvalitetnije savladali geografske činjenice, pojmove i vještine i tako oblikovali ispravne vrijednosti i stavove.  Upotrebom IKT-a u prikupljanju podataka ostvaruje se međupredmetna povezanost s nastavnim predmetom Informatika.  Istražiti mogućnosti koje nudi EU, te utjecaj EU-a na pojedinca i državu kroz istraživački rad.  Ostvaruje se očekivanje međupredmetne teme Upotreba informacijske i komunikacijske tehnologije. | |
| **Odgojno-obrazovni ishod učenja** | **Razrada ishoda** |
| **A.VII.3** Učenik analizira prirodno-geografska obilježja Europe. | * objašnjava utjecaj unutarnjih sila i vanjskih procesa na oblikovanje reljefa Europe * opisuje osnovna reljefna obilježja Europe i pokazuje primjere reljefnih cjelina * razlikuje reljefne cjeline obzirom na starost i pokazuje ih na geografskoj karti |
| **Poveznice sa ZJNPP** | [**GEO-1.1.2**](https://kurikulum-zzoo.ba/hr/node/1745)[**GEO-1.2.1**](https://kurikulum-zzoo.ba/hr/node/1748)[**GEO-4.1.2**](https://kurikulum-zzoo.ba/hr/node/1775) |
| **Ključni sadržaji** | |
| * Reljef Europe * Mlada, stara i prastara Europa * Geološka razdoblja | |
| **Preporuke za ostvarenje ishoda** | |
| Ishod povezati s predmetnim područjem B (Prostorne pojave, procesi i promjene).  Ishod se ostvaruje s nastavnim predmetom Priroda (geološka razdoblja).  Preporuka je da učenik kroz projektni rad istražuje izazove i mogućnosti koje prirodni elementi pružaju (nap. nizine, obalna područja, regije s hladnom klimom, područja koja plave...).  Ishod se povezuje u intenzivnoj korelaciji s IKT-om (prikupljanje, obrada i analiza podataka) s nastavnim predmetom Informatika.  Ostvaruje se očekivanje međupredmetne teme Upotreba informacijske i komunikacijske tehnologije. | |

|  |  |
| --- | --- |
| **PREDMETNO PODRUČJE: B/ Prostorne pojave, procesi i promjene** | |
| **Odgojno-obrazovni ishod učenja** | **Razrada ishoda** |
| **B.VII.1** Učenik objašnjava raznolikost svjetskoga stanovništva, analizira sastavnice općeg kretanja stanovništva Svijeta i Europe. | * objašnjava, s pomoću dijagrama i tematskih karata, jezičnu, vjersku, narodnosnu i biološku strukturu stanovništva na primjeru iz Svijeta i Europe * objašnjava prirodnu promjenu broja stanovnika Europe kroz povijest * razlikuje prirodno i prostorno kretanje stanovništva * objašnjava i navodi probleme europskog i svjetskog stanovništva * interpretira podatke o broju i prosječnoj gustoći stanovništva * identificira demografske probleme na temelju biološke i gospodarske strukture |
| **Poveznice sa ZJNPP** | [**GEO-2.1.1**](https://kurikulum-zzoo.ba/hr/node/1755)[**GEO-2.2.2**](https://kurikulum-zzoo.ba/hr/node/1759)[**GEO-4.1.2**](https://kurikulum-zzoo.ba/hr/node/1775) |
| **Ključni sadržaji** | |
| * Prirodno i prostorno kretanje stanovništva (prirodni prirast, migracije) * Strukture stanovništva (rasna, religijska, jezična) * Prosječna i apsolutna gustoća naseljenosti * Demografska tranzicija * Demografski problemi * Populacijske politike | |
| **Preporuke za ostvarenje ishoda** | |
| Ishod povezati s predmetnim područjem A (Geografski prostorni identitet).  Ishod ostvariti povezivanjem s nastavnim predmetom Povijest (kretanje stanovništva, političke karte kontinenta, kolonizacija vaneuropskih kontinenata, industrijalizacija) i Informatikom (korištenjem IKT-e u analizi podatka, prostornih organizacija...).  Za ostvarenje ishoda nužno je naglasiti prostorne razlike i prostorne veze između demografskih čimbenika kako bi se sagledali problemi iz različitih perspektiva.  Ostvaruje se očekivanje međupredmetne teme Osobni i socijalni razvoj. | |
| **Odgojno-obrazovni ishod učenja** | **Razrada ishoda** |
| **B.VII.2** Učenik analizira sastavnice i obilježja gospodarstva navodeći primjere iz Svijeta i Europe. | * objašnjava raznolikost svjetskog i europskog gospodarstva koristeći tematski zemljovid * navodi razvijena i nerazvijena područja u Svijetu i Europi * razlikuje gospodarske sektore i opisuje njihova obilježja * povezuje gospodarske djelatnosti s gospodarskim sektorima |
| **Poveznice sa ZJNPP** | [**GEO-2.2.1**](https://kurikulum-zzoo.ba/hr/node/1758)[**GEO-2.2.2**](https://kurikulum-zzoo.ba/hr/node/1759)[**GEO-4.1.2**](https://kurikulum-zzoo.ba/hr/node/1775) |
| **Ključni sadržaji** | |
| * Gospodarstvo Europe, preduvjeti razvoja (BNP, BDP) * Sektori djelatnosti (Plava banana) * G7, G8 * Industrijska revolucija * Polarizacija | |
| **Preporuke za ostvarenje ishoda** | |
| Ishod povezati s predmetnim područjem A (Geografski prostorni identitet).  Ishod se povezuje s nastavnim predmetima Matematika (osnovne matematičke radnje, izračunavanje BDP-a i BNP-a) i Povijest (industrijske revolucije, naseljavanje kontinenata).  Preporuka za razumijevanje ishoda je da učenici razumiju da za razvoj gospodarstva, osim prirodnih, ogroman značaj imaju i društveni čimbenici.  Ishod se povezuje s međupredmetnom temom Poduzetnost. | |
| **Odgojno-obrazovni ishod učenja** | **Razrada ishoda** |
| **B.VII.3** Učenik obrazlaže značenje i važnost europskih mora i voda na kopnu. | * navodi mora Europe i opisuje njihova obilježja * objašnjava gospodarsku važnost mora * navodi i pokazuje na geografskoj karti važnije europske rijeke i kojim sljevovima pripadaju * razlikuje vrste prirodnih jezera i objašnjava gospodarski značaj umjetnih jezera * uočava utjecaj mora na naseljenost i gospodarske aktivnosti |
| **Poveznice sa ZJNPP** | [**GEO-1.1.1**](https://kurikulum-zzoo.ba/hr/node/1744)[**GEO-1.1.4**](https://kurikulum-zzoo.ba/hr/node/1747) |
| **Ključni sadržaji** | |
| * Morska pročelja, slijev, razvodnica * Razvedena i nerazvedena obala * Vrste jezera * Maritimnost, kontinentalnost | |
| **Preporuke za ostvarenje ishoda** | |
| Ishod povezati s predmetnim područjem A (Geografski prostorni identitet).  Ishod se povezuje s nastavnim predmetom Priroda (svojstva morske vode).  Preporuka je da učitelj u procesu podučavanja koristi slikovne i video materijale kako bi objasnili vrste obale, karakteristike morske vode, gibanja mora. Uz pomoć tematskih karata Europe objasniti morske struje i distribuciju morske vode.  Ostvaruje se očekivanje međupredmetne teme Osobni i socijalni razvoj. | |
| **Odgojno-obrazovni ishod učenja** | **Razrada ishoda** |
| **B.VII.4** Učenik objašnjava klimatska obilježja Europe. | * objašnjava utjecaj klimatskih čimbenika na klimu Europe * opisuje tipove klima u Europi i pokazuje na geografskoj karti * razlikuje tipove klima na osnovi klimatskog dijagrama * prepoznaje koji biljni pokrov i tlo pripada određenom klimatskom području |
| **Poveznice sa ZJNPP** | [**GEO-1.1.1**](https://kurikulum-zzoo.ba/hr/node/1744)[**GEO-1.1.2**](https://kurikulum-zzoo.ba/hr/node/1745)[**GEO-1.1.4**](https://kurikulum-zzoo.ba/hr/node/1747) |
| **Ključni sadržaji** | |
| * Klimatska klasifikacija i regionalizacija * Klimatski čimbenici * Klimatsko-vegetacijska područja | |
| **Preporuke za ostvarenje ishoda** | |
| Ishod povezati s predmetnim područjem A (Geografski prostorni identitet).  Ishod se povezuje s nastavnim predmetima Priroda (biljni pokrov i tlo povezano s klimatskim pojasom), a kasnije proširit s nastavnim predmetom Fizika, Matematika (klimatski dijagrami, ose x i y na dijagramu).  Za razumijevanje ovog ishoda nužno je koristiti tematske karte Europe. Korisne su i razne animacije za razumijevanje nastanka atmosferskih pojava i procesa.  Za analizu i obradu podataka neophodna je korelacija s Informatikom.  Ostvaruje se očekivanje međupredmetne teme Osobni i socijalni razvoj. | |

|  |  |
| --- | --- |
| **PREDMETNO PODRUČJE: D/ Regionalni prostorni obuhvat** | |
| **Odgojno-obrazovni ishod učenja** | **Razrada ishoda** |
| **D.VII.1** Učenik analizira regiju Zapadne Europe s obzirom na njezinu posebnost. | * imenuje države Zapadne Europe pokazujući ih na geografskoj karti i opisuje prirodno-geografska obilježja * obrazlaže važnost Sjevernog mora i Atlantskog oceana * objašnjava utjecaj industrijalizacije i kolonizacije na područje Zapadne Europe. * imenuje i pokazuje na geografskoj karti najveća urbana središta * opisuje geografske posebnosti Francuske i Ujedinjenoga Kraljevstva |
| **Poveznice sa ZJNPP** | [**GEO-4.1.1**](https://kurikulum-zzoo.ba/hr/node/1774)[**GEO-4.1.2**](https://kurikulum-zzoo.ba/hr/node/1775)[**GEO-4.1.3**](https://kurikulum-zzoo.ba/hr/node/1776) |
| **Ključni sadržaji** | |
| * Zapadna Europa * Ujedinjeno Kraljevstvo * Francuska * BENELUX * Monako * Sjeverno more | |
| **Preporuke za ostvarenje ishoda** | |
| Ishod povezati s predmetnim područjem A (Geografski prostorni identitet) i B (Prostorne pojave, procesi i promjene).  Ishod se povezuje s nastavnim predmetom Povijest (Francuska revolucija, britansko kraljevstvo, kolonizacija, nastanak novih država krajem XX. i početkom XXI. st.)  Kroz proces podučavanja neophodno je naglasiti prostorne razlike i prostorne veze, sveobuhvatni utjecaj prirodnih i društvenih čimbenika, te usmjeravati učenike da sagledavaju probleme i iznose vlastite stavove.  Preporuča se istraživački rad koji će učenici samostalno ili u grupi prezentirati.  Ostvaruje se povezanost međupredmetne teme Građanski odgoj i obrazovanje. | |
| **Odgojno-obrazovni ishod učenja** | **Razrada ishoda** |
| **D.VII.2** Učenik objašnjava prirodno-geografske i društveno-geografske posebnosti Sjeverne Europe. | * imenuje države Sjeverne Europe, pokazuje ih na geografskoj karti i navodi njihova prirodno-geografska obilježja * opisuje utjecaj glacijacije na oblikovanje reljefa * obrazlaže utjecaj prirodno-geografskih obilježja na život stanovništva * uočava razlike između pojmova nordijski i skandinavski * razlikuje razinu gospodarske razvijenosti država Sjeverne Europe |
| **Poveznice sa ZJNPP** | [**GEO-4.1.2**](https://kurikulum-zzoo.ba/hr/node/1775)[**GEO-4.1.3**](https://kurikulum-zzoo.ba/hr/node/1776) |
| **Ključni sadržaji** | |
| * Sjeverna Europa * Skandinavske zemlje * Nordijske zemlje * Pribaltičke zemlje * Glacijacija, fjord, fjeld | |
| **Preporuke za ostvarenje ishoda** | |
| Ishod povezati s predmetnim područjima A (Geografski prostorni identitet) i B (Prostorne pojave, procesi i promjene).  Ishod se povezuje s nastavnim predmetom Povijest (politika država Sjeverne Europe tijekom dva svjetska rata i hladnog rata).  Kroz ovaj ishod razvija se sposobnost razumijevanja sličnosti i razlika u razvoju država.  Ostvaruje se očekivanje međupredmetne teme Građanski odgoj i obrazovanje (ljudskih prava i sloboda). | |
| **Odgojno-obrazovni ishod učenja** | **Razrada ishoda** |
| **D.VII.3** Učenik analizira posebnosti regije Srednja Europa s obzirom na njenu gospodarsku ulogu i značaj u Europi. | * imenuje države Srednje Europe i navodi prirodne regije pokazujući ih na geografskoj karti * opisuje alpski prostor i njegovu gospodarsku važnost * objašnjava posebnosti Njemačke i njezinu ulogu u Europi * objašnjava pojam gospodarske tranzicije u bivšim socijalističkim zemljama * opisuje obilježja i utjecaj srednjoeuropskog kulturnog kruga * prepoznaje područja Hrvatske kao dio Srednje Europe |
| **Poveznice sa ZJNPP** | [**GEO-4.1.2**](https://kurikulum-zzoo.ba/hr/node/1775)[**GEO-4.1.3**](https://kurikulum-zzoo.ba/hr/node/1776) |
| **Ključni sadržaji** | |
| * Srednja Europa * Njemačka * Alpske zemlje * Tranzicijske zemlje * Gospodarska tranzicija * Srednjoeuropski kulturni krug | |
| **Preporuke za ostvarenje ishoda** | |
| Ishod povezati s predmetnim područjima A (Geografski prostorni identitet) i B (Prostorne pojave, procesi i promjene).  Ishod se ostvaruje s nastavnim predmetom Povijest (povijesna zbivanja, međudržavne veze, njemačko carstvo, Francuska revolucija, blokovska podjela, Holokaust...).  Kroz ovaj ishod razvijaju se sposobnosti za razumijevanje sličnosti i razlike u razvoju država regije.  Ostvarivanjem ishoda učenik će biti osposobljen prepoznati probleme i utvrditi uzroke različitog gospodarskog razvoja država regije.  Preporuka je da se koriste različite metode podučavanja, kako bi učenik oblikovao ispravne stavove i vrijednosti.  Korištenjem IKT-a ostvaruje se povezanost s nastavnim predmetom Informatika.  Ostvaruje se očekivanje međupredmetne teme Građanski odgoj i obrazovanje. | |
| **Odgojno-obrazovni ishod učenja** | **Razrada ishoda** |
| **D.VII.4** Učenik uočava posebnosti Sredozemlja i mediteranskog kulturno-civilizacijskog kruga te njegov utjecaj na stanovništvo. | * imenuje države Južne Europe pokazujući ih na geografskoj karti * opisuje osnovna prirodno-geografska obilježja Sredozemlja te mediteranskoga kulturno-civilizacijskog kruga. * analizira gospodarsku važnost turizma i njegov utjecaj na države Južne Europe * razlikuje razinu gospodarske razvijenosti država Južne Europe * opisuje posebnosti pojedinih zemalja Južne Europe i njihovu ulogu u Europi * prepoznaje područje Hrvatske kao dio europskog Sredozemlja i utjecaj mediteranskog kulturno-civilizacijskog kruga na prostor Hrvatske |
| **Poveznice sa ZJNPP** | [**GEO-1.2.1**](https://kurikulum-zzoo.ba/hr/node/1748)[**GEO-4.1.2**](https://kurikulum-zzoo.ba/hr/node/1775)[**GEO-4.1.3**](https://kurikulum-zzoo.ba/hr/node/1776) |
| **Ključni sadržaji** | |
| * Europsko sredozemlje * Južna Europa * Gospodarski značaj turizma * Mediteranski kulturno-civilizacijski krug | |
| **Preporuke za ostvarenje ishoda** | |
| Ishod povezati s predmetnim područjima A (Geografski prostorni identitet) i B (Prostorne pojave, procesi i promjene).  Ishod se povezuje s nastavnim predmetom Povijest (značaj turizma u razvoju gospodarstva s osvrtom na Sredozemlje), Informatikom (analiza i prikupljanje podataka – korištenje informacija i komunikacijskih tehnologija).  Za ostvarenje ishoda važno je objasniti kakvu je ulogu u povijesti imalo područje Sredozemlja kao mjesto gdje su se miješali utjecaji različitih kultura, civilizacija, regija, naroda i država.  Preporuča se istraživački rad kojeg će učenici prezentirati izradom multimedijalnog sadržaja.  Ostvaruje se očekivanje međupredmetne teme s Poduzetnost i Osobni i socijalni razvoj. | |
| **Odgojno-obrazovni ishod učenja** | **Razrada ishoda** |
| **D.VII.5** Učenik uočava i analizira posebnosti uvjeta života u državama Jugoistočne Europe. | * imenuje države Jugoistočne Europe pokazujući ih na geografskoj karti te opisuje važnost prometnoga položaja regije * navodi i objašnjava prirodno-geografske i društveno-geografske posebnosti država Jugoistočne Europe * obrazlaže kulturnu i vjersku različitost s naglaskom na povijesni osvrt * objašnjava utjecaj jugoistočnoga kulturno-civilizacijskog kruga na područje Bosne i Hercegovine |
| **Poveznice sa ZJNPP** | [**GEO-1.2.1**](https://kurikulum-zzoo.ba/hr/node/1748)[**GEO-4.1.2**](https://kurikulum-zzoo.ba/hr/node/1775)[**GEO-4.1.3**](https://kurikulum-zzoo.ba/hr/node/1776) |
| **Ključni sadržaji** | |
| * Jugoistočna Europa * Balkanski poluotok * Etnički, kulturni i vjerski mozaik * Nacionalne manjine i nizak stupanj urbanizacije * Crno more | |
| **Preporuke za ostvarenje ishoda** | |
| Ishod povezati s predmetnim područjima A (Geografski prostorni identitet) i B (Prostorne pojave, procesi i promjene).  Ishod ostvariti povezivanjem s nastavnim predmetom Povijest (kulturni civilzacijski krug, etnički i vjerski mozaik, nacionalne manjine).  Preporuka za ostvarenje ishoda je da učenici uz upute učitelja istraže Vojno-političke saveze Jugoistočne Europe, izrade prezentacije. Prezentiranjem radova ostvaruje se povezanost s nastavnim predmetima Hrvatski jezik (usmeno i pismeno izražavanje), Informatika (istraživanje i analiza podataka na odabranim internetskim stranicama).  Ostvaruje se očekivanje međupredmetne teme Građanski odgoj i obrazovanje. | |
| **Odgojno-obrazovni ishod učenja** | **Razrada ishoda** |
| **D.VII.6** Učenik objašnjava prirodno-geografske i društveno-geografske posebnosti Istočne Europe. | * imenuje države Istočne Europe pokazujući ih na geografskoj karti * opisuje veličinu i značenje regije te navodi prirodno-geografska i društveno-geografska obilježja * obrazlaže ulogu Ruske Federacije u Europi i svijetu te njezin utjecaj na države Istočne Europe kao vojne i gospodarske sile |
| **Poveznice sa ZJNPP** | [**GEO-1.2.1**](https://kurikulum-zzoo.ba/hr/node/1748)[**GEO-4.1.2**](https://kurikulum-zzoo.ba/hr/node/1775)[**GEO-4.1.3**](https://kurikulum-zzoo.ba/hr/node/1776) |
| **Ključni sadržaji** | |
| * Istočna Europa * Ruska ploča, tajge * Prirodni resursi * Ruska Federacija | |
| **Preporuke za ostvarenje ishoda** | |
| Ishod povezati s predmetnim područjima A (Geografski prostorni identitet) i B (Prostorne pojave, procesi i promjene).  Ishod ostvariti povezivanjem s nastavnim predmetom Povijest (Sovjetska Rusija, totalitarni režimi, nastanak novih država krajem XX. i početkom XXI. stoljeća).  Preporuka za ostvarenje ishoda je da učenici uz pomoć učitelja istraže i naprave prezentaciju na temu Tranzicija u Istočnoj Europi.  Ostvaruje se povezanost s nastavnim predmetom Informatika (prikupljanje i analiza podataka korištenje informacijske telekomunikacijske tehnologije).  Ostvaruje se očekivanje međupredmetne teme Građanski odgoj i obrazovanje. | |

**E/ UČENJE I PODUČAVANJE**

Geografija je mosna znanost i, kao takva, pogodna je za razvoj transdisciplinarnog učenja. Učenicima se postavljaju visoka očekivanja koja su prilagođena njihovoj dobi. Oni pristupaju rješavanju problema koristeći stečena znanja na praktičan način, najbolje istraživačkim radom ili terenskom nastavom. Zato je terenska nastava neophodna u nastavi geografije i u osnovnoj i u srednjoj školi. Istraživačkim radom učenik razvija kognitivne sposobnosti koje će mu pomoći u cjeloživotnom učenju kako bi bio aktivan sudionik u životu lokalne, nacionalne i, napose, globalne zajednice.

Cilj učenja i podučavanja Geografije jest pomoći učeniku u individualnom razvoju pripremajući ga zahtjevima suvremenog svijeta. Taj cilj se u kurikulu nastavnog predmeta Geografije ostvaruje kroz geografska predmetna područja (koncepte) i unutar njih definirane odgojno-obrazovne ishode. Sadržaj nastavnog predmeta Geografija treba omogućiti učeniku razumjeti svijet u kojem živi, a koji je odraz djelovanja prirodnih i društvenih elemenata te zasnovan na znanstvenim temeljima i načelima održivog razvoja. U procesu učenja i podučavanja Geografije razvijaju se geografske kompetencije, što se odvija postupno kroz osnovnoškolsko i srednjoškolsko obrazovanje, a to potvrđuju sve složeniji odgojno-obrazovni ishodi definirani u pojedinim predmetnim područjima. Učenjem i podučavanjem učenik, pored geografskih, razvija i metodičke, komunikacijske i socijalne kompetencije. Na raspolaganju im trebaju biti različiti izvori znanja, kao i tehnika i tehnologija koju će svrhovito odabirati i prikladno se njima koristiti. Za višu razinu ostvarenosti odgojno-obrazovnih ishoda, poželjno je aktivnom učenju dodati načelo slobodnog izbora strategije učenja, organizacijskih oblika rada i sl., a što bi moglo dovesti do veće motivacije učenika. Takvim pristupom poučavanje nije ograničeno samo na ono što učenik treba naučiti, nego uključuje proces učenja, tj. podučava učenika kako treba učiti. U tom kontekstu, ranije glagole: slušati, pamtiti, ponoviti treba zamijeniti drugima: istražiti, promisliti, stvoriti nešto novo.

Učinkovita metoda podučavanja u nastavi geografije jest i problemska nastava putem koje se geografski sadržaji usvajaju kroz aktualna geografska pitanja do čijih odgovora učenik dolazi razgovorom, diskusijom ili istraživanjem. Takva pitanja često su povezana sa svakodnevnim životom, što će samo učenje učiniti zanimljivijim i korisnijim. Istraživačkim radom potiče se aktivnost i suradnja učenika, razvija se kritičko i kreativno razmišljanje, učenika se uči rješavati probleme i donositi odluke, učenik sagledava probleme iz različitih perspektiva.

Kroz interaktivno učenje povećava se motivacija i kreativnost učenika, učenici postaju kritičniji i samostalniji u izvršavanju svojih obveza. Zato je interaktivno učenje imperativ u nastavi Geografije.

U suvremenoj nastavi Geografije, nastavnik dobiva ulogu medijatora i voditelja procesa učenja te mentora i suradnika, za razliku od ranije tradicionalne uloge prenositelja znanja. On je posrednik u procesu učenja. Takva uloga nastavnika zahtijeva veću kreativnost u planiranju podučavanja prilikom vođenja učenika tijekom procesa učenja, a sve s ciljem ostvarivanja visoke razine ostvarenosti odgojno-obrazovnih ishoda.

Odnos nastavnika i učenika treba uvijek biti suradnički i fleksibilan, moraju biti jasno određena pravila rada, ponašanja i međusobnog uvažavanja. Pri tome, nastavnik treba učenicima pružiti intelektualnu i emocionalnu potporu. Nastavnik ima važnu ulogu i u praćenju, vrednovanju i ocjenjivanju učenika. On treba pružiti potpunu i pravodobnu informaciju o svakom napretku učenika kako bi se učenik i dalje usmjeravao u tom procesu, ali i kao poticaj i ohrabrenje kako bi se povećalo samopoštovanje i uspješnost što je vrlo važan preduvjet individualnog napretka. Cilj je potaknuti svakog učenika na odgovornost za vlastiti rast. Upravo je individualizacija podučavanja vrlo važna kako bi se ostvario potencijal svakoga učenika. Jasno je da svi učenici ne mogu jednakim tempom svladati odgojno-obrazovne ishode, jer nemaju jednake mogućnosti, sposobnosti, interese i razine predznanja (učenici s posebnim odgojno-obrazovnim potrebama – učenici s teškoćama i daroviti učenici). Zato nastavnik prilikom planiranja nastave mora uzeti u obzir sve navedeno. Podučavanje Geografije treba omogućiti suradničko učenje koje se odvija u paru ili u skupinama. Tako učenici razvijaju komunikacijske i socijalne vještine, kao i emocionalnu inteligenciju te im se pruža mogućnost promatranja situacije iz tuđega gledišta. Broj učenika u skupni treba prilagoditi složenosti zadatka. Učenike s teškoćama treba uključivati u skupine tako da unutar skupine imaju razumijevanje i podršku i dodijeliti im one zadatke kojima mogu doprinijeti radu skupine. Usklađivanjem učeničkih potreba i mogućnosti s različitim načinima učenja, poboljšat će se sposobnost učenika za učenjem, komunikacijom, suradnjom, kritičkim razmišljanjem, analizom i rješavanjem geografskih problema.

Nastavnik treba podučiti učenika kako ispravno usvojiti i razumjeti geografske pojmove, kako razviti kauzalni način razmišljanja, koristiti geografsku terminologiju jer je sve to dio geografske pismenosti koja je neophodna u svakodnevnom životu.

Prilikom samostalnog istraživačkog rada, važno je da nastavnik učenike pouči koracima geografskog istraživanja, što će im pomoći shvatiti, objasniti, analizirati i riješiti problem. Time će se izbjeći reprodukcija informacija, a učenik će u konačnici moći primijeniti svoja znanja u različitim životnim situacijama.

Za podučavanje nastave Geografije potrebno je osigurati okružje koje će učeniku biti sigurno, poticajno, ugodno i opušteno. Potrebno je pokazati brigu i interes za učenje učenika, poticati ga na iznošenje vlastitog mišljenja, osigurati uvjete za samostalno učenje. Učionica za Geografiju trebala bi biti opremljena svim potrebnim nastavnim pomagalima čije korištenje doprinosi ostvarivanju odgojno-obrazovnih ishoda.

S obzirom na to da je objekt istraživanja Geografije prostor, upravo je on idealno okružje za učenje i podučavanje i zato je nastavu Geografije potrebno, po mogućnosti, održavati i izvan učionice, tj. na terenu. Geografski terenski rad važan je u geografskom poučavanju, jer on omogućava učeniku primjenu znanja u stvarnom životu, čini nastavu Geografije zanimljivom i stvarnom te pokazuje njezinu sveobuhvatnost. Učeći na terenu, učenik povezuje teorijska znanja s vlastitim iskustvom te se time povećava njegov interes i razvija sposobnost uočavanja uzročno-posljedičnih veza i odnosa koji se u njemu događaju. Vrijednost terenskog rada je i u tome što omogućava međupredmetno povezivanje, što učenicima pomaže u boljem razumijevanju prostorne stvarnosti.

Učenju i podučavanju Geografije služi i školska knjižnica, ako je dobro opremljena. Ona omogućava samostalno učenje i istraživanje, s obzirom na to da učenici imaju pristup stručnoj literaturi, časopisima, različitim digitalnim izvorima, itd. Upravo je služenje različitim izvorima znanja važan preduvjet stjecanja vještina kod pisanja samostalnih istraživačkih radova, a to je vrlo važno za cjeloživotno učenje.

Za učenje i podučavanje Geografije mogu i trebaju, po mogućnosti, poslužiti i baštinske ustanove, kao što su različiti muzeji te lokaliteti prirodne i kulturne baštine. Takvi lokaliteti na poseban način koreliraju s ciljevima i ishodima učenja Geografije.

Ako su prostori koji se odnose na geografske sadržaje prilično udaljeni od prostora života učenika, tada se koristi IKT koja omogućava vizualan doživljaj svih dijelova svijeta. Zato je jedan od ciljeva učenja i podučavanja Geografije osposobiti učenike za djelotvorno korištenje alata digitalne tehnologije. Ta kompetencija je neophodna učeniku za njegovu budućnost i zato valja njegovati svijest i sposobnost učenika za korištenje GIS-a. To uključuje vještinu tumačenja geografskih karata koja je važna životna vještina, neophodna u svakodnevnom životu („Google Earth“, „Google Maps2). Njezinim korištenjem moguće je riješiti mnoge probleme u stvarnom svijetu. Suvremena učionica Geografije trebala bi biti opremljena dovoljnim brojem računala povezanih na internet i sa softverskim programima koji omogućuju implementaciju GIS-a.

Za učenje Geografije koriste se udžbenik, radna bilježnica, atlas i brojni analogni i digitalni materijali koji služe uspješnijem ostvarenju odgojno-obrazovnih ishoda. Potrebno je koristiti one materijale i izvore za koje smatramo da će dodatno motivirati učenike i poticati znatiželju kod njih. U nastavi Geografije uvijek je nužna vizualizacija geografskih sadržaja, a ona se ostvaruje korištenjem različitih vrsta geografskih karata, atlasa, modela, slikovnih materijala i raznih sadržaja u elektroničkom obliku. Tijekom nastavnog procesa, učenici mogu dio materijala samostalno pronalaziti i izrađivati. Posebno je važno E-učenje koje učenike osposobljava za korištenje računalne tehnologije kao preduvjeta za cjeloživotno učenje. Za interpretaciju i vizualizaciju prostornih pojava, procesa i promjena koristi se GIS.

Sadržaji Geografije najprije se uče i podučavaju u predmetu Priroda i društvo, a od 6. razreda osnovne škole do 4. razreda gimnazije Geografija je samostalan nastavni predmet. Određivanje vremena potrebnog za realizaciju određenog odgojno-obrazovnog ishoda dio je autonomije svakog nastavnika i ovisi o potencijalu razrednog odjela kao cjeline te o interesima, sposobnostima i vještinama učenika za usvajanjem propisanih znanja i razvijanjem vještina za pojedini razred, što treba biti vidljivo u godišnjem izvedbenom kurikulu koji samostalno izrađuje svaki nastavnik.

**F/ VREDNOVANJE I OCJENJIVANJE**

Vrednovanje je kontinuirani proces koji omogućava praćenje ostvarivanja ciljeva učenja i podučavanja u nastavi Geografije kroz odgojno-obrazovne ishode definirane predmetnim kurikulom. Pokazatelj je uspješnosti samoga procesa učenja i cilj mu je poboljšati učenikovo učenje. To je složen proces i sastoji se iz više elemenata kojima se procjenjuje razina usvojenosti odgojno-obrazovnih ishoda.

Elementi vrednovanja u nastavnom predmetu Geografija jesu: *geografska znanja, geografsko istraživanje i vještine, kartografska pismenost te stavovi i vrijednosti*. Pri vrednovanju je važno ostvariti ravnotežu između navedenih elemenata.

*Geografska znanja* obuhvaćaju činjenično, konceptualno i proceduralno znanje. Za razumijevanje geografskih sadržaja temelj je činjenično znanje. Ono je osnova za konceptualno i proceduralno znanje koje učeniku omogućava potpuno razumijevanje prostorne stvarnosti i konkretno rješavanje prostornih problema. Ocjenjuje se sposobnost razumijevanja geografskih sadržaja i sposobnost primjene geografskog znanja u svakodnevnom životu. Procjena sposobnosti razumijevanja sadržaja odnosi se na usvojenost geografskih pojmova, zakonitosti i teorije, a procjena sposobnosti primjene znanja odnosi se na to može li učenik i u kolikoj mjeri primijeniti stečeno znanje u određenim situacijama. Geografska znanja definiraju se odgojno-obrazovnim ishodima, a njihova usvojenost provjerava se usmenim ispitivanjem i pisanim provjerama, a moguće je i vrednovanje učeničke mape.

Usmeno ispitivanje najčešći je oblik ocjenjivanja, provodi se kontinuirano tijekom nastavne godine i zato je važan dio nastavnog procesa. Pri tome, učitelj/nastavnik treba jasno i pažljivo formulirati pitanje kako bi ga učenik mogao razumjeti, učeniku treba dati dovoljno vremena za razmišljanje i davanje odgovora. Pitanja moraju biti osmišljena i smislena, imati jasan cilj, biti postavljena tako da učenik, na osnovu svojih sposobnosti i prethodnog znanja, može odgovoriti na njih. Na takav način omogućava se komunikacija koja poboljšava cjelokupni proces učenja.

Pisane provjere znanja provode se periodično, nakon učenja i podučavanja određene skupine ishoda. Sastavlja ih učitelj/nastavnik i uključuje zadatke zatvorenog i otvorenog tipa. Pri odabiru pitanja, učitelj/nastavnik mora imati u vidu svrhu ocjenjivanja. Zadatci zatvorenog tipa jesu zadatci povezivanja, višestrukih kombinacija, višestrukog izbora, sređivanja i korekcijski zadatci. Oni su pogodni za vrednovanje činjeničnog znanja i na njih je učeniku lako odgovoriti. Zadatci otvorenog tipa jesu zadatci s kratkim odgovorima, dopunjavanja i esejskog tipa. Njihova formulacija zahtijeva više razrade. Koriste se za ispitivanje novih misli i ideja, objašnjenja, analize; razvijaju razgovor, dopuštaju otvorenost za izražavanje mišljenja i osjećaja. Zadatci ovakvog tipa zahtijevaju od učenika kritičko mišljenje i višu razinu kognitivnog znanja i upravo zato su pogodni pri vrednovanju u nastavi Geografije.

Učenička mapa (portfolio) zbirka je sustavno prikupljenih učeničkih radova koji dokumentiraju učenikova postignuća. Nužno ju je kronološki organizirati kako bi omogućila evidenciju učeničkog napretka unutar predviđenog vremena. Mapa omogućava učeniku kritički osvrt na vlastiti rad i samoprocjenu, omogućava mu procjenu širine i dubine vlastita znanja i uvid u prednosti i nedostatke pri odabiru određenih zadataka. Učitelj/nastavnik na početku nastavne godine, u dogovoru s učenicima, određuje okvirni sadržaj mape te elemente i indikatore koje će primjenjivati pri procjeni kvalitete radova.

*Geografsko istraživanje i vještine* vrednuju se kroz učenikovo razumijevanje različitih metoda istraživanja i usvajanje niza vještina, kao što su: opažanje, postavljanje pitanja, planiranje istraživanja, prikupljanje podataka, bilježenje, vrednovanje i predstavljanje podataka, interpretiranje i analiziranje podataka te zaključivanje, komuniciranje rezultata i postupka istraživanja te vještina reflektiranja o provedenome istraživanju. U ovom elementu vrednuju se i matematičke, statističke, grafičke i orijentacijske vještine (orijentacija pomoću kompasa, GPS, planova), kroz izradu skica, dijagrama, profila, tematskih karata, prezentacija i slično.

*Kartografska pismenost* vrednuje se poznavanjem, razumijevanjem i primjenom elemenata i sadržaja svih vrsta geografskih karata, što učeniku pomaže u interpretaciji prostorne organizacije i procesa. Provjera se vrši usmenim ispitivanjem i pisanim provjerama koje uključuju i slijepe karte.

*Stavovi i vrijednosti* vrednuju se kroz odgovornost prema cjelokupnom geografskom prostoru i dio su formativnog vrednovanja. Naglasak se stavlja na interes i radoznalost u Geografiji, razumijevanje povezanosti Geografije i stvarnog života te usvajanje stavova i vrijednosti koje promovira Geografija, a to je sposobnost i osjećaj odgovornosti prema prirodi i društvu, ljubav i odgovornost prema domovini i cijelom svijetu, odgovorno i aktivno sudjelovanje u rješavanju geografskih problema na temeljima održivog razvoja. Upravo su promatranje, razgovor, rasprave i druge svakodnevne učenikove aktivnosti pogodni načini za praćenje njegovih emocija, vrijednosti i stavova.

Zaključna ocjena proizlazi iz svih elemenata vrednovanja. Određuje se na temelju usvojenosti odgojno-obrazovnih ishoda predmetnog kurikula, pri čemu je potrebno uvažiti učenikovo napredovanje koje treba kontinuirano bilježiti i obrazlagati, kao i brojčane ocjene.

Tri su osnovna pristupa vrednovanju u predmetu Geografija: *vrednovanje naučenoga, vrednovanje za učenje* i *vrednovanje kao učenje.*

*Vrednovanje naučenoga (sumativno vrednovanje)* provodi se tijekom cijele nastavne godine. Ono podrazumijeva procjenu razine usvojenosti znanja, vještina i stavova nakon određene nastavne cjeline ili na kraju određenoga obrazovnog razdoblja u odnosu na kurikulom definirane odgojno-obrazovne ishode, njihovu razradu i razine usvojenosti. Vrednovanje naučenoga rezultira ocjenom postignuća učenika, a elementi vrednovanja jesu geografska znanja, geografsko istraživanje i vještine i kartografska pismenost.

*Vrednovanje za učenje (formativno vrednovanje)* provodi se kontinuirano i pomaže u planiranju, unapređenju i ostvarenju procesa učenja i podučavanja. Ono je pokazatelj razine usvojenosti znanja, vještina, navika, sposobnosti i stavova učenika. Kako bi provjerio navedeno, učitelj/nastavnik može postavljati ciljana pitanja tijekom nastave. Može koristiti razne metode kao što su praćenje ponašanja učenika tijekom individualnog, rada u parovima ili u skupinama, provjera domaćih zadaća, kratke pisane provjere s ciljem formativnog vrednovanja, konzultacije s učenicima tijekom geografskog istraživačkog rada. Navedeno vrednovanje ne rezultira brojčanom ocjenom, ali učitelj/nastavnik bilježi svoje praćenje i neophodno je davati učenicima povratne informacije o njihovom napredovanju u radu. Taj postupak je vrlo koristan za učenika radi poboljšanja motivacije i unapređenja procesa učenja.

*Vrednovanje kao učenje* razvija kompetenciju učiti kako učiti. Polazi se od stava da je proces vrednovanja zapravo dio samog procesa učenja i kao takav postaje prilika za učenje, za samoanalizu i samovrednovanje. Dobivajući od učitelja/nastavnika povratnu informaciju o napredovanju, učenik, uz učiteljevu/nastavnikovu pomoć i podršku, sam procjenjuje svoj rad i napredak. Metode i tehnike koje se koriste u ovom pristupu jesu razgovori s učenicima, refleksije o učenju (naročito nakon provedenoga istraživanja) i učenička mapa. Tako učenici prate vlastito napredovanje i ostvarivanje ciljeva učenja.

Da bi se vrednovanje provelo učinkovito, potrebno ga je provoditi kontinuirano kroz različite aktivnosti učenika. S obzirom na vrijeme provedbe, procjena uspješnosti učenja može biti kratkoročna, srednjoročna i dugoročna. Kratkoročna procjena odnosi se na svakodnevne ili tjedne provjere i vrednovanja, ocjenjuju se znanja i vještine učenika npr. kroz sudjelovanje u raspravi, usmene odgovore i prezentacije, izradu tematskih karata, domaćih zadaća i slično. Srednjoročna procjena vrši se nakon završetka određene nastavne teme ili cjeline, najčešće podrazumijeva pisane provjere kroz testove ili kvizove. Dugoročna procjena uključuje jednu do dvije progresivne ocjene u tijeku nastavne godine, npr. periodični, polugodišnji ili krajnji test.

Učitelj/nastavnik geografije treba kontinuirano pratiti uspješnost učenja i reakcije učenika te davati pravovremene, odgovarajuće i poučne ocjene. Koristeći različite pristupe, načine i elemente, učitelj/nastavnik mora vrednovanje i ocjenjivanje prilagoditi svakom učeniku, uključujući osobitosti/poteškoće učenika s posebnim odgojno-obrazovnim potrebama.

Nakon vrednovanja slijedi izvješćivanje koje učitelj/nastavnik provodi kontinuirano, a usmjereno je prema svim sudionicima odgojno-obrazovnog procesa: učenicima, roditeljima, članovima razrednih vijeća i stručnoj službi škole. Tu se opisuje ukupnost i kvaliteta učenikova postignuća u određenom obrazovnom razdoblju, njegovi rezultati i napredovanja u predmetu u odnosu na postavljena očekivanja definirana kurikulom. Izravno izvješćivanje provodi se dijalogom, a neizravno izvješćivanje provodi se pisanom formom (izvješćima).

## KURIKUL NASTAVNOG PREDMETA TEHNIČKA KULTURA

**Koordinator Tehnika i IT područja:**

dr. sc. Emil Brajković

**Voditelj predmetne Radne skupine:**

dr. sc. Emil Brajković

**Radna skupina za izradu predmetnog kurikula:**

Mate Ćuk

Dejvid Jurić

Jasminka Martinović

Igor Vidović

Snježana Damjanović

Pavao Sović

**Recenzent:**

Ivana Katavić, prof.

**A/ OPIS PREDMETA**

Podučavanje tehnike dovodi do razumijevanja veze između prirodnih znanosti i tehničkih proizvoda koji se nalaze u svakodnevnom životu. Postoji snažna interdisciplinarna veza tehnike povezana s poviješću, biologijom, fizikom, matematikom i drugim područjima. Sadržaj tehnike orijentiran je na praksu što ima značajan odgojno-obrazovni utjecaj. Omogućuje učenicima da ispravno prepoznaju svoju profesionalnu orijentaciju. Na taj način učenici mogu postići holistički razvoj svoje osobnosti, kako bi postigli da se njihove vještine i talenti mogu najbolje primijeniti u životu, kao i na tržištu rada. Tehnika potiče i razvija kreativno mišljenje.

Podučavanjem predmeta kod učenika razvija se:

* interes za tehničko okruženje
* iniciranje i planiranje (npr. postavljanje pitanja, razjašnjavanje problema, procedure planiranja)
* izvođenje i snimanje (npr. praćenje postupaka, pristup informacijama, bilježenje zapažanja i nalaza)
* analiziranje i tumačenje (npr. organiziranje podataka, razmišljanje o učinkovitosti izvršene radnje, donošenje zaključaka)
* komuniciranje tehničkim jezikom (npr. tehnička dokumentacija i crteži) preciznosti, urednost i točnost u radu.

Podučavanje predmeta će osigurati sigurno i ugodno okruženje za učenje temeljeno na praktičnom radu učenika. Naglasak će biti na individualnim potrebama učenika koji, također, uspješno rade u timu. Izvodit će se inovativne prakse koje se temelje na istraživanju. Učionice dobro opremljene tehnikom poboljšat će aktivno učenje i motiviranost učenika te razvijati kod učenika vještine potrebne za sigurno korištenje i održavanje tehničkih tvorevina. Učenici će steći pozitivne društvene vještine koje promiču poštovanje i odgovornost prema sebi, obitelji i zajednici. Partnerstvo škole i šire društvene zajednice pripremit će učenike za cjeloživotno učenje u globalnom društvu koje se stalno mijenja.

Općenito, kompetencije uključene u istraživanje i rješavanje tehničkih problema jesu sljedeće:

* kritičko mišljenje pri procjeni dobrobiti tehnike u radu i životu
* kreativnost i inovativnost pri osmišljavanju tehničke tvorevine
* kritički stavovi i vrednovanja prema pojedinačnom i zajedničkom radu
* samopouzdanje i potrebe za poduzetništvom i stalnim usavršavanjem.

Predmetno specifične kompetencije koje se podučavanjem predmeta razvijaju kod učenika su:

* razumijevanje struktura, mehanizama i energetskih sustava
* razumijevanje funkcioniranja i sigurnog korištenja te održavanja uređaja iz svakodnevnog života
* razumijevanje tehničke dokumentacije i stjecanje tehničke pismenosti
* razumijevanje utjecaja tehnike na okoliš i zdravlje ljudi
* prepoznavanje svojstva materijala i prikladnog odabira alata i materijala za ovladavanje elementarnim postupcima obrade materijala i uporabe alata
* osposobljavanje za sigurno sudjelovanje u prometu
* rješavanje tehničkih problema kreativnim inoviranjem tehničkih tvorevina.

Podučavanje predmeta doprinosi realizaciji međupredmetnih tema:

* Građanski odgoj i obrazovanje u područjima održivoga razvoja i proizvodnje, društvenoga razvoja te odabiru i razvoju primjerenih tehnologija.
* Poduzetnost u područjima *Promišljaj poduzetnički* i *Održivi razvoj*.
* Osobni i socijalni razvoj u područjima *Ja i drugi, Ja i društvo, Zdravlje i Kultura življenja.*
* Funkcionalna i odgovorna upotreba IKT-a u područjima *Komunikacija i suradnja u digitalnom okružju* i *Upotreba IKT-a.*

Povijest i Geografija povezani su s Tehničkom kulturom spoznajama o važnosti tehnike i tehnologije u geografskim otkrićima, industrijskim revolucijama, ratovima, održivom razvoju i proizvodnji, društvenom razvoju te razvoju primjerenih tehnologija. Predmeti jezično-komunikacijskoga područja, ali i Informatika, povezani su s Tehničkom kulturom razvojem komunikacijskih vještina. Vjeronauk može biti povezan s Tehničkom kulturom u izradi vjerskih obilježja. Likovna kultura ima poveznice s Tehničkom kulturom s crtanjem i modeliranjem. Tehnička kultura spada u područje tehnike i informatike.

Suvremena koncepcija učenja Tehničke kulture naglasak stavlja na:

* otkrivanje smisla i značenja sadržaja; svrha je razvoj učenika, a ne ocjena
* odgoj kritičnosti i pozitivnih vrijednosti: što učenik može učiniti sa svojim znanjima glavni je kriterij vrednovanja
* trajna znanja i vještine, pozitivne vrijednosti i stavovi, poticaj za razvoj
* poticanje razvoja i bogaćenje iskustva učenika, mogućnost prilagođavanja interesima djece, mogućnost povezivanja različitih predmeta u integrirane tematske cjeline
* sudjelovanje učenika u zanimljivim i poticajnim aktivnostima
* praćenje razvoja svakog pojedinog učenika
* nastavnika kao organizatora nastave, koji je motivator i partner u nastavnom procesu.

Predmet Tehnička kultura izučava se u drugom odgojno-obrazovnom ciklusu od 6. do 9. razreda osnovne škole, jedan sat nastave tjedno.

**B/ CILJEVI UČENJA I PODUČAVANJA**

Kao rezultat podučavanja predmeta Tehnička kultura učenici će:

1. Razvijati interes za tehničko okruženje i spoznati povezanost znanosti i tehnologije s prirodnim i društvenim okruženjem te steći osnovna znanja iz različitih područja tehnike.
2. Razvijati vještine, strategije i navike uma potrebne za znanstveno istraživanje i rješavanje tehničkih problema. Primijeniti vještine uporabe i izrade tehničke dokumentacije te razvijati kreativnost i inovativnost u osmišljavanju tehničkih tvorevina.
3. Razumjeti osnovne pojmove tehnike te povezati činjenična i teorijska znanja o tehničkim konceptima, sustavima i procesima. Razvijati znanja i vještine za sigurno i svrsishodno korištenje tehničkih tvorevina posebice u prometu.
4. Kritički razmišljati pri procjeni primjene i dobrobiti tehnike u radu i svakodnevnom životu, utjecaju tehnike na prirodni okoliš, kao i održivosti materijalnih i energetskih resursa.
5. Usvojiti kritičke stavove i vrednovanja prema pojedinačnom i zajedničkom radu na tehničkim tvorevinama. Razvijati kulturu odnosa i suradnje u skupini, odgovornost, ekonomičnu uporabu vremena, sirovina i energije.
6. Razviti potrebu poduzetništva, stalnoga usavršavanja i sklonost doživotnom obrazovanju, prepoznavajući interese i sklonosti vezano s nastavkom školovanja te mogućim izborom budućeg zanimanja u tehničko-tehnološkoj djelatnosti različitih područja.

**C/ PREDMETNO PODRUČJE KURIKULA**

**A/ Tehnička dokumentacija i dizajniranje**

U Tehničkoj dokumentaciji crtež je osnova komunikacije između ljudi tehničke struke koji osmišljavaju i izrađuju tehničke tvorevine. Tehnička dokumentacija i dizajniranje omogućava usvajanje i primjenu normiranih oblika grafičkog komuniciranja u svim područjima tehnike i svakodnevnom životu. Koncept tehničkog crteža kao grafičkog prikaza jednog objekta koristi univerzalni jezik koji se sastoji od grafičkih simbola. Proces dizajniranja je ponavljajući, kreativni proces razvijanja ideje u vidljive objekte, proizvode, sustave i okruženja. Priprema treba omogućiti dokumentiranje preliminarnih ideja za zadani projektantski problem i može uključivati pojedinačne i višestruke prikaze. Održavanje treba uključivati praktičnu organizaciju relevantnih crtežnih datoteka, simbola, proračunske tablice i ostale tehničke podatke.

**B/ Tehničke tvorevine i tehnologije**

Sa svojim fokusom na razmišljanje o dizajnu, tehničko obrazovanje potiče učenike da budu inovativni,refleksivni i kritični u dizajniranju novih modela, proizvoda, sustava i alata koji će koristiti ljudima, uzimajućiu obzir njihov utjecaj na kulturne, etičke, ekološke i ekonomske uvjete. Cilj je da učenici razviju širokatehnološka znanja, prakse i vještine koje će ih osposobiti za sudjelovanje u društvu kaoinformirane građane i dati osnovu za karijere povezane s tehnologijom. Učenici uče da je tehnologijarezultat ljudske aktivnosti istražujući priče i iskustva iz svog naslijeđa te iz bogatog kulturnog okruženja i izsuvremenih primjera tehničkih inovacija. Pri svemu tome učenici razvijaju ključne kompetencije.

**C/ Tehnika i kvaliteta života**

Tehnika je sastavni dio našeg svakodnevnog života. Naše potrebe i zahtjevi za tehničkim napretkom eksponencijalno rastu. Tehnika je jedan od primarnih pokretačkih čimbenika cjelokupnog napretka društva. Ljudi koriste tehnologiju za putovanje, komunikaciju, učenje, rad, posao i udobniji život. Tehnologija je bitno olakšala naše živote. Utjecaj tehničkih inovacija na naše živote i budućnost je velik. Tehnologija je također utjecala na okoliš, ljude i društvo u cjelini. Kroz napredak tehnike bitno je poboljšana komunikacija, transport, obrazovanje, proces učenja, zdravstvo i mnoge druge infrastrukturne djelatnosti.

Nastavni predmet Tehnička kultura uključuje razmatranje i razumijevanje odnosa čovjeka i tehnike, utjecaja tehnike i tehnologije na društvo te ovisnost čovjeka o tehnici i tehnologiji.

U Tehničkoj kulturi tehnika se upoznaje kao:

* tvorevina
* vještina.

**Tehnika kao tvorevina** odnosi se na rezultat tehnološkoga odnosno radnoga procesa; upoznaje se njezina namjena, način rada, pravilna i sigurna uporaba, postupci održavanja i zbrinjavanja, učinci na okoliš i održivi razvoj; što čini odgojnu komponentu nastavnoga predmeta.

**Tehnika kao vještina** odnosi se na umijeće ili način djelovanja, postupke primjene znanja i vještina, uporabu dokumentacije, pribora i alata u procesima obrade materijala te izrade i korištenja tehničkih tvorevina.

Tehnologija je blizak pojam i uključuje razvoj i postupke uporabe alata, strojeva, materijala, koncepata, sustava i procesa u određenim aktivnostima čovjeka.

**D/ ODGOJNO-OBRAZOVNI ISHODI**

**7. razred /35 nastavnih sati godišnje/**

|  |  |
| --- | --- |
| **PREDMETNO PODRUČJE: A/ Tehnička dokumentacija i dizajniranje** | |
| **Odgojno-obrazovni ishod učenja** | **Razrada ishoda** |
| **A.VII.1** Učenik primjenjuje norme tehničkog crtanja pri izradi tehničkog crteža tehničke tvorevine. | * objašnjava što je mjerilo crtanja i zbog čega ga je potrebno koristiti * navodi vrste mjerila * navodi vrste crteža prema namjeni * opisuje pojedine vrste crteža * uočava razliku između umanjenog i uvećanog mjerila * skicira pravokutne projekcije tehničke tvorevine * crta pravokutne projekcije jednostavnog tijela u odabranom mjerilu * crta pravokutne projekcije složenog tijela u odabranom mjerilu. |
| **Poveznice sa ZJNPP** | **TIT – 1.3.1** |
| **Ključni sadržaji** | |
| * mjerilo crtanja * vrste crteža prema namjeni. | |
| **Preporuke za ostvarenje ishoda** | |
| Preporučuje se povezivanje s nastavnim predmetom Matematika. | |
| **Odgojno-obrazovni ishod učenja** | **Razrada ishoda** |
| **A.VII.2** Učenik samostalno ili timski razvija osmišljenu ideju u tehničku dokumentaciju za  izradu uporabnog predmeta**.** | * osmišljava put od ideje do realizacije * bira prikladno rješenje prema raspoloživim mogućnostima * opisuje sadržaj tehničke dokumentacije * osmišljava i skicira izgled predmeta * crta radionički crtež svake pozicije primjenjujući norme tehničkog crtanja * crta sastavni crtež uporabnog predmeta * izrađuje tehničku dokumentaciju za izradu uporabnog predmeta * prezentira projekt |
| **Poveznice sa ZJNPP** | **TIT – 1.3.2** |
| **Ključni sadržaji** | |
| * izrada tehničke dokumentacije uporabnoga predmeta * tehnička dokumentacija * radionički crtež. | |
| **Preporuke za ostvarenje ishoda** | |
| Preporučuje se koristiti računalo i software za crtanje za izradu jednostavnog tehničkog crteža. | |
| **Odgojno-obrazovni ishod učenja** | **Razrada ishoda** |
| **A.VII.3** Učenik izrađuje građevinski tehnički crtež pravilno primjenjujući norme tehničkog crtanja. | * crta jednostavan tehnički crtež ispravno primjenjujući postupak kotiranja * objašnjava razliku u kotiranju građevinskih tehničkih crteža i crteža u strojarstvu * koristi se simbolima u graditeljstvu pri izradi crteža * opisuje vrste presjeka * skicira tlocrt prostorije koristeći se normiranim simbolima * mjeri dimenzije prostorije * preračunava dimenzije za crtež tlocrta * crta tlocrt učionice u mjerilu * kotira tehnički crtež koristeći se normama. |
| **Poveznice sa ZJNPP** | **TIT – 1.3.1** |
| **Ključni sadržaji** | |
| * simboli i kotiranje u graditeljstvu * crtanje tlocrta učionice. | |
| **Preporuke za ostvarenje ishoda** | |
| Preporučuje se u okviru svake nastavne jedinke primijeniti princip postupnosti i sistematičnosti. Kao primjer primjene ovog principa može se realizirati sadržaj Kotiranje u graditeljstvu gdje treba početi od jednostavnih crteža likova prema složenijima. | |

|  |  |
| --- | --- |
| **PREDMETNO PODRUČJE: B/ Tvorevine tehnike i tehnologije** | |
| **Odgojno-obrazovni ishod učenja** | **Razrada ishoda** |
| **B.VII.1** Učenik objašnjava svojstva građevinskih materijala. | * nabraja graditeljska područja * razvrstava građevinske materijale prema namjeni u skupine * navodi građevinske materijale iz pojedine skupine * objašnjava primjenu pojedinih materijala * opisuje svojstva materijala u graditeljstvu * opisuje postupak proizvodnje pojedinih materijala * navodi zanimanja u graditeljstvu. |
| **Poveznice sa ZJNPP** | **TIT – 1.1.1** |
| **Ključni sadržaji** | |
| * materijali u graditeljstvu * zanimanja u graditeljstvu | |
| **Preporuke za ostvarenje ishoda** | |
| U cilju što kvalitetnijeg postizanja ishoda treba koristi različite nastavne metode. Prilikom izlaganja nastavnog gradiva treba, što je moguće više, primjenjivati metodu demonstracije, ispitivanje svojstva materijala kao načina korištenja alata te postupaka obrade. Preporučuje se korištenje multimedijalnih sadržaja iz područja materijala i njihove industrijske prerade. | |
| **Odgojno-obrazovni ishod učenja** | **Razrada ishoda** |
| **B.VII.2** Učenik izrađuje maketu građevinskog objekta prema priloženoj tehničkoj dokumentaciji. | * opisuje razliku između makete i modela * odabire potrebni materijal i odgovarajući alat * planira redoslijed aktivnosti praktičnog rada * funkcionalno organizira radno mjesto * ispravno se koristi priborom i alatom * primjenjuje pravila zaštite na radu * izrađuje maketu prema tehničkoj dokumentaciji. |
| **Poveznice sa ZJNPP** | **TIT – 1.4.1 TIT – 1.1.1** |
| **Ključni sadržaji** | |
| * Izrada makete građevinskog objekta * tehnička dokumentacija * maketa | |
| **Preporuke za ostvarenje ishoda** | |
| Preporučuje se, što je više moguće, uključiti praktični rad u nastavu, omogućiti učenicima samostalno rukovanje i korištenje raznim alatima za obradu različitih materijala. Također, učeniku bi trebalo omogućiti kreativno izražavanje te učenje kroz različite aktivnosti kao i da samostalno ili u grupi izrađuje makete i modele po želji ili u dogovoru s nastavnikom. | |
| **Odgojno-obrazovni ishod učenja** | **Razrada ishoda** |
| **B.VII.3** Učenik opisuje različite oblike, izvore i pretvorbe energije. | * navodi temeljne oblike energije * navodi izvore energije * razlikuje obnovljive i neobnovljive izvore energije * uočava prirodne zakonitosti pri pretvorbi energije * navodi primjere upotrebe energije vode * navodi obnovljive izvore energije * navodi tvorevine za iskorištavanje obnovljivih izvora energije * objašnjava pretvorbu energije iz jednog oblika u drugi * opisuje svojstva obnovljivih izvora energije. |
| **Poveznice sa ZJNPP** | **TIT – 2.3.1** |
| **Ključni sadržaji** | |
| * temeljni oblici energije * iskorištavanje energije vode. | |
| **Preporuke za ostvarenje ishoda** | |
| Ovisno o interesu učenika i aktivnostima predviđenim školskim kurikulom, predlaže se korelacija s nastavnim predmetom Priroda. | |
| **Odgojno-obrazovni ishod** | **Razrada ishoda** |
| **B.VII.4** Učenik izrađuje model tehničke tvorevine za pretvorbu energije. | * opisuje svojstva tvorevina koje iskorištavaju obnovljive izvore energije * navodi vrste mehanizama * objašnjava ulogu mehanizama * opisuje rad mehanizama * demonstrira i opisuje rad modela * pravilno rukuje alatom * izrađuje jednostavni model koji iskorištava obnovljivi izvor energije. |
| **Poveznice sa ZJNPP** | **TIT – 1.4.2** |
| **Ključni sadržaji** | |
| * mehanizmi * izrada modela za pretvorbu energije | |
| **Preporuke za ostvarenje ishoda** | |
| Ovisno o interesu učenika i aktivnostima predviđenim školskim kurikulom, predlaže se povezivanje s nastavnim predmetom Priroda, kao i nastavnim predmetom Informatika, ovisno o uvjetima izrada automatiziranoga sustava. Povezanost s međupredmetnom temom Poduzetništvo, Osobni i socijalni razvoj i Održivi razvoj. | |

|  |  |
| --- | --- |
| **PREDMETNO PODRUČJE: C/ Tehnika i kvaliteta života** | |
| **Odgojno-obrazovni ishod učenja** | **Razrada ishoda** |
| **C.VII.1** Učenik izrađuje uporabni predmet prema svojoj tehničkoj dokumentaciji. | * koristi tehnički crtež za realizaciju praktičnog rada * kritički ocjenjuje svoju dokumentaciju i prema potrebi je nadopunjuje * planira redoslijed aktivnosti pri izradi praktičnog rada * funkcionalno organizira radno mjesto prema potrebnim materijalima i alatima * racionalno koristi materijal primjenjujući načelo ekonomičnosti pri ocrtavanju * pravilno rukuje alatom i priborom * izrađuje predmet prema tehničkoj dokumentaciji. |
| **Poveznice sa ZJNPP** | **TIT – 1.4.3** |
| **Ključni sadržaji** | |
| * izrada uporabnog predmeta * tehnička dokumentacija * praktični rad. | |
| **Preporuke za ostvarenje ishoda** | |
| Ovisno o interesu učenika i aktivnostima predviđenim školskim kurikulom, predlaže se povezivanje s nastavnim predmetima Matematika i Likovna kultura.  Povezanost s međupredmetnim temama Poduzetništvo, Osobni i socijalni razvoj i Održivi razvoj. | |
| **Odgojno-obrazovni ishod učenja** | **Razrada ishoda** |
| **C.VII.2** Učenik prezentira odabranu tehničku tvorevinu. | * odabire i imenuje tehničku tvorevinu * objašnjava namjenu tehničke tvorevine * opisuje pozitivan i negativan utjecaj na okoliš * opisuje mogućnost upotrebe i važnost tehničke tvorevine za svakodnevni život * procjenjuje dostupnost i zastupljenost tehničke tvorevine * opisuje moguće opasnosti pri korištenju tehničke tvorevine * procjenjuje utjecaj korištenja tehničke tvorevine na zdravlje čovjeka |
| **Poveznice sa ZJNPP** | **TIT – 2.2.1** |
| **Ključni sadržaji** | |
| * prezentacija tehničke tvorevine * utjecaj na okoliš i zdravlje. | |
| **Preporuke za ostvarenje ishoda** | |
| Preporučuje se uporaba informacijsko-komunikacijskih tehnologija u prezentiranju odabrane tehničke tvorevine kao i korištenje različitih izvora informacija. | |
| **Odgojno-obrazovni ishod učenja** | **Razrada ishoda** |
| **C.VII.3** Učenik analizira mogućnost zaštite životne sredine kroz pravilno upravljanje otpadom. | * analizira ulogu tehnike kao bitnog činitelja u znanstvenom, društvenom i gospodarskom razvoju društva * objašnjava važnost tehničkih dostignuća za kvalitetu i način života * opisuje mogućnost razvrstavanja otpada * navodi primjere upravljanja otpadom * izrađuje maketu ekološkog parka. |
| **Poveznice sa ZJNPP** | **TIT – 2.4.1** |
| **Ključni sadržaji** | |
| * tehnika u zaštiti životne sredine * upravljanje otpadom. | |
| **Preporuke za ostvarenje ishoda** | |
| Ovisno o interesu učenika i aktivnosti predviđenih školskih kurikulom predlaže se povezivanje s nastavnim predmetima Informatika i Biologija. | |

**E/ UČENJE I PODUČAVANJE**

Učenje i podučavanje predmeta Tehnička kultura organizira se prema zadanim odgojno-obrazovnim ciljevima i ishodima učenja. Nastavnici imaju slobodu odabira različitih metodičkih pristupa u skladu s potrebama, interesima i razinama znanja, vještinama učenika kao i uvjetima rada. Imajući u vidu načela učenja i podučavanja, nastavnik Tehničke kulture može osmisliti izvedbu kurikula u najboljemu interesu svojih učenika. U nastavku predložene su smjernice organizacije učenja i podučavanja.

Aktivno učenje: sintagma kojom se žele istaknuti raznovrsne aktivnosti učenika (životna situacija u funkciji učenja); naglasak na anticipacijskom i inovativnom učenju, te transferabilnosti znanja (primjenjivost u stvarnosti). Važnost iskustva (iskustveno učenje) i nastavnog konteksta (otkrivanje smisla i značenja onoga što učim).

* Kontekstualno učenje i podučavanje: odgojno-obrazovni proces koji pomaže učenicima uvidjeti značenje akademskog materijala kojeg uče, kroz povezivanje tih sadržaja s kontekstom njihova svakodnevnog života.
* Situacijsko učenje: konstruktivistički pristup učenju (individualnoj konstrukciji znanja) u poticajnoj okolini (kontekstu) utemeljenoj na autentičnim (često problemskim) situacijama.
* Usidreno učenje: učenje i podučavanje na video prikazu autentične situacije (prikladnom makro-kontekstu) koji „provocira“ učenika na rješavanje problema (izgradnja kognitivnih struktura).
* Kognitivno naukovanje: učitelj, poput majstora, misaono i iskustveno, vodi i instruira učenike u procesu stjecanja vještina, promatranja, tumačenja i kontekstualizacije sadržaja (situacije).
* Kontekstualizacija: pristupanje raznovrsnim pozadinskim materijalima kao pomoć pri tumačenju i argumentiranju vlastitog tumačenja (pojma, sadržaja, situacije...).

Moguće aktivnosti:

* tehničko dizajniranje – osmišljavanje te vizualno i fizičko oblikovanje tehničke tvorevine, aplikacije, tehnološkog procesa ili tehnologije rješavanje tehničkih problema – rješavanje tehničkog problema koji odražava problem iz „stvarnog svijeta“
* istraživanje i ispitivanje – ispitivanje tehničkih materijala, tvorevina ili tehnologije
* istraživanje artefakata, sustava ili utjecaja tehnike i tehnologije na okruženje
* tehnički izum i inovacija – razvoj osobnog i jedinstvenog razmišljanja i upotrebe tehnike i tehnologije u svrhu kreativnog inoviranja tehničke tvorevine i/ili stvaranja nove tehničke tvorevine ili tehnologije
* proizvodnja – produciranje tehničke tvorevine (proizvoda) upotrebom prilagođenih i dostupnih sredstava tehnike i tehnologije, primarno u svrhu razvoja spoznajnih procesa, vještina te vrijednosnih odnosa prema radu.

Predlažu se metodički pristupi:

* Praktične aktivnosti – jednostavne i vođene vježbe, prvo eksperimentiranje s tehnikom, usvajanje načina i pravila rada
* Projektna nastava – temelj za razvoj učenika; cjelovit razvoj tvorevine (od ideje do proizvoda); visoki kriteriji; učeničko prezentiranje i rasprava…
* Problemska nastava i učenje – rješavanje „stvarnih” problema; kombinirati s projektnom nastavom…
* Stručne ekskurzije – uvid u tehničko-tehnološku stvarnost; zadaci - predstavljanje - diskusija…
* Usidreno učenje i nastava – video prikazi stvarnosti (makro-konteksta); uključiti u problemsku ili projektnu nastavu
* Uslužno učenje – uključivanje učenika u učeničke zadruge, kampove, radionice…, predstavljanje i „plasman” proizvoda
* Organizacija izložbi, sajmova…
* Učenička organizacija; na razini škole ili zajednice; predstavljanje radova

**F/ VREDNOVANJE I OCJENJIVANJE**

Vrednovanje je proces prikupljanja informacija iz različitih izvora (zadaci, svakodnevna promatranja, razgovori ili konferencije, demonstracije, projekti, izvedbe i testovi) koji točno odražava koliko dobro učenik postiže očekivanja kurikula. Kao dio ocjenjivanja, nastavnici pružaju učenicima opisne povratne informacije koje usmjeravaju njihove napore prema poboljšanju učenja. Evaluacija se odnosi na proces ocjenjivanja kvalitete učeničkog rada na temelju utvrđenih kriterija i dodjeljivanje vrijednosti za predstavljanje te kvalitete.

Kako bi se osiguralo da su procjena i vrednovanje valjani i pouzdani te da vode za poboljšanje učenja učenika, nastavnici moraju koristiti aspekte vrednovanja koji se odnose na:

* bavljenje onim što učenici uče i koliko dobro uče
* temelje na kategorijama znanja i vještina
* načine vrednovanja koji su različite prirode, daju se tijekom određenog vremenskog razdoblja i osmišljeni su za pružanje prilike za učenike da pokažu cijeli raspon svog učenja
* prikladnost za aktivnosti učenja koje se koriste, svrhe podučavanja i potrebe i iskustva učenika
* pravednost prema svim učenicima
* učenike s posebnim obrazovnim potrebama, u skladu sa strategijama navedenim u njihovom individualnom planu obrazovanja
* osiguranje da svaki učenik dobije jasne upute za poboljšanje
* sposobnost učenika za procjenu vlastitog učenja i postavljanje specifičnih ciljeva
* korištenje uzoraka učeničkih radova koji pružaju dokaze o njihovom postignuću
* jasno predstavljanje kriterija vrednovanja učenicima i roditeljima na početku nastave.

Elementi vrednovanja sadrže tri komponente: **kognitivnu, psihomotoričku i čuvstvenu.**

Kognitivne komponente – ovim elementom vrednovanja utvrđuje se razina usvojenosti skupine ishoda učenja koji se odnose na: teorijska i činjenična znanja o osnovnim pojmovima znanosti i tehnike razumijevanje i primjena znanosti i tehnike u društvu i okolišu; može ih se vrednovati tijekom izvođenja zadataka na nastavi i za rezultate rada poput tehničkih crteža rezultate ispitivanja svojstava i mjerenja mjernih veličina, tijekom učeničkog izvješćivanja, prezentiranja, obrazlaganja i objašnjavanja vlastitog rada.

Psihomotoričke komponente – umijeća i vještine znanstvene i tehničke pismenosti, od imitacije i manipulacije do simulacije. Ovim elementom vrednovanja utvrđuje se razina usvojenosti skupine ishoda učenja koji se odnose na:

* razinu usvojenih vještina rukovanja priborom, alatima i strojevima, mjernim instrumentima i različitim tehničkim tvorevinama rezultate istraživanja i rješavanja tehničkih problema kao što su tehnički crteži, skice, tehnička dokumentacija
* rezultate mjerenja i ispitivanja, tehničke tvorevine.

Čuvstvene komponente – samostalnost i odgovornost, razina samostalnosti pri obavljanju zadataka, ekološka pismenost. Ovim elementom vrednovanja utvrđuje se razina usvojenosti skupine ishoda učenja koji se odnose na:

* savjesnost i redovitost u radu
* preuzimanje odgovornosti prema svojemu radu, radnim zadacima, sredstvima, drugim sudionicima i učitelju
* motivaciju za usavršavanjem i nastavkom učenja
* poduzimanje novih aktivnosti
* kritičko razmišljanje o dobrobiti tehnike u svakodnevnom radu i životu.

Preporučeni pristupi vrednovanja u predmetu Tehnička kultura jesu: vrednovanje za učenje, vrednovanje kao učenje i vrednovanje naučenog.

Vrednovanje za učenje je pristup kojim se zajednički prikupljaju informacije o procesu učenja, kojemu je svrha unaprjeđenje procesa učenja i podučavanja. Učitelju služi za unaprjeđenje podučavanja, a učeniku za proces učenja. Ovim pristupom učeniku se pruža mogućnost da tijekom učenja postane svjestan kako uči, koje su mu jake/slabe strane te kako učiti da bi postigao bolje rezultate. Konačan ishod vrednovanja za učenje nije ocjena, nego kvalitetna povratna informacija o tijeku procesa učenja.

Vrednovanje kao učenje je pristup koji se temelji na ideji da učenici vrednovanjem uče. Podrazumijeva aktivno sudjelovanje učenika u procesu vrednovanja uz stalnu potporu učitelja kako bi se potaknuo razvoj samoreguliranog učenja, učeničke samoprocjene, samovrednovanja i samoocjenjivanja te vršnjačkog vrednovanja. Učenici trebaju biti unaprijed upoznati s ciljevima učenja ili provedenih aktivnosti te kriterijima uspješnosti. Tijekom samovrednovanja i vršnjačkoga vrednovanja učenici su uključeni u proces donošenja odluka o sljedećim koracima u učenju i tako preuzimaju odgovornost za svoje učenje. Vršnjačkim vrednovanjem učenici jedni drugima daju savjete kako postići poboljšanje, a samovrednovanjem učenici prepoznaju što su učinili dobro i na što se trebaju usredotočiti da bi idući put bili uspješniji. Razmišljanje i refleksija učenika o vlastitome učenju neodvojiv je dio svakodnevnoga učenja i podučavanja. Tako učenici razvijaju vještine vrednovanja vlastitoga procesa učenja koje su potrebne za prilagodbe ili promjene toga procesa. Takav pristup omogućuje razvijanje kompetencija za cjeloživotno učenje.

Vrednovanje naučenog je pristup kojim se provjeravaju odgojno-obrazovni ishodi definirani kurikulom i uvijek rezultira ocjenom. Provodi se najčešće nakon obrađene nastavne teme i onda kad učitelj procijeni da je važno u određenim etapama odgojno-obrazovnoga procesa dokumentirati i izvijestiti o učeničkim postignućima i napredovanju. Učenike treba unaprijed upoznati s ciljem vrednovanja, vremenom kad će se vrednovanje provoditi, s metodama vrednovanja i kriterijima vrednovanja. Pri osmišljavanju metoda vrednovanja i kriterija vrednovanja učitelj se vodi odgojno-obrazovnim ishodom i razinama usvojenosti koje u određenome trenutku ispituje. Kriteriji ocjenjivanja moraju biti jasni i javni.

U predmetu Tehnička kultura vrednujemo teorijska i činjenična znanja, vještine i pripadajuću samostalnost i odgovornost.

Vrednovanje se ostvaruje korištenjem raznih metoda kao što su:

* usmena provjera znanja
* vrednovanje grafičkih uradaka
* vrednovanje laboratorijskih aktivnosti
* vrednovanje napravljenih tehničkih tvorevina
* vrednovanje izrađenih prezentacija.

Tijekom nastavne godine u svrhu vrednovanja nastavniku se preporučuje:

* Upoznavanje učenika s elementima praćenja i vrednovanja.
* Stalno pratiti i informirati učenika o njegovu napredovanju koje se provodi dijagnostički, formativno i sumativno.
* Pratiti napredovanje učenika pisanim bilješkama
* Pratiti razinu usvojenosti odgojno-obrazovnih ishoda brojčanom ocjenom

Zaključna ocjena nastavnoga predmeta uključuje sve komponente vrednovanja.

## KURIKUL NASTAVNOG PREDMETA TJELESNA I ZDRAVSTVENA KULTURA

**Koordinator Tjelesnog i zdravstvenog područja:**

dr. sc. Ivan Zeljko, doc.

**Voditelj predmetne Radne skupine:**

Mario Knezović, prof.

**Radna skupina za izradu predmetnog kurikula:**

Antonija Andabak

Dijana Galić

Marin Markota

Ivona Ivković

Igor Bošnjak

Andrea Galić

Zvonko Herceg

Tošo Maršić

Marko Šantić

**Recenzent:**

dr. sc. Miran Pehar, doc.

dr. sc. Ivana Čerkez Zovko, izv. prof.

**A/ OPIS PREDMETA**

Primarna svrha nastavnog predmeta Tjelesna i zdravstvena kultura jest podučiti i motivirati učenike za cjeloživotnu, sa zdravljem povezanu tjelesnu aktivnost (ZTA) i druge elemente zdravog životnog stila. Time se teži dugoročno povećati vjerojatnost boljeg zdravlja (stanja potpunog tjelesnog, mentalnog i socijalnog blagostanja) i većeg životnog zadovoljstva. Zdravlje je temeljna vrijednost Tjelesne i zdravstvene kulture, ali krajnja svrha predmeta je cjeloživotno zadovoljstvo i sretan učenik. Tjelesna i zdravstvena kultura može djelovati i na poboljšanje samopercepcije (slike o sebi) te kvalitete odnosa s drugima, što sa zdravljem čini bitne preduvjete životnog zadovoljstva. ZTA, sportske igre, druženja, zabava i natjecanje trenutno djeluju izrazito pozitivno na raspoloženje, ali i dugoročno bitno doprinose znatno većem životnom zadovoljstvu u svim životnim dobima. Tjelesna i zdravstvena kultura može uvelike doprinijeti i brojnim drugim poželjnim promjenama, djelujući pojedinačno i integrativno na sve segmente antropološkog statusa. Tjelesna i zdravstvena kultura, promocijom zdrave, cjeloživotne i raznolike tjelesne aktivnosti učenika:

* pozitivno djeluje na prevenciju pretilosti i većine drugih suvremenih bolesti (posebno kardiovaskularnih i metaboličkih); veće radne sposobnosti; bolji opći školski uspjeh; kvalitetu sna; skladan rast i razvoj; pravilno držanje; samopouzdanje, samopoimanje, samopoštovanje, upornost, odlučnost i druga pozitivna psihička obilježja
* potiče zdrave prehrambene navike; poželjne ekološke navike; čest boravak u prirodi; redovite liječničke kontrole; nekonzumiranje opijata; primjenu raznih antistresnih tehnika; solidarnost, osjećaj odgovornosti promiče primjereno ponašanje i prihvaćanje etičkih vrijednosti; nenasilno rješavanje sukoba; načela fair-playa i u svakodnevnom životu; formiranje korzeta prema ostalim neprimjerenim oblicima ponašanja; stjecanje i razvijanje optimalnih higijenskih navika; razvijanje moralnih vrijednosti; razvoj emocionalne inteligencije formiranje pozitivnog stava prema tjelesnom vježbanju i zdravlju
* pridonosi upoznavanju s pozitivnim vrijednostima olimpizma i sporta, razvoju nacionalnog identiteta, očuvanju tradicijske kulture i razvoju socijalne kohezije i povjerenja; prihvaćanju različitosti, boljoj socijalnoj inkluziji i skladnom razvoju osobnosti učenika
* omogućava razumijevanje i prihvaćanje važnosti cjeloživotne tjelesne aktivnosti za očuvanje i unapređenje zdravlja; učinkovitu prilagodbu novim radnim i životnim uvjetima; radost, tjelesno izražavanje, sudjelovanje, društvenost, opuštanje, razigrano natjecanje, ulaganje truda i pomaganje drugima; pravodobno prepoznavanje i usmjeravanje učenika u odgovarajuće izvannastavne i izvanškolske sportske i druge kineziološke aktivnosti (rekreacija i kineziterapija); pozitivniju percepciju svog tijela; bolji osjećaj vlastitog identiteta u razvoju.

Iz svih iznad navedenih učinaka Tjelesne i zdravstvene kulture, jasno proizlazi i njezina povezanost s drugim predmetima (npr. utjecaj na školski uspjeh) i međupredmetnim temama, kao i doprinos razvoju ključnih kompetencija (motorička pismenost); specifični doprinos viziji, svrsi i ciljevima obrazovanja (npr. zdravstveni odgoj); predmetno specifične kompetencije i opće vrijednosti koje razvija kod učenika (npr. motorička inteligencija i rad u timu).

Dodatno, nastava Tjelesne i zdravstvene kulture omogućit će učenicima da dožive radost, inspiraciju i osjećaj uspješnosti kroz tjelesnu aktivnost i interakciju s drugima. Pomaže im dijagnosticirati i razumjeti ideal poželjne građe tijela i zdrave tjelesne aktivnosti, što može utjecati na njihove pozitivnije stavove o zdravlju, prehrani, treningu i načinu života. Učenici će naučiti i razumjeti da im vlastiti napori mogu pomoći da postignu svoje ciljeve.

Pored ekološkog osvješćivanja, nastava, kroz boravak u prirodi, razvija vještine potrebne za sigurno obavljanje aktivnosti u prirodi i uvid u vrijednost boravka u prirodnom okolišu.

Čovjek nije samo biće kojem je nužno dovoljno kretanja, on je i biće igre. Stoga je svrha Tjelesne i zdravstvene kulture, osim ZTA, zadovoljiti i potrebu učenika za igrom, ali i nadmetanjem, koje ih može pripremiti i za druge životne borbe. Svrha je i podučiti učenike sudjelovanju u aktivnostima u raznim okruženjima pri kojima su osjetila i motoričke funkcije stavljene na kušnju.

Pozornost treba posvetiti lokalnoj kineziološkoj tradiciji na otvorenom, korištenju lokalnog okoliša te načinu orijentacije i ponašanja u prirodi tijekom različitih godišnjih doba. Da bi učenici čuvali prirodu trebaju je voljeti, a da bi je voljeli trebaju provoditi vrijeme u njoj.

Tjelesna i zdravstvena kultura, kao dio Tjelesnog i zdravstvenog odgojno-obrazovnog područja, treba omogućiti što brojnije tjelesne aktivnosti. Za podučavanje odabiru se samo sigurni zadatci, primjereni razvojnom stupnju učenika, tako da učenici uvježbavaju svoje vještine promatranja i pronalaženja rješenja u situacijama vježbanja (npr. vježbanje na otvorenom i igre s loptom). Time razvijaju ravnotežu i stabilizaciju, lokomotorne i manipulativne vještine u različitim godišnjim dobima i okruženjima za učenje kroz svestrane oblike vježbanja. Npr. vježbanje na ledu, snijegu ili u prirodi te osnovne glazbene i plesne vježbe i kroz razne druge sportove i tjelesne aktivnosti. Podučavanje plivanja, vodenih sportova, spašavanja na vodi i zimskih sportova uključeno je u nastavu Tjelesne i zdravstvene kulture.

Nastavu Tjelesne i zdravstvene kulture ne treba ubrajati u ukupno nastavno opterećenje kojem je učenik izložen budući da je opuštajuća i u biti je dodatni aktivni odmor.

Zdrav razvoj i dijagnostika motoričkih sposobnosti, stjecanje kvalitetnih i životno korisnih motoričkih znanja (uz igru i zabavu) glavni su i dominantno zastupljeni sadržaji i ključne kompetencije za postizanje svrhe ovog predmeta. Bitno je naglasiti da su oni samo moguća sredstva, a nisu krajnja svrha predmeta. Npr. ako neki učenik iz opravdanih razloga ne uspije dovoljno razviti svoje motoričke sposobnosti i znanja, može i dalje ostvariti svrhu predmeta ako je dovoljno tjelesno aktivan i živi zdravim životnim stilom. Ako učitelj/nastavnik ne uspije motivirati pojedinog učenika na zdrav i aktivan životni stil, na nastavi razvijene motoričke sposobnosti i stečena motorička znanja neće imati dugoročnu korisnost.

Nastava Tjelesne i zdravstvene kulture provodi se na svim odgojno-obrazovnim razinama i razredima. Ovaj nastavni predmet je, osim za učenika, važan i za društvo i državu. Ako nastavnik uspije pridobiti učenike za zdrav životni stil, to će imati ogromne financijske koristi jer zdrav životni stil građana smanjuje enormno troškove zdravstva i bolovanja, a potiče veće radne sposobnosti, životnu energiju i motivaciju za rad te utječu na ekonomsku, ali i kulturnu razvijenost društva i države. Proračunske uštede od učinka Tjelesne i zdravstvene kulture mogu biti ogromne ako se učiteljima omogući prije svega veća satnica predmeta kroz sve razrede. Trenutnih 3 sata u razrednoj i 2 u predmetnoj nastavi je premalo!

**B/ CILJEVI UČENJA I PODUČAVANJA**

Nastavni predmet Tjelesna i zdravstvena kultura ima brojne mogućnosti i ciljeve pozitivnog djelovanja na učenike (detaljno su navedeni u prethodnom poglavlju). Šest ispod nabrojanih najvažnijih odgojno-obrazovnih ciljeva Tjelesne i zdravstvene kulture nisu hijerarhijski navedeni po svojoj važnosti. Nedvojbeno, najvažniji cilj jest stjecanje navike cjeloživotnog redovitog, sa zdravljem povezanog tjelesnog vježbanja ili aktivnosti kod što većeg postotka učenika.

1. Kvalitetno **usvojiti**za svakodnevni život korisna kineziološka ***motorička i teorijska znanja*** s ciljem samostalne cjeloživotne primjene u redovitom tjelesnom vježbanju.
2. Osposobiti učenike za samostalno ***praćenje i razvoj*** zdravstveno i estetski bitnih ***morfoloških karakteristika***, sa zdravljem povezanih ***motoričkih sposobnosti i posturalne kontrole***, a u svrhu cjeloživotnog unapređivanja i održavanja poželjne razine zdravstvenog fitnessa, tjelesne kondicije i izgleda.
3. Osposobiti i motivirati učenike za ***samostalnu provedbu sa zdravljem povezanih kinezioloških sadržaja i trenažnih programa*** usmjerenih na sudjelovanje u raznim natjecateljskim sportovima, fitnessu, rekreativnom vježbanju, prevencijskom i rehabilitacijskom (kineziterapijskom) vježbanju, a s ciljem podizanja razine zdravlja, motoričkih sposobnosti i postignuća, uz naglasak na cjeloživotnu tjelesnu aktivnost i vježbanje u prirodi te  ostalim odgovarajućim otvorenim i zatvorenim sportskim i drugim prostorima. Usmjeravati učenike da kretanje i tjelesno vježbanje provode na raznolike načine u različitim oblicima učenja i okruženjima koja nude raznolike izazove u različitim godišnjim dobima i situacijama.
4. Razviti ***poželjne stavove*** prema kineziološkim aktivnostima, te usvojiti ***navike redovitoga tjelesnog vježbanja*** radi podizanja razine zdravlja i kvalitete življenja. Usmjeriti i motivirati učenika da preuzme odgovornost za cjeloživotno motoričko učenje, te razvoj i održavanje poželjne razine kinantropoloških obilježja i najvažnije dovoljne količine, sa zdravljem povezane, tjelesne aktivnosti.
5. Usvojiti ***poželjne odgojne vrijednosti*** pri tjelesnom vježbanju i primjenjivati ih u svakodnevnim životnim situacijama. Usmjeriti učenika da radi s drugima i pri tomu kontrolira svoje postupke i emocionalno izražavanje u situacijama vježbanja uzimajući u obzir opća pravila, vlastite potrebe, ali i želje i prava drugih.
6. Krajnji cilj ovog nastavnog predmeta iz kuta onih koji ga financiraju (društvo i država) je dostići barem 50 % ili poželjno 80 % tjelesno aktivnih učenika, mladih ljudi i odraslih građana koji su prošli obrazovanje u okvirima ovog kurikula te dugoročno postići isti cilj i u kompletnoj populaciji. Time osigurati ogromne proračunske uštede na troškovima zdravstva, bolovanja, ali i boljim radnim sposobnostima.

Važno je postaviti ovako kvantitativan i time lako provjerljiv cilj zato što je dosadašnja nastava Tjelesne i zdravstvene kulture polučila vrlo mali postotak tjelesno aktivnih građana u populaciji. Možda zato što u dosadašnjim planovima i programima to uopće nije navedeno sudionicima nastavnog procesa (učenicima, učiteljima/nastavnicima i roditeljima), a najvažniji i krajnji je cilj s gledišta društva u cjelini.

**C/ PREDMETNO PODRUČJE KURIKULA**

**A/ Kineziološka znanja**

Usvajanje motoričkih znanja će zbog raznovrsnosti i kompleksnosti zauzeti najveći postotak vremena u nastavi Tjelesne i zdravstvene kulture. Bez kvalitetnih i odgovarajućih motoričkih znanja teško je očekivati vjerojatnu cjeloživotnu primjenu brojnih složenih kinezioloških aktivnosti (npr. sportovi s loptom) i transformacija. S druge strane, često je pogrešno razmišljanje nastavnika Tjelesne i zdravstvene kulture u praksi, kako je stjecanje motoričkih znanja najvažniji cilj ili krajnja svrha, previđajući da su motorička znanja samo sredstvo, a ne svrha predmeta. Naime, samo stjecanje motoričkih znanja bez poticanja i motiviranja njihove buduće primjene u kineziološkim aktivnostima i motoričkim i morfološkim transformacijama učenika, upitne je svrhovitosti. Stoga je važno da profesor Tjelesne i zdravstvene kulture pri odabiru motoričkih znanja koje će podučavati ima na umu njihovu potencijalnu buduću i cjeloživotnu vjerojatnost primjenjivosti od strane učenika, ali i zdravstvene koristi.

Visoka razina kvalitete motoričkih znanja ne samo da povećava vjerojatnost primjene tih znanja u kineziološkim aktivnostima i unapređenje zdravlja, nego osigurava i manju vjerojatnost povreda i oštećenja lokomotornog sustava. Npr. motorički i morfološki transformacijski sadržaji iz područja zdravstvenog fitnessa kao što su npr. vježbe jakosti ili sadržaji za razvoj aerobne izdržljivosti (npr. trčanja) ako se izvode nepravilnom tehnikom mogu dovesti do povreda. Usvajanje kineziterapijskih prevencijskih sadržaja i poticanje učenika za njihovu redovitu primjenu omogućava zaštitu od povreda i bolnih stanja. Zdravstveni fitness, rekreacijsko vježbanje i kineziterapijski sadržaji ne smiju biti zanemareni na štetu natjecateljskog sporta. Trendovi nedvosmisleno pokazuju da postotak građana koji se bave fitnessom i rekreacijom  puno je veći od onih u sustavu natjecateljskog sporta. Podučavanje elemenata natjecateljskih sportova važan je dio Tjelesne i zdravstvene kulture, ali treba imati na umu da nije jedini i da nisu svi učenici u stanju usvojiti tehnike kompleksnih sportova na potrebnoj razini za njihovu uspješnu i motiviranu primjenu te je forsiranje tih sadržaja kod takvih učenika neučinkovito.

U Tjelesnoj i zdravstvenoj kulturi od velike je važnosti i usvajanje teoretskih znanja. Nažalost, u praksi je i ovdje česta pogreška da se pod stjecanje teoretskih znanja od strane učitelja/nastavnika ovog predmeta, u prvom redu forsiraju znanja o pravilima nekih sportova ili dimenzija igrališta i sl., a zanemaruju se znanja o utjecaju tjelesne (ne)aktivnosti na zdravlje, ali i važnosti drugih dijelova zdravog životnog stila (prehrana, san, stres, opijati,…). Bez poznavanja i prihvaćanja znanstvenih spoznaja o štetnom utjecaju tjelesne neaktivnosti na ljudski organizam u cjelini, teško je očekivati cjeloživotnu motiviranost učenika za zdravstveni fitness ili tjelesno aktivan životni stil. Pored usvajanja i usavršavanja raznovrsnih znanja, važno je istovremeno raditi i na poticanju za njihovu redovitu primjenu u slobodnom vremenu. Motorička pismenost bez primjene u svakodnevnom životu je i beskorisna.

Individualizacija u pristupu podučavanju motoričkih znanja je od izrazite važnosti. Spektar razlika od darovitih učenika, koje treba usmjeriti u njima odgovarajuće sportske klubove, do širokog spektra različitih interesa prosječnih učenika, do učenika s posebnim potrebama, zahtijevaju od učitelja/nastavnika da prilagodi izbor i dubinu obuke motoričkih znanja potrebama, mogućnostima, ali i željama pojedinog učenika te u prvom redu vjerojatnosti primjene tih znanja u svakodnevnom i budućem životu učenika.

**B/ Motorička i morfološka dijagnostika i transformacija**

Učenici moraju svladati tehnike korištenja mjernih instrumenata za procjenu svog morfološkog i motoričkog statusa i znati vrednovati rezultate s gledišta učinkovitosti transformacijskih procesa, odnosno razvijenosti motorike i morfoloških obilježja te rizika ili dobrobiti po vlastito zdravlje. Postavljanje osobnih ciljeva (rezultata), njihovo dostizanje i stjecanje osjećaja uspješnosti i izvrsnosti odličan su motivator mnogima da ustraju u cjeloživotnoj tjelesnoj aktivnosti.

Razvoj motoričkih sposobnosti, posebno onih vezanih uz zdravstveni fitness (aerobna izdržljivost, jakost, pokretljivost-fleksibilnost) omogućavaju zdravstvene koristi i stoga su jako bitan dio Tjelesne i zdravstvene kulture. Učitelj/nastavnik i učenik dužni su sustavno raditi na razvoju ili održavanju učeničkog zdravstvenog fitnessa. Ipak je pri tomu važno imati na umu da ako učenik, iako se trudio i redovito trenirao, nije uspio u dovoljnoj mjeri razviti motoričke sposobnosti (najčešće zbog genetskih, ali i drugih ograničenja) ne smije to doživjeti kao neuspjeh! Znanstvena istraživanja pokazuju da tjelesna aktivnost i tjelesno vježbanje/trening blagotvorno djeluju na zdravlje i onda kada s njima nisu na visokoj razini dostignuti mjerljivi parametri za procjenu njihove razvijenosti.  Stoga, učitelj/nastavnik mora poslati učeniku jasnu poruku da je važno njegovo redovito vježbanje i širok spektar redovite tjelesne aktivnosti i ako, usprkos tomu, izostane rezultat u motoričkom testu, to nije pokazatelj neuspjeha.

U slučaju da učenik i pored duge, redovite i opsežne tjelesne aktivnosti i zdrave prehrane i generalno zdravog životnog stila, ne uspijeva reducirati svoju povišenu razinu potkožne masti, treba ga podržati da ustraje i jasno mu ukazati da takav njegov životni stil sprječava negativne zdravstvene rizike uslijed njegove pretilosti. Prema zdravstvenim istraživanjima osoba koja redovito trenira aerobnu izdržljivost ima jednake zdravstvene rizike kao osoba koja nije pretila.

Motoričke sposobnosti nemaju jednak utjecaj na zdravlje čovjeka i stoga je važno najveći naglasak dati na, za zdravlje najvažniju, aerobnu izdržljivost. Ogroman broj znanstvenih istraživanja nedvojbeno je dokazao daleko najveću vrijednost aerobne izdržljivosti za zdravlje čovjeka u odnosu na ostale motoričke sposobnosti. Jakost, stabilnost i kontrola, pokretljivost zglobova i fleksibilnost mekog tkiva također su jako bitne sastavnice zdravstvenog fitnessa i treba sustavno raditi na njihovu razvoju te motivirati učenike da kroz cijeli život drže svoj zdravstveni fitness na visokoj razini. Sastavnice skill fitnessa (brzina, snaga, agilnost, koordinacija) s gledišta zdravlja su izravno znatno manje važne, ali su bitne u učinkovitosti kod participiranja u sportskim igrama. Stoga, njihov razvoj u nastavi Tjelesne i zdravstvene kulture ima ulogu omogućiti učenicima da budu uspješni u raznim eksplozivno brzinskim sportovima kako bi se povećala vjerojatnost učeničke participacije u rekreativnom ili klupskom natjecateljskom sportu. S tim da trening pliometrije (tipa preskakanje vijače) povoljno dugoročno djeluje na gustoću kostiju kod žena i prevenira osteoporozu.

S gledišta morfologije važno je praćenje stanja potkožnog masnog tkiva (prekomjerne tjelesne mase i pretilosti). Pretilost je bolest i zato je borba protiv učeničke trenutne ili potencijalne pretilosti u budućem životu, jedan od primarnih ciljeva ovog nastavnog predmeta. Učenik mora naučiti pratiti svoje stanje pretilosti nekim od parametara (BMI, kožni nabori, uređaji za mjerenje postotka masti u tijelu koji rade na principu metode *bioelektrične impedance*, omjer opsega struka i kukova) i znati interpretirati rezultate te usvojiti naviku redovitog praćenja svoje tjelesne mase u odrasloj dobi kako bi na vrijeme reagirao ako dođe do običnim okom neprimjetnih promjena.

Također, važno je da učenici usvoje znanja i vještine za samo praćenje vlastite posture (pravilnog tjelesnog držanja), ali i tehnike prevencije te ako dođe do potrebe i korekcije. Kineziterapija (terapija vježbanjem) jedan je od četiri dijela kineziologije (uz Tjelesnu i zdravstvenu kulturu, rekreaciju i sport), u praksi u nastavi je najviše nezasluženo zapostavljena. Obučiti i pridobiti učenike da redovito rade vježbe pokretljivosti, stabilnosti i kontrole te jakosti u svrhu prevencije povreda i posturalnih deformacija mora imati važno mjesto u nastavi Tjelesne i zdravstvene kulture.

Radi iskorištavanja rezultata mjerenja u nastavi (za analizu stanja zdravlja djece i mladeži, za prepoznavanje talenata i usmjeravanje u natjecateljski sport i sportske klubove, ali i za olakšavanje prikupljanja i mogućnosti komparacije rezultata učenicima i učiteljima/nastavnicima) potrebno je kreirati na međužupanijskoj razini centralnu bazu podataka o motoričkim sposobnostima i morfološkim obilježjima pojedinog učenika.

**C/ Primjena kinezioloških sadržaja i igara**

Ovo predmetno područje odnosi se na primjenu u prvom području usvojenih motoričkih i teoretskih znanja i u drugoj razvijenih motoričkih sposobnosti pri participiranju učenika u različitim kineziološkim aktivnostima na nastavi, ali i izvan nastave te izvan škole. Te aktivnosti mogu biti i često jesu iz područja kineziologije sporta, ali i iz područja rekreativnog vježbanja i kineziterapijskih sadržaja. Konkretnije, u ovo područje spadaju sve sportske igre i drugi sportovi koji se koriste kao nastavne jedinice u nastavi, zatim trenažni sadržaji i trenažni programi za samostalno tjelesno vježbanje učenika u nastavi i svakodnevnom životu usmjerenih na podizanje ili održavanje motoričkih postignuća. Dodatno je tu i primjena motoričkih znanja i sposobnosti za pravilnu izvedbu prirodnih oblika kretanja u svakodnevnom životu, u što spada i plivanje i druge slične kineziološke aktivnosti važne za život čovjeka (rolanje, planinarenje, skijanje, jahanje,…).

Važno je osim nastavne primjene poticati učenike i za cjeloživotnu redovnu primjenu kinezioloških aktivnosti. U samoj nastavi važno je ne zanemariti zadovoljavanje učeničke potrebe za igrom i natjecanjem. Ali i obrnuto, ne zanemariti i sve ostale dijelove nastave i ciljeve Tjelesne i zdravstvene kulture, na račun prečeste ili gotovo isključivo primjene sportskih igara i natjecateljskih aktivnosti u nastavi.

Potrebno je redovito (bar jednom mjesečno) podsjećati učenike na cjeloživotnu primjenu kinezioloških aktivnosti, ali i naglašavati im kako kineziološke aktivnosti nisu same sebi svrha ili da nisu samo tu za zadovoljavanje potrebe za igrom i nadmetanjem, nego da su ona biološka nužnost u zadovoljavanju čovjekove potrebe za kretanjem, ali i potrebe za poboljšanjem zdravlja i prevencijom bolesti. Učenicima treba jasno kazati kako tjelesno aktivan i zdrav životni stil koji promovira Tjelesna i zdravstvena kultura nisu stvar samo izbora ili volje pojedinca, nego su njegova dužnost kao građanina da brine o svom zdravlju i dobrobiti jer u suprotnom će kroz troškove liječenja, bolovanja, smanjenih radnih sposobnosti biti na teret društvene zajednice.

**D/ Zdrav životni stil i zdravstveno odgojni učinci kinezioloških aktivnosti**

Predmetu Tjelesna i zdravstvena kultura cilj je **odgojiti tjelesno i zdravstveno kulturnog učenika** i buduću odraslu osobu. Stoga je sadržaj ovog područja krajnji cilj predmeta i njen najvažniji dio je kineziološki odgojen učenik. Ovaj nastavni predmet ima i širu ulogu od kineziološkog odgoja učenika, odnosno treba osigurati odgoj učenika za tjelesno aktivan, ali i generalno zdrav životni stil. U to spada, pored primjerene tjelesne aktivnosti i zdrava prehrana, nekonzumiranje lakših (alkohola i nikotina) i težih droga, poznavanje i primjena antistresnih tehnika, boravak u prirodi, kvalitetan društveni život i liječničke kontrole; i sve ostalo što trenutno čini ili će u budućnosti činiti bitan dio zdravog životnog stila čovjeka. Stoga učitelj/nastavnik mora povremeno, ali sustavno (npr. u prosjeku jednom mjesečno) poticati učenike na generalno zdrav životni stil.

Ovo područje osigurava razumijevanje utjecaja tjelesnog vježbanja, kvalitetne prehrane, vježbi opuštanja i pravilnog abdominalnog disanja na zdravlje. Potiče kod učenika svijest o važnosti njegova zdravlja, ali i važnosti zaštite prirode za zdravlje i opstanak ljudske vrste. Tjelesne aktivnosti u prirodi, osim što su zdrave dodatno razvijaju ekološku svijest.

Ovo područje treba potaknuti učeničku odluku o nužnosti usvajanja cjeloživotne navike primjerenog i pravilnog tjelesnog vježbanja zbog izrazito pozitivnog utjecaja na kvalitetu života.

Cilj ovog područja jest formiranje pozitivnih stavova i vrijednosti, samostalnosti i odgovornosti prema potrebi tjelesno aktivnog i zdravog životnog stila, stvaranja cjeloživotnih navika redovne tjelesne aktivnosti.

Brojne su i opće odgojne vrijednosti koje Tjelesna i zdravstvena kultura može potaknuti i ojačati kod učenika (vidi poglavlje Svrha predmeta).

**D/ ODGOJNO-OBRAZOVNI ISHODI**

**2. razred /105 nastavnih sati godišnje/**

|  |  |
| --- | --- |
| **PREDMETNO PODRUČJE: A/ Kineziološka znanja – biotička motorička znanja** | |
| **Odgojno-obrazovni ishod učenja** | **Razrada ishoda** |
| **A.II.1** Učenik izvodi zadane pokrete pri svladavanju prostora. | * hoda po različitim podlogama * hoda na različite načine po zadanim linijama * hoda i trči u različitim smjerovima * izvodi ciklična kretanja različitim tempom do jedne minute * trči brzo do 20 m iz visokog starta * provlači se i puže na različite načine * koluta se u različitim smjerovima * izvodi povaljke u ležanju * izvodi kolut naprijed niz kosinu. |
| **Poveznice sa ZJNPP** | [**TZP-1.2.1**](https://kurikulum-zzoo.ba/hr/node/1972) |
| **Ključni sadržaji** | |
| * hodanja-trčanja * puzanja i provlačenja * kolutanja * valjanja * premetanja * skakanja * padanja. | |
| **Preporuke za ostvarenje ishoda** | |
| Potrebno je primjenjivati što raznovrsnije zadatke, kroz provođenje raznovrsnih prirodnih oblika kretanja, kako bi učenici usvojili složenije motoričke vještine korisne za daljnji napredak.  Slijed kombiniranih vježbi provodi se na način da prvo izvodimo vježbe koje iziskuju manju količinu energije te postupno prelazimo na teže vježbe.  Demonstrirati učenicima pravilnu tehniku trčanja (uspravan položaj tijela, pogled usmjeren prema naprijed, a ne dolje, ramena opuštena, ruke savijene u laktovima pod 90°, nalaze se u visini struka i opušteno prate ritam trčanja).  Tijekom trčanja učenike ne bi trebalo redati jedno za drugim jer je individualni tempo trčanja za svakog učenika različit. Tada se počinju naguravati, staju jedni drugima na pete, zaostaju, a zatim žure sustići ostale što dovodi do nepravilnog i isprekidanog trčanja.  Sadržaje ove tematske cjeline moguće je povezati sa sadržajima nastavnih predmeta: Matematika (Dužina, Pravci i smjerovi kretanja), Likovna kultura (Crte po toku i karakteru) i Priroda i društvo (Ponašanje pješaka u prometu). | |
| **Odgojno-obrazovni ishod učenja** | **Razrada ishoda** |
| **A.II.2** Učenik izvodi zadane pokrete pri svladavanju prepreka. | * skače sunožno i jednonožno u različitim smjerovima i označenim prostorima * izvodi jednostavne pokrete uz glazbu * izvodi saskoke, naskoke i poskoke s manjih povišenja * preskače kratku vijaču sunožno u mjestu * preskače niske prepreke do 25 cm visine na različite načine * provlači se ispod različitih prepreka * penje se i silazi po švedskim ljestvama * penje se i silazi po švedskom sanduku. |
| **Poveznice sa ZJNPP** | [**TZP-1.2.1**](https://kurikulum-zzoo.ba/hr/node/1972) |
| **Ključni sadržaji** | |
| * poskoci * skokovi * preskoci * naskoci * saskoci * penjanja * spuštanja (silaženja) * provlačenja. | |
| **Preporuke za ostvarenje ishoda** | |
| Raznovrsni sadržaji iz atletike osiguravaju osnovno motoričko obrazovanje i imaju raznovrstan utjecaj na dječji organizam pa ovi pokreti u odabranoj igri mogu poslužiti i za usvajanje nekih novih pokreta koje će učenici primijeniti u novim i različitim situacijama.  Prije izvođenja vježbi provjeriti ispravnost i valjanost sprava za vježbanje.  Objasniti učenicima način silaženja kako ne bi došlo do ozljeđivanja.  Slijed kombiniranih vježbi provodi se na način da prvo izvodimo vježbe koje iziskuju manju količinu energije te postupno prelazimo na teže vježbe.  Sadržaje ove tematske cjeline moguće je povezati sa sadržajima nastavnih predmeta: Matematika (Pravci i smjerovi kretanja), Priroda i društvo (Snalaženje u prostoru), Likovna kultura (Ploha) i Glazbena kultura (Ritamske igre i kretanje uz glazbu). | |
| **Odgojno-obrazovni ishod učenja** | **Razrada ishoda** |
| **A.II.3** Učenik svladava otpor. | * diže i nosi različite laganije predmete * diže i nosi laganije predmete u skupini * kreće se u uporu na rukama * vuče strunjaču u skupini * izvodi višenje na švedskim ljestvama * povlači konop u skupini * gura i potiskuje sportske rekvizite različitim dijelovima tijela |
| **Poveznice sa ZJNPP** | [**TZP-1.2.1**](https://kurikulum-zzoo.ba/hr/node/1972) |
| **Ključni sadržaji** | |
| * dizanja * nošenja * guranja * vučenja * upiranja * višenja. | |
| **Preporuke za ostvarenje ishoda** | |
| Učenici ne bi smjeli dizati i nositi teške predmete te je optimalna težina do tri kilograma.  Poticati učenike na ispravno dizanje predmeta iz čučnja.  Slijed kombiniranih vježbi provodi se na način da prvo izvodimo vježbe koje iziskuju manju količinu energije te postupno prelazimo na teže vježbe.  Sadržaje ove tematske cjeline moguće je povezati sa sadržajima nastavnih predmeta: Matematika (Geometrijska tijela) i Likovna kultura (Masa i prostor). | |
| **Odgojno-obrazovni ishod učenja** | **Razrada ishoda** |
| **A.II.4** Učenik barata predmetima. | * kotrlja loptu rukom * kotrlja loptu rukom oko čunjeva * vodi loptu nogom * vodi loptu nogom oko čunjeva * dodaje loptu u parovima na različite načine * udara loptu nogom * baca loptu rukama u označeni prostor * baca lakše lopte o tlo i uvis na različite načine i hvata ih * gađa statične mete lopticom * gađa pokretne mete loptom * gađa lopticom u cilj s različitih udaljenosti. |
| **Poveznice sa ZJNPP** | [**TZP-1.2.1**](https://kurikulum-zzoo.ba/hr/node/1972) |
| **Ključni sadržaji** | |
| * kotrljanje lopte * vođenje lopte * dodavanje lopte * udarci lopte * bacanje i hvatanje lopte * ciljanje i gađanje mete. | |
| **Preporuke za ostvarenje ishoda** | |
| Dodavati se može na razne načine: s dvije ruke, s jednom rukom, iz mjesta, u kretanju, u kretanju sa skokom.  Prilikom bacanja zadaci moraju biti primjereni dobi učenika te im treba omogućiti bacanje predmeta različitih veličina, težina i oblika.  Slijed kombiniranih vježbi provodi se na način da prvo izvodimo vježbe koje iziskuju manju količinu energije te postupno prelazimo na teže vježbe.  Sadržaje ove tematske cjeline moguće je povezati sa sadržajima nastavnih predmeta: Matematika (Geometrijska tijela i likovi) i Likovna kultura (Masa i prostor). | |

|  |  |
| --- | --- |
| **PREDMETNO PODRUČJE: B/ Motorička i morfološka dijagnostika i transformacija** | |
| **Odgojno-obrazovni ishod učenja** | **Razrada ishoda** |
| **B.II.1** Učenik slijedi upute za formacije u prostoru prema visini i sudjeluje u provjeri motoričkih sposobnosti. | * razlikuje tjelesnu visinu od tjelesne mase * sudjeluje u praćenju svoje visine i tjelesne mase * pronalazi svoje mjesto prema visini u formaciji vrste * zauzima stav u formaciji kolone * unaprjeđuje motoričke sposobnosti (brzinu, koordinaciju, snagu, fleksibilnost, izdržljivost, ravnotežu i preciznost) u skladu s individualno postavljenim normama. |
| **Poveznice sa ZJNPP** | [**TZP-1.1.1**](https://kurikulum-zzoo.ba/hr/node/1970) |
| **Ključni sadržaji** | |
| * visina * težina * formacije * vrsta * kolona * motoričke sposobnosti. | |
| **Preporuke za ostvarenje ishoda** | |
| Važno je pratiti antropometrijski status učenika tijekom cijele školske godine, kako bi na osnovi njega mogli utjecati na razvoj njegovih motoričkih sposobnosti.  Sadržaje ove tematske cjeline moguće je povezati sa sadržajima nastavnih predmeta: Matematika (Odnosi među predmetima, Položaj predmeta u prostoru, Redni brojevi) i Priroda i društvo (Snalaženje u prostoru). | |

|  |  |
| --- | --- |
| **PREDMETNO PODRUČJE: C/ Primjena kinezioloških sadržaja i igara** | |
| **Odgojno-obrazovni ishod učenja** | **Razrada ishoda** |
| **C.II.1** Učenik sudjeluje u različitim igrama. | * izvodi elementarne igre bez pomagala * izvodi štafetne igre bez pomagala * izvodi elementarne igre za razvoj koordinacije (spretnost, okretnost) * izvodi elementarne igre za razvoj ravnoteže * izvodi elementarne igre za razvoj fleksibilnosti * izvodi slobodno poigravanje i vođenje lopte * igra slobodne igre * pokazuje interes za osobna postignuća u svladanim obrazovnim sadržajima. |
| **Poveznice sa ZJNPP** | [**TZP-1.2.1**](https://kurikulum-zzoo.ba/hr/node/1972) |
| **Ključni sadržaji** | |
| * elementarne igre bez pomagala * štafetne igre bez pomagala * igre za razvoj koordinacije * igre za razvoj ravnoteže * igre za razvoj fleksibilnosti * poigravanje loptom i vođenje lopte * slobodna igra. | |
| **Preporuke za ostvarenje ishoda** | |
| Kako bi igra ispunila svoju funkciju potrebno je, kad god je to moguće, provoditi igru na otvorenom kako bi učenici bili što više na suncu i čistom zraku. Ako se igra provodi u prostoriji, trebalo bi je prethodno dobro prozračiti.  Igra bi trebala biti sadržaj u programu za svaki sat Tjelesne i zdravstvene kulture.  U izboru igre i njezinom prilagođavanju učitelj ima potpunu slobodu.  Primjer:  Napunite vreću s lopticama i krenite ih izbacivati, a učenici ih moraju pokupiti što više. Dobro bi bilo da u igri sudjeluje više učenika kako bi pobjednik bio onaj koji skupi najviše loptica. Na ovaj način razvija se brzina trčanja i snalaženje u prostoru.  Sadržaje ove tematske cjeline moguće je povezati sa sadržajima nastavnih predmeta: Priroda i društvo (Čistoća okoliša i ekološke aktivnosti), Hrvatski jezik (Jezično izražavanje) i Matematika (Brojevi). | |

|  |  |
| --- | --- |
| **PREDMETNO PODRUČJE: D/ Zdrav životni stil i zdravstveni učinci kinezioloških aktivnosti** | |
| **Odgojno-obrazovni ishod učenja** | **Razrada ishoda** |
| **D.II.1** Učenik razlikuje osnovne položaje tijela. | * imenuje osnovne položaje tijela (uspravni stav, sjedeći i ležeći položaj, čučanj) * zauzima zadani stav * razlikuje pravilno od nepravilnog držanja tijela * zauzima pravilan stav tijela u sjedećem i stojećem položaju. |
| **Poveznice sa ZJNPP** | [**TZP-2.2.1**](https://kurikulum-zzoo.ba/hr/node/1977) |
| **Ključni sadržaji** | |
| * uspravni stav * sjedeći stav * ležeći položaj * čučanj * pravilno i nepravilno držanje tijela. | |
| **Preporuke za ostvarenje ishoda** | |
| Pomoću slika i videozapisa učenike upoznati s posljedicama nepravilnog držanja tijela pri stajanju i sjedenju.  Ukazivati na nepravilno držanje i ispravljati ga.  Sadržaje ove tematske cjeline moguće je povezati sa sadržajima nastavnog predmeta Priroda i društvo (Naše tijelo). | |
| **Odgojno-obrazovni ishod učenja** | **Razrada ishoda** |
| **D.II.2** Učenik vodi brigu o higijeni i prehrani. | * održava osobnu higijenu * održava kolektivnu higijenu (provjetravanje prostorija i odlaganje otpadaka) * opisuje pravilnu ishranu * nabraja zdravu hranu * donosi odgovarajuću odjeću i obuću. |
| **Poveznice sa ZJNPP** | [**TZP-2.2.2**](https://kurikulum-zzoo.ba/hr/node/1978) |
| **Ključni sadržaji** | |
| * osobna higijena * kolektivna higijena * pravilna ishrana * zdrava hrana * odjeća i obuća. | |
| **Preporuke za ostvarenje ishoda** | |
| Upotrebom videozapisa i slika te kroz primjere upoznati učenike o važnosti pravilne ishrane, osobne i kolektivne higijene, svakodnevne tjelesne aktivnosti i boravka na svježem zraku.  Sadržaje ove tematske cjeline moguće je povezati sa sadržajima nastavnih predmeta: Priroda i društvo (Osobna čistoća i Zdravlje), Hrvatski jezik (Jezično izražavanje), Likovna kultura (Dizajn-ilustracija) i Glazbena kultura (Kruška, jabuka, šljiva – pjevanje). | |
| **Odgojno-obrazovni ishod učenja** | **Razrada ishoda** |
| **D.II.3** Učenik slijedi upute za rad i pravila motoričke igre. | * opisuje prihvatljiva i neprihvatljiva ponašanja u igri * poštuje pravila igre * izbjegava situacije kojima može povrijediti sebe i druge * surađuje sa svim sudionicima u igri. |
| **Poveznice sa ZJNPP** | [**TZP-2.4.1**](https://kurikulum-zzoo.ba/hr/node/1983) |
| **Ključni sadržaji** | |
| * prihvatljiva i neprihvatljiva ponašanja * pravila igre * suradnja. | |
| **Preporuke za ostvarenje ishoda** | |
| Budući da se kroz igru učenici razvijaju i uče, igra ima i odgojnu funkciju. Igre s pravilima vrlo su važno odgojno sredstvo jer razvijaju samokontrolu, uče ih da su u životu potrebna i neka pravila te ih uče poštivanju i odgovornosti. Stoga je vrlo važno nadgledati igru i ispravljati neprihvatljiva ponašanja.  Sadržaje ove tematske cjeline moguće je povezati sa sadržajima nastavnih predmeta: Hrvatski jezik (Jezično izražavanje, Pisanje – poštivanje pravopisne norme), Priroda i društvo (Ja sam učenik, Ponašanje u prometu). | |

**7. razred /70 nastavnih sati godišnje/**

|  |  |
| --- | --- |
| **PREDMETNO PODRUČJE: A/ Kineziološka znanja – biotička motorička znanja** | |
| **Odgojno-obrazovni ishod učenja** | **Razrada ishoda** |
| **A.VII.1** Učenik usvaja opća kineziološka teorijska znanja. | * definira pojam zdravlja * opisuje razvoj osobina i sposobnosti * opaža vanjske i unutarnje čimbenike promjena tijekom procesa vježbanja * nabraja i opisuje načine očuvanja zdravlja tjelesnom aktivnošću * razvija i njeguje higijenske navike |
| **Poveznice sa ZJNPP** | [**TZP-1.2.1**](https://kurikulum-zzoo.ba/hr/node/1972) |
| **Ključni sadržaji** | |
| * atletika * timski sportovi s loptom * sportska i ritmička gimnastika * borilački sportovi * sportovi na vodi, * sportovi s reketom * zimski sportovi * ostali sportovi u skladu s uvjetima i formalnim kompetencijama učitelja. | |
| **Preporuke za ostvarenje ishoda** | |
| Omogućiti sredstva i načine provođenja, usvajanja i poboljšavanja sastavnica tehnike različitih sportova i kinezioloških aktivnosti uz istovremeno učenje teoretskih znanja vezanih za ovaj ishod.    Sadržaj ove tematske cjeline može se povezati sa sadržajem nastavnog predmeta Biologija s međupredmetnim temama Osobni i socijalni razvoj. | |
| **Odgojno-obrazovni ishod učenja** | **Razrada ishoda** |
| **A.VII.2** Učenik izvodi stečena znanje u pojedinačnim i ekipnim motoričkim aktivnostima i sportskim igrama. | * usvaja informacije o pravilima i tehnikama pojedinih sportova, natjecanjima, opremi, spravama, prostorima i sl. * pokazuje stečena znanja u pojedinačnim i ekipnim motoričkim aktivnostima i sportskim igrama * razlikuje jednostavne elemente i tehnike te samostalno primjenjuje stečeno znanje u pojedinačnim i ekipnim motoričkim aktivnostima i sportskim igrama. |
| **Poveznice sa ZJNPP** | [**TZP-1.2.1**](https://kurikulum-zzoo.ba/hr/node/1972) |
| **Ključni sadržaji** | |
| * Odabrati raznovrsne kineziološke aktivnosti vodeći se zdravstvenom korisnošću, potencijalom za cjeloživotno korištenje i interesima pojedinog učenika. * obvezni kineziološki sadržaji (za koje postoje materijalni uvjeti i motoričke mogućnosti učitelja): plivanje, atletika, fitness, gimnastika (sportska i ritmička), nogomet, rukomet, plesovi, košarka, odbojka, tenis, stolni tenis, badminton, skijanje. * izborni kineziološki sadržaji (za koje postoje materijalni uvjeti, interes učenika i motoričke mogućnosti učitelja) npr.: vaterpolo, rolanje, hrvanje, judo, nordijsko hodanje, karate, aerobika, odbojka na pijesku, rukomet na pijesku, akrobatika, pilates, samoobrana, taekwondo, penjanje na umjetnu stijenu, sportsko rekreativne aktivnosti u vodi (jedrenje, ronjenje na dah, sinkronizirano plivanje…), skijaško trčanje, sanjkanje, jahanje, biciklizam, hokej na travi, triatlon, kajak, golf, parkour, street workout… * Zbog smislenosti učenja motoričkih znanja, najvažnije je osigurati i njihovu primjenu u slobodnom vremenu kroz sudjelovanje u raznovrsnim kineziološkim aktivnostima. Poticati bavljenje izvannastavnim i izvanškolskim kineziološkim sadržajima te aktivno vježbanje doma i u sportskim klubovima. | |
| **Preporuke za ostvarenje ishoda** | |
| Osigurati mogućnost izvođenja, usvajanja i usavršavanja elemenata tehnike raznovrsnih grupacija sportova i kinezioloških aktivnosti.  Prednost pri odabiru sadržaja za poduku dati onim kineziološkim znanjima koja imaju veću vjerojatnost cjeloživotne primjene.  Podučavati široki spektar motoričkih znanja kako bi svaki učenik imao veću vjerojatnost da neka od tih znanja i sadržaja prihvati i prakticira u svom sadašnjem, ali i budućem životu.  Aktivnosti usmjeriti prema usavršavanju tehnike sportova u skladu s razvojnim obilježjima učenika.    Sadržaj ove tematske cjeline može se povezati sa sadržajem nastavnog predmeta Biologija s međupredmetnim temama Osobni i socijalni razvoj. | |
| **Odgojno-obrazovni ishod učenja** | **Razrada ishoda** |
| **A.VII.3** Učenik pokazuje i u kretanju povezuje strukture kretanja kroz ritam i ples | * slijedi i ponavlja strukture kretanja kroz ritam i ples * razlikuje i pokazuje strukture kretanja kroz ritam i ples. |
| **Poveznice sa ZJNPP** | [**TZP-1.2.1**](https://kurikulum-zzoo.ba/hr/node/1972) |
| **Ključni sadržaji** | |
| * ritmičke strukture, aerobika * folklorni, društveni i sportski ples. | |
| **Preporuke za ostvarenje ishoda** | |
| Kroz vježbanje i ponavljanje koraka iste usvajamo te onda nadograđujemo plesne elemente i povezujemo korake u koreografiju.  Plesne strukture utječu na učenike tako što kod njih razvijaju stvaralaštvo, ritmičnost, harmoničnost te stil i lijepo držanje.  Poticati njegovanje tradicijskog plesa, usaditi važnost i ljepotu narodnih običaja, kako bi znali cijeniti bogatstvo svojeg naroda te ga spasiti od zaborava.    Sadržaj ove tematske cjeline može se povezati sa sadržajem nastavnog predmeta Biologija s međupredmetnim temama Osobni i socijalni razvoj. | |

|  |  |
| --- | --- |
| **PREDMETNO PODRUČJE: B/ Motorička i morfološka dijagnostika i transformacija** | |
| **Odgojno-obrazovni ishod učenja** | **Razrada ishoda** |
| **B.VII.1** Učenik prati svoje morfološke karakteristike, motoričke i funkcionalne sposobnosti | * interpretira rezultate svojih motoričkih i funkcionalnih sposobnosti * procjenjuje svoje motoričke i funkcionalne sposobnosti u odnosu na rezultate prijašnjih mjerenja i planira daljnji napredak – što i kako vježbati. |
| **Poveznice sa ZJNPP** | [**TZP-2.1.1**](https://kurikulum-zzoo.ba/hr/node/1975) |
| **Ključni sadržaji** | |
| * morfološka obilježja * motoričke sposobnosti * testiranja. | |
| **Preporuke za ostvarenje ishoda** | |
| Aktivnosti usmjeriti na praćenje morfoloških obilježja: to podrazumijeva utjecaj tjelesnoga vježbanja na povećanje mišićne mase i regulaciju potkožnoga masnog tkiva i motoričkih sposobnosti.  Kod testiranja motoričkih funkcija ukazivati na veću važnost motoričkih sposobnosti koje imaju veći utjecaj na ljudsko zdravlje.  Sadržaj ove tematske cjeline može se povezati sa sadržajem nastavnog predmeta Fizika s međupredmetnim temama Osobni i socijalni razvoj. | |
| **Odgojno-obrazovni ishod učenja** | **Razrada ishoda** |
| **B.VII.2** Učenik razvija svoje motoričke sposobnosti i transformira morfološke karakteristike. | * poboljšava razinu motoričkih sposobnosti i funkcionalne sposobnosti u odnosu na prijašnje vrijednosti * poboljšava ili zadržava na visokoj razini svoje morfološke karakteristike. |
| **Poveznice sa ZJNPP** |  |
| **Ključni sadržaji** | |
| * vježbe i drugi kineziološki sadržaji za transformaciju morfoloških obilježja, motoričkih i funkcionalnih sposobnosti te obilježja pravilnoga tjelesnog držanja. | |
| **Preporuke za ostvarenje ishoda** | |
| Aktivnosti usmjeriti prvenstveno na razvoj onih morfoloških obilježja, motoričkih i funkcionalnih sposobnosti koja su važna za zdravlje (zdravstveni fitness – aerobna izdržljivost, jakost, stabilizacija i kontrola, pokretljivost/fleksibilnost, koordinacija, sastav tijela / mišićna masa i masno tkivo).  Skill fitness (eksplozivnost, brzina, agilnost...) razvijati više kod učenika koji pokazuju interes za pojedine natjecateljske sportove koji zahtijevaju brzinsko snažne sposobnosti.    Sadržaj ove tematske cjeline može se povezati sa sadržajem nastavnog predmeta Biologija s međupredmetnim temama Osobni i socijalni razvoj. | |

|  |  |
| --- | --- |
| **PREDMETNO PODRUČJE: C/ Primjena kinezioloških sadržaja i igara** | |
| **Odgojno-obrazovni ishod učenja** | **Razrada ishoda** |
| **C.VII.1** Učenik prati osobna motorička postignuća i njihov napredak. | * prati i uspoređuje osobna postignuća u natjecanjima i igrama * prati i uspoređuje osobna postignuća u različitim sportskim disciplinama * prati i uspoređuje osobna postignuća u razvoju u različitim motoričkim zadacima i testovima * uspoređuje svoja motorička postignuća s postignućima drugih učenika * prati svoja motorička postignuća foksirajući se na svoj napredak, a ne prvenstveno na cilj biti bolji od drugih. * teži biti bolji od samog sebe * participira u različitim sportskim aktivnostima trudeći se biti što bolji i dati sve od sebe. |
| **Poveznice sa ZJNPP** | [**TZP-2.3.2**](https://kurikulum-zzoo.ba/hr/node/1981) |
| **Ključni sadržaji** | |
| * atletika * fitness * sportovi s loptom * sportska i ritmička gimnastika * borilački sportovi * plivanje i sportovi na vodi * sportovi s reketom * zimski sportovi * ples * drugi kineziološki sadržaji za koje postoje materijalni uvjeti, interes učenika i kompetencije učitelja za obučavanje. Ispod su navedeni mogući primjeri: rolanje, nordijsko hodanje, aerobik, samoobrana, sanjkanje, jahanje, biciklizam, plivanje, slobodno penjanje, kajakaštvo, osnove golfa, street workout,… | |
| **Preporuke za ostvarenje ishoda** | |
| Aktivnosti usmjeriti na razvijanje motoričkih dostignuća (poboljšanje rezultata ili uspješnosti u kineziološkim aktivnostima) u skladu s razvojnim obilježjima učenika.  Omogućiti sredstva i načine provođenja, usvajanje i usavršavanja različitih sportova i kinezioloških aktivnosti.  Koristiti kineziološke sadržaje u kojima je moguće mjeriti postignuća u skladu s razvojnim obilježjima učenika.  Težiti razvijanju stava kod učenika „želim biti bolji od samog sebe“.    Sadržaj ove tematske cjeline može se povezati sa sadržajem nastavnog predmeta Biologija s međupredmetnim temama Osobni i socijalni razvoj. | |
| **Odgojno-obrazovni ishod učenja** | **Razrada ishoda** |
| **C.VII.2**  Učenik izvodi raznovrsne vježbe i igre za razvoj motoričkih postignuća. | * prepoznaje vježbe za razvoj motoričkih postignuća * bira vježbe za razvoj motoričkih postignuća * aktivno participira u sportskim igrama. |
| **Poveznice sa ZJNPP** | [**TZP-1.2.1**](https://kurikulum-zzoo.ba/hr/node/1972) |
| **Ključni sadržaji** | |
| * kineziološki sadržaji i igre u kojima je moguće razvijati motorička postignuća, a u skladu s razvojnim obilježjima učenika i materijalnim mogućnostima škole. | |
| **Preporuke za ostvarenje ishoda** | |
| Aktivnosti usmjeriti na razvijanje motoričkih dostignuća (poboljšanje rezultata ili uspješnosti u kineziološkim aktivnostima) u skladu s razvojnim obilježjima učenika.  Zadatak učenika je postizanje što boljeg rezultata u određenoj aktivnost te pokazivanje svog maksimuma.    Sadržaj ove tematske cjeline može se povezati sa sadržajem nastavnog predmeta Biologija s međupredmetnim temama Osobni i socijalni razvoj. | |

|  |  |
| --- | --- |
| **PREDMETNO PODRUČJE: D/ Zdrav životni stil i zdravstveni učinci kinezioloških aktivnosti** | |
| **Odgojno-obrazovni ishod učenja** | **Razrada ishoda** |
| **D.VII.1** Učenik izvodi vježbe za pravilno tjelesno držanje s razumijevanjem njihova utjecaja. | * izvodi vježbe za simetriju tjelesnog držanja, vježbe pokretljivosti, vježbe aktivacije trupa, uspostave pravilnog abdominalnog obrasca disanja te aktivaciju mišića gornjih i donjih udova. |
| **Poveznice sa ZJNPP** | [**TZP-2.1.1**](https://kurikulum-zzoo.ba/hr/node/1975) |
| **Ključni sadržaji** | |
| * vježbe za pokretljivost * vježbe aktivacije trupa * uspostave pravilnog obrasca disanja * simetrična aktivacija mišića gornjih i donjih udova. | |
| **Preporuke za ostvarenje ishoda** | |
| Aktivnosti usmjeriti k realizaciji pravilne tehnike izvođenja vježbi s razumijevanjem njihova utjecaja na tijelo.  Sadržaj ove tematske cjeline može se povezati sa sadržajem nastavnog predmeta Fizika s međupredmetnim temama Osobni i socijalni razvoj. | |
| **Odgojno-obrazovni ishod učenja** | **Razrada ishoda** |
| **D.VII.2** Učenik prepoznaje utjecaj i važnost prehrambenih navika uz tjelesno vježbanje na reguliranje i održavanje tjelesne mase | * istražuje, povezuje i objašnjava vezu vježbanja i prehrambenih navika na motoričke aktivnosti i regulaciju tjelesne mase * planira zdrave načine prehrane i predviđa njihov utjecaj na tjelesno vježbanje, uspješnost u sportskoj aktivnosti i regulaciji tjelesne mase. |
| **Poveznice sa ZJNPP** | [**TZP-2.2.2**](https://kurikulum-zzoo.ba/hr/node/1978) |
| **Ključni sadržaji** | |
| * ciklička gibanja raznovrsnim tempom * motoričke igre * izvođenje vježbi za jačanje primjerenog opterećenja * plan prehrane. | |
| **Preporuke za ostvarenje ishoda** | |
| Poticati učenike na redovito bavljenje nekom tjelesnom aktivnosti koja poboljšava zdravlje, jača mišiće i kosti, poboljšava metabolizam, uravnotežuje tjelesnu masu, utječe na bolji san te stjecanje više samopouzdanja.  Upozoravati na važnost zdrave prehrane. Poticati ih da nose zdrave užine u školu i da idu pješice ili biciklom u školu i iz škole ako imaju uvjete za to.    Sadržaj ove tematske cjeline može se povezati sa sadržajem nastavnog predmeta Biologija s međupredmetnim temama Osobni i socijalni razvoj. | |
| **Odgojno-obrazovni ishod učenja** | **Razrada ishoda** |
| **D.VII.3** Učenik sudjeluje u natjecanjima koja razvijaju sposobnost samoregulacije, suradničkog odnosa i nenasilnog rješavanja sukoba. | * razvija sposobnost samoregulacije * razvija sposobnost suradničkoga odnosa * razvija sposobnost nenasilnoga rješavanja sukoba. |
| **Poveznice sa ZJNPP** | [**TZP-2.3.3**](https://kurikulum-zzoo.ba/hr/node/1982) |
| **Ključni sadržaji** | |
| * sportska natjecanja * socijalna interakcija kroz razne oblike tjelesnih aktivnosti. | |
| **Preporuke za ostvarenje ishoda** | |
| Poticati aktivno sudjelovanje u sportovima iz raznovrsnih grupacija. Pridržavanje sportskih pravila. Omogućiti učenicima bogatu socijalnu interakciju i time socijalnu prilagodbu na raznovrsne situacije tijekom igre i natjecanja.    Sadržaj ove tematske cjeline može se povezati sa sadržajem nastavnog predmeta Biologija s međupredmetnim temama Osobni i socijalni razvoj. | |

**E/ UČENJE I PODUČAVANJE**

Ciljani tjelesni trening postao je biološka nužnost za održanje zdravlja čovjeka. Stoga učenje i podučavanje mora biti usmjereno prema cjeloživotnoj tjelesnoj aktivnosti. Da bi učenike motivirali za zdrav i tjelesno aktivan život nužno je objasniti im zašto je poželjno živjeti zdravo i tjelesno aktivno i kako to postići. Stoga je to u ovom kurikulu zasebno predmetno područje (D). Naime, učeničko poznavanje djelovanja tjelesne aktivnosti i vježbanja na organizam i zdravlje čovjeka može povećati motiviranost za tjelesnu aktivnost.

Objašnjenja zašto je poželjno živjeti zdravo moraju biti takva da ih učenici motivirano saslušaju, razumiju i prihvate kao ispravna i poželjna. Učenici se nalaze u fazi kada su najčešće zdravi te ih je teško sve motivirati samo argumentima kako je tjelesna aktivnost i vježbanje zdravo. Važno je da osjete radost igre, natjecanja i užitak uslijed aktivnosti vlastitog tijela. Važan motiv učenicima za tjelesnu aktivnost i zdrav životni stil jest i građa njihova tijela. Pretilost s jedne strane i mišićno oblikovanje tijela s druge, odličan su motiv većini učenika za tjelesnu aktivnost. Pri tomu im treba naglasiti kako za trajno održavanje poželjne građe tijela treba ne samo biti tjelesno aktivan i zdravo se hraniti, nego i generalno živjeti zdravim životnim stilom. Znanost je potvrdila da su spavanje i stres bitni u održavanju postotka masti na poželjnoj razini.

Kod većine učenika nije problem da saslušaju i razumiju objašnjenja, pogotovo ako se učitelj/nastavnik trudi prenijeti im to na zanimljiv način i autentično svojim stilom života stoji iza onoga što očekuje od učenika. Važnije je da učenici trebaju ono što su naučili i prihvatiti kao vrijednost, ali i sustavno prakticirati. Najčešće većina učenika zakazuje u krajnjoj fazi u stjecanju trajnih navika tjelesno aktivnog života. Pridobiti učenika koji živi neaktivnim i nezdravim životnim stilom za promjenu, nije lako. Tjelesna aktivnost traži vrijeme i iziskuje napor. Ako se stručno, predano, uz opušteno okruženje i osobno autentično motivira učenik za zdrav životni stil te ako mu u tomu pomažu mediji, društvena okolina, političke vlasti koje osiguravaju povoljne materijalne uvjete za tjelesnu aktivnost, značajno se povećava vjerojatnost da učenici postanu tjelesno aktivni i ustraju.

Jedan od važnih činitelja jest slanje poruke učenicima da je tjelesna aktivnost u slobodnom vremenu presudna. Ta poruka može se poslati i davanjem ocjena za izvannastavnu i izvanškolsku aktivnost učenika. Tako se nastavnik ne smije oglušiti na činjenicu da učenik trenira u sportskom klubu i ne nagraditi tu aktivnost odličnom ocjenom. Ne zbog ocjene nego zbog poruke o važnosti takvog učeničkog angažmana. Isto važi za fitness klub ili za sustavno vježbanje doma koje je primjetno kroz morfološke transformacije učenika.

Poticajno okruženje za učenje i podučavanje podrazumijeva okruženje u kojem učenik neće osjećati pritisak, bilo od rezultata, ocjene ili pogleda vršnjaka. Pored isključivanja elemenata pritiska i tenzije, na motiviranost čovjeka za neku aktivnost djeluju još i osjećaj kompetentnosti, važnost, interes i uživanje.

Osjećaj kompetentnosti jest najvažniji. Iluzorno je očekivati da će neki učenik voljeti igrati neki loptački sport ako ga ne zna dobro igrati. Sport vole oni učenici koji se u tom sportu osjećaju uspješni i koji ga znaju igrati te obrnuto. Važno je sustavno obučavanje različitih kinezioloških aktivnosti kako bi se svaki učenik *ulovio*za neku ili više njih. Za one učenike koji ne postanu kompetentni niti u jednom sportu, preostaju jednostavnije kineziološke aktivnosti kao što su fitness sadržaji, vježbe oblikovanja, brzo hodanje i trčanje i slično. To ne mora biti problem jer veliki dio učenika koji su i postali kompetentni u nekoj sportskoj igri nekada u odrasloj dobi obično se prestanu baviti tim sportom. Stoga je važno da fitness sadržaje (za jakost, aerobnu izdržljivost, fleksibilnost-pokretljivost) prođu svi učenici i svladaju ih na visokoj razini. Pri tomu učenici moraju biti informirani o dominantnoj vrijednosti treninga aerobne izdržljivosti za ljudsko zdravlje.

Učenici trebaju usvajati brojna motorička znanja (1. područje) posebno ona koja imaju veću zdravstvenu vrijednost i veću vjerojatnost cjeloživotnog korištenja kod pojedinog učenika.

Važnost koju učenik pridaje kineziološkim aktivnostima i zdravom životnom stilu, svakako ovisi o učitelju/nastavniku i njegovom trudu u objašnjavanju utjecaja vježbanja, prehrane, sna, stresa, opijata na zdravlje čovjeka. Ako učenik nije svjestan važnosti tjelesne aktivnosti za zdravlje, on će biti aktivan samo kad i dok mu je to zabava ili igra. Teško će prihvatiti zdrav životni stil. Stoga učitelj/nastavnik ima zadatak pored stvaranja kineziološki pismenog učenika u kontekstu stjecanja motoričkih znanja i razvoja motoričkih sposobnosti, također biti (osobnim primjerom) promotor važnosti zdravog života.

Interes i uživanje također djeluju na motivaciju čovjeka. Važno je da učenik prođe različite vrste kinezioloških aktivnosti i pronađe one u kojima uživa ili ima izražen interes. Učitelj/nastavnik dužan je osigurati na nastavi dovoljno sadržaja u kojima će učenici kroz aktivnost, igru i nadmetanje uživati. Pri tomu ne smije otići u krajnost da se nastava svodi dominantno i samo na igru. Ovo je rizično stoga što je nemotiviranom učitelju/nastavniku najlakše kada se učenici igraju. Motivacija učitelja/nastavnika za ostvarivanje suštinskih ciljeva Tjelesne i zdravstvene kulture (zdrav i aktivan životni stil) od presudne je važnosti. I stoga, pored toga što prilagođava nastavu učenicima ili pojedinom učeniku, također dijelom treba prilagoditi nastavu i sebi kako bi održao i svoju motiviranost na visokoj razini.

Princip individualizacije od velike je važnosti u Tjelesnoj i zdravstvenoj kulturi i treba težiti izaći ususret učeničkoj želji i preferencijama, ali s druge strane imati pri tomu u vidu i njegove potrebe. Ignorirati konstantno želju učenika jednako je pogrešno kao i konstantno joj udovoljavati.

Jedna od važnih komponenti poticajnog okruženja u nastavi je i raspoloženje učitelja/nastavnika. Ako je vedar, veseo, komunikativan, pokazuje energiju i želju za podučavanje učenika, to će svakako pozitivno djelovati na nastavni proces, ali i na dugoročne ciljeve. Naime, učenik svoju odluku o zdravom životnom stilu veže i uz svoje stavove prema učitelju/nastavniku te je jako važno da oni budu pozitivni.

Informacijsko-komunikacijsku tehnologiju (IKT) u vidu aplikacije za vježbanje, brojanje koraka, prijeđenih kilometara i slično koriste mnogi učenici bez da ih se potakne. Utjecaj društvenih mreža i interneta na tjelesnu aktivnost učenika jest ogromna. Zadatak učitelja/nastavnika je promicati i poticati učeničko korištenje IKT-a i pri tomu koristiti strategije tipa: „Pogledajte na Instagramu i vidjet ćete da svi treniraju i pokušavaju izgraditi svoje tijelo, trebate slijediti te trendove!“.

Opremljenost škola fitness rekvizitima obično je slaba ne samo zbog materijalnih mogućnosti škole nego i nestavljanja naglaska na ovo popularno i važno područje kineziologije. Vjerojatnost da će učenik u odrasloj dobi koristiti fitness sadržaje puno je veća nego bilo koje druge aktivnosti ili sporta. Fitness nema tradiciju biti sadržajem nastave Tjelesne i zdravstvene kulture. Međutim, njegova uporabna vrijednost u svakodnevnom životu učenika, ali i zdravstvena vrijednost, puno je iznad većine sadržaja koji se pod utjecajem zastarjele tradicije i danas rade u nastavi Tjelesne i zdravstvene kulture.

Posebnu važnost treba posvetiti motiviranju učenika za zdravu prehranu. Umjerenost, raznovrsnost i kvaliteta tri su osnovne zakonitosti zdrave prehrane. Kvaliteta je pedagoški najvažnija, s obzirom na to da u njoj većina učenika najviše griješi. Važno je objasniti zašto je integralno brašno i proizvodi zdravije od rafiniranog i poticati ih da jedu integralno; koje masti su više, a koje manje zdrave; *junk food* (gazirana pića, grickalice…) i njegove štetnosti u kontekstu sve tri zakonitosti.

Učenicima treba sustavno naglašavati kako je tjelesna aktivnost, posebno trening aerobne izdržljivosti, jakosti i fleksibilnosti jedno od oružja borbe protiv negativnog utjecaja stresa. Meditacija i tehnike disanja također. Lijekovi, budući da imaju nuspojave, dolaze tek kao krajnja i nepoželjna mjera.

Znanost naglašava veliku važnost spavanja i dovoljno kvalitetnog sna za zdravlje čovjeka. Zbog pametnih telefona i izlazaka do kasno u noć učenici često ne zaspu na vrijeme. S druge strane škola često počinje u jutro prerano i time sprječava da se učenici naspavaju. Znanstveno je nedvojbeno dokazano da to ima svoje negativne reperkusije i na učenje učenika, općenito i na zdravlje. Američka pedijatrijska udruga traži od svih škola da učenicima u pubertetu nastava ne počinje prije 9 sati u jutro. Nažalost, većina škola u BiH to ne omogućava i zato je na nastavnicima da ukazuju učenicima na ozbiljnu zdravstvenu štetnost kojoj se izlažu ako ne spavaju na vrijeme, dovoljno dugo i kvalitetno.

Nekonzumiranje opijata mora biti važan cilj učenja i poučavanja jer npr. ako učitelj/nastavnik uspije nekog učenika motivirati da ne postane pušač, napravio je time više za njegovo zdravlje nego učenjem kinezioloških sadržaja.

Kurikuli Tjelesne i zdravstvene kulture brojnih država potiču učenika na tjelesnu aktivnost i boravak u prirodi te ekološku svijest. Potrebno je ukazivati učeniku da trenira uvijek kad može u prirodi i na otvorenom, ali i na zdravstvenu korisnost boravka u šumi, pored mora, rijeka i jezera.

Redovni liječnički pregledi važni su za prevenciju mnogih bolesti i zdravstvena kultura podrazumijeva da se o našem zdravlju brinemo i da redovito posjećujemo liječnika. Nužno je kod učenika razvijati tu svijest i odgovornost.

Na navedene dijelove zdravog života učenike treba jednom mjesečno podsjetiti te naglasiti te zdravstvene ciljeve koji proizlaze i iz samog naziva predmeta.

**F/ VREDNOVANJE I OCJENJIVANJE**

Predmet Tjelesna i zdravstvena kultura ima primarnu svrhu podučiti i motivirati učenike za ***cjeloživotnu, sa zdravljem povezanu tjelesnu aktivnost i druge segmente zdravog životnog stila***. S obzirom na to da su osnovni cilj i glavni ishod vezani, ne samo uz trenutnu nego u prvom redu cjeloživotnu tjelesnu aktivnost, vrednovanje učinkovitosti nastavnog procesa u Tjelesnoj i zdravstvenoj kulturi specifično je i u odnosu na druge predmete otežano. Nažalost, nije moguće cjeloživotno praćenje učeničkog zdravog životnog stila, ali pedagoški ideal i pretpostavka je da će tjelesno i zdravstveno odgojen učenik kroz cijeli svoj život:

* primjenjivati motorička i teoretska znanja koja je stekao na satima Tjelesne i zdravstvene kulture
* držati na visokoj razini svoje, uz zdravstveni fitness vezane, motoričke sposobnosti (aerobna izdržljivost, jakost, pokretljivost) i morfološka obilježja (niska razina masnog tkiva i visoka razina mišićne mase)
* koristiti različite kineziološke aktivnosti i u svrhu igranja, zabave, rekreacije, boljeg socijalnog života, smislenog provođenja slobodnog vremena po mogućnosti u prirodi
* živjeti općenito zdravim životnim stilom
* zdravo se hraniti, ne pušiti i ne piti, koristiti antistresne strategije, imati kvalitetnu higijenu spavanja, redovito se liječnički kontrolirati…

Izrazito je važno da proces vrednovanja (ocjenjivanja ili davanja povratnih informacija) za vrijeme učeničkog školovanja ne utječe negativno na vjerojatnost ostvarivanja iznad navedenih cjeloživotnih ciljeva i ishoda ovog predmeta. Stoga ocjene ili kritike od strane učitelja/nastavnika moraju biti u prvom redu u funkciji poticanja učenika na pozitivne emocije, stavove i navike vezane uz tjelesno aktivan i zdrav životni stil.  Npr. ako učenik nije iz opravdanih razloga uspio usvojiti dovoljno dobro motorička znanja stoga što ima slabiju koordinaciju ili nije uspio dovoljno razviti motoričke sposobnosti i/ili reducirati masno tkivo zbog svoje genetike, kontraproduktivno je vrednovati ga lošijom ocjenom ako se on trudio napredovati, ako je tjelesno aktivan i živi zdravim životnim stilom.

Elementi vrednovanja proizlaze navedenog i odnose se konkretno na vrednovanje:

1. Kvalitete usvojenosti i usavršenosti motoričkih i teoretskih kinezioloških znanja
2. Razine napretka u razvijenosti motoričkih i funkcionalnih sposobnosti i morfološkim transformacijama
3. Navika tjelesno aktivnog i zdravog životnog stila.

Budući  da vrednovanje mora biti u funkciji ostvarenja ishoda, važno je kod ocjenjivanja veći naglasak staviti na ona motorička znanja koja su više važna za budući život učenika (npr. pravilna tehnika trčanja i hodanja, pravilna tehnika izvedbe vježbi za poboljšanje motoričkih sposobnosti…) i ona koja imaju veću vjerojatnost cjeloživotne primjene od strane učenika (oni sportovi ili kineziološke aktivnosti koje učenik preferira, koje ima mogućnosti lakše koristiti zbog toga što ne zahtijevaju teško dostupnu opremu, broj sudionika i slično).

Vrednovanje je poticaj i učitelj/nastavnik mora iskoristiti svaku opravdanu mogućnost da učenika nagradi dobrom ocjenom ili zasluženom pohvalom kako bi ga motivirao da ustraje (ne samo za aktivnosti na nastavi, nego i za izvannastavne i izvanškolske aktivnosti). Učenik koji ide na neku od školskih sportskih sekcija treba biti nagrađen odličnom ocjenom. Također, ako sudjeluje na međurazrednim i međuškolskim sportskim natjecanjima ili nenatjecateljskim kineziološkim aktivnostima (npr. biciklijada i drugi). Učenik koji redovito trenira u nekom sportskom klubu ili fitness klubu ima puno veći tjedni fond sati tjelesne aktivnosti nego na samoj nastavi Tjelesne i zdravstvene kulture. Sudjelovanje učenika u sportskim ligama i vježbanje u fitness centrima te vježbanje u slobodnom vremenu bitni su ciljevi ovog predmeta i trebaju biti domaća zadaća svakom učeniku čije izvršenje treba biti nagrađeno odličnom ocjenom za aktivnost u okviru jednog polugodišta. Također, oni učenici koji su svoje životne potrebe podredili tjelesnoj aktivnosti, npr. da u školu udaljenu kilometrima dolaze biciklom ili hodanjem umjesto javnim prijevozom, trebaju biti nagrađeni za tjelesno aktivan i ekološki osviješten pristup životu.

Za neke od navedenih dijelova ocjenjivanja može biti problem njihovo praćenje od strane učitelja/nastavnika. Uglavnom, postoje mogućnosti da učenik dokaže iskaznicom da je član sportskog ili fitness kluba. Naravno da učitelj/nastavnik može provjeriti znanja tog učenika iz tog sporta ili fitness sadržaja i time imati dokaz njegova sudjelovanja.

Kada je u pitanju redovito vježbanje doma, ono je izrazito poželjno i bez obzira na sve ostalo iznad navedeno cilj je da svaki učenik redovito radi na poboljšanju svoje aerobne izdržljivosti, jakosti i pokretljivosti. Budući da ove tri motoričke sposobnosti nisu visoko genetski uvjetovane, učenik koji ih redovito vježba kući najčešće će moći demonstrirati i višu razinu rezultata što treba nagraditi odgovarajućom ocjenom i verbalnom nagradom, odnosno pohvalom. Za neke učenike ocjena iz Tjelesne i zdravstvene kulture nije problem i nema veliku važnost, ali pohvala pred cijelim razredom, razredniku i roditeljima može mu biti velik poticaj da ustraje.

Pretilost je bolest i veliki problem u suvremenom svijetu. Stoga je važan cilj i ishod da učenik drži svoj sastav tijela na poželjnoj razini. Naravno da učitelj/nastavnik neće dati negativnu ocjenu učeniku ako je povećao svoju potkožnu mast, ali ako ju je uspio značajno reducirati treba ga nagraditi i ocjenom i pohvalom.

Ocjenjivanje motoričkih sposobnosti prema zadanim normama nije preporučljivo jer neki učenici zbog svojih genetskih granica ne mogu dostići norme, ali zato oni koji mogu i oni koji značajno napreduju trebaju biti za to biti nagrađeni i ocjenom.

Formativno vrednovanje pedagoška je novost i suvremenost u drugim predmetima, ali u ovom predmetu ono funkcionira oduvijek. Inicijalno mjerenje i tranzitivna mjerenja morfologije i motorike spadaju u formativno praćenje te daju informaciju o stanju i napretku učenika. Finalno mjerenje ima formativni karakter iako može imati i sumativnu ulogu. Elementi vrednovanja nisu jednako zastupljeni pri donošenju zaključne ocjene. U zaključnoj ocjeni motorička znanja mogu npr. činiti ukupno 40 %, motorička dostignuća 10 %, a tjelesna aktivnost i odgojni učinci 50 % ukupne vrijednosti zaključne ocjene.

Formativno vrednovanje u kontekstu stjecanja motoričkih znanja konstantan je dio procesa učenja jer učitelj/nastavnik konstantno daje povratnu informaciju učeniku što je kod nekog elementa tehnike dobro izveo, a što treba ispraviti.

Tjelesna i zdravstvena kultura za učenike ne smije biti stresan nego relaksirajući i zabavan predmet kako bi ga zavoljeli i ponijeli u život pozitivne emocije prema svemu što ovaj predmet promovira i potiče. Stoga je i kod sumativnog vrednovanja (ocjenjivanja) važno, kad god je to moguće, odraditi ga usporedno. Npr. dok učenik vježba neki element tehnike ugodno ga iznenaditi onog trenutka kad to bude za ocjenu *odličan* i tako izbjeći za učenike iz drugih predmeta uvjetovani stres službenog ocjenjivanja.

Također, nema razloga da pri ocjenjivanju motoričkih znanja učenik nema mogućnost većeg broja ponavljanja ili pokušaja, ali i mogućnost naknadnog popravljanja ocjene jer cilj Tjelesne i zdravstvene kulture nije uhvatiti učenika u neznanju i kazniti ga lošom ocjenom jer na vrijeme nije stekao neku motoričku vještinu, sposobnost ili dostignuće. Logično je ostaviti mogućnost učeniku da prije kraja obrazovnog razdoblja ili kraja nastavne godine ispravi slabu ocjenu ako je uspio u međuvremenu dostići ciljanu razinu.

Ocjenjivanje mora biti u funkciji poticanja učenika na tjelesno aktivan i zdrav životni stil.

## KURIKUL NASTAVNOG PREDMETA VJERONAUK

**Biskupska konferencija Bosne i Hercegovine**

**Katehetski ured Biskupske konferencija Bosne i Hercegovine**

dr. sc. don Ante Pavlović, ravnatelj KU Biskupske konferencije

dr. sc. vlč. Tomislav Mlakić

mr. sc. vlč. Marko Vidović

**A/ OPIS PREDMETA**

Svrha je Katoličkoga vjeronauka u školi omogućiti učenicima sustavno, postupno i što cjelovitije upoznavanje, produbljivanje i usvajanje kršćanskoga nauka i katoličke vjere radi ostvarivanja evanđeoskog poziva na svetost i postignuća pune općeljudske, moralne i kršćanske zrelosti. Učenicima se omogućuje da dublje, istinito i sigurno upoznaju Kristovu osobu i cjelovitost njegova spasenjskoga navještaja, da svjesno, slobodno i odgovorno, na osobnoj i zajedničkoj razini, dublje upoznaju katoličku vjeru u njezinu učenju, slavljenju i življenju, da steknu znanje i razumijevanje njezinih evanđeoskih temelja i katoličkoga nauka, odnosa i nauka Katoličke Crkve prema drugim konfesijama, religijama i svjetonazorima.

Katolički vjeronauk jednako tako učenicima omogućuje poznavanje povijesnog hoda, djelovanja i utjecaja Katoličke Crkve na izgradnju ljudskoga društva i kulture i njezina doprinosa razvoju i napretku hrvatskog i europskih naroda u kulturi, znanosti i školstvu, umjetnosti i graditeljstvu. On time pridonosi cjelovitom odgoju i obrazovanju učenika u školi i ima svoje crkveno-teološko, antropološko-pedagoško, povijesno-kulturno i didaktičko-metodičko obilježje, mjesto i zadaću u školskom odgojno-obrazovnom sustavu i kurikulu.

Katolički vjeronauk u školi ima konfesionalno obilježje i usmjerenje. Kao školski predmet on sustavno posreduje, promišlja i tumači kršćansku Objavu i nauk Katoličke Crkve. Zasniva se na autonomiji znanstveno-teološkoga istraživanja i autentičnoga crkvenog priopćavanja kršćanske vjere i govora o Bogu na temelju razuma i Objave. On na teološkom i odgojnom planu ostvaruje vjernost Bogu i vjernost čovjeku. Vjernost Bogu događa se u istinitom i sigurnom upoznavanju i tumačenju cjelovitosti kršćanske Objave, evanđeoskoga navještaja i nauka Katoličke Crkve, njezine sakramentalne i povijesne stvarnosti i poslanja. Katolički vjeronauk stoga se po svom temeljnom sadržaju, odgojnoj i obrazovnoj zadaći, usredotočuje na osobu Isusa Krista u otajstvu Trojstvenog Boga: Oca, Sina i Duha Svetoga, na središnje događaje povijesti spasenja i osobito na Kristovo spasenjsko i otkupiteljsko djelo u okviru cjelovitoga nauka Katoličke Crkve.

Katolički vjeronauk je ekumenski i dijaloški vrlo otvoren, kako po svom odgojno-obrazovnom pristupu tako i po svojim ciljevima i sadržajima. Zadaća mu je učenike odgajati za istinski ekumenizam i poštovanje prema pripadnicima drugih kršćanskih Crkva i zajednica te za iskreni dijalog i suživot s pripadnicima različitih religija i svjetonazora, poštujući njihova vlastita uvjerenja, stavove i tradicije.

Suvremena škola zahtijeva cjeloviti odgoj i obrazovanje učenika te ostvarenje svih njegovih psihofizičkih, intelektualnih, duhovnih, moralnih i socijalnih potencijala. Katolički vjeronauk time pridonosi ostvarenju općih ciljeva demokratske i humane škole, pogotovo što cjelovit odgoj ljudske osobe promatra u svjetlu kršćanske antropologije i čovjeka koji je Božja slika, savršeno ostvarena u Isusu Kristu. Na tim se teološko-antropološkim izvorima nadahnjuju središnji sadržaji i ciljevi Katoličkoga vjeronauka koji omogućuju izgradnju i promicanje čovjekova dostojanstva, njegove duhovno-religiozne, etičke i moralne, socijalne i kulturne svijesti te kritičkoga i objektivnoga pristupa kako prema čovjekovu životu u cjelini tako i prema različitim pojavama i izazovima suvremenoga svijeta i društva.

Katolički vjeronauk u isto vrijeme promiče i ostvaruje interdisciplinarni dijalog i međupredmetnu suradnju s drugim nastavnim predmetima unutar društveno-humanističkog i drugih odgojno-obrazovnih područja. Kako su vjeronaučni sadržaji povezani gotovo sa svim područjima znanja, ti sadržaji učenicima postaju važan interpretacijski ključ za razumijevanje ne samo religijskih sadržaja nego i razumijevanje cjelokupne ljudske, povijesne, društvene i kulturne stvarnosti u kojoj žive i djeluju.

Budući da Katolički vjeronauk, uz načelo vjernosti Bogu, promiče i načelo vjernosti čovjeku, on se odgojno i obrazovno usredotočuje na čovjeka kao Božje stvorenje i Božju sliku, na njegova temeljna pitanja o smislu života i ljudskoga postojanja. Te činjenice zahtijevaju poznavanje i vrednovanje povijesno-kulturne i egzistencijalne stvarnosti, napose općih etičkih i moralnih izazova i problema suvremenoga čovjeka i društva pa Katolički vjeronauk po svojim općim, posebnim i pojedinačnim ciljevima želi učenicima ponuditi i omogućiti potpunije poznavanje, razumijevanje i vrjednovanje čovjeka i svijeta, različitih povijesnih izvora i područja života te bogatstvo kršćanskih iskustava i postignuća, stvaralačkog izražavanja i djelovanja i tako pridonositi ostvarenju općega dobra čovjeka i cijele ljudske zajednice (čovječanstva).

U skladu s *Temeljnim ugovorom između Svete Stolice i Bosne i Hercegovine* (2006., čl. 16.) i sa školskim zakonodavstvom, Katolički vjeronauk poučava se u sklopu školskoga plana i programa i u skladu s voljom roditelja ili skrbnika, u svim osnovnim i srednjim školama kao redovni i „obvezni školski predmeta za sve one koji ga izaberu, pod istim uvjetima kao za druge obvezne predmete“; „predaju ga kvalificirani vjeroučitelji s kanonskim nalogom mjesnoga dijecezanskog biskupa, pridržavajući se svih prava i dužnosti koje iz toga proizlaze“, a „Programe i sadržaje nastave Katoličkog vjeronauka, udžbenike i didaktičku građu treba pripraviti i odobriti Biskupska konferencija Bosne i Hercegovine.“

Nastava Katoličkoga vjeronauka izvodi se tijekom svih odgojno-obrazovnih ciklusa. On je u devetogodišnjoj osnovnoj školi izborni obvezni nastavni predmet za učenike čiji ga roditelji ili skrbnici slobodno izaberu i izvodi se dva sata tjedno u okviru redovne nastave i nastavne satnice, pod jednakim uvjetima kao i ostali obvezni nastavni predmeti u školi, osim u prvom razredu u kojemu je trajanje nastavne satnice prilagođeno učenicima te razvojne dobi.

Katolički vjeronauk jednako je tako izborni obvezni predmet od prvoga do četvrtoga razreda gimnazije i dužni su ga pohađati učenici koji su ga, sa svojim roditeljima ili skrbnicima, izabrali i izvodi se s dva sata tjedno (70 sati godišnje) u onim školama gdje je to moguće, premda se za sada, u dogovoru s mjerodavnim ministarstvima obrazovanja, izvedbeno izvodi s jednim satom tjedno (35 sati godišnje).

**B/ CILJEVI UČENJA I PODUČAVANJA**

Katolički vjeronauk treba omogućiti da svaki učenik:

1. Razvije sposobnost postavljanja pitanja o Bogu, čovjeku, svijetu, smislu i vrijednostima života, etičkim i moralnim normama ljudskoga djelovanja te sposobnosti smislenoga predstavljanja i objašnjavanja odgovora koji na ta pitanja dolaze iz razuma, Objave i vjere Katoličke Crkve.
2. Upozna i razumije kršćansku religiju i katoličku vjeru te temeljne istine vjere u svjetlu cjelovitoga nauka Katoličke Crkve.
3. Poznaje sadržaj i osnovnu strukturu Biblije i temeljna obilježja kršćanske Objave i povijesti spasenja, da razumije značenje Božje riječi u Bibliji i crkvenom naviještanju te argumentirano raspravlja i vrednuje njezin utjecaj na povijest čovječanstva, ljudsku kulturu i konkretan život.
4. Pronalazi vlastiti put izgradnje života i odgovornoga moralnog djelovanja prema kršćanskoj poruci i katoličkoj vjeri te postane sposoban artikulirati, graditi i vrednovati život iz te vjerske i katoličke perspektive.
5. Upozna i vrednuje sakramente, liturgijska i crkvena slavlja te molitvu kao duhovnu snagu i duhovno-vjernički način pripadništva i života, zajedništva i slavlja u Katoličkoj Crkvi.
6. Poznaje temeljne događaje povijesti i tradicije Katoličke Crkve i shvaća njezinu sakramentalnu stvarnost, razumije da je ona zajednica Kristovih vjernika, nositeljica Objave Božje i navjestiteljica Radosne vijesti spasenja za sve ljude.
7. Shvati da je pripadnost Katoličkoj Crkvi, u okviru konkretne crkvene zajednice, poziv na svjesno i odgovorno kršćansko djelovanje i vladanje u Crkvi i u društvu.
8. Poznaje temeljna obilježja različitih religija, konfesija i svjetonazora te promiče razumijevanje i poštovanje drukčijih razmišljanja, stavova, tradicija i životnih odluka.
9. Poznaje i vrjednuje ulogu i doprinos kršćanstva, osobito Katoličke Crkve u kulturnome, obrazovnome, znanstvenome i gospodarskome razvoju i napretku hrvatskoga i bosansko-hercegovačkoga društva i zapadne civilizacije u prošlosti i sadašnjosti, izgrađujući pritom vlastiti stav odgovornosti, poduzetnosti, sudioništva i solidarne humanosti u nastojanju oko izgradnje „civilizacije ljubavi“.
10. Razvije religijsku i vjersku pismenost i komunikacijsku kompetenciju da bi se osnažio u suočavanju s različitim životnim situacijama kako bi kritički i kreativno mogao promišljati te argumentirano obrazlagati važnost osobnoga odgovornog djelovanja u Crkvi i društvu.

**C/ PREDMETNO PODRUČJE KURIKULA**

**A/ Čovjek i svijet u Božjemu naumu**

Katolički je vjeronauk mjesto koje omogućuje učeniku pronaći odgovore na pitanja o nadnaravnom izvoru i temeljnom smislu vlastitoga života. Uz to, on stvara prostor u kojem učenik može upoznati Boga koji je početak i stvoritelj svega stvorenoga. Po Isusu Kristu, utjelovljenom Sinu Božjemu, učeniku se nudi mogućnost učenja, ali i prihvaćanja spasenjskih Kristovih djela kao trajnoga znaka ljubavi Božje prema čovjeku. Razmišljajući nad biblijskim tekstovima i tumačeći svjedočanstva tradicije Katoličke Crkve, učenik može iskusiti Božji interes i brigu za čovjeka, posebno vidljiv i u današnjoj zadaći naviještanja kraljevstva Božjega. To je naviještanje najprije zadaća cijele Crkve, zajednice vjernika koja učenika potiče na otvorenost prema drugome, zajedništvo s Njim i zajedničko djelovanje prema svijetu i prirodi iz perspektive kršćanske vjere. Uz to, potrebno je tumačiti poruku Isusa Krista o kraljevstvu Božjemu kao poruku o razumijevanju i življenju uspješnoga života iz perspektive kršćanske vjere, što od učenika zahtijeva i sučeljavanje s različitim ponudama smisla i vrijednosti društva i kulture u kojoj žive. Na pitanja, dakle, o smislu života, smrti, patnje, ljubavi, nade, budućnosti, vječnosti učenici dobivaju odgovore utemeljene na katoličkome nauku o stvaranju čovjeka te njegovu otkupljenju i spasenju. Svijet se, u tome smislu, shvaća kao konkretno mjesto susreta Boga i čovjeka pa u učenikovim očima postaje znak ljubavi Božje prema čovjeku koja od njega zahtijeva odgovor i brigu za stvoreno. Osim što učenik upoznaje odgovore koje daje katolička vjera, omogućeno mu je razumijevanje svijeta i čovjeka na temelju drugih religija, svjetonazora i uvjerenja. Sve to služi stalnome propitivanju i izgradnji vlastite vjere, ali i prihvaćanju drugih koji temelje života čovjeka i svijeta vide iz vlastite religijske ili filozofijske perspektive. Promišljajući, dakle, i istražujući osobna egzistencijalna i društvena pitanja, učenik razvija duhovnu dimenziju, svoj unutarnji život te uči razumjeti značenja Božjih spasenjskih i otkupiteljskih čina i djelovanja prema čovjeku u njegovoj povijesti i životu.

**B/ Riječ Božja i vjera Crkve u životu kršćana**

Katolički vjeronauk pomaže učeniku shvatiti da je Riječ Božja najprije Isus Krist, objavljeni i utjelovljeni Sin Božji, koji je s Ocem, u zajedništvu s Duhom Svetim, od početka stvaranja svijeta i čovjeka, bio jedan Bog. Učeniku je omogućeno, shvaćajući otajstvo Božje objave čovjeku po Sinu, učiti da postoji i biblijska objava. Novost te biblijske objave sadržana je u činjenici da Bog govori ljudima po ljudima koji su nadahnuti Duhom Svetim. Upravo zbog tog nadahnuća, premda se služi jezikom vlastitim čovjeku različitih vremena i povijesnih epoha, Bog sam govori u pismima. Tako možemo reći: kao što je Riječ Božja postala tijelo po Duhu Svetomu u krilu Djevice Marije, *Sveto pismo*rađa se u krilu Crkve po djelovanju istoga Duha.

Djeca i učenici upoznaju *Bibliju* kao svetu knjigu kršćana te shvaćaju i tumače njezino cjelovito značenje za kršćanstvo i Katoličku Crkvu. U *Starome zavjetu* pred učenike se stavlja „ljubavna pripovijest“ između Boga i židovskoga naroda dok im *Novi Zavjet* donosi navještaj i svjedočanstvo o kraljevstvu Božjemu, o spasenjskom Kristovu djelu koje se događa i ostvaruje u Kristovoj smrti i uskrsnuću. Sučeljavanje s tim biblijskim tekstovima pomaže učenicima vlastiti život povezati s Riječju Božjom. Učenik po pismima, dakle, upoznaje temelje kršćanske objave, vjere i života Crkve. Upoznaje Isusa Krista kao Sina Božjega, navjestitelja Radosne vijesti. Promišlja i otvara se njegovom životu i poruci. Upoznaje temeljne istine katoličke vjere. U životima velikih biblijskih osoba, muškaraca i žena, ali i onih koji se u biblijskim spisima pojavljuju kao oni koji su se odrekli prijateljstva s Bogom, učenik pronalazi vlastita nadahnuća za život, ali i kršćansku utjehu u teškim trenucima. Učenik u svjetlu temeljnih kršćanskih sadržaja promišlja i izgrađuje svoj duhovno-religiozni, vjerski i kulturni identitet, bira vrednote i vrijednosti koje mu mogu donijeti spas, uči se odnositi prema sebi, drugima i svemu što ga okružuje. On ujedno odgovorno prosuđuje vlastiti život i različite probleme, nade i tjeskobe suvremenoga čovjeka, društva i svijeta u duhu Evanđelja i vjere Crkve. Upoznaje i istražuje *Bibliju*kao nadahnutu knjigu koja progovara o problemima, ali i radostima čovjeka. Rad s biblijskim tekstovima učeniku pruža mogućnost da najvažnija suvremena ljudska iskustva osvijetli biblijskim značenjem i porukom te da prepozna temeljna životna pitanja na koja *Biblija* daje odgovore protkane vjerom. Uz to, učenik upoznaje različita mjesta na kojima i u kojima živi Riječ Božja: liturgija Crkve, sakramenti, molitva, obiteljski život i drugo.

**C/ Kršćanska ljubav i moral na djelu**

Učenicima se od početka njihova obrazovanja omogućuje upoznavanje značenja i važnosti pravila i zapovijedi za sebe te za dobar suživot s drugima. U njima mogu iskusiti znakove koji im pomažu u usmjeravanju vlastitoga života te, s postupnom preuzimanju odgovornosti za svoje čine, i za život u zajednici. Sve to mogu doživjeti i iskusiti po izabranim biblijskim tekstovima, a posebno u radosnoj vijesti Evanđelja koje učenika čini slobodnim i upućuje ga na Božju ljubav i dobrotu, milosrđe i praštanje čovjeku. Učenici, uz biblijske tekstove, nadahnuće za prihvaćanje **evanđeoskih savjeta** pronalaze i u osobama koje su živjele prema tim pravilima i zapovijedima, te upoznaju konkretne modele i uzore odgoja za istinu, ljubav i dobrotu, pravednost, mir, solidarnost i druge vrjednote. Takav je pristup važan kako bi učenik od početka školovanja, pa nadalje, mogao razabrati, prosuditi i usvojiti da su kršćanska moralna pravila, vrjednote i vrijednosti duboko ukorijenjeni u život čovjeka, to jest da je moral konstitutivna dimenzija čovjekova života kao Božjega stvorenja. Kršćanski moral tako naznačuje stalni odnos Boga Stvoritelja i stvorenja te konačnoga pomirenja u odnosu Otkupitelja i čovjeka kao novoga stvorenja. Sukladno razvoju učenika i njegovu interesu, u ovom se predmetnom području razrađuju i nude tumačenja o mnogim suvremenim „slobodama“ čovjeka koje su nerijetko i ozakonjene, a nisu u skladu s moralom Katoličke Crkve. Tako učenici uče kritički prosuđivati, tumačiti, vrjednovati i prihvaćati, iz perspektive stvorenoga, oslobođenoga i otkupljenoga čovjeka, vrijednosti ljudskoga života od njegova začeća do prirodne smrti, kao i druge teme o kojima su pozvani razmišljati i zauzeti stavove. Pred učenika se također, objektivno i transparentno, stavljaju misli onih koji o pojedinim moralnim ili etičkim pitanjima imaju drukčije mišljenje i stavove od Katoličke Crkve, bilo da se govori o etičkim pitanjima (abortus, rodna ideologija, pitanje istospolnih zajednica i drugo) bilo o pitanjima o gospodarstvu i javnoj politici (korupcija, nepravedna podjela dobara, siromaštvo i drugo). U tom se pogledu pomno pazi da se učeniku cjelovito i jasno predoče i obrazlože istine kršćanske vjere i morala na temelju katoličkoga nauka. Promišljajući tako o različitim religijskim i moralnim pitanjima, učenik izgrađuje kritički odnos prema životu i svijetu, zauzima argumentirane stavove s obzirom na različita moralna pitanja i dvojbe, istražuje načine kako izgrađivati pravednije, solidarnije i tolerantnije društvo u skladu s kršćanskim odgovorima na moralna pitanja. Konačno, učenik time postaje svjestan izazova različitih sloboda i prisila današnjega svijeta i kulture te biva osposobljen za etično utemeljene prosudbe i solidarno djelovanje na temelju proročke i oslobađajuće moći kršćanske poruke koja je objavljena u Isusu Kristu.

**D/ Crkva u svijetu**

Već su ranokršćanski crkveni oci govorili da je čitav svijet čovjeku teologija. Zbog toga Katolički vjeronauk, kao crkvena stvarnost u školskom sustavu, želi proučavati i tumačiti svijet iz kršćanske perspektive. Ne samo to. On je nastavni predmet u kojemu se pred učenika stavlja povijesni pregled kršćanskoga shvaćanja, tumačenja i djelovanja Crkve u svijetu. Pod pojmom „svijet“ podrazumijeva se stvarnost u kojoj Crkva živi i djeluje. Misli se na stvarnost s vjerskoga, odnosno religijskoga, kulturnoga, umjetničkoga i društvenoga stajališta. Na početku školovanja učenik upoznaje svoje vlastito mjesto u svijetu i društvu, u obitelji i vjerskoj zajednici kojoj pripada i tako izgrađuje vlastiti identitet. Slijedom njegova razvoja i izgradnje, učenik postupno upoznaje, razumijeva, analizira, kritički prosuđuje i zauzima odgovoran stav i odnos prema povijesnim i sadašnjim ulogama Crkve na svjetskoj, europskoj, ali i na nacionalnoj razini. Učenik u tom smislu može upoznati i razumjeti kako je kršćanstvo kao religija utjecalo na hrvatsko i bosansko-hercegovačko društvo, njegovu povijest i sadašnjost, njegov jezik, obrazovanje, kulturu, umjetnost i bogatu tradiciju koja obuhvaća i čuva kršćanske vrijednosti koje postaju integrativna sastavnica i životna snaga ljudi na ovim prostorima. Učenik također istražuje doprinos i utjecaj različitih religija, ali i drugih društvenih i kulturnih ideja koje su utjecale na hrvatsko i bosansko-hercegovačko društvo. One se uvijek dovode u svezu i kritički ih se propituje i vrjednuje iz perspektive poslanja i djelovanja Crkve. Učenik također istražuje ulogu kršćanstva, ali i religije općenito, kao prafenomena ljudske civilizacije u suvremenome društvu. Takvo istraživanje uvodi učenika u razumijevanje međusobne ovisnosti društva i religije, i ujedno mu omogućuje argumentiranu interpretaciju kulturnih izričaja povezanih s različitim religijskim predajama, osobito, pak, s kršćanskom tradicijom. Tako učenik stječe iskustvo proučavanja i istraživanja konkretnih pojava i ostvarenja u povijesti Crkve, ali i ostvarenja u području umjetnosti, književnosti, znanosti, filozofije, etike, tehnike, običaja, prava, narodnih običaja itd. Na taj način učenik otkriva povezanost evanđelja i kulture, tj. utjecaj evanđelja ne samo na našu povijest i sadašnjost, nego i utjecaj kršćanstva općenito na suvremenu Europu. Velika imena znanstvene, kulturne i umjetničke baštine hrvatskoga naroda, kako ona iz daleke povijesti tako i sadašnjosti Katoličke Crkve, pružaju učeniku mogućnost uvida u konkretne činjenice neodvojivosti Crkve i društva na našem, ali i na širem europskom i svjetskom području. Posebno mjesto u tom smislu zauzima povijesna i tradicionalna vezanost našega naroda, duboko poštovanje i ljubav prema Blaženoj Djevici Mariji koja je samo jedan od mnogih znakova vjernosti hrvatskoga naroda Bogu i Katoličkoj Crkvi.

Produbljujući sadržaje i spoznaje o drugim religijama, kulturama i svjetonazorima, učenik se osposobljava za ekumenski i dijaloški pristup drugima i drukčijima. To mu u isto vrijeme omogućava čuvanje i razvijanje vlastitoga te upoznavanje i poštovanje kulturnoga, nacionalnoga i vjerskoga, odnosno religioznoga identiteta drugih i različitih od sebe. Sve to vodi učenika prema odgovornom djelovanju u svijetu u kojemu se nalazi i u kojemu će djelovati dijakonijski, tj. služeći mu u kršćanskoj perspektivi i izgrađujući tako solidarni humanizam prema drugima i, konačno, na taj način, biti svjedokom Crkve koja živi u svijetu i sa svijetom. Katolički vjeronauk tako omogućuje učeniku da tumači život i svijet kao mjesto Božje prisutnosti i iskustva Boga te ga time senzibilizira za sakramentalnost sveukupne stvarnosti u kojoj učenik uči simbolički razmišljati i tumačiti stvarnost oko sebe. Na taj se način učenika potiče i otvara za ono shvaćanje svijeta i života kojemu čin i milost sakramenata, stalne Božje aktualne suradnje s čovjekom, daje novi i jedinstveni smisao.

**D/ ODGOJNO-OBRAZOVNI ISHODI**

**2. razred /70 nastavnih sati godišnje/**

|  |  |
| --- | --- |
| **PREDMETNO PODRUČJE: A/ Čovjek i svijet u Božjemu naumu** | |
| **Odgojno-obrazovni ishod učenja** | **Razrada ishoda** |
| **A.II.1** Učenik izražava osnovne doživljaje o sebi i svijetu te pokazuje svoju radost i divljenje prema Bogu i svemu stvorenome. | * prepoznaje i navodi neka važna životna pitanja o kojima se govori na vjeronauku (npr. o Bogu i njegovoj ljubavi prema ljudima). * na pozitivan način izražava osnovne potrebe, želje, emocije i iskustva u odnosu prema svijetu, prema sebi i drugima. * u prirodi i osobama oko sebe zapaža ljepotu i sklad te uočava kako je život čudesan i da je Božji dar. * imenuje načine kojima pokazuje poštovanje prema čovjeku i svemu stvorenome. * prepoznaje sebe kao Božje ljubljeno dijete, uočavajući kako svatko ima svoje ime, svoje mjesto i svoje posebnosti. * izražava stav poštovanja prema osobama oko sebe. |
| **Poveznice sa ZJNPP** |  |
| **Ključni sadržaji** | |
| * Konkretna životna pitanja o kojima se govori na vjeronauku. * Život je čudesan i Božji dar. | |
| **Preporuke za ostvarenje ishoda** | |
| Ishodi se ostvaruju u povezanosti s ishodom C.2.1. i C.2.2.  Pomoću različitih slika ljudskih lica, emotikona ili životnih događaja izražavaju osnovne emocije i želje. U učeniku se potiče iskustvo radosti i divljenja te aktivnosti koje izgrađuju radost zajedništva.  Različitim igrama učenici se predstavljaju (mogu se predstaviti pomoću najdraže igračke ili lika iz crtanoga filma, boje…). Pomoću njima poznatih priča izražavaju iskustva prihvaćanja, radosti i poštovanja.  Mogu izaći u prirodu i uočiti kako u prirodi sve ima svoje mjesto (vjeverica ne živi u kući, stablo ne raste na krovu…) kao i oni u svojoj obitelji, školi, Crkvi… Izražavanjem osjećaja pomoću zadanih kartica na kojima je prikazan simbol koji upućuje na neki događaj ili je prikazan sam događaj (učenik izrazi gestom ili riječima emociju koju povezuje sa slikom na kartici). | |
| **Odgojno-obrazovni ishod učenja** | **Razrada ishoda** |
| **A.II.2** Učenik prepoznaje da je Biblija sveta knjiga za kršćane i da sadrži tekstove važne za život te razumije jednostavnije biblijske pripovijesti. | * svojim riječima i uz pomoć nastavnika prepričava odabrane biblijske pripovijesti. * imenuje najvažnije osobe iz odabranih biblijskih pripovijesti. * povezuje i izriče vlastita iskustva povezana s iskustvima osoba iz odabranih biblijskih pripovijesti. * navodi Bibliju kao svetu knjigu kršćana. |
| **Poveznice sa ZJNPP** |  |
| **Ključni sadržaji** | |
| * Biblija sveta knjiga kršćana. * Biblija pripovijeda o Bogu i ljudima. | |
| **Preporuke za ostvarenje ishoda** | |
| Ishodi iz predmetnog područja A.2.2. ostvaruju se na temelju istih biblijskih sadržaja pomoću kojih se ostvaruju odgojno-obrazovni ishodi iz predmetnih područja: B.2.1., B.2.2. i C.2.1.  Izraditi knjigu s naslovom Biblija, na prazne stranice učenici mogu crtati događaje koji se nalaze u Bibliji. Pjevati pjesmu *Tko stvori*. | |

|  |  |
| --- | --- |
| **PREDMETNO PODRUČJE: B/ Riječ Božja i vjera Crkve u životu kršćana** | |
| **Odgojno-obrazovni ishod učenja** | **Razrada ishoda** |
| **B.II.1** Učenik u biblijskim događajima i osobama otkriva Boga kao dobroga Oca koji je stvorio čovjeka, koji ljubi sve ljude i prisutan je među nama. | * uočava biblijske događaje i osobe te svojim riječima pripovijeda izvješće o stvaranju svijeta i prvih ljudi. * izražava riječima, gestama, bojom ili pjesmom zahvalnost Bogu za dar života. * biblijske događaje stvaranja čovjeka povezuje sa znakovima koji pokazuju Božju ljubav i dobrotu prema svim ljudima. * imenuje odabrane znakove Božje dobrote i izražava osjećaje zahvalnosti Bogu za njegovu prisutnost među nama. |
| **Poveznice sa ZJNPP** |  |
| **Ključni sadržaji** | |
| * Biblijsko izvješće o stvaranju svijeta i čovjeka. * Post 1, 27 i Ps 139 i ostali tekstovi prilagođeni uzrastu učenika. | |
| **Preporuke za ostvarenje ishoda** | |
| Ovaj se ishod ostvaruje povezano s ishodom C.2.1.  Promatrati i uočavati u prirodi što je sve stvorio Bog, a što čovjek.  Izrađivati, modelirati, raditi iz zemlje/gline i kroz to uočavati sličnosti Boga i čovjeka.  Paziti na biblijski slikoviti govor te izbjegavati doslovno tumačenje tekstova.  Kod učenika evocirati iskustvo zahvalnosti na primjeru lijepoga ponašanja kad dobije dar. | |
| **Odgojno-obrazovni ishod učenja** | **Razrada ishoda** |
| **B.II.2** Učenik otkriva i upoznaje Isusa kao prijatelja i prepoznaje njegovo djelovanje među ljudima. | * svojim riječima pripovijeda o Isusu koji pomaže ljudima, posebno siromašnima i potrebitima. * prepoznaje i opisuje Isusa kao prijatelja, Učitelja i Spasitelja te na temelju biblijskih tekstova zapaža kako Isus poziva ljude da budu njegovi prijatelji. * pripovijeda događaj Posljednje večere i prepoznaje Isusov poziv svojim učenicima da se okupljaju kao zajednica njegovih prijatelja koji slave spomen njegove ljubavi i žrtve. * svojim riječima pripovijeda i opisuje događaj Isusove muke i uskrsnuća kao događaj pobjede svjetla nad tamom i života nad smrću. * izražava znakove uskrsne radosti i čestitanja Uskrsa. |
| **Poveznice sa ZJNPP** |  |
| **Ključni sadržaji** | |
| * Isusov odnos prema ljudima i briga za ljude kao za svoje prijatelje. * Prilagođeni biblijski tekstovi: Posljednja večera i Isusovo uskrsnuće. | |
| **Preporuke za ostvarenje ishoda** | |
| Ishod se ostvaruje povezano sa sadržajima ishoda A.2.2.  Mogu se koristiti i slikovnice koje prikazuju navedene događaje. Valja voditi brigu o kvaliteti biblijskoga teksta i ilustracije.  Učenik evocira vlastita životna iskustva (radosti, slavlja, poteškoće…). Donijeti obiteljske fotografije koje prikazuju događaje koje povezuju s navedenim iskustvima (zajedništvo oko stola = Posljednja večera, slavlje rođendana = Božić, vijest o prinovi u obitelji = Navještenje) i sl. Izraditi plakat koji će prikazati njihove fotografije i pripovijedane događaje iz Biblije. | |
| **Odgojno-obrazovni ishod učenja** | **Razrada ishoda** |
| **B.II.3** Učenik izražava svoju ljubav prema Bogu u zahvaljivanju, molitvi i pjesmi. | * prepoznaje i prikazuje (likovno, pjesmom i pokretima) došašće i Božić kao vrijeme radosnoga iščekivanja Isusova rođenja. * u događaju navještenja otkriva i imenuje Mariju koja je Bogu posebno draga i želi mu služiti. * pripovijeda svojim riječima događaj Isusova rođenja te opisuje Božju poruku radosti i mira među ljudima. * navodi znakove i geste kojima ljudi pokazuju svoju vjeru i zahvalnost Bogu: obiteljska molitva, nedjeljna misa, pobožnost. * navodi slavlja blagdana u svojoj obitelji i zajednici te izgovara jednostavne molitve (Očenaš, Zdravo Marijo, Slava Ocu, Anđele čuvaru). * svojim riječima, znakovima i drugim izričajima (pjesmom, pokretima, igrom) izražava božićnu poruku radosti i mira. |
| **Poveznice sa ZJNPP** |  |
| **Ključni sadržaji** | |
| * Došašće, Božić, molitve, zahvalnost. * Biblijski tekst molitve Oče naš (Mt 6, 9-14). * Prilagođeni biblijski sadržaji koji govore o Isusovu rođenju (Lk 2, 1-7; 8-20); susret anđela Gabrijela i Marije (Lk 1, 26-39). | |
| **Preporuke za ostvarenje ishoda** | |
| Ovaj se ishod ostvaruje povezano s ishodom B.2.2., a mogu se koristiti i preporuke navedene kod ishoda B.2.1.  Potrebno poći od njihovih iskustva u pristupu temama (Božić – rođenje, pomaganje – uočiti potrebite u vlastitoj okolini i načine na koje im mogu pomoći). Prepoznati simbole Božića u svojoj okolini.  Razvoj kreativnoga mišljenja i izražavanja: crtanje simbola došašća i blagdana.  Pokazati i pregledati neki molitvenik, evocirati iskustvo molitve, izreći molitve koje su naučili u obiteljskom okruženju, samostalno osmisliti pokrete uz molitve.  Naučiti pjevati božićne pjesme (Radujte se narodi…)  Korelacija se može ostvariti s nastavnim predmetom Hrvatski jezik i književnost, Moja okolina, Likovna kultura (motivi običaja u vrijeme došašća) i stranim jezicima (Engleski jezik i Njemački jezik). | |

|  |  |
| --- | --- |
| **PREDMETNO PODRUČJE: C/ Kršćanska ljubav i moral na djelu** | |
| **Odgojno-obrazovni ishod učenja** | **Razrada ishoda** |
| **C.II.1** Učenik otkriva da je svaki čovjek Božje stvorenje koje treba poštovati i ljubiti te uočava važnost pomirenja i opraštanja za život u zajednici. | * pripovijeda da je Bog stvorio svakoga čovjeka iz ljubavi i uočava Božji poziv svim ljudima na međusobno poštovanje, praštanja i ljubav. * prepoznaje, na temelju vlastitih iskustava radosti i žalosti, prijateljstva i svađe, stalnu potrebu pomirenja i praštanja. * prepričava Isusove riječi o pomirenju i praštanju i uočava Isusov poziv na praštanje. * navodi i pokazuje primjere, znakove i načine pomirenja i opraštanja među svojim vršnjacima i u različitim životnim situacijama. * izražava vlastiti stav, način, znakove i geste poštovanja, pomirenja i praštanja prema ljudima u svojoj široj zajednici, obitelji, razredu i bližoj okolini. |
| **Poveznice sa ZJNPP** |  |
| **Ključni sadržaji** | |
| * Čovjek – Božje stvorenje – dio zajednice u kojoj oprašta, poštuje i ljubi. * Znakovi pomirenja i opraštanja (prekinuti svađu, ispričati se, zamoliti za oproštenje, oprostiti). * Prilagođeni biblijski tekstovi, npr.: Post 1, 27 i Ps 139; dio molitve Oče naš (Mt 6, 12); opraštanje uvrede (Mt 18, 21-22); Isusov poziv na praštanje poput dobroga Oca nebeskoga (Mt 6, 14). | |
| **Preporuke za ostvarenje ishoda** | |
| Ostvaruje se povezano s ishodom B.2.1.  Prihvaća ljudske i kršćanske vrednote primjereno svojoj dobi i iskustvu, a ulaskom u širu zajednicu vršnjaka razvijaju međusobne odnose. Promišlja o važnosti i potrebi pomirenja i opraštanja. U radu poći od iskustva učenika (svađa, pomirenje, oproštenje…). Konkretnom gestom pomirenja izmiriti se s prijateljem u razredu; opisati konkretne korake pomirenja, pokazati znakovima, gestama i riječima kako prekinuti svađu, ispričati se, moliti za oproštenje, oprostiti. Odabrati konkretne primjere iz života svetaca o poštovanju i ljubavi, samo istaknuti dio, npr. iz života Majke Terezije, sv. Franje…  Korelacija se može ostvariti s predmetom Moja okolina, Hrvatski jezik i književnost, Likovna kultura i Glazbena kultura. | |
| **Odgojno-obrazovni ishod učenja** | **Razrada ishoda** |
| **C.II.2** Učenik poštuje pravila dobroga ponašanja u obitelji i razredu, prepoznaje školu kao mjesto susreta, zajedništva, radosti i učenja. | * uočava, poznaje i opisuje pravila dobroga ponašanja u obitelji i školi. * imenuje i opisuje dogovorena pravila ponašanja među vršnjacima i u svom razredu. * uočava i svojim riječima opisuje po čemu pravila dobroga ponašanja potiču dobru suradnju i prijateljstvo učenika u školi i razredu. * navodi neke razlike između života i ponašanja u svojoj obitelji i razrednoj zajednici. * prepoznaje svoje vlastito mjesto, važnost i ulogu u razrednoj zajednici. * navodi neka pravila i predlaže načine ostvarivanja zajedništva u razredu. * imenuje i pokazuje geste lijepoga ponašanja u svom okruženju: molim, izvoli, hvala i oprosti. |
| **Poveznice sa ZJNPP** |  |
| **Ključni sadržaji** | |
| * Pravila i primjeri dobroga ponašanja u odnosu s drugima, u obitelji, u razredu i školi. | |
| **Preporuke za ostvarenje ishoda** | |
| Izraditi pravila dobroga ponašanja i istaknuti ih u razredu.  Učenike potaknuti da pomoću biblijskih i književnih tekstova te odabranih slika, fotografija i kratkih filmskih prikaza, prepoznaju važnost pravila dobrog ponašanja u obitelji, razredu i školi. | |

|  |  |
| --- | --- |
| **PREDMETNO PODRUČJE: D/ Crkva u svijetu** | |
| **Odgojno-obrazovni ishod učenja** | **Razrada ishoda** |
| **D.II.1** Učenik opisuje Crkvu kao zajednicu Isusovih učenika (vjernika) u koju se ulazi krštenjem. | * imenuje neke male zajednice u svom okruženju i razumijeva njihovu važnost u svom životu. * prepoznaje i opisuje Crkvu kao zajednicu Isusovih učenika, zajednicu u koju se ulazi krštenjem. * imenuje i opisuje Crkvu kao zajednicu vjernika koja se okuplja na svetoj misi. * svojim riječima i gestama izražava stav zahvalnosti Bogu što smo postali Isusovi učenici i svi u njegovoj Crkvi braća i sestre. |
| **Poveznice sa ZJNPP** |  |
| **Ključni sadržaji** | |
| * Crkva kao zajednica Isusovih vjernika, krštenje. * Zajednice kojima pripada: obitelj, škola, Crkva... * Prilagođeni biblijski tekst nastanka prve Crkve (Dj 2, 1-14) i života prve kršćanske zajednice * (Dj 2, 42-48). | |
| **Preporuke za ostvarenje ishoda** | |
| Ishod se, osim na kognitivnom, ostvaruje i na afektivnom planu kroz aktivnosti u kojima učenik djeluje u školi i izvan nje kroz konkretne geste sudjelovanja u obilježavanju blagdana te o kojima će kasnije izvještavati u učionici.  Razgovor o hrvatskim božićnim pjesmama.  Istražiti, razgovarati s roditeljima o hrvatskim običajima vezanima uz navedene blagdane; korizmeni i uskrsni simboli i običaji: pepeo, cvijeće i grančice (Cvjetnica), uskrsna svijeća, blagoslov hrane (pisanice), blagoslov kruha i plodova zemlje, božićni simboli i običaji.  Izraditi simbole vezane uz blagdane: adventski vijenac, jaslice od različitih materijala.  Ishod se ostvaruje povezano s ishodima B.2.2. i  B.2.3. | |
| **Odgojno-obrazovni ishod učenja** | **Razrada ishoda** |
| **D.II.2** Učenik prepoznaje Crkvene blagdane i slavlja te njihovu poruku | * uočava i opisuje vanjska obilježja pojedinih blagdana. * prepoznaje i opisuje znakove i poruku blagdana, svetkovina i običaja (Dan kruha i zahvalnosti za plodove zemlje, Svi sveti i Dušni dan, Sv. Nikola i Sv. Lucija; Majčin dan…). * povezuje blagdanske običaje s nekim biblijskim i crkvenim događajima. * imenuje, razlikuje i povezuje običaje i simbole. * konkretnim gestama i riječima izražava stav prihvaćanja poruke blagdana, svetkovina i običaja. |
| **Poveznice sa ZJNPP** |  |
| **Ključni sadržaji** | |
| * Crkveni blagdani, slavlja, simboli i običaji te njihova poruka. | |
| **Preporuke za ostvarenje ishoda** | |
| Ishod se, osim na kognitivnom, ostvaruje i na afektivnom planu kroz aktivnosti u kojima učenik djeluje u školi i izvan nje kroz konkretne geste sudjelovanja u obilježavanju blagdana te o kojima će kasnije izvještavati u učionici.  Slušati i razgovarati o poznatijim hrvatskim duhovnim i liturgijskim pjesmama vezanima uz blagdane.  Istražiti, razgovarati s roditeljima o hrvatskim običajima vezanima uz navedene blagdane; korizmeni i uskrsni simboli i običaji: pepeo, cvijeće i grančice (Cvjetnica), uskrsna svijeća, blagoslov hrane (pisanice), blagoslov kruha i plodova zemlje, božićni simboli i običaji. Izraditi neke simbole vezane uz veće blagdane od različitih materijala…  Ishod se ostvaruje povezano s ishodima B.2.2. i B.2.3. | |
| **Odgojno-obrazovni ishod učenja** | **Razrada ishoda** |
| **D.II.3** Učenik prihvaća i poštuje učenike koji ne pripadaju Katoličkoj Crkvi. | * imenuje i navodi osnovne znakove različitosti u svom okruženju (neka imena, običaji i slavlja). * navodi neke razlike koje uočava među svojim vršnjacima u razredu i školi. * navodi primjere uvažavanja i poštivanja drugih u njihovim različitostima |
| **Poveznice sa ZJNPP** |  |
| **Ključni sadržaji** | |
| * Razlike među kršćanima u slavlju blagdana, imenima, običajima. | |
| **Preporuke za ostvarenje ishoda** | |
| Polazi se od zapažanja, iskustva i interesa učenika te se na osnovu njihovih neposrednih iskustava razjašnjava koji sadržaji pripadaju religioznoj stvarnosti. Važno je prepoznavanje koje vodi razumijevanju, a ne analiza ili učenje činjenica.  Ishod se osim na kognitivnom ostvaruje i na afektivnom planu kroz konkretna znakove prihvaćanja i ponašanja prema učenicima i drugim osobama u svojoj okolini koje ne pripadaju Katoličkoj Crkvi.  Ishod se ostvaruje povezano s ishodima C.2.2. | |

**7. razred /70 nastavnih sati godišnje/**

|  |  |
| --- | --- |
| **PREDMETNO PODRUČJE: A/ Čovjek i svijet u Božjemu naumu** | |
| **Odgojno-obrazovni ishod učenja** | **Razrada ishoda** |
| **A.VII.1** Učenik navodi iskustva i događaje iz svakodnevnoga života koji govore o različitim oblicima unutrašnjega ropstva i slobode te objašnjava kako nas vjera vodi do prave slobode i mira. | * razlikuje različite oblike i obilježja unutrašnje i vanjske slobode/ropstva. * uočava i objašnjava povezanost grijeha i neslobode, odgovornosti i slobode, na temelju konkretnih primjera iz svoga života i Biblije (grijeh, posljedice grijeha). * analizira i prosuđuje, kroz konkretne primjere, povezanost slobode i ljubavi. * navodi primjere vlastite odgovornosti u promicanju slobode i mira u svom okruženju. * prepoznaje, na temelju odabranih biblijskih tekstova, kršćansku vjeru kao put k istinskoj i cjelovitoj slobodi. |
| **Poveznice sa ZJNPP** |  |
| **Ključni sadržaji** | |
| * Unutrašnje i vanjsko ropstvo i sloboda. * Povezanost grijeha i neslobode, odgovornosti i slobode. * Primjeri unutrašnjega ropstva i slobode iz života učenika. | |
| **Preporuke za ostvarenje ishoda** | |
| Iskustva slobode i ropstva u pojedinačnom i zajedničkom životu učenika.  Biblijski tekstovi i citati za obradu sadržaja: Lk 12, 22-26 (Pouzdanje *u providnost – sloboda od materijalnog),* 2 Kor 3, 17; Gal 5, 13.  Odabrani dijelovi *Katekizma Katoličke Crkve* (2445, 2447). | |
| **Odgojno-obrazovni ishod učenja** | **Razrada ishoda** |
| **A.VII.2** Učenik objašnjava temeljne književne vrste u Bibliji, analizira odabrane biblijske tekstove te objašnjava njihovu temeljnu poruku i primjenjuje ju na svoj život. | * ukratko prepričava tekstove, temeljne sadržaje i opisuje likove biblijskih starozavjetnih i novozavjetnih tekstova. * navodi i objašnjava temeljne književne vrste u Bibliji. * analizira odabrane biblijske starozavjetne i novozavjetne tekstove (književna vrsta, temeljni sadržaj, likovi). * objašnjava pojam prispodoba. * navodi poruke pojedinih biblijskih tekstova i uočava njihovo dublje značenje za život u vjeri. |
| **Poveznice sa ZJNPP** |  |
| **Ključni sadržaji** | |
| * Temeljne književne vrste u Bibliji. * Pojmovi kraljevstvo Božje i prispodobe. | |
| **Preporuke za ostvarenje ishoda** | |
| Uz pomoć biblijskih tekstova otkriti što su prispodobe. Uz pomoć biblijskih primjera prepoznati i objasniti pojam kraljevstva Božjega.  Biblijski tekstovi: prispodobe o sijaču, kukolju, zrnu gorušičinu, kvascu, blagu i dragocjenome biseru, *Blaženstva* (Mt 5, 1-12).  Ishod A.7.2. ostvaruje se na temelju istih biblijskih sadržaja pomoću kojih se ostvaruje odgojno-obrazovni ishod B.7.2.  Ishod se ciklički ponavlja i proširuje u odnosu na prethodni razred. | |

|  |  |
| --- | --- |
| **PREDMETNO PODRUČJE: B/ Riječ Božja i vjera Crkve u životu kršćana** | |
| **Odgojno-obrazovni ishod učenja** | **Razrada ishoda** |
| **B.VII.1**  Učenik analizira i objašnjava tekstove o Bogu koji s čovjekom sklapa savez prijateljstva, pokazuje put izlaska iz ropstva grijeha i vodi ga do slobode. | * prepoznaje i opisuje Boga kao onoga koji u Starome zavjetu okuplja, oslobađa i spašava svoj izabrani narod, izbavlja ga iz ropstva i vodi u obećanu zemlju u slobodu. * analizira i objašnjava glavne poruke koje govore o Božjoj brizi za čovjeka, obećanjima, izbavljenju, opraštanju krivnje te putu i darovima slobode. * navodi glavne likove u izbavljenju izraelskoga naroda iz egipatskoga ropstva i opisuje Mojsija kao čovjeka velikog povjerenja u Boga te kao vođu i osloboditelja izabranoga naroda. * prepoznaje i objašnjava Sinajski savez kao središnji događaj u povijesti izabranoga naroda. |
| **Poveznice sa ZJNPP** |  |
| **Ključni sadržaji** | |
| * Izlazak iz egipatskoga ropstva; Izlazak, Pasha, mana, Jahve, Sinajski savez, grijeh, krivnja, Deset zapovijedi, sloboda. | |
| **Preporuke za ostvarenje ishoda** | |
| Biblijski tekstovi: Mojsijev poziv i izlazak iz Egipta (Izl 3-13), putovanje pustinjom i kušnja (Izl 15-18), Savez na Sinaju (Izl 19-20), Zlatno tele (Izl 32), smrt Mojsijeva (Pnz 34, 1-7).  Ishod se ostvaruje s ishodom A.7.1. (povezanost grijeha i neslobode).  Različiti aktivni postupci rada s tekstom, dramatizacija, rješavanje problemskih situacija (mrmljanje Izraelaca i nezahvalnost, neposluh), povezivanje s povijesno-geografskim okolnostima događanja (Egipat, pismenost, religija, gospodarsko značenje). | |
| **Odgojno-obrazovni ishod učenja** | **Razrada ishoda** |
| **B.VII.2** Učenik u Isusu Kristu otkriva, prepoznaje i opisuje jedinoga pravoga osloboditelja koji svojim riječima i djelima pokazuje istinski put slobode i spasenja. | * prepoznaje u Isusu Kristu Osloboditelja koji riječima i djelima pokazuje put cjelovita oslobođenja i spasenja čovjeka. * analizira i navodi Isusove riječi i djela, poruke i vrijednosti koje vode do istinske slobode i spasenja. * uspoređuje Isusa i Mojsija i uočava sličnosti događaja Pashe i Uskrsa. * uočava i opisuje kršćanski put služenja i ljubavi u Isusovu Pashalnom otajstvu. * navodi i interpretira biblijske tekstove u kojima se spominje Marija i uočava njenu slobodu i veličinu u prihvaćanju Božje riječi. |
| **Poveznice sa ZJNPP** |  |
| **Ključni sadržaji** | |
| * Isus Krist – Osloboditelj i Spasitelj. * Isusov govor na gori ili *Blaženstva* (Mt 5, 1-12), Pranje nogu učenicima (Iv 13, 1-17) i Isusova muka, smrt i uskrsnuće (Mt 26-28), kratki referentni tekstovi iz Katekizma *Katoličke Crkve,* Ivan Pavao II., *Redemptoris missio.* * Biblijski tekstovi u kojima se spominje Marija: *Navještenje Isusova rođenja* (Lk 1, 26-38), *Rođenje Isusovo* (Lk 2, 1-19), *Majka Isusova - majka Učenika* (Iv 19, 25-27), njezina prisutnost u životu i djelovanju apostola (Dj 1,12-14). | |
| **Preporuke za ostvarenje ishoda** | |
| Ishod se ostvaruje sa sadržajima ishoda A.7.1.  Učenik samostalno pronalazi tekst u Bibliji, uz različite metode rada na biblijskim tekstovima. | |
| **Odgojno-obrazovni ishod učenja** | **Razrada ishoda** |
| **B.VII.3** Učenik prepoznaje i opisuje znakove Božje prisutnosti u povijesti i čovjekovu životu po Crkvi i sakramentima kršćanske inicijacije. | * opisuje Crkvu kao narod Božji i zajednicu vjernika s različitim poslanjem i službama. * prepoznaje u Božjoj riječi, sakramentima i životu Crkve njezino božansko i ljudsko poslanje, različite darove i službe te Marijino posebno mjesto u Crkvi. * navodi i analizira obilježja, znakove i značenje sakramenata inicijacije i svetoga reda u životu i zajednici vjernika. * objašnjava poslanje, mjesto i služenje pape, biskupa i svećenika, redovnika i vjernika laika u Crkvi. |
| **Poveznice sa ZJNPP** |  |
| **Ključni sadržaji** | |
| * Crkva, božansko i ljudsko poslanje, različite darove i službe te Marijino posebno mjesto u Crkvi, sakramenti kršćanske inicijacije te sakrament svetoga reda. | |
| **Preporuke za ostvarenje ishoda** | |
| Biblijski tekstovi: Pedesetnica (Dj 2, 1-13), Prva kršćanska zajednica (Dj 2, 42-47), različiti tekstovi koji slikovito govore o Crkvi, npr. Stado kojemu je Krist pastir (Iv 10, 11-15), Crkva kao Kristovo tijelo (1 Kor 12, 13-27) i Crkva kao svjetlo svijeta (Mt 5, 14), Izbor dvanaestorice i njihovo poslanje, kao i poslanje svih ostalih vjernika (Lk 6, 13-16, Lk 9, 1-2 i Mt 4, 18-22), ustanovljenje potvrde i euharistije (Dj 8, 4-8. 14-17; Lk 22, 19), Odabrani dijelovi Katekizma Katoličke Crkve o krštenju (1213).  Ishod se ostvaruje povezano s ishodom B.7.2. i D.7.1.  Istražiti podatke o Crkvi (kršćanstvo u svijetu), o vlastitoj (nad)biskupiji i župi: redovničke zajednice (organizirati posjet ili pozvati gosta) i istaknuti vjernici laici. | |

|  |  |
| --- | --- |
| **PREDMETNO PODRUČJE: C/ Kršćanska ljubav i moral na djelu** | |
| **Odgojno-obrazovni ishod učenja** | **Razrada ishoda** |
| **C.VII.1** Učenik na primjerima biblijskih tekstova i poruka analizira i objašnjava shvaćanje ropstva i slobode i povezuje ih sa suvremenim situacijama ropstva i slobode. | * navodi primjere i uspoređuje razlike i sličnosti suvremenih shvaćanja ropstva sa shvaćanjem ropstva u biblijskim tekstovima. * analizira i tumači biblijske tekstove koji govore o tome kako je Bog uvijek spreman obnoviti savez prijateljstva i ljubavi s čovjekom. * uočava i objašnjava originalnost Isusove poruke o slobodi u Govoru na gori te njegova odnosa prema čovjeku. * povezuje i objašnjava poruku Isusovih blaženstava s čovjekovom čežnjom za srećom. |
| **Poveznice sa ZJNPP** |  |
| **Ključni sadržaji** | |
| * Suvremene situacije ropstva i povratak Bogu koji nudi slobodu i obnavlja savez. * Isusova blaženstva. | |
| **Preporuke za ostvarenje ishoda** | |
| Biblijski tekstovi koji govore o odnosu Boga i čovjeka, milosti i praštanju:  *Himna Bogu pomoćniku*(Ps 146), Praštanje i ljubav prema svima koji Boga zazivaju (Ps 86,5), *Hvalospjev Svemogućemu*(Ps 147), Božja dobrota i ljubav (Ps 103, 11-12), Mjera kojom se mjeri (Lk 6, 37-38), Opraštanje i milost (Mih 7, 18-19) i *Bog je ljubav*(1 Iv 4, 16).  Tekstovi o Isusovoj poruci i odnosu prema čovjeku:  Prepustimo se Providnosti (Lk 12, 22-34), Izmirenje s bratom (Mt 5, 21-24), Zla koja dolaze iznutra (Mk 7, 20-23), *Blaženstva*(Mt 5, 1-12).  Procjena vlastitoga ponašanja u odnosu na Isusovu poruku, metodom rješavanja problema procjena ponašanja u konkretnim situacijama (navesti primjere). Predložiti načine konkretnoga pomaganja drugima po Isusovu primjeru (postupanje u slučaju svađe i u potrebama konkretne pomoći: u obitelji, razredu, uključivanjem u humanitarne akcije, upoznati pojam volontiranja). | |
| **Odgojno-obrazovni ishod učenja** | **Razrada ishoda** |
| **C.VII.2** Učenik istražuje i objašnjava kako vrednote slobode, ljubavi i odgovornosti mogu utjecati na njegovu osobnu izgradnju i izgradnju zajednice. | * uviđa i objašnjava povezanost vrednota slobode, ljubavi i odgovornosti u životu pojedinca i zajednice * navodi i tumači Isusov poziv za izgradnju pravednijega i boljega svijeta. * uočava potrebe ljudi oko sebe i navodi primjere odgovornoga ponašanja. * navodi i objašnjava tjelesna i duhovna djela milosrđa kao primjer kršćanske odgovornosti. * navodi primjere i aktivnosti (projekte) u kojima ostvaruje duhovna i tjelesna djela milosrđa u svojoj okolini. |
| **Poveznice sa ZJNPP** |  |
| **Ključni sadržaji** | |
| * Povezanost načela i vrednota ljubavi, odgovornosti i slobode. * Tjelesna i duhovna djela milosrđa. | |
| **Preporuke za ostvarenje ishoda** | |
| Biblijski tekstovi koji govore o Isusovu pozivu za izgradnju pravednijega i boljega svijeta:  Tekstovi: Lk 12, 22-26 (Pouzdanje u providnost – sloboda od materijalnog), 2 Kor 3, 17; Gal 5, 13; Zapovijedi ljubavi (Mt 22, 34-40) kao i odabrani dijelovi Katekizma Katoličke Crkve (2445, 2447) ili pastoralne konstitucije o Crkvi u suvremenome svijetu Gaudium et spes.  Učenik navodi primjere konkretnih djela milosrđa koje može provesti u svojoj okolini i primjere odgovornoga ponašanja u izgradnji pravednijega svijeta (zauzimanje za pravdu, istinu, mir, dobro, milosrđe, solidarnost, dostojanstvo osobe).  Učenik raspravlja o povezanosti ljubavi, odgovornosti i slobode na temelju biblijskih tekstova i uočava te da prava i potpuna sloboda izvire iz ljubavi prema Bogu i bližnjemu.  Ishod se, osim na kognitivnom, ostvaruje i na afektivnom planu kroz primjere i aktivnosti (projekte) u kojima ostvaruje duhovna i tjelesna djela milosrđa u svojoj okolini o kojima izvještava u razredu.  Ovaj se ishod ostvaruje povezano s ishodom A.7.1. i C.7.1. | |
| **Odgojno-obrazovni ishod učenja** | **Razrada ishoda** |
| **C.VII.3** Učenik istražuje i poznaje vrijednosti slobode, ljubavi i odgovornosti u drugim religijama, svjetonazorima i svijetu oko sebe. | * prepoznaje i analizira čovjekov odnos prema pitanju slobode tijekom povijesti. * istražuje i navodi shvaćanja slobode u drugim religijama i svjetonazorima te njihov utjecaj na pojedina društva i konkretni život ljudi. * uspoređuje i iznosi kršćansko poimanje slobode u životu pojedinca i društva u odnosu na druge religije i svjetonazore. |
| **Poveznice sa ZJNPP** |  |
| **Ključni sadržaji** | |
| * Poimanje slobode u drugim religijama, svjetonazorima i kroz povijest. | |
| **Preporuke za ostvarenje ishoda** | |
| Primjeri i priče iz povijesti (npr. zakoni o ropstvu), usmjereno gledanje video materijala s radnim zadacima.  Ovaj se ishod ostvaruje povezano s ishodom A.7.1. | |

|  |  |
| --- | --- |
| **PREDMETNO PODRUČJE: D/ Crkva u svijetu** | |
| **Odgojno-obrazovni ishod učenja** | **Razrada ishoda** |
| **D.VII.1** Učenik prepoznaje i opisuje Crkvu kao zajednicu Božjega naroda s različitim poslanjem, službama i odgovornostima te ljudsko i božansko lice Crkve u povijesnim događajima kako bi bolje razumio život Crkve i društva danas. | * navodi pozitivnu i negativnu stranu života Crkve i njezina djelovanja u srednjemu vijeku. * razlučuje, na konkretnim primjerima, ljudsko od božanskoga poslanja i njezina djelovanja Crkve tijekom povijesti. * uočava stalnu potrebu „pročišćavanja“ Crkve od ljudskih mana, slabosti i grijeha te potrebu trajne usmjerenosti prema božanskome. * prepoznaje i navodi poticaje i znakove izgradnje „novog lica Crkve“ u 20. stoljeću. * opisuje poslanje biskupa i svećenika, redovnica i redovnika te vjernika laika u Crkvi. * navodi primjere kršćanskoga djelovanja u svijetu i društvu. * navodi zajedničke korijene kršćanskih Crkava i prepoznaje važnost ekumenskog djelovanja u vlastitoj sredini. |
| **Poveznice sa ZJNPP** |  |
| **Ključni sadržaji** | |
| * Najvažniji uzroci i posljedice velikoga raskola Crkve u XI. stoljeću i reformacije, prosjački redovi, promicanje znanosti i umjetnosti, križarski ratovi, inkvizicija, katolička obnova, misijski pokret, II. vatikanski koncil, Ivan Pavao II., primjeri svetaca i blaženika. | |
| **Preporuke za ostvarenje ishoda** | |
| Ostvariti korelaciju s nastavom povijesti, aktivni postupci rada s tekstom, debata, povijesni videoisječci i karte.  Vjeroučitelj također treba poticati ekumensko djelovanje osmišljavanjem i provedbom različitih aktivnosti u koje je učenik izravno uključen te koje će omogućiti iskustva učenja i prihvaćanje vrijednosti ekumenizma kao vlastitih kriterija u promišljanju i djelovanju. | |
| **Odgojno-obrazovni ishod učenja** | **Razrada ishoda** |
| **D.VII.2** Učenik opisuje i objašnjava važnije biblijske i druge kršćanske motive i poruke prisutne u književnosti i ostalim umjetnostima, osobito u arhitekturi. | * poznaje i opisuje mjesta okupljanja prvih kršćana, ranokršćanske motive, simbole i znakove. * prepoznaje osnovna obilježja najvažnijih stilova crkvenoga graditeljstva i unutrašnjosti crkve. * poznaje i navodi Marijinu prisutnost i mjesto u molitvi, pobožnosti i tradiciji Crkve, zatim u književnosti, umjetnosti i arhitekturi. |
| **Poveznice sa ZJNPP** |  |
| **Ključni sadržaji** | |
| * Mjesta okupljanja prvih kršćana i ranokršćanski motivi, simboli i znakovi, unutrašnjost crkve (oltar, ambon, svetohranište), crkveno graditeljstvo na primjerima katedrale određene biskupije ili župne crkve, Marijino mjesto u književnosti, umjetnosti i arhitekturi. | |
| **Preporuke za ostvarenje ishoda** | |
| Učenik navodi najvažnije pobožnosti i molitve prisutne u tradiciji Katoličke Crkve i istražuje važnost za duhovnost i vjeru pojedinca i Crkve.  Posjet župnoj crkvi, analiza fotografija (katakombe, crkve građene različitim stilovima gradnje, marijanska svetišta), korištenje virtualnih šetnji crkvama diljem svijeta (npr. bazilika sv. Petra u Rimu), izrada i crtanje ranokršćanskih simbola i znakova, analiza književnih tekstova o Mariji, umjetničkih slika i glazbenih primjera. | |
| **Odgojno-obrazovni ishod učenja** | **Razrada ishoda** |
| **D.VII.3** Učenik prepoznaje i objašnjava sličnosti i razlike između kršćanskih crkava i svetih građevina drugih religija (sinagoge i džamije). | * prepoznaje najvažnije sličnosti i razlike između kršćanskih crkava i bogomolja drugih religija. * navodi najpoznatije građevine drugih svjetskih religija. * navodi najpoznatije građevine Katoličke Crkve. * iznosi i opisuje stav poštovanja prema simbolima i građevinama drugih religija. |
| **Poveznice sa ZJNPP** |  |
| **Ključni sadržaji** | |
| * Ishodi iz predmetnog područja D.7.3. ostvaruju se na temelju istih biblijskih sadržaja pomoću kojih se ostvaruju odgojno-obrazovni ishodi iz predmetnih područja D.7.1. i D.7.2. | |
| **Preporuke za ostvarenje ishoda** | |
| Prepoznavanje izvanjskih činjenica zgrade ili života pojedine vjerske zajednice treba voditi boljem poznavanju pogleda na život određene religije i njezina utjecaja na društvo i kulturu. Radi se o motivirajućem obilježju prepoznavanja drugoga i drukčijeg.  Učenici uz pomoć vjeroučitelja promatraju izvanjske elemente (simbolički način učenja), istražuju ih i zaključuju o konkretnome životu i radu zajednice.  Analiza fotografija, slagalice, virtualne šetnje građevinama, istraživanje bogomolja u svom okruženju. | |

**E/ UČENJE I PODUČAVANJE**

Zadaća je vjeronauka u školi, u procesima učenja i podučavanja, na poseban način osposobiti učenike, najprije one mlađe školske dobi, opažati svijet i život oko sebe, diviti mu se, propitivati ga i tumačiti u svjetlu vjere. Ista se zadaća, samo s drukčijim i dubljim pristupom, očekuje od vjeronauka i u kasnijim životnim dobima učenika. To je važno zbog toga što takvo učenje i podučavanje od učenika zahtijeva uporabu i kreativnu iskoristivost svih njihovih osjeta i drugih duševnih vlastitosti. Procesi učenja koji se pritom razvijaju omogućuju učenicima bolje i kvalitetnije upoznavanje i shvaćanje, življenje i svjedočenje kršćanske i katoličke vjere koja se u bitnome artikulira znakovima i simbolima, točnije simboličkim govorom. Zbog toga kod učenika mlađe školske dobi veliko značenje ima uporaba neposrednih iskustava, znakova i simbola preuzetih iz dječjega svijeta, dok je za učenike starije osnovnoškolske, ali i srednjoškolske dobi od velike važnosti dublje intelektualno poznavanje i tumačenje njihova svijeta, često skrivenoga u „kodovima“ mnogih znanstvenih disciplina kojima vjeronauk kao predmet mora ići ususret. Međutim, koliko god su učenicima važni znakovi i simboli svakodnevice, toliko su im za procese učenja u vjeronaučnoj nastavi važni i „sveti znakovi“ liturgijskoga života Crkve i njezine tradicije. Oni učenicima pomažu učiti sagledavati svijet iz jedne druge perspektive po kojoj zadobivaju pristup onoj stvarnosti, transcendenciji, koja ih približava otajstvima Božjega života i čovjekova spasenja.

**Riječ i pripovijedanje („*naratio“*) su i sadržaj i mjesto učenja i podučavanja**.Jedan od temeljnih oblika priopćavanja židovsko-kršćanske tradicije i vjere jest pripovijedanje. Katolički vjeronauk u školi, njegujući takav oblik priopćavanja i posredovanja sadržaja kršćanske vjere, postaje mjestom cjelovite komunikacije i zajedništva učenika okupljenih oko tradicije koja se pripovijeda. Ona postaje odgojno i obrazovno uspješnija što su vjeroučitelji sposobniji sebe vjerodostojno i kao svjedoci unijeti u odgojno-obrazovni proces. Govorni oblici podučavanja u tome kontekstu nemjerljiva su mogućnost i povlašteno mjesto postavljanja pitanja o smislu života, postanku i budućnosti čovjeka, ali i njegova odnosa s Bogom. Vjeroučitelji tim načinima podučavanja podržavaju kako propitujući tako i kritički i kreativan pristup učenju, učenike drže budnima te s njima traže i domišljaju odgovore u biblijskoj predaji i svjedočanstvu vjere opće i mjesne Crkve. Pritom učenici nedvojbeno uče da u nekim životnim situacijama pitanja ostaju otvorena, budući da u potpunosti i cjelovitosti nisu dostupna ljudskom razumu i znanju, nego da pripadaju dubokim otajstvima kršćanske vjere.

**Umreženo podučavanje i učenje.** Katolički vjeronauk i nastavni sadržaji vjeronauka u školi nastoje sustavno, postupno i što cjelovitije prikazati i zrcaliti sveukupnu vjeru Crkve i njezinu teološku sustavnost, premda to nije moguće iscrpno i u potpunosti učiniti. Upravo stoga, kako zbog same naravi i zadaće vjeronauka kao školskoga predmeta, tako i zbog razvojne dobi i mogućnosti učenika, kriterij cjelovitosti vjere podrazumijeva istinito, vjerodostojno i sustavno prikazivanje istina kršćanske i katoličke vjere koja se usredotočuje na središnje teme, odnosno na artikuliranje i razvoj središnjih, za katoličku vjeru i vjerski odgoj, važnih doktrinarnih i tematskih sadržaja. U praktičnom pogledu, vjeronaučni su sadržaji tako strukturirani da u procesima učenja i podučavanja u isto vrijeme, kako vjeroučenicima i tako i učenicima, omogućuju kumulativno i sustavno umreženo poučavanje i učenje.

**Korelacija nije samo teološko i didaktičko načelo, nego ponajprije označava susret u procesima učenja i podučavanja.** Polazi se od činjeniceda su učenje i podučavanje u Katoličkome vjeronauku odgojno-obrazovni procesi koji se događaju u kritičkoj, kreativnoj, suradničkoj i produktivnoj (poduzetnoj) izmjeni odnosa te stalnoga uzajamnog tumačenja kršćanske tradicije, s jedne strane i suvremenoga iskustva, s druge strane. Vjeronauk u školi, koji kao nastavni predmet korelaciju promiče i kao didaktički princip, pozvan je uvijek iznova propitivati vjerska iskustva suvremenoga čovjeka, odnosno učenika, kao i ona životna iskustva koja korespondiraju s iskustvima vjerskoga karaktera. Preduvjet uspješnom tumačenju vjerske tradicije i životne stvarnosti jest posredovanje iskustva koje se odnosi na različita područja ljudske stvarnosti. Vjeroučitelj je tako pozvan uvijek iznova reflektirati sustav podučavanja vjerskoga sadržaja u odnosu prema različitim znanstvenim i stručnim, ali i osobnim interesima, potrebama i razvojnim sposobnostima učenika.

**Suodnos sa živom zajednicom vjernika.** Učenici u vjeronauku postaju osposobljeni tumačiti religiju i vjeru kao središnje područje ljudske stvarnosti i djelovanja te upoznaju i uče razumjeti sadržaje vjere kao uporište i snagu u izgradnji vlastitoga života. Pritom priopćavanje poklada kršćanske vjere, koje je u sebi višedimenzionalno, ne smjera apstraktnom podučavanju, nego se mnogo više ostvaruje u procesima izgrađivanja povjerenja prema različitim oblicima očitovanja i izražavanja vjere, uključujući pritom i žive primjere i svjedočanstva kršćanske vjere. U tome smislu treba naznačiti da se odgoj i obrazovanje za religioznu i vjersku stvarnost u vjeronauku u školi događa u suodnosu i suradnji s konkretnom iskustvenom zajednicom vjere Katoličke Crkve. Teološki gledano, vjera i Crkva stvarnosti su koje se ne mogu odvojiti jedna od druge. Upravo takav odnos vjeronauka s konkretnom vjerničkom zajednicom daje obilježje konfesionalnom vjeronauku u školi. S obzirom na religijsku pluralnost škole, Katolički vjeronauk pozvan je osposobiti učenike da dadnu vlastiti odgovor na pitanje o pripadnosti vjerskoj zajednici i o vlastitom sudjelovanju u životu Crkve te izgraditi osobne stavove i usmjerenja u religijskim i etičkim pitanjima života. Time istraživačka i projektna nastava u procesima vjeronaučnog učenja i podučavanja postaje izvanredno mjesto i način osobne kreativnosti učenika, kao i njihova učenja o realnoj i zdravoj konkurentnosti, koja postaje korisna razvoju razrednoga zajedništva. Izgradnja vlastite svijesti i slike o sebi samome i osobnim sposobnostima, koje drugima mogu biti poticajne za prihvaćanje i poštovanje, nemjerljiv su doprinos za buđenje samopoštovanja i povjerenja u vlastite mogućnosti i sposobnosti pojedinca.

**Podučavanje, učenje i usvajanje stavova i uvjerenja bitan je dio ciljeva i zadaća vjeronauka u školi.** Podučavati učenike za stavove i uvjerenja moguće je samo djelomično. Naime, stavovi i uvjerenja ne stječu se samo unutar vjeronaučne nastave, nego su dijelom predmet djelovanja obitelji i slobodnoga vremena učenika. Bitni doprinos pri izgradnji i usvajanju stavova i uvjerenja ima i život u školi u okviru školske kulture koja daje i otvara prostore za ponude onoga što bismo mogli nazvati školskim pastoralom. U kontekstu podučavanja i učenja, a u smislu stjecanja stavova i uvjerenja, treba naglasiti sljedeće: stavovi i uvjerenja nemaju samo praktičnu ili odgojnu, odnosno afektivnu i konativnu, nego i kognitivnu dimenziju. Oni su najprije ishodi ili rezultati procesa učenja unutar kognitivnoga područja, pa su u tom smislu dio toga procesa. Oni su također uvijek povezani s kompetencijama na području stečenih iskustava i intelektualne spoznaje istinitosti, dobrote i ljepote nekog čina i predmeta promatranja i spoznavanja. Stavovi stoga iziskuju nakanu, kao i slobodno, kritičko i odgovorno odlučivanje, što ima posebno odgojno značenje i vrijednost na području usvajanja stavova, uvjerenja i ponašanja (djelovanje). Oni dobivaju i motivirajuću funkciju i potiču spremnost da se stečene vidike učini djelotvornima. Uvjerenja i stavove, stoga, treba njegovati, uvježbavati te promišljati.

**Personalna i interpersonalna komunikacija u procesima učenja i podučavanja.** Ona imasredišnju važnosti u Katoličkom vjeronauku jer se njegovo posebno obilježje ne pokazuje samo u vjeronaučnim sadržajima, nego je određeno osobama koje podučavaju, onima koji uče i onima koje se podučava. Stoga se vjeronauk i promatra kao dinamičan komunikacijski, suradnički i stvaralački susret osoba, ali i odgojni susret učenika i vjeroučitelja s otajstvom Božje riječi i Božje milosti. U aktivnu susretu s vjeroučiteljem kao „svjedokom vjere“ događa se mogućnost izgradnje sposobnosti učenika za kritičko i kreativno mišljenje, vjersku prosudbu, usvajanje vrjednota, osobni rast i izgradnju. Personalna komunikacija pridonosi također tome da se suočavanje katoličke vjere i njezinih sadržaja s vjerom drugih konfesija i religija ne događa u perspektivi distanciranoga promatrača, nego u perspektivi aktivnoga sudionika. Takva interakcija omogućava učeniku izgradnju i oblikovanje vlastitih stavova, kritičko promišljanje i sudioništvo u dijalogu te izgradnji cjelovita identiteta učenika.

**Međureligijsko i interkulturalno podučavanje i učenje.** Ono je integrirano usadržaje i ciljeve Katoličkoga vjeronauka, i odnosi se na stjecanje osnovnih znanja o drugim religijama, posebno o židovstvu i islamu te poznavanje njihove religijske prakse. Interreligijsko učenje u tom smislu ima drukčija područja i očekivanja i od učenika i od vjeroučitelja. Pritom se ne smije zaboraviti niti susret učenika s drukčijim svjetonazorima i filozofijskim te drugim kulturnim obilježjima svijeta u kojemu oni žive. Temeljna teza takvoga međureligijskog i interkulturalnog poučavanja i učenja jest odsutnost bilo kakvog obilježja arogancije prema drukčijemu i drugomu, što je preduvjet razvijanju kritički promišljenoga i otvorenoga dijaloga i tolerancije učenika u odnosu na ljude i svijet u kojemu žive.

Za učenike s posebnim odgojno-obrazovnim potrebama (učenici s teškoćama i daroviti učenici) vjeroučitelji planiraju kurikul usmjeren na učenika. Osobitosti/teškoće učenika zahtijevaju njima sukladne individualizirane/diferencirane postupke, ciljeve učenja, razinu usvojenosti odgojno-obrazovnog ishoda, opseg i dubinu sadržaja učenja, strategije i aktivnosti poučavanja kojima se žele ostvariti postavljeni ciljevi te načini vrednovanja i ocjenjivanja ostvarenih postignuća.

**F/ VREDNOVANJE I OCJENJIVANJE**

U procesu vrednovanja vodi se računa o temeljnim načelima kurikula, vrijednostima, ciljevima, osobito odgojno-obrazovnim ishodima učenja. Temeljni elementi u učenju i podučavanju vjeronauka usko su povezani s predmetnim područjima, tematskim sadržajima i ishodima učenja. Elementi su vrednovanja:

**Znanje.** Ono obuhvaćausvajanje, interpretiranje, razumijevanje i argumentiranje temeljnih činjenica, pojmova, događaja i tekstova na razini zadanih predmetnih područja i definiranih odgojno-obrazovnih ishoda učenja i podučavanja koji odražavaju njihovu složenost na spoznajnom, doživljajnom i djelatnom planu.

**Stvaralačko izražavanje.** Stavljajući naglasak na učenikovo stvaralaštvo koje zahtijeva zalaganje i druge njegove sposobnosti i mogućnosti da usvojene spoznaje, znanja, stavove i vrijednosti poveže s vlastitim iskustvom, učeniku se omogućava da u procese učenja i iskazivanja naučenoga kreativno uključi različite stvaralačke aktivnosti (usmeno, pismeno, likovno, glazbeno, digitalno, scensko…). Na taj se način uvažavaju, podržavaju i razvijaju različite individualne i socijalne sposobnosti svakoga pojedinog učenika i ujedno potiče interdisciplinarnost i korelacija s drugim nastavnim predmetima, osobito s Glazbenom i Likovnom kulturom, Hrvatskim jezikom, Povijesti, Biologijom i drugo. Stvaralačko izražavanje, uz navedeno, podrazumijeva istraživački rad koji omogućuje učeniku da primjerice istražuje i upoznaje Katoličku Crkvu kao „zajednicu spomena“ koja ima svoju povijest i identitet, da istražuje i kritički reflektira njezino historijsko postojanje i osobito razvoj Kristove Crkve u različitom vremenskom i prostornom kontekstu. Jednako tako, da bi se istinski moglo upoznati i razumjeti Crkvu u njezinome današnjem obliku, poslanju i djelovanju, da bi se o tome mogla donijeti argumentirana prosudba, potrebno je primjereno znanje o kontinuitetu, složenosti i relativnosti povijesno-crkvenoga razvoja, ali i povijesti općenito. Takvo anamnetsko učenje (učenje sjećanja) otvara vjeronauku u školi mogućnosti novih, sveobuhvatnih oblika učenja koji dopuštaju aktivno i interaktivno djelovanje, ali istodobno i vrednovanje. Stoga je potrebno primjenom suvremenih metoda i instrumentarija istraživati i vrednovati biblijske izvore i tekstove, crkvene dokumente, povijesne događaje, teološke i druge izvore. Riječ je ponajprije o narativnim metodama, potom o radu na izvornim dokumentima, učenju izvan učionice (terenska nastava), istraživačkom radu (*oral* *history* i drugo), međupredmetnoj korelacija s nastavom povijesti i drugim predmetima, stvaranju dokumentarnih priča i drugo. Konačno, ti pristupi i postupci zahtijevaju primjereno učeničko zalaganje te posjedovanje i pravilnu uporabu mentalnih procesa visoke razine, osobito logičkih sposobnosti rješavanja problema i stvaralaštva. Stoga, premda takvo istraživanje i vrednovanje zahtijeva primarno kognitivnu inteligenciju i sposobnosti učenika, ona je uvijek povezana s njihovim interesom i zalaganjem, odnosno s njihovom emocionalnom, socijalom i operativnom inteligencijom te ih osposobljava za samostalan i skupni rad, kritičko i kreativno promišljanje te vrednovanje usvojenih sadržaja.

**Kultura međusobnoga komuniciranja.** Katolički vjeronauk ovom obliku vrednovanja pridaje posebno mjesto i važnost jer njime, trajno povezujući odgojne i obrazovne ciljeve i ishode učenja, osnažuje odgojnu dimenziju učenja i izražavanja učenika. Stoga praćenje i vrednovanje odgojnih razina ishoda i postignuća učenja, osobito kad se radi o vjeri i stavovima, vjerskim i drugim uvjerenjima učenika, ni načelno ni odgojno nije moguće izostaviti niti zanemariti. Budući da odgojna razina na poseban način obuhvaća afektivno i s njom povezano djelatno područje ljudskoga života i potrebu izgradnje stavova i vrijednosti u cjelini školskoga kurikula, moguće je odgojne ishode i postignuća vezati uz učeničku spoznaju, znanje i izražavanje o stavovima i vrijednostima, ponašanju i djelovanju i tako ih vrednovati. Oni dijelom ulaze u područje interpersonalne i socijalne komunikacije u školi te aktivnih učeničkih odnosa u procesima učenja i poučavanja, a neki pripadaju području generičkih kompetencija koji se dijelom mogu integrirati u specifične odgojne ishode Katoličkoga vjeronauka i promatrati u ozračju kulture međusobnoga komuniciranja.

Oni se mogu vrednovati kao integralni dio učeničkih postignuća i time kao integralni dio završne kvantitativne ocjene, što ne umanjuje potrebu izdvajanja i kvalitativne procjene generičkih kompetencija učenika u pojedinim godištima i ciklusima.

**Vrednovanje za učenje i kao učenje** – odnosi se na oblike formativnoga vrednovanja koji teže učeničkoj većoj aktivnosti, motiviranosti, samostalnosti i kreativnosti. Ta razina vrednovanja usmjerena je na razvijanje učenikove refleksije i razumijevanja usvojenih znanja, poticanje na samoinicijativu i nove aktivnosti koje će dolaziti od samih učenika.

Vrednovanje naučenoga – ostvaruje se nakon određene tematske cjeline ili obrazovnoga razdoblja radi procjene razine usvojenosti odgojno-obrazovnih ishoda kod učenika nakon procesa poučavanja i učenja. Ono se ostvaruje kako bi se provjerila ostvarenost planiranih odgojno-obrazovnih očekivanja i ishoda, osobito primjena znanja na nove životne situacije. Taj se oblik vrednovanja primjenjuje za redovito izvještavanje o postignutim rezultatima (učenik, roditelj), a iskazuje se valjanim, objektivnim i pouzdanim ocjenjivanjem.

U praćenju učenikovih postignuća odgojno-obrazovnih ishoda učenja rabe se različite vrste vrednovanja i primjenjuju raznovrsni metodički instrumentariji koji će omogućiti vjeroučitelju u prikupljanju valjanih, kvalitetnih i pouzdanih dokaza o postignuću učenika. Pri tome se koriste različitim metodama (izravna pitanja, dnevnik učenja, učeničke mape, kratke pisane provjere, esej…).

Vrednovanje u nastavnome predmetu Katolički vjeronauk nema za cilj samo postignuće brojčanih ocjena, nego je ono ponajprije usmjeravanje i motiviranje učenika za procese razumijevanja, reflektiranja, kritičkoga i kreativnoga promišljanja te samovrednovanja.

# KURIKULI MEĐUPREDMETNIH TEMA

## GRAĐANSKI ODGOJ I OBRAZOVANJE

**Koordinator Kroskurikularnog i međupredmetnog područja:**

Ana Kordić, prof.

**Radna skupina za izradu predmetnog kurikula:**

Drago Zovko

Kristina Majić

Branimir Gagro

Ana Čerkez

Viktorija Bošnjak

Mario Brkić

**A/ OPIS PREDMETA**

Međupredmetna tema Građanski odgoj i obrazovanje nužna je kako bi učenike osposobila za aktivno i odgovorno obavljanje građanskih uloga i dužnosti koje iz njih proizlaze. Činjenica je da danas živimo u svijetu koji građanina načelno stavlja u centar svih zbivanja, ali vrlo često, ti isti građani nisu aktivni članovi društva. Odgovoran i aktivan učenik u razredu i školi postaje odgovoran građanin u užoj i široj lokalnoj zajednici, narodu, državi i na globalnoj razini. Građanski odgoj i obrazovanje kao međupredmetna tema pomoći će učenicima da u pluralističkom društvu prepoznaju aktualne društvene probleme i da u interakciji s drugim članovima zajednice traže odgovarajuća rješenja.

Unutar ove međupredmetne teme učenici kreiraju pravila koja se temelje na načelima pravde, odgovorno se odnose prema istima, a spremni su ih izmijeniti u svrhu unapređenja pravednijeg društva.

Kroz ovu temu učenici se osposobljavaju za odgovorno ponašanje, pravedan i tolerantan odnos prema drugima, međuljudsku i međukulturalnu suradnju, uzajamno pomaganje i prihvaćanje. Jačanjem svojih kompetencija, učenici jačaju samopouzdanje i samopoštovanje uz apsolutno poštivanje drugih i njihovog prava na privatnost. Isto tako, odgovornost, ljudsko dostojanstvo, tolerancija, uvažavanje različitosti, humanost i solidarnost temeljne su vrijednosti koje su rezultat učenja ovoga predmeta. Podučavajući o konceptu autoriteta učenici razvijaju uvjerenja o važnosti poštivanja pravila, korištenja autoriteta i prepoznaju korištenje moći bez prava.

Učenjem ove teme nastoji se postići razvoj mladih ljudi u njihovom punom potencijalu. Za postati odgovoran i aktivan građanin nije dovoljno samo poznavanje ljudskih prava, demokracije, antikorupcije ili ustroja društvene zajednice već stjecanje vještina, znanja, stavova koji razvijaju demokratsku svijest i potiču ih na aktivno sudjelovanje u demokratskim odnosima i procesima u školi, lokalnoj zajednici i društvu, razvijanju osobnog  identiteta, ali i poštivanju drugih. Prihvaćanjem različitosti drugih, u bilo kojem pogledu, učenici razvijaju osobni integritet, samostalnost te pozitivan odnos s drugima.

Kroz razumijevanje demokratskih načela i njihovu primjenu u svakodnevnom životu, učenici mogu prepoznati naznake korupcije i već u ranoj fazi života razviti mehanizam ponašanja koji se temelji ne samo na pravu i pravednosti, već i na osnovnim moralnim vrijednostima.

Ova međupredmetna tema razvija suodgovornost za vlastito učenje, koristi različite metode i strategije učenja i razvija sposobnost poboljšanja u učenju. Učenici se zanimaju za druge kulture i poštovanje drugih kultura te razumijevaju osobni i nacionalni identitet.  Osim toga, učenici postaju svjesni svog angažmana i vlastitog doprinosa društvenim procesima oko sebe što im povećava informiranost, samopouzdanje i motivaciju za daljnji doprinos razvoju cjelokupne zajednice. Učenici  razvijaju konstruktivnu suradnju i sudjeluju u projektima, poštuju integritet drugih te pokazuju želju za novim znanjima.

Kroz ovu međupredmetnu temu  razvijaju se znanja o ljudskim pravima, obilježjima demokratske zajednice i političkim sustavima, vještine kritičkog mišljenja na etičkim načelima, komunikacijske vještine potrebne za političko i društveno sudjelovanje, umijeće mirotvorstva i mirnog rješavanja sukoba, umijeće rješavanja društvenih problema na demokratski način. Važna kompetencija ovog predmeta odgovoran je odnos prema javnom dobru (razvoj ekološke svijesti) i spremnost donošenja zajedničkih odluka. S gledišta društvene isključenosti učenik razlikuje pasivne od aktivnih reakcija na rješavanje problema u okruženju.

Kao međupredmetna tema može se povezati s gotovo svim nastavnim predmetima na svim razinama obrazovanja. Nastavnici odabiru ishode koje ugrađuju u svoje nastavne jedinice u skladu s uzrastom, temom, aktualnim trenutkom i zanimanjem učenika.

Ova tema pripada Drušveno-humanističkom području. Međupredmetna tema Građanski odgoj i obrazovanje provlači se kroz sve razine obrazovanja. Ishodi ove međupredmetne teme mogu se ostvarivati u većini nastavnih predmeta.

Podučavanje ove teme temelji se na kombinaciji sadržaja određenog nastavnog predmeta s Građanskim odgojem i obrazovanjem. Pri tome valja poštivati razvojnu dob učenika, njegove individualne razlike u predznanju, sposobnostima, zatim poštivati načelo poticanja odgovornosti za vlastito učenje te načelo promicanja aktivnog građanstva i demokratskih procesa. Nastavu treba organizirati s učenikom u središtu, a naglasak staviti na primjenu naučenih znanja i vještina u svakodnevnom životu. Učitelji imaju širok spektar sadržaja, metoda i sredstava za rad kojima mogu osmisliti integriranje tema u nastavne jedinice. Unaprijeđen aktivizam učenika u školi garancija je aktivizma građanina u cjelokupnom društvu. Spremnošću na volonterski rad pokazujemo društvenu odgovornost i posvećenost zajedničkom dobru.

Građanski odgoj i obrazovanje kao međupredmetna tema proučava se kroz sve godine osnovne škole i gimnazije te je prožet kroz većinu nastavnih predmeta.

**B/ CILJEVI UČENJA I PODUČAVANJA PREDMETA**

Osposobiti učenike za aktivno sudjelovanje u borbi i zaštiti ljudskih prava koja se temelji na znanju, kritičkom razmišljanju, vještini argumentiranja i komunikacijskim vještinama pri donošenju i prihvaćanju obveza suvremenog društva. Razvijati svijest učenika o odgovornosti pojedinca i skupine, pravičnom odnosu i poštivanju drugih te prikladnom reagiranju na društvenu isključenost.

Usvojiti znanja o političkim konceptima i procesima te obilježjima demokratske zajednice.

Razvijati vještine koje im omogućuju aktivno sudjelovanje u političkom i društvenom životu.

Primjenjivati znanja i vještine kako bi se zaštitila ljudska prava, slobode, dostojanstvo pojedinca te ista koristila u borbi za ravnopravnost.

Osposobiti učenike koji će na temelju već usvojenih znanja stjecati nove kompetencije kako bi postali informirani i odgovorni članovi društvene zajednice s pozitivnim stavom za stvaralaštvo, vlastiti doprinos i učinkovito sudjelovanje u cjelokupnom životu društvene zajednice.

Razvijati znanja, vještine i vrijednosti za prepoznavanje različitih oblika koruptivnog ponašanja u školi i društvu općenito te razvijati antikoruptivne modele ponašanja.

**C/ MEĐUPREDMETNO PODRUČJE KURIKULA**

**A/ Ljudska prava**

Predmetno područje Ljudska prava doprinosi razvoju stavova i vještina u prakticiranju svakodnevnih dječjih, a kasnije i ljudskih prava. Učenici će usvajati znanja o načinima ostvarivanja ljudskih prava na primjerima iz svakodnevnog života. Osim znanja o ljudskim pravima, učenici razumiju da ta prava treba i zaštititi. Uče i razumiju načine ostvarivanja i zaštite ljudskih prava. Bitna zadaća ovog područja jest prepoznavanje i reakcija na diskriminaciju, znati kome se obratiti, od koga tražiti pomoć. Učenici razvijaju prihvaćanje međusobne različitosti, empatiju i solidarnost za druge. Ljudska prava, njihovo ostvarivanje i zaštita u svakodnevnom životu, osim slobode i dostojanstva svakog pojedinca, unapređuje univerzalne vrijednosti: slobodu, dostojanstvo, dužnost i odgovornost građana, međusobno poštovanje i zaštitu svakog čovjeka.

**B/ Demokracija**

Predmetno područje Demokracija omogućit će učenicima razumijevanje demokracije kao pravnog oblika organizacije društva. Uključivanje učenika u kreiranje pravila u razredu i školi doprinosi razvoju jednakosti i uvažavanja različitosti u društvu. Stječu se znanja i razvija svijest o važnosti sudjelovanja u demokratskoj vlasti i mehanizmima zaštite prava pojedinca. Znanja o političkim procesima u društvu započinju izborom za razredno vodstvo. Učenici u skladu sa svojom dobi upoznaju načine sudjelovanja u političkim odlukama zajednice u kojoj žive. Upoznaju osnovne demokratske procese i prepoznaju važnost političkih odluka za osobni život. Osposobljavaju se za zauzimanje kritičkog stava prema već donesenim političkim odlukama. Učenici stječu kompetencije za razumijevanje i razlikovanje pravno uređenog sustava, prepoznaju razine i grane vlasti, javne politike te načine aktivnog sudjelovanja u njima.

Također, učenici se osposobljavaju za prepoznavanje korupcije i koruptivnog ponašanja u razredu, školi pa do najvećih razina vlasti. Razvijanjem mehanizma „odgovora na korupciju“ od najranije dobi, učenici će ga primjenjivati i koristiti kasnije u svim dijelovima društva. Uključenost učenika u demokratske procese u školi i društvu svakako se mora temeljiti na njihovoj odgovornosti prema sebi i prema drugima.

**C/ Društvena zajednica**

Sadržaji predmetnog podrućja Društvena zajednica kod učenika razvijaju vještine, stavove i znanja o važnosti drugih i međusobnu povezanost s drugima. Isto tako, učenici postaju svjesni da osim osobnih, postoje i zajednički interesi u zajednici i da svaki pojedinac svojim sudjelovanjem doprinosi zajedničkom dobru.

Upoznavanjem načina sudjelovanja u zajednici razvijat će se odgovorno ponašanje, uvažavati različitosti, reagirati na društvenu isključenost, jačati solidarnost kao temeljna vrijednost u školskom okružju i široj društvenoj zajednici. Sudjelovanjem u radu zajednice (humanitarne akcije, udruge, nevladine organizacije, ekološke i volonterske akcije) učenici promiču zajedničke interese, podižu svijest o suživotu u zajednici. Volontiranje i socijalno djelovanje učenika unapređuje obrasce ponašanja za opće dobro. Učenici prepoznaju prirodne resurse i značaj njihove zaštite za napredak svoje zajednice, svjesni da neodgovornim ponašanjem prema okolišu ugrožavaju budući život na Zemlji.

**D/ ODGOJNO-OBRAZOVNI ISHODI**

**2. razred**

|  |  |
| --- | --- |
| **MEĐUPREDMETNO PODRUČJE: A/ Ljudska prava** | |
| **Odgojno-obrazovni ishod učenja** | **Razrada ishoda** |
| **A.II.1.** Učenik objašnjava odgovornosti i dužnosti pojedinca u društvu. | * imenuje svoje odgovornosti i dužnosti u obitelji i školi * opisuju korist i nedostatke za preuzete odgovornosti i dužnosti * prepoznaje nove prilike u školi u kojima proširuje osobne odgovornosti i dužnosti. |
| **Poveznice sa ZJNPP** | [**GRO-1.1.1**](https://kurikulum-zzoo.ba/hr/node/1839) |
| **Ključni sadržaji** | |
| * odgovornost * dužnost * obveza * nagrada. | |
| **Preporuke za ostvarenje ishoda** | |
| Preporučuje se ishod ostvariti kroz različite aktivnosti unutar pojedinog predmeta. Učenici mogu u grupnom radu imenovati svoje odgovornosti i dužnosti u školi, mogu pojedinačno ili grupno procjenjivati koristi i nedostatke preuzetih obveza i dužnosti, a samom tom procjenom doći do novih saznanja i ideja kojima će proširivati svoje osobne odgovornosti i dužnosti.  *Primjer: Učenik dolazi na vrijeme na nastavu, aktivno sudjeluje, poštuje druge, uči i piše zadaće. Za ispunjene odgovornosti bit će nagrađen ocjenom, pohvalom, nagradom. Za neispunjene odgovornosti trpjet će slabe ocjene, kritike, nezadovoljstvo prema samome sebi i nezadovoljstvo svojih roditelja.*  Ovaj ishod može se povezati s ishodima svih nastavnih predmeta te međupredmetnih tema, ovisno o sadržaju kojega učitelj koristi za ostvarenje ishoda. | |

|  |  |
| --- | --- |
| **MEĐUPREDMETNO PODRUČJE: B/ Demokracija** | |
| **Odgojno-obrazovni ishod učenja** | **Razrada ishoda** |
| **B.II.1.** Učenik objašnjava pojam autoriteta. | * prepoznaje osobe na položaju autoriteta u obitelji i školi * preispituje izvor autoriteta na konkretnim primjerima * uvažava osobe na položaju autoriteta u školi. |
| **Poveznice sa ZJNPP** | [**GRO-2.3.1**](https://kurikulum-zzoo.ba/hr/node/1855) |
| **Ključni sadržaji** | |
| * autoritet * moć bez autoriteta * ograničena vlast. | |
| **Preporuke za ostvarenje ishoda** | |
| Učenici kroz radionice ili primjere nekih životnih situacija razgovaraju o autoritetu i njegovom značenju. Potrebno je naglasiti razliku između autoritativnog  i autoritarnog stila odgoja ili učitelja. Kroz radionice, primjere iz tekstova prepoznati razliku stilova i navoditi osobine osoba od autoriteta u školi, kod kuće, u užoj lokalnoj zajednici. Dati im priliku da sami procjene ima li netko moć bez autoriteta i od čega ovisi ta moć.  *Primjer: Na radionici u skupinama imenovati osobe od autoriteta u školi (učitelj, pedagog, ravnatelj itd.).*  Autoritet - korištenje moći s pravom (policajac je autoritet u prometu, izvor njegova autoriteta je u Zakonu o prometu. Dimnjačar ili kuhar nemaju autoritet zaustaviti promet).  Korištenje moći bez prava - (Stariji dječak otima mlađem dječaku novac za užinu. On koristi moć bez prava. On ne koristi autoritet).  Stariji dječak može zamoliti mlađeg da mu posudi novac, onda on koristi autoritet, a izvor njegova autoriteta je u pristojnom ponašanju.  Ograničena vlast - (Učitelj ima pravo zadati domaći uradak i koristi time svoj autoritet. Učitelj nema pravo zadati djeci zadatke koji ne spadaju u područje nastavnog procesa).  Ovaj ishod može se povezati s ishodima svih nastavnih predmeta te međupredmetnih tema, ovisno o sadržaju kojega učitelj koristi za ostvarenje ishoda. | |

|  |  |
| --- | --- |
| **MEĐUPREDMETNO PODRUČJE: C/ Društvena zajednica** | |
| **Odgojno-obrazovni ishod učenja** | **Razrada ishoda** |
| **C.II.1.** Učenik zagovara odgovornost sadašnjih generacija za dobrobit budućih generacija. | * prepoznaje oblike neodgovornog ponašanja u okruženju * objašnjava svrhu i načine razvrstavanja otpada * razvrstava otpad iz kućanstva i škole. |
| **Poveznice sa ZJNPP** | [**GRO-3.3.2**](https://kurikulum-zzoo.ba/hr/node/1870) |
| **Ključni sadržaji** | |
| * zagađenost * recikliranje * ekološka svijest * doprinos pojedinca. | |
| **Preporuke za ostvarenje ishoda** | |
| Razvijanjem ekološke svijesti i osobnog doprinosa svakog pojedinca kroz razgovor i učenje počevši od odlaganja otpada u koš za otpatke u razredu, na školskom dvorištu, zatvaranju slavina nakon upotrebe, gašenje svjetiljki u prostorijama, učenici spoznaju svoj doprinos.  Kroz likovno izražavanje učenici će pokazati što su od ključnih pojmova znali ili što su novo naučili. Kroz čitanje tekstova ili pjesmice na nastavi Hrvatskog jezika analizirat će ponašanje pojedinaca prema prirodi ili opasnosti koje prijete likovima iz priča koje žive u vodama ili šumama. Na satu Prirode i društva u kratkim debatama mogu raspravljati o recikliranju otpada i koristima. U izvannastavnim aktivnostima, ekološkoj sekciji, maloj ekološkoj akciji prikupljanja starog papira ili otpada oko škole daju svoj vlastiti doprinos i sudjeluju u povećanju ekološke svijesti.  Ovaj ishod može se povezati s ishodima svih nastavnih predmeta te međupredmetnih tema, ovisno o sadržaju kojega učitelj koristi za ostvarenje ishoda. | |

**7. razred**

|  |  |
| --- | --- |
| **MEĐUPREDMETNO PODRUČJE: A/ Ljudska prava** | |
| **Odgojno-obrazovni ishod učenja** | **Razrada ishoda** |
| **A.VII.1.** Učenik provodi aktivnosti kojima je cilj promocija dječjih prava. | * prepoznaje dječja prava u školi i lokalnoj zajednici * primjenjuje dječja prava * prepoznaje kršenje dječjih prava. |
| **Poveznice sa ZJNPP** | [**GRO-1.1.1**](https://kurikulum-zzoo.ba/hr/node/1839) |
| **Ključni sadržaji** | |
| * UN * UNICEF * dječja prava * Konvencija o pravima djeteta. | |
| **Preporuke za ostvarenje ishoda** | |
| Kako bi se ostvario ovaj ishod najlakše je provesti radionice čija je svrha zaštita dječjih prava.  Školskim aktivnostima na ovu temu organizirati tjedan ili mjesec obilježavanja dječjih prava, Dana učenika ili Dana djeteta. Može se organizirati kviz, sandučić povjerenja za komentare i sl.  Suradnja s nevladinim domaćim i međunarodnim organizacijama koji se bave zaštitom dječjih prava je poželjna.  Ovaj ishod može se povezati s ishodima svih nastavnih predmeta te međupredmetnih tema, ovisno o sadržaju kojega učitelj koristi za ostvarenje ishoda. | |

|  |  |
| --- | --- |
| **MEĐUPREDMETNO PODRUČJE: B/ Demokracija** | |
| **Odgojno-obrazovni ishod učenja** | **Razrada ishoda** |
| **B.VII.1.** Učenik procjenjuje karakteristike idealnog građanina. | * kreira listu građanskih vrlina * razlikuje građanska znanja, vještine i vrijednosti * objašnjava pojmove građanska dispozicija i građanska posvećenost * analizira vezu između kulturnog i građanskog identiteta. |
| **Poveznice sa ZJNPP** | [**GRO-2.1.3**](https://kurikulum-zzoo.ba/hr/node/1851) |
| **Ključni sadržaji** | |
| * građanske vrline * građanska posvećenost * građanska dispozicija * kulturni identitet * građanski identitet. | |
| **Preporuke za ostvarenje ishoda** | |
| Preko nastavnih sadržaja učenici se upoznaju s pojmom građanin, razgovara se o unaprijeđenom razvoju građanina, vrlinama, slobodama.  Jesu li naši preci uvijek bili slobodni? Koje su nam vještine potrebne i koje su nam bitne vrijednosti  za ostvarenje ishoda?  Građanin nije osoba koja živi u gradu već koja aktivno sudjeluje u političkom i društvenom životu zajednice. Pojam građanske vrline zamišlja se kao posvećenost građana zajedničkom blagostanju zajednice, a građanska posvećenost je spremnost pojedinca da doprinese općem dobru svoje zajednice, čak i po cijenu njegovih individualnih interesa. Građanska dispozicija odnosi se na stavove i navike građana koji pomažu zdravom funkcioniranju i zajedničkom dobru demokratskog društva. Kulturni identitet koristi se u značenju pripadnosti pojedinca spolnoj, rasnoj, nacionalnoj ili drugoj srodnoj skupini. Građanski identitet koristi se na znanje pripadnosti pojedinca državnoj ili političkoj zajednici uređenoj na načinu jednakosti.  Putem projektne nastave, posjeta nevladinim institucijama, posjeta institucijama vlasti, suradnje s nevladinim udrugama, volonterske aktivnosti u lokalnoj zajednici, suradnje s udrugama civilnog društva lakše ćemo doći do ostvarenja ishoda. Učenici također mogu pisati pisane radove ili usmeno izlagati na ovu temu. Aktivnost u lokalnoj zajednici kroz neke projekte i spremnost na volonterski rad rezultat je ovog ishoda.  Ovaj ishod može se povezati s ishodima svih nastavnih predmeta te međupredmetnih tema, ovisno o sadržaju kojega učitelj koristi za ostvarenje ishoda. | |

|  |  |
| --- | --- |
| **MEĐUPREDMETNO PODRUČJE: C/ Društvena zajednica** | |
| **Odgojno-obrazovni ishod učenja** | **Razrada ishoda** |
| **C.VII.1.** Učenik objašnjava utjecaj međunarodnih institucija na društvenu zajednicu. | * imenuje političke i ekonomske međunarodne organizacije * razlikuje političke međunarodne od ekonomskih međunarodnih organizacija * daje primjer međusobnog odnosa BiH i međunarodnih političkih i ekonomskih organizacija. |
| **Poveznice sa ZJNPP** | [**GRO-2.2.3**](https://kurikulum-zzoo.ba/hr/node/1854) |
| **Ključni sadržaji** | |
| * Ujedinjeni narodi * UNESCO * Nato * G-7 * G-8. | |
| **Preporuke za ostvarenje ishoda** | |
| Preporuka za ostvarivanje ovog ishoda odnosi se na nastavu Povijesti i Geografije u prvom redu,  ali može biti povezana i s drugim predmetima. Posjet međunarodnim institucijama u okruženju je nezaobilazna aktivnost. Ukoliko postoji mogućnost može se ugostiti u školi ili odjelu djelatnika neke međunarodne organizacije bilo da je riječ o našem ili stranom državljaninu. | |

**E/ UČENJE I PODUČAVANJE**

Osnovna odlika učenja i podučavanja u Građanskom odgoju i obrazovanju kao međupredmetnoj temi je iskustveno učenje, učenje koje povezuje učioničku nastavu posjetima institucijama ili ustanovama, aktivno sudjelovanje u životu škole i šire lokalne zajednice i povezivanje naučenog s konkretnim životnim situacijama.

Kako bi proces odgoja i obrazovanja bio što djelotvorniji potrebno je koristiti različite metode učenja i podučavanja kako bi unaprijedili znanja i vještine učenika, ali i način praćenja i vrednovanja učenika. Pravilno odabrane metode učenja i podučavanja potiču aktivno sudjelovanje i odgovornost učenika u školi, ali i u svakodnevnom životu, što je i jedna od svrha Građanskog odgoja i obrazovanja kao međupredmetne teme. Na izbor metoda utječu zadatci nastavnog predmeta i njegovi sadržaji, učenikova dob i predznanje učenika. U suvremenoj nastavi sve više se promiče aktivno učenje i podučavanje koje podrazumijeva samostalnost učenika u učenju. Takvo učenje učeniku omogućuje samostalno rangiranje sadržaja po važnosti, raščlanjivanje podataka i usporedbu informacija te njihovu povezanost s prethodnim znanjem. Isto tako, učenici mogu dati i svoj kritički osvrt i značaj za upotrebu novih informacija u svakodnevnom životu.

Učitelj samostalno odlučuje o metodama koje će primjenjivati s naglaskom da se koriste pristupi koji će razvijati aktivnost učenika, stjecanje vještina i vrijednosti za život u demokratskom društvu. Učenje sadržaja iz međupredmetne teme Građanski odgoj i obrazovanje treba se prilagoditi individualnim karakteristikama i iskustvima učenika, njihovoj kronološkoj dobi i predznanju. Učenik treba biti u središtu. Frontalna nastava trebala bi biti najmanje zastupljena, rad u paru, grupi, skupini učenika iste generacije, mreži učenika nekoliko škola i sl. trebalo bi motivirati učenike za rad i osobni rast. Učitelj ima poseban značaj u motiviranju učenika za aktivno sudjelovanje u radu. U učenju i podučavanju ove međupredmetne teme, pored klasičnih metoda rada (čitanja, usmenog izlaganja, razgovora, demonstracije i dr.) preporučuje se korištenje sljedećih metoda: iskustvenih metoda i tehnika (igranje uloga, simulacija suđenja, prepričavanje vlastite povijesti), korištenje interaktivnih metoda (razgovor, diskusija, debata, aktivno slušanje), metoda rješavanja problema ili sporova (posredovanje, pregovaranje, arbitriranje), metoda analize i interpretacije sadržaja (zajednička rekapitulacija, izvješća, instalacije, izložbe), akcijske metode (zastupanje, kampanja, pismo potpore, prosvjed, volonterski rad u zajednici), metode analize i interpretacije (analiza tekstova, slikovnog i drugoga materijala i sl.), istraživačke metode (projekt, akcijska istraživanja, terenska istraživanja, analiza slučaja), metode prikupljanja podataka (oluja ideja, upitnik, intervju, promatranje, ankete), metoda kreativnog izražavanja (pisanje eseja, likovno izražavanje, modeliranje, školske novine), metode predstavljanja (izlaganje, predavanje, izvještavanje), metode podržane novim tehnologijama (online pretraživanje, debate, umrežavanje), metode zagrijavanja i opuštanja (razbijanje leda, igre riječi i sl.). Upotreba informacijsko-komunikacijske tehnologije u ovoj temi je neizbježna, gdje učenici mogu prikupljati potrebne informacije, podatke istraživačkih studija s različitih razina (Vijeće Europe, EU, UNICEF, Zajednička jezgra), analizirati medijske sadržaje i upotrebljavati ih u svojim projektima, plakatima, debatama i istraživanjima. Isto tako, putem društvenih mreža i medija mogu promovirati svoj rad i vrijednosti koje promovira međupredmetna tema Građanski odgoj i obrazovanje. U izvedbi ove međupredmetne teme mogu se koristiti različita nastavna sredstva: udžbenici, priručnici, enciklopedije, književna i znanstvena djela, znanstveno-popularni tekstovi i sl. Učenici se koriste međunarodnim i nacionalnim dokumentima (deklaracije, konvencije, zakoni i pravilnici). Suradnja s udrugama iz šire lokalne zajednice, drugim školama, institucijama, sudjelovanje na manifestacijama, projektima, kampanjama, izborima, angažman učenika i aktivno uključivanje u kulturni, društveni, humanitarni, politički život (učenici završnih razreda srednje škole) je ono što je glavna zadaća ove međupredmetne teme i njenih ishoda utkanih u kurikule određenih predmeta.

**F/VREDNOVANJE I OCJENJIVANJE**

Ono što je bitno u ovoj međupredmetnoj temi jest formativno vrednovanje, a ono što bi se sumativno vrednovalo bilo bi zalaganje i aktivnost učenika unutar predmeta preko kojih se ishodi ostvaruju.

Elementi vrednovanja ne smiju biti usmjereni na usvajanje činjeničnog znanja već na sposobnost primjene i analize znanja stečenih kroz nastavne sadržaje. Mora biti usmjereno na sposobnost kompariranja, evaluiranja, kreiranja novog. Rješavanje problema i kritičko promišljanje nezaobilazni su elementi vrednovanja u Građanskom odgoju i obrazovanju.

Volontiranje učenika i njihove aktivnosti koje doprinose razvijanju općeg dobra, realizacije projekata i različita istraživanja su načini provjere vještina u ovoj međupredmetnoj temi.

Upravo ove razine doprinose razvoju kompetencija koje se provjeravaju u povezanosti s nastavnim predmetima i primjenom stečenih znanja, usvojenih vještina i formiranih stavova. Primjeri iz svakodnevnog života i konkretne životne situacije široko su područje na koje možemo primijeniti listu procjene za ovu međupredmetnu temu. Projektni i esejski zadaci, prezentacije, praktični i terenski rad primjenjive su vrste zadataka. Vrednovanje nam daje korisne informacije što određeni učenik može uraditi, razumiju li učenici gradivo i mogu li ga primijeniti, postoji li povezanost vrednovanog i onog očekivanog izvan škole, potiče li vrednovanje razvoj ključnih kompetencija za život i rad.

## OSOBNI I SOCIJALNI RAZVOJ

**Koordinator Kroskurikularnog i međupredmetnog područja:**

Ana Kordić, prof.

**Radna skupina za izradu predmetnog kurikula:**

Mario Brkić

Drago Zovko

Kristina Majić

Branimir Gagro

Ana Čerkez

Viktorija Bošnjak

**A/ OPIS PREDMETA**

Svrha podučavanja međupredmetne teme Osobni i socijalni razvoj jest razvijanje kompetencija za prepoznavanje društvenih vrijednosti i normi kako bi učenik mogao kompetentno formirati vlastita mišljenja i stavove kao osnovu svojih djelovanja unutar zajednice.

Učenik razvija sposobnost introspekcije, jača svoje socijalne i komunikacijske vještine kao i samopouzdanje. Razvijajući empatiju, uči se aktivnom društvenom životu. Osnažujući svoj potencijal, napreduje k uspješnijem izražavanju osobnih stavova te postaje samopouzdaniji i aktivan član zajednice. Ovom međupredmetnom temom promiče se pozitivan i odgovoran odnos učenika prema zdravlju koje promatramo kao stanje fizičkog, psihičkog i socijalnog blagostanja. Učenika se potiče na usvajanje zdravih životnih stilova, primjerenih fizičkih aktivnosti te odgovornog odnosa prema sebi i drugima.

Stjecanjem uvida u vlastite psihičke procese i učenjem o grupnim procesima i potrebama drugih učenik oblikuje osobni identitet. Također razvija socijalne vještine potrebne za konstruktivnu participaciju u okolini u kojoj živi. Razumijevajući svoje cjelokupno ponašanje, učenik iznalazi konstruktivne načine suočavanja sa životnim izazovima. Prepoznajući psihološke fenomene u skupinama, učenik postaje stabilniji i konstruktivniji sudionik društvene zajednice.

Za učenike je izuzetno bitno ovladavanje osnovnom terminologijom psihičkih procesa, prepoznavanje određenih zakonitosti ljudskog ponašanja, kao i različitosti među pojedincima i njihovom djelovanju.

Učenjem o osobnom i socijalnom razvoju učenik zauzima proaktivan stav prema životu, prepoznaje i zadovoljava vlastite potrebe vodeći računa o potrebama drugih ljudi. Ostvaruje i njeguje zadovoljavajuće odnose kao zaštitni faktor mentalnog zdravlja i zdravlja općenito.

Učenik postaje emocionalno pismena osoba koja posjeduje kompetencije introspektivnosti, refleksije, asertivnosti, altruizma i empatije.

Stjecanjem uvida u teme iz osobnog i socijalnog razvoja učenik usvaja širu sliku o sebi kao biću protkanom fizičkom, psihičkom i socijalnom stvarnošću. Time sebi otvara put boljeg razumijevanja sebe i svijeta u kojem živi, što posredno utječe na sve njegove osobne i profesionalne odabire te ga čini funkcionalnim stanovnikom svijeta.

Osobni i socijalni razvoj kao međupredmetna tema svojim sadržajem prožima odgojno- obrazovna područja društvenih i prirodnih znanosti.

Teme ovog međupredmetnog područja podučavaju se kroz više oblika rada. U početnim razrednima osnovne škole, s ciljem emocionalnog opismenjavanja učenika, provodi se više interaktivnih aktivnosti u vidu radionica u kojima učenici uče aktivnim sudjelovanjem koristeći prigodne materijale. U predmetnoj nastavi i kroz srednjoškolsko obrazovanje učenici više sudjeluju i uče dijeleći stavove i propitujući osnovne pojmove naučenog kroz osobne istupe ili kroz rad u grupama. Poticanjem kritičkog razmišljanja pronalaze i uklapaju teorijsko znanje u kontekst vlastitog životnog iskustva. Dodatna dimenzija podučavanju je učenje odgovornom ponašanju i zaštiti zdravlja u digitalnom okruženju.

Osobni i socijalni razvoj kao međupredmetna tema može se podučavati na svim razinama podučavanja, nadopunjujući sadržaj nastavnih predmeta od početka osnovnoškolskog pa sve do kraja srednjoškolskog obrazovanja.

**B/ CILJEVI UČENJA I PODUČAVANJA PREDMETA**

* Stjecanje uvida u vlastite psihičke procese, prepoznavanje i verbaliziranje vlastitih emocija i misli te razvijanje samopouzdanja.
* Razvijanje socijalnih vještina nužnih za zadovoljavajuće odnose s drugim ljudima i aktivno sudjelovanje u društvenoj zajednici
* Usvajanje osnovnih znanja o zdravlju kao i zdravih navika u cilju zaštite vlastitog zdravlja i zdravlja drugih ljudi.
* Upoznavanje i razumijevanje oboljenja u fizičkom i psihičkom funkcioniranju te prevencija istih.

**C/ PREDMETNO PODRUČJE KURIKULA**

**A/ Ja**

Predmetno područje Ja podrazumijeva emocionalno opismenjavanje u najranijoj fazi te prepoznavanje i imenovanje psihičkih procesa i oblika ponašanja u kasnijoj fazi obrazovanja. Unutar ovog područja učenici će steći bolji uvid u vlastite psihičke procese, aktivno preispitujući zamjedbu vlastitog ponašanja i ponašanja drugih, te razvijati samopouzdanje u vidu verbaliziranja stavova pred drugima.

**B/ Ja i drugi**

Kao važan element u funkcioniranju čovjeka, osim psihološkog aspekta, ističe se i socijalni aspekt. Učenici će kroz sadržaje iz predmetnog područja Ja i drugi stjecati znanja o djelovanju pojedinca u skupini kao i o društvenoj okolini te ih implementirati u svoj život kroz različita ponašanja poput pomažućih oblika ponašanja. Ovo područje pružat će sadržaje u cilju razvijanja socijalnih vještina, sadržaje o formiranju zamjedbe vlastitog ponašanja i ponašanja drugih te analizu ponašanja pojedinca u skupini i psihološke fenomene koji se pojavljuju u skupinama.

**C/ Zdravlje**

Predmetnim područjem Zdravlje promiče se pozitivan i odgovoran odnos učenika prema zdravlju, podrazumijevajući zdravlje kao stanje fizičkog, psihičkog i socijalnog blagostanja. Učenike se potiče na usvajanje zdravog životnog stila, primjerenih fizičkih aktivnosti, odgovornog odnosa prema sebi i izgradnji zadovoljavajućih odnosa s drugima. Dodatan naglasak je na psihološkim i socijalnim aspektima zdravlja jer su navedeni aspekti često nepravedno zapostavljeni uslijed učenja o zdravlju kao stanju izričito fizičkog blagostanja. Promatrat će pojavnost oboljenja organizma kroz cjelokupnost čovjekova funkcioniranja destigmatizirajući psihička oboljenja. Promatrajući svoj organizam u cjelini, učenici će steći bolji uvid u ukupno funkcioniranje čovjeka.

**D/ ODGOJNO-OBRAZOVNI ISHODI**

**2. razred**

|  |  |
| --- | --- |
| **MEĐUPREDMETNO PODRUČJE: A/ Ja** | |
| **Odgojno-obrazovni ishod učenja** | **Razrada ishoda** |
| **A.II.1** Učenik razvija osobinu samomotrenja. | * opaža vlastite psihičke procese * pokazuje nove načine samoprikazivanja * aktivno sudjeluje postavljajući pitanja s ciljem boljeg razumijevanja samomotrenja i razvijanja samopouzdanja govoreći o sebi pred odjelom. |
| **Poveznice sa ZJNPP** |  |
| **Ključni sadržaji** | |
| * samoprikazivanje * samomotrenje * samopouzdanje. | |
| **Preporuke za ostvarenje ishoda** | |
| Ishod se može postići kroz sadržaje iz područja materinskog jezika pri obradi književnih sadržaja gdje kroz aktivno postavljanje pitanja učitelj potiče učenika na izražavanje vlastite zamjedbe lika iz priče i njegovih nutarnjih procesa mišljenja te na poredbu sa samim sobom, odnosno kako bi on postupio, kako bi se osjećao, što bi planirao učiniti i sl. Tako potičemo vještinu introspekcije učenika. Učenika učimo izražavanju svojih misli i osjećaja pred ostalim učenicima i na taj način on izgrađuje samopouzdanje.  Ovaj ishod može se povezati s ishodima svih nastavnih predmeta te međupredmetnih tema, ovisno o sadržaju kojega učitelj koristi za ostvarenje ishoda. | |

|  |  |
| --- | --- |
| **MEĐUPREDMETNO PODRUČJE: B/ Ja i drugi** | |
| **Odgojno-obrazovni ishod učenja** | **Razrada ishoda** |
| **B.II.1** Učenik razvija socijalnu inteligenciju. | * opaža ponašanja bližnjih i poredi ga sa svojim * razvija vještine socijalne prilagodbe * prepoznaje utjecaj ostalih članova grupe na njegov rad u skupini. |
| **Poveznice sa ZJNPP** |  |
| **Ključni sadržaji** | |
| * socijalna inteligencija * socijalna facilitacija i inhibicija (utjecaj grupe u vidu olakšavanja ili otežavanja djelovanja pojedinca) * socijalna adaptivnost (prilagođavanje). | |
| **Preporuke za ostvarenje ishoda** | |
| Učenika se može voditi u razmišljanju o različitom ponašanju koje njegovi vršnjaci pokazuju u skupini i koliko se on sam ponaša drugačije kada je društvu jedne osobe ili više njih, npr. u odjelu, za vrijeme rada, za vrijeme slobodne aktivnosti poput velikog odmora.  Učenik treba promišljati o pozitivnim i negativnim utjecajima grupe ljudi na pojedinca, da pojedinac ima slobodu izbora svojeg ponašanja, ali i da postoje okolnosti u kojima će mu to biti teže uraditi. Učenike poticati da navode primjere u kojima osjećaju blagodati rada u skupini, kao i kada su primijetili da se ponašaju suprotno onomu kako to inače čine, a to su protumačili prilagođavanjem skupini. Potičemo učenike da u ranoj dobi promišljaju o vršnjačkom pritisku, konformizmu i sl.  Ovaj ishod može se povezati s ishodima svih nastavnih predmeta te međupredmetnih tema, ovisno o sadržaju kojega učitelj koristi za ostvarenje ishoda. | |

|  |  |
| --- | --- |
| **MEĐUPREDMETNO PODRUČJE: C/ Zdravlje** | |
| **Odgojno-obrazovni ishod učenja** | **Razrada ishoda** |
| **C.II.1** Učenik prepoznaje koncept zdravstvenog ponašanja. | * prepoznaje komponente zdravlja * zaključuje o podjednakoj važnosti svih komponenti zdravlja za ukupno zdravstveno stanje pojedinca * kreira vizualne sadržaje na temu zaštite zdravlja. |
| **Poveznice sa ZJNPP** |  |
| **Ključni sadržaji** | |
| * zdravlje * prevencija oboljenja * mentalno zdravlje. | |
| **Preporuke za ostvarenje ishoda** | |
| Zdravstveno ponašanje podrazumijeva svako djelovanje koje pojedinac poduzima kako bi sačuvao svoje zdravlje i spriječio nastanak bolesti.  Učenike treba poticati na imenovanje i slikanje ponašanja koja doprinose zaštiti zdravlje (ishrana, tjelovježba, kvalitetno provođenje slobodnog vremena u društvu s bliskim ljudima, zabava). Poticati učenike na povezivanje fizičke aktivnosti, zdrave prehrane i slobodnih, zabavnih aktivnosti sa svojim blagostanjem. Ova tema se može povezati s međupredmetnom temom Upotreba informacijske i komunikacijske tehnologije gdje će se s učenicima pretraživati internetske sadržaje koji se tiču zdrave hrane, fizičke aktivnosti, ulaganja u izgradnju odnosa.  Ovaj ishod može se povezati s ishodima svih nastavnih predmeta te međupredmetnih tema, ovisno o sadržaju kojega učitelj koristi za ostvarenje ishoda. | |

**7. razred**

|  |  |
| --- | --- |
| **MEĐUPREDMETNO PODRUČJE: A/ Ja** | |
| **Odgojno-obrazovni ishod učenja** | **Razrada ishoda** |
| **A.VII.1** Učenik jača osobne kapacitete kroz nove spoznaje. | * opisuje konstruktivne i manje konstruktivne oblike nošenja s frustracijom * propituje ponuđene teorijske koncepte o utjecaju okoline na pojedinca * procjenjuje na temelju osobnog iskustva učinkovitost određenog pristupa problemima s kojima se susreće. |
| **Poveznice sa ZJNPP** |  |
| **Ključni sadržaji** | |
| * refleksija * osobna nadogradnja * jačanje osobnog kapaciteta. | |
| **Preporuke za ostvarenje ishoda** | |
| Učenicima se predstavlja pojam frustracije kao stanje nemira, strepnje ili ljutnje kada se naša očekivanja ne poklapaju sa situacijom koja je pred nama, odnosno načinom na koji ju vidimo. Učenici iznose svoje tumačenje pojma frustracija. Nabrajaju što sve ljudi rade kada su frustrirani i na koji način mogu smanjiti frustraciju te koji je ishod dugotrajnog frustriranja po zdravlje pojedinca.  Ako čovjeka gledamo kao nemoćnog da učini bilo kakvu promjenu kad je frustriran onda ga gledamo kao obični odražaj na podražaj iz okoline. Tom razmišljanju suprotstavljamo razmišljanje da je čovjek slobodan činiti izbore, počevši s promjenom zamjedbe (percepcije) situacije koju smatra frustrirajućom. Kad je naša percepcija situacije u kojoj se nalazimo drugačija, javljaju nam se ideje kako bismo problem riješiti na drugi, konstruktivniji način.  Ovaj ishod može se povezati s ishodima svih nastavnih predmeta te međupredmetnih tema, ovisno o sadržaju kojega učitelj koristi za ostvarenje ishoda. | |

|  |  |
| --- | --- |
| **MEĐUPREDMETNO PODRUČJE: B/ Ja i drugi** | |
| **Odgojno-obrazovni ishod učenja** | **Razrada ishoda** |
| **B.VII.1** Učenik predlaže načine suočavanja i rješavanja potencijalno neugodnih situacija. | * uočava trenutke u socijalnim odnosima u kojima zamjećuje nelagodu * upoznaje se s pojmom straha od procjene i verbalizira moguće načine suočavanja * iznalazi nove načine samopomoći kada se osjeća ugroženim u skupini neistomišljenika. |
| **Poveznice sa ZJNPP** |  |
| **Ključni sadržaji** | |
| * socijalna evaluacija * refleksija * metode suočavanja. | |
| **Preporuke za ostvarenje ishoda** | |
| Potrebno je da učenik razumije zašto ponekad pojedinac u skupini ljudi razmišlja na način da ga ostali osuđuju jer drugačije razmišlja od njih te da je nemoćan zadržati svoje razmišljanje zbog pritiska okoline. Učenici nabrajaju trenutke kada su se prilagođavali ponašanju većine iako su razmišljali drugačije, zašto su to činili i kako zadržati vlastiti stav ako procjenjuju da je pravilan. Učenici trebaju dijeliti kroz govor ili pisanje razloge svog straha od procjene drugih, poput javnog nastupa, te konfrontirati drugačije razmišljanje svom prvotnom. Podržavamo učenike u razmišljanju o svojoj unikatnosti koja je prožeta odnosima s drugim ljudima koji su nam potrebni kako bismo se razvili kao jedinka.  Ovaj ishod može se povezati s ishodima svih nastavnih predmeta te međupredmetnih tema, ovisno o sadržaju kojega učitelj koristi za ostvarenje ishoda. | |

|  |  |
| --- | --- |
| **MEĐUPREDMETNO PODRUČJE: C/ Zdravlje** | |
| **Odgojno-obrazovni ishod učenja** | **Razrada ishoda** |
| **C.VII.1** Učenik razvija plan zaštite zdravlja uslijed stresnih okolnosti. | * prepoznaje i demonstrira metode nošenja sa stresom * predlaže vlastite ideje i različite poglede na stresore * uočava zaštitne faktore koji mogu pomoći u stresnim okolnostima i kako ih razvijati. |
| **Poveznice sa ZJNPP** |  |
| **Ključni sadržaji** | |
| * stres * stresori * zaštita osobnog integriteta. | |
| **Preporuke za ostvarenje ishoda** | |
| Učenik u razgovoru ili grupnom radu osmišljava programe zaštite uslijed neugodnih životnih događaja, npr. prirodne katastrofe, tako što može s kolegama iz odjela raditi na plakatu - postupniku u slučaju potresa, kako ostati pribran i sačuvati mentalno zdravlje u razdoblju nakon potresa. Isto je primjenjivo u svim događajima koje učenici prepoznaju kao stresor (događaj, okolnost koji potencijalno izaziva stres).  Ovaj ishod može se povezati s ishodima svih nastavnih predmeta te međupredmetnih tema, ovisno o sadržaju kojega učitelj koristi za ostvarenje ishoda. | |

**E/ UČENJE I PODUČAVANJE**

Međupredmetna tema Osobni i socijalni razvoj iziskuje kontinuiranu psihoedukaciju, emocionalno opismenjavanje učenika te rad na osobnom razvoju. Također analizirajući zdravlje kroz ukupnost fizičkog, psihičkog i socijalnog, nadograđuje se zamjedba zdravlja kroz izričito fizičku komponentu. Isticanjem tema iz područja zaštite mentalnog zdravlja, promatrajući pojedinca u kontekstu njegovih uvjerenja i dijelom društvene zajednice u kojoj živi, učeniku se ukazuje na važnost njegove učestale refleksije tijekom sazrijevanja. Učeći kako pratiti vlastite psihičke procese i održavati se u stanju ravnoteže, stvaramo samopouzdanog stanovnika svijeta koji iznalazi načine kako živjeti u realnosti, zadovoljavajući vlastite potrebe.

Sadržaji ove međupredmetne teme mogu se prilagoditi individualnim karakteristikama učenika i njegovim svakodnevnim iskustvima. Svaki učenik ima određena uvjerenja i načine ponašanja, formirane tijekom odrastanja. Iste je potrebno učeniku predstaviti kao samo jedan oblik ponašanja i poticati ga na kritičko prosuđivanje uvjerenja u podlozi ponašanja suprotstavljajući mu drugačija uvjerenja. Ističući individualnost zamjedbe koju svaki čovjek ima, ne zaboravlja se na nužnost usklađivanja s drugačijim zamjedbama drugih ljudi, u cilju iznalaženja kompromisnih rješenja koja su nužna, ali, nažalost, često zanemarena u današnjem društvu. Važno je svaki psihologijski pojam koji se stavlja pred učenike pojasniti i povezati s konkretnim primjerima iz života učenika. Tako ga učenik povezuje sa svojim iskustvom.

Podučavajući učenika o važnosti verbaliziranja svojih misli na određenu temu, poštuje se njegova individualnost i pravo svakog od njih na jedinstven način izražavanja.

Učenike se može organizirati u grupni rad preko formiranja debatnih skupina, pogotovo na teme utjecaja društva na pojedinca kroz analizu fenomena društvenog pritiska i ponašanja pojedinca u grupi. Također u grupnom radu učenici mogu izrađivati planove zaštite zdravlja, pogotovo istražujući načine zaštite mentalnog zdravlja. Od velike koristi može biti povezivanje s međupredmetnom temom Upotreba informacijske i komunikacijske tehnologije gdje će učenici pretraživati internetske sadržaje na ovu temu, suprotstavljati različite savjete koje su pronašli i prezentirati svoja iskustva što im pomaže u nadilaženju određenih kriznih trenutaka u svom životu. Učenici mogu izrađivati obrazovne plakate, prezentirati medijske sadržaje iz ove oblasti i tako obrazovati svoje vršnjake ili lokalnu zajednicu. Tako potičemo i razmišljanje o konceptu samopouzdanja u kontekstu javnih nastupa koje ljudi često ističu kao problematične i izvor neugode. S druge strane u grupnom radu ostavljamo dovoljno prostora za svakog pojedinca koji iskazuje drugačija razmišljanja i pristup radu te na licu mjesta detektiramo o kakvom se ponašanju u grupi radi. Kroz umjetničke predmete, pogotovo u osnovnoj školi poželjno je poticati učenike na izražavanje, odnosno svojevrsnu presliku nutarnjih procesa (emocija).

Naglašavamo važnost učenikove zamjedbe sebe u virtualnom svijetu gdje često imaju tendenciju razvijati pogrešna uvjerenja, odnosno sliku o vlastitom tijelu, vrijednosti, ideje poželjnog i nepoželjnog te ponekad i rizična, nasilna ponašanja. U koraku s vremenom, analizirajući utjecaj društvenih mreža na zdravlje pojedinca pred učenika stavljamo promišljanje o mogućim lošim posljedicama pretjerane konzumacije navedenih medija.

U cilju nadogradnje općeg znanja i izražavanja vlastitih promišljanja te praćenja aktualne stručne literature preporučuje se termine emocija, samopouzdanja, samopoštovanja i sl. naučiti i na stranom jeziku koji učenik uči u školi.

**F/VREDNOVANJE I OCJENJIVANJE**

Osobni i socijalni razvoj kao međupredmetna tema uči se i podučava tijekom cijelog osnovnoškolskog i srednjoškolskog obrazovanja te se vrednovanje ostvarenosti ciljeva i ishoda učenja i podučavanja provodi kao formativno vrednovanje. Sumativno vrednovanje moguće je unutar nastavnog predmeta na kojem je realiziran određeni ishod.

Tema nije zamišljena s ciljem sumativnog vrednovanja usvojenosti sadržaja.

Sustavnim učenjem o psihičkim procesima unutar pojedinca, načinima razvijanja socijalnih vještina, uspoređivanjem vlastite zamjedbe i zamjedbe drugih i njezi mentalnog zdravlja i zdravlja općenito, učenici pristupaju sebi kao biću upoznajući se u cjelini.

Svi ishodi učenja i podučavanja definirani su na najvišoj razini koju svaki učenik može i treba ostvariti. Polazeći od toga, zadatak učitelja/nastavnika stalno je pratiti učenika, način njegova rada i učenja usvojenost ishoda i njegov odnos prema radu, a sve u cilju poboljšanja učenja.

Zadatak učitelja/nastavnika jest stvoriti ozračje u kojem učenici mogu slobodno dijeliti svoja zapažanja, mišljenja, pitanja i prijedloge. Posebnu pažnju treba posvetiti individualnosti svakog učenika u donošenju zaključaka koji često ne mogu biti univerzalni, ali i isticanju vrijednosti svake osobe i onih karakteristika čovjeka koje trebaju biti neupitne.

Preporučuje se organiziranje debata na teme iz oblasti mentalnog zdravlja, psiholoških fenomena u grupi, izlaganje različitih teorija o ljudskog funkcioniranju i analiziranje onog što učenici imaju pred sobom, konfrontiranje različitih uvjerenja itd.

## PODUZETNOST

**Koordinator Kroskurikularnog i međupredmetnog područja:**

Ana Kordić, prof.

**Radna skupina za izradu predmetnog kurikula:**

Viktorija Bošnjak

Ana Čerkez

Drago Zovko

Kristina Majić

Branimir Gagro

Mario Brkić

**A/ OPIS PREDMETA**

Svrha učenja i podučavanja ove međupredmetne teme jest razvijanje poduzetničkog načina promišljanja i djelovanja u svakodnevnome životu i radu kako bi se ostvarili osobni, profesionalni i društveni ciljevi. Poduzetan učenik je aktivan sudionik društvene zajednice koji, stjecanjem radnih navika i razvojem osobina poduzetne osobe osposobljene za kritičko promišljanje o vlastitim snagama i slabostima te prepoznavanjem i upravljanjem prilikama i prijetnjama iz okoline, pretvara ideje u djelo. Razumijevanje temeljnih ekonomskih i financijskih pojmova i procesa bez isključive usmjerenosti na pokretanje vlastitog poslovanja omogućuje učeniku da prepozna i iskoristi prilike ili realizira svoje ideje i time donosi koristi sebi i drugima. Učenik preuzima odgovornost za strateški boljitak zajednice, živi u skladu s prirodom i usvaja ponašanja u skladu s održivim razvojem.

Integracijom poduzetničke ključne kompetencije u školsko učenje u današnjem turbulentnom i dinamičnom društvu i uvjetima ubrzanog tehnološkog razvoja osigurava se osnova za poboljšanje kvalitete i učinkovitosti obrazovanja, cjeloživotnog učenja i sposobnost prilagodbe. Obrazovanje se usmjerava na razvoj kompetencija potrebnih za život i rad u 21. stoljeću.

Razvojem poduzetničke kompetencije razvijaju se znanja, vještine i stavovi učenika koji mu omogućavaju da pretvori ideje u aktivnosti, da sam pokrene neku promjenu, odnosno da prihvaća promjene na koje ne može utjecati. Spreman je na rizik i osposobljen da planira i upravlja projektima kako bi se ostvarili ciljevi. Učenik prihvaća odgovornosti za vlastite postupke, razvija stratešku viziju, postavlja ciljeve i odgovara za njihov uspjeh. Ekonomski i financijski pismen učenik ideju pretvara u aktivnosti koje daju vrijednosti, brzo se prilagođava promjenama na tržištu rada na način koji je pozitivan za zajednicu i društvo i učinkovito upravlja osobnim ili društvenim financijama.

Učenik je odgovoran i samokritičan prema svojim postupanjima i odlukama, racionalan u odnosu na upravljanje osobnim i društvenim dobrima i financijama, motiviran za individualni rad, ali i rad u skupini. Aktivan je sudionik društva u kojem svojim promišljanjem i djelovanjem istražuje i pronalazi nove načine zaštite okoliša i racionalan je pri upotrebi resursa iz okoline. Prilagodljiv je u neizvjesnim i rizičnim okolnostima, svoje odluke donosi kompleksnim i kritičkim promišljanjem, svjestan posljedica svojih odluka te argumentirano raspravlja o svojim zaključcima i donesenim odlukama.

Upotrebom informacijsko-komunikacijskih tehnologija učenik uspoređuje različite izvore informacija te utvrđuje izazove i probleme u zajednici. Otvoreno pristupa drugačijem i tuđem mišljenju te se komuniciranjem na materinskom i stranim jezicima, argumentirano uključuje u konstruktivan i kritički dijalog. Koristi matematičke izračune i prikaze kako bi riješio probleme i izazove u svakodnevnim situacijama, na matematički procijenjenim činjenicama temelji analize i donosi zaključke. Suočava se s vlastitim pogreškama i motivira druge na zajedničko djelovanje.

Didaktičko-metodički pristup razvoju poduzetničke kompetencije treba biti interaktivan, motivirajući i svrsishodan te prilagođen razvojnoj dobi učenika uz uvažavanje individualnih razlika. Projektni rad zahtijeva suradničko učenje uz razvijen sustav samovrednovanja i vrednovanja drugih. Analizom stvarnih situacija i zahtjevom za kritičkim promišljanjem potiče se samostalno traganje za činjenicama, pronalaženje relevantnih veza i odnosa među prikupljenim i sortiranim podacima, prestrukturiranje podataka, donošenje zaključaka te predlaganje kreativnih i inovativnih rješenja.

Međupredmetna tema Poduzetnost pripada interdisciplinarnom području i kao takva može se kombinirati sa svim nastavnim predmetima i međupredmetnim temama.

Međupredmetna tema Poduzetnost proteže se kroz sve razrede osnovne i opće srednje škole.

**B/ CILJEVI UČENJA I PODUČAVANJA PREDMETA**

* Osposobljavati učenika da primjenom organizacijskih, upravljačkih i poduzetničkih sposobnosti te razvojem osobine poduzetne osobe razvija poduzetničke ideje od koncepta do realizacije.
* Osposobljavati učenika za razumijevanje i primjenu osnovnih ekonomskih i financijskih pojmova i procesa u svakodnevnom životu i radu i za odgovorno upravljanje osobnim i društvenim financijama.
* Osposobljavati učenika za preuzimanje aktivne uloge u procesu pozitivne i održive budućnosti u skladu s ciljevima održivog razvoja.

**C/ MEĐUPREDMETNO PODRUČJE KURIKULA**

**A/ Promišljaj i djeluj poduzetnički**

Poduzetničko promišljanje veže se za razvoj osobina učenika, a to su: samosvjesnost, samokritičnost, odgovornost, samostalnost, samopouzdanje, racionalnost, kreativnost i inovativnost. Kroz ovu domenu učenik prepoznaje svoje snage i slabosti, nalazi načine da ih pretvori u izazove i mogućnosti, prepoznaje prilike, otvara se prema različitim mogućnostima te definira i daje prijedloge inovativnih rješenja. Pri donošenju odluka, analizi potencijalnih rizika i posljedica donesenih odluka, učenik postaje svjestan odgovornosti ne samo za sebe kao pojedinca, nego za cjelokupnu društvenu zajednicu.

Poduzetničko djelovanje usmjereno je na preuzimanje inicijative, racionalnu upotrebu ograničenih resursa, angažiranje drugih učenika, usmjerenost cilju, planiranje i upravljanje, rješavanje nejasnih i rizičnih situacija i učenje putem iskustva. Kroz ovu domenu učenik definira ciljeve pojedinih aktivnosti koje stvaraju vrijednosti, ne ustručava se pogriješiti, radi u timu ili se profilira kao vođa, pronalazi i razumno koristi resurse, ostaje fokusiran i ne odustaje, snalazi se u rizičnim i neizvjesnim situacijama iz neposredne okoline određujući najbolja rješenja, prilagođava se nepredviđenim promjenama, odnosno razvija poduzetničke ideje od koncepta do realizacije.

**B/ Osnovni financijski i ekonomski koncepti**

Ovo predmetno područje upoznaje učenika sa svijetom rada i financija i omogućava mu razumijevanje ekonomskih i financijskih pojmova. Pored toga, učenik je osposobljen primijeniti osnovne ekonomske i financijske koncepte u svakodnevnom životu i radu, ali i ekonomski i financijski procijeniti rad i odluke drugih. Uči ga kako se odgovorno i učinkovito ponašati prema osobnim i društvenim dobrima, radu i novcu kako u profesionalnom smislu, tako i u svakodnevnim situacijama. Kroz ovu domenu učenik se osposobljava za realizaciju svoje poduzetničke ideje, procjenu korisnosti i posljedica donesenih odluka i planiranih aktivnosti te procjenu utjecaja odluka drugih na njega i okolinu. Učenik je osposobljen procjenjivati troškove pretvaranja ideje u aktivnosti koje stvaraju vrijednosti, planirati, uvoditi, vrednovati i procjenjivati financijske odluke, učinkovito upravljati osobnim i društvenim financijama, prepoznati i upravljati rizikom, odnosno donositi bolje financijske odluke, upravljati vlastitim prihodima. Upoznat je s financijskim institucijama, profitnim i neprofitnim organizacijama i prepoznaje njihovu ulogu.

**C/ Održivi razvoj**

Učenik se osposobljava da svoje promišljanje, ponašanje i djelovanje usmjeri u razvoj društva koje raspoloživim resursima zadovoljava ljudske potrebe, ne ugrožavajući prirodne sustave i životnu sredinu. Time se osigurava dugoročna održivost, obnovljivost i racionalna upotreba prirodnih resursa. Učenik istražuje prirodni okoliš, ograničene prirodne resurse koji mu stoje na raspolaganju i njihovu racionalnu upotrebu te predlaže kreativna i inovativna rješenja za obnavljanje resursa i kvalitetniju iskoristivost.

U ovoj domeni usmjerava se učenike na postavljanje kritičkih pitanja, na propitivanje posljedica i utjecaja donesenih odluka na prirodu i društvo, te predviđanje pozitivne i održive budućnosti. Učenik razumije utjecaj svojih izbora i ponašanja na zajednicu i sredinu. Prepoznaje smisao i ulogu volontiranja i aktivno sudjeluje u društveno korisnom radu.

**D/ ODGOJNO-OBRAZOVNI ISHODI**

**2. razred**

|  |  |
| --- | --- |
| **MEĐUPREDMETNO PODRUČJE: A/ Promišljaj i djeluj poduzetnički** | |
| **Odgojno-obrazovni ishod učenja** | **Razrada ishoda** |
| **A.II.1** Učenik uspoređuje zanimanja ljudi. | * razlikuje zanimanja ljudi iz svoje neposredne okoline * prezentira svoje buduće željeno zanimanje * raspravlja s drugim učenicima o njihovim izborima budućeg željenog zanimanja. |
| **Poveznice sa ZJNPP** | [**KMP-1.2.2**](https://kurikulum-zzoo.ba/hr/node/1989) |
| **Ključni sadržaji** | |
| * zanimanja * potreba za usklađivanjem želja i mogućnosti * jednakovrijednost. | |
| **Preporuke za ostvarenje ishoda** | |
| Kroz ovaj ishod potiče se učenika ne samo da prepozna raznolikost u svijetu rada, već i da iznese svoja zapažanja i mišljenja o zanimanjima ljudi iz svoje neposredne okoline. Svakom učeniku pristupiti na način da mu se osigura sigurno okruženje u smislu prihvaćanja njegovog mišljenja te prilika i vrijeme da prezentira svoje željeno zanimanje. Razgovorom s učenicima i postavljanjem pitanja tipa Zašto se želiš baviti tim zanimanjem?, Je li to jedini razlog ili postoji još nešto što te privlači tom zanimanju?, Na koji način to misliš ostvariti? i slično potaknuti učenike na međusobno postavljanje pitanja i razgovor o važnosti prezentiranih zanimanja te na taj način ih dovesti do zaključka kako su sva zanimanja jednako vrijedna.  Ovaj ishod može se ostvariti kroz posjete (vatrogasac, policajac, doktor, građevinski radnik i slično), posjete učenika (nogometni klub, dom zdravlja, predškolska ustanova i slično), igrom raznih igara (simulacijom željenog zanimanja, pantomimom), nagradnom igrom (u smislu pogađanja određenog zanimanja na osnovi predmeta koje učenici donesu ili likovnih uradaka), likovnom izložbom ili glazbenim uratkom za obilježavanje određenih manifestacija (recimo 1. svibanj), igrokazom i sl.  Ovaj ishod može se povezati s ishodima svih nastavnih predmeta te međupredmetnih tema, ovisno o sadržaju kojega učitelj koristi za ostvarenje ishoda. | |

|  |  |
| --- | --- |
| **MEĐUPREDMETNO PODRUČJE: B/ Osnovni financijski i ekonomski koncepti** | |
| **Odgojno-obrazovni ishod učenja** | **Razrada ishoda** |
| **B.II.1** Učenik sastavlja plan razredne štednje. | * navodi ulogu i važnost štednje * raspravlja s drugima prilikom određivanja zajedničkog razrednog cilja * planira vrijeme, sudionike i dinamiku štednje kako bi se ostvario cilj u zadanom vremenskom roku. |
| **Poveznice sa ZJNPP** | [**KMP-1.1.2**](https://kurikulum-zzoo.ba/hr/node/1986) |
| **Ključni sadržaji** | |
| * novac * štednja (uloga i važnost) * organizacija * odlučnost * upornost * suradnja * komunikacija. | |
| **Preporuke za ostvarenje ishoda** | |
| Kroz ovaj ishod treba se poticati učenika na razumijevanje funkciju novca i prednosti racionalne uporabe novca (štednje). Kod učenika je potrebno razvijati odgovornost, odlučnost i upornost k postizanju određenog cilja putem odricanja od trenutne potrošnje. Koristiti raspravu i mapu uma (pri čemu na ploči napišemo samo riječ štednja) i potaknuti učenike na razmišljanje o ciljevima štednje, iznosu kojeg se mogu odreći na ime štednje, te dinamici štednje kako bi se ostvario zajednički cilj. Potrebno je razviti pozitivan stav i osjećaj zajedničkog vlasništva prema postavljenom cilju kako bi učenici surađivali i motivirali jedni druge.  Ovaj ishod može se ostvariti kroz pripreme za izlete i terensko učenje, pripreme raznih manifestacija (maskenbal, dani kruha, dan škole i slično), projektno kroz razrednu štednju (uređenje učionice, nabavka razrednog ljubimca, nabavka potrebnog materijala, uređenje školskog dvorišta i slično), posjete (banke i štedionice), planiranje humanitarnih akcija (nabavka materijala potrebnog za likovne radove ili ručne uratke s ciljem prodaje), glazbene uratke (snimanje glazbenih poruka s ciljem promicanja štednje) i slično.  Ovaj ishod može se povezati s ishodima svih nastavnih predmeta te međupredmetnih tema, ovisno o sadržaju kojega učitelj koristi za ostvarenje ishoda. | |

|  |  |
| --- | --- |
| **MEĐUPREDMETNO PODRUČJE: C/ Održivi razvoj** | |
| **Odgojno-obrazovni ishod učenja** | **Razrada ishoda** |
| **C.II.1**  Učenik predlaže mjere kojima se promiče pozitivan odnos prema okolišu u svojoj užoj zajednici. | * navodi primjere lošeg ponašanja prema okolišu u svojoj užoj zajednici * objašnjava učinke lošeg ponašanja na okoliš u svojoj užoj zajednici. |
| **Poveznice sa ZJNPP** | [**KMP-1.1.3**](https://kurikulum-zzoo.ba/hr/node/1987) |
| **Ključni sadržaji** | |
| * okoliš * samosvjesnost * samokritičnost * odgovornost. | |
| **Preporuke za ostvarenje ishoda** | |
| Razgovorom potaknuti učenike na prepoznavanje konkretnih primjera neprimjerenog ponašanja prema okolišu u svojoj užoj zajednici. Motivirati učenike na iznošenje svojih zapažanja i osjećaja na osnovu prikladnih slika ili videouratka koji prikazuju onečišćenje okoliša. Raspraviti s učenicima o njihovoj ulozi u onečišćenju okoliša i pri tome razvijati kod njih osjećaj vlastite odgovornosti za svoje ponašanje, ali i motiviranosti da utječe na ponašanje njegovih vršnjaka.  Pri tome možemo razgovarati sa svim učenicima gdje će oni iznositi svoja individualna zapažanja i rješenja, ili radom u manjim skupinama gdje će međusobno razmijeniti svoja zapažanja i onda podijeliti s ostatkom razreda.  Ovaj ishod se može ostvariti osnivanjem razredne eko sekcije, likovnim radovima, glazbenim uratkom, posjetom ekološkim udrugama u lokalnoj zajednici, prikazivanjem primjerenih videosnimaka, uređenjem školskog dvorišta i slično.  Ovaj ishod može se povezati s ishodima svih nastavnih predmeta te međupredmetnih tema, ovisno o sadržaju kojega učitelj koristi za ostvarenje ishoda. | |

**7. razred**

|  |  |
| --- | --- |
| **MEĐUPREDMETNO PODRUČJE: A/ Promišljaj i djeluj poduzetnički** | |
| **Odgojno-obrazovni ishod učenja** | **Razrada ishoda** |
| **A.VII.1** Učenik obrazlaže proces donošenja odluka i posljedica donesenih odluka na konkretnom primjeru. | * nabraja čimbenike koji utječu na donošenje odluka na konkretnom primjeru * dovodi u vezu donesenu odluku i posljedice te odluke na konkretnom primjeru * analizira dobiti ili izgubljene koristi od donesenih odluka ili propuštenih prilika. |
| **Poveznice sa ZJNPP** | [**KMP-1.1.1**](https://kurikulum-zzoo.ba/hr/node/1985) |
| **Ključni sadržaji** | |
| * čimbenici donošenja odluka * koristi ili propuštene prilike * oportunitetni trošak * paradoks vrijednosti. | |
| **Preporuke za ostvarenje ishoda** | |
| Ni jedan učenik nije individua sama za sebe. Dio je zajednice u kojoj živi i kako god njegovi postupci i odluke utječu na druge, tako na njega utječe djelovanje ljudi iz njegova okruženja. Ne bi trebao donositi bilo kakve odluke bez da se osvrne na čimbenike koji su doveli do tih odluka, ali i posljedice koje će odluke proizvesti, ne samo za njega, nego i za ostale osobe iz njegova okruženja. Učenici bi trebali u određenim situacijama prosuditi okolnosti i odabrati najučinkovitije pravce u željenu budućnost. Trebali bi aktivno sudjelovati u kreiranju željene budućnosti zajednice kojoj pripadaju. Ulogu nijemoga promatrača zamijeniti ulogom aktivnoga ulagača i predlagača promjena, trebali bi prepoznati nedostatke i probleme u svom okruženju i biti spremni ponuditi rješenja. Stvari ne treba gledati samo kroz financijsku vrijednost, već isključivo kroz korisnost koju nude (paradoks vrijednosti - voda i dijamanti, potreba za vodom je egzistencijalna potreba, bez vode nema života. Kada smo žedni, prva čaša vode, pa i druga, nam predstavlja veliko zadovoljstvo, ali šesta u nizu već ne. S druge strane, dijamanti su luksuzna potreba, ali prvi i svaki naredni dijamant koji posjedujemo, pa i šesti, predstavlja sve veće zadovoljstvo.) Svaka odluka ima i svoju prednost, ali i svoje nedostatke ili izgubljene koristi (oportunitetni trošak, npr. trebamo donijeti odluku hoćemo li izaći s prijateljima van i dobro se zabaviti, ali onda se vjerojatno nećemo stići spremiti i ostvarit ćemo sutra loš rezultat na testu i obratno, ako ostanemo učiti, ostvarit ćemo dobar rezultat na testu, ali nećemo se družiti s prijateljima).  Metodom prisilnih/slučajnih veza učenicima staviti na raspolaganje dvije kartice - na prvoj kartici recimo sliku gradske gužve, a na drugu ljepote zelenih površina (recimo izletišta). Od učenika tražimo da analiziraju obje slike i pokušaju ih dovesti u vezu pri čemu navode što je po njima problem i koja su sve moguća rješenja. Od učenika tražimo da izađu iz okvira ugodnosti i svojih razmišljanja i traže neke nove veze i rješenja.  Ovaj ishod može se ostvariti projektnim radom (razrednim projektom ili projektima timova, učenici prepoznaju određene nedostatke u školi, recimo nedovoljno uređeno školsko dvorište ili nedovoljna uključenost u rad škole i predlažu rješenja), suradnjom učenika i lokalne zajednice (učenici prepoznaju nedostatke koje treba unaprijediti ili prilike koje treba iskoristiti u lokalnoj zajednici i predlažu rješenja, recimo nedovoljna uključenost djece s poteškoćama u razvoju, razvoj edukativnih sadržaja u lokalnoj zajednici, uređenje parkova, izletišta, i slično), radom na tekstu (učenici analiziraju određenu situaciju sa zadatkom da donesu odluku i sagledaju posljedice te odluke, a zatim s ostalim učenicima rasprave o mogućim drugim odlukama) i sl.  Ovaj ishod može se povezati s ishodima svih nastavnih predmeta te međupredmetnih tema, ovisno o sadržaju kojega učitelj koristi za ostvarenje ishoda. | |

|  |  |
| --- | --- |
| **MEĐUPREDMETNO PODRUČJE: B/ Osnovni financijski i ekonomski koncepti** | |
| **Odgojno-obrazovni ishod učenja** | **Razrada ishoda** |
| **B.VII.1** Učenik uspoređuje osnovne tržišne odnose. | * razlikuje ponudu od potražnje, dobavljače od kupaca * tumači način formiranja cijena u odnosu na ponudu i potražnju * istražuje promjene cijena određenih proizvoda u određenom vremenskom razdoblju. |
| **Poveznice sa ZJNPP** | [**KMP-1.1.2**](https://kurikulum-zzoo.ba/hr/node/1986) |
| **Ključni sadržaji** | |
| * tržište, ponuda i potražnja * kupci i dobavljači * formiranje i promjena cijena * supstitucija proizvoda. | |
| **Preporuke za ostvarenje ishoda** | |
| Kroz ovaj ishod učenike se potiče na razmišljanje je li cijena uvijek odraz kvalitete i koji elementi utječu na formiranje cijena. Učenici upoznaju tržište, s jedne strane ponudu (ponuđače), a s druge strane potražnju (potrošače) i njihove zasebne interese. Tržišna ravnoteža predstavlja kompromis na tržištu uz optimalno zadovoljavanje zasebnih interesa, a svi oblici neravnoteže ostavljaju prostora za razmišljanje i donošenje odluke. Učenici poznaju način formiranja cijena te mogu procijeniti u određenim uvjetima je li cijena realni odraz kvalitete ili nekog od oblika tržišne ravnoteže, bilo da je ona izrazito visoka ili izrazito niska. Isto tako, učenici donose odluku u smislu potrebe za određenim dobrom (proizvodom ili uslugom), je li mu to nužno ili samo luksuzno potrebno i može li biti zamijenjeno drugim dobrom koje će u istoj mjeri zadovoljiti njegove potrebe.  Ovaj ishod možemo ostvariti individualnim radom učenika, timskim radom ili razrednim projektom.  Ishod možemo ostvariti kroz istraživanje (učenicima dati na zadatak da istraže promjenu cijena konkretnog proizvoda na tržištu u određenom vremenskom razdoblju i razloge zbog kojih je došlo do promjene cijena, recimo da prate cijenu goriva), rad na ilustraciji ili tekstu (učenicima podijeljenim u timove dodijeliti ili ilustracije ili tekst koji objašnjava kretanje cijena i količina određenog proizvoda na tržištu, a njihov zadatak bi bio da objasne elemente tržišne ravnoteže, promjene u elementima i razloge nastanka tržišne neravnoteže), igru igara (učenici kroz kviz natjecateljskog karaktera trebaju na karticu koja nudi određeni proizvod zabilježiti N - nužno dobro ili L - luksuzno dobro i ponuditi zamjenu), posjeti (računovodstvenoj agenciji, poslovnim subjektima) i sl.  Ovaj ishod može se povezati s ishodima svih nastavnih predmeta te međupredmetnih tema, ovisno o sadržaju kojega učitelj koristi za ostvarenje ishoda. | |

|  |  |
| --- | --- |
| **MEĐUPREDMETNO PODRUČJE: C/ Održivi razvoj** | |
| **Odgojno-obrazovni ishod učenja** | **Razrada ishoda** |
| **C.VII.1** Učenik predlaže rješenja za neutraliziranje negativnih učinaka tehnologije na okoliš. | * pronalazi primjere negativnih učinaka razvoja tehnologije na okoliš * procjenjuje posljedice negativnih učinaka na okoliš * pronalazi primjere tehnologije u skladu s principima održivog razvoja. |
| **Poveznice sa ZJNPP** | [**KMP-1.1.2**](https://kurikulum-zzoo.ba/hr/node/1986) |
| **Ključni sadržaji** | |
| * održivi razvoj * obnovljivi izvori * tehnologija * tehnološki razvoj. | |
| **Preporuke za ostvarenje ishoda** | |
| Tehnološki razvoj može imati i pozitivne i negativne učinke na okoliš, recimo u vidu obnovljivih ili neobnovljivih izvora. Možemo koristeći prigodne videosnimke prikazati učenicima potencijal vode (električna energija i slično), a usporedno i velika onečišćenja koja se javljaju uz riječne tokove ili potpuno mijenjanje riječnih tokova. Učenike treba potaknuti da pronalaze rješenja za konkretne primjere.  Ovaj ishod može se ostvariti kroz posjet (ekološkim udrugama, poslovnim subjektima - recimo onima koji se bave obradom drveta, iskorištavanjem šuma, hidroelektranama, kolektorima sunčeve svjetlosti i slično), istraživanje (učenici imaju zadatak da istraže i predstave drugim učenicima primjere obnovljivih i neobnovljivih izvora energije, a zatim raspravom doći do zaključaka), izradu razrednog panoa za određene manifestacije (dan zaštite okoliša, dan škole), ekološku sekciju i sl.  Ovaj ishod može se povezati s ishodima svih nastavnih predmeta te međupredmetnih tema, ovisno o sadržaju kojega učitelj koristi za ostvarenje ishoda. | |

**E/ UČENJE I PODUČAVANJE**

Preduvjet za povezivanje međupredmetne teme Poduzetnost s nastavnim predmetima je stvaranje poticajnog okruženja za podučavanje i učenje koje će biti motivirajuće za svakog pojedinog učenika. Razvoj poduzetničke ključne kompetencije zahtijeva individualizirani pristup svakom učeniku kako bi postigao svoj puni potencijal s obzirom na osobine ličnosti te iskustva i navike s kojima dolazi.

Škola u potpunosti treba biti otvorena za suradnju. Pri tome govorimo o suradnji u školi i suradnji s društvenom zajednicom. Svi djelatnici škole, bez obzira jesu li u neposrednom odgojno-obrazovnom radu s učenicima ili ne, trebaju surađivati u smislu ostvarivanja zajedničkog cilja i vizije, razmjene informacija i podrške kako bi se Poduzetnost kao međupredmetna tema integrirala u školsko učenje. Isto tako, škola se treba u potpunosti otvoriti za suradnju s vanjskim partnerima pri čemu se ne smije ograničiti samo na jednu populaciju (poslovni subjekti, nevladin sektor, školska populacija i slično), već treba surađivati s pripadnicima svih slojeva, generacija, djelatnosti i uloga u društvu. Učenik je, pri tome, aktivno uključen, bilo da radi individualno, u timu ili na aktivnostima na razini razrednog projekta.

Prednost takvog učenja je trenutačna primjena onoga što je naučeno, učenje praktičnih vještina funkcionalnih u osobnom i poslovnom životu.

Uloga učitelja/nastavnika bitno se mijenja. Učitelji/nastavnici postaju moderatori odgojno- obrazovnog procesa. U dosadašnjem, tradicionalnom načinu podučavanja i učenja glavna odrednica bila je učiteljevo/nastavnikovo izlaganje primjenom verbalnih metoda, kao i dominantan status koji učenicima pruža gotovo sve informacije uz visok stupanj vođenja učeničkog spoznajnog procesa i njihovu nedovoljnu aktivnost. Takav način podučavanja i učenja treba mijenjati: umjesto učiteljeva/nastavnikova izlaganja učenik otkriva nove sadržaje, umjesto izlaganja problema – samostalno (ili grupno) rješavanje problema, umjesto istomišljenja – divergentno, stvaralačko mišljenje itd. Nove spoznaje treba temeljiti na postojećim znanjima i iskustvima te zahtijevati primjenu. Učenje je nužno povezati sa stvarnim životom i pokazati primjenu razvijenih kompetencija u školskom učenju na konkretnim primjerima i svakodnevnim životnim situacijama.

Kako bi se postigla aktivna uloga i osobna odgovornost učenika potrebno je tradicionalne metode učenja i podučavanja koje se vežu uz razred i udžbeničko gradivo zamijeniti aktivnim i suvremenim metodama usmjerenim na primjenu. Ishode je moguće realizirati individualnim i timskim radom učenika gdje se posebna prednost daje suradničkom učenju. U suradničkom učenju učenici grupirani u skupine dolaze s različitim razinama znanja i sposobnostima i uče zajedno. Uspjeh cjelokupne grupe ovisi od uspjeha svakog pojedinog učenika, a uspjeh jednog učenika unutar grupe pomaže drugom učeniku da bude uspješniji. Pri tome učenici preuzimaju odgovornost za vlastito učenje. Suradničko učenje moguće je ostvariti primjenom aktivnih metoda kao što su: projektni rad, istraživanje, rasprava, oluja mozgova, obrnuta oluja mozgova, metoda velikog sna, simulacija, Gordonova metoda, metoda zapisivanja misli, metoda slučajne veze, metoda kontrolnih listi, učenje putem rješavanja problema, rad na tekstu, ilustraciji ili problemskoj situaciji, anketa, centri učenja i slično.

Vrijeme za realizaciju ishoda nije ograničeno niti definirano. Učitelj/nastavnik samostalno donosi odluku kada će realizirati određeni ishod, na koji način ga povezuje s ishodima nastavnih predmeta ili drugih međupredmetnih tema. Naglasak je na mjestu realizacije ishoda. Učionica služi kao svojevrsni središnji centar učenja i podučavanja gdje se organizira rad učenika, vrše dogovori, daju upute te kompletiraju prikupljeni podaci, informacije, radni zadatci i slično, o njima se raspravlja i razmjenjuje mišljenje. Rad učenika usmjeren je na okruženje (školsko i društveno okruženje) i suradnju s različitim partnerima. Realizacija ishoda zahtijeva terenski rad, posjete, intervju, istraživanje te je veoma bitno poticati korištenje informacijsko-komunikacijskih tehnologija. Tako se osigurava postizanje vještina pronalaženja različitih informacija iz različitih izvora informiranja, približavanje svakodnevnoj praksi i primjena kako u svakodnevnom, tako i u poslovnom životu.

Za realizaciju ishoda ove međupredmetne teme potrebno je planirati materijalne i druge resurse (potrošni materijal, prijevoz, prostor i slično). Poduzetnost, u jednom dijelu, podrazumijeva planiranje, ekonomično i učinkovito korištenje i upravljanje resursima, stoga učenicima trebamo prepustiti predlaganje rješenja u smislu koji su nam resursi potrebni i kako ih pribaviti pa i samo pribavljanje resursa

**F/VREDNOVANJE I OCJENJIVANJE**

Svrha vrednovanja poduzetnosti kao međupredmetne teme jest kontinuirano napredovanje učenika kroz stalno unapređivanje procesa učenja i podučavanja. Kako bi vrednovanje ispunilo svrhu, potrebna je suradnja između učitelja/nastavnika s jedne strane i učenika s druge strane, ali i učenika međusobno.

Prilikom vrednovanja ove međupredmetne teme naglasak je na vrednovanju procesa i primjene, a ne samo rezultata dodijeljenog zadatka. Pratimo i vrednujemo učenikovo napredovanje u svim aktivnostima na određenom zadatku, od faze planiranja pa do same realizacije te razvoj njegovih poduzetničkih osobina: kreativnosti, odgovornosti, kritičkog i kompleksnog mišljenja, empatije, motiviranosti, prilagodljivosti i slično. U pogledu primjene, naglasak nije usmjeren isključivo na razumijevanje i razlikovanje pojmova, već na njihovo prepoznavanje u realnim uvjetima te primjeni u svakodnevnim životnim i radnim situacijama.

Vrednovanje se zasniva na formativnoj procjeni napredovanja učenika. To znači da se kontinuirano prati napredovanje učenika, u smislu napredovanja u učenju i stjecanju kompetencije, primjeni naučenog i osigurava povratna informacija učeniku. Učenik dobiva povratnu informaciju o tome koliko je aktivan i odgovoran u izvršavanju dodijeljenih zadataka, koliko je postigao u odnosu na očekivani ishod te smjernice koje elemente u svom učenju treba popraviti, raditi drugačije ili unaprijediti.

Pored učitelja/nastavnika, bitno je provoditi kontinuirano i proces samovrednovanja i vršnjačkog vrednovanja. Cilj je samovrednovanja preuzeti odgovornost za vlastito učenje i napredovanje kritičkim i kompleksnim promišljanjem. Učenike je potrebno osposobiti da kontinuirano postavljaju pitanja: *Što očekujem da ću postići učenjem, koji je moj cilj? Gdje sam sada?, Kako mogu doći do postavljenog cilja na najučinkovitiji način?* i daju odgovore na ista. Pri tome, cilj možemo definirati kao ishod učenja i on mora biti poznat i jasan učeniku kako bi znao što se od njega očekuje.

Vršnjačko vrednovanje ujedno je i doprinos procesu učenja. Učenik preuzima odgovornu ulogu procjene postignuća drugih učenika, ali i daje jasne smjernice za napredovanje kroz povratnu informaciju, istodobno vrednujući sebe kroz uspoređivanje s drugima.

Proces formativne procjene, samovrednovanja i vršnjačkog vrednovanja ujedno ima i zadatak da ukaže učitelju/ nastavniku o opravdanosti izbora i primjene korištenih nastavnih metoda i oblika u procesu podučavanja. Učitelj/nastavnik na osnovi prikupljenih informacija prilagođava nastavne metode i oblike pojedinačnim potrebama, zahtjevima i interesima učenika.

U okviru ove međupredmetne teme zastupljena su tri oblika vrednovanja:

* vrednovanje za učenje – odvija se kontinuirano i usmjereno je na prilagodbu i unaprjeđenje trenutačnog učenja i podučavanja i planiranje budućeg kako bi svaki učenik postigao puni potencijal
* vrednovanje kao učenje – s ciljem preuzimanja odgovornosti za vlastito i samostalno učenje, ali i učenje drugih učenika, što uključuje samovrednovanje i vršnjačko vrednovanje
* vrednovanje naučenog – podrazumijeva provjeru usvojenosti svih ishoda učenja i podučavanja ove međupredmetne teme i rezultira sumativnom ocjenom unutar predmeta na kojem je realiziran određeni ishod.

Posebnu pozornost treba posvetiti prikladnom načinu vrednovanja u odnosu na nastavne metode i oblike podučavanja. Recimo, ako smo koristili istraživanje kao metodu učenja i podučavanja u realizaciji ishoda, tada primjerene metode vrednovanja mogu biti: esejski zadaci, prezentacija, rasprava i slično.

## UPOTREBA INFORMACIJSKE I KOMUNIKACIJSKE TEHNOLOGIJE

**Koordinator Kroskurikularnog i međupredmetnog područja:**

Ana Kordić, prof.

**Radna skupina za izradu predmetnog kurikula:**

Branimir Gagro

Kristina Majić

Drago Zovko

Ana Čerkez

Viktorija Bošnjak

Mario Brkić

**A/ OPIS PREDMETA**

Međupredmetna tema Upotreba informacijske i komunikacijske tehnologije nužna je kako bi učenici bili u koraku s tehnologijom koja se razvija iz dana u dan te kako bi je mogli primjenjivati u svakodnevnom radu i životu. Činjenica je da je razvoj IKT-a jedna od najbrže rastućih grana tehnologije. Promijenio se način na koji ljudi komuniciraju i obavljaju svoje poslove (što posebno dolazi do izražaja u otežanim uvjetima rada). Sama tema podrazumijeva učinkovito, primjereno, odgovorno i stvaralačko korištenje informacijsko-komunikacijskom tehnologijom učenika radi njihovog osobnog razvoja i doprinosa društvu. Današnja djeca i mladi odrastaju s informacijskom i komunikacijskom tehnologijom pa im je ona u svakodnevnom životu bliska, stoga je korištenje aplikacija za objavljivanje i dijeljenje sadržaja, komentara, poveznica, pretraživanje informacija i služenje različitim izvorima u svakodnevnim aktivnostima potrebno premjestiti u redovni nastavni proces.

Služeći se tehnologijom, u početku uz pomoć i podršku učitelja, a kasnije samostalno, učenici razvijaju odgovornost za svoje učenje, doživljaj vlastitog integriteta i digitalnog identiteta (odlučuju gdje će, kada i na koji način učiti). Učenicima tehnologija može biti podrška za samostalno, kreativno i odgovorno učenje i ostvarivanje odgojno-obrazovnih očekivanja.

Učenici imaju priliku izraziti svoju kreativnost putem videosadržaja, interaktivnih materijala, animacija, plakata. Pri tome je potrebno učenika usmjeravati na zaštitu privatnosti i poštivanje drugoga i drugačijeg te na ispravno odlaganje elektroničkog otpada.

Podučavanjem međupredmetne teme Upotreba informacijske i komunikacijske tehnologije kroz sve nastavne predmete dostiže se standard znanja koji se može uspoređivati na međusobnoj, europskoj i svjetskoj razini te se učenici osposobljavaju za cjeloživotno učenje u suvremenom svijetu.

Učenjem i podučavanjem ove teme nastoji se postići razvoj mladih osoba u njihovom punom potencijalu i mogućnostima. Digitalno doba traži od njih da kritički promišljaju, analiziraju i obrađuju informacije, donose zaključke, razvijaju komunikacijske kompetencije. Učenik postaje inovativan, surađujući s drugim učenicima razvija komunikacijske vještine kako na materinskom tako i na stranim jezicima te je svjestan određenih opasnosti koje tehnologija nosi sa sobom, poput razvijanja ovisnosti.

Podučavanje i učenje ove međupredmetne teme, potpomognuto računalima i drugim digitalnim

uređajima, smješteno u stvarnim, ali i virtualnim učionicama i računalnim oblacima, doprinosi razvijanju digitalne, informacijske, računalne i medijske pismenosti djece i mladih.

Međupredmetna tema Upotreba informacijske i komunikacijske tehnologije je kao i sve ostale međupredmetne teme povezana sa svim predmetima i ostalim međupredmetnim temama. Ovladavanje ovom temom povoljno utječe na učenikovo samopouzdanje, otvara mu više mogućnosti za daljnje obrazovanje kao i zaposlenje. Podučavanjem ove teme dobivamo mladu osobu koja je konkurentna i aktivna na globalnom tržištu rada.

Ova tema po svom određenju pripada području tehnike i informacijske tehnologije, no ovdje o njoj govorimo u kontekstu međupredmetne teme koja se provlači kroz sve razine obrazovanja.

Podučavanje ove teme temelji se na kombinaciji sadržaja određenog nastavnog predmeta s upotrebom IKT-a te je kao takvo provedivo kroz sve nastavne predmete. Pri tome valja poštovati razvojnu dob učenika, njegove individualne razlike u predznanju i izloženosti učenika sredstvima IKT-a te svrsishodnost same upotrebe IKT-a. Nastavni proces s učenikom u središtu i naglaskom na praktičnim zadatcima učenika temelj su za stjecanje ključnih kompetencija. Učitelj/nastavnik ima široku paletu sadržaja, metoda, sredstava za osmišljavanje nastave uzimajući u obzir činjenicu da se to područje najbrže razvija te se svakodnevno pojavljuju novi, dostupni alati za korištenje u nastavi.

Međupredmetna tema Upotreba informacijske i komunikacijske tehnologije proteže se kroz sve razrede osnovne i opće srednje škole.

**B/ CILJEVI UČENJA I PODUČAVANJA PREDMETA**

Osposobiti učenike za funkcionalnu i odgovornu primjenu informacijske i komunikacijske tehnologije za obrazovne, radne i osobne potrebe.

Osposobiti učenike za komunikaciju i suradnju u digitalnom okruženju na materinskom i stranim jezicima, poštujući i uvažavajući druge i drugačije.

Osposobiti učenike za primjenu usvojenih znanja i vještina za pronalaženje potrebnih informacija, istraživanje o relevantnosti i vjerodostojnosti tih informacija te kritičko vrednovanje u digitalnom okruženju.

Poticati i razvijati inovativnost i kreativnost učenika u digitalnom okruženju.

**C/ MEĐUPREDMETNO PODRUČJE KURIKULA**

**A/ Funkcionalna i odgovorna upotreba IKT-a**

Predmetno područje Funkcionalna i odgovorna upotreba informacijsko-komunikacijske tehnologije prvenstveno obuhvaća učenikovo upoznavanje s tehnologijom kao nastavnim pomagalom te pomagalom za samostalno učenje. Učenik samim time razvija pozitivan stav prema tehnologiji, uviđa da njezino korištenje može uvelike olakšati proces učenja i podučavanja. Učenik istovremeno uviđa važnost odgovorne upotrebe tehnologije, pravilnog odlaganja elektroničkog otpada, razumije što je primjereno odnosno neprimjereno ponašanje kako u virtualnom svijetu tako i pri samom rukovanju tehnologijom. Odgovorna upotreba informacijsko-komunikacijske tehnologije također podrazumijeva pravilno raspoređivanje količine vremena korištenja iste, uvažavajući mogućnost razvijanja ovisnosti. Uz stalno naglašavanje od strane učitelja/nastavnika kod učenika se razvija osjećaj za održavanje sigurnosti kod upotrebe informacijsko-komunikacijske tehnologije. Od najranijih razreda se kod učenika razvija svijest o poželjnim i prihvatljivim oblicima ponašanja, a samim time i nepoželjnim odnosno neprihvatljivim. Skretanje pažnje na govore mržnje, bilo kakve vrste uvreda, zloupotrebe nečijih privatnih podataka i medijskog sadržaja kod učenika razvija svijest o poštovanju i obrani drugih, bilo u stvarnom ili virtualnom svijetu. Na temelju usvojenih znanja učenik kreira vlastiti virtualni identitet uz pridržavanje mjera zaštite privatnosti svojih osobnih podataka kao i podataka o drugima.

**B/ Komunikacija i suradnja u digitalnom okruženju**

Predmetno područje Komunikacija i suradnja u digitalnom okruženju obuhvaća sposobnost učenika da na primjeren način ostvari komunikaciju putem raznih oblika suradničkog učenja. Korištenje raznih društvenih mreža u svrhu suradnje podrazumijeva i primjereno ponašanje kod korištenja istih. Učenik razvija empatiju, uvažava i poštuje druge i drugačije, uviđa bogatstvo u međusobnom pomaganju pri postizanju istoga cilja te razvija sposobnosti pisane komunikacije te usmene komunikacije putem audio/video poziva. Ovo predmetno područje obuhvaća aktivno korištenje stranih jezika prilikom suradnje. Kroz rad na zajedničkim projektima učenici argumentirano zastupaju svoja stajališta, razmatraju stajališta i viđenja drugih te ih ugrađuju u vlastiti rad.

**C/ Istraživanje i kritičko vrednovanje u digitalnom okruženju**

Pronalazeći informacije, najprije uz vodstvo i pomoć učitelja, a kasnije samostalno, učenici potiču istraživački duh te uočavaju vrijednost samostalnog rada i višefunkcionalnost informacijske i komunikacijske tehnologije. Ovo predmetno područje uključuje primjenu informacijske pismenosti na tehnologiji. Učenici razvijaju sposobnosti kritičkog promatranja kako informacija, tako i izvora informacija. Kroz rad u samostalnim projektima učenici sortiraju informacije, dijele na bitne i manje bitne, te ih koriste u rješavanju zadanog problema.

**D/ Stvaralaštvo i inovativnost u digitalnom okruženju**

Ovo predmetno područje obuhvaća poticanje i razvijanje inovativnosti kod učenika, želju za stvaralaštvom te otkrivanje i njegovanje njegovih talenata. Koraci u procesu stvaranja jesu skiciranje ideje i kreiranje plana realizacije. Nakon toga slijede koraci ostvarenja zamišljene ideje. Kao zaseban dio ističe se i analiza napravljenog, odnosno kritički osvrt na cijeli proces od prvog koraka do realizacije, što će učeniku omogućiti samovrednovanje, uz vrednovanje od strane učitelja.

Također koristeći razne oblike suradničkog učenja i društvene mreže, učenici objavljuju i predstavljaju svoje radove. Sve to omogućuje iskazivanje vlastite nadarenosti i jedinstvenosti.

**D/ ODGOJNO-OBRAZOVNI ISHODI**

**2. razred**

|  |  |
| --- | --- |
| **MEĐUPREDMETNO PODRUČJE: A/ Funkcionalna i odgovorna upotreba IKT-a** | |
| **Odgojno-obrazovni ishod učenja** | **Razrada ishoda** |
| **A.II.1.** Učenik odgovorno upotrebljava uređaje IKT-a za pokretanje aplikacija. | * uključuje i isključuje uređaj na pravilan način * pokreće aplikacije potrebne za nastavni proces * navodi opasnosti određenih aplikacija. |
| **Poveznice sa ZJNPP** | **TIT-2.2.3 TIT-3.1.3** |
| **Ključni sadržaji** | |
| * pravilno sjedenje i rukovanje tehnologijom * ispravno uključivanje i isključivanje uređaja * snalaženje u korisničkom sučelju * osnovne obrazovne aplikacije * sigurno i odgovorno korištenje tehnologijom * neželjeni audio/video sadržaj. | |
| **Preporuke za ostvarenje ishoda** | |
| Iako učenici u ovoj dobi već koriste uređaje IKT-a, većina njih ne zna primjerice ispravno ugasiti računalo. Jako je bitno učenike od najnižih razreda napominjati na ispravan položaj sjedenja, paziti da se pretjerano ne približavaju ekranu.  Prilikom upotrebe IKT-a u nastavnom procesu objasniti učenicima uključivanje uređaja, pokretanje aplikacija, snalaženje u korisničkom sučelju onoliko koliko im je trenutno potrebno, te objasniti kako na ispravan način isključiti uređaj.  U svakoj prilici napominjati određene opasnosti koje se pojavljuju prilikom korištenja IKT-a, primjerice ako se u nastavnom procesu koristi aplikacija YouTube, napomenuti učenicima kako ta aplikacija može sadržavati određene sadržaje koji mogu biti neprimjereni za njihovu dob, ispitati kakav sadržaj oni smatraju neprimjerenim. Budući kako većina učenika u ovoj dobi već prati određene sadržaje na društvenim mrežama iskoristiti ovu priliku te kroz razgovor s učenicima doznati kakvu vrstu sadržaja prate, skrenuti pažnju ako nešto smatramo neprimjerenim ili nepoželjnim.  Preporučuje se ishod ostvariti kroz sve nastavne predmete gdje se upotrebljava IKT. | |

|  |  |
| --- | --- |
| **MEĐUPREDMETNO PODRUČJE: B/ Komunikacija i suradnja u digitalnom okruženju** | |
| **Odgojno-obrazovni ishod učenja** | **Razrada ishoda** |
| **B.II.1.**  Učenik primjenjuje IKT za komunikaciju uz nadzor učitelja. | * kreira komunikacijske grupe na aplikaciji * predlaže pravila ponašanja * primjenjuje pravila ponašanja prilikom komuniciranja. |
| **Poveznice sa ZJNPP** | **TIT-2.2.3 TIT-3.1.3** |
| **Ključni sadržaji** | |
| * aplikacije koje omogućavaju upotrebu komunikacijskih grupa * tekstualne poruke * audiovideo poruke * pravila komuniciranja i primjerenog ponašanja u digitalnom okružju. | |
| **Preporuke za ostvarenje ishoda** | |
| Budući da učenici sami kreiraju grupe u kojima su sudionici kolege iz razreda, bitno je da se u istim grupama znaju i primjereno ponašati. Te grupe nerijetko  su *zatrpane*kako važnim, tako i nevažnim porukama, spam porukama te su također mjesta provođenja bullyinga.  Svrha ovog ishoda jest kreirati zajedničku grupu učenika te objasniti i postaviti (zajedno s učenicima) osnovna pravila komuniciranja unutar grupe, npr. da svaka poruka treba imati određenu formu: uvodni pozdrav, glavni dio poruke i završetak. Skrenuti pažnju učenicima da sve ono što je prihvatljivo/neprihvatljivo u usmenoj komunikaciji vrijedi i za pisanu komunikaciju. Savjetuje se da cijeli proces komunikacije bude uz nadzor učitelja kako bi se izbjegla neprimjerena komunikacija te kako bi komunikacija bila što je više moguće formalna.  Primjer: redari određenog tjedna imaju zaduženje da svaki dan nakon nastave napišu u tezama u grupu razreda što se radilo na nastavi toga dana, što je zadano za domaću zadaću, naglasiti da sljedećeg dana treba ponijeti u školu neki poseban pribor i slično. | |

|  |  |
| --- | --- |
| **MEĐUPREDMETNO PODRUČJE: C/ Istraživanje i kritičko vrednovanje u digitalnom okruženju** | |
| **Odgojno-obrazovni ishod učenja** | **Razrada ishoda** |
| **C.II.1.**  Učenik primjenjuje IKT za pretraživanje jednostavnih obrazovnih igara. | * navodi poznate alate za pretraživanje * pronalazi obrazovne igre upisivanjem ključnih riječi * pokreće obrazovne igre na internetu. |
| **Poveznice sa ZJNPP** | **TIT-2.2.3 TIT-3.1.3** |
| **Ključni sadržaji** | |
| * pretraživanje informacija * pouzdani i nepouzdani izvori informacija * korištenje izvora informacija i organizacija informacija * citiranje informacija * istraživački proces. | |
| **Preporuke za ostvarenje ishoda** | |
| Jedan od načina ostvarivanja ishoda jest da učenici u sklopu tematske cjeline dobiju zadatak u paru obraditi tematsku jedinicu koristeći IKT. Učitelj ovdje ima ulogu koordinatora koji treba učenike uputiti koje su vrste informacija bitne, a koje manje bitne, napomenuti kako je potrebno pronaći neke informacije koje nisu od ključne važnosti, ali imaju ulogu zainteresirati učenike za tu jedinicu. Preporučiti određene vrste stranica ili naglasiti izbjegavanje određenih stranica. Preporučuje se napraviti organizaciju informacija dobivenih pretraživanjem te napraviti prezentaciju koja će poslužiti prilikom izlaganja jedinice ostatku razreda. | |

|  |  |
| --- | --- |
| **MEĐUPREDMETNO PODRUČJE: D/ Stvaralaštvo i inovativnost u digitalnom okruženju** | |
| **Odgojno-obrazovni ishod učenja** | **Razrada ishoda** |
| **D.II.1.** Učenik stvara slikovne datoteke na zadanu temu primjenjujući program za crtanje. | * pokreće program za crtanje na računalu * upotrebljava alate programa za kreiranje crteža * sprema pod određenim imenom i otvara kreirani dokument. |
| **Poveznice sa ZJNPP** | **TIT-2.2.3 TIT-3.1.3 TIT-3.4.3** |
| **Ključni sadržaji** | |
| * aplikacija Bojanje (Paint) * olovka, kist, gotovi oblici * kreiranje crteža te jednostavnih stripova * spremanje dokumenta * slikovna datoteka. | |
| **Preporuke za ostvarenje ishoda** | |
| Ovaj ishod nema za svrhu isključiti *klasično* crtanje na papiru iz nastavnog procesa. Ideja je da se povremeno, kada je to moguće, uključi i crtanje pomoću računala, tamo gdje učitelj vidi mogućnost primjene programa za crtanje.  Učitelj s učenicima pokreće program za stvaranje slikovnih datoteka (primjerice Bojanje), podučava ih o alatima tog programa te njihovoj primjeni kako bi se stvorio određeni crtež. Savjetuje se da na početku crtanje bude na određenu temu kako bi učenici imali usmjerenje. Kroz korištenje ovog programa učitelj također treba poticati učenike na izražavanje vlastite kreativnosti. Prilikom spremanja datoteke skrenuti pozornost učenicima na nastavak u imenu datoteke (.jpg, .png i slično). Nije potrebno objašnjavati učenicima te skraćenice već im napomenuti da te skraćenice u imenu datoteke vežu za slikovne datoteke.  Primjer: na satu matematike učenici uz pomoć učitelja mogu u programu za crtanje nacrtati geometrijske likove koje su do tada učili te ih obojati.  Ovaj ishod može se povezati s ishodima svih nastavnih predmeta te međupredmetnih tema, ovisno o sadržaju kojega učitelj koristi za ostvarenje ishoda. | |

**7. razred**

|  |  |
| --- | --- |
| **MEĐUPREDMETNO PODRUČJE: A/ Funkcionalna i odgovorna upotreba IKT-a** | |
| **Odgojno-obrazovni ishod učenja** | **Razrada ishoda** |
| **A.VII.1.** Učenik koristi oblak za pohranu i organizaciju podataka. | * objašnjava pojam kapaciteta i očitava kapacitet uređaja * odabire oblak te ga instalira na uređaj * upotrebljava drugi uređaj za pristup pohranjenim podatcima. |
| **Poveznice sa ZJNPP** | [**TIT-2.2.3**](https://kurikulum-zzoo.ba/hr/node/1891)[**TIT-5.1.3**](https://kurikulum-zzoo.ba/hr/node/1917) |
| **Ključni sadržaji** | |
| * kapacitet uređaja * mjerne jedinice za kapacitet * računalni oblak za pohranu podataka * pristup istom računu s različitih uređaja * pohrana i organizacija podataka na oblaku. | |
| **Preporuke za ostvarenje ishoda** | |
| Računalni oblak za pohranjivanje podataka jedna je od praktičnih stvari za spremanje i dijeljenje datoteka. Učenici na ovaj način mogu jednostavno povezati sadržaj koji stvaraju kući na računalu i onaj u školi. Također računalni oblak može imati sjajnu primjenu prilikom rješavanja grupnih zadataka, učenici u svrhu rješavanja zadatka mogu napraviti na oblaku mapu u koju će spremati svatko svoj dio.  Preporučuje se ishod ostvariti kroz one nastavne predmete gdje učenici koriste IKT za stvaranje novih sadržaja, pronalazak informacija i slično. Sve ono što učenici rade na računalu vezano za određeni nastavni predmet spremati u oblak na organiziran način po razredima, predmetima, temama.  Ovaj ishod se može povezati s ishodima svih nastavnih predmeta te međupredmetnih tema, ovisno o sadržaju kojega učitelj koristi za ostvarenje ishoda. | |

|  |  |
| --- | --- |
| **MEĐUPREDMETNO PODRUČJE: B/ Komunikacija i suradnja u digitalnom okruženju** | |
| **Odgojno-obrazovni ishod učenja** | **Razrada ishoda** |
| **B.VII.1.**  Učenik primjenom elektroničke pošte surađuje na jednostavnom zadatku. | * izvodi određeni dio zadatka * koristi elektroničku poštu za dijeljenje dokumenta * daje povratnu informaciju o radu drugih učenika. |
| **Poveznice sa ZJNPP** | [**TIT-2.2.3**](https://kurikulum-zzoo.ba/hr/node/1891)[**TIT-5.1.4**](https://kurikulum-zzoo.ba/hr/node/1918)[**TIT-3.1.3**](https://kurikulum-zzoo.ba/hr/node/1899) |
| **Ključni sadržaji** | |
| * suradnja u digitalnom okružju * elektronička pošta * prilaganje datoteke u poruku * pravilno pisanje poruke * povratna informacija i osvrt. | |
| **Preporuke za ostvarenje ishoda** | |
| Ovaj ishod se može ostvariti kroz povezivanje učenika istog razreda, ali i drugih odjela. Učenicima je potrebno zadati zadatak koji će rješavati zajedno, a komunikacija i dijeljenje sadržaja će se izvršavati putem elektroničke pošte. Komunikacija treba biti što je više moguće službena, svaka poruka ima uvodni dio, ključni dio i pozdrav, kako bi učenik razvio osjećaj za ispravno pisanje poruka putem elektroničke pošte.  Ovaj ishod se može povezati s ishodima svih nastavnih predmeta te međupredmetnih tema, ovisno o sadržaju kojega učitelj koristi za ostvarenje ishoda. | |

|  |  |
| --- | --- |
| **MEĐUPREDMETNO PODRUČJE: C/ Istraživanje i kritičko vrednovanje u digitalnom okruženju** | |
| **Odgojno-obrazovni ishod učenja** | **Razrada ishoda** |
| **C.VII.1.**  Učenik kategorizira prikupljene informacije unutar jedne tematske cjeline. | * organizira informacije u smislenom poretku * izdvaja relevantne informacije. |
| **Poveznice sa ZJNPP** | [**TIT-2.2.3**](https://kurikulum-zzoo.ba/hr/node/1891)[**TIT-5.1.4**](https://kurikulum-zzoo.ba/hr/node/1918)[**TIT-3.1.3**](https://kurikulum-zzoo.ba/hr/node/1899) |
| **Ključni sadržaji** | |
| * izvori informacija * korištenje izvora informacija * organizacija informacija * kritičko vrednovanje informacija * kategoriziranje informacija. | |
| **Preporuke za ostvarenje ishoda** | |
| Svrha ovog ishoda je razvijati kod učenika vještinu organiziranja prikupljenih informacija te kritički osvrt. Učitelj može zadati učeniku ili grupi učenika zadatak da prikupe informacije unutar jedne tematske cjeline, a zatim da, najprije uz vodstvo učitelja, naprave organizaciju tih informacija u smislenom poretku. Učenik u mnoštvu različitih informacija treba odabrati one koje su relevantne za traženu svrhu.  Ovdje se posebno naglašava uloga učitelja prilikom vrednovanja onoga što je učenik napravio, naglasiti ako je učenik pogriješio s vrstom informacija koju je odabrao, ako je preširoko ili preusko obradio određeni dio tematske jedinice, ako je izostavio neke ključne informacije i slično.  Moguće je i napraviti prezentaciju ovog procesa te izložiti realizaciju zadatka ostatku razreda.  Ovaj ishod se može povezati s ishodima svih nastavnih predmeta te međupredmetnih tema, ovisno o sadržaju kojega učitelj koristi za ostvarenje ishoda. | |

|  |  |
| --- | --- |
| **MEĐUPREDMETNO PODRUČJE: D/ Stvaralaštvo i inovativnost u digitalnom okruženju** | |
| **Odgojno-obrazovni ishod učenja** | **Razrada ishoda** |
| **D.VII.1.**  Učenik stvara audiozapis na zadanu temu. | * priprema sadržaj audiozapisa * snima audiozapis * uređuje zapis primjenom programa * komponira više audiozapisa u cjelinu. |
| **Poveznice sa ZJNPP** | [**TIT-2.2.3 TIT- 3.4.3**](https://kurikulum-zzoo.ba/hr/node/1909) |
| **Ključni sadržaji** | |
| * kreativno izražavanje * snimanje audiozapisa * programi za uređivanje audiozapisa. | |
| **Preporuke za ostvarenje ishoda** | |
| Svrha ovog ishoda je ovladati programima i uređajima za bilježenje i uređivanje audiozapisa. Audiozapisi imaju posebnu primjenu prilikom učenja stranih jezika, glazbene kulture, a moguće ih je koristiti i prilikom svladavanja gradiva iz ostalih predmeta.  Korisno bi bilo primjerice snimiti čitanje određenog teksta (posebice ako se radi o duljem tekstu) odnosno određeni materijal za učenje, koji bi mogao koristiti učenicima s poteškoćama (disleksija i slično). Ukoliko se smatra korisnom moguća je i distribucija kreiranog audiozapisa na stranici škole.  Preporučuje se ostvarivanje ishoda kroz jezike, sat glazbene kulture te u bilo kojem dijelu nastavnog predmeta gdje učitelj vidi mogućnost kreativnog rada s audiozapisom.  Primjer zadatka: učenik snima čitanje i prevođenje lekcije iz stranog jezika, razred pjeva pjesmicu iz te lekcije, učenici snimljene audiozapise dorade u programu, spoje u jedan dokument te spreme kao audiododatak te lekcije za buduće generacije kao pomoć pri učenju ili za kolege iz razreda koji imaju teškoće u svladavanju tog gradiva.  Ovaj ishod se može povezati s ishodima svih nastavnih predmeta te međupredmetnih tema, ovisno o sadržaju kojega učitelj koristi za ostvarenje ishoda. | |

**E/ UČENJE I PODUČAVANJE**

Upotreba informacijsko-komunikacijske tehnologije uvelike doprinosi unaprjeđenju učenja i podučavanja. Gledano iz obje perspektive, i učenika i učitelja/nastavnika, brojne su mogućnosti koje ova vrsta tehnologije nudi za cijeli obrazovni proces.

U sklopu ove teme bitno je napomenuti kako informacijsko-komunikacijska tehnologija ne osigurava ostvarenje odgojno-obrazovnih ciljeva i ishoda sama po sebi, odnosno ona doprinosi obrazovanju onoliko koliko ju upotrijebimo u ispravnu svrhu.

Primjenom IKT-a za rješavanje problema i pronalaženje potrebnih informacija učenici postaju aktivni sudionici nastavnog procesa te samostalno konstruiraju svoje znanje, na temelju postojećeg znanja. Budući kako velika većina učenika svakodnevno koristi tehnologiju, ona zapravo postaje značajan dio njihovog svijeta. Primjenjujući tu istu tehnologiju u nastavnom procesu, učitelj/nastavnik postaje dijelom njihovog svijeta te zadobiva njihovu pažnju što je danas, na neki način, postalo svojevrsna vještina. Također učenik na taj način uviđa novu dimenziju tehnologije, odnosno primjećuje kako alat koji on svakodnevno koristi zapravo može upotrijebiti u svrhu učenja, čime samo učenje njemu postaje zanimljivije.

Učitelj/nastavnik treba imati određeni nadzor nad upotrebom IKT-a, u nižim razredima većim dijelom, a zatim postupno prenosi tu odgovornost na učenika čime doprinosi razvoju samoregulacije učenika. Učitelj/nastavnik je taj koji s vremenom treba preuzeti ulogu koordinatora, a učenike stalno poticati na učenje temeljeno na problemima, suradnički rad, argumentirano zastupanje mišljenja.

Suvremeni pristupi nastavi podrazumijevaju prilagodbu nastave individualnim karakteristikama, a IKT doprinosi većoj kreativnosti učitelja/nastavnika u toj prilagodbi. Informacijsko-komunikacijska tehnologija omogućava stvaranje okruženja u kojem je olakšano sudjelovanje svih učenika te u kojem određene poteškoće u učenju mogu postati zanemarive.

Poticanjem kreativnosti prilikom odabira tema za istraživanje informacija te osmišljavanja projekata za čije će planiranje i ostvarenje koristiti IKT kod učenika se razvija svijest o korisnosti i primjenjivosti tehnologije u poslovnom svijetu. Također ažurirajući svoje e-portfolije, obrazovne društvene mreže i slične aplikacije i platforme učenici uviđaju praktičnost informacijsko-komunikacijske tehnologije prilikom praćenja osobnog razvoja i napretka.

Zadatak učitelja/nastavnika jest realizirati nastavu pri kojoj će učenici izvoditi zadatke (projekti, istraživanja, testovi, literarni radovi, lektire...) koristeći informacijsko-komunikacijske tehnologije.

**F/VREDNOVANJE I OCJENJIVANJE**

Elementi vrednovanja:

* Primjena IKT-a za komunikaciju: ovim elementom vrednuje se učenikova sposobnost primjene tehnologije u svrhu komuniciranja.
* Primjena IKT-a za pronalaženje informacija: vrednuju se učenikova znanja i vještine primjene tehnologije za pronalaženje potrebnih informacija prilikom rješavanja zadataka.
* Primjena IKT-a za realiziranje ideja: ovim elementom vrednuje se primjena tehnologije pri izražavanju kreativnosti učenika, planiranju i ostvarivanju njegovih ideja.

Vrednovanje u okviru međupredmetne teme Upotreba informacijske i komunikacijske tehnologije preporučuje se provoditi najvećim dijelom formativno.

Svi ishodi učenja i podučavanja ove međupredmetne teme definirani su na najvišoj razini koju svaki učenik može i treba ostvariti.

Budući da se savjetuje što češće korištenje IKT-a u procesu učenja, nužno je da učenik od najranijih razreda ima povratnu informaciju o uspješnosti korištenja iste. Učestalim rješavanjem zadataka uz pomoć tehnologije te praćenjem od strane učitelja, učenik razvija svijest o stupnju razvijenosti vještine korištenja IKT-a. Na taj način informacijsko-komunikacijska tehnologija doprinosi poboljšanju kvalitete cjelokupnog procesa obrazovanja.

Bitno je razlikovati vrednovanje zadatka od upotrebe IKT-a. Učitelj/nastavnik zadaje određeni zadatak koji učenik rješava uz pomoć tehnologije, primjerice pretraživanje informacija i prezentiranje nastavne jedinice. Sumativnu ocjenu učenik dobiva na temelju urađenog zadatka vezanog za nastavni sadržaj, a upotrebu IKT-a učitelj/nastavnik može ocijeniti u formi opisnog praćenja. Neovisno o tome, učitelj/nastavnik nužno treba učeniku dati povratnu informaciju o uspješnosti služenja tehnologijom prilikom rješavanja zadatka kako učenik ne bi smatrao taj dio nevažnim. Uključivanjem informacijsko-komunikacijske tehnologije u ostvarivanje odgojno-obrazovnih ishoda nastavnih predmeta i kod učenika i kod učitelja/nastavnika razvija se svijest o važnosti digitalnog opismenjavanja.